
Dedicaţție: 


Această carte este dedicată domnului 
Kenneth Robert Joseph Wilson, pasionat de călătorii şi om 
de lume, personalitate incontestabilă a dansului Balinese şi 
prieten. 


Cuvânt înainte: 


Mulţumesc lui Sue Cox de la Muzeul Maritim WA din Fremantle 
pentru ajutorul şi accesul la documentaţia folosită în această 
carte. Mulţumiri speciale lui Bruce Melrose, pilot, scafandru şi 
savant care m-a ajutat mult să scriu această carte. Trebuie 
apreciate în mod deosebit cercetările făcute de el cu privire la 
locul exact al rămăşiţelor scheletelor din cimitirul Batavia. 
Consider că în cele din urmă timpul va justifica concluziile lui. De 
asemenea mulţumesc agentului şi bunului meu prieten, Tim 
Curnow, un neo-zeelandez şi un susţinător al lui Sydney Swans, 
dar nu contează. 


Mai bine să domneşti în lad decât să serveşti în Rai. 

John Milton 


Permiteţi-mi să mă prezint. Sunt un om bogat, educat şi 
manierat. Bineînţeles, unii contestă acest lucru. 

Sunt un om foarte credincios; cred în Dumnezeu şi aş fi un 
prost dacă nu aş face-o, deoarece mi-a fost de mare ajutor în 
munca mea. De-a lungul vieţii mele am cercetat atent 
comportamentul uman şi aceasta este încă una din preocupările 
mele fundamentale. Sunt îndeosebi fascinat de natura demonică, 
nu de păcate, deoarece ele sunt lucruri atât de nesemnificative 
ce nu ating niciodată măreţia adevăratului întuneric. Despre 
ceea ce vorbesc eu aici este monstruos, aţi putea spune chiar 
obscen. 

Sunt sigur că sunteţi de acord cu mine. 

Recunosc că am fost acolo în ziua în care Batavia a plecat din 
Texel, deşi nu mă veţi găsi pe lista de pasageri întocmită atât de 
meticulos de Onorabila Companie. Imi amintesc însă sentimentul 
de emoție, de anticipare pe care l-am avut în momentul în care 
vasul a plecat şi am simţit vântul suflând în pânze. Şi nu am fost 
dezamăgit. 

Dar asta nu e de mirare. Dacă aţi cunoaşte oamenii la fel de 
bine ca mine, aţi găsi evenimentele ce urmau să vină, inevitabil. 
Totuşi, majoritatea olandezilor au fost şocaţi de ceea ce s-a 
întâmplat mai târziu. Toţi credeau, la fel ca preoţii lor calvinişti 
că dacă eşti bogat şi educat, eşti şi izbăvit şi m-au considerat pe 
mine răspunzător pentru toate nenorocirile care s-au abătut 
asupra lor. 

Priviţi-mă bine. 

Par eu un om capabil de acele crime despre care aţi auzit? 

M-am întrecut însă pe mine însumi. Apropiaţi-vă şi am să vă 
spun adevărul. 


43 de mile la vest de Geraldton, în vestul Australiei, la 28°30’ 
latitudine sudică 

A şasea zi din octombrie, anul de grație 1999 


Craniul zăcea descoperit într-un mormânt puţin adânc, rânjind 
la ei din nisipul alb şi fin. Rânjetul unei morţi de trei secole 
jumate. 

Un bărbat cu un tricou ponosit, cu emblema Muzeului Maritim 
Fremantle lipită pe spate, stătea pe vine lângă mormânt şi 
curăța nisipul de pe oase cu o mişcare lentă. Groapa era adâncă 
de un metru şi fusese săpată cu mult efort cu ajutorul unei 
mistrii şi al unei găleți, fiecare strat de nisip fiind înlăturat 
centimetru cu centimetru. 

Locul fusese marcat. Mormântul fusese năpădit de rădăcini de 
copaci şi cuiburi de păsări, ceea ce făcea ca săpatul să fie şi mai 
dificil. Doi experţi în medicină legală au venit cu noi în expediţie. 
Unul dintre ei, care purta mânuşi din latex, s-a aplecat să 
examineze craniul care fusese deja mutat din groapă, suflând în 
nisipul din cavităţi cu un pai. Unul din arheologi s-a aplecat lângă 
ea. 

— Este femeie, îi spuse ea lui. 

— judecând după dinţi, pare tânără, nu cred să fi avut mai 
mult de şase, şapte ani când a murit. 

Se încruntă. 

— Vezi, dintele ăsta de aici a intrat în carne, poate chiar în 
urma unei lovituri. Trebuie s-o fi durut îngrozitor, dar nu este 
posibil s-o fi omorât. 

Aruncă o privire restului scheletului. 

— Nu există urme pe braţe care să demonstreze că s-a 
împotrivit, poate că mâinile i-au fost legate înainte să fie 
omorâta. Craniul este intact, nu există nici o fractură evidentă a 
părţilor de schelet pe care le avem aici. Rănile pe țesutul moale 
nu lasă urme. Greu de spus, dar sper să fi fost o moarte rapidă. 

Nu se auzea nici un zgomot în afara celui făcut de un roi de 
muşte şi de valurile care se izbeau de stânci. Mica insulă fără 
copaci, cu colibele ei de pescari şi cuiburile de păsări, s-a dovedit 
a fi un cimitir; fuseseră deja găsite opt cadavre în acest mormânt 
adânc, trei de adulţi şi cinci de copii. Unul dintre ei părea să fi 
murit împuşcat cu o flintă. Unui alt craniu îi lipsea o bucată mare 
de os, care fusese probabil dislocat de o lovitură de topor. Feţele 
arheologilor, o echipă formată din cinci bărbaţi şi trei femei, erau 
posomorâte. Fiecare încerca să-şi imagineze ce se întâmplase 


5 


- INFERN - 


acolo. 
Craniul rânjea la ei. Ştia. Oricine era fetiţa aceasta, îşi va 
aminti. 


Îşi va aminti. 

Îşi va aminti cum alerga prin biserică, în Amsterdam, că avea 
şapte ani şi că mama ei a certat-o pentru că a făcut zgomot în 
timpul predicii de duminică, cum predicatorul Bastaienz, în roba 
lui neagră, ocăra răul din lume. 

In curând, spunea el, o să navigheze pe Batavia spre coloniile 
olandeze din Indii să-L slujească pe Domnul şi pe supuşii Lui de 
acolo. În timp ce el va fi plecat, i-a avertizat pe enoriaşii lui, toţi 
buni calvinişti olandezi, muncitori şi cu frică de Dumnezeu, să fie 
pregătiţi să nu cadă pradă ispitei lui Satana. 

Dar Satana părea departe în acea plăcută dimineaţă de 
duminică din Amsterdam, când razele soarelui răzbăteau prin 
geamurile pictate ale bisericii. Erau împăcaţi cu sine în virtutea 
lor, aceşti olandezi aleşi ai Domnului care nu se temeau de nimic 
în afară de ei înşişi. Pentru că, aşa cum bunul predicator le 
amintise, cu cât ospăţul este mai bogat, cu atât păcatul este mai 
mare. 


x xk * 


Craniul, clepsidra şi lumânarea. 

Jeronimus privi îndelung acest aranjament, înainte de a înmuia 
tocul în cerneală şi de a scrie în jurnalul lui: 

„Oamenii, în greşeala lor, vorbesc de bine şi de rău, de parcă 
comportamentul omului poate fi clasificat, precum metalele, în 
prețioase şi nepreţțioase. Totuşi, în aceasta constă contradicția, 
deoarece toate comportamentele sunt date de la Dumnezeu, 
care este întruchiparea bunătăţii; cum se poate atunci ca ceea 
ce un om face să fie rău? In final nu există decât cei care sunt 
puternici şi cei care sunt slabi. Cei care sunt suficient de 
puternici să îndeplinească voința Domnului şi cei care...” 

Un ciocănit la uşă şi peniţa îi alunecă pe pagină, lăsând o 
urmă. Se ridică şi se duse la fereastră, aruncând o ocheadă în 
stradă să vadă cine era înainte de a deschide uşa. 

— Jeronimus. 

Jeronimus trase vizitatorul înăuntru şi închise repede uşa. 

Omul se aşeză lângă foc frecându-şi mâinile atât din cauză că 
era nervos, cât şi din cauza frigului. Jeronimus turnă vin în două 
căni de alpaca. 

— Veşti proaste? 

Vizitatorul dădu din cap în semn că nu. 

— Nici torturat nu scoate o vorbă. 

— Lăudat fie Domnul, murmură Jeronimus. 

— Are încă prieteni printre englezi. Se zvoneşte că va fi exilat. 

Jeronimus privi îndelung focul, jumătate de faţă fiind în umbră. 

— Poate ar trebui să plecăm din Amsterdam pentru un timp. 

— Este foarte bine, mormăi Jeronimus. N-aş mai putea trăi o 
secundă aici cu puritanii ăştia. 

— Ai vreun plan? 

Jeronimus aprobă: 

— Am făcut planuri. 


Amsterdam, a douăzeci şi şaptea zi din octombrie, anul de 
grație 1628 


Batavia, unul dintre cele mai luxoase vase de croazieră ce 
navigase vreodată din Olanda spre Indii, părăsi portul Texel prin 
Insulele Friesan. Carena verde, cioplită şi şlefuită de cei mai buni 
meşteri ai Amsterdamului, strălucea în razele aurii ale toamnei 
târzii. Blazonul care decora pupa era înfrumusețat cu sculpturi 
din stejar: sirene, tritoni, capete de balauri care să îndepărteze 
spiritele rele, precum şi cu portretele impunătoare ale foştilor 
războinici batavieni, printre care şi legendarul Claudius Civilis, 
cel care a condus revolta împotriva Imperiului Roman şi din care 
olandezii susţin că se trag. 

Se afla la o distanţă de 50 de paşi de la pupa la bord şi încă 
150 de la punte la arboret, carena şi tot ce mai era din lemn 
erau sculptate din stejar baltic de calitate superioară. Mai multe 
sculpturi acopereau partea inferioară a etravei, iar mai sus, spre 
prora, se înălța semet fiorosul leu roşu-auriu al Olandei. Pânzele 
ei fuseseră albite de sarea mării. Steagul ei albastru flutura de 
pe arborele gabier în briza rece a Mării Nordului. Era mândria 
companiei olandeze East India, o onorabilă companie. 


- INFERN - 


x xk * 


Lucretia van den Mylen era obişnuită ca bărbații să se uite 
lung la ea. Frumusețea era ca o piatră prețioasă, posesorul fiind 
invidiat. Să fii dorită însemna să fii bogată, făcea viața să fie mai 
uşoară, dar în acelaşi timp atrăgea privirile hoţilor. 

Boudewyn insistase ca ea să angajeze o menajeră pe timpul 
călătoriei. Un alt lucru care o deosebea de ceilalţi, care atrăgea 
invidia celorlalţi. 

S-a spus că marea o să fie albastră şi vremea caldă la sfârşitul 
călătoriei. Dar perspectiva unei aventuri de durată în Indii nu o 
atrăgea prea mult. 

Işi imagina nouă luni în care bărbaţii se holbau la ea şi în care 
femeile o tratau cu răceală. Nimeni nu avea poziţia ei şi de 
aceea va fi tratată cu respect, teamă şi resentimente. Dar ca 
soţie, era obligată să-şi urmeze soţul. Asta trebuia să facă. Să 
îndure în tăcere răceala şi lipsa de afecţiune. 

Se obişnuise însă. 


x xk * 


Aşadar, aceasta era Lucretia van den Mylen. 

Era, spre ghinionul ei, o frumusețe, cu părul negru ca pana 
corbului şi, fără îndoială, cu ceva sânge spaniol curgându-i prin 
vine. Marinarii păreau furioşi din cauza unei apariţii atât de 
seducătoare, dar de neatins. Nimic din atitudinea ei nu sugera că 
ar fi o femeie uşoară, totuşi, ca toate femeile frumoase, părea 
puţin cam dezbrăcată, în ciuda corsajului care o acoperea destul 
de mult şi a fustei lungi. Venise pe vas cu siguranţa unei femei 
obişnuite să i se deschidă toate uşile oriunde se ducea. 

Mersul ei era, după părerea lui, o invitaţie la încălcarea 
oricărei legi. Nouă luni erau un timp îndelungat. Marinarii bătrâni 
spuneau că femeile frumoase pe un vas aduc ghinion, stârnind 
diavolul din om. Nu avea nimic de-a face cu norocul, se gândea 
căpitanul. Doar o chestiune de bun simţ. Când aveai 300 de 
oameni care se gândeau toţi la sex cu aceeaşi femeie, lucrurile 
trebuiau să meargă prost. 

Ar fi putut fi mai bine, se gândi predicatorul, dacă Domnul i-ar 
fi dăruit o fată mai puţin atrăgătoare. Şi el era îngrijorat de felul 
în care marinarii se uitau la Judick a lui. O bucăţică cam 
neşlefuită şi imorală pe care o puteai cumpăra cu câţiva bănuţi 
în orice bar sau bordel. 

Dacă un om păcătuia în gând era ca şi cum ar fi păcătuit prin 
faptă, aşa spunea Biblia. Nu îndrăznea să-şi imagineze în ce fel 
aceşti peşti şi adulteri păcătuiau în gând cu Judick. 

Işi conduse familia pe punte, încruntându-se. 


x xk * 


Era o zi întunecată de octombrie când au părăsit Olanda, iar 
marea era cenuşie. Batavia naviga în faţa flotei, cu steagul roşu, 
alb şi albastru al Olandei fluturând în vânt. Se aflau la bord 326 
de suflete, iar vasul era încărcat cu vin şi cu brânză şi, se 
zvonea, cu arginţi pentru răscumpărarea unui rege. 

Era însoţită de vasele de retur Dordrecht şi Galias, de vasele 
Assendelft, Zandaam şi Cleenen Davidt, precum şi de o vasul de 
război Buren. Dar Batavia se afla în faţă, valurile izbindu-se de 
prora stacojie, iar leul Olandei străpungea marea, îndreptându-se 
către Indii în inima întunericului. 


Femeia. O creatură încântătoare pentru aceia dintre noi ale 
căror gânduri duc la pierzanie. 

Dacă aţi cunoaşte mâna creatoare la fel de bine ca mine, aţi 
înţelege umorul negru ce presupune acest dar. Un Dumnezeu 
iubitor, într-adevăr, îl face pe om să adore frumuseţea într-o 
societate în care fidelitatea este fundamentală. Fă-l prizonier pe 
un om la etajul cel mai de sus al unei clădiri care arde şi vei 
vedea acelaşi efect; aleargă spre fereastră şi-şi imaginează cum 
sare şi se alege cu nişte răni înfiorătoare izbindu-se de pietriş, 
aşa că se retrage şi vede focul de pe scări. Aleargă între un 
destin şi altul, țintuit acolo de foc toată viaţa lui. 

Minunat. 

Şi ce fiinţă este aceasta?! Sânge spaniol, ten măsliniu, păr 
negru şi strălucitor ca pana corbului. Bărbaţi care nici măcar nu 


9 


- INFERN - 


speră să adreseze vreo vorbă acestei apariţii zăbovesc şi-şi 
imaginează ce se mişcă sub rochia de catifea, îi provoacă. Le 
aminteşte de impotenţa lor. 

Dar ei tocmai au venit din tavernele din docuri şi din 
bordelurile din Houttuinnen şi Haarlemmerstraat şi nu erau încă 
suficient de excitaţi. Aşa că trebuie să avem răbdare şi să 
aşteptăm. Inainte ca târfa să fie gata, trebuie s-o încingi puţin. 


52*28' latitudine nordică, a douăzeci şi opta zi din octombrie, 
anul de grație 1628 


Comandantul stătea în capul mesei în sala de consiliu. 
Lucretia stătea lângă el, la stânga, iar negustorul Jeronimus la 
dreapta lui. Deschamps şi ceilalţi funcţionari erau la celălalt 
capăt al mesei. Marea majoritate erau filfizoni, unii dintre ei erau 
copii, tineri de familie bună trimişi în Orient de către companie 
pentru a învăţa meseria de sublocotenent sau asistent. Unul 
dintre ei, pe nume Huyssen, avea un râs de măgar şi-şi arăta toţi 
dinţii când râdea. 

Apoi mai era Francois Pelsaert, comandantul. Acesta era un 
om care intriga. Cu părul lung, negru, până în dreptul gulerului 
alb, cu o barbă aranjată şi cu o figură atât inteligentă, cât şi 
plăcută. Un om învăţat şi experimentat care s-a ridicat din 
rândurile VOC şi a ajuns să ocupe poziţia lui înaltă în doar 10 ani. 

Ochi ageri, cenuşii, cărora nimic nu le scapă. Maniere 
elegante. Şi nu avea nici 35 de ani. Ea a aflat că cumnatul lui era 
Heindrich Brouwer, fost amiral în conducerea Celor 
Şaptesprezece Mari şi Puternici. 

Totuşi nu privirile lui admirative le câştiga. În schimb, simţea 
ochii căpitanului aţintiţi asupra ei de la celălalt capăt al mesei. 
Era, bineînţeles, obişnuită cu privirile pe care bărbaţii i le 
aruncau. Acesta era preţul frumuseţii şi presupunea că asta nu 
se va mai întâmpla când va îmbătrâni. Dar asta era doar 
vanitate. Totuşi... 

Majoritatea bărbaţilor educați erau atenţi să nu arate prea 
multă admiraţie, din respect pentru poziţia ei socială şi verigheta 
de pe deget. Jacobsz părea să nu cunoască codul bunelor 
maniere. Rânjea la ea ca un prost de fiecare dată când îi întâlnea 
privirea. Işi imagina că ea ar trebui să fie fermecată de un om 
care mânca precum un porc şi care nu ştia să vorbească decât 

despre curenţi şi direcţia vântului. 

— Şi cu ce ocazie mergeţi spre Indii, doamna mea? spuse el în 
final, adresându-i o întrebare directă. 

— Trebuie să mă întâlnesc cu soţul meu, spuse ea, sperând 
să-l descurajeze cu privirile ei reci şi răspunsurile scurte. 

— Şi cu ce se ocupă? 

— Comerţ cu bijuterii. 

Un zâmbet ce părea ironic apăru pe faţa lui, deşi ea cu greu îl 
putea considera aşa. 

— Un om activ, nu? spuse el. 

Ea se uită în jurul mesei. Ceilalţi păreau a fi jenaţi. Dar Jacobsz 
era egalat în rang doar de către comandant, aşa că nu-l luă în 
seamă. 

Totuşi, comandantul nu ezită să-l pună la locul lui. 

— Ar trebui să-ţi revizuieşti comportamentul când o doamnă 
este de faţă, i-o tăie el scurt, ceea ce-l făcu pe Jacobsz să 
roşească. 

Işi încleşta pumnii şi se uită la Pelsaert cu ură. Ceva rău o să 
se întâmple, se gândi ea. 

— E în regulă, spuse ea repede. Nu m-am supărat pe el. 

Era un moment periculos în care cei doi oameni se uitau fix 
unul la altul din capetele opuse ale mesei. „Nu este un semn bun 
pentru o călătorie fericită”, se gândi ea, şocată de ostilitatea 
rapidă a bărbaţilor. 

Jeronimus, comerciantul, îi luă apărarea. Stătea relaxat şi 
zâmbea de parcă cineva făcuse o glumă. Avea cel mai minunat 
zâmbet; lumina încăperea. 

— Domnule comandant, vă rog, trebuie să ne povestiţi 
aventurile dumneavoastră de la curtea marelui Mogul, spuse el 
ca şi când tăcerea bruscă era doar un răgaz în conversaţia care 
trebuia continuată cu fleacuri. Se întoarse spre Lucretia şi 
schimbară o privire: Căpitanul este un idiot. Lasă asta în seama 
mea. 

— Sunt sigur că toţi s-au săturat de poveştile mele despre 
Indii, spuse François. 

Căpitanul mormăi, în semn de aprobare. 

— Eu aş vrea să ştiu mai multe, spuse Jeronimus şi toată 
lumea aprobă. 

Tinerii nu erau chiar înţelepţi; pentru unii era prima oară când 
părăseau Olanda, sau chiar oraşele lor natale, şi erau doritori de 

poveşti cu vulcani care erup şi cu cocotieri ce se leagănă în 
bătaia vântului. 

— Dacă pleci din Olanda, dai de sălbatici, spuse căpitanul, 
sfâşiind cu dinţii o bucată de carne de vită sărată. 

— Dimpotrivă, spuse Frangois cu o privire pătrunzătoare. La 
curtea marelui Jahan, am văzut că lorzii de acolo îi depăşeau cu 
mult pe ai noştri în măreție. Au nişte grădini în palate cum nu am 
mai văzut. Pereţii fortăreței prinţului din Jumna sunt făcuţi dintr-o 
piatră roşie care la apus capătă culoarea sângelui şi la răsărit 
este la fel de roz precum un trandafir. Piatra este cioplită în 
zăbrele, iar ferestrele sunt poleite cu frunze de aur. 

Toţi erau atenţi la ce spunea, iar ochii le străluceau, cu 
excepţia căpitanului care molfăia la friptura lui de vită sărată, cu 
un aer plictisit. 

— Prinţul Jahan are nişte jocuri pe care cu greu vi le puteţi 
imagina. Există nişte animale numite elefanţi, creaturi pe care 
nu le-aţi văzut în viaţa voastră, fiecare având mărimea unei 
colibe de fermier, iar el priveşte aceste creaturi cum se bat 
pentru plăcerea lui. Are de asemenea o curte cu şiruri de dale 
albe şi negre şi-i obligă pe servitori să stea pe ele, chiar şi în toiul 
zilei, ca să fie folosiţi pe post de piese de şah. Le ordonă să se 
mute cum vrea el în timp ce el stă într-un loc la umbră. 

— Opera Diavolului, murmură predicatorul. 

— Chiar şi aşa, spuse Coenraat van Huyssen, aş vrea să văd 
cu ochii mei. 

— După cum zicea predicatorul, sunt fără de Dumnezeu, 
spuse căpitanul. 

François aprobă. 

— Căpitanul are dreptate, spuse el, atitudinea lui eclipsând 
gelozia nejustificată a căpitanului. 

— Cu toată măreţia lor, guvernul lor nu este credincios şi este 
dominat de avariţie. In timp ce prinţul se desfată cu distracţii 
costisitoare şi femei frumoase şi se comportă de parcă afacerile 
publice nu sunt treaba lui, guvernatorii sunt mituiţi de către 
criminali şi hoţi şi fac exact ce vor ei. In timp ce prinţul se 
odihneşte pe aşternuturi de catifea şi bea sucuri de fructe, 
îndulcite, supuşii lui stau pe vine în cocioabe năpădite de muşte, 
fără paturi şi fără să mănânce carne la orez. Oricât de minunate 
ar fi aceste pământuri, le lipsesc certitudinile noastre morale. 
Guvernul lor nu se poate compara cu al nostru până nu împarte 

bogăţia lui cu săracii şi nu înlătură injustiţia. 

Câţiva dintre oameni s-au uitat cu suspiciune, dar au avut 
bunul simţ să-şi păstreze gândurile pentru ei. Lucretia îşi ridică 
privirea şi îl văzu pe căpitan rânjind cu şiretenie la ea din nou. 

— Nu poţi să condamni un prinţ pentru că vrea o femeie 
frumoasă, spuse el cu ochii aţintiţi asupra ei. 

— Prinții sunt datori să guverneze, îi spuse François. Fără o 
guvernare ca lumea, devenim din nou animale. 

— Dumnezeu ne-a făcut superiori animalelor, spuse 
predicatorul. Ca să fie eficient, orice guvern trebuie să aibă la 
bază legile lui Dumnezeu. A 

Căpitanul îşi termină vinul. li strălucea în barbă ca rubinul 
înainte ca el să-l şteargă cu dosul mâinii. 

— Trebuie să mă duc să veghez, spuse el. Simt că o să am o 
indigestie. 

Jeronimus încă zâmbea cu zâmbetul lui secret. Nu spunea 
multe, dar ochii lui erau peste tot, iscoditori, plini de umor. Un 
om fermecător, se gândi ea. 

Un diplomat, un domn. 


x xk * 


Vântul îi biciuia mantia în timp ce un alt val negru se 
rostogolea sub grindă. O noapte oribilă. Infruntai furtunile din 
această parte a Ecuatorului şi plecai având vreme frumoasă în 
sud în această perioadă a anului. N 

Dar căpitanul nu se gândea la vreme. Işi încorda pumnii peste 
parapet. Nenorocitul ăla de Pelsaert. Poponar arogant. 

— Mi se pare mie, sau voi nu sunteți prieteni? se auzi o voce. 

Căpitanul se întoarse. De unde venise comerciantul? se 
întrebă el. Bântuia pe vas precum o fantomă. 

— Ce doreşti? 

Jeronimus se aplecă peste parapet, lângă el, într-un mod mult 
prea camaraderesc ca să-i fie pe plac. Simţea mirosul de vin 
când respira. 

— Am văzut cum se purta cu tine la masă. Cred că nu prea-i 
pasă de tine. 

— De parcă m-ar interesa ce crede frumuşelul ăla despre 
mine, spuse el. Şi tu nu eşti mai prejos, se gândi el, cu tunica ta 
căptuşită şi cu lanţul ăla gros la gât. Nenorociţilor de la 


13 


- INFERN - 


companie, cu cuvintele voastre preţioase şi hainele voastre fine, 
nu e unul dintre voi pe care să nu-l bag sub masă la băutură sau 
să nu-l snopesc în bătaie cu mâinile legate la spate şi cu o târfă- 
n braţe. 

— Totuşi. Este foarte apreciat de cei Şaptesprezece Mari şi 
Puternici. 

— E un lingău. L-am cunoscut în Indii. 

— Am auzit că aveţi ceva de împărţit. 

— A vorbit cineva? 

Poate Evertsz, şeful de echipaj. Sau Gerritsz, timonierul. Erau 
cu el în ziua aceea la Surat când Pelsaert l-a certat pentru 
impertinenţa lui şi i-a oprit din salariul pe două luni. Acum soarta 
şi nişte dobitoci de la VOC au făcut în aşa fel încât trebuie să se 
suporte unul pe altul nouă luni, tot drumul pe Batavia. 

— E păcat ca nişte oameni ca voi să primească ordine de la 
inferiori, spuse Jeronimus. N 

Care este jocul tău? se gândi căpitanul. Incerci să-mi întinzi o 
cursă, fără îndoială. Spun ce cred, nu flatez pe nimeni. 

— Eu comand vasul, el poate să dea ordine aristocraților, dacă 
vrea. Dar Dumnezeu să-l ferească daca mi se mai pune în cale 
din nou. Şi poţi să-i spui ce am zis. 

— Ceea ce-mi spui rămâne între noi, Araien. 

Araien. Acum suntem apropiaţi ca frații. Nu am încredere în 
ăsta. 

— Ce pui la cale, funcționăraşule? spuse el apropiindu-şi fața 
de a lui. 

Dar Jeronimus nu părea intimidat, nu s-a tras înapoi, cum ar fi 
făcut majoritatea oamenilor. 

— Oameni ca tine, care se pleacă şi se bat cu oamenii 
companiei, care transportă croitori şi pungaşi. Ce pierdere. 

Şi lăsă lucrurile aşa. 

Căpitanul îl privi cum coboară la pupa. Ei, ăsta chiar că e 
ciudat. Am crezut că am văzut toate soiurile de oameni, dar un 
asemenea ticălos n-am mai văzut până acum. N-am încredere în 
el deloc, dar apoi, în cine să mai crezi în zilele noastre? 

Dar poate că o să am nevoie de el. 


x xk * 


Pupa fusese extinsă de la oberliht până la arborele artimon şi 

acolo erau aşezate cabinele pentru ofiţeri şi pasagerii înstăriți. 
Comandantul avea propria cabină la pupa. Mai erau şi alte 
cabine, unele despărțite de altele doar de nişte perdele, care 
începeau de la puntea din spate. Dar potrivit poziţiei şi sexului 
ei, Lucretia avea o cabină proprie, sub lumina aurită din spatele 
vasului. 

li oferea un pic de intimitate sau cel puţin aşa gândea ea. 

Când uşa de la cabină se deschise scârţâind, crezu că venise 
Zwaantie, servitoarea ei, şi fu şocată să-l vadă pe căpitan stând 
acolo în cizmele lui pe care le purta când era pe mare, rânjind la 
ea de parcă ar fi fost o prostituată dintr-o cârciumă din 
Amsterdam. Işi ţinea degetele îndesate în curea şi mirosea a gin. 

— Găseşti cabina pe gustul tău? spuse el. 

— Ce cauţi aici? 

— Trebuie să mă asigur că pasagerul meu cel mai iubit stă 
confortabil. Hai, nu te mai uita aşa la mine, de parcă nu ai fi vrut 
să vin. 

— Nu ar trebui să fii aici. Mă pregăteam să mă culc. 

— Este cam înghesuit aici, Dumnezeule. Făcu un pas înainte şi 
trebui să se aplece, nici măcar nu putea sta drept. 

— Am văzut cum te uitai la mine la masă. 

incepu să se înfricoşeze, se uită spre uşă, sperând că va veni 
Zwaantie, dar nici urmă de ea. 

— Ţi-ar fi mult mai bine unde dorm eu. 

— Sunt o femeie măritată, spuse ea cu vocea sugrumată de 
frică. 

— Dacă ai fi soţia mea, nu te-aş pierde din ochi nouă minute, 
darămite nouă luni. 

— Dacă aş fi soţia ta m-aş îneca. 

Zâmbetul dispăru şi se transformă într-un rânjet dispreţuitor, 
îşi scoase o mână ca să o atingă, dar ea se răsuci. 

— leşi afară, că dacă nu, ţip. O să mă audă tot vasul. 

Işi rotea limba în interiorul obrazului, gândindu-se. 

— Pot avea ce femeie doresc, spuse el. 

— Nu şi pe asta. 

Vru să o lovească, văzu asta în ochii lui. Faţa lui era urâtă şi 
schimonosită de furie. Dar nu îndrăzni să o lovească, oricât de 
mult dori. Se întoarse şi ieşi. 

Câteva minute mai târziu, apăru Zwaantie, zâmbind ca o 
proastă. Ceva o mulţumise. Poate pentru că o văzu pe stăpâna ei 

stând pe pat, tremurând, palidă. 

— Unde ai fost? o luă Lucretia la rost, dar ştia răspunsul. 

Fusese sus la pupa, râzând de respingerea căpitanului, şi 
poate că ştia de la început. 

— Ajută-mă să mă dezbrac, îi spuse ea şi Zwaantie rânji la ea 
ca o prostituată de cârciumă. 

Venise la ea având referinţe atât de bune. Se întreba acum 
dacă nu cumva fosta ei stăpână nu-i scrisese doar ca să-l 
ferească pe soţul ei de ea. 


x xk * 


Şobolani mişunau prin colțurile întunecate ale calei; demoni se 
alergau prin visele întunecate ale marinarilor; un copil ţipă în 
noapte printre umbrele învălmăşite ale pasagerilor adormiţi pe 
punte. Scârţâitul frânghiilor, geamătul lemnelor. Diavolul pe 
mare, privind cum se îndepărtează coastele creştinilor în 
întuneric. În curând orizontul va aparţine unor suflete mai negre 
decât ale lor. 


45°48’ latitudine nordică, a patra zi din noiembrie, anul de 
grație 1628 


Noapte lungă, Batavia se afunda în furtună. Un vânt puternic 
biciuia Golful Biscay, cerul era negru ca sufletul unei vrăjitoare. 
Farul lumina sub parapetul înalt al pupei, marinarii urlau de pe 
grijea şi de pe vergile de vintrea. Majoritatea pasagerilor erau 
înghesuiți sub punte, gemând în culcuşurile lor, aerul era închis 
şi înţepător mirosind a apă stătută şi a vomă. Dumnezeu să aibă 
milă de noi, se gândi Judick. Şi de-abia am plecat din Olanda de o 
săptămână. 

Aş vrea să mor, se gândi ea, atingând cu capul care-i ardea de 
febră lemnul rece şi umed al parapetului de protecţie. Nu mai 
rezist încă o oră ca asta. Cele nouă luni de călătorie se derulau în 
faţa ochilor ei ca un chin neîntrerupt, ca o sentinţă în purgatoriu. 
Incercă să vomite din nou, dar nu mai era nimic în stomacul ei în 
afară de fiere. Puntea se zgâlţâia când un alt val mare se 
rostogoli sub chilă. 

— O să fie mai bine, spuse o voce de lângă ea. 

işi ridică privirea. Unul dintre soldaţi rânjea la ea. Un individ 

corpolent, cu părul blond. Era vesel de parcă ar fi respirat aerul 
proaspăt al dimineţii de-a lungul unui canal, acasă. li venea să-i 
smulgă ochii. 

— Când vei reuşi să-ţi păstrezi echilibrul pe puntea care se 
clatină, nu o să mai ai nimic. 

Simti încă un spasm şi gemu. 

— Pleacă de lângă mine, se gândi ea. Lasă-mă să mor liniştită. 

— Rezistă, spuse el, o să fie bine. 

Dacă ar fi avut un cuţit, l-ar fi băgat în el. Era prea slăbită şi îi 
era prea rău ca să-l mai înjure. Inchise ochii şi se cocoţă pe 
punte. O pală de vânt îi răcori obrajii încinşi. 

Lăsaţi-mă să mor. Lăsaţi marea să mă spele, lăsaţi-mă să mor. 


x xk * 


_ Jeronimus stătea la pupa, cu mâinile încleştate de balustradă. 
Ingheţa aici, dar nu mai suporta să stea un minut sub punte; 
puțea, pasagerii aveau rău de mare şi mulţi se rostogoleau peste 
propria vomă. Ca nişte cirezi de vite, resturile societății 
olandeze, croitori şomeri şi evrei. 

Farmacistul îşi luase pentru el propria doză pentru răul de 
mare. Şi aceste mări nu-l înspăimântau, pentru că ştia că are un 
destin, dat de Dumnezeu, care nu l-ar lăsa să moară înecat. 

O perdea de ploaie de gheaţă se abătu asupra oceanului şi 
tremura sub mantie. Ce nație de proşti, tovarăşii lui olandezi! 

intr-o bună zi va exista un regat în care oamenii să trăiască 
după bunul plac, eliberaţi de plăceri şi dorinţe. Torrentius 
înţelesese acest lucru, dar a fost blamat pentru că avea mintea 
plină de absurdităţile de duminică ale predicatorilor. 

Acum venise rândul lui Jeronimus Cornellisen să pună în 
aplicare măreţul plan. Fiind unul dintre aleşi, Dumnezeu îl va 
îndruma, era sigur. In spatele valurilor reci ale furtunii îl aştepta 
un destin. Le va arăta drumul către regat. 


36*18' latitudine nordică, a douăzecea zi din noiembrie, anul 
de grație 1628 


Vântul sufla puternic, formând valuri mari, iar ei navigau cu 
toată viteza înainte. Siluetele navelor Buren şi Assendelft se 
aflau pe uscat, restul flotei fusese împrăştiată de furtuna din 

ultimele săptămâni. O dimineaţă mai bună, fără prea mulţi nori 
pe cer, cu marea mai calmă. 

Francois stătea la balustrada pupei. Nu venea niciodată pe 
punte în timpul în care căpitanul veghea, amândoi doreau să 
petreacă cât mai puţin timp posibil unul în compania celuilalt. 
Omul era un căpitan bun, dar un bădăran arogant şi spectrul lui 
Surat atârna asupra corăbiei. 

Auzi pe cineva venind pe punte din Camera de Consiliu; era 
Jeronimus. 

— Unde suntem? îl întrebă Jeronimus. 

— Căpitanul spune că am ocolit Capul Finisterre, îi spuse el. 
Tocmai am părăsit coasta Lusitaniei, la 36° latitudine nordică 
faţă de Ecuator. 

Jeronimus se sprijini de balustradă. Era preocupat de ceva. 

— Ai ceva de împărţit cu căpitanul? 

— Sigur, zise François. Este evident pentru toată lumea. Anul 
trecut, când mă întorceam din Indii, el comanda vasul pe care 
am venit eu din Surat. A fost ceva neplăcut. Ezită, neştiind cât de 
mult să spună. Făcea comerţ pe sub mână, cărând mărfuri care 
nu erau aprobate de Companie. Am simţit nevoia să-i atrag 
atenţia. A fost admonestat şi i s-a tăiat salariul pe câteva luni. 

— Nu e bine că oamenii de la Companie au considerat potrivit 
să vă trimită în această călătorie. 

— O să facem cea mai bună călătorie. 

Jeronimus aprobă. 

— Este un om dificil. 

— Nu este un om blând. 

— Totuşi ceea ce lipseşte şarmului lui este mai mult decât 
compensat de unii dintre ceilalţi pasageri. 

— Te referi la doamna van den Mylen? 

— O femeie fascinantă, educată şi citită. 

Un lucru ciudat, Jeronimus avea faţa ca o oglindă, nu lăsa 
nimic să se citească pe ea. Ştie oare ce gândesc sau sunt eu 
chiar aşa de transparent? Se hotări să schimbe subiectul. 

— Ce vânt te aduce în Indii, domnule Cornellisen? 

— Vreau să fiu mai bun. Cum vrem toţi. 

— Eşti un om învăţat, cred. 

— Am cunoştinţe de latină şi franceză. Mi-am câştigat 
existenţa ca farmacist de câţiva ani buni. 

— Trebuie să faci bine. 

— Dacă Dumnezeu vrea asta. 

Din nou acel zâmbet, zâmbetul unui înger. Un om care e ca 
mine, se gândi el. Ambiţios şi cu ochii după femei, Domnul să-l 
aibă în pază. Şi unul căruia nu-i place să se sfătuiască cu nimeni. 

Cel puţin aici am un aliat împotriva brutei de Araien Jacobsz. 

In timp ce se îndreptau spre sud, către Ecuator, zilele 
deveneau mai calde. Până acum pasagerii au aflat ceea ce 
marinarii numesc „picioare de mare”, adică să te ţii pe picioare 
pe vas când e furtună. Pasagerii petreceau mai mult timp pe 
punte, chiar ascunzându-se în spatele unor pânze pentru a se 
feri de soarele care dogorea mai tare pe zi ce trecea. 

— Te simţi mai bine acum? 

Judick se uită în jurul ei. Era individul acela corpolent cu părul 
blond pe care a vrut să-l omoare când îi era rău. Stătea lângă 
balustradă şi-i zâmbea. Avea ochii albaştri ca albăstreaua, care 
contrastau cu părul lui blond şi cu barba. Era măgulită de atenţia 
pe care i-o acorda, dar în acelaşi timp îi era şi puţin frică de el. 
Nu mai vorbise cu un bărbat decât în compania tatălui sau 
mamei ei. 

Îşi întoarse capul. Tatăl ei s-ar înfuria dacă ar găsi-o stând de 
vorbă cu un bărbat, mai ales cu un soldat de rând. 

— Este îngrozitor să-ţi fie rău de mare. Şi mie mi s-a întâmplat 
la fel prima dată când am mers pe mare. Dar după un timp te 
obişnuieşti. Doar când e furtună nu mai pot să mănânc. 

işi simţi obrajii arzând. Nu arată prea rău, un pic cam 
neşlefuit. 

— Eşti palidă. Ai mâncat? 

Dădu din cap în semn că nu. 

— Astea sunt lături. Nu le-aş da nici porcilor. 

— Ah, doamna e simandicoasă. Am crezut că v-a trecut atunci, 
la prima cină. 

lar acum râdea de ea. 

— Recunosc, mâncarea este destul de proastă pe vasul ăsta. 
Dar e ca şi cu răul de mare. Te obişnuieşti. 

— Vreau doar să cobor de pe vasul ăsta şi să mănânc 
mâncare adevărată. Aş da orice să ronţăi un măr sau să dorm 
fără să aud sforăiturile a 100 de vecini. 

— Trebuie să fi dus o viaţă luxoasă, spuse el. N 

Incă râdea de ea, se gândi ea. Sau poate că era adevărul. În 
comparație cu el, poate că o ducea bine. Viața unui soldat nu 

poate fi uşoară, consideră aceste mici lipsuri fleacuri în 
comparaţie cu ceea ce a îndurat el în viaţă. Se uită în jur după 
tatăl ei. Trebuie să-i fi citit gândurile. 

— Presupun că predicatorului nu i-ar plăcea să te vadă stând 
de vorbă cu un simplu soldat. 

Simţi o urmă de vină. Se plasa deasupra a jumătate de 
populaţie doar pentru că tatăl ei era predicator. Şi băiatul ăsta 
nu a făcut decât să fie amabil. 

— Ai mai fost în Indii până acum? întrebă ea să-şi dovedească 
sieşi că nu-i este frică de el sau de tatăl ei. 

— O singură dată, când am luptat pentru Companie. Atunci 
am aflat de „picioare de mare”. 

— Şi ai ales să te întorci? 

— Câştig bine şi este ceea ce ştiu să fac. 

Judick se uita fix la apa care făcea spume de-a lungul carenei. 

— Deja îmi este dor de Olanda. 

— Gândeşte-te doar la nopţile tropicale şi la cocotieri. 

Se întoarse şi se uită în sus la el şi zâmbi. El îi zâmbi la rândul 
lui. 

— Judick! 

Se întoarse. Tatăl ei stătea acolo, cu faţa roşie de furie. 

— Coboară, acum. 

Se grăbi. 

Acum trebuia să asculte o predică despre virtute şi evlavie. 
Presupunea că meritase. 

li aruncă o ultimă privire noului ei prieten înainte ca tatăl ei s- 
o împingă pe scara din faţa lui. 


12*33' latitudine nordică, a douăzeci şi opta zi din decembrie, 
anul de grație 1628 


De-abia trecuseră două luni şi Lucretia deja simţea că o să 
înnebunească. Monotonia nesfârşită a zilelor era înlăturată doar 
de clopotul vasului prin care cârmaciul anunţa ora măsurată de 
clepsidră. Se pomeni că aşteaptă cu nerăbdare ora mesei, deşi 
mâncarea era groaznică. Micul dejun şi cina constau într-un terci 
amestecat cu prune uscate, iar la masa de prânz aveau mazăre 
sau fasole cu carne de porc sau somon afumat. Aduseseră cu ei 
nişte porci şi pui vii, dar erau pe terminate, şi deja erau viermi în 
carnea de porc chiar dacă mâncau în farfurii de argint. Se 

întreba cum o să mai reziste încă şase sau şapte luni. Dar ce 
alternativă avea, în afară de a sări în mare? 

Işi reamintea că o ducea mai bine decât majoritatea. Era unul 
dintre puţinii pasageri distinşi, cu cabină proprie într-o parte 
privilegiată a vasului, la pupa, unde comandantul şi căpitanul şi 
alţi ofiţeri îşi aveau sediul. Avea acces chiar la unul din cele două 
WC-uri cu scaune de lemn care erau amplasate deasupra pupei, 
deşi condiţiile sanitare erau mult sub aşteptările ei. O funie lungă 
cobora din WC în mare; frânghia avea un capăt despicat şi cu 
acesta se presupunea că o femeie trebuie să se şteargă. 
Frânghia era apoi aruncată prin WC în ocean. 

Totuşi şi acesta era un fel de lux. Ceilalţi pasageri împărțeau 
puntea şi două WC-uri. 300 de oameni, dintre care aproape două 
sute de marinari şi soldaţi care erau înghesuiți ca sardelele pe 
puntea cea mai de jos şi care se puteau curăța doar riscând să 
se ducă pe puntea plină de păduchi, la botul navei, o dată pe 
săptămână şi să-şi scuture hainele. Duhoarea care venea de jos 
era deja înspăimântătoare. : 

Cel puțin vremea se ameliorase şi zilele erau blânde. In unele 
zile se puteau zări coastele pământurilor întunecate din Sierra 
Leone, chiar dedesubtul liniei orizontului. 

Işi plecă fruntea şi începu să scrie. 


Suntem pe corabie doar de o lună, deşi pare mult mai mult. 
Mâncarea este mereu aceeaşi, porc sau vită, deşi bucătarul 
încearcă să-i mai dea gust adăugând nişte prune afumate. Din 
când în când se mai găseşte şi brânză de Olanaa, dar aceasta 
doar la masa căpitanului şi este considerată deja o delicatesă. 

Comandantul, François Pelsaert, este un om fermecător şi 
este pe cale să devină membru al Consiliului Indiilor şi un om 
foarte important. Doar în zece ani s-a ridicat de la rangul de 
funcționar al Companiei, iar faima şi averea par să fie de partea 
lui. 

A petrecut mulți ani în Indii la curtea mogulului Jahan şi ne 
spune multe poveşti de dragoste din Orient, umplând capetele 
tinerilor cu vorbe despre vulcani ce erup şi temple păgâne. Dacă 
drumul nu ar fi aşa de lung, poate aş putea să anticipez puțin ce 
va urma. 

Imi e dor de Boudewyn şi de-abia aştept să fiu iar în brațele 
soțului meu şi să nu mai simt aceste incertitudini. Cred că în 

Olanda mă cunoşteam şi mă înţelegeam mai bine... 


Se uită fix la ceea ce a scris şi tăie ultimele două rânduri. Ce-o 
făcuse să scrie aşa ceva? 


Servitorii, Pelgram şi Deckier, au adus platouri de porc sărat, 
fierbinte. Bucătarul asezonase carnea cu nucşoară şi coriandru şi 
o mână de smochine, dar după două luni de şuncă sărată nici 
toate mirodeniile din lume nu i-ar fi îmbunătăţit gustul sau ar fi 
ascuns prezenţa viermilor. Biscuiţii erau aşezaţi în vase de alamă 
şi cupru, ca fructele. Fructe. Ar da orice pentru o pară zemoasă. 

Reyndert, servitorul comandantului, se grăbea să aducă sticla 
de Burgundia, vinul fiind încă un lucru pe care-l aprecia. 

Discuţia reveni inevitabil la aventurile comandantului în Indii, 
tinerii fiind întotdeauna doritori să-l audă vorbind despre 
experienţele lui. François la început nu părea prea interesat. 
Reţinerea lui era ceea ce-i plăcea ei la el, era atât de diferit faţă 
de căpitan, căruia îi făcea o plăcere deosebită să-şi audă vocea 
şi să-şi demonstreze experienţa de marinar cu fiecare ocazie. 

Tinerii funcţionari păreau fascinaţi în special de poveştile 
comandantului despre haremurile de la curte. 

— Aşadar, e adevărat, îl întrebă Deschamps, asistentul evreu, 
că şi un bărbat de rând poate avea mai mult de o soţie? 

— Dacă îşi permite, răspunse François. Să ţii o nevastă e 
destul de costisitor pentru un om sărac. 

Câţiva au râs când au auzit asta. 

— De ce ar avea un om nevoie de mai mult de o soţie? îl văzu 
pe funcţionarul David Zeevanck aruncând colegilor lui o privire 
de atotştiutor. 

— Intr-adevăr, unii bărbaţi s-ar considera norocoşi cu o 
singură femeie, murmură zâmbind François, dar, când ochii lui îi 
întâlniră pe-ai ei, roşi şi-şi feri privirea. 

Ea simţi cum îi bate inima mai repede. 

Jeronimus, comerciantul, spuse: 

— Am auzit că prinții au palate pline de soţii. 

— Mi-ar plăcea să mă fi născut prinţ, spuse Zeevanck, iar 
predicatorul îl privi cu asprime. 

— Sunt sigur că prinții găsesc acest lucru foarte confortabil, 

spuse François. Dar ca olandez ce sunt, nu pot decât să simt 
milă pentru aceste femei. Ele nu duc o viaţă prea fericită. Da, 
mănâncă cele mai bune mâncăruri, au cele mai fine haine şi 
trăiesc în cele mai luxoase zenanas, ceea ce numesc ei palate. 
Dar sunt, după cum mi s-a mai spus, extrem de singure. 

Deschamps îşi ridică privirea, după ce descoperi o grămadă de 
viermi în carne. Impinse delicat farfuria deoparte. 

— Alte femei, nu-i aşa, găsesc viaţa fără bărbaţii lor 
insuportabilă, încât îi urmează de bunăvoie şi la groapă. 

— Intr-adevăr, făcu François. Chiar am văzut asta o dată. | se 
spune sati. 

— E nemaipomenit, zise Jeronimus. 

Predicatorul îşi clătină capul. 

— Asta e o discuţie blasfemiatoare, zise el. Să te distrugi 
singur e un păcat în faţa lui Dumnezeu. 

Jeronimus îşi drese glasul. Gândurile i se citeau pe faţă. 

— Ce este asta sati? întrebă Lucretia, primind o privire rece de 
la soţia predicatorului. 

Francois bău o gură de vin de Burgundia care-i lăsă urme pe 
mustață. 

— Femeia pe care am văzut-o era cea mai drăguță şi nu avea 
mai mult de 18 ani. S-a măritat pe când avea 13 ani şi n-a 
cunoscut alt bărbat. Nici soţul ei n-a mai avut altă soţie. Când el 
a murit, ea a declarat că va deveni sati, dar rudele şi prietenii au 
încercat s-o convingă să renunţe la asta. Ei au apelat chiar la 
sprijinul guvernatorului, dar în van. Acolo este un obicei acest 
lucru şi ea a considerat în ochii zeilor ei păgâni că asta trebuie să 
facă. 

Predicatorul mormăi aprobator. 

— S-a îmbrăcat cu cele mai bune haine, şi-a pus cele mai 
scumpe bijuterii, ca-n ziua nunţii, şi s-a pus în faţa rugului 
funerar. Când corpul soţului a ars, trupul ei viu a ars împreună cu 
el. N-a scos nici un sunet în tot acest timp. A fost cel mai 
remarcabil lucru văzut de mine vreodată şi cel mai tulburător. 

Masivul David Zeevanck mormăi în barbă. 

— Nu cred că aş putea iubi vreodată atât de mult încât să fac 
un lucru asemănător, zise Lucretia. 

Când auzi aşa ceva, Jeronimus ridică privirea. 

— Dar tu, comandante, ce crezi, poate un bărbat să-şi 
sacrifice viaţa de bunăvoie pentru o femeie? 

Înainte să poată spune ceva, vorbi predicatorul. Arăta de 
parcă mai avea puţin şi exploda. 

— Un bărbat trebuie să fie pregătit să moară pentru 
Dumnezeu. Doar la asta trebuie să se gândească. 

— Uşor de spus, zise François, dar după experienţa mea ştiu 
că un bărbat ar face orice să mai trăiască o zi. 

— Nu şi dacă e credincios. 

— Dar Sfântul Petru? spuse Jeronimus, iar predicatorul îi 
aruncă o privire plină de ură. 

— Poate că nimeni nu ştie cum va reacţiona înainte să fie pus 
în situaţia respectivă. 

Se făcu brusc linişte. Nu se putea ca o femeie să spună 
asemenea lucruri. Doar Jeronimus şi François zâmbeau. 

— Aleşii lui Dumnezeu sunt binecuvântaţi de dragostea Lui şi 
salvaţi de El, răspunse predicatorul. 

— Cei ce nu au fost aleşi să fie salvaţi de El vor arde în lad. 

Ea observă că Deschamps nu-şi putea ţine gura. Se încruntă la 
el, avertizându-l să tacă, dar el nu se putea abţine. 

— Desigur, un om poate alege să ardă în lad sau nu. 

Predicatorul se uită la soţia lui şi privirea-i deveni ură. 

O singură dată a mai văzut o astfel de privire la tatăl ei vitreg, 
când un om atras un pârţ la slujba de duminică în biserică. 

— Anumite persoane sunt alese de Dumnezeu pentru a fi 
salvate, restul sunt condamnate pe vecie, spuse predicatorul. 

— Orice acţiune a noastră este destinată de Dumnezeu. Nu 
există nici un fel de liber arbitru. 

— Atunci, care-i rostul, din moment ce Dumnezeu ştie ce vom 
face şi cine va fi păcătos? spuse Deschamps enervat, nevrând să 
renunţe. 

— Cred că soţul meu ştie mai bine decât oricine care sunt 
căile Domnului, spuse soţia sa. 

Lucretia îi aminti, în timp ce mânca, de o vacă pe islaz, având 
aceeaşi faţă impasibilă şi privire imbecilă. 

— Dar dacă stai şi te gândeşti, zise Deschamps, toţi 
cunoaştem oameni care au fost distruşi de propriile acţiuni şi 
oameni care s-au înălţat prin suferinţă. 

— Judecăţile sunt date de Dumnezeu pentru a-şi arăta 
nemulţumirea faţă de acţiunile noastre, spuse predicatorul. 

— Şi ne dau nouă posibilitatea de a ne mântui. 

— Dumnezeu decide soarta noastră, nu noi. 

Deschamps vru să continue, dar văzu cât de nervoşi sunt 
colegii lui şi hotărî să abandoneze discuţia. Dar ea avea să-şi 
amintească de multe ori această discuţie în lunile ce au urmat, 
când se întreba cum se comportă bărbaţi în momente de 
dezmăţ. 

Deocamdată se uită la François, la capătul mesei. Nu spusese 
nimic în timpul acestei dispute şi se întreba ce gândeşte 
Jeronimus cu zâmbetul lui blând pe buze; era altul care nu-şi 
exprima opiniile. 

Il respecta pe predicator, bineînţeles. Era un om credincios, un 
om bun şi drept care ştia calea Domnului. Dar dorea ca cineva 
să-i dea acestui gras un şut în fund. 

Predicatorul le ţinea o altă predică, şi Zeevanck îi aruncă lui 
Deschamps o privire plină de reproş pentru că i-a dat ocazia să 
le facă morală. Carne de porc sărată şi predici. O cină perfectă. 

li era dor de Java, de fructele tropicale şi de cinele lungi şi 
silenţioase în compania soţului ei. 

Li se spunea mici burghezi acestor tineri nobili fără bani, 
trimişi în Indii de Companie pentru a învăţa meseria de ofiţer sau 
funcţionar, singurul lor capital fiind educaţia şi un aer de 
superioritate. Dacă asta era educaţie, se gândi Jeronimus. 
Uneori, era doar un cuvânt în plus pentru a numi aroganta lor 
nejustificată. 

Intr-o zi l-a găsit pe unul dintre ei, Coenraat van Huyssen, 
holbându-se la Pelsaert la pupa. Era un copil bun, acesta, cu 
părul ca o coamă de leu şi o bărbuţă aranjată cu grijă, ochi 
albaştri duri şi graţia pe care ţi-o dă o înfăţişare plăcută şi 
îngrijită. Intotdeauna dorind mai mult şi căutând pe cineva care 
nu suporta să aibă superiori, indiferent de vârstă sau merite. De- 
a dreptul superficial. 

Se sprijini de balustradă lângă el. 

— Te gândeşti că într-o bună zi vei sta tu acolo, sus? îi spuse 
el. 

Tânărul se întoarse şi se uită la el. 

— Dacă vrea Dumnezeu, spuse el. 

Un răspuns precaut, dar Jeronimus se îndoia că acesta era 
tipul de om care să creadă prea mult în Dumnezeu. 

— Presupun că nu face nimănui rău să viseze. 

Avu o ieşire. 

— Se zvoneşte că domnul Pelsaert s-a ridicat de la rangul de 
funcţionar la cel de comandant în doar zece ani. 

— Cumnatul lui este amiral al Companiei. 

Nu ştia asta, se vedea după expresia feţei lui. 

— Credeai că Pelsaert a ajuns comandant doar prin muncă 
cinstită? 

— Compania are nevoie de oameni ca noi. 

— Bineînţeles. Este mare nevoie de personal în colonii. Opt 
oameni din zece nu supraviețuiesc cinci ani în Batavia. Uită tot 
ce ţi s-a spus despre femei cu sânii goi şi cocotieri. E un abis 
adânc, plin de necazuri. 

— Atunci de ce te duci acolo? 

— Bună întrebare, Coenraat. Totuşi, am făcut o facultate, ştiu 
franceză şi latină şi sunt un bun farmacist. Şansa unei avansări 
rapide merită riscul. 

Restul îl lăsă nespus: te vor îngropa şi nici măcar nu-şi vor da 
seama că nu mai eşti. Un băieţaş bogat în plus care nu mai e şi 
care s-a dus să asigure hrana viermilor din colonii. 

Coenraat părea şocat. Nu li se spusese dinainte cum era 
Batavia, altfel mulţi dintre ei nu s-ar fi dus. 

— Familia ta e cunoscută în Olanda. Chiar şi eu am auzit de 
van Huyssen, şi eu am trăit în Haarlem. E păcat că lucrurile au 
luat o astfel de întorsătură. Aici primeşti ordine de la marinari şi 
funcţionari. Ai fost menit pentru lucruri mai bune, Coenraat. 

— Ca de exemplu? 

— Ştii la ce mă refer, spuse Jeronimus zâmbind şi plecă. 

Plantează sămânţa şi las-o să crească deocamdată. Când va 
sosi momentul, va fi destulă apă care s-o facă să crească şi va fi 
suficient, dacă face ce trebuie. 


Gândiţi-vă la asta. 

Un Dumnezeu, orice Dumnezeu, indiferent cât de aspru este, 
trebuie să aibă un scop. Totuşi, aceşti calvinişti L-au înzestrat cu 
un simţ al ironiei aşa de scăzut încât mişcările jocului de şah 
uman pe care L-a creat sunt toate puse în practică, în cele din 

urmă. Nu e de mirare că Jeronimus zâmbea pe furiş. Ei cred că 
acest Dumnezeu are o inteligenţă nu cu mult mai mare decât a 
Sfântului Augustin. Poate cineva normal la cap să-l adore pe 
Sfântul Augustin? Bineînţeles că nu l-au cunoscut. 

Mai sunt şi alţii care stau tăcuţi la masă, fără să scoată o 
vorbă; Lucretia, a cărei mamă era spaniolă catolică, şi François, 
care avea strămoşi catolici, dar pe care nu-i pomenea de teamă 
să nu-i îngreuneze ascensiunea şi aşa dificilă în carieră. 

După cum bine ştiţi, sunt un mare admirator al catolicilor. Ei 
înţeleg că un om îşi croieşte propria soartă când călătoreşte prin 
lume. Desigur, cred că Papa are răspunsurile la toate dilemele 
muritorilor, nu Augustin, ceea ce este şi mai plăcut. 

Dar să-i lăsam cu dezbaterile lor. Faptele, şi nu vorbele, sunt 
cele mai concludente. Să stăm pe punte şi să ne bucuram de 
briza călduţă ce ne mângâie faţa, ascultând cum scârţâie 
odgoanele în timp ce Batavia înfruntă valurile mari şi să-i 
ascultăm pe Lucretia şi pe comandant în timp ce-şi ascundeau 
sentimentele de afecţiune interzisă. 


6°47 latitudine sudică, a douăzeci şi patra zi din ianuarie, 
anul de grație 1629 


Zilele se încălziră, de jos venea o duhoare insuportabilă. Nu-şi 
putea imagina cum îndurau soldaţii care stăteau pe puntea cea 
mai de jos. In Olanda ar trebui să fie iarnă, zăpadă pe câmpuri şi 
gheaţă pe râuri. Era greu de imaginat când transpiraţia se 
prelingea în interiorul gulerului tău înalt şi soarele îţi prăjea 
ceafa. 

In majoritatea dimineţilor, Lucretia îşi făcuse un obicei să urce 
pe punte când el era acolo şi să-şi petreacă timpul conversând 
cu el. Ar fi putut s-o evite, după cum îşi promisese, dar a ales să 
nu o facă. 

Auzi paşi pe punte şi simţi inima bătându-i să-i spargă pieptul 
când o văzu. In dimineaţa aceasta purta un corsaj întreg, de 
catifea crem, brodat cu gri, graţia ei de felină forma un contrast 
atât de puternic cu maniera de a flirta a servitoarei ei care, i se 
părea lui, făcea tot ce putea să-i aţâţe pe marinari. E curios că 
nu au picat de pe grijea când târfuliţa s-a urcat pe punte, 
legănându-şi dosul la ei. 

— Incă o dimineaţă călduroasă, spuse Lucretia. 

— Aşa este. 

Se hotărâse s-o evite în limitele bunei cuviinţe, de dragul 
liniştii şi al sufletului lui. 

Dar bineînţeles ea căuta să intre în vorbă cu el ori de câte ori 
putea. Probabil că se simţea singură. Nu mai era nici o femeie cu 
aceeaşi poziţie socială ca ea pe vas şi-şi căuta camarazi. Cum 
să-i explice că el dorea altceva? Acum devenise un om de lume, 
cunoscuse multe femei frumoase în Indii şi ştia ce-i lipsea. 

Îi permise să-l întrebe despre viaţa şi cariera lui la VOC. În 
săptămânile ce urmară, era privit tot mai des de către ea şi fără 
voia lui ajunsese să-i fie tovarăş. 

Işi imaginase că a fost o doamnă de când s-a născut şi fu 
surprins să afle că originea ei era la fel de umilă ca a lui. Intr-o zi 
o întrebă despre familia ei, crezând că se trage din vreo familie 
bogată din Heerenstraat. 

Dădu din cap în semn că nu. 

— Nu l-am cunoscut pe tata, a murit în anul în care m-am 
născut. Era neguţător de haine. 

— Unul bogat, presupun. 

Zâmbi. 

— Nu, locuiam într-o casă pe Nieuwendijk. Nici sărăcăcioasă, 
nici foarte elegantă. Mama s-a recăsătorit, cu un căpitan. Nu mi-l 
amintesc foarte bine. Era tot timpul plecat pe mare. Unul din 
unchii mamei avea bani. Inainte să moară şi-a făcut testamentul 
prin care îi lăsa mamei totul. Am vândut casa şi ne-am mutat 
într-o casă mare pe Leleistraat. 

— Şi astfel noul tău tată a devenit cel mai bogat căpitan din 
Amsterdam. 

— Mama l-a convins să-şi dea demisia. Pierduse un soţ, nu 
vroia să-l mai piardă şi pe al doilea. 

Lucretia se uita lung la mare, depănându-şi amintirile. 

— Am iubit-o. A fost cea mai frumoasă femeie pe care am 
văzut-o vreodată. Şi avea cea mai blândă voce. Era ca un înger. 
A murit când eu aveam 11 ani. Cred că am plâns o săptămână. 
Incă îi mai simt lipsa. 

Francois se gândi şi el la mama lui, o doamnă bătrână care 
acum era în Amsterdam. Nu-şi putea imagina cum ar fi fost să 
crească fără ea. 

— Tata s-a înapoiat pe mare. A murit în anul următor într-o 
confruntare cu o flotă spaniolă în America. 

— Aşadar, ai rămas orfană, spuse el mirat. 

Viaţa ei fusese cu mult diferită de viaţa răsfăţată pe care el îşi 
imagina că o dusese. 

— Sora mea şi cu mine am intrat sub tutela statului. Când am 
fost destul de mare, cel căruia îi fusesem încredinţată a hotărât 
ca banii să-mi fie daţi ca zestre pentru căsătorie cu cineva de 
familie bună. 

A omis multe lucruri, se gândi el. 

— Câţi ani aveai? 

— Aveam 18 ani. Suntem căsătoriţi de nouă ani. 

— Şi nu aveţi nici un copil? 

— Dumnezeu nu ne-a binecuvântat cu unul. 

Privirea aceea de durere şi regret din ochii ei era pentru că 
vroia copii sau pentru că posibilităţile de a-i face erau destul de 
sumbre? 

— Nu este întotdeauna uşor să înţelegi căile Domnului, spuse 
el. 

— Sunt multe lucruri pe care nu le poţi înţelege. 

— Şi soţul tău? 

— Nici el nu înţelege. Bineînţeles că ar vrea copii. Ce rost mai 
are familia dacă nu ai un fiu care să-ţi ducă numele mai departe? 

— İn mod sigur îi este dor de tine. 

— Da, în felul lui, spuse ea. 

— Dacă aş fi fost în locul lui, aş fi suferit să te las... să-mi las 
soţia singură aşa de mult timp. 

— Speră să avanseze în Indii. Nu vrea să lustruiască toată 
viaţa lui diamante, trăind pe spinarea soţiei lui. Cred că ăsta a 
fost motivul pentru care s-a înrolat în Companie. 

— M-aş considera foarte norocos dacă ai fi soţia mea, nimic nu 
ar mai conta. 

Gata, o spusese. Nu era înţelept, desigur, să spui asemenea 
lucruri unei femei măritate şi respectabile pe vasul tău, când 
Compania te-a declarat responsabilul moral pentru ceea ce se 
întâmplă pe flotă. Nu era înţelept? Era de-a dreptul o nebunie. 
Dar gata, o spusese. O văzu pe servitoarea ei pândindu-i. Se 
întreba dacă-l auzise. 

Lucretia nu scoase o vorbă mult timp, nici măcar nu-i reproşa 
nimic. Vântul i se juca prin păr. In cele din urmă spuse: 

— E răcoare astăzi. Ar trebui să mă duc în cabină. 

— Desigur. 

— Mulţumesc pentru companie, murmură ea şi-şi puse o mână 
peste a lui. 

Apoi dispăru, precum o umbră în lumina soarelui, efemeră, 
lăsându-l pe François Pelsaert să-i ducă dorul, în timp ce se 
mustra pentru că fusese un păcătos şi un nebun. 


x xk * 


Caporalul Jacop Pietersz era cunoscut oamenilor săi prin 
negoţul pe care-l făcea înainte să devină soldat; Steenhower, 
cioplitorul de piatră. 

Era un om mare, cu un cap mai mare decât toţi, cu o faţă ce 
înspăimânta copiii şi speria până şi pe cea mai dură curvă din 
docuri. Cu nişte dinţi ca pietrele funerare, un nas ca un cartof şi 
o bărbie care s-ar fi potrivit mai bine unui măgar, el nu fusese 
văzut vreodată zâmbind sau spunând ceva ce nu era absolut 
necesar. 

Numai lui Weibbe şi lui Wouter Looes şi, poate, fermierului Jan 
Hendricx nu le era frică de el. Chiar şi lui Gabriel, caporalul, îi era 
teamă. 

Optzeci de soldaţi îngrămădiţi pe puntea inferioară, aerul plin 
de fum; aproape toţi pufăiau din pipe în timp ce jucau domino şi 
şah, stând ghemuiţi sau lungiţi; nici măcar o singură persoană nu 
putea să stea în picioare. Din douăsprezece ore cât stăteau pe 
punte, li se permitea o jumătate de oră de repaus, în restul 
timpului stăteau înghesuiți ca nişte pui. Astăzi tambuchiul era 
deschis, vremea era frumoasă; apele mării erau la fel de 
întunecate ca fundul diavolului, iar oamenii de multe ori nici nu 
puteau dejuna. 

Şi ce mai dejunuri. Terci cu prune uscate, obligaţi să-l 
mănânce sub ameninţarea cu pedeapsa, aşa încât să nu se 
constipe pe mare. În restul timpului aveau pâine tare şi carne 
sărată, servită în castroane de lemn, şase oameni la un castron. 
Weibbe era obişnuit cu viaţa grea, fusese soldat toată viaţa. Şi 
ca sergent, trebuia să le ofere un exemplu. Nu trebuia neapărat 
să-i placă. 

Dar să stai acolo zi după zi în mirosul acela, nici măcar să stai 
ridicat, îi făcea pe oameni să le vină tot felul de idei. Dacă nu ar 
fi fost regulamentele Companiei — fiecare care avea un cuţit 
avea mâinile fixate de catargul principal cu propriul pumnal şi 

lăsat acolo să găsească o scăpare singur — îşi dădu seama că de 
mult ar fi fost sânge pe punte. 

Poate ce de-asta a făcut Zany ce a făcut. Weibbe Hayes juca 
cu Jan Pinten şi cu marele Wouter Looes dame când s-a 
întâmplat ceea ce s-a întâmplat. Zany Maftken era în apropriere, 
cioplind un os de balenă. Când Steenhower trecu pe lângă ei, toţi 
se aplecară sub acoperişul jos, Zany se strâmbă la ceilalţi, 
imitând trăsăturile neregulate ale lui Steenhower. Jan Pinten 
începu să râdă. 

Steenhower se uită înapoi. Toată viaţa a fost arătat cu degetul 
şi s-a râs de el. Weibbe credea că până acum s-a obişnuit. 
Steenhower le aruncă lui Jan şi lui Zany o privire, ştiind ce au 
făcut. Apoi se uită la Weibbe şi privirea lui îi dădu un fior. 
Nenorocit furios, nu-i aşa? 

Era clar că urmau să se işte probleme acolo. Fără îndoială că 
Steenhower o să le plătească cu aceeaşi monedă într-o bună zi. 

Dumnezeule, dar puţea acolo. Un nenorocit îşi făcuse într-un 
colţ nevoile în timpul nopţii şi mirosul acru de urină amestecat cu 
sudoare şi murdăria a o sută de soldaţi erau suficiente să te facă 
să vomiţi, nemailuând în seamă legănatul constant al vasului. 

Era rândul lui pe punte. Se ridică şi-l urmă pe Steenhower pe 
puntea superioară. 


x xk * 


Călătoria însemna o monotonie constantă a cerului şi a mării, 
singurul lucru despre care vorbeau era vremea. Navigau cu vânt 
prielnic, Buren urmându-i îndeaproape, în spatele lui Galias, cu 
carena ei împodobită cu verde şi galben strălucind în soare. 

Pe puntea principală, unii din marinari aruncau undiţe ce 
aveau drept momeală şuncă, dar nu pentru peşti, ci pentru 
păsări. Sussie spera să nu prindă nici una. | se părea o cruzime 
ce nu era necesară. 

Ea şi Tryntgen stăteau împreună sub marchiza de pe puntea 
centrală, apărate de soare, obligate să asculte ce pălăvrăgeau 
femeile mai în vârstă, în timp ce Anneken Hardens şi Mayken 
Cardoes scoteau fum printre dinţii lor înnegriţi. Când soţia 
predicatorului nu era de faţă, unele dintre femeile tinere vorbeau 
despre bărbaţi, altminteri trebuia să asculte pasaje din Biblie 
sau, ca în această după-amiază, să asculte vorbăria soţiei 

comandantului militar care putea vorbi la nesfârşit despre ea şi 
copiii ei. Credea că o să moară de plictiseală. 

Il văzu pe soldatul blond, masiv urcând pe punte, îl urmări cu 
coada ochiului în timp ce cosea. Numele lui era Weibbe Hayes. 
Cumnatul ei era trompetist, vorbise cu el şi spunea că Weibbe 
are douăzeci şi cinci de ani şi nu e căsătorit. Deşi Sussie nu avea 
decât şaisprezece ani, se considera o partidă bună pentru el, 
asta doar dacă şi el ar fi interesat de ea. 

li făcea ochi dulci fiicei predicatorului, lui Judick, scandalizând 
tot vasul. Îl privea acum cum îi şopteşte ceva pe parapet. 
Predicatorul îi privea, desigur, şi-i spuse soţiei să se ducă şi să-şi 
aducă fiica. Nu ştiu ce-o vedea Weibbe ăsta la ea, se gândi 
Sussie, e o pisăloagă şi are tot timpul părul aranjat sub bonetă. 
Nu e fata potrivită pentru tine, băiete. 

Inainte ca mama ei să apuce s-o aducă, ea se întoarse şi 
plecă. Soldatul masiv ridică din umeri, neînţelegând nimic. Nu 
trebuia condamnat că a încercat. 

Sussie puse deoparte broderia şi anunţă că o să-şi întindă 
picioarele pe puntea principală. Tryntgen îi aruncă o privire, nu 
putea să o păcălească pe sora ei mai mare. Dar nu a încercat s-o 
oprească. 

Weibbe se uita fix la apă, ce ochi frumoşi avea pentru un 
soldat! Stătea pe parapet, la mică distanţă, oferindu-i ocazia, 
cum făcuse şi Judick, s-o abordeze, dar în cele din urmă începu 
să se neliniştească. 

— Nu ai nici o şansă, spuse ea. 

Se întoarse şi păru amuzat că fetiţa asta mică i s-a adresat. 
Sunt mai mare decât par, se gândi Sussie, şi ştiu mai multe 
despre soldaţi decât crezi tu. 

— Mă scuzaţi, domnişoară, aţi spus ceva? 

— Am Spus că nu ai nici o şansă cu fata aia. 

— Chiar aşa? spuse el zâmbind. 

— A pus ochii pe nobilul de acolo, arătând spre Huyssen, care 
mergea fudul lângă ceilalţi tineri eleganţi de pe pupa. 

— Ştii cam multe pentru o fetiţă. 

— Sunt mai mare decât par. Nu sunt mult mai mică decât ea, 
spuse ea, referindu-se la Judick. 

— S-ar putea să ai dreptate. Presupun că pastorii nu prea au 
nevoie de soldaţi decât atunci când este vreo bătălie în numele 
Domnului. Şi mi se pare normal. Nici eu n-am avut nevoie de 

pastori, decât înainte de noaptea unei bătălii. Te miră? 

— Aşa zice şi tata. 

— Tatăl tău este soldat? 

— S-a luptat cu Manuman în Batavia, a plecat acum doi ani. 
Noi ne ducem să fim alături de el. 

— Şi unde este mama ta? 

— E moartă de opt ani. Locuim cu mătuşa în Gröningen. De- 
abia aştept să ajung în Indii. Ai mai fost vreodată? 

— Când aveam 20 de ani, am luptat acolo trei ani şi nu m-am 
ales cu nici o rană, dar mai că era să mor din cauza fluxului. M- 
am întors acasă, dar nu îmi găseam locul, aşa că m-am înrolat 
din nou la companie. 

— Ai soţie în Olanda? îl întrebă ea, deşi ştia răspunsul. 

— Atâtea întrebări îmi pui şi tu. 

— Un băiat aşa drăguţ ca tine. Pun pariu că ai. 

Râse. 

— Nu, nu am. 

Tryntgen o strigă de pe puntea centrală. Se întoarse, se 
strâmbă la ea, dar Tryntgen părea hotărâtă. Era doar sora ei, dar 
se comporta ca o mamă. Avea 16 ani, aproape 17, suficient 
pentru a sta de vorbă cu un bărbat. 

— Te strigă cineva, spuse el arătând spre Tryntgen. 

— Este sora mea. Trebuie să plec acum. 

— Mi-a făcut plăcere să stau de vorbă cu tine. 

— Eu sunt Sussie, Sussie Fredericx. 

— Fii bună cu sora ta, Sussie. 

Râdea de ea. Se întoarse şi se mai uită o dată după Judick 
Bastaniez. 

— Crede-mă pe cuvânt, nu ai nici o şansă, spuse Sussie. 

Se întoarse pe puntea centrală. Se uită urât la Tryntgen, iar 
sora ei la ea. De parcă era ceva rău să vorbeşti. De parcă nu era 
destul de mare să flirteze puţin. 

De parcă era rău să flirtezi. 


11°53’ latitudine sudică, prima zi din februarie, anul de grație 
1629 


— Întotdeauna mi s-a părut misterios. Îmi explici şi mie magia 
asta, comandante? 
François se uită în jur. Era doamna van den Mylen, care radia 

fericită fără să-şi dea seama, vântul suflându-i prin păr. Se 
aplecă puţin peste parapet, fixându-l cu privirea în timp ce el citi 
astrolabul. Localizarea poziției lor era  responsabilitatea 
căpitanului, dar lui îi plăcea să-şi noteze în jurnal de fiecare dată 
latitudinile. 

Durerea asta pe care o simţea în piept, de fiecare dată când o 
vedea, Dumnezeu să-l ierte. 

— Nu e magie, o certă el blând, este ştiinţă. Acest instrument 
îmi arată cât de departe faţă de nord sau de sud am mers. Se 
cheamă astrolab. Măsoară în grade şi minute, care reprezintă 
cam o milă marină. Se numeşte latitudine. 

— Dar cum ştie căpitanul cât de departe faţă de est sau de 
vest am călătorit? 

Uită-te la ea. Cu ochii ca două safire şi cu un şiret ca de 
fecioară ce-i strângea pieptul. Mă întreb dacă acest Boudewyn îşi 
dă seama ce norocos este. Mă întreb dacă apreciază că are ceva 
la care alţii doar visează. 

Ochii li se întâlniră şi se trezi din visare. 

— Doamnă? 

— Mă întrebam cum de ştie căpitanul cât de departe faţă de 
est sau de vest am navigat. 

— Se chemă estimarea nautică a distanţei parcurse, spuse el 
nervos. Fără îndoială, i-ai văzut pe grefieri punând pe jos o 
bucată de lemn, cu o linie ataşată de ea. Calculează orele cu 
ajutorul unei busole şi numără câte noduri au trecut de linie, 
pentru a calcula cât de repede merge vasul. Mă tem că nu e prea 
exactă. Curenţii, o linie prost legată, chiar şi umezirea clepsidrei 
pot da o diferenţă în estimarea nautică a distanţei parcurse. 
Când vom avea metode mai bune pentru a calcula distanţele de 
la E şi la V, navigația va fi mult mai uşoară. Deocamdată trebuie 
să ne bazăm în principal pe experienţa unui bun căpitan. 

— Şi avem un căpitan bun? 

Se uită sus la pupa şi-l văzu pe căpitan uitându-se la el. Un om 
insuportabil. Asta da noroc, să fie din nou împreună, aşa. 

— Cunoaşte marea la fel ca oricare om, spuse el posac. 

— Imi arăţi şi mie astrolabul ăsta? întrebă ea. 

Deodată se simţi nervos. 

— Sigur, doamnă! 

Il ridică, ţinându-l suspendat cu degetul de un inel. 

— Soarele este deasupra umărului meu stâng. Dacă-l ţin aşa, 

marginea circumferinței este cu faţa la soare. Mutăm acest braţ 
aici, care este numit telescop, până când soarele străluceşte, 
prin aceste orificii. 

— Pot să văd? spuse ea şi se apropie de el pentru a vedea ce-i 
arată. 

— Ce sunt astea? 

Era perfect conştient de apropierea ei. 

— Unghiurile sunt marcate pe marginea de aici. Ne arată 
poziţia N sau S faţă de centrul pământului, care se numeşte 
Ecuator. 

In timp ce-i arăta, un val trecu pe sub vas şi ea fu împinsă 
spre el. intinse o mână pentru a o împiedica să cadă şi pentru o 
clipă trupurile lor se lipiră unul de altul. Se retrase rapid, roşind. 

— Mă scuzaţi, doamnă. 

— Mulţumesc pentru că mi-ai arătat astrolabul, spuse ea 
dându-şi la o parte părul de pe faţă. 

Faţa-i deveni purpurie. 

— Vântul se înteţeşte, spuse ea. Ar trebui să cobor. 

Dispăru pe scări. 

Francois era conştient că-i tremurau mâinile. Se uită în jur, să 
vadă dacă observase cineva ce s-a întâmplat. Se uită sus la 
pupa, şi-l văzu pe Araien Jacobsz privindu-l. Ochii li se întâlniră. 


x xk * 


Căpitanul se aplecă peste parapet, rânjind. la uită-te la 
delicatul asta mic, ține astrolabul de parcă ar fi o geantă, dându- 
şi aere în faţa gâsculitei care nu ar recunoaşte un bărbat 
adevărat nici dacă Dumnezeu cel Atotputernic i-ar arăta unul. 

Ceea ce ştia domnul comandant despre navigație nu era mare 
lucru. Ce prost! 

V-am văzut, ştiu ce gândiţi amândoi. Va veni ziua socotelilor 
pentru tine, se gândi el. Să mă ia naiba dacă nu am dreptate. 


IV 


Ce bucurie să găseşti o femeie cu adevărat diabolică. Cel mai 
adesea, femeia nu e decât cea neînţeleaptă sau victima 
violenţei. Ele sunt precum această Lucretia, întărâtă un bărbat 

fără ca măcar să-şi dea seama ce-i face. Nu am, bineînţeles, 
nimic de spus acestor creaturi, sunt nişte resurse nepreţuite. Ca 
şi Eva, ademenitoare, sunt păcătoase fără minte. 

Ei bine, te foloseşti de ce e la îndemână! 

Dar această Zwaantie Hendricks... Asta da femeie adevărată! 

Cred că ne putem ajuta reciproc. 


17*3' latitudine sudică, a unsprezecea zi din februarie, anul de 
grație 1629 


Uite-o că vine, se gândi căpitanul. Domnişoara cea 
atotputernică cu prostănaca aceea de servitoare în halat. 
Mergând de parcă-i regina Angliei. Şi ce privire are, mă întreb ce- 
ai pus tu la cale cu finuţul ăla. E mult prea blând ca să satisfacă 
o femeie ca tine. 

— İl cauţi pe comandant? îi spuse el. Nu se simte bine în 
dimineaţa asta. Zace în pat vomitând de zor. 

Ordonă ceva timonierului care corectă cârma să menţină 
cursul. 

— Nu te teme, eu sunt responsabil pe vas. Bunul comandant 
poate să fie preşedintele flotei, dar eu o să vă duc în Batavia 
teferi şi nevătămaţi. 

— Avem deplină încredere în dumneavoastră, spuse ea. 

Alunecoasă ca un peşte, asta. Dar ia uită-te la micuța târfuliţă 
zburdalnică cum îi face ochi dulci din spatele ei. Ea mai degrabă 
ştie să aprecieze un om adevărat. 

— Sper ca domnul Pelsaert să se însănătoşească în curând, 
spuse ea. 

— Indrăznesc să spun că o să-şi revină repede. Dar dacă îţi 
lipseşte compania masculină, aş fi bucuros să te ajut. 

Ce privire i-a aruncat. De parcă era ceva ce găseşti pe talpă 
după ce ai fost la toaletă. 

— Cred că o să mă întorc la cabina mea, spuse ea. 

Atunci micuța ei servitoare rânji şi spuse: 

— Poate ar trebui să stau aici, doamnă. Aş putea să-l ajut pe 
domnul căpitan. 

Domnişoara atotputernică izbucni: 

— Cred că-i stai în drum, Zwaantie. 

— Sunt sigur că-i pot găsi ceva uşor de făcut, spuse el 
bucurându-se, văzând expresia de pe faţa Lucretiei. 

— Consider că unele lucruri pe un vas sunt cel mai bine făcute 
de o femeie. 

Zwaantie se uită la el, cu ochii mari de mirare. 

— Nu ştiu despre ce vorbiţi. 

Buna doamnă păli de furie. Ceva care să-i lumineze dimineaţa, 
cel puţin. 

— Vino imediat jos, îi porunci servitoarei. 

Fata o urmă pe stăpâna ei pe scări, bombănind. 

Căpitanul rânjea în urma lor. Ei bine, asta i-a servit de 
învăţătură viţelei ăleia umflate. Mă bucur să o văd umilită. 

Şi servitoarea aia a ei — cum o chema, Zwaantie? — suna 
promiţător. O bucăţică bună, cu părul ei blond cârlionţat răvăşit. 
Asta e o fată care ar putea să-ţi pună tabac în pipă. Şi nu l-ar 
mulţumi asta pe „domnul Finuţ”. Bineînţeles, ar fi fost mai bine 
dacă nu l-ar fi avut pe ticălosul ăla de Halfwaack, cumnatul lui, 
drept cârmaci. Dar era legat de el, cum era legat şi de Pelsaert. 

Să facă ce vor. Pot şi să şi-o tragă. 


x xk * 


Lucretia o apucă pe Zwaantie de mână şi o trase în interiorul 
cabinei, trântind uşa. Pe uscat păruse destul de serioasă, dar din 
minutul în care au pus piciorul pe navă, ea a văzut o altă față a 
fetişcanei neserioase. De când au plecat din Amsterdam, şi-a tot 
fâţâit fundul dolofan pe sub nasul marinarilor şi îşi permitea să 
fie obraznică cu stăpâna ei. 

— Ce crezi că faci? o luă ea la rost. 

Avu neobrăzarea să ridice din sprânceană la ea. 

— Flirtai cu el. Toată lumea te-a auzit. O să afle tot vasul. E un 
om însurat. 

— Fac ce vreau. 

— Nu atâta timp cât lucrezi pentru mine, domnişoară. 

Deşi între ele nu era o diferenţă decât de cinci sau şase ani, 
Lucretia se simţea de parcă era mama ei. Era de neiertat că 
încerca să o discrediteze în faţa întregului vas. 

— Îți interzic să mai vorbeşti cu el, nu ai voie nici măcar să-l 
priveşti. Ai înţeles? 

Se uita bosumflată, cu ochii pe jumătate închişi. O târfuliţă; 
dacă nu era atentă, va sfârşi prin a-şi expune sânii plini prin 
docuri. 

— Te-am întrebat dacă m-ai înţeles. 
Murmură uşor: 

— Da, doamnă. 

Spera că aici se vor sfârşi lucrurile. 


x xk * 


Ziua, masa din camera de consiliu era folosită ca birou de 
către Deschamps şi restul funcționarilor. După ce a fost strânsă 
masa de seară, Zeevanck se întoarse acolo şi începu să copieze 
scrisori, aplecat asupra lor, la lumina unei lămpi cu ulei. Nu avea 
nici succesul, nici frumuseţea celorlalţi funcţionari, ca Andries de 
Vries; era corect şi nu era prea stilat, ca Zeevanck. 

În camera de consiliu nu erau decât el şi Jeronimus. Ceilalţi 
erau deja în pat, ziua de muncă fiind terminată. 

Simţi că Jeronimus îl priveşte şi ridică ochii, enervat de 
privirea comerciantului. 

— Îți place ce faci, Zeevanck? 

Funcţionarul se întreba dacă-i dăduse comerciantului motiv de 
critică. 

— Da, domnule comerciant, murmură el. 

Minţea, bineînţeles. 

Jeronimus ridică din sprânceană şi continuă să se uite la el. 

— Domnule comerciant? 

— Ce te-a făcut să mergi în Indii? 

— Presupun că... aventura. 

Jeronimus râse, surprinzându-l. Tocul alunecă pe document, 
stricându-l. Işi muşcă buza de furie. Va trebui să o ia de la capăt. 
incă o oră până să se poată sui în pat. 

— Crezi că o să găseşti aventură în Batavia? O să fii norocos 
dacă o să vezi lumina soarelui. O să petreci toată ziua, din zori 
până-n noapte, aplecat deasupra unui birou. 

Zeevanck se întreba de ce comerciantul alesese să râdă de el. 
Dar el nu era decât un asistent, aşa că ce putea spune? 

— Cine ţi-a făcut rost de slujbă, Zeevanck? 

— Tata a vrut ca eu să... 

— M-am gândit eu. 

Urmă o lungă tăcere. In cele din urmă spuse: 

— Eşti nefericit cu mun... 

— Nimic nu mă face fericit sau nefericit, omule. Ce-ţi pasă? 

Copiezi una din scrisorile comandantului, trebuie să mai faci 
şapte copii mâine. Faci liste cu mirodenii şi bijuterii pe care nu 
le-ai văzut niciodată. Scrii rapoarte despre victoriile companiei 
împotriva celor din Mataram sau din Spania sau din Specks, dar 
nu ai fost niciodată acolo să vezi cu ochii tăi. Eşti doar un 
funcţionar. Nimeni nu te respectă, nimănui nu-i e frică de tine. 
Faci pe fiul ascultător, pe scribul loial al companiei. Cu ce te 
încălzeşte, Zeevanck? Cât o să te mai prefaci că eşti ceea ce nu 
eşti? Navigăm în jurul unei lumi cunoscute şi tu ce vezi? O 
călimară şi-o bucată de hârtie. Intre timp, iată-te aici, aşteptând 
să se întâmple ceva, ştiind că ţi-a fost hărăzit să fii cineva mai 
bun. N-am dreptate? 

Zeevanck se holba la el, cu faţa palidă. 

— Când o să fii tu însuţi, Zeevanck? spuse Jeronimus şi se 
ridică şi plecă, lăsându-l pe el acolo să fiarbă de mânie. 


x k * 


Batavia naviga spre sud, pe mări calde, clopotul vasului 
numărând cadenţa zilelor dogoritoare nesfârşite. Noaptea, 
oamenii se răsuceau în somn sub punte, visurile lor fiind pline de 
curve şi de doamne delicate. Coasta întunecată a Africii se ivea 
la orizont, îndepărtându-i de certitudinile din biserică şi de 
confortul caselor lor calviniste şi apropiindu-i de ţărmuri noi şi 
nesigure şi de regate fără de credinţă. 


25*23' latitudine sudică, a douăzecea zi din martie, anul de 
grație 1629 


Lucretia îşi scoase jurnalul şi se uită la încă o pagină liberă. 
Când s-a îmbarcat pe acest vas şi-a închipuit că or să fie 
incidente pe care o să le noteze în fiecare zi. In schimb, zilele au 
început să devină nedefinite. 

Aprinse lampa cu petrol, care era atârnată în balansieră 
deasupra capului ei, să prevină scurgerea uleiului în timp ce 
vasul se legăna pe mare. Inmuie tocul cu peniţa de alamă în 
călimară şi scrise: 


„Comerciantul Jeronimus Cornellisen este un om fermecător, 
totuşi are ceva ce mă nelinişteşte. Câteodată are o privire care 

mă deranjează. Comandantul Pelsaert are o părere bună despre 
el, iar comandantul se pricepe la oameni. Este de asemenea unul 
dintre cei mai plăcuți oameni din câți am cunoscut. 

Și într-o asemenea călătorie avem nevoie de toată puterea lui, 
pentru că vasul nostru este compus din multe elemente diverse 
adunate la un loc şi numai datorită puternicei lui personalități 
domneşte o aşa armonie între noi toţi. Se pare că marinarii îi 
tratează cu dispreț pe călători, în timp ce călătorii de rând îi 
privesc pe angajații VOC cu un fel de antipatie mascată. și 
soldații se ţin departe de noi...” 


Puse tocul jos. Chiar aşa de prost stăteau lucrurile? Auzi 
clopotul vasului şi ştiu că e ora mesei. 


x xk * 


François a ştiut de la început că nu ar fi trebuit să facă 
această călătorie, dar ambiția a fost prea mare. A fost numit 
comandantul vasului, i s-a oferit şansa de a deveni membru al 
comisiei VOC, promițându-i-se averi şi o poziţie socială. Exact 
pentru ce a muncit el în ultimii zece ani. Cum să poată un om 
refuza? 

Totuşi, de-abia se întorsese din Indii unde umezeala i-a 
măcinat sănătatea şi i-a sleit puterea. Când a ezitat, cumnatul 
lui, Heindrich Brouwer, acum membru în conducerea Celor 
Şaptesprezece Puternici, a făcut presiuni asupra lui ca să profite 
de această ocazie de aur. 

Dar cum a pus piciorul pe vas şi-a dat seama că a făcut o 
greşeală; de fapt din momentul în care l-a văzut pe Jacobsz. 

Sau poate din momentul în care a văzut-o pe ea? 


x xk * 


Probabil că putea s-o evite, cu excepţia orelor de masă, când 
el şi ofiţerii, comercianții şi pasagerii privilegiați se strângeau 
laolaltă în Marea Cabină. Atunci ea va intra în cabină, iar el îi va 
oferi un scaun şi ea va spune mulţumesc cu disperarea unei 
femei ce a trăit toată viaţa în Heerenstraat. De ce oare o viaţă 
de lux făcea ca oamenii să pară aşa de nenaturali? 

Dacă ar fi fost doar drăgălăşenia ei, poate că ar fi suportat. 

Dar pe lângă faptul că era frumoasă, mai era şi deşteaptă şi 
citită. Simţea că în ochii ei sunt aceleaşi scântei ca într-ai lui. A 
văzut-o privindu-l în timp ce vorbea şi părea să înţeleagă vorbele 
lui, în timp ce ceilalţi nu le pricepeau. Când vorbea despre 
femeile din Indii, funcţionarii clipeau din ochi şi rânjeau, 
predicatorul se încrunta, ea singură părea să înţeleagă ceva din 
durerea lui faţă de poziţia lor. In timp ce alţii întrebau despre 
jocurile prinţului, ea vroia să ştie despre oameni. 

Dacă circumstanţele ar fi permis, ea i-ar fi fost tovarăşă şi 
suflet pereche. 

In timp ce lunile treceau, a reuşit s-o cunoască mai bine, iar 
lumea se reducea la dimensiunile unui vas pe care erau doar ei 
doi. Erau zile în care de-abia suporta să se uite la ea. Apetitul lui 
dispăruse şi era chiar bolnav de dorinţă. La cină îi spunea ceva 
nesemnificativ lui Deschamps sau lui Jeronimus, încercând să nu 
se mai gândească la această obsesie, dar ochii lui întotdeauna o 
căutau, uitându-se la aluniţele ei sau la bijuteriile de la gâtul ei 
unde i se vedea bătând pulsul. 

O asemenea frumuseţe să aparţină unui şlefuitor de 
diamante! Brusc, toate realizările lui păreau fără valoare. 

Se uita mereu să vadă dacă face greşeli, consolându-se cu 
măsuri mici; era prea vorbăreaţă, insuficient de pioasă. Ar fi vrut 
s-o pedepsească pentru puterea pe care o avea asupra lui, aşa 
că încercă să ignore conversaţia ei la cină, dar nu putu nici acest 
lucru. 

Erau de asemenea dăţi în care o surprindea uitându-se la el 
aşa cum o femeie măritată nu ar trebui, întorcându-şi privirea, 
apoi uitându-se din nou. Să fi fost doar vanitate? se întreba el. Iți 
imaginezi un lucru pentru că vrei să fie adevărat. 

Nu mai mergea. Nu mai mergea. 

Multe nopţi stătea în pat fără să poată dormi, aşa că se ducea 
pe punte să se uite la luna reflectată în apa din dreptul pupei, 
dar chiar şi acolo îi vedea faţa oglindită în valurile întunecate. 
Era o nebunie s-o vadă chiar şi acolo unde nu era. 

Ce era de făcut? 


x xk * 


Lucretia îl privea pe căpitan pe puntea centrală, cum dădea 
instrucţiuni oamenilor care pilotau. Veni noaptea, pupa fu 


41 


- INFERN - 


inundată în lumina lămpilor, iar oamenii de pe arborele gabier 
fură cufundaţi în întuneric. 

— E un lucru minunat, nu-i aşa, să-i vezi muncind. 

Se întoarse. Comerciantul stătea aproape de umărul ei, nici 
măcar nu l-a auzit când a venit. 

— Oamenii de jos cârmesc, dar vase ca astea sunt aşa de mari 
încât sunt pilotate în principal de mizenă şi bompres. Căpitanul 
vasului trebuie să fie foarte îndemânatic. 

— Desigur, în ciuda felului lui de-a fi, pare foarte capabil. 

— Este cel mai bun căpitan din toată flota VOC, se spune. Aşa 
că aroganţa lui este justificată. 

— Dar nu e bine primită. 

— Dacă spui tu. 

Işi netezi părul. Era un om destul de simpatic, dar avea o 
privire nesănătoasă, care nu se potrivea cu înfăţişarea lui, se 
gândi ea. Felul în care şi-a atins părul castaniu era aproape un 
gest feminin de înfumurare. 

— Când te gândeşti că putem călători până la capătul lumii şi 
nu ştim nimic despre ea. Pentru comandant este a doua călătorie 
după mulţi ani. Este extraordinar să trăim în astfel de vremuri. 

— Mai degrabă aş fi stat în Olanda. 

— Nu doreşti să-ţi revezi soţul mai repede? 

— Bineînţeles, spuse ea, dar ştia că expresia de pe faţa ei a 
dat-o de gol. 

Simţea zilele astea că oricine de pe vas putea citi în sufletul 
ei. 

— Ar trebui să cobor, spuse ea. 

— Noapte bună, doamnă, spuse el. 

— Noapte bună, domnule Cornellisen. 

Cobori pe scări spre puntea unde era cabina ei. 

Săracul Boudewyn. Ar fi trebuit să călătorească cu el, pentru 
siguranţa sufletului ei. Dar au intervenit problemele de familie şi 
afacerile şi el nu prea ştia cum să se ocupe de finanţe. Tot ce 
ştia el despre bani era cum să-i cheltuiască. Se măritase cu un 
copil mai mare. 

Şi locul ei era lângă el, în Java. Ce altceva mai era de făcut? 


x xk * 


Tryntgen nu ştia că ea era acolo. O să se enerveze dacă află, 

se gândi Sussie. Trebuie să-mi rezolv repede treaba. 

Ciocăni la uşa cabinei şi auzi o voce ce-i spuse să intre. 
Jeronimus nu părea surprins s-o vadă. Se uită la ea şi-şi continuă 
lectura. 

Cabina era mică, dar nu o împărțea cu nimeni şi intimitatea pe 
un vas precum Batavia era un lux. Pereţii erau tapetaţi, iar din 
tavan atârna o lampă extravagantă. Era foarte frumos. Mai era şi 
un miros ciudat. Observă nişte sticle aliniate pe un raft, 
medicamente şi ierburi secrete, presupunea ea. Mai erau şi cărţi, 
cărţi vechi, cum era de aşteptat pentru un om atât de învăţat. Se 
spunea că fusese farmacist cândva, în Haarlem. Cu siguranţă, 
prezenţa acestui om aici în cabina lui mică şi întunecată părea că 
te intimidează mai mult decât pe punte. i 

Citea o carte la lumina unei lămpi de metal. Işi mişca buzele în 
timp ce citea, iar când termină închise cartea cu un zgomot ca 
de flintă ce o făcu să tresară. Zâmbi la ea de parcă avea ceva 
extrem de amuzant. 

— Tu eşti? 

— Sussie Fredericx, domnule comerciant 

— Ei, bine, Sussie Fredericx, cu ce te pot ajuta? Vorbi mai 
încet. Nu-mi spune că te-ai băgat în vreun necaz cu vreun băiat. 

Simti că roşeşte. 

— Nu, domnule comerciant, nimic de genul ăsta. 

Ochii îi fură atraşi de inscripţia de pe cutia de alamă de 
medicamente: Amor Vincit Omnia. 

O văzu uitându-se la inscripţie. 

— Ştii ce înseamnă, Sussie Fredericx? 

Dădu din cap că nu. 

— Inseamnă: „Dragostea învinge totul.” Ce crezi, Sussie, e 
adevărat? 

— Nu ştiu, domnule comerciant. 

— Da, sunt sigur că nu ştii. Cu ce te pot ajuta, Sussie 
Fredericx? 

Felul în care se uita la ea, de parcă ştia totul despre ea, o 
făcea să se simtă nervoasă. 

— Vrei vreo doctorie care să te ajute să nu rămâi însărcinată, 
ca Zwaantie Hendricks? şopti el. 

Dădu violent din cap că nu. Ca Zwaantie Hendricks? Ce tot 
spunea? De ce zâmbea la ea aşa? Era o fată cuminte, doar vroia 
un soţ, atâta tot. 

— Este un bărbat. Vreau ca el... Vreau ca el să... 

— Vrei un elixir al dragostei! exclamă el încântat. 

Aprobă. 

— Dar eşti doar o copilă.. 

— Am şaptesprezece ani, spuse ea. Aproape. 

— Şaptesprezece ani! Şi eşti aşa dulce. Sunt sigur că într-un 
an sau doi nu vei mai avea nevoie de elixir ca să te iubească 
bărbaţii. 

Se ridică şi scoase o bancnotă de un gulden. 

— E tot ce am, spuse ea. 

El ezită, apoi luă guldenul şi-l băgă în buzunar. 

— Să văd ce pot face pentru tine. 


x k * 


Scârțâitul odgoanelor, legănatul uşor al oceanului, stele 
ciudate deasupra catargului. Marea putea fi pe cât de sălbatică, 
pe atât de frumoasă, se gândi Lucretia. Işi strânse şalul în jurul 
umerilor; o noapte rece, dar totuşi liniştită, aerul rece îi făcea 
mai bine decât zăpuşeala din cală. Nu putea să doarmă. O 
nelinişte fără nume o urmărea de câteva săptămâni, făcând-o 
neliniştită în timpul zilelor nesfârşite şi nelăsând-o să doarmă în 
timpul nopţii. 

Auzi paşi în spatele ei, se întoarse şi-l văzu pe comandant 
ivindu-se. 

— Doamnă van den Mylen, spuse el formal, pentru a nu lăsa 
să i se vadă uimirea. 

— Ce noapte frumoasă, domnule comandant. 

— Da, aşa e. Doar noaptea veghează, din postul ei. Cum ţi se 
pare prima călătorie pe mare? 

— Aceste trei luni au fost cele mai lungi din viaţa mea. Trebuie 
să recunosc că le-am petrecut fie murind de rău, fie de 
plictiseală. 

— Suntem cu toţii nerăbdători să vedem Capul. Romantismul 
unei călătorii pe mare ne plictiseşte pe toţi după scurt timp. Fără 
îndoială că eşti nerăbdătoare să ajungi în Batavia. 

— Da, poate, se gândi ea. Aici e prea multă plictiseală şi 
nefericire. 

— In ce sens? 

Ea ezită: 

— Se spune că este la fel şi în Indii. Acolo sunt copaci subţiri 
ca florile, care cresc până la acoperişul unei case. Sunt foarte 
frumoşi şi sunt atât de diferiţi de cei din Olanda, deoarece toate 
crengile sunt în vârf. Şi fructele, ei bine, să spunem că nu ai vrea 
să cadă una pe tine. Nu ar fi acelaşi lucru ca şi când ar cădea un 
măr, de exemplu. Sunt cam de mărimea unei ghiulele şi tot cam 
la fel de tari. Căpitanul spune că-i cald ca-n lad şi că mulţi se 
îmbolnăvesc şi mor în primul an. 

Căpitanul. Un om bun dacă i-a umplut capul cu astfel de 
poveşti. 

— Nu minte, poate doar exagerează puţin. 

— Cred că o să-mi fie dor de Olanda. 

— Există compensaţii. Aerul miroase a mirodenii şi sunt atâtea 
lucruri de văzut. Sunt sigur că nu te vei plictisi de ceea ce vei 
auzi şi vedea. 

— De-asta te întorci atât de curând? 

Ce era privirea aceea de pe faţa lui? Trăsăturile lui erau 
mascate de umbrele lunii. 

— Mă întorc pentru că sunt prea înfumurat şi prea ambițios. 

— Un om nu poate fi prea ambițios. Boudewyn cel puţin nu ar 
gândi acest lucru, adăugă ea sperând că nu i-a auzit tonul 
dispreţuitor al vocii. 

— Câteodată omul ajunge într-un moment al vieţii sale în care 
ambiția este un tovarăş dificil. 

Işi dădu seama de amărăciunea din vocea lui şi se miră. De ce 
un asemenea om se judecă aşa de aspru? 

— Nu ai nici o soţie care te aşteaptă în Olanda sau în Java? 

— Mi-am dedicat viaţa companiei. Prea târziu mi-am dat 
seama ce-am pierdut. Greşeala mea, la fel ca pierderea. 

— Mulţi bărbaţi sunt mai mult plecaţi, dar au şi nevastă, spuse 
ea, gândindu-se la soţul ei. 

— Ai dreptate. Poate că nu sunt genul de om care să... care să 
se însoare de dragul lui Dumnezeu şi al copiilor. 

— De ce s-ar însura un bărbat, domnule Pelsaert? 

— Din dragoste. Unii cred că sunt ciudat că spun aşa ceva, dar 
eu asta cred. 

— Şi nu ai întâlnit-o niciodată? 

— Nu încă. 

Era surprinsă să-l audă spunând aşa ceva. La masă dădea 
impresia unui om atât de sigur pe el, un om care nu are nicio 

îndoială despre el însuşi şi care nu are nici o remuşcare în ceea 
ce priveşte direcţia în care a luat-o viaţa lui. Şi-a dat seama că i- 
a spus un lucru atât de intim pe care poate că nu-l mai spusese 
decât la foarte puţini oameni şi se simţea flatată. 

Se gândi la Boudewyn. Se însurase el oare cu ea din dragoste? 
Nu prea. El avea numele, ea banii. Un fel de decădere pentru un 
van den Mylen, presupuse ea, să facă din căsătorie o afacere, 
deşi el şi familia lui nu erau mai bogaţi decât nişte cerşetori. Nu 
că banii ei ar fi fost suficienţi, pentru că o casă în Heerenstraat 
nu plătea facturile şi compania îl trimisese oricum în Indii. 
Bineînţeles, el se gândea că lucrurile or să fie diferite cu copiii 
lui. Dacă aşa stăteau lucrurile, trebuie să fi fost foarte 
dezamăgit, pentru că ea nu-i dăduse nici unul. 

— Dar tu? spuse el. 

Se întoarse cu faţa către ea astfel încât faţa lui se vedea la fel 
de bine în lumina lunii ca ziua. Un bărbat nu ar trebui să se uite 
aşa la soţia altui bărbat, se gândi ea. Cu atât mai puţin în lumina 
lunii. 

— Tu te-ai căsătorit din dragoste? 

— Câteodată aşteptarea este prea lungă şi iei ce-ţi este oferit, 
decât să nu iei nimic. 

— Asta ţi s-a întâmplat ţie? 

Luă tăcerea ei drept răspuns. 

— Ştii, mă gândesc adesea la Indii. M-ai auzit vorbind despre 
zenanas, unde prinții îşi ţin cele mai frumoase femei din regat 
doar pentru plăcerea lor. Am avut norocul să văd multe din 
aceste femei la curtea prinţului, dar trebuie să recunosc că nici 
una dintre ele nu era aşa frumoasă ca tine. 

Se uita la ocean, incapabilă să-i răspundă. Boudewyn nu-i 
spusese niciodată aşa ceva şi era sigură că nu merita. Era motiv 
de scandal şi de durere ca un străin să-i facă curte în felul 
acesta. A pierdut ceva ce ar fi putut avea, oglinda îi arăta că era 
dreptul ei. Dacă ar fi fost ştearsă, ar fi plâns pentru ceva ce i-a 
fost refuzat de natură, care era imposibil de avut. Dar era mult 
prea chinuitor să vrea ceva aşa de mult şi să-i fie oferit cu atâta 
uşurinţă. 

— Am vorbit prea pe şleau, spuse el. 

Se îndepărtă de ea. Fără îndoială se gândea la paza de 
noapte. Să fi considerat marinarii aceste cuvinte doar simple 
vorbe prieteneşti spuse în întuneric, toată corabia ar fi aflat până 


46 


- COLIN FALCONER - 


dimineaţa. i 

— Mă simt singur, Lucretia, şopti el. Ingrozitor de singur. 

— Cred că sunt o mulțime de femei care ar vrea să se mărite 
cu un consilier al Indiilor. 

Râse ironic. 

— O fată bătrână nu-i o soluție pentru singurătate, Lucretia, 
spuse el, spunându-i pe nume pentru prima dată. Desigur, soțiile 
sunt ca să le ai. Dar eu vreau dragoste, însă nici poziția mea, nici 
bogăţia mea nu-mi poate da asta. Se uită la lună. |ţi iubeşti 
soţul? 

Era o întrebare pe care nici un bărbat nu ar trebui să i-o pună 
unei femei măritate. 

— Ar trebui să mă întorc în cabina mea. 

— Desigur. Îmi pare rău, nu ar fi trebuit să vorbesc aşa. 

In timp ce se îndepărta, se uită înapoi după el. Se sprijinea de 
pupa sculptată, uitându-se în noapte de parcă era gura unei 
flinte încărcate. 


x xk * 


Zwaantie se uită la stăpâna ei în timp ce cobora scările. Uită- 
te la ea, e îmbujorată toată şi nu doar din cauza aerului nopţii, se 
gândea ea. Se întreba ce făcuse pe punte în tot timpul ăsta, de 
parcă nu ghicea. 

— E cam târziu de umblat de colo până colo, spuse Zwaantie. 
— Ce cauţi aici? o întrebă din ochi domnişoara trufaşă. 

Ai zice că rahatul ei mirosea a trandafiri, aşa se comporta. 

— Am fost la toaletă, spuse Zwaantie. Se uită spre scări. Este 
comandantul treaz? 

— Am discutat despre artă, zise Lucretia. 

Lui Zwaantie îi plăcu ce a spus. Şi căpitanului îi va plăcea, 
când o să-i spună. Lui îi plăceau veştile pe care ea i le aducea, 
dar asta îl va face să zbiere. „Am discutat despre artă.” Poate că 
domnul comandant a găsit o ulcică în care să-şi introducă 
pensula, se gândi ea. 

— Am zis ceva amuzant, Zwaantie? 

— Să vă bag în pat, spuse Zwaantie redevenind slujnica 
grijulie. 

Să vedem dacă nasturii sunt încheiaţi cum trebuie în caz că au 
fost încheiaţi la repezeală. Mă întreb dacă domnişoara trufaşă 


ŞS 

are gheaţă în chiloţi, cum s-ar presupune, sau dacă o fi găsit 
domnul comandant o cale s-o topească. 


x xk * 


Când a plecat din Amsterdam, erau trei sute treizeci de suflete 
pe Batavia, dintre care jumătate marinari. Aceştia erau cei ce nu 
puteau fi angajați în Amsterdam, aşa li se spunea. Se vor 
întoarce din Indii cu destui bani în cufere ca să ducă o viață 
îndestulată tot cam atât. Apoi banii se vor termina, cheltuiţi pe 
băutură şi femei, iar apoi se vor înrola din nou în companie 
îndatoraţi încă înainte de a părăsi portul. 

O navă de retur de mărimea Bataviei avea nevoie de şaizeci 
de oameni care s-o piloteze, dar aveau loc accidente şi epidemii 
şi de aceea a fost luat la bord un număr de trei ori mai mare. 
Deja muriseră zece de scorbut în drum spre Cap. 

Nu prea existau ocazii să ai puţină intimitate pe Batavia; îţi 
duceai viaţa sub nasul a trei sute de persoane. Câteodată Sussie 
auzea cum Tryntgen şi soţul ei veneau împreună prin întuneric, 
auzea acele zgomote ce păreau a fi ale unui arici la uşă, în timp 
ce bâjbâiau prin aşternuturi; suspinele lui Tryntgen şi grohăitul 
lui Claas în timp ce o încăleca. 

Sussie era nerăbdătoare să afle ce secret ascundea lumea de 
ea. Se întreba cum ar fi să afle acest secret cu cineva ca Weibbe 
Hayes. Văzuse cum încalecă un bou o vacă, la fermă, dar era 
diferit, pentru că animalele erau indiferente. Suportau greutatea 
boului şi aşteptau să se termine. 

La fel să fi fost şi cu bărbaţii şi femeile? 

li privea câteodată pe amândoi şoptindu-şi la ureche, râzând 
la glume făcute de ei. Simţea că era geloasă pe această 
familiaritate a lor. Se opreau din râs când o vedeau pe ea, iar 
Tryntgen roşea. 

— Uite-o şi pe micuța Sussie, obişnuia el să spună. 

Nu-i plăcea ca el să-i spună aşa. Intotdeauna o trata ca pe un 
copil. 

— Nu mai sunt aşa de mică, se răstea ea la el. 

Şi atunci Tryntgen o dădea de gol faţă de el. 

— I s-au cam aprins călcâiele după unul din soldaţi, îi spuse ea 
lui. 

— Care? întrebă el cu un zâmbet ironic. 

— Weibbe Hayes, răspunse Tryntgen trădătoarea. 

— E prea mare pentru tine, micuță Sussie. 

— Atunci e însurat? întrebă Sussie. 

— Nu, dar e prea bătrân pentru tine. Are aproape treizeci de 
ani. 

— Eh, dacă nu e însurat nu contează câți ani are. 

Intr-o zi stătea sub marchiză cu o broderie. Tryntgen era cu 
ea, dar celelalte femei nu-şi făcură apariţia după micul dejun. 
Aseară auzise zgomotul familiar ce venea din patul pe care 
Tryntgen îl împărțea cu Claas. Era greu să ţi-l imaginezi pe Claas 
ca pe boi cu acei saci imenşi dintre picioare. Părea un copil, cu 
obrajii lui moi, rozalii şi părul lui cârlionțat, castaniu şi cu felul lui 
de-a fi blând. 

— Cum e? şopti Sussie, simțind cum roşeşte. 

Tryntgen îşi ridică ochii. 

— Despre ce vorbeşti acum, Sussie? 

— Ştii tu... să fii cu un bărbat? 

li aruncă o privire. Tryntgen avea o privire de parcă ea nu ar fi 
fost curioasă la vârsta ei. 

— Eu răspund de tine, nu vreau să păţeşti ceva, spuse ea. 

— E doar o întrebare. Sunt curioasă să aflu. 

— Am văzut cum te uitai la soldatul acela. Poţi foarte simplu 
să te dezbraci în faţa lui. 

Acum Sussie chiar simţi că-i iau foc obrajii. Era atât de 
evident? 

— Mă uit la el câteodată. 

— Tot vasul vede că eşti fermecată. 

Tryntgen se întoarse la cusutul ei iar Sussie se strâmbă la ea 
când nu se uita. Şi-a dat seama că Tryntgen nu i-a răspuns la 
întrebare, iar acum era prea supărată ca s-o mai întrebe din nou. 
Dar Tryntgen spuse brusc: 

— Doare tare prima oară. 

— Când o introduce în tine? 

Ea aprobă. 

— Dar a doua oară nu mai doare aşa de rău, iar după un timp, 
unei fete chiar începe să-i placă. _ 

— l-am văzut-o pe a lui Pieter Koespersz, o dată. Inotam în 
canal, iar el a vrut să vadă ce am eu acolo, ştii, şi i-am spus că i- 
o arăt dacă mi-o arată el primul. Era de mărimea unei ghinde. 

Tryntgen arăta de parcă mai avea puţin şi izbucnea. 


49 


- INFERN - 


— Sper că nu ţi-ai ridicat fusta pentru el. 

— Nu, l-am păcălit. L-am făcut pe el să mi-o arate primul, iar 
după ce am văzut ce am vrut am fugit. Nu a mai vorbit cu mine 
deloc de-atunci. 

Tryntgen dădu dezaprobator din cap şi se concentra asupra 
cusutului. 

— Nu înţeleg cum se fixează înăuntru dacă e doar atât de 
mare, continuă Sussie. 

— Se măreşte. Ai văzut şi la cai cum se măreşte, câteodată. 

Nu prea ştiu ce să zic, dar pentru o femeie măritată, sora mea 
nu prea ştie cum stau lucrurile. 

— Nu o să las nici un bărbat să se apropie de mine dacă o are 
cât un cal! spuse ea. 

Tryntgen vorbi mai încet, soţia predicatorului şi alte câteva 
femei din cercul ei veniseră pe punte. Nu le-ar plăcea să le audă 
vorbind aşa ceva. 

— Se face cam aşa de mare, spuse ea, făcând o mişcare 
rapidă cu mâinile. 

A fost prea repede pentru Sussie care era la fel de nedumerită 
ca înainte. 

— Când ajunge aşa de mare? întrebă ea. Se pare că dacă te-ai 
fi măritat cu Pieter Koespersz ar fi trebuit să aştepţi mult timp. 

— Mângâie-o, spuse Tryntgen roşind furioasă. Oricât de mică 
ar fi, atinge-o şi începe să se mărească. 

Sussie era fascinată. In sfârşit sora ei cea mare începuse să 
vorbească mai clar. 

— Cum? 

— Nu e nevoie să ştii aceste lucruri până nu te măriţi, o certă 
Tryntgen. Şi nu te mai apropia de soldatul ăla. Eu răspund de 
tine şi nu vreau să faci vreo prostie. 

— Am vorbit cu el o singură dată. 

— Aşa şi trebuie cu un soldat, îi spuse Tryntgen. 

Sussie se încruntă şi se apucă de cusut. Era normal ca sora ei 
să-i spună să nu se uite la soldaţi, soţul e; era soldat şi evident 
că o avea cât un cal. 

Nu vroia decât ca bărbatul cu părul blond să-i acorde puţină 
atenţie. Incă avea elixirul dragostei ascuns la ea în pat. Se 
întreba cum să-l facă să-l ia. 


x xk * 

Căpitanul o privi pe Lucretia cum trecea pe punte cu 
servitoarea ei dolofană după ea, vântul răvăşindu-i o şuviţă 
rebelă de păr. Ah, şi în ce mod şi-a netezit părul! Cum 
îndrăzneşte să fie aşa de frumoasă când eu sunt prins pe vasul 
ăsta nouă luni? Se chinuia să nu se mai uite la ea, dar nu înainte 
de a o vedea pe Zwaantie uitându-se la el şi rânjind. 

Asta era o bucăţică pe care o putea avea pentru un gulden 
sau de ciudă. Rânji la ea şi mesajul din ochii ei era clar. 


V 


Lăsau în urmă Olanda, fiecare zi îndepărtându-i de limitele lor 
normale. 

Oricare din legiunile Papei îți va spune că bărbatul a fost 
născut să păcătuiască: este natura sa animalică. Cât despre 
natura păcatului, există o varietate în toate formele ei 
binecuvântate. Pentru unii, păcatul îl reprezintă femeia sau 
lăcomia sau ambiția. Toate aceste podoabe strălucitoare şi fără 
valoare care formează viaţa de bărbat. 

Şi cum să ademenim aceste biete suflete de pe Batavia? 

Să începem cu trupul? Cald, dulce ca moscul şi umed, o mie 
de promisiuni şi plăceri. Predicatorul le cere să se gândească la 
consecinţele faptelor lor pe pământ, dar adevărata frumuseţe a 
coapselor unei femei constă şi în promisiunea de a te afla între 
ele, iar atunci un bărbat nu mai gândeşte deloc. 


27°36 latitudine sudică, a treizecea zi din martie, anul de 
grație 1629 


L-a găsit în timp ce stăpâna ei era la masă cu ofiţerii. Era cam 
pe la amurg şi majoritatea pasagerilor erau pe punte, doar 
noaptea îi veghea. Zwaantie îl urmă la pupa, tot ce şi-au spusa 
fost purtat de vânt şi de valurile ce se spărgeau de prora. 

— Bună, micuța mea Zwaantie, îi zise el rânjind. Ce face 
stăpâna ta în seara asta? 

— E jos, îi face ochi dulci comandantului, spuse ea. 

— De parcă m-ar interesa. 

— Am văzut cum o priviţi. Tot vasul a văzut cum o priviţi. 

— Se etalează ca o târfa, zise el. 

— Ce tot spui, omule? Crede că păsărică ei este de neatins. 

Rânji când auzi asta. 

— Am văzut-o aseară pe punte vorbind ore întregi cu craiul ei. 
Doar pentru el are ochi. 

Căpitanul scuipă în mare. 

— Nu-l putem blama, cred eu. Cum poate o fată sărmană să 
concureze cu ea? 

— Tu eşti mai femeie decât va fi ea vreodată, îi spuse el. 

— Nu vorbiţi serios. 

— Ba vorbesc foarte serios, spuse el cu o voce răguşită. 

Am stat mult timp pe mare fără o femeie, iar Zwaantie asta 
nu-i rea deloc. 

— Dacă te-aş îmbrăca în dantelă şi ţi-aş da nişte bijuterii, toţi 
bărbaţii s-ar uita la tine, şi nu la ea. 

— Cum se poate ca un biet căpitan cu o soţie în Olanda să mă 
îmbrace pe mine în dantelă şi să-mi dea bijuterii? 

O simţi zbătându-se lângă el şi reuşi s-o prindă, dar ea se 
răsuci. Aşadar, aşa avea să fie, nu? Era sigur că putea s-o oblige. 

Lăsă mantia să i se deschidă dându-i ocazia să vadă nişte sâni 
durdulii strânşi în interiorul corsetului ei care ţipau să fie 
eliberaţi. li zâmbi ca o târfă ce era. 

— Comandantul, ăsta da om. Pun pariu că are ce bijuterii să-i 
dea unei fete. 

— Ei, nenorocită mică. Şi eu o să fiu bogat într-o bună zi, îi 
spuse el. Crezi că am să pilotez nave toată viaţa mea? Un om ca 
mine? Aş putea face orice. 

li întoarse spatele, dar o prinse de încheietură şi o trase spre 
el. O sărută apăsat pe buze. Credea că o să i se împotrivească, 
dar nici gând. Gura îi era caldă şi avea un gust dulce-amar, simţi 
coapsele ei frecându-se de el. Dumnezeule! Două luni fără o 
femeie. l-ar trage-o şi unui albatros dacă ar fi îndeajuns de 
aproape. O ciupi de sâni, pipăind-o peste tot. 

II împinse, cu răsuflarea tăiată. 

— Dar soţia ta din Olanda? 

— Cui îi trebuie soţie când te poate avea pe tine? 

— N-am spus că mă poţi avea, spuse ea şi se grăbi spre 
scările de sub puntea centrală. 

Credea că ştrengăriţa o să-l lase aşa, dar ea se opri la 
jumătatea drumului şi murmură: 

x xk * 


Printre inovațiile de pe Batavia se numărau şi acoperișurile din 
galeria ce dădea spre pupa, puse de meşteri, precum şi alte 
toalete construite în afară de cele de la prora. Erau pentru uzul 
exclusiv al comandantului şi al ofițerilor. Un adevărat lux 
comparativ cu navele pe care a mai navigat el. 

Când termină garda, Zwaantie îl aştepta, după cum 
promisese. O duse în galerie, închise uşa şi o ridică de pe podea. 
Fără un cuvânt, îi ridică fusta şi-şi dădu pantalonii jos, până în 
dreptul genunchilor şi folosindu-se de mână o pătrunse. O duru 
şi-l lovi peste umăr, ca să-şi înăbuşe un strigăt de durere. 

— O să fac o doamnă din tine, şopti el pătrunzând-o adânc şi 
repede, chiar acolo, în WC-ul comandantului. 


32*28' latitudine sudică, a doua zi din aprilie, anul de grație 
1629 


Vântul din nord-vest era un vânt bun, cu un curs dinspre est 
spre sud şi venea cu o lună mai devreme decât ceea ce 
calculase comandantul. Vedeau alge plutind printre valuri, 
pescăruşi care ţipau şi se roteau pe cer, uscatul nu era departe, 
nu mai aveau mai mult de două zile până la colonia olandeză 
Capul Bunei Speranţe. 

Ca în fiecare duminică, conducerea navei se adunase în faţa 
catargului principal şi predicatorul le citea o pildă şi-i avertiza 
despre căile diavolului. Apoi cântau imnuri şi se rugau pentru 
succesul călătoriei lor în Indii. Judick citi un pasaj din Biblie. 

După slujba de pe puntea principală, tatăl ei intră în vorbă cu 
frumosul nobil, Coenraat. li văzu uitându-se în direcţia ei şi-şi 
plecă ochii, cum ar trebui să facă o fecioară, dar simţi inima 
bătându-i în piept cu emoție şi anticipare. Un om aşa frumos să-i 
dea ei atenţie. 

După un timp, tatăl ei îl conduse să vorbească cu ea. 

— Tânărul îmi spunea ce bine ai citit din Biblie astăzi, spuse el 
radiind. 

— Mulţumesc, domnule, îi spuse ea lui Coenraat, pe cât de 
calmă putu. 

— Tânărul mi-a făcut o mare onoare lăudând puterea 
predicilor mele, zise tatăl ei. 

— Mi-ar plăcea să aud cuvântul Domnului spus aşa dulce în 
fiecare duminică, zise Coenraat. 

— Cuvântul Domnului este întotdeauna dulce, îl corectă tatăl 
ei, dar ne bucurăm că gândeşti aşa. 

Privirea din ochii lui tata nu mă înşală, se gândi Judick, şi nu 
are nimic de-a face cu religia. Este la fel de flatat ca şi mine de 
atenția acordată de nobil. Au continuat să vorbească, în special 
vorbe pioase, după care Coenraat făcu o plecăciune şi se 
îndepărtă, lăsând-o cu inima bătându-i cu putere. 

— Un tânăr plăcut, spuse tatăl ei. 

— Într-adevăr. 

— Ai face bine să-i câştigi admiraţia în continuare, nu pe cea a 
soldaţilor de rând. 

— Toţi oamenii sunt egali în faţa lui Dumnezeu, murmură ea 
mai mult să-l supere. 

Dădu dezaprobator din cap. 

— Nu ştiu de unde ţi-a venit ideea asta. 


x xk * 


Direcția sud-est, spre Cap. 

Jeronimus o pândea pe Lucretia, care stătea singură pe punte, 
cu ochii pe jumătate închişi şi cu gânduri ascunse în spatele unor 
maniere curtenitoare şi al unui zâmbet secret. Căpitanul, negru 
de furie, îşi încorda pumnii pe parapetul poleit de pe pupa 
superioară, nervos încă de respingerea suferită. 

Sub punte, şobolanii înotau cu spatele lor strălucitor prin 
santină, muşcând din resturile umane, în timp ce gândacii se 
furişau pe la umbră, hrănindu-se cu mizerie, aşteptându-şi 
şansa. 

In câteva săptămâni vor înconjura Capul, grăbindu-se spre 
dezastru, această încărcătură nepotrivită, acest vas de proşti. 


Golful Table, Capul Bunei Speranţe, a şaisprezecea zi din 
aprilie, anul de graţie 1629 


Ancoraseră în golf, cu steagul roşu şi negru al Camerei din 
Amsterdam atârnând de vârful cel mai de sus al catargului; nu 

era nici o suflare de vânt, deşi ziua era pe sfârşite. Un miros 
ciudat de mosc venea dinspre țărm, spinarea mare a muntelui 
Table părând rozalie în amurg. 

Comandantul se dusese deja la țărm, să ia merinde pentru 
partea a doua a călătoriei şi se tocmea cu localnicii pentru carne 
proaspătă, fructe şi apă. Căpitanul aşteptase prea mult. După 
cinci luni în care băuse doar apă stătută, tânjea după ceva mai 
dulce. Era cu o lună înainte faţă de plan şi nu auzi o vorbă de 
mulţumire de la fătălăii ăia nenorociţi. 

Zwaantie stătea pe pupa cu căpitanul, privind bărcile care se 
balansau când în faţă, când în spate între vasele şi flotele 
ancorate, în amurgul luminat de lămpi. Era la fel de exaltată ca 
întotdeauna. Inainte de această călătorie nu mai plecase din 
Amsterdam. Barca era coborâtă de la tribord, iar căpitanul, cu 
mantia pe el, se plimba pe punte dând ultimele ordine. Îl lăsase 
pe cârmaciul superior, Claas Gerritsz, să preia comanda. 

— Eşti gata? ţipă el 

— Stăpâna zice să nu părăsesc vasul. 

— Asta spune domnişoara trufaşă? zbieră el. 

Părea să nu-i pese că va fi auzit: 

— Eu zic că poţi. 

Se întoarse şi-şi făcu drum coborând pe puntea principală, cu 
cizmele lui până la genunchi. Se întoarse către ea şi-i zise: 

— Vii? 

Părea enervat. O testa, presupunea ea, să vadă dacă are 
îndrăzneală. La asta se ajunsese, trebuia câteodată să aleagă 
între el şi ea. 

Işi ridică poalele fustei şi-l urmă. S-o ia naiba pe domnişoara 
trufaşă. 


x xk * 


Ce ţi-e şi cu oamenii ăştia periculoși, se gândi ea. 

Nu ştii niciodată care le va fi următoarea mişcare, iar când 
căpitanul zâmbea, nu ştiai niciodată dacă urma să te iubească 
sau să te biciuiască. Unor femei le plăcea ca bărbatul să fie 
blând, dar ea prefera unul mai din topor şi, dacă te mai pălmuia 
din când în când, era doar pentru a te pune la locul tău, 
amintindu-ţi că nu vroia să flirtezi cu alţii. 

li plăcea cum ceilalţi se uită la el, temători, putea vedea în 

ochii lor că le e teamă. Îi plăcea ca ei să ştie că ea e femeia lui şi 
că ei nu puteau face nimic. 

In seara asta bea pe rupte, turnând gin pe gât de parcă bea 
apă într-o zi toridă. Luă şi ea o înghiţitură, dar simţi o arsură de 
parcă ar fi fost acid şi se înecă. 

Era într-o dispoziţie periculoasă. O speria când era aşa, dar 
era o teamă care-i dădea furnicături în stomac şi între picioare şi 
o făcea să-l dorească şi mai mult. Nu ştiai dacă o să te lovească 
sau să ţi-o tragă. 

Se duseră pe Zandaam, un vas mic ce plecase din Amsterdam 
o dată cu ei în octombrie şi care acum era ancorat la câţiva metri 
de Batavia. Echipajul îl cunoştea pe căpitan, câţiva din marinari 
mai navigaseră cu el înainte. Timp de câteva ore au stat cu toţii 
la cabinele de clasa a patra, bând şi jucând jocuri de noroc. Ea 
era singura femeie de la bord, iar el o ţinea pe după mijloc, 
pipăindu-i sânul drept şi rânjind la ei. li plăcea să vadă cum îi 
chinuia, cum reacţionau. 

Presupunea că şi lui îi place. 

Era beat criţă când au plecat de pe Zandaam. Jan Evertsz 
vroia să se întoarcă înapoi pe Batavia, dar căpitanul nu asculta 
pe nimeni. 

— Mergem până pe Buren, spuse el. Am de plătit nişte datorii 
mai vechi. 

Jan îşi dădu ochii peste cap. Dar nu avea rost să te ceri cu el. 
Jan începu să vâslească, în timp ce căpitanul stătea sprijinit în 
prora, cu micuța lui Zwaantie sub un braţ şi cu o sticlă de gin sub 
altul. 


x xk * 


Beat cum era, reuşi să-şi croiască drum pe tachelaj. Zwaantie, 
cu fusta ei lungă, avea nevoie de ajutor. Jan Evertsz se simţi bine 
când îi dădu o mână de ajutor din barcă. Ea râse şi-l lăsă s-o 
ajute. 

Căpitanul vasului Buren nu părea prea încântat să-i vadă, dar 
lui Jacobsz nici că-i păsa ce credeau alţii. Ca şi pe Zandaam, 
părea să cunoască majoritatea echipajului şi în curând se lansă 
într-un joc de zaruri pe puntea principală cu ofiţerul militar al 
vasului şi cu şeful de echipaj. Smulse o halbă de bere de la unul 
din marinari şi îşi potoli setea. Zwaantie era încă la braţul lui, în 

timp ce el făcea glume deocheate pe seama ei faţă de ceilalţi 
oameni, spunându-i soetecut, păsărică dulce. 

— Cum merg treburile cu domnul Pelsaert? îl întrebă unul din 
oameni. 

II întărâtă, se gândi ea. Stabilesc chiar şi nişte scoruri. Părea 
că toată lumea ştie de ura dintre el şi comandant 

— Poponarul ăla nenorocit, urlă căpitanul. 

Zwaantie şi Jan dădeau dezaprobator din cap. Ar fi vrut ca 
Jacobsz să nu mai ţipe. Erau nişte lucruri care nu se spuneau cu 
voce tare, mai ales dacă vorbeai de un viitor consilier al Indiilor. 

— Imi dă ordine de parcă aş fi un servitor, mârâi el. Şi nu e în 
stare nici să vâslească într-o barcă de-a lungul canalului. 

— Ai grijă ce spui, îl avertiză Jan. lţi poate crea o mulţime de 
necazuri. 

— Să aibă el grijă să nu-i fac eu necazuri. 

— Vorbărie-n vânt, zise cineva şi ea simţi muşchii căpitanului 
încordaţi. 

Vru să se ridice, dar Jan îi puse o mână pe umăr şi-o forţă să 
stea jos. Mai luă o gură de gin, cu ochii aruncând flăcări. Simţi 
cum îşi plimbă mâna pe ea, ciupind-o tare de sân. El râse pentru 
distracţia celorlalţi. 

— Ştie despre fata pe care o ai aici? întrebă acelaşi marinar. 

Era şeful de echipaj de pe Buren, un om căruia i se spunea 
Butoi, din cauza mărimii lui. 

— Nu-i treaba ta, îi spuse Zwaantie. 

Omul zâmbi îngâmfat. 

— Ar fi cazul să nu spună nimic, zise căpitanul, din moment ce 
toţi ştim ce face el, cum îşi petrece lungile zile pe mare. 

Jan părea speriat acum: 

— Gata, căpitane, ajunge. 

— Fătălăul ăla nenorocit i-o trage stăpânei ei, zise el arătând-o 
pe Zwaantie. Nu-i aşa, păsărică dulce? Şi ea e femeie măritată. 
Domnişoara trufaşă are bani şi o casă pe Heerenstraat. Nu-mi 
spune mie că nenorocitul ăla nu ştie ce face. O împinse uşor. 
Spune-le. Aşa e, nu? 

Zwaantie se uită la Jan. Simţea că toate privirile erau aţintite 
asupra ei, aşteptând să vadă ce are de spus. 

— L-am văzut eu, spuse ea şi drept răsplată căpitanul o 
strânse în braţe şi-i dădu un pupic. 

Căpitanul vasului Buren, van Schenk, se ridică. 

— Mai bine cobori de pe vasul meu, zise el. Dacă vorbeşti aşa, 
nu ne faci nici o favoare. 

— Du-te dracului! îi zise căpitanul. 

Se întreba dacă vor fi probleme şi simţi un fior de plăcere. Mi- 
ar plăcea să-l văd pe căpitan că te ia la pumni pe punte, se 
gândea ea. Nimic nu o excita pe fată mai mult decât o 
încăierare. Dar van Schenk se întoarse şi o porni spre cabina lui. 

Căpitanului îi plăcu acest lucru. Mai luă o gură de gin, iar o 
parte din el i se scurse pe barbă. 

— Unde-s zarurile? întrebă el. 


x xk * 


Luna coborâse aproape de orizont când se sfârşi jocul. 
Căpitanul câştigase aproape salariul pe o lună, aproape 40 de 
guldeni, şi puse totul la bătaie pentru ultimul joc dintre el şi 
Butoi. Căpitanul dădu un zece şi-şi lăsă capul pe spate, mulţumit. 

Butoi dădu doi de şase. De îndată ce zarurile se opriră, se făcu 
un moment de linişte, iar ea simţi că toţi erau încordaţi. Când 
Butoi întinse mâna după potul cu banii căpitanului, acesta îl 
prinse de încheietura mâinii, spunând: 

— Ai trişat! 

— Du-te dracului! îi răspunse Butoi. 

Căpitanul îl ridică de parcă ar fi fost un copil şi-l izbi de catarg. 
Lui Zwaantie i se păru că aude căpăţâna lui Butoi pârâind. In 
timp ce zăcea pe punte, căpitanul se sui deasupra lui şi-i căra 
pumni cu mâna dreaptă, umplându-l de sânge. 

Doi dintre camarazii lui Butoi se năpustiră asupra lui, dar 
căpitanul îi zvârli de parcă ar fi fost câini şi începu să lovească în 
stânga şi-n dreapta. In câteva secunde zăceau trei corpuri pe 
punte şi van Schenk chemă poliţia. 

Căpitanul îşi scoase cuțitul şi spuse: 

— Aduceţi ofițerul militar aici şi-am să-i dau ficatul momeală la 
peşti. 

Jan îl prinse şi-l trase spre tachelaj. Van Schenk era fericit să 
nu-l mai vadă pe vasul lui. 

Când erau în barcă, căpitanul îi băgă mâna în rochie şi-i 
scoase un sân afară, fără să se sinchisească de Jan, care era în 
faţa ei, vâslind. Ea râse când căpitanul o sărută lăsându-i salivă 
pe gât. Nu o deranja, căpitanul putea face ce dorea cu ea. Nimic 

nu excită mai mult o femeie decât să vadă puţin sânge. 

Il auzi pe Jan mormăind: 

— O să fie scandal din cauza asta. 

Dar nu-l luă în seamă. Spera doar să-l mai ţină pe căpitan 
treaz îndeajuns s-o mai tăvălească puţin prin toaleta 
comandantului, înainte să adoarmă. 

Fusese cea mai bună noapte din viaţa ei. 


VI 


Se spune că bărbaţii uită de ei când beau, dar îmi place să 
cred că ei îşi amintesc cine sunt cu adevărat abia atunci. Furia, 
poftele trupeşti, părerile pe care şi le exprimă atunci sunt 
reflecţia adevăratei lor naturi. Când efectul băuturii trece, se 
căiesc, bineînţeles, pentru că s-au descoperit în faţa lumii. Dau 
vina pe băutură: i-a transformat în nişte monştri. E mai uşor să 
crezi asta decât să admiţi că monstrul este în tine. Doarme. 
Aşteaptă o ocazie să poată scăpa. 

Povestea unui bărbat nu constă în încercarea binelui de a 
cuceri răul, ci în înăbuşirea eului lui întunecat. Priviţi-l aici pe 
Batavia, constrâns de o societate care nu se potriveşte cu 
adevărata lui natură. 

Le-aş spune asta, dacă m-ar asculta. Dar cine să mă asculte? 
Nu sunt decât vocea raţiunii într-o lume zbuciumată şi agitată. 


Golful Table, Capul Bunei Speranțe, a şaptesprezecea zi din 
aprilie, anul de grație 1629 


Dumnezeule, arăta îngrozitor, se gândea Jeronimus. Palid ca 
moartea, cu o pată verzuie pe obraz, ca un porc ce putrezeşte la 
soare. Mirosea a gin de parcă l-ar fi folosit în loc de parfum. Nu 
vomita pe covorul persan al comandantului, se gândi Jeronimus, 
sau va fi şi mai rău de tine. 

Consiliul vasului se adună în Marea Cabină; predicatorul, 
strălucind în haina lui neagră, ofiţerul militar, Pieter Jansz şi şeful 
de echipaj, Jan Evertsz, care stătea pe punte ca un şcolar 
vinovat, deşi, deocamdată, nu fusese chemat să dea raportul 
despre ce se întâmplase. Comandantul era extrem de nervos. 
Nimic nu scotea la suprafaţă mai bine ipocrizia unui bărbat decât 

atunci când se isca un scandal. 

Stătea cu braţele rezemate de braţele unui fotoliu, bătând din 
degete, prins fără îndoială între mustrările de conştiinţă şi o 
dorinţă oarbă de răzbunare. Trebuie neapărat să afle ce-a spus 
căpitanul despre el şi despre doamna van den Mylen. Era 
instructiv să stea acolo şi să asculte cum s-a întâmplat totul. 

— Ei bine, ce ai de spus în apărarea ta? întrebă François. 

Căpitanul se uita de parcă ar fi fost afundat în grăsime rece. 
Avea o mahmureală groaznică, iar acum mai trebuia să-l mai 
asculte şi pe domnul chibzuinţă. 

— Nu o să se mai întâmple, murmură căpitanul, uitându-se 
afară pe fereastră pe deasupra capului comandantului. 

O porţie de gin şi umilire în faţa tuturor, ăsta da mic dejun. 

Urmă o tăcere apăsătoare. 

— Asta-i tot? spuse în sfârşit comandantul, răsfoind câteva 
hârtii de pe biroul lui. 

— Azi-dimineaţă la prima oră, comandantul vasului Zandaam, 
domnul van Dommelen, a venit la mine şi mi-a spus că ai fost la 
bordul vasului lui aseară, că umblai beat şi că-ţi făceai de cap 
cu... 
François trebuie să se fi hotărât să nu o implice şi pe Zwaantie 
Hendricks pentru moment... 

— O anumită doamnă. La scurt timp, a venit şi căpitanul 
vasului Buren, care a pretins că după miezul nopţii ai venit pe 
vasul lui cu mai mulţi dintre marinarii tăi şi cu aceeaşi doamnă şi 
că l-ai bătut aşa de tare pe unul din echipajul lui încât acesta nu 
se poate scula din patul lui să-şi îndeplinească însărcinările. S-a 
mai plâns că ai mai ameninţat pe altcineva cu cuțitul şi că doar 
intervenţia căpitanului lui a împiedicat vărsarea de sânge. S-a 
mai plâns şi de blasfemiile tale şi spune că m-ai calomniat în faţa 
întregului lui vas. 

— Eram beat, spuse căpitanul, cu faţa ca o mască. Nimeni nu 
ia în serios ce spune un om când e beat. 

— Eşti căpitanul vasului Batavia, nu un soldat fustangiu în 
permisie într-o casă de toleranţă din Amsterdam. Ceea ce spui tu 
este luat în serios, pentru că nimeni nu se aşteaptă să te 
comporţi aşa. 

Căpitanul continuă să se uite îmbufnat peste capul 
comandantului. Cu greu se poate abţine, se gândea Jeronimus. 
Mândria lui nu suportă morala. Într-o clipă o să-şi scoată cuțitul şi 

o să avem parte de acţiune aici. 

— Asta ar putea fi discutat de către consiliul de conducere, 
spuse François. 

Se vedeau muşchii maxilarului căpitanului încordaţi; ştia ce 
înseamnă asta. Consiliul de conducere era alcătuit din persoane 
sus-puse din întreaga flotă şi era convocat doar pentru cele mai 
serioase infracţiuni şi în consecinţă avea mult mai multă putere 
decât Pelsaert singur. Dacă bunul comandant aducea în discuţie 
comportamentul lui în faţa consiliului de conducere, se putea 
trezi pus în lanţuri tot drumul până în Indii în cala propriului vas. 
Un om ca Araien Jacobsz ar putea îndura suferinţa, dar umilirea l- 
ar înnebuni. 

Pentru un moment Jeronimus văzu frica în ochii căpitanului. 

— Am mers mult pe mare, reuşi el să spună, având un ton 
împăciuitor. Ei bine, cine şi-ar fi închipuit? 

Comandantul termină cu amenințările. 

— M-am distrat şi eu, dar nu o să se mai repete. 

Aici era păcătosul, căindu-se, căutând iertarea. Un om înţelept 
ar lăsa de la el, se gândi Jeronimus. Dar era vorba de prea multă 
ură aici. Comandantul avea chef să-i frângă gâtul celuilalt. 

— Am să raportez comportamentul tău superiorilor tăi în 
Batavia. Eşti un beţiv şi un păcătos şi după părerea mea nu ar 
mai trebui să fii vreodată pus la comanda vreunui vas al 
Onorabilei Companii. Poate ar fi chiar mai bine să ne conducă 
timonierul-şef până în Java. 

Sărmanul. Nu ştie dacă să se sperie sau să se înfurie, se 
gândea Jeronimus, privindu-l cum înghiţea aceste cuvinte amare. 
Domnul Pelsaert avea puterea s-o facă. Dacă avea chef sau nu, 
asta era altceva. Nici pentru el nu ar fi prea avantajos. 

— Cu permisiunea dumneavoastră, murmură căpitanul, îmi 
cer umil iertare dacă v-am ofensat. N-a fost intenţia mea. 

Nenorocitul arăta de parcă mai avea puţin şi se îneca. 
François îi dădu voie să plece cu un semn din mână. 

— Eşti un incompetent, nu te poţi comporta cu demnitatea 
cuvenită rangului tău! Te-ai comportat ca ultimul marinar! Uită- 
te în oglindă să vezi ce faţă roşie şi buhăită şi ce păr neîngrijit ai. 
Piei din ochii mei! Du-te în cabina ta şi dormi. Eşti pedepsit să 
stai pe navă până plecăm. 

Căpitanul se împiedică la uşă. Urmă o lungă tăcere în cameră. 
Până la urmă fătălăul de comandant şi-a arătat colții. 

Jeronimus se uita afară pe fereastra deschisă larg. Privea norii 
îngrămădindu-se deasupra muntelui Table, soarele strălucind 
deasupra apelor albastre ale portului. 

Ai făcut-o, comandante, se gândi el. L-ai pus la locul lui, l-ai 
avut la picioarele tale, ceea ce ai dorit mereu şi toţi credem că a 
meritat. Dacă se va mai târî şi după ce vom trece dincolo de 
orizontul de indigo, asta e cu totul altă problemă. 


x xk * 


Nu m-am descurcat cum trebuia, se gândi François. E un prost 
şi un lăudăros, iar acum i-am dat şi mai multe motive să mă 
urască. Singurul mod de a pune capăt acestei probleme este să-l 
înlocuiesc, dar dacă aduc asta la cunoştinţă consiliului de 
conducere, vor considera că sunt slab pentru că nu m-am ocupat 
personal de el. Povestea va ajunge la urechile guvernatorului 
Coen înainte să ajungem în Java. Ce bună recomandare ar fi 
asta. 

Căpitanul merită disprețul şi sancţiunea mea, desigur. Aşa că 
de ce mi-e teamă de el? E un bou şi nu o să-l las să mă 
fraierească pe mine, pentru că sunt comandantul acestei flote şi 
al acestui vas, deşi lui îi place să creadă altceva. 

Dar sentimentul de nelinişte nu-i dădea pace. Avea o senzaţie 
de mâncărime, de sânge ce-ţi îngheaţă în vine, un tremurat de 
frică, într-o dimineaţă aşa de luminoasă şi albastră. Peste orizont 
se întindeau nopţi negre şi valuri înalte. 


x k * 


Căpitanul stătea aplecat peste parapet ca şi când ar fi vomat 
în mare. Auzi paşi pe punte şi se întoarse, ştergându-şi gura cu 
mâneca. Când îl văzu pe Jeronimus, se strâmbă cu dispreţ. Unul 
din cei care l-au chinuit la consiliu. 

— Ce doreşti, comerciantule? 

— Comandantul a fost aşa de tare cu tine, îi zise Jeronimus, nu 
mă aşteptam ca un om ca tine să pălească. 

— Nu fătălăul ăla a făcut asta, ci ginul. 

Jeronimus zâmbi. 

Asta e ca un dulău. Işi cunoaşte destul de bine meseria, dar 
bruta din el nu se supune conducerii şi nici nevoilor lui 

particulare. Se uită la mine ca un animal sălbatic, m-ar sfâşia în 
bucăţi dacă nu ar înţelege că sunt ultima lui şansă pentru a face 
o mişcare inteligentă. 

— E ultima dată când îl mai las pe nenorocitul ăla să se ia de 
mine. Dacă nu ar fi vasul Buren aici, l-aş face eu pe câinele ăla 
să nu mai iasă din cabină mult timp. Şi dacă aş fi fost mai tânăr, 
poate că aş fi făcut altceva. 

— Ai fi spus la tot vasul. 

Jeronimus se uită în jur. Din fericire, cuvintele lui fură înghiţite 
de vânt. 

— Şi cum ar fi? 

In cele din urmă bruta păru să-şi dea seama ce a spus. Să se 
împovăreze cu comanda vasului, înainte de a şti ce-i în mintea 
mea, băutura trebuie să-i fi luat minţile, se gândi Jeronimus. 

— Nu contează, spuse căpitanul, uitându-se urât la el. Asta e 
prost ca noaptea, dar e periculos. 

— Aş vrea totuşi să aflu ce gândeşti, căpitane, îi zise 
Jeronimus, încercând să-l consoleze. 

Drept răspuns, căpitanul scuipă în mare şi plecă. Ai răbdare, 
se gândi Jeronimus. De la Dumnezeu vin doar lucruri bune. 


34*58' latitudine sudică, a douăzecea zi din aprilie, anul de 
grație 1629 


După o săptămână, Batavia plecă din golful Table, în ultima 
parte a călătoriei. După ce va înconjura Capul Bunei Speranţe, o 
va lua spre est, cam cinci mile marine, luând-o la nord după ce 
va ajunge la Great Southland cu recifurile şi stâncile ei 
periculoase. Chiar înainte de a pleca din Amsterdam, 
guvernatorul Bataviei din Java l-a avertizat că estimarea 
distanţei dintre Cap şi Southland poate fi greşită cu până la nouă 
sute de mile marine. Dar echipajul şi pasagerii aveau încredere 
în cunoştinţele căpitanului şi în experienţa lui. In ciuda tuturor 
defectelor lui, Araien Jacobsz era cunoscut ca fiind cel mai bun 
din flota VOC. Cine altcineva s-ar fi comportat ca el în golful 
Table şi s-ar fi ales doar cu o durere de cap şi o mustrare din 
partea comandantului? 

Şi aşa plecară ei din golful Table, bucuroşi că se află în ultima 
etapă a călătoriei, suportând încă două luni de mare, mâncarea 
proastă, apa împuţită şi bârfa născută din plictiseală sau din 

Erau singuri la pupa, tot ce spuneau fiind dus de vânt. O zi 
frumoasă, cu vânt prielnic, şi navigau la sud-est de Cap. Il 
cuprindea o tristețe imensă când o privea pe ea, soția altui om. 
Era o durere acută nu pentru ceva ce a pierdut, ci pentru ceva ce 
nu va avea niciodată. 

— Trebuie să-ți spun ceva, îi zise el. 

Se uită în jur şi zâmbi. El îşi ţinu respiraţia. Era aşa de 
frumoasă încât îl făcea extrem de nefericit. 

— François? 

Trase aer în piept. 

— E ultima oară când ne mai putem petrece timpul aşa, ca 
nişte prieteni. 

Avea o privire confuză. 

— Ce tot spui acolo? 

— Cred că ştii, doamnă, că mă gândesc la orice oră din zi şi 
din noapte la tine. Nu-mi face plăcere deloc. Deşi nu te-am auzit 
spunând o vorbă bună despre soţul tău, eşti totuşi soţia altuia, 
iar ceea ce simt eu este o ofensă faţă de biserică şi faţă de 
Dumnezeu. Ştiu că nu ar trebui să spun nimic de genul ăsta, dar 
mă simt ca un prost. 

Ea îşi închise ochii. 

— Nu-mi vine să cred ce îndrăzneţ eşti. 

— Nici mie, dar asta e, am spus-o. 

Vântul o făcu să-i pice borul bonetei pe faţă, iar ea îl aranjă la 
loc, după care-şi încrucişa braţele. 

— Mă iei drept târfă, spuse ea. 

— Niciodată nu mi-a trecut aşa ceva prin cap. 

— Am încercat să-mi iubesc soţul, zise ea cu lacrimi în ochi. 

Apoi îl privi ca şi cum ar fi vrut să-şi întipărească figura lui în 
minte, ca o amintire pe care s-o ia cu ea în Batavia, pentru a-i 
servi contra unor viitoare dezamăgiri. Apoi se întoarse şi se grăbi 
să coboare de la pupa. 


x k x 
Marinarii şi soldații erau ţinuţi separați unii de alții pe puntea 

inferioară. Din experienţa companiei se ştia că se luau la harţă 
unii cu alţii şi această separare împiedica să se işte vreo 
problemă în timpul călătoriei. Marinarii îşi stabiliră sediul sub 
punte, laolaltă cu hamacele şi cuferele lor. Nu aveai cum să 
scapi de înghesuială. Când nu erau de gardă, marinarilor li se 
cerea să stea sub punte, să nu-i încurce pe cei de serviciu. 

Chiar şi o plimbare către toaletele de deasupra prorei se făcea 
sub privirea atentă a şefului de echipaj. 

Allert Jansz, tunarul, tocmai se întoarse dintr-o astfel de 
plimbare şi reveni la jocul lui de monede cu colegii lui tunari: 
Gerrit jJaspersz, Ryckert Woutersz şi Passchier van der Ende. 

— Pentru unii e bine, zise el aruncând un ochi la banii strânşi 
care se înmulţiseră considerabil cât fusese el plecat, în timp ce 
noi stăm înghesuiți în cala împuţită a vasului ăsta, comandantul 
este sus, ajutând-o pe onorabila doamnă să suporte călătoria. 

— l-ai văzut tu? 

— Erau amândoi la pupa, zise Allert, ca doi porumbei. 

— l-aş arăta eu cum s-o distreze, spuse Jaspersz. 

Avea un tic nervos la ochiul drept şi pronunţarea numelui ei 
întotdeauna îl declanşa. 

— Domnul Pelsaert nu are nevoie de instrucţiunile tale, îi zise 
Allert. Presupun că deja a făcut-o. 

Passchier dezaprobă: 

— lar baţi câmpii, îi spuse el. 

— Am auzit de la Lardbucket, spuse el, porecla ofițerului 
militar. El a auzit de la căpitan. Zice că i-a văzut el, în galerie. 

— Vorbeşti prea mult, îi zise Jaspersz. 

Allert rânjea, cu un zâmbet vicios: 

— Pun pariu că-i ca o târfă nesătulă, zise el râzând la propria 
glumă. 

Râseră şi ceilalţi, mai puţin Passchier. Nu-i plăceau discuţiile 
de genul ăsta. Femeile frumoase la bordul unei nave erau 
aducătoare de necazuri. Intotdeauna aşa a fost şi aşa va fi 
mereu. 


x xk * 


Nu ştiu ce să cred despre Wouter Looes, se gândea Weibbe. 
Pare a fi unul care creează probleme. Părea că ştie cum să-l ia 
pe acest boulean, cu faţă şi maniere de ţăran. Era greu de ghicit 

ce gândea întotdeauna, de partea cui era. Era unul din puţinii 
care părea să se înţeleagă cu caporalul Steenhower, apoi râdea 
de el pe la spate. Nu puteai să ai încredere în el. Trişa la şah, iar 
dacă-i împrumutai bani nici că-i mai vedeai. 

Era noapte, majoritatea dormeau, cu puştile lângă hamace. 
Steenhower sforăia de parcă ar fi tăiat cineva cu fierăstrăul 
catargul principal, aproape acoperind scârţâitul vasului când 
trecea prin valuri. 

Jumătate de oră la punte la fiecare douăsprezece ore, având 
drept duşmani plictiseala şi mirosul neplăcut. Nu aveai voie să-ţi 
faci nevoile în santină, dar ce putea face un om când îl apucau 
nevoile aşa de tare încât de-abia se putea ridica din pat, cu 
picioarele ca de gelatină? In noaptea în care toţi dormeau, dacă 
cineva se uşura prin colţurile cele mai ascunse, imediat îţi dădeai 
seama. 

Şi apoi mai era şi plictiseala asta, nici măcar nu puteai vedea 
lumina zilei din cală când marea era agitată, doar auzeai valurile 
rostogolindu-se, iar acoperişul era aşa de jos că nu puteai nici 
măcar să stai în picioare, nu aveai ce face decât să dormi în 
hamac sau să stai pe vine şi să joci şah sau dame şi să încerci să 
nu înnebuneşti. 

— Eşti treaz? întrebă Wouter. 

Weibbe mormăi, cu mâinile sub cap şi cu ochii închişi. Se 
gândea la fata predicatorului. De fiecare dată când o vedea pe 
punte că stătea de vorbă cu nobilul cu barbă blondă, cum îl 
chema? Van Huyssen, mama şi servitoarea ei erau mereu în 
preajma ei. Se întreba de ce se agita în halul ăsta. O fată ca ea 
nici măcar nu s-ar uita la un soldat obişnuit ca el. Chiar dacă s-ar 
uita cumva la el, pastorul ar opri-o imediat. Predicatorul 
Bastaniez avea şi el visele lui, o partidă bună pentru fiica lui cu 
vreun tânăr care ar putea ajunge cândva comerciant în onorabila 
companie. 

— Ai auzit despre comandant şi doamna van den Mylen? 
întrebă Wouter. 

— Nu ascult bârfe, îi răspunse mormăind Weibbe. 

— Dar dacă e adevărat? 

— Norocul comandantului. Măcar unul din noi se simte bine în 
această călătorie. Poate chiar doi, dacă ea se tot duce înapoi 
pentru mai mult, după cum se aude. 

— Aşadar, şi tu ai auzit. 

Wouter Looes era ca un câine care doarme lângă foc, nu ştiai 
niciodată când o să se ridice şi o să te muşte. 

— Ce vrei, Wouter? 

— AŞ da orice pentru o femeie acum, spuse Wouter. 

— Şi eu, îi zise Weibbe. Dar nu-i nimic de făcut, aşa că mai 
bine nu te mai gândeşti. 

— Nu m-ar deranja să fiu comandant. 

— Atunci du-te şi te culcă şi visează, poate că ai să fii, în vis, îi 
zise Weibbe. 

Weibbe închise ochii, ascultând cum sforăie ceilalţi. Copiii se 
foiau printre pasageri. Una dintre femei născuse cu o seară 
înainte, iar acum nou-născutul miorlăia ca o pisică. Era din ce în 
ce mai rău să stai acolo jos. Wouter avea dreptate. Trebuie să fi 
fost bine să fii comandantul vasului, să ai cabina ta şi drept 
companie pe Lucretia van den Mylen în loc de pârţurile lui Mattys 
Beer şi sforăitul lui Steenhower. 


x xk * 


Înainte să se înroleze în Companie fusese farmacist, aşa se 
zvonea. Zwaantie se uita prin cabina lui cu atenţie la sticluțele 
mici şi la cărțile ciudate în limbi pe care nu le înţelegea. Se 
spunea că înțelepciunea vine din cărțile străvechi din Moors. Mai 
avea şi un şir de halbe de argilă Bellarmine, obişnuite în orice 
cârciumă şi berărie, o faţă bărboasă gravată pe ele, caricatura 
cardinalului Roberto Bellarmine. Beai berea sau vinul din ele, iar 
când erau goale, le izbeai de vatră, înjurându-l pe cardinal. 
Halbele mai erau numite şi sticlele vrăjitoarelor, auzise ea că unii 
oameni puneau şuviţe de păr sau bucăţi de unghii înăuntru, 
folosindu-le la vrăji pentru a abate magia neagră. 

S-a vorbit mult de domnul comerciant şi despre felul lui 
împopoţonat de a se îmbrăca. Căpitanul îi spusese că mai mult 
ca sigur Jeronimus preferă bărbaţii, dar ea ştia ce-i place lui şi nu 
era vorba despre un fund mic, ce-l puţin nu al unui băiat. 

Era un om ciudat. Alţii spuneau că este urmaşul unui liber 
cugetător, Torrentius. 

Stătea la un birou mic, lângă peretele etanşat. Era o cabină 
mică, cu puţin mai mare decât a stăpânei ei. De-abia avea loc să 
stea în picioare. 

In ochi i se reflecta lumina de la lampa cu ulei care atârna din 

tavan. 

— Ce pot face pentru tine? o întrebă el. 

— M-a trimis căpitanul. Spune că ai ceva care împiedică o 
femeie să aibă copii. 

Se uita la el cu o privire ce arăta că ştie tot, cu un zâmbet 
secret. 

— Desigur. Mi-a vorbit despre tine. Eşti servitoarea doamnei 
van den Mylen. 

Zwaantie se strâmbă. Nu-i plăcea ca oamenii să spună despre 
ea că aparţine altcuiva. Mai ales căţelei ăleia. Aşa i s-a întâmplat 
toată viaţa, ai fi zis că s-a obişnuit. 

Jeronimus deschise un cufăr. Incercă să arunce o privire 
înăuntru, era plin de sticluţe şi de medicamente. Luă una din 
sticluţe şi i-o dădu. 

— O înghiţitură pe zi e de ajuns. Trebuie s-o iei la o zi după 
contactul sexual, altfel nu va avea nici un efect. 

Contact sexual. Vorbea despre el de parcă ar fi fost vreun 
tratat ştiinţific. 

— Nu am nici un ban. 

li făcu un semn cu mâna ca şi când ar fi fost liberă să plece. 

— E o favoare. Pentru Araien. Spune-i că aşa am zis eu. 

Ridică din umeri, mulţumită. Dacă un bărbat îşi făcea 
plăcerile, era normal să plătească pentru ele, chiar dacă ele 
constau în favoruri pentru alţi bărbaţi. Era interesant că până şi 
domnul comerciant avea nevoie de favorurile domnului căpitan. 

Era gata de plecare, nu-i păsa cum se uită majoritatea 
bărbaţilor la ea, dar Jeronimus o făcea să se simtă nervoasă. 
Apoi el spuse: 

— Stăpâna ta ştie ce faci tu când ea nu are treabă cu tine? 

Se calmă puţin: 

— Nu-i treaba ei. 

— O să facă din asta treaba ei, îi spuse Jeronimus. 

Se întreba dacă Jeronimus o să-i spună domnişoarei trufaşe 
despre ea. Era greu să-ţi dai seama ce urmărea. Căpitanul îi 
spusese să aibă grijă cu el, el era singurul de pe vas de care 
părea să se teamă, deşi l-ar fi putut bate chiar şi cu o mână 
legată de catargul principal, era sigură. 

— Mi-a spus că nici măcar nu am voie să mai vorbesc cu 
căpitanul tot restul călătoriei. 

Sprâncenele lui se arcuiau ca ale lui Mefisto şi avea un zâmbet 

de parcă ar fi ieşit soarele după un nor. 

— Asta ţi-a spus? Dar căpitanul ce-a zis? 

— Mi-a spus să nu o iau în seamă. 

Jeronimus se ridică şi-i puse un braţ pe după talie. Se întreba 
dacă voia asta în schimbul doctoriei. Căpitanul l-ar fi omorât 
dacă ar fi încercat. 

— Nu te-ai săturat să fii servitoarea unei doamne? 

Ea nu-i răspunse, gândindu-se ce vrea de fapt să-i spună. 

— Tu o coafezi, dar pe tine cine te coafează? O ajuţi să se 
îmbrace şi să-şi pună bijuteriile, dar tu câte rochii ai, cine îţi dă 
ţie bijuterii, Zwaantie? 

— Eu nu sunt o doamnă, ca ea. 

— Şi ce-i o doamnă, Zwaantie? Un accident al destinului. 
Stăpâna ta a fost fata unui vânzător de haine. Banii şi şansa au 
făcut-o o doamnă. 

— Căpitanul zice că sunt mai frumoasă decât ea. 

— Şi are dreptate. Mi-a zis că o să te facă o doamnă, cândva. 
Ştiai, Zwaantie. 

Bărbaţii spun tot felul de lucruri când vor să se culce cu tine. 
Dar felul în care o spusese Jeronimus îţi dădea senzaţia că vede 
în tine lucruri pe care nici tu nu le vedeai. Dacă Araien nu-i 
spusese doar ei, ci şi lui Jeronimus, înseamnă că vorbea serios. 

li dădu drumul şi deschise uşa cabinei. 

— Te aşteaptă lucruri măreţe, îi şopti el. 

Suna mai degrabă ca o promisiune, decât ca o profeție. O 
promisiune pentru care ea ar face orice să se adeverească. 


x xk * 


Andries de Vries era o persoană ordinară. Ca şi ceilalţi 
funcţionari, îşi petrecea tot timpul pe puntea inferioară copiind 
scrisori, cu scrisul lui îngrijit, meticulos. Aşa cerea Compania, ca 
fiecare document ce purta ştampila VOC să fie copiat de opt ori. 
Era destul de muncă pentru tineri ca Andries. 

Lucretia era surprinsă să-l vadă pe punte. leşise din Marea 
Cabină, clipind ca o bufniţă în lumina zilei. Era un suflet simplu, 
avea părul blond şi umerii îndoiţi de parcă i-ar fi fost ruşine că 
era aşa de înalt. Vorbise cu el de foarte puţine ori în timpul 
călătoriei şi observase că nu-şi ridica niciodată ochii s-o 
privească direct. 

Îşi dădu seama că el căuta pe cineva şi fu surprinsă să afle că 
ea era acea persoană. 

— Doamnă, murmură el cu ochii la puntea dintre ei, pot să 
vorbesc cu dumneavoastră? 

Ce expresie avea! Poate că gură spartă de Zeevanck îl 
urmărea din nou. Deschamps îi raportase comandantului, dar 
acesta a ridicat din umeri şi a zis că nu-i treaba lui, atâta timp 
cât funcţionarii îşi fac treaba. 

— Ce este, Andries? 

Maxilarul i se mişca în tăcere. Oricare ar fi fost problema lui, 
arăta de parcă se îneca din cauza ei. 

— Haide, Andries, că nu muşc. 

— Nu ştiu cum să vă zic, doamnă. 

— E vreo problemă la care te pot ajuta? 

Dădu din cap în semn că nu. 

Ea se încruntă, jenată de chinul lui. 

— Nu ştiu cum să vă spun, reuşi el în final, o să vă supăraţi pe 
mine. 

Aşadar, era o problemă de-a lui. Simţi cum roşeşte. 

— Se aud vorbe despre dumneavoastră pe vas. M-am gândit 
că e mai bine să ştiţi. 

— Vorbe?... Despre mine? 

El încuviinţă. 

— Şi ce se spune? 

El roşi, având obrajii mai roşii decât o lalea. 

— Despre dumneavoastră şi despre comandant, murmură el. 

— Despre domnul Pelsaert? 

Nu putu să o plivească. 

— Spun că petreceţi prea mult timp împreună. 

Işi ţinu respiraţia. Poate că ar fi trebuit să fie furioasă, dar, ca 
în toate minciunile, exista un sâmbure de adevăr. Nu s-a 
comportat imoral; se putea să nu fie prea fericită, dar era femeie 
măritată şi educată. Femeile educate nu aveau legături cu alţi 
bărbaţi, indiferent cât de nevinovate erau aceste legături sau 
indiferent de poziţia bărbatului. 

Asta dacă fuseseră într-adevăr complet nevinovate. 

Putea spune cu mâna pe inimă că nu s-a gândit niciodată la o 
aventură? Poate nu chiar s-a gândit, dar să viseze cu ochii 
deschişi? lar acum visele ei o bântuiau, erau descoperite în faţa 
funcţionarilor şi a plevei. O bârfeau. 

Atenţiile lui Francois nu fuseseră neplăcute, dar nu făcuse 
nimic care s-o ofenseze. Dar sunt femeie măritată şi nu ar fi 
trebuit să-i permit să se apropie aşa de mult, îşi spuse ea. Ar 
trebui să-ţi fie ruşine. Ai aceleaşi dorinţe ca o curvă de doi bani. 

— Cine spune aceste lucruri? întrebă ea. 

— Le-am auzit de la David Zeevanck. l-am spus să-şi ţină 
gura, dar mi-a răspuns că doar repetă ce a auzit de la nobili. 

Ce-ar fi putut să răspundă? Roşi până-n vârful urechilor 
simțindu-se brusc de parcă toată corabia s-ar fi uitat la ea. 

— Mă scuzaţi, doamnă. Vă rog să nu vă supăraţi pe mine. Am 
spus că aceste vorbe sunt scandaloase, am făcut ce-am putut. 
Dar m-am gândit că ar trebui să ştiţi. 

— Mulţumesc, Andries. lţi sunt recunoscătoare că mi-ai spus. 
Nu o să uit. 

Mai murmură ceva ce ea nu înţelese, iar apoi se duse înapoi 
pe scări la Marea Cabină. 

Ea se întoarse şi-l văzu pe căpitan uitându-se la ea de la pupa. 
Zvonurile au început în golful Table, după ce căpitanul a făcut 
scandal pe Zandaam şi pe Buren. Nu avea nici un dubiu cu 
privire la cel care a răspândit zvonul: Zwaantie Hendricks! S-a 
răzbunat deoarece comandantul l-a certat pe căpitan. 
Obrăznicătură nerecunoscătoare. De îndată ce vor ajunge în 
Batavia o să aibă ea grijă să-şi primească răsplata. 


35°45’ latitudine sudică, a douăzeci şi treia zi din aprilie, anul 
de grație 1629 


Zwaantie stătea acolo, cu o mutră supărată, fără nici un pic de 
ruşine, ca o obrăznicătură ce era. Lucretia stătea în pat, uitându- 
se la ea fierbând de furie, strângând de marginea patului pentru 
a nu se da de gol. Era imposibil să stai în picioare în cabina asta 
înghesuită, cum de altfel era greu să pedepseşti un servitor când 
tu stăteai jos, iar el ridicat. 

— M-ai sfidat, îi spuse Lucretia. 

Zwaantie nu avea nimic de zis, uitându-se la ea cu ochii ei de 
târfuliţă. 

— Ţi-am zis să stai departe de Araien Jacobsz sau de orice alt 
bărbat de pe vas pe tot parcursul călătoriei. Cu toate astea, am 
auzit că aseară ai fost văzută în cabina căpitanului. 

Nici un răspuns. 

— Ei bine, n-ai nimic de zis? 

Din nou linişte. 

— Am să mă plâng domnului Pelsaert. O să-l rog să aducă la 
cunoştinţa Consiliului comportamentul tău. 

Asta a provocat în sfârşit o reacţie. Zwaantie ştia că ofiţerul 
militar putea s-o biciuiască la catargul principal, în văzul tuturor. 

— Nu văd de ce... spuse ea şi se opri. 

— Cum aşa? 

— Nu sunt singura femeie care creează scandal pe acest vas, 
zise ea cu ură în ochi. 

Oare ce făcuse s-o urască? 

— Ce vrei să spui cu asta, Zwaantie Hendricks? 

— Toată lumea vorbeşte despre dumneavoastră şi 
comandant. 

Lucretia îşi ținu respiraţia. 

— Comportamentul meu a fost moral. Suntem doar prieteni, 
nimic altceva. 

— Nu asta se spune pe puntea inferioară, zise Zwaantie. 

Lucretia era şocată, nu din cauza zvonului — ştia de la Andries 
— ci pentru că Zwaantie avea tupeu să i-o repete. Aceeaşi bârfă 
pe care, negreşit, ea o răspândise. 

— Nu ai voie să mai vorbeşti cu căpitanul acestei nave, ai 
înţeles? 

— Vă înţeleg mai bine decât credeţi dumneavoastră, zise 
Zwaantie şi părăsi cabina fără să aştepte permisiunea stăpânei. 

Lucretia se uita la uşa deschisă înțelegând ce greşeală a făcut 
când a angajat-o pe fata asta ca servitoare a ei pe timpul 
călătoriei. Acum nu mai putea fi controlată. Va trebui să 
vorbească cu François, aşa cum ameninţase că va face. 


x k * 


Catargul se legăna spre cer, valurile ridicându-se spre ei. 
Jacobsz privea luna fosforescentă şi valurile înalte ale oceanului 
ce se retrăgeau către coasta africană. Era o noapte frumoasă, 
dar dinspre est se anunța furtună, îşi putea da seama de asta 
uitându-se la apă. 

Venea cineva pe scări, la început crezu că e ea, înfăşurată 
într-o mantie lungă, neagră, cu faţa ascunsă în glugă. Apoi îşi 
dădu seama că era Zwaantie a lui, care stătea pe parapet la 

distanţă de el, ţinându-se cu mâna ei albă, durdulie, de parapet. 

— Ce-ai păţit? se răsti el la ea, crezând că sunt toane de 
femeie. 

Nu există femeie care să nu se îmbufneze fără motiv. 

— Tocmai m-am certat cu stăpâna, îi zise ea. N-ar trebui să fiu 
aici. Nenorocita mi-a interzis să mai vorbesc cu tine. 

— Sper că n-ai de gând s-o asculţi. 

— Se poartă cu mine de parcă aş fi sclava ei. 

— Nu o lua în seamă. 

— M-a ameninţat că o să fiu biciuită. O să se plângă 
comandantului. 

Până la urmă, obrăznicăturii îi era frică de ea. Rânji în sinea 
lui. 

— Mult o s-o ajute. Fătălăul ăla nenorocit e bolnav. Zace în pat 
scâncind ca o fată. 

— Asta nu mă ajută. 

— Nu-ţi face griji în legătură cu domnişoara trufaşă. Nu se 
atinge nimeni de tine cât timp sunt eu căpitanul vasului. 

Femeia! Tăvăleşte-o puţin seara, iar dimineaţa a uitat 
complet. 

— Vine furtuna, zise el, simțind vântul suflând în pânze şi 
mirosindu-i a ploaie. 


Lucretia îşi croi drum spre Camera de Consiliu, unde se 
vedeau deja lămpile arzând. Deschamps, Jeronimus şi Jansz, 
bărbierul, stăteau în afara uşii Marii Cabine, vorbind în şoapta. 
Toţi se uitau la ea şi după expresia feţelor lor îşi dădu seama că 
ceva nu e în regulă. Se simţi alarmată. 

— Doamnă, îi zise Jeronimus. 

— AŞ vrea să vorbesc cu comandantul, e o problemă urgentă, 
zise ea. 

— Mă tem că-i imposibil. 

— Ce s-a întâmplat? 

Jeronimus se uită la Jansz, bărbierul, să-i răspundă. 

— Friguri, doamnă. Le-a luat în Indii, am mai văzut cazuri. Este 
un fel de boală care zace adormită în om şi poate reapărea 
oricând. 

— E grav? 

Maestrul Jansz nu răspunse. În mod clar, era. 

E vina mea, îşi zise ea. L-am încurajat în îngâmfarea lui şi 
Dumnezeu ne-a pedepsit pe amândoi. Intr-un fel, Zwaantie are 
dreptate. 

— Pot să-l văd? 

— Doamnă, nu-l puteţi ajuta cu nimic. 

— Aş vrea totuşi să-l văd, şi spunând aceste cuvinte realiză că 
nu se căia deloc. 

Se îndoia că ar fi simţit aceeaşi durere pentru soţul ei, dacă ar 
fi zăcut în camera de alături cu febră. 

Maestrul Jansz se uită la Jeronimus, care păru să-şi dea 
consimţământul şi o conduse în Marea Cabină. 


x k * 


Era prima dată când intra acolo. 

Cabina comandantului era cea mai frumoasă de pe vas, cea 
mai luxoasă din toată flota Indiilor, aşa se zicea. Era suficient loc 
să stai în picioare, avea cam zece picioare lungime şi o fereastră 
care dădea spre pupa. Pereţii aveau un lambriu bogat, lemnul 
strălucea în lumina gălbuie a lămpilor ce atârnau din grinzile 
tavanului. Pe perete era o oglindă cu rama poleită şi un covor 
mare indian era întins pe jos. Intr-un colţ era un cufăr mare 
sculptat în care se aflau obiectele personale ale comandantului. 

Chiar în faţa ei se afla o masă mică de scris pe care se aflau 
un toc, o călimară şi o ştampilă ceramică. O Biblie era deschisă 
pe masă. In spate era un scaun mare, care părea mai degrabă 
un tron, cu braţe delicate, rotunde la capete şi o pernă de catifea 
verde pe el. Pe raftul dinspre pupa se aflau nişte prosoape de 
pânză, o halbă Beardman şi o ceaşcă de alpaca. 

François era în pat, sub o cuvertură brodată. Faţa-i era 
acoperită de transpiraţie, dar el tremura cuprins de friguri. 

— O să mă ocup eu de el, zise maestrul Jansz peste umărul ei, 
cu ocazia asta poate mai oprim şi din zvonurile astea nefondate. 

Toţi măcelarii ăştia ştiau ce să facă, toţi bărbierii ăştia cu 
leacurile lor şi cu castroanele pline de sânge. 

— Poate doriţi o infuzie de ierburi. Până la urmă, tot ce putem 
face este să ne rugăm. 

Simţi un fior de spaimă. Nu ar fi trebuit să-i pese prea mult 
dacă trăia sau murea. Nu ştia ce era cu ea. 

x xk * 


Marea era agitată, vântul bătea puternic, iar valurile se 
spărgeau peste prora, amestecându-se cu ploaia care cădea 
dintr-un cer cenuşiu. Nimeni nu se ducea pe punte decât dacă 
avea vreun motiv. Pasagerii erau în paturile lor, având rău de 
mare, doar marinarii erau pe punte strângând scotele şi fixând 
teugile, chinuindu-se să păstreze cursul Bataviei. |l putea auzi pe 
căpitan dând comenzi oamenilor de la cârmă, era nevoie de trei 
dintre ei să manevreze imensa cârmă. 

Neputând sta în picioare, Lucretia era azvârlită dintr-o parte în 
alta în timp ce se îndrepta spre cabina lui Jeronimus. Acum 
comandantul zăcea la pat şi era posibil să rămână acolo câteva 
zile, iar Jeronimus, fiind comerciant, se ocupa de afacerile 
vasului. 

Apariţia lui, când deschise uşa cabinei, o surprinse. Pe buza 
superioară avea sudoare, iar ochii îi străluceau într-un mod 
neobişnuit. Pielea lui era cenuşie. La început crezu că avea rău 
de mare, dar apoi îşi dădu seama că-i era frică şi nu situaţia în 
care se afla nava îl adusese în starea lui actuală. 

El se aşeză pe pat în timp ce ea se agăţă de una din grinzi, 
corabia legănându-se violent în timp ce înainta prin furtună. 

— Cu ce-ţi pot fi de folos, doamnă? 

— E vorba de servitoarea mea. 

— Zwaantie Hendricks? 

— AŞ dori să vorbiţi cu ea. 

Un val uriaş se sparse de prora. Au simţit izbitura chiar şi aici 
la pupa, iar Jeronimus se agăţă speriat de peretele lambrisat. 

— Este momentul potrivit pentru a vorbi despre asta? 

— Trebuie luate măsuri împotriva târfuliţei ăsteia. 

— Şi eu ce pot să fac? 

— A iscat un scandal pe vas datorită comportamentului ei, 
domnule comerciant. 

— Vreţi să fie disciplinată de către ofiţerul militar? 

— Sper să nu se ajungă la asta dacă vorbiţi cu ea. 

Brusc, apăru pe faţa lui o expresie pe care nu ştiu cum s-o 
interpreteze. 

— Aţi discutat această problemă şi cu comandantul înainte de 
a se îmbolnăvi? Eraţi foarte apropiaţi. 

Tresări la auzul cuvântului „apropiaţi”. 

— Problema asta a survenit după ce s-a îmbolnăvit. 

— Am să văd ce pot face pentru dumneavoastră, doamnă. 

Incă o zguduitură în timp ce un alt val uriaş se sparse pe vas, 
iar zâmbetul lui lacom dispăru la fel de repede cum apăruse. 

Se grăbi spre cabina ei şi ţipă din pat după Zwaantie, care nu 
veni. 


40“3' latitudine sudică, a douăzeci şi cincea zi din aprilie, anul 
de gratie 1629 


Era o plăcere epicureică să vezi un bărbat fierbând în suc 
propriu. E un miros atât de rar. Jeronimus a fost tentat să se 
apropie de el în largul golfului Table, dar decise că nu era 
momentul potrivit. Mai bine să-l lase să fiarbă de furie, să se 
simtă nedreptăţit. 

La unii oameni timpul domolea furia. Lui Araien Jacobsz, 
trecerea timpului nu făcea decât să-i facă umilinţa şi mai amară. 

In seara aceea bântuia pe la pupa cu mantaua pe umeri, 
încălţat cu cizmele înalte, cu faţa întunecată, dând ordine 
timonierului pe un ton ameninţător şi pedepsind cu zece bice pe 
un marinar din cauza unei abateri neînsemnate. Nu ar fi făcut 
acest lucru dacă Pelsaert ar fi fost acolo să-l admonesteze, dar 
comandantul era în patul lui zvârcolindu-se şi gemând în timp ce 
delira. Bărbierul zicea că are friguri, o boală adusă de pe 
pământurile Agrei. Se înrăutăţea şi se temea că va muri în zilele 
următoare dacă nu-i scădea febra. 

Se părea că Dumnezeu veghează asupra aleşilor lui pentru a 
le arăta drumul către regat. 


Căpitanul mirosea a gin şi a Zwaantie Hendricks. Cerul era 
senin în seara aceea şi luna era deasupra orizontului dinspre est. 
Era o noapte adâncă, iar Capul Bunei Speranţe, undeva în urmă, 
cam la cinci zile de navigat. 

— Nu-i nici o urmă a vasului Buren? întrebă Jeronimus. 

— Am fost despărțiți de furtună, răspunse căpitanul. 

O întâmplare interesantă. Nici urmă de Zandaam sau 
Dordrecht sau vreun alt vas din convoi. Oricine s-ar fi întrebat 

cum de un căpitan aşa de experimentat ca Jacobsz a permis să 
se întâmple aşa ceva. Fără să mai tragă după ei vasul Buren, era 
mult mai uşor pentru oricine să-şi găsească propriul drum. 

— Ai fost jos? 

— Cum se mai simte fătălăul ăla nenorocit? 

— Bărbierul spune că starea lui se agravează. Se teme că o să 
moară. 

Urmă o lungă tăcere în care nu se auzeau decât valurile 
izbindu-se de carenă în timp ce se îndreptau spre sud-est. 
Căpitanul era nervos şi imprevizibil. 

— Dacă moare, presupun că tu ai să preiei comanda vasului 
până ajungem în Batavia. 

— Cred că da. 

— O mare onoare pentru dumneata, domnule comerciant. 
Vasul ăsta e cel mai bun vas de retur din câte au plecat vreodată 
din Olanda. 

— Amândoi am fost însărcinaţi cu misiuni dificile. Cât te 
plătesc? Treizeci de guldeni pe lună? 

Scuipă în mare. Nu se descurcă prea bine, pentru că cu aşa 
ceva se ocupau marinarii. 

— Un om poate câştiga mai mult decât onoruri şi mai mult de 
30 de guldeni. 

— O mică afacere particulară cu... jucării? 

Urmă o tăcere periculoasă. 

— Cum ai aflat? 

— Nu-i un secret. Care a fost cauza disputei dintre tine şi 
Pelsaert în portul Surat? A aflat că şi tu erai implicat. 

— Nenorocitul făcea mult mai multe afaceri pe sub mână 
decât am făcut eu vreodată. 

— Şi încă mai face. Ştiai că transportă un medalion şi alte 
câteva podoabe antice pentru Rubens, ca să ia şi el un comision? 

— E o regulă pentru ei şi una pentru noi, nu-i aşa? 

— Nu trebuie să rămână aşa, îi zise Jeronimus. 

Gata, a zis-o! Erau singuri la pupa, era garda de noapte şi nu 
era nimeni care să-i audă. Totuşi, căpitanul vorbi încet. Era o 
precauţie înţeleaptă deoarece şi cel mai mic zvon despre 
răzvrătire te putea condamna la pedepse greu de imaginat. 

— La ce te-ai gândit? 

— Dacă moare căpitanul, vom fi stăpânii unui premiu rar. 

— Sunt gânduri periculoase, domnule comerciant. 

— Şi tu nu te-ai gândit niciodată la aşa ceva? 

— Ce propui mai exact? 

— Mai întâi trebuie să ştiu dacă eşti de partea mea. 

— De unde vrei să ştiu dacă nu vorbeşti deschis? 

— Vorbitul ăsta deschis îi costă pe unii viaţa. 

— Chiar crezi că i-aş raporta fătălăului de Pelsaert? 

Jeronimus se apropie mai mult de el şi-i şopti: 

— Dacă nu am ajunge în Batavia, se va considera că ne-am 
pierdut, împreună cu cele douăsprezece cufere cu bani care se 
află pe vas. Batavia are o mulţime de arme, pe care le-am putea 
folosi să ne îmbogăţim, vânzându-le în drum spre Indii. Va trece 
un an, poate chiar doi, până când va afla guvernatorul de 
concurenţa pe care i-o face compania noastră necinstită şi va 
raporta la Amsterdam. Timp suficient pentru a câştiga o groază 
de bani şi a trăi ca sultanii în Coromandel sau în Berberia. 

— Te visezi pirat, domnule comerciant? 

— Şi ce altceva sunt porcii ăştia graşi ce-şi zic „onorabila 
companie”? Nu sunt pirați? Ei au permisiunea guvernatorului, 
atâta tot, şi conduc toată afacerea dintr-un birou mare din 
Amsterdam. Dar îi omoară pe englezi şi pe oricine le stă în cale 
şi totul în numele profitului. Orice afacere se face cu sabia până 
la urmă, nu? Contează doar în favoarea cui înclină cântarul, nu? 

— Va trebui să mă mai gândesc. 

— Ai cel mult două zile, după cum zice maestrul Jansz. Până 
atunci domnul Pelsaert va fi momeală pentru peşti, iar eu voi sta 
în cabina mare. Când va pleca pe lumea cealaltă însoţit de 
rugăciunile preotului, viitorul va fi în mâinile noastre. 


x xk * 


Sussie de-abia aştepta să ajungă pe uscat, să se termine cu 
acest coşmar. Era o zi frumoasă, vântul sufla în pânze. Femeile 
stăteau sub marchiza care fusese ridicată pentru ele pe puntea 
centrală, un pătrat din pânză care le adăpostea de soare şi de 
vânt. Picături de apă picurau pe pânze de fiecare dată când 
vasul intra cu carena în apă. Nu aveau altceva de făcut decât să 
bârfească în timp ce coseau. Dar Annie Jansz, căreia i se spunea 
Bottschieters, soţia tunarului, era de groază, nu se mai oprea. 

— Am auzit de la soţul meu, zise ea, că toată discuţia de la 
masa căpitanului este despre cât de mult timp petrece doamna 

van den Mylen în Marea Cabină. 

— De unde ştie ea ce se discută la masa căpitanului? întrebă 
Sussie, dar sora sa îi făcu semn să tacă. 

— Am auzit că domnul comandant e foarte bolnav, zise 
Tryntgen. 

— Are bărbierul grijă de el cât timp e bolnav, răspunse 
Bottschieters. Şi de ce-şi petrece doamna timpul acolo? E femeie 
măritată. E ruşinos. 

— Dacă e bolnav, ce poate să-i facă? zise Sussie. 

Tryntgen îi făcu din nou semn să tacă. Mereu vorbea prea 
mult, mereu punea prea multe întrebări. Cel puţin eu nu vorbesc 
despre lucruri care nu mă privesc, se gândi Sussie. Dar trebuia 
ca Bottschieters să aibă ultimul cuvânt de spus. 

— Auziţi-o, râse ea. „Dacă-i bolnav ce poate să-i facă?” E clar 
că nu cunoşti bărbaţii! 

Toate femeile căsătorite râseră. 

Remarca o atinse pe Sussie, pentru că Bottschieters avea 
dreptate, nu cunoştea bărbaţii deloc. 

Nu-l mai văzuse pe Weibbe de când lăsaseră în urmă muntele 
Table. Petrecea majoritatea timpului în cală şi când reuşea să-l 
vadă de-abia dacă-i arunca o privire. Degeaba avea elixirul de la 
Jeronimus, dacă nu se putea apropia de el. 

Cel mai rău era când Claas venea pe punte, îl privea când era 
cu Tryntgen, cum se îmbrăţişau. li auzise când erau acasă în 
Olanda, când dormeau în patul de alături, suspinele şi gâfâitul, 
acest lucru secret pe care-l făceau bărbaţii cu femeile o fascina. | 
se părea că este o copilă pentru că nu ştia. Se gândea când o să 
aibă un bărbat al ei cu care să se îmbrăţişeze noaptea, un bărbat 
mare care să te sărute şi să te facă să te simţi protejată, un 
bărbat ca Weibbe Hayes. 

Dar Sussie nu era singura care-i pândea pe Claas şi pe 
Tryntgen când erau împreună, nu era singura de pe vas care se 
întreba ce secrete ascund. 


x xk * 


Mâncarea pentru cei trei sute de pasageri de la bord era gătită 
în bucătărie, jos, pe puntea unde erau tunurile. intotdeauna era 
îngrozitor de cald acolo, terciul sau ostropelul fierbea în cazanul 
de cupru deasupra unui foc de lemne. Era la fel de zgomotos ca 


79 


- INFERN - 


o cârciumă din docuri, copiii plângeau, toată lumea ţipa, vreo 
vrăjitoare care năştea un copil pe la colţuri, o moaşă ardea pene 
de pescăruşi sub nasul ei pentru a-i alunga durerea, iar ea striga 
de parcă o tortura cineva şi nimeni nu o lua în seamă în afară de 
moaşă. Nu ca în cabina comandantului, cu faţă de masă şi cupe 
de alpaca în locul acestora de lemn. Mi-ar plăcea să fiu ofiţer 
într-o bună zi, se gândea Pelgrom. Să am pe cineva care să mă 
servească. O groază de lucruri pe care le-aş schimba în viaţa 
mea. 

Luă o farfurie cu carne de porc sărată cu prune uscate de la 
bucătar, păşind pe deasupra unor corpuri întinse pe jos. O văzu 
pe Sussie Fredericx şi încercă s-o prindă din urmă. Nu era o 
bucăţică prea rea, se gândi el, nu avea mai mult de şaisprezece, 
şaptesprezece ani. Părea decentă cu şorţuleţul şi boneta ei, tipul 
obişnuit de credincioasă, dar era ceva în ochii ei care dovedea 
contrariul, ştia el cine era, ştrengăriţa asta mică. 

Nu va fi servitor toată viaţa lui, iar dacă va avea ocazia, cu 
Sussie sau cu dolofana aia de soră-sa, nu puteai şti niciodată... 


VII 


Să vă arăt ceva, aici în biroul comandantului, pus la păstrare 
şi încuiat cu cheia. 

Deschidem acest sertar şi aici, înfăşurat în catifea, este un 
medalion care a aparţinut împăratului Constantin, vechi de o mie 
două sute de ani şi care valorează opt sute de guldeni. Vă daţi 
seama? Marinarii de pe Batavia câştigă zece guldeni pe lună şi 
toţi sunt înglodaţi în datorii înainte să le dea compania salariile. 

Aparţinea lui Paul Rubens, dat pe sub mână comandantului, 
cum se spune, deşi compania ştia de înţelegere şi va lua un 
comision, mai mic decât se obişnuieşte. li era destinat vreunui 
prinţ mongol, ceea ce oamenii impunători şi serioşi ai companiei 
numeau comerţ cu jucării: podoabe pentru prinții din Orient, care 
ar da oricât pentru asemenea scumpeturi strălucitoare. 
Comandantul nostru s-a descurcat bine cu această treabă şi l-a 
făcut pe căpitan să-şi piardă salariul pe două luni pentru 
afacerile lui. 

Dar asta nu-i tot. Permiteţi-mi să vă mai arăt ceva, ascuns în 
cufărul comandantului şi împachetat cu grijă într-un buzunar 


80 


- COLIN FALCONER - 


secret. Tot lui Rubens îi aparţine şi această piesă, o vază 
alcătuită dintr-o singură bucată de agată crem, culoarea mierii 
amestecându-se cu culoarea laptelui. Mânerele maschează acest 
Pan cu picioare de capră, cu ochii lui înfometați şi cu capul lui cu 
două coame. Nimeni în afară de comandant nu ştie că e acolo. 
Este de o valoare inestimabilă. 

Pan ştie că se află printre prieteni şi zâmbeşte din patul lui de 
paie aşteptând să fie scos la lumină. 


41°40’ latitudine sudică, a douăzeci şi opta zi din aprilie, anul 
de grație 1629 


În doar câteva zile, febra l-a epuizat, îşi putea da seama de 
forma craniului lui prin piele. Cămaşa de noapte era udă şi 
mirosea a transpiraţie. Se foia în pat, luptându-se cu demoni 
invizibili. Maestrul Jansz, bărbierul-şef, avea grijă de el. Il 
îngrijise, dar degeaba. Era febra pe care o adusese cu ei din Indii 
şi pe care nu o puteai trata în nici un fel. O să moară înainte să 
ajungă în Java. 

Lucretia stătu lângă el toată ziua aceea, care după părerea 
maestrului Jansz era ultima. Erau momente în care tremura aşa 
de tare încât îi clănţăneau dinţii, iar în minutul următor era roşu 
ca racul şi transpira de parcă ar fi fost într-o saună. 

Ziua următoare veni la Marea Cabină aşteptându-se să-l 
găsească mort. Deşi starea lui nu se ameliorase, era încă în 
viaţă. Fătălăul căpitanului era un luptător. 

După acea zi, ea venea zilnic în zori la el, punându-i prosoape 
reci pe frunte când avea febră şi citindu-i din Biblie, deşi nu era 
convinsă că o aude. Era un act de compasiune. Nu mai erau 
chemări ce nu-i dădeau pace. 

Era o creştină, care făcea fapte creştineşti. Asta era tot. 


x xk * 


Fetita familiei Hardens deranja pe toată lumea. În timp ce 
ceilalţi copii erau mulţumiţi să se joace cu morişti de vânt, 
Hilletje insista să alerge pe punte, să se plimbe de colo până colo 
şi să ţipe, dar nu o auzeai niciodată pe mama ei spunându-i 
vreun cuvânt mânios. Mieluşica ei nu avea cum să facă ceva rău. 
Judick era plictisită de lunga călătorie şi sub marchiză cu 

celelalte femei privindu-l pe Coenraat şi pe ceilalţi nobili 
frumuşei cum se plimbau pe punte, amuzându-se să arunce 
priviri fugare şi să flirteze. 

Marea majoritate erau băieţi, nu cu mult mai mari decât ea, cu 
excepţia lui van Luyck, care era la fel de bătrân ca tatăl ei. Se 
întreba cum de e cadet la vârsta lui. Se auzea că-şi cheltuise 
moştenirea şi acum avea nevoie de bani de undeva. 

O văzu pe Hilletje alergând în picioarele lui Coenraat, făcându- 
| să meargă în zig-zag. Ceilalţi nobili râdeau, dar Judick se uita să 
vadă ce va face Coenraat. Părea să nu înghită gluma şi era 
furios. 

Lui Hilletje îi scăpă jucăria, un titirez, preferatul ei, cu care se 
juca tot timpul, în fiecare zi de când au plecat de la Capul Bunei 
Speranţe. Dar acum Coenraat îl luă furios, iar când fetiţa încercă 
să i-l ia, îl ridica mai sus să nu poată ajunge la el. 

— Ce avem aici? zise el pe un ton serios. 

— Dă-mi-l! ţipă Hilletje sărind în sus şi încercând să-l apuce. 
Dă-mi-l! 

— Copil neastâmpărat! zise Coenraat printre dinţi. 

— Dă-mi-l! 

Dacă fetiţa s-ar fi comportat altfel, dacă ar fi fost calmă şi nu 
ar fi zis nimic, Coenraat nu ar fi făcut ceea ce a făcut. In schimb, 
agitația şi ţipetele ei păreau să-l scoată din sărite. 

Judick se uită la Anneken Hardens. li era teamă pentru fiica ei, 
dar nu avea curajul să i se adreseze unui nobil. 

— Dă-i-l şi gata, murmură Judick, dar ştia că lucrurile nu vor 
sta aşa. 

— E progenitura familiei Hardens, le spuse Coenraat colegilor 
săi, în timp ce fetiţa sărea repetat în aer încercând să apuce 
jucăria. 

— Dă-mi-o! 

— Poate că ar trebui s-o arunc la peşti! 

Copilul îi înţelese ameninţarea şi deveni şi mai agitat. 
Incidentul atrase atenţia femeilor, care se uitau sever şi a 
ofiţerilor de la pupa. Judick se întreba dacă Jeronimus o să 
intervină. Se uită după tatăl ei, dar el se feri de privirea ei. 

Coenraat se distra ţinând titirezul aproape de faţa copilului şi 
ridicându-l în ultimul moment. Şi prietenii lui păreau amuzaţi se 
acest sport, în special fraţii Welderen. Deodată, Coenraat se făcu 
că aruncă jucăria în mare, iar Hilletje ţipă de frică şi furie. Când 

îşi dădu seama că a fost păcălită, eforturile ei de a-şi recăpăta 
jucăria au devenit şi mai disperate. 

După un timp ceilalţi nobili s-au plictisit de joc. 

— Dă-i-l înapoi, îi zise unul dintre ei, Andries Liebent. 

Dar el continua s-o necăjească. 

— Dă-i-l înapoi, zise altcineva. 

Nu era unul dintre nobili, iar Coenraat se uită să vadă cine a 
vorbit. Era soldatul cu părul blond, Weibbe Hayes. De unde 
venise? 

— Chiar ai tupeu, îi zise Coenraat. Vrei să primeşti douăzeci de 
lovituri de bici? 

— Vrei să-i spun comandantului că chinui copiii pe puntea 
principală? 

— Domnul Pelsaert e pe moarte, îi zise Coenraat. 

Se uitau unul la altul. Copilul profită de ocazie şi sări, punând 
mâna pe jucărie. Coenraat ţipă furios şi i-o smulse. Cu o singură 
mişcare aruncă titirezul în ocean. Judick îl văzu căzând cu 
zgomot în apă. Era din lemn, aşa că pluti un timp la suprafaţă. 
Copilul, urlând, se ţinea de parapetul vasului şi-l privi până 
deveni ca un punct la orizont. 

Coenraat şi Weibbe se uitau unul la altul. Apoi Coenraat 
zâmbi; era de fapt un rânjet provocator. Apoi îi întoarse spatele, 
prietenii lui prăpădindu-se de râs. Weibbe Hayes ridică din umeri 
şi se întoarse. Nu mai avea ce face. 

Anneken Hardens fugi pe punte să-şi consoleze fetiţa. 

Pasagerii se uitau unul la altul. Era un lucru îngrozitor să 
chinui un copil în halul ăsta. Şi comerciantul care a stat la pupa 
şi a văzut tot. Dacă ar fi fost domnul Pelsaert acolo, incidentul nu 
ar fi avut loc, erau siguri. 

Deci aşa cu nobilul meu educat, se gândi Judick. Poate că 
Weibbe Hayes nu avea educaţia unui van Huyssen, dar avea mai 
multă tărie morală, despre care vorbea aşa de mult tatăl ei la 
predicile de duminică. 

Un val de nelinişte cuprinse întregul vas. Femeile nu mai 
glumiră tot restul zilei şi singurele râsete care se mai auzeau 
veneau de pe puntea principală, de la Coenraat şi tovarăşii săi. 


x xk * 


Cămaşa de noapte era udă de transpiraţie, iar el emana un 

miros de moarte. Se uita prin ea, cu o privire pierdută, ca lao 
fantasmă pe care doar el o putea vedea. 

— Satana, murmură el, de data aceasta uitându-se chiar la ea. 

— Şşşş! murmură ea şi-i şterse faţa cu o cârpă umedă. 

— Tu ai adus diavolul aici! 

— E în regulă, zise ea. Totul este în regulă. 

— Am păcătuit. 

Ea îi şterse fruntea, dar deodată el se ridică rigid: 

— Păcatul meu este Lucretia! 


x xk * 


Zwaantie o aştepta în cabină. Obrăznicătura îi citise jurnalul. 
Lucretia era epuizată, fusese în Marea Cabină toată ziua, era 
obosită şi nu avea chef de nimic. 

— Ce cauţi aici? se răsti ea 

— Vă aşteptam, stăpână. 

— Mi-ai citit jurnalul. 

Zwaantie zâmbi obraznic. 

— O să-i spun comerciantului. 

Acest lucru păru s-o amuze. 

— Ce tot rânjeşti? 

— De parcă o să vă ia în seamă. 

— Te poate da pe mâna Consiliului. 

— Nu o să facă nimic. 

Era ceva în felul în care vorbise. Fata ştie mai mult decât mine 
despre ce se petrece pe vas, îşi dădu seama Lucretia. Se simţi 
neliniştită. 

— În tot timpul acesta aţi fost în cabina comandantului. Se 
simte mai bine? 

— Sărmanul om e pe moarte. 

— Ştim noi de ce moare, zise Zwaantie. 

Lucretia o plesni peste faţă. Pentru o clipă, Lucretia crezu că 
Zwaantie o să sară la ea. Servitoarea îşi puse o mână pe obraz, 
care devenise roşu strălucitor. Zâmbetul nu îi pieri. Fata asta nu 
avea pic de ruşine. 

— Nu ar fi trebuit să faceţi asta, răspunse ea. 

— leşi imediat! 

— Am să ies, dar nici că mă mai întorc. 

Zwaantie ieşi din cabină, trecând pe lângă ea. Lucretia se 

aşeză pe pat. Ce se întâmplă pe vasul ăsta? Oamenii o iau razna. 
Se gândi la François care delira şi ridică din umeri. 
Tu ai adus diavolul aici 


46°10’ latitudine sudică, a zecea zi din mai, anul de grație 
1629 


Batavia naviga singură pe vastul ocean, săltând spre est. Pe 
punte oamenii îşi aruncau priviri fugare, reţinute, din coridoare 
urca murmurul şoaptelor. 

Râsetele femeilor strânse sub marchiza de pe puntea din 
spate se răriseră, toată lumea aştepta veşti de la cabina 
comandantului. 

Judick cosea apatică, impasibilă chiar şi la grija cu care 
Coenraat o înconjura. Era pe punte împreună cu mama ei, Maria, 
şi cu alte femei; îl putea auzi pe căpitan la pupa dând ordine 
timonierului. Nu era singur în dimineaţa aceea, o mulţime de 
femei roiau pe punte, iar Zwaantie Hendricks era cu el. 

— la uitaţi-vă la Zwaantie Hendricks asta! o auzi ea pe 
Anneken Hardens şoptindu-i lui Tryntgen. 

Mama lui Judick îşi ridică privirea severă şi faţa i se acoperi de 
indignarea cuvenită unui creştin. 

— Este un păcat de moarte, şopti ea. 

— Se afişează cu el fără nici un pic de jenă, zise Anneken. Am 
auzit că doarme în cabina lui în fiecare noapte. 

— Şi ce măsuri ia doamna van den Mylen? întrebă Maria. Asta 
aş vrea sa ştiu. 

— A vorbit soţul tău cu ea? o întrebă Tryntgen. 

— Desigur, şi încă foarte sever. Ea i-a spus că este o chestiune 
care-l priveşte pe căpitan şi pe ofiţerul militar. Dar ofițerului 
militar îi este frică să ia măsuri împotriva lui, aşa că el continuă! 

Bottschieters şi Mayken Cardoes dădură dezaprobator din cap 
comentând că nu e posibil ca aşa ceva să se întâmple. Judick se 
prefăcea că nu e atentă la conversaţie. Dar era adevărat, 
căpitanul apărea tot mai des în conversațiile tuturor în acele zile. 
Un nelegiuit, dar care ţinea vieţile lor în pumnii lui brutali. 

Spera ca această călătorie să se încheie mai repede. 


x xk * 

În noaptea aceea, oamenii stăteau înghesuiți în cabinele de 
clasa a patra, în care mirosea îngrozitor din cauza respirației 
oamenilor care mâncau de săptămâni în şir doar carne putrezită 
şi purtau zi după zi aceleaşi haine pătate de grăsime şi de sare. 
Cel puţin şase oameni erau adunaţi acolo: Jan Evertsz, şeful de 
echipaj; ofiţerul militar gras, Abraham Derickxz; nobilul fără 
barbă, van Huyssen; David Zeevanck şi pocitania de caporal, 
căruia i se zicea Steenhower. 

Jan Evertsz stătea de şase, uitându-se printr-o gaură din uşă, 
în timp ce ceilalţi se aşezaseră unul lângă altul, făcând să circule 
o sticlă cu gin din mână-n mână, în camera strâmtă şi plină de 
fum. Dintr-o lampă picura ulei pe masă. Singurul sunet care se 
auzea aici era cel făcut de cârmă. Din santină venea un miros 
îngrozitor de rahat. 

— O să moară, zise Jeronimus. 

— Eşti sigur? întrebă van Huyssen. 

— Am auzit cu urechile mele de la bărbier, îi spuse Jeronimus. 
Mai rezistă cel mult o zi, două. M-am dus la el în cabină ca să mă 
conving. E doar piele şi os. Dacă te uiţi la el, ai zice că-i deja 
mort. 

Se făcu linişte, oamenii gândindu-se la propriile aspirații 
ascunse. 

— Ştie vreunul din voi câte bogății sunt pe vas? îi întrebă 
Jeronimus. 

Derickxz luă o înghiţitură de gin şi-şi şterse barba cu dosul 
mânecii. Jeronimus le captase atenția. 

— Sunt bogății suficiente pentru un prinţ, şopti el. Ştiţi cu toții 
că sunt douăsprezece cufere pline cu monede de argint, cam un 
sfert de milion de guldeni. Chiar şi comandantul nostru, care 
trăieşte ca un prinţ, nu ar fi văzut aşa mulţi bani nici dacă ar fi 
trăit zece vieţi. In Marea Cabină mai sunt de asemenea — am 
văzut cu ochii mei — o cutie cu bijuterii aşa de valoroase încât 
sunt destinate pentru vistieria prinţului Jahangir din Indii. 

— Ce sugerezi? întrebă în şoaptă Zeevanck. 

— Alegerea vă aparţine, David, îi spuse Jeronimus pe un ton 
atât de blând, de parcă ar fi hotărât cui să-i revină ultima 
îmbucătură de pâine de la masă. In ceea ce mă priveşte, ştiu că 
nu voi mai vedea niciodată în viaţa mea astfel de bogății. Şi asta 
e valabil şi pentru tine, Coenraat. La ce bun sângele tău nobil 
fără bani? Îl privi pe Stonecutter. Câţi guldeni iei pe lună ca să-ţi 

rişti viaţa pentru companie, Pietersz? Ai să mori într-o mlaştină 
împuţită cu o suliță matarameană în mate, şi pentru ce? 

Se uită la Derickxz şi la Jan, sigur pe el că le captase atenţia şi 
acestora. 

— Toţi ofiţerii de rang înalt sunt acum în această cameră. 
Când Pelsaert va muri, vom avea o comoară în bani şi bijuterii. În 
calitate de nou comandant al vostru, ce îmi propuneţi să fac? Să 
mergem în Batavia, pentru a ne pune capăt vieților noastre 
mizerabile, sau vreţi să fac ca visul vostru să devină realitate? 

— Dar căpitanul? 

— Lasă-l pe căpitan în seama mea, îi spuse Jeronimus. Mi-a 
dat cuvântul că, în cazul în care Pelsaert moare, va fi de partea 
mea. 

Se lăsă o linişte mormântală. Cât de mult puteau avea 
încredere unul în celălalt? judecătorii în robe negre ai companiei 
nu aveau deloc milă cu muyters, rebelii. Nici unul nu agrea ideea 
judecății. 

Cu toate acestea, o nouă viață putea începe în acel moment. 
Jeronimus avea dreptate. Dacă aveau să dea cu piciorul acestei 
ocazii, îi aştepta o viaţă de ocnaş în slujba companiei, dormind în 
hamace, mâncând mâncare împuţită sau, mai rău, un mormânt 
nenorocit undeva prin Indii, departe de casă. 

— Ai un plan, Jeronimus? îl întrebă Derickxz cu prudenţă. 

Jeronimus surâse. 

— Să presupunem că Batavia nu ajunge în Java, spuse el. Cât 
durează până se raportează dispariţia corăbiei în Amsterdam? 
Un an? 

— Cam aşa, aprobă Jan. 

— Mai mult decât necesar ca să dispărem. Am putea chiar să 
ne mărim bogăţia între timp. 

— Cum? 

— Steagul de pe catarg ar putea fi preţios, ca şi cuferele cu 
argint. Cu acest steag arborat am putea să ne apropiem de 
indieni fără ca aceştia să bănuiască ceva. Câte tunuri avem, 
Abraham? 

Ofiţerul militar gras se îndreptă de spate, uimit de îndrăzneţul 
plan. Cuvintele îi trădau însă mândria. lubea armele aşa cum îşi 
iubea propriii copii. 

— Avem 28 de tunuri, dintre care şapte din bronz destul de 
mari pentru a dărâma fortificațiile Bataviei însăşi. 

Jeronimus le inspectă expresia feţelor, cu ochii licărind în 
întuneric. 

— De asemenea, avem în dotare muschete, săbii şi sulițe. 
Putem întreprinde nişte raiduri în Coromandel şi Madagascar, iar 
apoi să ne îndreptăm spre Coasta Berberă prin strâmtoarea 
Gibraltar. 

Derickxz şi Steenhower aprobară. Da, avea dreptate, puteau 
reuşi. Destul fuseseră servitorii altora, acum puteau fi propriii 
stăpâni. 

— Dar ce facem cu restul echipajului? întrebă Zeevanck. 

— Asta-i la latitudinea voastră. Fiecare dintre voi ştiţi care 
oameni sunt de încredere şi care nu. Nu trebuie să le spuneţi 
nimic despre plan, trebuie doar să-i aveţi la ordine, gata de 
acţiune. Ofiţerul militar va şti care sunt tunarii, iar Jan îi poate 
recruta din rândul marinarilor şi Steenhower, de asemenea, care 
sunt soldaţii. 

Coenraat se uită la Jan Evertsz. Putem oare reuşi? Suntem o 
mână de oameni împotriva a trei sute. 

Jan aprobă. 

— Maimuţele astea sunt copiii târfelor din cală. S-ar şi căca în 
capul mă-sii pentru un gulden de argint. Soldaţii sunt mercenari. 
Se duc acolo unde sunt bani. Nu-i aşa? spuse şi se uită la 
Steenhower, care-l aprobă. Când fătălăul se va duce pe lumea 
cealaltă, însoţit de rugăciunile predicatorului, vom face ce spune 
comerciantul. 

Ce surprize le-ar putea rezerva viitorul? Jan Evertsz şi ofiţerul 
militar schimbară o privire, gândindu-se la carnea cu viermi şi la 
lunile fără sfârşit de pe mare. Zeevanck îşi imagina un birou 
întunecat în castelul din Batavia, teancuri de scrisori care trebuia 
copiate; Coenraat van Huyssen se întreba cât va rezista un tânăr 
ca el în atmosfera întunecată a castelului din Batavia, iar 
Steenhower se gândea că nimeni nu mai e urât cu ceva bani în 
buzunar. 

Jeronimus avea dreptate: dacă nu ai curaj să faci aşa ceva, 
mai bine te faci croitor sau dogar. 

Sticla cu gin trecu din nou din mână-n mână. Se făceau 
jurăminte. 

Tot ce aveau de făcut era să aştepte să moară Pelsaert. 


x xk * 

Judick îi auzi pe părinţii ei vorbind în şoaptă de partea cealaltă 
a perdelei şi stătea nemişcată, de-abia îndrăznind să respire. Ştia 
că atunci când vorbeau aşa, era ceva ce merita să fie auzit. Auzi 
sforăiturile fratelui ei şi se întrebă dacă mai era cineva treaz. 

— Am avut motive să vorbesc foarte sever cu comerciantul, 
spunea tatăl ei. L-am prevenit că atunci când vom ajunge în 
Batavia voi fi foarte aspru în raporturile despre comportamentul 
pe care l-am observat pe acest vas de când am plecat din golful 
Table. 

— l-ai zis şi de doamna van den Mylen? 

— Desigur, şi mi-a dat dreptate. Mi-a spus, confidenţial, că ea 
stă câteodată în Marea Cabină şi peste noapte. 

— Nu-mi spune! 

— Dar susţine că nu poate face nimic atât timp cât trăieşte 
Pelsaert, comandantul este încă cel care conduce vasul. 

— Femeie măritată. Este scandalos! 

— Intre timp servitoarea ei îşi face de cap cu căpitanul, 
afişându-se cu neruşinare în faţa onorabilelor doamne şi 
onorabililor domni de pe această corabie. El are nevastă în 
Olanda. 

— Bărbat adulter! 

— Atâta lipsă de credinţă din partea unor oameni care ar 
trebui să servească drept model pentru alţii. Trebuie să mă rog 
lui Dumnezeu să mă îndrume în această problemă. 

— Să sperăm că domnul comerciant va acţiona acolo unde 
domnul Pelsaert a fost prea slab. 

— Eu nu aş spera la prea multe din partea domnului 
Cornellisen, spuse tatăl ei, care nu mai continuă, iar Judick nu fu 
capabilă să ghicească ce a vrut să spună cu aceste vorbe. 

Şi ea împărtăşea părerea tatălui ei în legătură cu lipsa de 
credinţă de pe vas. Chiar în acea zi, pe puntea centrală, l-a văzut 
pe unul dintre tunari, Allert Jansz, suflând fumul de ţigară spre 
micuța Sussie Fredericx când trecu pe lângă el. După ce a făcut 
asta, le-a spus ceva camarazilor lui, care au pufnit în râs. Chiar şi 
Judick ştia ce însemna să sufli fum în direcţia unei doamne, ce 
reprezenta o pipă de argilă atunci când era fluturată în direcţia 
unei doamne. Allert nu ar fi scăpat aşa, nepedepsit, dacă 
Pelsaert nu ar fi fost bolnav. 

Era îngrozitor, desigur, şi se ruga şi ea ca Dumnezeu să-l 

ferească de rele. Dar exista în ea o părticică care găsea că este 
excitant să fi aşa de aproape de păcat. 

În final adormi, vasul legănându-se printre valurile uriaşe ale 
oceanului. Visele ei erau pline de păcate, culori strălucitoare, 
animale fioroase şi teroare. 


45*58' latitudine sudică, a treizecea zi din mai, anul de grație 
1629 


Ziua următoare când Lucretia intră în Marea Cabină, crezând 
că-l găseşte pe François mort, îl găsi pe maestrul Jansz foarte 
agitat. 

— E mai bine, îi spuse el. Febra i-a scăzut. E un miracol. 

Intră şi-l găsi cu ochii deschişi, uitându-se la ea. li întinse o 
cană cu apă. 

— Mulţumesc, îi spuse el. Eşti ca un înger. 

— Frangois, şopti ea, credeam că te-am pierdut. 

— De fiecare dată când eram gata să plec vocea ta mă 
aducea înapoi. 

Îi atinse fruntea. Pentru prima dată după o săptămână, era 
rece. 

Zâmbi. 

— Am visat că mă atingi, murmură el. 

Îl scuză, fără îndoială; febra îl făcea să zică astfel de lucruri. 
Se întreba dacă maestrul Jansz, care era lângă ea, auzise ceva. 

— Trebuie să te faci bine, îi spuse ea. Toată lumea s-a rugat 
pentru însănătoşirea ta. 

Dar mai trecu o săptămână până putu să se ridice din pat. 
Febra îl slăbise îngrozitor, iar ea îşi petrecea timpul în care el era 
convalescent, citindu-i pasaje din Biblie sau conversând cu el. 

Pe punte, necazul deja începuse. 


x xk * 


Complotiştii se adunau, zgomotul cârmei acoperindu-le vocile. 
Allert Jansz era acolo şi Jan Evertsz. Căpitanul o adusese şi pe 
Zwaantie Hendricks, stăteau înghesuiți toți acolo cu pâinea şi 
praful de puşcă, într-un nor de gin şi de fum, în timp ce vasul îşi 
urma cursul. 

— Am auzit că azi s-a dat jos din pat, zise Derickxz, iar Jan se 

încruntă. 

Nu aşa trebuia să se desfăşoare lucrurile. 

— Se pare că fătălăul ăsta e mai puternic decât credeam noi. 
Maestrul Jansz ne-a zis că-i un om mort încă de săptămâna 
trecută. 

— Ce-o să se întâmple cu mine acum? scânci Zwaantie. 
Domnişoara trufaşă o să-i spună să fiu biciuită de ofiţerul militar. 

— Nimeni nu o să-şi ridice mâna asupra ta atâta timp cât eu 
sunt căpitanul acestui vas. 

O prinse şi o aşeză la el în poală. 

— Nu-i aşa că-i cea mai frumoasă femeie de pe vas? le zise el 
celorlalţi bărbaţi care o mâncau din ochi. Puteţi s-o păstraţi voi 
pe căţeaua aia încrezută de van den Mylen. Imi imaginez că s-o 
faci cu aia e ca şi când ţi-ai băga-o în zăpadă. 

Ceilalţi beau şi-i dădeau dreptate, deşi ochii lor spuneau 
altceva. 

— Nu va trebui să mai accepţi ordine de la căţeaua aia prea 
mult, i-a murmurat el în ureche. 

Lucruri spuse de bărbaţi când sunt beţi, se gândi Zwaantie. 

II lăsă s-o strângă de piept şi se prefăcu că-i place. Dar era 
îngrijorată. Leacul comerciantului nu funcţionase şi-şi dădea 
seama după sâni şi după oprirea sângerării că purta în pântece 
copilul căpitanului. Se întreba ce va zice el despre asta când va 
afla. 


x xk * 


Era prima dată după săptămâni când se afla din nou pe punte. 
François se simţea îngrozitor de slăbit şi-i era aproape imposibil 
să păstreze mâncarea în stomac, iar aici pe punte zgomotul 
mării îl făcea să-i fie rău din nou. O sudoare rece îi acoperi 
fruntea, precum roua de pe iarbă. Dumnezeule! 

Şi nici urmă de restul vaselor de escortă. Căpitanul zicea că s- 
au pierdut în furtună, la câteva zile după ce au plecat din golful 
Table. Acum scruta orizontul nevrând să se lase cuprins de 
teamă. Avea o avere pe vas, cincizeci şi opt de mii de guldeni în 
monede de argint. S-ar fi simţit mai în siguranţă pe Buren cu 
cele trei punți pline de soldaţi de pe ea. 

— Poate ne întâlnim cu ei la o latitudine mai mare, zise 
François. 

— S-o crezi tu, mormăi căpitanul. 
Cobori, nedorind ca vreunul din ei să vadă cât de rău se 
simţea. 


x xk * 


Căpitanul, care era la pupa cu şeful echipajului, auzi o voce în 
spatele lui. 

— Mă bucur să văd că domnul Pelsaert se simte aşa bine. 

Se întoarse. Era acel filfizon, Jeronimus. Incă nu mi-am dat 
seama ce intenţii are ăsta. Nu ştiu ce a pus la cale şi nici nu am 
încredere în el. Dacă tot nu moare comandantul, ar fi mai bine să 
păstrez distanţa. 

— L-am auzit spunând că s-a însănătoşit datorită doamnei van 
den Mylen. A fost foarte grijulie cât timp a fost bolnav. 

— Ce vrei de fapt, comerciantule? 

— Sunt la curent cu multe lucruri care se petrec în Marea 
Cabină. Am auzit că amanta ta e foarte posibil să fie legată de 
catargul principal şi biciuită de ofiţerul militar. 

li venea greu să se abţină. Dumnezeule, fusese o călătorie 
blestemată! 

— Şi unde-ai auzit asta? 

— Doamna van den Mylen l-a rugat pe domnul Pelsaert să-i 
disciplineze servitoarea. Ce putea face? 

Dacă ar fi fost să fii biciuit, tocmai pe un astfel de ticălos l-ar 
pune să-ţi pună sare pe rana vie. Unii păreau a fi bucuroşi să-l 
aibă de partea lor, dar el nu avea nici cea mai mică încredere în 
acesta. 

— Câtă vreme voi fi căpitan, n-o s-o atingă nici măcar cu un 
deget, mormăi el. 

— Sunt de partea ta, replică Jeronimus. Dar sunt tare curios 
cum ai să-l împiedici. Pare să se fi făcut o mare nedreptate în 
acest caz, mai ales dacă ceea ce se spune despre avansurile pe 
care i le face doamna van den Mylen e adevărat. 

— Nu-i adevărat, mormăi căpitanul. l-a adus supă şi i-a citit 
din Biblie. Omul era pe moarte. Şi, în plus, fătălăului ăluia nu i se 
scoală nici într-un bordel. 

Jeronimus zâmbi. 

— Doar noi ştim asta, dar ceilalţi s-au mirat de indecenţa ei. 
Am văzut cum se uită predicatorul la ea. Adevărul nu contează, 

contează doar ceea ce cred oamenii că-i adevărat. 

— Ce vrei să spui, comerciante? 

— Oamenii cred ce le-ai spus tu. Ar fi bine să te foloseşti de 
acest avantaj. 

— Ce-mi pasă mie de părerile celorlalţi? zise căpitanul 
întorcându-se şi părăsind puntea. 

Jan se uită la Jeronimus şi ridică din umeri. Era greu de crezut 
că Pelsaert îşi revenise. Se obişnuise cu ideea că nenorocitul era 
mort. 

— Căţeaua aia de van den Mylen trebuie pusă la punct, zise 
Jan. 

— Căpitanul îţi va fi recunoscător, sunt sigur. Dar cum poţi 
face aşa ceva? 

— Nu ar fi prea greu, zise Jan. 

— Imaginează-ţi cum ar fi să o ai, murmură Jeronimus, dar de 
fapt Jan nu se putea gândi la altceva, asta îşi tot imaginase timp 
de şapte luni de călătorie. 

Jan tăcu. Atâta risipă pentru bătaia de inimă a unui om. 

— Să sperăm că nu i se întâmplă nimic, zise Jeronimus. Nu 
cred că domnul comandant se mai poate impune. Cam asta-i 
atmosfera de pe vas, încât dacă cineva o ia pe neaşteptate, e 
posibil să rămână nepedepsit. 


x xk * 


Jeronimus coborî, lăsându-l pe Jan Evertsz singur la pupa. Aşa 
cum spusese şi şeful de echipaj, era greu de crezut că un om ca 
Pelsaert a reuşit să scape cu viaţă. Acum erau toţi compromişi. 
Dacă s-ar fi aflat ceva când ajungeau în Batavia, toţi ar fi fost 
nişte oameni morţi. Şi ce moarte i-ar fi aşteptat! 

Ofiţerul militar era îngrozit, vroia să se spele pe mâini, de 
parcă nimic nu s-ar fi întâmplat. Şi n-avea nici cea mai vagă idee 
despre ceea ce gândea căpitanul. 

Inainte ca Pelsaert să se îmbolnăvească, Jeronimus se 
pregătise să aştepte ca destinul să-i împlinească visele. Dar nu 
acum; nu acum când fusese atât de aproape să le îndeplinească. 

Presupunea că va trebui să găsească o cale să aducă înapoi 
haosul de pe vas. O întoarcere la ordine nu era ceea ce se 
impunea. In haos era el cel mai bine servit. Era doar o problemă 
cum să-l reîntroneze. 

VIII 


Parfumul unei femei îl obseda în vis pe predicator, deşi o 
dispreţuia pentru senzațiile pe care le stârnea în el. Marinarii, 
agitaţi în hamacele lor înghesuite, nu pot scăpa de mirosul ei în 
somn, comandantul încă se mai răsuceşte în patul lui ud de la 
febră. Căpitanul se gândeşte la ea, chiar cu Zwaantie Hendricks 
în braţe. Şi o urăşte pentru drăgălăşenia ei, aşa cum o urăsc toţi. 

Ce-a făcut să atragă ura tuturor? Nu a făcut nimic. Nu e 
nevoie să facă nimic. Să pui o femeie frumoasă printre bărbaţi e 
ca şi cum ai arunca cu plumb topit unei mulţimi la poartă, iar 
restul este predestinat. g 

Asta este amestecul perfect, face abur şi clăbuci. Inţelegeţi 
acum de ce sunt aşa de fascinat de condiția umană. Chiar şi 
când veţi şti, cum ştiu eu, ce se va întâmpla, amestecul unor 
astfel de elemente este la fel de necesar cum este inevitabilă 
arderea de la sfârşit. 


45*27' latitudine sudică, zorii zilei de cincisprezece mai, anul 
de grație 1629 


Şobolanii aleargă prin santină. Lucretia se trezeşte în 
semiîntuneric şi găseşte un gândac plimbându-se pe perna ei. 
Scârţăitul lemnelor, umbre ca nişte demoni pe pereţi; încearcă 
să adoarmă din nou, dar nervii îi sunt zdruncinaţi. 

Cineva bate la uşă. Işi pune o mantie pe ea şi deschide uşa. 
Coridorul este gol şi întunecat. Se aud paşi pe scări. 

Strigă. 

Poate că-i este rău din nou comandantului şi a trimis după ea. 

E încă pe jumătate adormită şi nu-i vede până ce nu sunt 
deasupra ei. O mână îi acoperă gura, strivindu-i maxilarul. Nu 
poate respira. Simte un miros puternic de catran, crede că o să 
leşine. Cineva o prinde de păr, răsuceşte pumnul şi-i trage capul 
pe spate încât ochii i se umplu de lacrimi. Loveşte la întâmplare, 
speriată, dar alte mâini o apucă de picioare şi este târâtă înapoi 
în cabina ei. Mâna din gâtul ei îi taie respiraţia şi simte cum 
leşină. 

x xk * 


Cât era realitate şi cât imaginaţie? O lume întunecată, degete 
dure o prinseseră de încheieturile mâinilor şi de glezne, o mână 
apăsată peste gura ei. Auzi cum cămaşa de noapte îi este 
sfâşiată, degete care o pipăiau, o durere ascuţită şi intensă. Apoi 
un om era deasupra ei, era conştientă de ce-i făcea, dar nu 
putea să creadă că se putea întâmpla acolo, pe vasul ăsta plin 
de oameni. O clipă, mâna care-i astupa gura îşi slăbi 
strânsoarea, iar ea muşcă cât de tare putu din acea palmă şi 
auzi un țipăt de durere. Se pregătea să ţipe, dar până să 
reuşească simţi o lovitură în cap care o făcu din nou să-şi piardă 
simţurile. 

Părea să continue la nesfârşit, câţi erau oare? Era imposibil să- 
şi amintească. Când au terminat i-a simţit mânjind-o cu murdărie 
pe corp, mirosea a marinar şi a excremente. La un moment dat, 
i-au îndesat o cârpă murdară în gură şi fiecare respiraţie urât 
mirositoare o făcea să se înece şi trebuia să se lupte să nu 
vomite, ştiind că va muri acolo în întuneric, înecată în propria 
fiere. 

Auzi sunetul propriului bocet, iar apoi un alt pumn o izbi în cap 
şi când deschise ochii din nou, totul se terminase. Uşa scârţâia în 
timp ce vasul înainta printre valuri şi de fiecare dată când se 
deschidea, luna pătrundea treptat de-a lungul punţii. 

Vru să se ridice. Mâinile-i tremurau aşa de tare încât i se păru 
dificil să-şi scoată căluşul din gură. Se aplecă la marginea patului 
şi vomită, fiecare spasm provocându-i o durere insuportabilă 
între picioare. 

Nu trebuia s-o vadă nimeni aşa. 

Bâjbâi prin întuneric după resturile cămăşii ei de noapte. Auzi 
un suspin înfiorător, ca sunetul pe care l-ar fi scos o femeie 
torturată încet şi-şi dădu seama că venea de la ea. 

Zăcu pe podeaua cabinei ei până aproape de dimineaţă, când 
tremurând, când plângând, fiind prea slăbită pentru a putea 
şterge murdăria cu care o mânjiseră ei, lăsând-o să se usuce ca 
o crustă pe corpul ei rănit, sânge şi spermă prelingându-se pe 
podea, având un ochi umflat, închis şi spiritul zdrobit. 


x xk * 

Febra îl făcuse pe François să se simtă slăbit şi-i venea greu 
să se concentreze. Stătea pe tronul din cabina sa, cu fruntea 
plină de sudoare, ascultându-l pe predicator şi nedorind decât să 
doarmă. Omul acesta imposibil, ca o cioară îngâmfată, îl făcea să 
se simtă rău. 

— Pe vasul ăsta mulţi s-au comportat imoral, îi spunea 
predicatorul. Şeful echipajului şi căpitanul înjură la modul cel mai 
scandalos când sunt pe punte. Te rog să iei măsuri. 

In timp ce François asculta discursul, îl apucă durerea de cap. 
Problema cu supuşii lui Dumnezeu era că vedeau viaţa în alb şi 
negru, pe când oamenii ca el înțelegeau că viaţa este gri, cu 
multe umbre. 

— Ce-ai vrea să fac? spuse el. 

— Compania pedepseşte un astfel de comportament, ştii? 

Era adevărat, dacă era să urmeze strict litera legii. Una din 
legile Onorabilei Companii era că nici un om nu are voie să 
„strige cu voce tare sau să rostească plin de vanitate numele lui 
Dumnezeu.” 

— Vrei să ordon ca Jacobsz să primească douăzeci de lovituri 
de bici? 

— Aşa-i legea. 

Legea. 

Legea, i se părea lui, era legată de ceea ce era rezonabil pe 
un vas fără escortă, la jumătatea drumului dintre lumea 
cunoscută şi nişte colonii izolate, după nouă luni de navigat 
departe de Olanda. In ceea ce-l privea pe el, François se temea 
de Dumnezeu, deşi era catolic şi nu calvinist, cum era 
predicatorul. Dar câteodată se temea de propovăduitori 
înflăcăraţi ai Bibliei precum Gijsbert Bastaniez chiar mai mult. Îi 
puneau răbdarea la încercare. Poate că şi pe Dumnezeu ll 
puneau puţin la încercare. 

— Am să mă gândesc la ce ai spus, îi răspunse el. 

— De asemenea vasul este în haos, îi spuse predicatorul, 
neînţelegând că i se dăduse de înţeles că poate să plece. Ar 
trebui să fii mai atent cu inferiorii. 

— Ce vrei să spui? îl întrebă François care devenea din ce în 
ce mai iritat, citindu-i-se durerea în ochi. 

— Mă refer la comerciantul Jeronimus Cornellisen. Ştiai că este 
discipolul lui Torrentius? 

François se uită lung la el. Torrentius van den Beeks, un pictor 

celebru, liderul unui grup ce-şi spuneau libertini spirituali şi care 
aveau la baza filosofiei lor scrierile scandaloase ale lui John din 
Leyden, Jan Matthys şi alţi anabaptişti din Olanda. S-a auzit 
despre orgii şi alte incidente scandaloase, iar Torrentius a fost în 
cele din urmă arestat şi torturat. 

Refuza să creadă că un comerciant al nobilei companii putea fi 
aliat cu o comunitate de oameni aşa diabolici. 

— Prostii, zise el. 

— Ştiu din surse sigure. 

— De unde? 

— L-am auzit pe Coenraat van Huyssen când îi spunea unuia 
dintre prietenii lui aristocrați. 

— Bârfe! 

— E lipsit de respect. 

— Foarte bine, atunci am să-l pedepsesc, spuse el, dar 
predicatorul părea complet imun la ironie. 

Apoi, calmându-se puţin: 

— Ce te face să-l calomniezi pe Jeronimus Cornellisen? 

— Zâmbeşte îngâmfat în timpul slujbei de duminică. 

François i-ar fi râs în faţă dacă nu i-ar fi fost aşa rău. Hotărât, 
omul ăsta nu suporta să fii bine dispus. 

— Mulţumesc că mi-ai adus la cunoştinţă aceste lucruri, am să 
văd ce pot face. 

— Şi apoi mai e problema servitoarei doamnei van den Mylen. 

Vocea lui era plăcută, dar mâinile lui albe erau încleştate pe 
braţele fotoliului. 

— Cunosc problema. Am s-o rezolv. O zi bună, domnule 
Bastaniez. 

— Este responsabilitatea dumitale, de comandant al flotei, să 
menţii ordinea morală pe acest vas. 

— Mulţumesc că mi-aţi amintit de îndatoririle mele. 

Predicatorul ar fi vrut să mai zică ceva, dar plecă bombănind 
şi comandantul fu fericit să-l vadă plecat. l-a trebuit toată 
stăpânirea din lume să se abţină să nu arunce cu călimara după 
el. Individ îngâmfat. Nu e de mirare că mulţi înjurau când lumea 
era plină de predicatori. 

Mai târziu se duse şi se plimbă pe punte, privind valurile 
uriaşe îndreptându-se spre coastele îndepărtate ale Africii, un 
cer ca de plumb, totul părând înspăimântător în vastitatea sa. 

Era uşor pentru predicator să-i ţină lecţii despre îndatoririle 

lui. Dacă Buren ar fi fost în urma lor, iar Assendelft şi Dordrecht 
cu ei, ar fi fost mult mai uşor să-l disciplineze pe căpitan. Pentru 
prima oară recunoscu că-i e teamă. 

Starea de spirit de pe vas se schimbase cât timp a fost el 
bolnav şi nu avea legătură cu blasfemiile sau cu înjurăturile. 
Avea legătură cu comportamentul căpitanului care-şi făcea de 
cap cu Zwaantie în galerie, presupunea el, dar mai era ceva sau 
cineva, era o nelinişte ce-i apăsa pe călători şi pe echipaj şi pe 
care nu o putea înţelege. 

Căpitanul avea cea mai mare parte de vină, era sigur. Dar cu 
toate astea rămânea cel mai bun căpitan al flotei, ceea ce fără 
îndoială explica aroganţa lui. Nu o să-l certe doar pentru un fleac 
cum ar fi o înjurătură ocazională, iar aceasta era o decizie luată 
din convingere, nu din timiditate. Situaţia lui Zwaantie Hendricks 
era cu totul altceva. 


x xk * 


Sunt locuri în care spiritul se retrage, ca un animal rănit care 
caută un loc întunecat pentru a-şi linge rănile. Lucretia rămase în 
cabina ei două nopţi şi două zile fără să mănânce nimic, de-abia 
ridicându-se din pat. Folosi apa din ulciorul de pe noptieră pentru 
a spăla murdăria de pe corpul ei cum putu mai bine. Işi puse o 
cămaşă de noapte nouă, uitându-se la tavanul de scândură de 
deasupra capului ei, din când în când murmurând câteva cuvinte 
şi suspinând. Oricine ar fi văzut-o ar fi zis că a înnebunit. 

Francois era îngrijorat, crezând că are rău de mare. O trimise 
pe servitoarea predicatorului la ea cu prune uscate şi apă, dar ea 
le trimisese înapoi. Raportul pe care-l primi de la femeie îl 
îngrijoră. Îl trimise pe maestrul Jansz s-o vadă, dar ea refuză să-l 
primească şi el se arătă uimit din cauza supărării ei. 

Francois se plimba pe pupa, lovindu-şi coapsele cu mâna, 
gândindu-se îngrijorat şi cercetând faţa căpitanului să vadă dacă 
poate citi pe ea urme de plăcere privată. Tot nu au întâlnit 
vasele de escortă, iar starea de spirit de pe vas era întunecată. 


x xk * 


— Unde-i vasul Buren? se răsti el. 
Căpitanul îi zâmbi leneş, ceea ce-l înfurie foarte tare. Părea să 

se bucure de neplăcerea lui. 

— O să-l găsim în curând, e un ocean mare şi o navă mică. 

— Ar fi trebuit să-o găsim până acum, zise el şi se întrebă 
pentru prima oară dacă nu cumva căpitanul a pierdut escorta în 
mod intenţionat. 

Căpitanul se rezemă de parapet, cu ochii fixaţi în larg, cu faţa 
lui întunecată şi ridată, placidă faţă de agitația comandantului. 

— Trebuie să discutăm ceva, îi zise François. E în legătură cu 
servitoarea doamnei van den Mylen. 

De data asta reacţiona. Căpitanul se îndreptă şi părea fioros. 

— Ce-i cu ea? 

— Comportamentul dumitale faţă de ea a stârnit scandal pe 
vas. 

— Pentru tine e o lege şi pentru restul alta, nu-i aşa? 

François se uită la el. 

— Ce vrei să spui cu asta? 

— Toţi ştim ce faci tu cu domnişoara trufaşă. 

Lui Francois nu-i veni a crede că Jacobsz a spus aşa ceva. 
Timp de o clipă fu prea şocat să zică ceva. 

— Tot vasul ştie, adăugă căpitanul. 

— Este o bârfă scandaloasă şi nu-i un grăunte de adevăr în 
ceea ce spui. 

— Aş putea spune acelaşi lucru despre mine şi Zwaantie. 

— Doar că în cazul tău, bârfa e adevărată. Să mă fac înţeles. 
Nu ai voie să mai vorbeşti cu femeia aia, nu ai voie să te mai 
apropii de ea, e clar? 

Se uitau unul la altul. François simţi un fior de alarmă. Omul 
acesta era mai periculos sau mai prost decât a crezut el 
vreodată. | se părea că nu există o cale uşoară pentru a rezolva 
această problemă. 

Când căpitanul o să-l sfideze, ce va face? Poate ar trebui să 
aştepte până vor ajunge în siguranţă în Batavia şi o să rezolve 
problema acolo. Se întoarse şi plecă, simțind că scapă de sub 
control vasul. 


x xk * 


Au ajuns separat la cabinele de clasa a patra, vorbind în 
şoaptă, pândindu-i o moarte lentă pe fiecare din ei la castelul 
Batavia. O singură lumânare pâlpâia pe masă, lăsând să se vadă 

nişte umbre înspăimântătoare pe pereţii de stejar gudronaţi ai 
cabinei. 

Pelsaert se simţea din nou rău în Marea Cabină, avea febră, 
iar Lucretia van den Mylen era încă încuiată în cabina ei, 
refuzând să iasă. 

— Ce-i de făcut acum? întrebă ofiţerul militar. 

Doar Jeronimus nu părea preocupat de cursul pe care îl 
luaseră evenimentele. Dacă s-ar fi aflat... 

— O să aşteptăm. O să se ivească şi pentru noi ocazia, în 
curând comandantul va fi nevoit să ia măsuri aspre împotriva 
căpitanului şi atunci vom risca. 

— Cred că uităm ceva, zise Zeevanck. Nu mi-a păsat când am 
crezut că nenorocitul va muri. Dar acum e altceva. 

— Nu văd cum am putea uita aşa ceva, răspunse Jan Evertsz. 
Deja am implicat nişte oameni, cum ne-a spus Jeronimus, dar 
acum ştiu prea mulţi. Or să apară discuţii când vom ajunge în 
Batavia. 

— Nu o să vorbească nimeni, zise Derickxz. Ştiu ce-i aşteaptă 
dacă deschid gura. 

Jeronimus zâmbi, un om stăpân pe sine, n-avea nici o grijă. 

— Totul o să fie în regulă, aveţi încredere în mine, zise el. 

Se uitară unii la alţi. Jan Evertsz, rozându-şi unghiile, David 
Zeevanck, prostălăul, arăta de parcă-i venea să plângă, 
Steenhower era cenuşiu precum un cadavru, până şi aristocratul 
şi grăsanul de Derickxz transpira. Mizerabilele lor vieţi 
deveniseră preţioase acum, iar promisiunea aurului şi a vieţii de 
plăcere le întinsese o cursă din care nu mai vedeau nici o ieşire. 
Un singur cuvânt scăpat şi toţi vor muri blestemându-şi mamele. 

Jeronimus le zâmbea încă, cu ochii la fel de limpezi ca apa de 
izvor şi se mirau cum de aveau încredere oarbă în el. 


43*12' latitudine sudică, a şaptesprezecea zi din mai, anul de 
grație 1629 


— Lucretia, îi zise François, ce s-a întâmplat cu tine? 

Se uita la ea de parcă era o fantomă. Se tot spălase mai să-şi 
ia pielea de pe ea, îşi dădea cu cele mai scumpe parfumuri, dar 
tot mai simţea mirosul acela de excremente în nări, iar amintirea 
a ceea ce i-au făcut acei oameni o făcea să se simtă pângărită şi 
umilită. De parcă ar fi însemnat-o pe frunte, ca pe un criminal. 

Era sigură că toată lumea putea s-o vadă. 

— Bărbierul zice că ţi-a fost rău. 

Ea dădu din cap. 

Il chemă pe Reyndert, şeful chelnerilor, să-i aducă vin să se 
întremeze şi se aşeză pe scaun aşteptând ca ea să vorbească. 
Cât să-i spună, cât va ghici? 

Reyndert se întoarse şi-i turnă vin într-o ceaşcă de alpaca pe 
care o duse la buze. Mâinile îi tremurau. Tremurase aşa două 
zile. 

Puse ceaşca pe masă, nu se simţi în stare să bea. 

Francois dădu dezaprobator din cap şi-l trimise pe Reyndert 
afară din cameră. Cel puţin aşa puteau fi singuri. 

— Ai căzut în cabină? o întrebă François. 

Ochiul ei stâng era umflat, mai mult decât fusese în ziua în 
care a fost atacată. Incă avea dureri de cap din cauza lui. Era 
conştientă de vânătăile pe care le avea pe gât. 

— Am fost atacată, spuse ea aşa încet încât el nu o auzi. Am 
fost atacată, repetă ea. N 

El se îngălbeni. Mult timp nu spuse nimic. În cele din urmă 
zise: 

— De către cine? 

Ea dădu din cap. 

— Când? 

— Acum două nopţi. 

El se ridică în picioare. 

— Acum două nopţi? 

Ea aprobă. 

— Cine a fost? Am să-i fac să regrete că s-au născut! 

— Nu ştiu, era prea întuneric. 

El se aşeză din nou. Mult timp nu scoase o vorbă, simțindu-se 
poate copleşit. Era ceva ce un domn putea cu greu să-şi 
imagineze. In cele din urmă spuse: 

— Este scandalos. 

Pentru prima oară după două zile îi venea să râdă. Scandalos? 
Aşa era? Până acum i se părea că fusese aşa de obscen, de 
diavolesc şi de greu de spus, ceva mult prea îngrozitor pentru a 
fi spus cu voce tare. 

— La ce oră s-a întâmplat? 

— Nu ştiu, luna era deasupra catargului principal. 

— Ce căutai la bord la ora aceea? 

Nu intenţionase s-o acuze, dar îşi dădu seama într-un final că 
dacă ar fi povestit ce s-a întâmplat, la asta s-ar fi ajuns. Orice 
femeie violată e cumva vinovată, se gândi ea. Aşa stăteau 
lucrurile. 

— A ciocănit cineva la uşă şi m-am dus să văd cine e. Am ieşit 
pe coridor. Era întuneric. M-am îndreptat spre scări. Am crezut că 
ţi-e rău din nou. 

— Jacobsz, zise François în final, pomenind numele 
căpitanului. 

Şi Lucretia se gândise la asta; răzbunarea lui Zwaantie, şoptită 
la urechile căpitanului, iar el şi-a trimis câinii să-i îndeplinească 
porunca, şi încă extrem de doritori. Chiar o rănise pe fată aşa de 
rău? Ei bine, a plătit preţul pentru vorbele dure, obrăznicătura a 
avut grijă de asta. 

Plânsese. Acum suferinţa dispăruse, lăsând un gol în urma ei, 
precum pământul părăsit. Se simţea goală pe dinăuntru, nu 
simţea durere, nici speranţă, nici încredere. Se întreba dacă va 
mai simţi ceva vreodată. Deocamdată, nici că-i păsa. 

— Ce s-a întâmplat? o întrebă François şovăitor, cel puţin aşa i 
se păru ei. 

lar ea îi povesti; doar jumătate din ce s-a întâmplat, cum au 
dezbrăcat-o şi au mânjit-o cu excremente şi au lăsat-o acolo, pe 
jumătate strangulată cu şiretul de păr. Ea nu-i spuse că au violat- 
o, dar el înţelese. 

— Ştii cine au fost oamenii ăştia? 

— Tot ce ştiu e că m-am luptat cât am putut şi că l-am muşcat 
pe unul din ei de mână. Nu ştiu dacă mai are rana. 

O privea de parcă ar fi fost un prieten care avea ciumă, pe 
care l-ai plânge la nesfârşit, dar de care nu trebuia să te mai 
apropii. 

— Sărmana mea femeie, zise el. 

Urmă o tăcere lungă, dureroasă. Se întreba ce gândea el. Eu 
am venit la tine când erai bolnav, acum ai vreo vorbă bună 
pentru mine? O făcea furioasă şi-i era recunoscătoare, pentru că 
era probabil singura emoție care o putea salva. 

— Nu am nevoie de compasiune ta, îi zise ea. Vreau doar să-l 
găseşti, domnule comandant. 

Ea se ridică în picioare. 

— Lasă-mă să mă ocup eu de asta, îi zise el, dar ea deja 
ieşise. 

x xk * 


— Ai auzit ce-a păţit doamna van den Mylen? şopti doamna 
Bottschieters. A fost atacată în afara cabinei. Se zice că cinci 
oameni i-au rupt hainele şi au făcut ce-au vrut cu ea. 

Celelalte femei începură să bolborosească. Să se întâmple aşa 
ceva la bordul vasului meu! Era mai rău decât o crimă. 

— O cerea, zise Anneken Hardens, pufăind din pipă. 

— Cum poţi spune aşa ceva? îi zise Sussie. Violată de cinci 
bărbaţi! Cum să vrea o femeie aşa ceva? 

— N-ai văzut cum se comporta? îi zise Anneken. Nu trebuie să 
întărâţi un bărbat. 

Pe tine nu mi te pot imagina întărâtând un bărbat, se gândi 
Sussie, cu spatele tău ca de vacă şi cu un piept pe măsură. După 
tăcerea celorlalte femei îşi dădu seama că toate erau de acord 
cu Anneken. 

— Nimeni nu mi-ar face mie aşa ceva, zise Bottschieters. Aş 
tipa de s-ar auzi până-n Amsterdam. 

— Ce măsuri o să ia comandantul? vru Tryntgen să afle. 

— Cineva o să aibă de suferit, zise Mayken Cardoes. 

— Şi nu-i decât vina vrăjitoarei ăleia! zise Claudine Patoys. 

Lui Sussie îi venea să o plesnească. Tryntgen îi văzu expresia 
de pe faţă şi-i aruncă o privire spunându-i să tacă. Sussie trânti 
broderia şi fugi. Femei proaste! Era aşa de groaznic. Nimeni nu 
merita aşa ceva. Dacă cele de sexul ei nu înțelegeau asta, nu-i 
de mirare că bărbaţii făceau ce aveau chef. 


x xk * 


Jos, pe puntea inferioară, era un amestec de fum de pipă, 
corpuri transpirate şi respirație urât mirositoare, iar hamacele 
erau puse unul lângă altul încât se loveau între ele când vasul se 
clătina. Un loc în care puțea a transpiraţie, întunecos, în care se 
auzeau sforăiturile şi strigătele ocazionale ale oamenilor care 
jucau zaruri sau dame, dar în dimineaţa aceea ei vorbeau în 
şoaptă, furioşi şi înspăimântați. 

— Ştiam eu că vaca aia ne va aduce doar necazuri, zise Jan 
Egbertsz. O femeie nu are dreptul să fie aşa frumoasă pe un vas 
ca ăsta, suntem de opt luni pe mare şi trebuie s-o vedem în 

fiecare zi. l-a servit drept lecţie. 

— Se zvoneşte că a fost unul din noi, zise altul. 

— Şeful de echipaj spune că cineva i-a dat nume 
comandantului. Unul dintre ele este al tău, Fasolică! 

Tânărul sări din hamac. 

— Eu n-am nici un amestec în aşa ceva! 

— Ai fost de gardă, zise cineva. 

— Am fost la arborele artimon cu Pieter şi Thomas! 

— Cine o să ne creadă? zise altcineva. Ştii ce se zvoneşte 
despre comandant şi domnişoara trufaşă. El caută un ţap 
ispăşitor şi nu o să-i pese cine este. 

Fasolică mai avea puţin şi izbucnea în lacrimi: 

— Dar nu am făcut nimic, cine i-a dat numele meu? 

— Asta mi-a spus şeful de echipaj, Fasolică, îi zise marinarul. 

Fasolică îşi afundă capul în poală, cu faţa speriată ca a unui 
copil. In altă ocazie, expresia lui ar fi părut comică, cu părul lui 
încâlcit de la sare ridicat în sus, cu maxilarul lui ca un felinar şi 
înalt de peste doi metri. Numai că ei ştiau că nu e amuzant. In 
Batavia, violul era aspru pedepsit. Oamenii fuseseră condamnaţi 
şi pentru mai puţin. Se uitau la el cu compătimire, fiecare 
bucuros că nu se află în situaţia lui, întrebându-se dacă şi 
numele lor erau pe lista misterioasă. 

La naiba cu Pelsaert ăsta. Dacă ar fi dispărut într-o noapte 
întunecată, ar fi fost vina lui. 


x xk * 


— Ce-ai păţit la mână? îl întrebă François pe Jan Evertsz. 

Ce privire avea omul! Teamă şi dispreţ amestecate laolaltă. 
Era chiar un specimen, cu cicatricea de la ochi şi de la colţul 
gurii. Rezultatul vreunei bătăi prin vreo cârciumă, fără îndoială. 
Stătea acolo la pupa, uitându-se la căpitan să-l salveze. Era 
exact confruntarea pe care François încerca s-o evite. 

In jurul mâinii drepte a şefului de echipaj era înfăşurată o 
cârpă murdară. 

— M-am lovit de cabestan, domnule comandant. A cedat 
frânghia. Atâta tot. 

— Lasă-mă să văd. 

Jan ezită. Apoi rupse bandajul murdar şi îl lăsă să-i examineze 
rana. Era umflată, infectată, un semn în formă de semilună 

zimţat şi învineţit în palmă şi un altul pe dosul mâinii. 

— Nu pare a fi din cauza unei frânghii rupte. 

Căpitanul veni între ei. 

— Chiar asta a fost. Eram acolo când s-a întâmplat. 

— Ai fost, nu? zise Francois uitându-se în ochii albaştri glaciali 
ai căpitanului întrebându-se ce ştia. 

Vasul se clătină din cauza unui val mare şi François întinse o 
mână să se echilibreze, căpitanul balansându-se uşor pe călcâie. 
O pantomima valabilă, se gândi François, pentru poziţiile noastre 
pe acest vas. Căpitanul se simte ca acasă pe vas, eu sunt cel 
care nu mă simt în largul meu. 

— Intoarce-te la treaba ta, omule, zise căpitanul şi Jan plecă 
repede. 

Cei doi bărbaţi se uitau unul la altul. François fu primul care-şi 
feri privirea. 

— Vreau să vorbesc cu tine la mine în cabină, îi zise el. 


x xk * 


Căpitanul stătea acolo uitându-se încruntat la cizmele lui de 
mare, cu braţele încrucişate, un munte de om uitându-se cu 
dispreţ la covoarele şi ceştile de alpaca, la Biblia deschisă de pe 
masă. François stătea în spatele scaunului lui, având din nou 
autoritate. 

— Ai auzit de ticăloşia făcută doamnei van den Mylen, nu? 

Căpitanul stătea cu mâinile în şold, cu o expresie 
impenetrabilă. 

— Cred că Jan Evertsz este unul din făptaşi. 

— Jan este unul din cei mai buni oameni ai mei. 

Francois făcu un pas înapoi, privind această creatură 
dezagreabilă din faţa lui. La fel de periculos ca un urs şi la fel de 
imprevizibil. Se întreba, pentru a nu ştiu câta oară, dacă 
separarea de restul convoiului nu a fost făcută intenţionat. 

— Trebuie să ştiu cine sunt vinovaţii acestui atac asupra unei 
femei nevinovate. 

Căpitanul îşi drese vocea. François încerca să-şi ascundă 
nervozitatea. 

— Sper că ştii ce faci, îi zise căpitanul. Nici unuia din oamenii 
mei nu-i place ce se întâmplă. Pe vas există sentimentul că tu 
cauţi un ţap ispăşitor. 

Oare îl ameninţa? 

— Nu ei reprezintă legea pe acest vas, ci eu. 

Zâmbi uşor. 

— Da, domnule comandant. 

— Asta-i tot, îi zise François. 

După ce plecă, François respiră uşurat. Se uită la mâinile lui. Îi 
tremurau. Omisese în mod intenţionat numele lui Zwaantie 
Hendricks. Era sigur că şi ea complotase, iar dacă era implicată, 
atunci era aproape sigur că în spatele acestui complot era 
căpitanul. Cel mai bine era să lase această problemă nerezolvată 
până ajungeau în Batavia. 

Tot ce dorea era să găsească restul de escortă. Aşa cum 
stăteau lucrurile, un om prudent nu ar trebui să acţioneze pripit. 
Nu-i plăcea cum îl privea căpitanul, nici cum restul echipajului 
tăcea când trecea pe lângă ei. Va fi fericit când va vedea la 
distanţă Southland ştiind că ce a fost mai rău din călătorie a 
trecut. 


IX 


Nu suport un om care ia decizii pripite sau un om cu principii. 
Nu-şi vor trăda ideile pentru nimic în lume şi vor acţiona conform 
convingerilor lor, chiar dacă asta-i pune în pericol. Găsesc că 
astfel de oameni sunt respingători. 

Dar suntem norocoşi că aici nu avem astfel de oameni. 
Comandantul nostru este un om deştept, şi nici că l-aş fi vrut 
altfel. Imi este drag omul care se mândreşte cu inteligenţa lui, 
pentru că poate justifica orice face în numele unui bine colectiv. 

In mod sigur comandantul o să-şi pună la bătaie inteligenţa 
pentru a rezolva problema pe care noi i-am încredinţat-o. 

Aşteptăm. Ne mirăm. Aplaudăm. 


32*6' latitudine sudică, a douăzeci şi şaptea zi din mai, anul 
de grație 1629 


Trecuseră aproape două săptămâni şi el nu rezolvase nimic. Îl 
lăsau să se zbată, dar nimic nu putea fi făcut. Dar ce putea face 
un om chibzuit? Dacă ar fi acţionat prea repede, tot vasul s-ar fi 
întors împotriva lui, dacă nu făcea nimic, cu fiecare oră ce trecea 
îşi pierdea din autoritate. Era scandalos, de neimaginat că cineva 

putea face aşa ceva şi să scape nepedepsit. Cel mai rău era că 
nu avea puterea să-i pedepsească. 

Interogase tot echipajul şi nimeni nu-i spusese nimic, nu exista 
nici un om din paza de noapte care să fi auzit sau să fi văzut 
ceva neobişnuit, nici un membru al echipajului care să-l 
privească în ochi. 

Până şi predicatorul avea tupeul s-o învinuiască pe Lucretia. 

— Ce-ai aflat? întrebă el. 

— Am investigat pe cont propriu echipajul, îi zise Jeronimus. 
Cred că aceşti oameni sunt făptaşii. 

Impinse o hârtie pe birou. Era scrisă de Jeronimus. François citi 
lista de nume: şase nume, membri neimportanţi ai echipajului, 
indivizi oarecare precum Fasolică sau Jan Egbertsz; numele 
căpitanului sau al lui Zwaantie Hendricks sau Jan Evertsz nu erau 
printre ele. 

— Cum ai aflat? 

— Aceşti oameni au fost de gardă, dar nici unul dintre colegii 
lor nu-şi aminteşte să-i fi văzut pe punte la ora când a avut loc 
atacul. 

— Toţi aceşti oameni pretind că au fost pe punte. 

Jeronimus ridică din umeri. Ei bine, se gândi Francois, l-am 
rugat să cerceteze şi asta a făcut. Dar dacă am să-i condamn pe 
aceşti oameni, aş putea isca o revoltă generală printre membrii 
echipajului. Nu am nici o dovadă împotriva lor, nimeni nu a 
vorbit. Ce să fac? 

— Mulţumesc, Jeronimus. 

Se ridică să plece. 

— Ce mai face doamna? întrebă el. 

— Rănile nu i se mai observă. Dar sufletului îi va trebui mai 
mult până să se vindece. 

— Vinovaţii trebuie găsiţi şi pedepsiţi. 

Francois nu zise nimic. Jeronimus avea dreptate, desigur. 
Cineva trebuia pedepsit. Ar fi preferat totuşi să fie cei vinovaţi. 

— Şi dumneavoastră, domnule comandant? îl întrebă 
Jeronimus. V-aţi însănătoşit? 

Francois simţi cum îl năpădeşte transpiraţia pe frunte. Deşi nu 
mai avea febră, mai existau momente în care tremura, în care 
transpira. Se simţea prea bolnav să se ocupe de criza de pe vas. 
Dar trebuia să se ocupe. 

— Da, m-am însănătoşit, mulţumesc, Jeronimus, îi spuse el. 

Jeronimus părăsi Marea Cabină. În timp ce traversa Camera de 
Consiliu, David Zeevanck îşi ridică privirea de la birou şi ochii li 
se întâlniră. Era privirea unui conspirator. 

Lui Jeronimus îi venea să moară de ciudă. Cum a putut 
Pelsaert să întârzie cu investigația aşa de mult? Părea imposibil 
să-l forţezi să acţioneze. Nu era un om curajos, în mod sigur, dar 
era unul deştept, pentru că, cu fiecare zi de întârziere, 
posibilitatea unei revolte scădea. Trebuia să se întâmple ceva 
care să-i forţeze mâna. 


X 


Ei bine, noi suntem oameni civilizaţi, tu şi eu, şi ne putem 
cerceta fără pasiune, nu-i aşa? Noi nu ne-am comporta ca 
ceilalţi, faţă de crima comisă împotriva acestei femei. Cu toţii 
ştim că nu putem fi aşa de neînduplecaţi. 

Se zice că nu poţi pune aţă într-un ac ce se mişcă, dar noi nu 
putem repartiza o parte din vină pentru crimă victimei. Pentru că 
tu şi eu, noi suntem oameni inteligenţi şi civilizaţi. 

Dar, deşi nu zice nimic, François Pelsaert se întreabă cum de a 
putut avea loc acest viol şi se întreabă dacă este posibil în vreun 
fel ca Lucretia să fie responsabilă pentru asta. 

Din partea lui, ştia că pastorul nostru sfânt ştie că ea este 
vinovată, la fel cum ştie şi soţia lui. 

Dar noi suntem oameni inteligenţi şi civilizaţi, şi noi nu am 
crede asta. 

Noi nu am ţine-o la distanţă, de parcă ar avea lepră, izolând-o 
în cabina ei, cum făceau ceilalţi. Noi i-am arăta mai multă 
compasiune. 

Cel puţin eu ştiu că aşa aş face. 


29*23' latitudine sudică, a treia zi din iunie, anul de grație 
1629 


Jan Evertsz suferea în lad pentru păcatele lui. 

Căpitanul, încruntându-se şi mai mult, simţi ochii soldaţilor 
aţintiţi asupra sa în timp ce traversa puntea inferioară. Nici el nu 
mai scoase o vorbă din cauza mirosului. Erau înghesuiți aici ca 
nişte porci. 

Acolo unde domnul comandant îşi ţinea cuierele personale 
despre care onorabila companie nu trebuia să ştie erau puse la 
păstrare bogăţiile. 

Ofiţerul militar găsi tambuchiul şi-l deschise cu cheile lui. 
Acolo era Jan, clipind în lumină, cu pielea încrustată de murdărie, 
plângându-se de dureri la încheieturi şi la picioare, unde lanţurile 
îl roseseră. Acesta era ladul companiei, în care nu aveai loc să te 
întinzi sau să stai în picioare, te ghemuiai aici în propriile 
excremente şi vomă până când comandantul binevoia să-ţi dea 
voie să pleci. Şi fătălăul ăla a hotărât ca Jan să stea acolo până 
ajungeau în Batavia. 

— Acum poţi să pleci, îi zise ofițerului militar. 

— Comandantul... 

— Şterge-o, omule. 

Ignorant nenorocit! Părea că vrea să-l provoace, dar în cele 
din urmă ridică din umeri şi plecă. 

— N-o să fiu prea departe, îi spuse ofiţerul militar şi se duse 
înapoi pe puntea inferioară. 

Săracul Jan. Uitaţi-vă la el, plângea, nenorocitul. 

Vorbeau în şoaptă, ca nu cumva să-i audă de pe puntea 
inferioară. 

— Nu pot. 

Dădu înapoi când simţi mirosul. Era acolo de 5 zile deja. După 
părerea lui, nu mai rezista până în Java. Când fusese timonier 
inferior, văzuse un om care a stat în lad timp de o lună; după ce 
l-au scos pe nenorocit afară, delira ca un nebun şi nici măcar nu 
mai putea sta în picioare. 

— Scoate-mă de aici, te rog, căpitane. 

Rana de la mâna lui Jan nu se vindecase, era încă umflată şi 
roşie. Ca o muşcătură de câine. 

— Prostule! Ai lăsat-o să-ţi facă semn. 

— Te rog... 

Plânse din nou. Un bărbat nu trebuia să se comporte aşa, 
indiferent ce i s-ar fi făcut. Era mai bine dacă Jan ar fi înnebunit 
înainte să ajungă în Batavia, chiar şi această tortură i s-ar fi 
părut un paradis cu virgine doritoare în comparaţie cu ceea ce l- 
ar fi aşteptat în port. 

— Spune-i comerciantului că trebuie să mă lase să ies de aici, 
altminteri o să spun ce m-a obligat să fac. 

— Jeronimus? 

— Zicea că şi tu eşti implicat. De ce l-ai lăsat să facă aşa 
ceva? 

— N-am ştiut. 

Pedeapsa lui Dumnezeu. Nu a vrut ca numele lui să fie târât în 
aşa ceva. 

— Trebuie să mă ajuţi, căpitane. 

— O să fac ce-mi stă în putinţă, zise el şi închise tambuchiul, 
ca şi când l-ar fi trântit peste un cuib de demoni. Simţi cum 
transpira peste tot. Să te faci că nu ai văzut ce i s-a întâmplat 
domnişoarei arogante era ceva, să fii numit ca făcând parte din 
conspirație era altceva. 

Poate că ar fi fost mult mai bine pentru toţi dacă Jan ar fi murit 
aici. Aşa cum spusese şi predicatorul, unele suflete erau 
destinate să ajungă-n lad. 


x xk * 


Febra îi revenise, făcându-l să se simtă slab şi să aibă 
frisoane. Cuvintele scrise în jurnalul lui păreau să tremure şi să 
se topească. François clipea, încercând să se concentreze. 
Mantia de tăcere ce acoperea vasul îl făcea să se simtă slab, nu 
vroia decât ca febra să-i scadă din nou, să ştie că bunii olandezi 
se aflau din nou aproape. Până la urmă avea de păstrat o avere 
în monede de argint şi în taleri nemţeşti, şi autoritatea lui asupra 
acestor oameni era iluzorie. Când urca pe punte, oamenii erau 
prea posaci ca să-i mai certe, iar marinarii şi tunarii se uitau urât, 
ca nişte oameni care fuseseră prea mult pe mare cu propriile 
gânduri. 

Bătu cineva la uşă. Era Jeronimus, ca o lumină în noaptea 
întunecată. 

— Nu te simţi bine, comandante. 

— Mă tem că e din cauza febrei. 

— Eşti foarte palid. 

— la loc, Jeronimus. 

Intotdeauna l-a considerat pe comerciant un om de lume, 
învăţat, dar fără prea multă chemare pentru meseria lui. Il 
judecase greşit. Tăria lui morală îi fusese alinare în aceste câteva 
săptămâni îngrozitoare. Dacă Jeronimus avea vreo vină, aceea 
era că era prea pripit. El l-ar fi făcut să-l ţină şi pe căpitan închis 
în lad şi ar fi navigat doar cu timonierul superior la comanda 


110 


- COLIN FALCONER - 


vasului. 

Nu-l judeca prea aspru pe căpitan, după părerea lui. Jacobsz a 
trebuit însă să se explice. Era de gardă în noaptea în care 
Lucretia a fost atacată. Cum a fost posibil să nu vadă nimic? Şi 
unde era Zwaantie, servitoarea Lucretiei, când s-a întâmplat 
totul? Nu avea nici un dubiu că-şi făcea de cap cu căpitanul în 
cabina lui, ceea ce echivala cu nerespectarea obligaţiilor, cel 
puţin. Va da socoteală guvernatorului Coen, în Batavia. 

Dar să încerci să-l pedepseşti, aici, pe vas, nu era prudent. 
Avea prea mulţi prieteni pe Batavia care ar putea fi aduşi la 
acţiuni necugetate. Unul din timonierii inferiori, Halfwaack, era 
rudă cu Jacobsz; căpitanul era de asemenea prieten cu Derickxz, 
ofiţerul militar al armelor. 

Starea de spirit se schimbase cumva, cât timp el fusese 
bolnav, iar Francois bănuia că va avea nevoie de ajutorul lui 
Araien Jacobsz, mai mult decât avea căpitanul de al său. 

Un om prudent acţiona cu grijă în astfel de timpuri. 

In oricare din zilele astea, vor zări coasta Southland şi o vor 
lua la nord spre Java, navigând încă două săptămâni. Era mai 
înţelept să-l lase pe căpitan şi pe restul făptaşilor să dea 
socoteală judecătorilor din Batavia. In plus, orice nesupunere de 
pe vasul lui îl va pune pe el într-o lumină proastă. Deja fusese 
făcut destul rău. 

François puse jurnalul deoparte şi tocul în suportul lui. 

— Vreau să vorbeşti cu căpitanul. Aminteşte-i să pună gardă 
pe catargul de sus în seara asta, în concordanţă cu directivele 
guvernatorului general din Houtman Rocks. 

— Căpitanul spune că suntem încă la şase sute de mile 
depărtare de Southland. 

— Nu strică să-i reaminteşti. 

— Incă mai cred că ar trebui să-l punem în lanţuri alături de 
şeful de echipaj, îi zise Jeronimus. Sunt încă multe la care trebuie 
să dea socoteală. 

François ar fi vrut să fie la fel de convins precum comerciantul 
în această problemă. Omul dorea fără îndoială să acţioneze din 
simţ etic, dar judecata îi fusese întunecată de mânie. 

— N-avem nici o dovadă împotriva lui, Jeronimus. 

— Ai numele pe careţi le-am dat. 

— Calomnii şi zvonuri, nimic mai mult. lar el nu e implicat 
direct. 

— Cu tot respectul, domnule Pelsaert, nu putem sta fără să 
luăm nici o măsură. Sărmana femeie. Prin ce trebuie să fi trecut. 

— Nimeni nu-i mai interesat de situaţia ei decât mine, 
Jeronimus. Şi totuşi... 

— Totuşi? 

— Ai observat care-i atmosfera pe vas? 

Jeronimus se uita la el fără să înţeleagă nimic. Ce pot să 
înţeleg din asta? se gândi François. Dacă Buren ar fi cu noi, nu aş 
ezita. 

— Ai dreptate, murmură el. Şi eu cred că Jacobsz este implicat 
în această afacere. 

— Atunci ar trebui să-l punem în lanţuri alături de ceilalţi. 
Dumnezeu şi legea sunt de partea noastră. 

— Totul va fi făcut cum se cuvine, îi zise François. 

Jeronimus păru dezamăgit. 

— Cum doriţi, domnule comandant. Dar, orice aţi hotărî, fiţi 
sigur că vă susţin. Ceea ce s-a întâmplat aici este un delict 
major. 

Francois îşi puse mâna pe frunte, care era plină de sudoare. 
Totuşi părea că măduva din oase îi îngheţase. Nu suporta să-i 
tremure picioarele aşa. 

— Domnule Pelsaert? 

— Cred că o să mă culc. Nu uita ce ţi-am spus. Vorbeşte cu 
căpitanul, te rog. 

— Să-l chem pe bărbier? murmură Jeronimus François dădu 
din cap în semn că nu. 

— O să-mi dea o licoare din ierburi. Mai bine mă bag în pat. 
Sper să mă simt mai bine dimineaţă. 

— Da, este ceea ce şi noi dorim. 

După ce plecă Jeronimus, François se băgă în pat, tremurând 
sub aşternuturi. Nu mai era Lucretia care să aibă grijă de el. Nu 
prea au mai vorbit de când a avut loc atacul, îşi lua masa la ea în 
cabină, rar venea pe punte. 

Ar fi vrut să găsească o cale pentru a-i explica că a ales calea 
cea mai înţeleaptă. li era dor de ea mai mult decât putea 
exprima în cuvinte, iar asta era deja un păcat. 

Sunt un viitor consilier al Indiilor, comandantul vasului, cu un 
viitor glorios şi un trecut faimos. Alţi oameni mă invidiază, dar eu 
zac aici, bolnav, speriat, îndrăgostit de o femeie pe care nu o pot 
avea. Dumnezeu are căile Lui de a-l chinui pe fiecare dintre noi. 

Nu are nevoie de sărăcie sau de durere când are în schimb 
subtilităţile şi capriciile inimilor oamenilor pentru a face acest 
lucru. 


x k * 


Or să vadă coastele roşietice din Southland cât de curând, iar 
de acolo până în Java mai fac două săptămâni. Weibbe Hayes 
abia aştepta să scape din cocina asta. Viața lor banală nu era ca 
luxul unui prinţ. Să priveşti soarele răsărind dimineaţa şi 
apunând seara, să respiri aerul proaspăt, să te poţi plimba stând 
drept douăzeci de paşi fără să te împiedici de frânghii şi butoaie 
de biscuiţi. Şi apă proaspătă! In butoaie era murdărie verde şi 
trebuia să-ţi ţii respiraţia să bei apă. Mâncarea era proastă, 
carnea sărată putrezită, gărgăriţe în biscuiţi, toată lumea avea 
bube şi mâncărimi. 

Vasul ăsta împuţit. 

Zany Maftken avea scorbut. Respiraţia-i era urât mirositoare, 
ca a unui mormânt, îşi pierduse majoritatea dinţilor, gingiile-i 
erau precum carnea vie şi sângerau, ochii i se adânciseră în cap 
de părea un cadavru. Weibbe îi aduse puţin din raţia lui de apă 
într-o cană de tablă pe care o ţinea cu dinţii, încercând să-l facă 
să bea porţia lui împuţită! In halul în care era, nu mai rezista 
până în Java. Fiertura de plante pe care i-o dăduse bărbierul nu 
avusese nici un efect. 

De undeva de pe puntea în care se afla armamentul se 
auzeau notele delicate ale unui flaut. Un cântec drăguţ pe care 
Zany putea muri. Nu avea rost să te plângi, era norocul tău din 
viaţă, nu aveai ce-i face, erai soldat şi trăiai atât de cinstit pe cât 
putea un om, cum era voia Domnului. Cum se va sfârşi totul, 
până la urmă, era ceva ce nu ţinea de el. 

Apa se prelinse pe bărbia lui Zany. Săracul. Luptaseră 
împreună în Flandra, se cunoşteau de cinci ani de când erau 
tovarăşi de arme. Dar aşa a fost să fie. Weibbe se întoarse la 
hamacul lui, încercă să doarmă visând la Java, locuri exotice, 
femei uşoare şi salariul primit de la companie pe care-l va duce 
acasă în Olanda. 


x xk * 

Căpitanul era într-o dispoziţie proastă, bând gin înainte de a 
intra în gardă, pălmuind-o fără motiv de fiecare dată când se 
apropia de el. Era preocupat fără îndoială de ceva. Probabil de 
domnişoara arogantă şi de prietenul său, Jan Evertsz, care era 
legat ca un vierme în mijlocul vasului. Buna doamnă se putea 
comporta ca o târfă cu domnul Pelsaert, dar când era tratată ca 
atare de către tot vasul, se isca un scandal imens. După părerea 
ei, trebuia ţinut cont de ceea ce ea a avut nevoie tot timpul. 

Căpitanul arăta ca un câine turbat în seara asta, bând ginul ca 
pe apă, tăcut, gânditor şi mormăind în barbă. 

Se întreba ce ar fi zis căpitanul despre mica surpriză pe care o 
ascundea sub fustă. A zis că va face din mine o doamnă. 

Avea dreptate el că s-a ocupat de asta. 


28*30' latitudine sudică, a patra zi din iunie, anul de grație 
1629 


Leul stacojiu al Olandei se cufunda printre valurile înalte, 
catargul superior era luminat de stele, zorii erau ca de fosfor, 
aerul rece şi dulce. Căpitanul se plimba încrezător pe punte, cu 
mantia sa şi cizmele înalte, pregătit să-şi înceapă garda. Se 
aplecă peste parapet şi scuipă în mare. Pupa sculptată strălucea 
în lumina lunii, iar de la ferestrele Marii Cabine unde stătea 
Pelsaert în pat, gemând ca un om slab ce era, se vedea o lumină 
gălbuie. 

Marele Southland la orizont, iar Java pe acolo pe undeva, cam 
la două săptămâni de navigat distanţă. Nenorocita aia se va 
răzbuna, va încerca să-i spună guvernatorului general din 
Batavia. Sărmanul Jan va trebui să plătească. Prostul, cum s-a 
lăsat el implicat în jocurile comerciantului! Ofiţerul militar atinse 
cu bastonul lui catargul principal, pentru a marca tunul pentru 
gardă. 

— Totul e în regulă! 

Nu e totul în regulă. Mă întreb ce as mai are Jeronimus ascuns 
în mânecă. Duse telescopul la ochi şi cercetă orizontul. Să fie un 
val acolo? Il strigă pe cel care stătea de pază care era aplecat 
peste bompres. Jan Carstensz îşi făcu apariţia, tremurând de frig 
şi spunând că era doar luna reflectată în apă. 

Era o latitudine periculoasă, aceasta de 28°, dar graficele lui 
arătau că erau încă la şase sute de mile vest faţă de Marele 


114 


- COLIN FALCONER - 


Southland, mergând în direcţia nord-vest faţă de vânt. Ziua 
următoare, probabil, sau peste două zile vor da de uscat. Nu 
aveau de ce să-şi facă probleme. 

Pelsaert îi spusese să pună pază la catarg! Se credea a fi 
căpitanul acum. Nenorocit arogant! O să pună pază când va 
considera el, nu când dorea comandantul. 

Ce era asta? 

| se păru că aude un zgomot, ca un tunet îndepărtat. Nu, era 
doar vântul care bătea prin straiuri. Puse telescopul din nou la 
ochi. Norii se îngrămădeau pe cer. Nu era nimic. 

Sau poate era? 

Simţi cum îl trece un fior de-a lungul şirei spinării. Auzi din nou 
zgomotul acela, un tunet într-o noapte senină, lumina lunii care 
se revărsa în mare, iar ei erau acolo, navigând înainte cu toată 
viteza. 

Oh, pentru numele lui Dumnezeu! 

Aceea nu era lumina lunii. 

O văzu la timp ca să reuşească să ajungă la pupa, gata de 
impact. Auzi scârţâitul vasului, îşi imagină cârma învârtindu-se 
cu violenţă în timp ce vasul se mişca prin apă cu un țipăt ca al 
unui animal rănit. Sunetul îl deranja la urechi şi le-ar fi acoperit 
dacă nu ar fi trebuit să se ţină de parapet pentru a nu fi aruncat 
de la pupa pe puntea centrală. Auzi un țipăt şi văzu un om 
căzând de pe verga de vintrea şi sărind pe punte, cu capul 
zdrobit. 

Vasul se cutremură în timp ce prora se ridică din apă, iar apoi 
ieşi împrăştiind apă în toate părţile. 

Dumnezeule, ce făcuse? 


x xk * 


Aruncat din pat în întuneric, inima începu să-i bată cu putere, 
cu ochii deschişi tocmai trezit dintr-un coşmar. Degetele pipăiau 
instinctiv după un punct de sprijin în timp ce alunecă pe podeaua 
cabinei. Se lovi cu capul de ceva tare, apoi se trezi pe bastinaj. 
Cineva bolborosea cu voce tare şi-şi dădu seama că era de fapt 
el. Putea auzi chila cum scârțâia, iar brusc se făcu o linişte ca de 
mormânt, iar apoi vasul se înclină pe o parte, iar el ţipă din nou, 
crezând că sunt pe punctul de a se răsturna. 

Auzi strigătele pasagerilor de pe puntea cu armament. Batavia 

se clătină la primul val care se sparse peste prora. 

Se ridică în picioare şi simţi ceva cald şi umed pe faţă, sânge 
de la locul în care se lovise de masa de scris. Era greu să stai în 
picioare, vasul se clătina. Avea nevoie de mâini pentru a se 
echilibra pe bastinaj în timp ce încerca să iasă din cabină şi să se 
ducă pe punte, încă în cămaşă de noapte. 

Nu avea nevoie de nici un marinar să-i spună că erau pe un 
recif. Transpiră de teamă şi de febră, cuprins de panică în timp 
ce cobora pe scări. Nu dorea decât să-l strângă de gât pe Araien 
Jacobsz. 


x xk * 


François se împletici până la pupa, în timp ce Batavia încerca 
să meargă drept. Era conştient de modul în care fluturau 
straiurile, care se legănau fără rost de la verga de vintrea. Incă 
un val se izbi de carenă, împroşcând cu apă puntea. Căpitanul 
zbiera de la pupa dând ordine, marinarii se strecurau prin 
tambuchi să-i ajute pe cei de gardă, sărind ca maimuţele pe 
grijea. 

Se mai auzi un scârţâit îngrozitor, şi un alt val târî Batavia pe 
un recif neiertător. 

Francois îl găsi pe căpitan stând sub un felinar, cocoşat sub 
mantaua lui, cu mâinile încleştate de parapet. 

— Ce-ai făcut? ţipă la el. 

— E doar un banc de nisip, mormăi căpitanul. 

Cum putea fi aşa de calm? De parcă această catastrofă era 
doar un fleac, pentru care nu era răspunzător. 

— Un banc de nisip? 

Valurile mari din jurul lor se amestecau în noapte cu tipetele 
oamenilor, care se îngrămădeau pe punte, şi cu înjurăturile şi 
blestemele marinarilor. 

— Cum poate fi un banc de nisip? După calculele tale suntem 
la şase sute de mile distanţă de Southland! 

— E vreun recif necunoscut. Suntem exact în vârful lui. 

II împinse pe François şi începu să tipe: 

— De ce v-a luat aşa de mult ca să înfăşuraţi vela gabieră? 
Duceţi vitele alea înapoi pe puntea inferioară, cum oţi vrea ca 
echipajul să lucreze dacă ăştia stau în calea lor? 

François îl prinse de umăr şi-l împinse: 

— Te-am avertizat că se poate întâmpla aşa ceva! Ai pus pe 
cineva la pază, cum ţi-am spus? 

Vasul se clătină din nou, zguduit de un alt val. Francois se 
împletici într-o parte, aproape căzând. 

— Acum ce sfaturi mai dai? ţipă el. 

— O să ne doboare. Nu e prima dată când sunt pe un vas care 
a atins pământul. 

— Dacă mi-ai fi ascultat sfaturile, nu s-ar fi întâmplat nimic. 

Căpitanul îi întoarse spatele, dispreţuitor. François îşi dădu 
seama că trebuie să arate ridicol, cum stătea acolo în cămaşa de 
noapte certându-se cu un om cu un cap mai înalt decât el. Mort 
de spaimă, cobori. Se va pregăti pentru următoarea lor 
confruntare, sperând că avea dreptate căpitanul şi nu era decât 
un banc de nisip. 

Dumnezeu să-l ajute dacă se înşela. 


x xk * 


Era prima dată după mult timp când Lucretia veni pe punte. 

Din noaptea aceea îşi petrecuse aproape tot timpul încuiată în 
cabina ei, prea ruşinată, prea îngrozită să poată vorbi cu cineva. 
Izbitura aceea puternică o trânti din pat la podea. Dintr-un 
coşmar într-altul. 

Zăcu acolo mult timp, nefiind conştientă de ce s-a întâmplat, 
încercând să înţeleagă de ce Dumnezeu o făcea să sufere iar. 
Auzi strigătele marinarilor de pe puntea de deasupra, tipetele 
femeilor şi copiilor ce se îngrămădeau pe scări. Simţea că o să 
moară, ştia că ar trebui să-i fie frică, dar nu simţea nimic. 

Aprinse lampa şi puse un halat pe ea. Dacă era să se înece, nu 
ar fi vrut să moară în cămaşă de noapte; destul fusese umilită. 


x k * 


Era greu să stai în picioare, vasul naviga contra vântului, pe 
puntea principală mulţimea de oameni îi sufoca pe cei care erau 
lângă parapet, toată lumea tipa şi se împingea. François se ţinea 
după căpitan care dădea ordine echipajului, certându-l ca o soţie 
isterică. Ochii comandantului erau larg deschişi, privind speriat. 

— O să dai socoteală pentru asta! ţipa el la Jacobsz, care-l 
ignora. 

— Ce s-a întâmplat? întrebă Lucretia agăţându-se de braţul 
lui. 

De-abia îl mai recunoştea. Frica te schimbă, la fel ca moartea. 
O împinse dur, ca pe o străină. 

Căpitanul, pe care îl ura ca pe orice bărbat în viaţă, îi câştigă 
admiraţia, pentru că era calm în faţa provocărilor 
comandantului, dând ordine oamenilor de pe grijea, vocea lui 
impunătoare care comanda făcându-te să te simţi în siguranţă. 
Era singurul om de pe vas care nu intrase în panică. 

Pentru ea era clar că eşuaseră. Măreţia recifului îi înconjurase 
din toate părţile împroşcându-i cu apă, vasul scârţâind din toate 
încheieturile de fiecare dată când un val se izbea de el, dând 
impresia că va ceda în orice moment. 

Îi privea pe oameni îmbulzindu-se ca vitele la abator, ştia că ar 
fi trebuit să-i pese mai mult de propria situaţie. In Amsterdam 
asistase la execuţii, văzuse oameni nenorociţi pe eşafod care 
înduraseră nişte torturi îngrozitoare în drum spre moarte şi se 
întreba cum suportaseră. Acum aflase adevărul; o dată ce a 
îndurat ce a fost mai greu, vine un moment în care nimic nu mai 
contează. 

Câţiva marinari dezlegaseră frânghiile de la barca de pe 
puntea principală, dar o rafală de vânt luă barca mai mică şi o 
aruncă pe punte de parcă ar fi fost o cârpă. Auzi un om ţipând şi 
văzu pe cineva căzând în apă. Căpitanul dădea şi mai multe 
ordine în timp ce marinarii îmbulzindu-se încercau să salveze 
barca. Dar o luase vântul. 

Coborâră barca, iar căpitanul şi câţiva marinari se îmbulziră în 
ea. Predicatorul crezu că abandonau vasul şi se năpusti după ei. 
Unul dintre ei îl trânti la pământ. 

Ar trebui să-mi pese mai mult că am să mor, se gândea ea. 

Ar trebui să-mi pese mai mult. 


x xk * 


Stâncile Houtman, se gândi François. 

Inainte de a pleca din Amsterdam primiseră o directivă din 
Batavia de la Jan Pieterszen Coen, prin care îi avertiza că la 28*3' 
distanță de Southland era un recif şi că nu trebuia să se apropie 
mai mult de o sută de mile înainte de a întoarce spre nord spre 
Java, iar căpitanul nu a luat în seamă. Beţivul ăla arogant îi 

condusese drept în stânci. Se bazase pe calculele lui şi se 
înşelase. 

Era voinţa Domnului, desigur, pedeapsă pentru viaţa lipsită de 
credinţă pe care o duceau oamenii pe acest vas, pentru crima 
săvârşită împotriva unei femei fără apărare, un verdict, de 
asemenea şi pentru el, pentru că nu a luat măsuri mai devreme. 
Ar fi trebuit să asculte de sfatul lui Jeronimus. Salvaseră barca 
cea mică pe care o trăgeau după ei pe lângă barca mare. 
Căpitanul se căţăra pe tachelaj şi-şi croi drum peste puntea 
aglomerată spre pupa, urmat de cel care făcea măsurătorile. 

— Şase stânjeni la o aruncătură de flintă de la pupa. Ce ţi-am 
zis? Este un banc de nisip necunoscut. Am să arunc ancora peste 
pupa şi ne vom face vânt cu ajutorul cabestanului. Dacă ne 
aflăm la apă mică, ne va fi uşor doar cu fluxul. 

— Ne-ai adus pe stâncile Houtman. 

— Nu-i nici o stâncă Houtman. Cunoşti tu marea? 

Luna se scufunda dincolo de mare. Cei doi, nas în nas, erau 
luminaţi ca nişte marionete în umbră de lumina care venea de la 
singurul felinar de la pupa. De pe puntea principală se auzeau 
vocile mamelor care-şi strigau copiii, a predicatorului care-şi 
conducea familia cântând pios un imn. Vasul continua să se 
clatine cu fiecare val ce trecea, cu carena aflată pe recif. 

— Trebuie să aruncăm peste bord tunul, zise căpitanul. 

— Compania o să-ţi mulţumească pentru asta. 

— Compania ar prefera să piardă tunul decât vasul. 

— Mai degrabă le-ar păstra pe amândouă. 

— Nu am ce face. Il vreau pe Evertsz. Este unul din cei mai 
experimentați oameni pe care îi am. 

François ezită. A 

— Vrei să salvez vasul, comandante? Il vreau pe şeful de 
echipaj. 

Francois dădu din cap afirmativ către ofiţerul militar care 
părăsi puntea centrală la comanda lui. Era necesar, în situaţia de 
faţă. Cu toate astea, simţea că a fost forţat să facă asta. 

intre timp şi el număra ofiţerii şi se întreba ce se întâmplase 
cu Jeronimus. Văzuse cum au picat câţiva în apă, dar nu avea 
cum să-i ajute. Spera că nu se afla şi comerciantul în aceeaşi 
situaţie. 

Se ruga să aibă dreptate căpitanul şi să-i aducă pe linia de 
plutire, altfel ar fi trebuit să ia decizii grele, deoarece cele două 


119 


- INFERN - 
bărci nu erau suficiente pentru a-i salva pe toţi. 


x xk * 


Puntea pe care se afla armamentul era cufundată în beznă, 
oamenii țipau şi se călcau în picioare, o mulţime care intrase în 
panică, marinarii aflându-se printre ei şi împingându-i, 
îmbulzindu-se pe scări, spre punte. Sussie se agăţă cu braţele de 
ţeava unui tun, ţinându-se bine, simţi vasul zdruncinându-se 
puternic şi ţipă, închizând ochii. 

Avea să moară. p 

Cineva o prinse şi o împinse violent într-o parte. În jurul ei 
tunarii ridicau piesele de bronz din monturi şi le împingeau prin 
hublou în mare. Ofiţerul militar grăsan care se ocupa de arme, 
Derickxz, ţinea o lampă şi-i îndemna pe oameni să facă treabă. 
Lacrimi îi curgeau pe obraz în timp ce privea tunul lui iubit 
dispărând în valuri, tot fierul acela de bună calitate şi piesele de 
bronz pe care el şi oamenii lui le lustruiau în fiecare dimineaţă de 
când plecaseră din Amsterdam până străluceau. Vopseaua roşie 
nu era încă uscată pe ţeava. 

Era să se înece şi el mai avea timp să plângă după tun. Marea 
majoritate a oamenilor erau pe punte, acum auzea tropăitul a 
sute de picioare deasupra, de parcă trecea o cireada. 

Făcându-şi curaj, se târî peste punte spre scară şi se caţără pe 
punte. 


x xk * 


Ofiţerul militar îşi adunase câţiva soldaţi, ordonându-le să 
aducă cuierele cu aur şi să le ridice pe punte cu ajutorul 
cabestanului. Weibbe îl urmă pe scară prin întuneric. Vasul 
bubuia şi se zdruncina cu fiecare val, se înclinase aşa de mult la 
tribord încât nu mai puteau sta în picioare sau merge. Vasul 
trosnea din toate încheieturile de parcă mai avea puţin şi se 
făcea bucăţi. 

Câţiva francezi se aflau deja acolo, spărseseră butoaiele cu vin 
şi se hotărâră să se îmbete. Asta da surpriză. Tipic pentru un 
consumator de usturoi, răspunsul lor la fiecare criză consta în 
băutură. 

— Ce faceţi? ţipă la ei ofiţerul militar. 

— Ne pregătim să murim! 

— Ajutaţi-ne să aducem cuferele cu aur pe punte! 

Unul din ei, Jean Thiriou, îşi lăsă pantalonii în vine şi-i arătă 
fundul ofițerului militar. Weibbe ar fi dorit să aibă sulița la 
îndemână. L-ar fi împuns ca pe un porc la frigare. 

— Nu o să coborâm, zise altul, Pilman. Suntem toţi terminaţi. 

— ţi ordon să aduci aurul! 

— Du-te dracului. 

Ofiţerul militar scuipă şi plecă. Nu avea timp să se certe cu ei 
acum. Consumatorii de usturoi întotdeauna făceau propriile legi. 
Asta era problema cu mercenarii. Puteai să-l plăteşti oricât, de 
îndată ce-ţi luai cizma de pe gâtul lor, te înjunghiau pe la spate. 

Dumnezeu să aibă milă de noi. 


x xk * 


Luna era cufundată dincolo de marea cea neagră. Vasul 
gemea din nou, în timp ce chila era trasă de-a lungul recifului. 
Sussie se agăţă de parapet. Un val o udă toată şi ea scoase un 
sunet de uimire când simţi apa rece. 

Ajută-mă, Doamne, să nu mor aşa, cu alge şi apă în gură. 

Mulțimea se retrase spre puntea centrală, ca un animal 
gemând şi speriat, departe de apă şi de vânt îndreptându-se 
spre tribord. 

Niciodată nu am crezut că o să mor fecioară. 

Auzi vocea lui Tryntgen, care se împingea prin mulţime şi se 
aruncă în braţele surorii ei. Cel puţin nu va muri singură. 


x xk * 


Vântul bătea tare dinspre sud-est, aducând cu el rafale de 
ploaie. 

François adună consiliul vasului pe puntea centrală: căpitanul, 
cei trei timonieri, Jan Evertsz adus din lad, cu ochii ca un câine 
turbat şi cocoşat, cu încheieturile încă sângerânde din cauza 
lanțurilor. La ce mai era el bun acum? se întrebă François. Părea 
o prezență  malefică, ca un cocoşat de la porţile 
Harlemmerstraat-ului. Dar căpitanul insista că avea nevoie de 
priceperea lui, alta decât aceea de a dezbrăca şi a chinui femei 
fără apărare. 

— Unde-i Jeronimus? îi întrebă François. 

— Cine ştie, ridică din umeri căpitanul. Poate că s-a pierdut, 
zise scuipând pe punte. Are diavolul grijă de oamenii lui, adăugă 
el. 

Francois nu avea nici o idee ce vroia să spună cu asta şi nu 
avea timp de făcut speculaţii. 

Făcuseră numeroase măsurători, înainte şi înapoi. Era clar că 
se aflau la reflux. Să plece de pe recif nu va fi aşa uşor cum 
crezuse căpitanul. Chiar dacă au aruncat peste bord tunul, tot nu 
puteau ieşi din acest impas. Până la urmă, erau 38 de tone de 
piatră folosită drept balast, faţada pentru poarta maritimă a 
castelului din Batavia. In comparaţie cu asta, tunul nu era nimic. 

Vasul se înclină şi mai mult la tribord, iar marea spumega în 
jurul lor, fiecare val ridicându-l şi trântindu-l înapoi pe recif, 
amenințând să plimbe catargul principal prin chilă precum o 
unghie pe un lemn. 

— Va trebui să ne descotorosim de catargul principal, zise 
căpitanul, 

Francois era aşa de nervos încât de-abia putea vorbi. 
Incredibil! Prostul ăsta, idiotul ăsta l-a adus aici, împotriva 
tuturor avertismentelor lui. 

— Cum mai putem ajunge în Java dacă dai jos catargul 
principal? 

— Asta-i treaba mea. 

— Treaba ta era să ne duci teferi în Batavia, şi uite în ce hal ai 
eşuat. Te voi face responsabil pentru acest dezastru faţă de 
companie! 

— Fă ce vrei. Dar, dacă nu pierdem din greutate, nu te vei 
putea plânge decât peştilor. 

Gerritsz, timonierul superior, aprobă: 

— Nu avem nici o şansă dacă vrem s-o aducem pe linia de 
plutire. 

Era o măsură mult prea drastică, Araien va trebui să dea 
prima lovitură cu toporul el însuşi. Era o lege a companiei. 

Dar când porni de-a lungul punţii cu toporul în mână, pasagerii 
toţi gemură, chiar şi marinarii făcură la fel. Ştiau în ce situaţie 
dificilă se aflau. 


x xk * 

Marinarii se puseră pe treabă cu topoarele. François nu 
suporta să se uite. In schimb îi aruncă o privire malefică lui 
Jacobsz. 

Ar fi trebuit să te înlocuiesc la Cap, când am avut ocazia, se 
gândea el. Aroganţa ta a depăşit cu mult talentul tău 
marinăresc. Uite ce ni s-a întâmplat. 

Inchise ochii şi se rugă, dar nici un cuvânt nu-i ieşi din gură, 
tot ce putea auzi era sunetul scos de topoare, simţea cum 
tremură vasul, un tremur de parcă lemnul din care era făcut ar fi 
fost viu, iar situaţia în care se afla îl făcea să tremure. Toată 
raţiunea se lăsase pradă unor gânduri de autoînvinuire. 

Nu ar fi trebuit să-l las să ne aducă în situația asta. Dacă aş 
putea da timpul înapoi cu câteva săptămâni! 

O bubuitură ca o împuşcătură de tun îi întrerupse gândurile. 
Catargul scârţâia şi începuse să cadă. Dar în acel moment un val 
trecu pe sub vas şi rostogoli catargul făcându-l să se înfăşoare 
între funiile şi frânghiile arborelui trinchet. Un om ţipă, greutatea 
catargului ţintuindu-l în parapet, altul îşi pierdu degetele într-o 
frânghie udă şi răsucită. Vasul scârţâia aşa de tare încât părea 
să-ţi spargă timpanele, iar apoi se auzi un geamăt din mulţime 
când catargul ateriza de-a curmezişul punţii cu o grămadă de 
frânghii şi pânze. In loc să se ridice, se înclină şi mai tare în vânt. 
Căpitanul şi timonierul ţipau cât puteau, dar echipajul nu putea 
să o scoată la capăt, un val se prelinse peste punte, udându-le 
picioarele şi trântindu-i pe mai mulţi la pământ. 

Dumnezeule mare! 

— Nu poţi face nimic cum trebuie? ţipă François. 

— Du-te naibii, fătălău nenorocit! ţipă la el căpitanul, dar 
cuvintele lui se pierdură în vânt. 


x xk * 


Lui Sussie nu-i fusese niciodată aşa de frică, nu văzuse 
niciodată ce poate face frica din oameni. Or să moară, era 
sigură. Nu era nimic de făcut decât să te ghemuieşti aici plin de 
transpiraţie şi tremurând, încercând să te pregăteşti, nefericit şi 
neajutorat ca un copil. Se agăţă de Tryntgen, încercând să 
înlăture acest lucru teribil din calea ei, rugându-se încontinuu 
unui Dumnezeu nemilos. Te rog, opreşte asta, salvează-mă! O să 
fac orice! 

Salvează-mă! 

După această noapte, cea mai lungă, după aceste ore 
inimaginabile, apăru o lumină la orizont, zorii făcându-şi încet 
apariţia. La început Sussie crezu că pata aceea de la orizont nu e 
decât un alt val. Dar pe măsură ce lumina devenea mai 
puternică, siluetele neclare deveneau din ce în ce mai vizibile. 

— Pământ! strigă ea. 

O tăcere ciudată puse stăpânire pe vas, toată lumea 
întorcându-se să vadă, doar din când în când plânsetul vreunui 
copil mai rupea tăcerea. 

— Să-l mulţumim lui Dumnezeu! ţipă predicatorul, iar ţipătul 
lui fu urmat de alte voci 

Rugăciunile lor fuseseră ascultate. Bunul lor Dumnezeu 
calvinist le venise în ajutor. 


XI 


Întrebarea ce trebuie pusă este ce s-ar fi întâmplat cu aceşti 
oameni dacă nu ar fi găsit reciful. 

Lucretia s-ar fi dus să se întâlnească cu soţul ei în Java, 
Pelsaert ar fi devenit guvernator pe la vreo frontieră de-a 
imperiului şi cu siguranţă ar fi făcut parte din Cei Şaptesprezece 
Atotputernici, căpitanul ar fi băut până ar fi murit sau şi-ar fi 
găsit sfârşitul prin vreo cârciumă din docuri. 

Poate. 

Alţii ar spune că Fortuna i-a adunat pe toţi pe Batavia şi 
Fortuna i-a adus pe stânci. Sau câţiva, precum pastorul, ar spune 
că totul a fost predestinat. 

In ceea ce mă priveşte, mă îndoiesc că viitorul ar fi putut fi 
aşa de simplu pentru oricare dintre ei, chiar dacă Jacobsz ar fi 
găsit că trebuia să întoarcă spre nord înainte să ajungă pe 
stâncile Houtman. Cred, şi acesta este rezultatul îndelungatei 
mele experienţe, că fiecare poartă în el seminţele propriei 
distrugeri şi că aceste seminţe ar fi încolţit oriunde, dacă nu aici, 
cel puţin în altă parte. Dar această coliziune de destine era o 
afacere spectaculoasă şi sunt sigur că altfel nu am fi avut parte 
de ea. 


Stâncile Houtman 

O insulă înaltă se contura prin orizontul cenuşiu, mult prea 
departe pentru a le fi de vreun ajutor. Dar în apropiere era ceva 
ce aducea cu nişte recifuri mai apropiate şi Francois îl trimise pe 
căpitan cu barca să cerceteze. La întoarcere, căpitanul îl asigură 
că bancul de nisip nu va fi acoperit de flux, aşa că François 
hotărî să-i transporte pe călători acolo împreună cu banii şi 
comorile. Poate că Dumnezeu s-a gândit că e potrivit să-i 
pedepsească pentru lipsa lor de credinţă şi predicatorul avusese 
dreptate să-i avertizeze. Dar cel puţin pentru moment, 
Dumnezeu le dăduse o şansă să se salveze. 

Cobori, fiind surprins să audă pe cineva cântând în cală. Erau 
cei din detaşamentul francez, care desfăcuseră un butoi de 
coniac şi se plimbau de colo până colo beţi. Ţipă la ei, să-i facă 
să-l asculte, dar ei râseră la el. 

II găsi pe unul din ei, Thiriou, încercând să spargă unul din 
cuferele de bani cu un topor. 

— Pleacă de acolo! ţipă el. 

— Dobitocule! îi răspunse Thiriou în franceză. 

Era de necrezut. François îl prinse de mână, luându-i cu forţa 
toporul din mână, aruncându-l la podea. Nebunul l-ar fi atacat cu 
mâinile goale şi François ar fi ridicat toporul să-l amenințe, 
destul de enervat pentru a-l folosi. 

— Am să pun să fii biciuit! urlă la el. 

Merse înainte să ia cufărul pe care-l ascunsese în lucrurile lui 
personale, apoi se înapoie pe puntea cu armament. Ordonă 
unuia dintre dulgheri să repare la loc cufărul cu bani din cală. 

Jos, oamenii se răzvrăteau. Cum ajunseseră în această stare? 
se întreba el. 


Haos. 

Căpitanul ordonase femeilor şi copiilor să se urce în bărcile de 
salvare, dar nimeni nu-l lua în seamă. Barca era trântită de 
carenă cu fiecare val ce venea, în timp ce mulţimea se bătea 
pentru un loc în barcă. Judick auzi un copil ţipând când fu 
desprins de mama lui şi fu aruncat peste vas, în marea agitată. 
Marinarii încercau să încarce butoaie cu apă şi biscuiţi în barcă, 
în acelaşi timp lovindu-i cu pumnii pe pasagerii speriaţi. 

Judick se simţi purtată de această masă de oameni disperaţi, 
împinsă şi îmbrâncită de oameni care nu se gândeau decât la 
propria salvare. Îl văzu pe tatăl ei gesticulând agitat cu mâinile, 
împingând-o pe Anneken Hardens deoparte. Se împiedică şi era 
cât pe ce să fie călcată în picioare de mulţime. 

— Trebuie să fiu alături de familia mea! ţipă el. 

Toată lumea se împingea şi se lovea, marinarii înjurau şi 
blestemau, unii erau purtaţi către margine de către mulţimea 
înnebunită. Nu era nimic de făcut, cu toate înjurăturile 
căpitanului. 

Tatăl ei fu unul din primii în barcă. Lui Dumnezeu i s-a părut 
potrivit să-l păstreze. ă 

Dar apoi, se gândi ea, el Il ajutase pe Dumnezeu enorm. 


x xk * 


Lucretia a fost lăsată la pupa, uitată în haos. Îi privea pe 
căpitan şi pe Evertsz certându-se în legătură cu ce trebuia să 
facă. Se afundă în întuneric, nedorind să fie văzută de ei. Se 
spunea că Evertsz era unul dintre cei care o atacaseră. Se 
întreba dacă-i stătea în fire să-i amintească de ceea ce i-a făcut, 
poate împingându-l peste parapet. 

— Ce să facem? ţipa Evertsz la căpitan. Eu nu am de gând să 
stau pe reciful ăsta să mor de sete alături de mulţimea asta. 

— Ştiu asta, mormăi căpitanul. 

— Atunci ce să facem? repetă el 

Căpitanul părea în transă. Pierduse un vas, chiar dacă nu-i 
păsa de pasageri sau de proprietari. Fiecare val îi rănea orgoliul. 

— Trebuie să luăm barca, zise Jan Evertsz. Dumnezeule, uită- 
te la turma asta. 

Pe punte, bărbaţii se luptau fără jenă cu femeile şi copiii, 
aproape călcându-i în picioare pentru a ajunge la bărci. Batavia 
se înclinase şi mai mult în direcţia de bătaie a vântului astfel 
încât valurile se spărgeau peste bord, făcând şi mai dificilă 
misiunea marinarilor de a evacua vasul. 

Deodată François apăru acolo, apucând-o de mână şi târând- 
O. 

— Treci în barcă, ţipă el. 

Vru să-l avertizeze în legătură cu ce a auzit, dar deja era dusă 
de mulţime pe punte spre barcă. 

— O să fie bine, fură ultimele lui cuvinte adresate ei. 

ÎI văzu întorcându-se şi îndreptându-se către pupa, unde 
stăteau Jacobsz şi Evertsz, peste parapetul poleit, cu planul 
făcut, gata de trădare. 


Weibbe Hayes se uita prin lumina cenuşie către contururile 
neclare de pe uscat. Erau doar câteva fragmente de recif, poate 
nici măcar astea, când va veni fluxul. După părerea lui erau 
terminaţi. Ce era mai bine, să mori împuşcat de o flintă sau să 
mori cu gura plină de alge? Moartea era moarte, oricum ai fi 
privit-o, iar compania îţi plătea salariul oricum. 

Privi mulţimea aceea luptându-se pentru un loc în barcă. Văzu 
un olandez cu frică de Dumnezeu împingând un copil peste 
parapet şi azvârlindu-l, încercând disperat să-şi salveze propria 
viaţă. Un alt copil, separat de mama lui, căzu peste bord în 
marea spumegândă. Oamenii ăştia nu aveau nici o jenă în faţa 
lui Dumnezeu, sperând să-şi ascundă păcatele în întuneric. 

Predicatorul nu era uimit să vadă, se găsea pe barcă împreună 
cu copiii lui. Nu putea nici măcar un preot să aibă încredere în 
Dumnezeu ca restul oamenilor. Dar unde era Judick? 

Hayes o văzu prinsă la mijloc în mulţimea care se lupta cu 
marinarii de lângă bastion. Din partea neînfricaţilor de lângă ea, 
putea să fie călcată în picioare sau să se înece, că tot nu le păsa. 

Işi făcu loc printre ei, luând-o de mână. 

— Pe aici, spuse ei. 

Lucrase ca muncitor pe la ferme şi de multe ori îşi făcuse 
drum printre vite, iar acum situaţia era aceeaşi. li foloseai 
coatele, greutatea şi vocea aspră. 

— la-o pe fata asta, strigă el la unul dintre marinari şi o ridică 
peste bord. 

Sărăcuţul de el, era aşa de pricăjit, o cuprinse cu mâinile pe 
după talie. 

li văzu puţin faţa în lumina palidă. 

— Slavă Domnului, zise ea, cu mâinile întinse către el. 

Apoi picioarele ei atinseră tachelajul şi nişte mâini puternice o 
ajutară să ajungă în barcă. 

Slavă Domnului! Ce legătură avea El cu asta? Nu L-a văzut pe 
El făcându-şi loc prin mulţime după ea. Dumnezeu era la locul 

lui, dar câteodată un bărbat trebuia să se încreadă în propriile 
arme pentru a ieşi din impas. Duminica el cânta imnurile la fel de 
tare ca ceilalţi, dar în timpul săptămânii Weibbe Hayes avea mai 
multă încredere în armele şi în pumnii lui. 


x xk * 


Lucretia nu-şi dădea seama cum a ajuns în barcă. Un coşmar 
în sine, marinarii îşi luaseră sarcina de a o salva, făcându-şi 
drum prin mulţime şi împingând-o în jos pe tachelaj, în întuneric, 
degetele care-i tremurau încercând să se prindă de lemnul ud. 
Un val o trânti de carenă şi căzu ţipând, aşteptându-se să se 
trezească în apă, în schimb căzu în barcă. Nişte mâini i-au 
încetinit căderea, dar îşi scrânti glezna, făcând-o să simtă 
durerea în tot piciorul. 

Se uită înapoi la contururile neclare ale Bataviei. Lumina 
cenuşie a dimineţii arăta adevărata proporţie a dezastrului. 
Trebuie să fi atins o apă mai adâncă, pentru că acum vasul 
imens se lăsa cu toată greutatea, cu catargul principal aruncat 
peste bord într-o îngrămădeală de frânghii şi pânze, cu marinari 
şi pasageri isterici care se târau peste el ca nişte furnici peste 
corpul unei bestii moarte. 

Fusese salvată din ghearele morţii de pe Batavia. Dar salvată 
pentru ce? 

Işi acoperi faţa şi se ghemuli în gaura pentru santină, udă până 
la piele şi tremurând, de-abia conştientă de oamenii din jurul 
său. Deposedată de tot, mândrie şi statut social, fusese redusă 
la asta, să se agaţe de viaţă din instinct, un reflex de 
supravieţuire şi nimic mai mult. 


x xk * 


Sarcina care-i mai rămăsese era să se agaţe pe vas, care 
acum era mult prea înclinat, încât era imposibil să stai în picioare 
sau să mergi pe punţile ude şi alunecoase. In schimb trebuia să 
te caţeri ţinându-te de frânghii sau marginile de sus pentru a-ţi 
păstra echilibrul. François se târî pe scări în jos spre cabinele de 
clasa a patra, trecu pe lângă uşa camerei consiliului şi-l găsi 
acolo pe Salomon Deschamps care aduna documentele şi le 
băga într-un săculeţ de piele. 

— Lasă astea, se răsti el, vino cu mine. 

Avu nevoie de o putere pe care nu credea că o mai are ca să 
se caţere spre cabina lui. Hârtiile lui erau împrăştiate pe podea, 
până şi cufărul lui era înţepenit în parapetul de la tribord. Lumina 
cenuşie pătrundea prin ferestre. 

Descuie sertarul biroului, găsi cutia şi i-o dădu lui Deschamps 
împreună cu cheia; îi încredinţă de asemenea şi lădiţa de lemn. 

— Trebuie să păzeşti astea cu preţul vieţii tale, îi zise el. Sunt 
proprietatea companiei. Infăşoară-le într-o pânză pentru ca 
nimeni să nu-şi dea seama ce sunt. În cazul în care păţesc ceva, 
asigură-te că vor ajunge în mâinile lui Jan Pieterszen Coen, 
generalul din Batavia. 

Săracul Deschamps era mort de frică. 

— Ne vedem pe barca următoare. Dumnezeu să te aibă în 
pază. 

— Şi pe tine, comandante. j 

François simțea cum i se strânge inima. li era deja teamă 
pentru aur. Dacă mai pierdea şi bijuteriile, nu ar mai fi avut 
curajul să apară în Batavia, chiar dacă ar fi trăit. 


x xk * 


Cineva deschise uşa cabinei. Jeronimus era la pândă în 
întuneric, simțind doar mirosul fricii pentru companie. Căci frica 
avea miros, Jeronimus descoperise asta, mirosul propriei 
transpiraţii reci îmbibându-ți hainele, propria vomă pe podea la 
picioarele tale. 

Căpitanul ridică lampa cu ulei şi se uită în cabina micuță. 

— Aici erai. Domnul Pelsaert te-a căutat peste tot. 

Jeronimus încercă să-i răspundă, dar avea gâtlejul prea uscat. 

— Ce faci? Dumnezeule, miroase ca-ntr-un WC dintr-o 
cârciumă aici. 

— E de rău? reuşi el să întrebe. 

— Desigur că e de rău. Suntem pe stâncile Houtman. 

— Nu poţi s-o scoţi de aici? 

— Ai înnebunit? Nu ai fost sus să vezi cu ochii tăi? 

Jeronimus doar se holba la el. 

— Vasul e terminat, catargu-i la pământ şi ne-am înfipt în 
stâncă. Mai multe şanse ai avea să faci să plutească o cărămidă. 

— Chiar nu mai e nici o speranţă? 

— O să rămână aici până o să crape. E terminat! Înţelegi, 
terminat! 

— Dar cuferele cu bani? 

Căpitanul făcu semn că nu ştie şi dispăru. Jeronimus auzi 
ţipetele de pe puntea principală, apa venind şuvoaie pe scări în 
timp ce un val îi lovi din plin. Incercă să se ridice şi să-l urmeze 
pe căpitan pe punte, dar picioarele îi erau prea moi ca să se 
mişte, aşa că rămase acolo, ascultând în noapte marea agitată. 


XII 


Îmi place să mă consider filosof. Nu sunt o persoană rea, sunt 
doar curios; curios să văd ce va face un om într-o anumită 
situaţie. Câteodată, sunt surprins, deşi, trebuie să mărturisesc, 
se întâmplă foarte rar. 

De-a lungul experienţei mele am aflat că doar moartea face 
viaţa mai interesantă. Ce va face cineva pentru a-şi păstra viaţa? 
Este interesant de privit. Va renunţa el la propria soţie? Va 
renunţa el la propriul copil? Va renunţa la munca lui de-o viaţă? 

Câteodată te gândeşti la astfel de lucruri. 

Cel puţin eu ştiu că mă gândesc. Niciodată nu mă plictisesc să 
mă gândesc ce se va întâmpla când un bărbat sau o femeie 
trebuie să ia o astfel de decizie. 

De fapt, dacă nu ar exista moartea, viaţa nu ar mai avea nici 
un farmec pentru mine. 


Stâncile Houtman 


Dimineaţa îşi urmă cursul firesc, Batavia zdruncinându-se şi 
gemând cu fiecare val care o izbea, marea revărsându-se peste 
puntea ei. Căpitanul privea ce se întâmplă la pupa, cu buzele 
albe de furie. Duseseră pe uscat peste o sută de pasageri, cu cea 
mai mare greutate, iar acum, după toate probabilitățile, se 
luptau unii cu alţii pe plajă pentru picătura de apă pe care o 
transportaseră pe insuliţă. Prostia acestor oameni era greu de 
înţeles. 

Ce adunătură de neisprăviţi. Cei câţiva marinari ai lui mai 
curajoşi fuseseră împiedicaţi de fiecare dată în încercarea lor de 
a evacua vasul, pasagerii luptându-se cu echipajul şi ei între ei 

de fiecare dată când barca se apropia. lar soldaţii, dacă-i puteai 
numi soldaţi, erau doar câţiva care mai ascultau de ordinele 
sergentului încercând să păstreze ordinea. Restul, ei bine, pe 
restul îi puteai auzi cântând beţi prin cală unde spărseseră deja 
butoaiele cu vin şi coniac şi dispuneau de ele după bunul lor 
plac. 

Pelsaert era preocupat doar de cuferele lui preţioase cu bani. 

Pe restul să-i ia naiba. 

Soarele se ridicase deasupra moviliţei de nisip cenuşiu unde ei 
evacuaseră încărcătura de croitori şi vânzători. Pentru unii, 
aceasta era salvarea, cu toate că lui i se părea doar un cimitir 
pustiu şi cenuşiu. Păsările or să le ciugulească carnea de pe 
oasele lor uscate peste câteva săptămâni, dacă nu se înşela prea 
rău. 

Trebuiau luate decizii. Decizii de marinar. Pastorii şi preoţii 
care îţi ţineau predici despre onoare şi moralitate şi respectul 
faţă de celălalt nu se treziseră niciodată împotmoliţi în mijlocul 
oceanului cu o adunătură de laşi, beţivi şi femei. La o adică, 
aveai doar o viaţă, iar el nu era dispus s-o irosească pentru ei. 

Singura lor şansă, i se părea lui, era să ia cea mai mare dintre 
bărci şi să plece în Java. Vor trece luni până când cei din Batavia 
îşi vor da seama că s-au împotmolit, alte luni până vor trimite 
vreun vas după ei, în cel mai bun caz. Mâncarea şi apa pe care o 
aveau de-abia le ajungea pentru câteva zile, fără să mai pună la 
socoteală lungile luni de aşteptare până vor veni după ei. 
Insuliţele astea jalnice nu păreau Edenul. 

Comandantul va trebui convins, pentru că ei nu ar fi putut 
părăsi Batavia fără el. Trebuie de asemenea găsită o cale de a 
păstra provizii atât pentru ei, cât şi pentru barcă. Era clar că, 
dacă vor rămâne pe insulă cu ceilalţi, vor fi în pericol. 

leşirea din această situaţie era limpede. 

Valurile aduceau mesaje fiecărui marinar, care cunoştea 
limbajul amar al mării. Acum fiecare căuta să-şi salveze pielea. 


Cimitirul Bataviei 


Judick îşi imagina că aşa trebuie să arate un câmp de bătaie; 
rămăşiţe din Batavia zăceau pe plajă, aduse acolo de curenţii 
rapizi, vergile din catargul principal pluteau prin valuri precum 
steaguri de bătălie, o adunătură de lemne de pe corabie erau 

întinse pe plaja în formă de semilună, în timp ce prin tufişuri, cei 
salvaţi erau împrăştiaţi şi gemeau în lumina cenuşie. 

Avuseseră deja loc lupte pentru apa din cele câteva butoaie 
pe care le aduseseră cu ei de pe epavă. Protestele ofițerului 
militar fuseseră ignorate. Tatăl ei fusese trântit la pământ în 
învălmăşeală, iar pălăria călcată în picioare. 

Se ghemui sub mantie, având picioarele îngheţate. Vântul 
bătea de pe recif, pătrunzând-o, făcând-o să tremure din nou. 
Batavia stătea înclinată într-o parte. Privea infinitele valuri ale 
mării spărgându-se deasupra sa, fiecare val împroşcând-o 
puternic, fără milă sau răgaz. 


Stâncile Houtman 


François o împinsese prin mulţimea de oameni de pe puntea 
principală, care ţipau şi-l trăgeau de haine, cerând să fie salvaţi. 
Era ca o imagine din lad. Oare ce trebuia să facă? Nu el îi 
adusese pe reciful ăsta blestemat. lar ei presupuneau că el 
poate în vreun fel să-i salveze. 

Aurul fusese în cele din urmă adus pe punte, opt cufere erau 
deja gata; ofiţerul militar îşi dăduse jos jacheta şi dădea 
instrucţiuni unui grup de soldaţi care trudeau de zor la un 
cabestan, încercând să ridice un altul. Dar în timp ce cobora pe 
scări, auzi cântece venind dinspre cală. După câte se părea, nu 
toţi oamenii erau loiali. 

Îl recunoscu pe caporalul căruia ei îi ziceau Steenhower, care 
avea în jurul taliei o bucată de mătase pe care o furase din unul 
din cufere. Işi unduia şoldurile precum concubina unui prinţ. 
Râse când îl văzu pe Pelsaert şi-i trimise o bezea 

— Ce faci aici? urlă François. Pleacă imediat şi du-te pe punte! 

— Priveşte-mă, sunt Lucretia, ţipa Steenhower cu mătasea 
înfăşurată în jurul umerilor de data aceasta, în timp ce ţopăia pe 
fundul vasului, legănându-şi posteriorul într-un mod scandalos, 
parodia frumuseţii cu faţa lui urâtă cu cicatrice pe ea. 

Încă un val se sparse de vas şi-i răsturnă pe toţi. Îi făcea pe 
soldaţii beţi să râdă şi mai mult. Steenhower înjură când ulciorul 
cu coniac pe care îl ţinea în mână se sparse de bord. 

— leşiţi de aici! urlă François, ducându-şi mâna la teaca 
săbiei. 

Urmă un moment în care toţi stăteau nemişcaţi, iar râsetele 

încetară. Câţiva dintre oameni duseră şi ei mâinile la arme. 
Francois se uită în jurul lui, îl văzu pe Derickxz, ofiţerul militar, 
care îi făcea semn din cap, avertizându-l. Aceşti oameni erau 
mercenari, plătiţi să ucidă pentru companie, dar, dacă erau 
nevoiţi, ucideau şi pentru ei. La cât de beţi erau şi gândindu-se şi 
că or să moară, nu se mai lăsau intimidaţi de regulile companiei 
şi de pedepse sau de comandantul care de-abia se dăduse jos 
din patul în care fusese bolnav. 

Francois îşi dădu seama că ei numiseră asta „cacialma”. Se 
simţi ameţit, nu mai avea putere în picioare, febra îl terminase. 
Plecă de la locul înfruntării şi de-abia mai găsi forţa să se urce pe 
scară către punte. Se simţea foarte slăbit. Nu-şi dorea decât să 
se întindă şi să moară. 

Pentru ce m-a adus căpitanul aici? 


Cimitirul Bataviei 


Cu toată predica ţinută de preot despre creştinii cu frica-n 
Dumnezeu, Lucretiei i se părea că oamenilor nu le trebuia mult 
să redevină animale. Deja majoritatea butoaielor cu apă fuseseră 
deschise şi mai rămăsese doar puţin din apa prețioasă. 
Incepuseră cu înghiţituri suflete, asigurându-se, spuneau ei, că 
au suficient pentru femeile şi copiii lor, iar apoi alţii, care 
credeau că au fost păcăliţi, considerau că era justificat să-l ia cu 
asalt pe ofiţerul militar şi să ia oricâtă apă doreau. Nu trecu mult 
şi incursiunile la rezerva de apă deveneau un pretext pentru toţi 
oamenii care-şi îngrijeau ochii şi buzele care le ardeau. 

II găsi pe ofiţerul militar cu nasul sângerând din cauza unui 
tâmplar care-i dăduse un pumn. Câţiva soldaţi veniseră pe insulă 
şi au format un cordon în jurul restului de apă din butoaie şi 
astfel s-a restabilit puţină ordine. Aveau suliţele şi săbiile 
pregătite. 

— Te simţi bine, domnule ofiţer militar? 

El aprobă, zguduit de evenimentele de peste zi, extenuat. 

— V-aţi luat porţia de apă, doamnă? 

II chemă pe unul din soldaţi să aducă o cană din preţioasa 
apă. 

— După părerea mea, predicatorul a început asta, mă scuzati, 
doamnă. A încercat să mă convingă să-i dau porţii suplimentare 
şi, când am refuzat, m-a împins. Asta i-a stârnit pe ceilalţi. 

— Câtă apă ne-a mai rămas? 

Dădu din cap în semn că nu ştie, ceea ce constituia un 
răspuns. 

Soldatul îi aduse apa. O privea, cu ochii însetaţi, la fel ca 
ofiţerul militar. Dar el insista ca ea s-o bea, acolo, în faţa lui. În 
ceea ce o privea pe ea, ei nu-i mai păsa, ar fi vrut s-o arunce. 
Dar asta ar fi fost o insultă adusă bunătăţii lor. Bău apa. 

Veni noaptea; bătea un vânt rece, norii se adunau pe cer. Se 
pregătea de furtună. Era frig ca iarna aici şi nu era nici un 
adăpost printre rarele tufişuri şi pietre. Erau complet pierduţi, nu 
mai exista nici o speranţă nici pentru ea, nici pentru aceste 
suflete pe jumătate înecate. O cană cu apă nu mai conta acum. 


Stâncile Houtman 


Claas Gerritsz, timonierul superior, apăru de pe puntea de jos 
să raporteze că majoritatea calei se rupsese şi multe din 
butoaiele cu apă care mai rămăseseră au fost distruse de apa 
mării. 

— Ar fi trebuit să le aducem înainte să aducem aurul, ţipă 
căpitanul. 

Francois stătea aplecat peste parapet, neputându-se gândi la 
nimic, toată raţiunea lui fiind redusă la tăcere de către febră şi 
teamă. Nu se putea gândi decât la consecinţele îngrozitoare ale 
evenimentelor care au avut loc, la reacţia pe care o va avea 
compania când va auzi cât aur a pierdut. Deja se vedea 
prezentându-i situaţia guvernatorului Coen: 

— L-am avertizat pe căpitan să pună oameni de pază la 
catarg. 

Avea nevoie să se întindă şi să se odihnească. Ploaia cădea în 
timp ce el transpira şi ardea. Işi şterse transpiraţia de pe ochi. 
Să-i ia cineva povara asta şi să-l lase să se odihnească, măcar 
pentru o clipă. 

Barca se întorsese dinspre insuliţă. Toţi pasagerii au fost 
evacuaţi de pe vas. Halfwaack, care stătea în barcă, cu mâinile 
pâlnie la gură, ţipa ceva spre căpitan, care se agăţă de parapetul 
punţii centrale. 

Căpitanul se întoarse şi anunţă: 

— Oamenii se luptă pentru apă. Ofiţerul nu poate menţine 
ordinea. 

François se uită lung la el. 

— Trebuie să te duci pe țărm să instaurezi ordinea. Aici oricum 
nu mai ai nimic de făcut. 

— Nu pot părăsi vasul, zise Francois. Eu sunt răspunzător 
pentru aur. 

— Şi ce e mai important, banul sau viaţa unui om? 

— Du-te tu pe insulă, răspunse François. 

— Nu mă vor asculta. Tu eşti comandantul. 

Se simţea de parcă ar fi fost luat de flux, nu putea face nimic 
să controleze situaţia. 

— Unde-i Jeronimus? întrebă el neajutorat. 

Nu mai putea gândi, febra îi secase toate resursele, încă nu-i 
venea să creadă că aşa ceva se întâmplase, că ajunseseră pe 
aceste stânci din cauza căpitanului. 

— Jeronimus s-a înecat! ţipă căpitanul. 

Să fie adevărat? Chiar să se fi înecat? 

— Trebuie să mergi cu noi pe insulă să instaurezi ordinea, îi 
spuse căpitanul. Fără apă suntem morţi. 

Apele creşteau, cerul devenea mai cenuşiu, în larg, marea 
fremăta. Teama se interpuse între el şi munca lui. Căpitanul 
avea dreptate, avea o responsabilitate faţă de oameni. Se uită 
împrejur şi-l văzu pe van Huyssen, unul dintre aristocrați, aplecat 
peste parapet, lângă el. 

— Tu şi cadeţii tăi trebuie să păziţi lingourile. 

— Ne lăsaţi aici pe vas? 

— Nu am de ales. Trebuie să mă duc pe insulă să instaurez 
ordinea printre oameni. Mă întorc după voi în zori. 

Se îndepărtă. 

— Ne va lăsa aici, îi zise Coenraat căpitanului. 

— Nu te teme, băieţaş, voi fi aici să te ţin de mână. Trebuie să 
păzim preţiosul aur al companiei. 


x xk * 


Marea creştea, încă puţin şi va ajunge până la liniile de 
demarcaţie, în întuneric, aşteptând un moment de răgaz între 
valuri, pentru a intra în barcă. Nişte mâini îl apucară şi-l traseră 
în siguranţă la bord. Barca plutea periculos printre valuri, era 
imposibil să stai în picioare. 

Se întoarse şi văzu doi oameni căţărându-se după el în barcă, 

Jan Evertsz şi căpitanul. A ştiut atunci că a fost păcălit. 

— Nu aţi rămas pe vas? întrebă el. 

— Nu are nici un rost, zise căpitanul. Au nevoie de mine să 
pilotez barca. 

— S-au descurcat bine până acum şi fără tine. 

Francois se uită spre pupa întunecată şi văzu feţe aliniate la 
parapet, bărbaţi ce ţipau precum femeile, isterizaţi să-i vadă 
plecând. 

— Nu vă abandonez! ţipă el la ei. Trebuie să-mi fac datoria. 
Mă întorc. 

Cuvintele lui se pierdură în vânt. Barca se legănă din nou şi el 
aproape căzu în apa care spumega. Il prinseră nişte mâini, văzu 
faţa căpitanului, care rânjea, de parcă ştia el ceva. 

Lăsară vântul să-i ducă spre insule. François se uită înapoi la 
vasul rupt, pupa conturându-se încă la distanţă, precum o balenă 
pe țărm, tristă şi neajutorată. Il trecu un fior de teamă, de parcă 
ar fi avut untură rece în gât. Spera că a făcut alegerea potrivită. 

Oamenii erau mai importanţi decât banii. Se întreba dacă 
guvernatorul Jan Pieterszen Coen va vedea lucrurile la fel. 


x xk * 


Harman Nannings aruncă o mână de taleri de argint în capul 
unuia dintre tunari, Jaspersz. 

— Poftim, ţi-am spus că într-o bună zi voi fi destul de bogat ca 
să arunc cu banii în stânga şi-n dreapta! 

Râse de propria glumă înţeleaptă până i se făcu rău. Cala 
mirosea a abur de coniac. 

Allert Jansz vru să ştie şi el cum e să te scalzi în bani. Pe punte 
erau mormane de argint dintr-un cufăr pe care îl furaseră, iar el 
se tăvăli prin monede precum un căţel în noroi. 

Derickxz lăsă o mână de monede să-i scape printre degete 
precum nisipul. 

— Mai mult decât am câştigat toată viaţa mea de la compania 
asta nenorocită, zise el luând încă o înghiţitură din coniacul cel 
mai bun al comandantului. 

Coenraat îi privea din pragul uşii, cu fraţii van Welderen în 
spatele lui. Nu erau gata să intervină acum. Căpitanul îi 
abandonase pe toţi pe acest vas. Mincinos nenorocit! Şi domnul 
Pelsaert nu se comportase ca un lord, gândindu-se doar cum să- 

şi salveze pielea. 
Lasă-i să facă ce vor, oricum sunt cu toţii nişte oameni morţi. 
Şi s-o ia naiba de companie. 


x xk * 


— Nu vom putea ajunge pe insulă, ţipă căpitanul. 

Se întunecă repede acum, iar ei erau toţi uzi de la valurile 
care se spărgeau peste prora. 

Era aproape imposibil să vezi insuliţa, se aflau aşa jos, iar 
valurile care se spărgeau peste stânci îi împiedicau să vadă. Dar 
François era sigur că vede siluete mişcându-se în întuneric. 

— Dar ăsta e singurul motiv pentru care am acceptat. Să 
părăsesc vasul! Trebuie să mă duci la oameni! 

— Mă tem că nu se poate! ţipă căpitanul luptându-se cu 
mânerul cârmei. 

— Şi atunci ce ai de gând să faci? 

— Ne îndreptăm către insula de acolo, zise el arătând cu 
degetul o fâşie de pământ nu cu mult mai mare decât Batavia. 

Francois se uită peste apă la bucata de pământ pe care 
oamenii se luptau, dacă era să-l creadă pe căpitan. Intunericul se 
lăsa tot mai mult, aducând cu el nori de furtună, iar spre sud- 
vest era Batavia, cu catargele atârnând, mutilată pe un recif. 

— Parcă ziceai că trebuie să ajungem la insulă! ţipă din nou 
François. 

Căpitanul ridică din umeri. François îl prinse pe Jan Evertsz 
uitându-se la el, cu ochii negri ca de urs. Avea o privire plină de 
ură. Se uită prin barcă, întrebându-se câţi prieteni are acolo. Era 
singur. 

Curenţii de apă veneau încă puternic dinspre sud-vest. În altă 
parte, fluxul revenise. 


x xk * 


Cât despre Jeronimus, acesta se afla lăfăindu-se într-una din 
mantiile de mătase ale comandantului, legănându-se în scaunul 
sculptat din Marea Cabină, cu o sticlă din cel mai bun de vin de 
Burgundia din stocul personal al comandantului, cu beţivii 
speriaţi şi răsculați în jurul lui. O lume cu susul în jos, cu o punte 
alunecoasă, unde nimic nu avea echilibru, o lume în care doctorii 

erau regi, iar marinarii obişnuiţi beau cele mai fine coniacuri şi 
vin de Burgundia. 

Căpitanul a calculat greşit, se gândea Jeronimus. Fortăreaţa 
lor de stejar baltic era înţepenită pe recif, dar nu se simţea mai 
în pericol decât pe o fortăreață de pe o insulă. Din când în când, 
valuri înalte se prăbuşeau pe recif, iar câte un val se izbea de 
carena vasului, aducând spumă şi împroşcându-i cu apă, dar era 
bine fixată şi de-abia se mişca. 

Jeronimus golise biroul domnului Atotputernic şi aruncase 
sertarele unui tunar pe nume Allert Jansz, care răsturnă 
conţinutul pe podeaua cabinei. Scrisorile erau ude, portretele de 
familie şi ştampilele companiei zăceau prin apă, împreună cu 
covoarele distruse. Lenart van Os îşi pusese unul din 
medalioanele comandantului în jurul gâtului şi cu o sticlă cu vin 
în mână îl imita pe domnul comandant. 

— Hei, voi! ţipă el. Plecaţi de lângă cuferele alea sau am să vă 
acuz că v-aţi răsculat! 

Mulțimea de marinari şi soldaţi se prăpădea de râs. 

li deschiseseră cufărul personal şi un soldat slăbănog căruia i 
se zicea Fasolică îşi pusese tunica şi pălăria comandantului. 

Jeronimus găsise tot ceea ce dorea şi bătu cu pumnul în masă, 
cerându-le să tacă. 

— Am aici jurnalul comandantului, zise el cu un zâmbet 
înfloritor. 

Oamenii fluierară şi chicotiră, după care se potoliră. 

— Am să vă citesc un pasaj din martie, zise Jeronimus. „La 
bord se află o femeie foarte frumoasă, pe nume Lucretia van den 
Mylen. Este o femeie foarte credincioasă şi inteligentă şi mi-a 
demonstrat prietenia ei...” 

— Pun pariu că i-a tras-o! ţipă van Luyck, iar ei toţi râseră. 

„„.„. este foarte interesată de peripețiile mele din Orient” 

— Asta înseamnă că a luat-o pe la spate! ţipă Zeevanck. 

„... Şi am încercat să-i împărtăşesc cunoştinţele mele despre 
curtea marelui prinț, aşa cum era în realitate.” 

— Ştiu eu ce i-a împărtăşit! zise Allert făcând o mişcare cu 
şoldurile 

Mai erau câteva pasaje referitoare la Lucretia care au fost 
citite; după care trecu la un pasaj din 27 mai. 

„Incă nu am progresat deloc în descoperirea celor vinovați de 
crima Împotriva doamnei van den Mylen. Până acum, singurul 

nume pe care-l am este cel al lui Jan Evertsz. Până şi Jeronimus, 
comerciantul, în ciuda căutării lui exhaustive, a făcut mai mult 
decât mine.” 

Se auziră aplauze, iar Jeronimus se uită în jurul sălii şi făcu o 
plecăciune cu capul 

„Cu toate astea”, continuă el să citească, „bănuiesc că sunt 
câțiva dintre tunarii ofițerului militar care nu sunt inocenți, în 
special unul, Allert Jansz, un individ urât şi ursuz...” 

— Nenorocitul! ţipă Allert. 

— Avea dreptate, totuşi, nu-i aşa? ţipă Fasolică. 

— Da, dar de unde ştia el? 

Şi toţi râseră din nou. 

Toţi îi cerură să găsească pasajul din 15 mai, data la care a 
fost atacată Lucretia van den Mylen. De fapt primul pasaj 
referitor la acest incident nu apărea până la data de 17, când 
Lucretia i-a vorbit în sfârşit despre ceea ce se întâmplase. 
Oamenii râseră de neputinţa lui. 

E bine să mori, gândi Allert. Niciodată nu m-am simţit aşa de 
liber. 


x xk * 


După aceea, a pus jurnalul în mijlocul camerei şi cei care au 
simțit nevoia au urinat pe paginile deschise. Apoi Fasolică îl 
ridică, ud şi mirositor cum era, şi-l zvârli pe fereastră, în 
aplauzele oamenilor. 

Apoi se apucară să fure din cuferele comandantului. La asta, 
Fasolică excela. Găsi un medalion din agată pe care era portretul 
guvernatorului, prinţul Frederick Henry, Dumnezeu ştie câte mii 
de guldeni valora, şi înainte ca cineva să-l poată opri, îl aruncă 
pe fereastră. 

— Gata şi cu restul gunoiului, zise el, salutând, după care pică 
jos beat. 

Jeronimus privea, zâmbind studiat. 

Avea ceea ce-şi dorea. Dumnezeu le arătase calea spre regat, 
deşi drumul către el rămânea un mister. Nu aveau să moară, era 
sigur. Tocmai aveau să înceapă să trăiască. 

Oamenii ăştia merseseră prea departe. Dacă lăsai o femeie 
însărcinată, nu avea încotro şi trebuia să îndure chinurile facerii. 

Insula Verrader 


Cam la o milă distanţă, François stătea ghemuit deasupra unui 
foc făcut din surcele verzi şi se uita spre recif. Un firicel subţire 
de fum se ridica din cabina de pe pupa, zburând în văzduhul 
negru. 

Douăsprezece cufere cu aur şi taleri germani erau la bordul 
vasului. Mâine va trebui să se ducă acolo să-i salveze, la fel ca 
pe bunii ofiţeri care-i păzeau. Cât despre gloata de beţivi care l- 
au sfidat şi au făcut de râs compania, vor trebui să-şi ia adio, vor 
fi răsplătiți pentru perfidia lor. 

Vântul începu să bată, făcând jăratecul să se învioreze. Pe 
recif se auzea un zgomot ca de lovitură de tun. Nu dormi deloc în 
noaptea aceea, îngrijorându-se din cauza furtunii, ca şi cum 
puterea voinţei ar fi putut potoli vremea. De fiecare dată când 
vântul bătea mai încet, se ruga să fie ultima rafală mai mare şi 
ca a doua zi când se va trezi, marea să fie albastră şi calmă, ca 
să poată recupera banii şi pe cei însărcinaţi să-i păzească, iar de- 
abia după aceea se putea gândi la propria salvare de aici, de pe 
stâncile astea blestemate. 


Stâncile Houtman 


Norii se îngrămădeau pe cer, umbrind luna, felinarele de pe 
pupa aruncând o lumină stranie peste puntea înclinată şi peste 
rămăşiţele de la catargul principal. Un alt val ridică vasul şi-l 
trânti la loc pe recif. Cornelis Dircx, Jaspersz, Lucas Gerritsz şi 
alţi câţiva mai încercau să salveze butoaiele cu biscuiţi de sub 
punte. Ofiţerul militar îi privea. Proştii, vasul era aşa de înclinat 
încât abia puteai sta pe punte, şi ce mai conta, căpitanul îi lăsase 
acolo, nu-i păsa decât de propria piele. 

Dircx era acolo de capul lui, încercând să lege unul din 
butoaiele de biscuiţi de parapet. Ryckert îşi aminti că Dircx 
fusese cu ei atunci când i-au făcut felul vrăjitoarei de van den 
Mylen şi jurase să nu scoată o vorbă, dar cu unul ca Dircx cine 
putea fi sigur? Dircx l-a trişat o dată la cărţi, iar apoi mai era şi 
fata aia din Amsterdam pe care i-a suflat-o de sub nas. Niciodată 
nu s-a socotit cu el pentru asta. 

Făcu câţiva paşi spre puntea alunecoasă şi cuțitul alunecă 
uşor între coaste, ca atunci când încercai carnea unui porc la 

tăiat, îi dădu brânci şi căzu peste bord cât ai zice peşte. Clăti 
cuțitul în santină şi se întoarse jos, să mai ia câteva înghiţituri 
din coniacul comandantului. Poate că era un păcat ceea ce a 
făcut. In fond şi la urma urmei, era un păcătos. O să-l prindă din 
urmă în lad pe Cornelis Dircx şi vor discuta atunci de ce l-a 
omorât. 


x xk * 


— Crezi că se va întoarce? zise Coenraat. 

În jurul mesei erau feţe neliniştite în seara aceea. Efectul 
vinului începea să dispară, iar câţiva începuseră să se gândească 
la supravieţuire. Speranţa e o bestie periculoasă. Vina şi coniacul 
îţi dădeau cea mai groaznică mahmureală. Numai fraţilor van 
Welderen nu părea să le pese, ordonându-i  valetului 
comandantului să le mai aducă din cel mai bun coniac al 
companiei. Băiatul de serviciu se clătina pe puntea înclinată cu 
farfurii cu carne sărată rece de porc şi de vită. 

Jeronimus se îmbrăcase pentru cină, punându-şi la gât unul 
din medalioanele de aur ale comandantului. 

— Se va întoarce după noi, zise el. 

— Marea se ridică, zise ofiţerul militar. Nu-mi place. 

— Se spunea că e cel mai bun căpitan din toată flota, zise unul 
dintre aristocrați. Şi uitaţi-vă unde ne-a adus: blocaţi pe un recif. 

Prin uşile de stejar puteau auzi urletele soldaţilor beţi care 
erau încă în cală. Jeronimus se întreba ce se va întâmpla dacă se 
va întoarce comandantul. Oamenilor le va veni mai uşor să-l 
strângă de gât decât să dea socoteală pentru faptele lor, în 
asemenea împrejurări. Prin ferestre auzea zgomotul teribil făcut 
de valuri pe recif. In astfel de situaţii dificile, Diavolul îşi găseşte 
oameni. 


Între cimitirul Bataviei şi stâncile Houtman, a cincisprezecea zi 
din iunie, anul de grație 1629 


A doua zi bătea un vânt puternic, însuşi Dumnezeu conspirând 
împotriva lui Pelsaert şi a Onorabilei Companii. François stătea 
pe plajă, privind epava. 

Era un miracol cum Batavia rezistase aşa mult, înfiptă în recif, 
izbită de marea furioasă, câteodată invizibilă sub valurile uriaşe 

care se spărgeau deasupra ei. Un testament pentru dulgherii din 
Amsterdam care au ridicat-o şi pentru stejarul baltic puternic din 
care era construită. 

Faţa arsă de soare a căpitanului era plină de resentimente, de 
parcă vasul l-ar fi trădat. Nu vroia să se întoarcă acolo, se vedea, 
părea să gândească că e mai bine să se scufunde să se termine 
odată cu ea. 

Marinarii erau şi ei de aceeaşi părere, cu feţele întunecate şi 
mormăind, nu doreau decât să-şi salveze propria piele. 

Dar săriră înapoi în barcă, la ordinele lui, şi o scoaseră de pe 
recif, dar când se apropiară de epavă, un val mare îi împinse 
înapoi, nemaiputând să meargă înainte. 

Valurile se spărgeau încontinuu peste bord; cu o seară în 
urmă, această scurtă călătorie, cu fluxul în creştere, durase mai 
puţin de o oră. li putea vedea pe oameni încă agăţaţi de parapet, 
privindu-i cum înaintau, tipetele lor fiind purtate către ei din 
când în când. Dar păreau că nu se apropiau deloc. 

In cele din urmă căpitanul ţipă: 

— Trebuie să întoarcem! 

— Oamenii tăi nu încearcă nimic! ţipă François la el, deşi 
putea vedea cu ochii lui cum muşchii de pe spate şi umeri erau 
încordaţi de la efort. Dimineaţa era pe sfârşite, iar vâslaşii erau 
extenuaţi doar încercând să-şi păstreze poziţia, la distanţă de o 
aruncătură de băț de epavă. 

— Du-te naibii, îi zise căpitanul, nu putem înainta fără vâsle 
lungi, zise el şi se întoarse. 

Nu are rost să mă condamni pe mine, se gândi François, 
privind la vasul în agonie, deja sunt condamnat dacă nu aduc 
înapoi vasul. Nu ar fi trebuit să te las să mă convingi să-l 
părăsesc. 


x k * 


— Domnul comandant se întoarce! ţipă cineva şi oamenii se 
înghesuiră pe puntea alunecoasă, printre pânze şi frânghii. 

Coenraat li se alătură, privind barca încercând să-şi croiască 
drum înainte împotriva valurilor ce se ridicau, agăţat de 
parapetul pupei, sperând într-o dimineaţă mai bună, mahmur şi 
având sentimente de vină şi regret. Se trezise acum, datorită 
vântului rece şi a unei crude realităţi. Nu era singurul confuz. Cei 

care strâmbaseră dispreţuitori din nas în faţa morţii când erau 
beţi din cauza coniacului fin al comandantului, sunt mai puţin 
curajoşi în faţa acestor zori cenuşii, reci. A 

Se ruga ca barca să înainteze, cu teamă în suflet. În barca 
aceea era salvarea, dar sunt de asemenea şi ofiţeri VOC care vor 
căuta vinovaţii dacă se descoperă ce se întâmplase cu o seară în 
urmă. Cu puţin noroc, vor putea spune că furtuna a distrus 
cabina. Furia lui va fi rezervată pentru oameni ca Allert Jansz, 
tunarul, care i-a tăiat spatele servitorului lui cu o sabie când 
încerca să-l gonească de la butoaiele cu vin, şi pe francezul 
Thiriou, care a spart un cufăr cu bani cu un topor, şi pe soldaţii 
care l-au sfidat în dimineaţa naufragiului, îmbătându-se şi 
dezgolindu-şi fundurile păroase în faţa lui. 

Dar mai întâi să scăpăm de coşciugul ăsta plutitor. Trebuie să 
ne salvăm întâi de mare, după aceea de companie, în plus, 
Pelsaert, care mai trăia acum doar datorită milei lui Dumnezeu, îi 
va duce pe uscat şi vor vedea ei dacă mai rezistă încă o noapte. 
Aceste suflete prietenoase îi vor fi recunoscătoare. 

Vântul începu din nou să bată, făcând ca valuri imense să se 
spargă de carenă. Apele crescuseră în mod alarmant şi, 
înfometați cum erau, nimeni nu îndrăznea să se avânte în apele 
agitate din cală pentru a mai fura restul de butoaie cu vin. 

Vechile răfuieli fuseseră încheiate cu o seara înainte. 
Recunoscuse privirile şirete de pe feţele oamenilor care au 
apărut brusc în sala de consiliu cu sânge pe mâneci, bând din 
sticle cu coniac, citindu-se pe chipul lor vina şi satisfacția. 
Minutele treceau, orele se scurgeau, degetele îi îngheţau, 
valurile din ce în ce mai înalte se spărgeau peste pupa. Barca nu 
înainta deloc, în ciuda eforturilor lor de a vâsli. Tot ceea ce 
făceau era să se menţină pe linia de plutire. 

In cele din urma îi privi cum ridică pânzele şi se retrag prin 
valuri. Plânse de frică, nasul îi curgea şi lacrimile i se prelingeau 
în barbă. Avea să moară. 

Dumnezeu pronunţase sentinţa asupra tuturor. 


Insula Verrader 

De-a lungul zilei, Hollert şi Halfwaack au venit şi ei cu două 
dintre bărcile cele mai mici ale Bataviei. Fuseseră folosite pentru 
a transporta merinde şi oameni pe țărm în prima zi, iar acum 

aduceau o delegaţie de pe cealaltă insulă, inclusiv pe Pieter 
Jansz, ofiţerul militar. II informa cu răsuflarea tăiată că, deşi 
reuşise să instaureze liniştea, mai aveau puţină apă şi hrană 
deloc. 

— Proviziile ne mai ajung vreo câteva zile, zise François, dar 
mai bine le păstram noi, în caz că se mai răzvrătesc oamenii. 
Mâine ne vom duce înapoi pe vas, să-i salvăm pe ceilalţi, iar 
după aceea, voi veni eu pe insulă să vă dau instrucţiuni. Până 
atunci trebuie să păstrezi ordinea cum poţi mai bine. 

Jansz nu părea prea încântat de cele auzite, iar Halfwaack îi 
aruncă cumnatului priviri lungi, posomorâte, dar în cele din urmă 
se  întoarseră pe  insuliţă să păstreze liniştea printre 
supraviețuitori, aşa cum a ordonat el. 

După ce au plecat, François bătea plaja în lung şi-n lat, 
nehotărât. Se uită spre canalul dinspre sud-est, la aproape o 
aruncătură de băț, unde era insuliţa pe care aproape două sute 
de suflete erau îngrămădite în deznădejde cu gâturile uscate de 
sete. In lumina slabă putea încă distinge contururile corturilor 
ridicate de ei din stâlpi de catarg şi din pânze. 

Trebuie să facă ceva pentru ei şi trebuie să păzească averea 
companiei. Dar ce să facă să fie bine? 


x xk * 


Zwaantie stătea ghemuită pe plajă, cu genunchii strânşi la 
piept, tremurând de frig. Era sigură că aveau să moară de sete, 
din cauza vânturilor reci. Il privea pe nebunul de Pelsaert 
plimbându-se în sus şi-n jos, tremurând şi vorbind de unul singur. 
Singura lor scăpare era căpitanul. Cel puţin el se comporta ca un 
bărbat. Era acolo, plimbându-se pe plajă, cu cizmele lui de mare 
tropăind pe bancurile de corali, cu mantia fluturându-i în vânt. 
Jan îl însoțea. 

— Avem o problemă, îi zise el lui Pelsaert, pe un ton tăios. 

— Avem mai multe. 

— Sunt de acord. În primul rând trebuie să ne ocupăm de ce-i 
mai important. Trebuie să nu te mai gândeşti să te întorci înapoi 
pe vas. 

— Să nu mă mai gândesc? Cum pot să uit un astfel de lucru? 
Avem o datorie să salvăm bunurile companiei. 

— Avem o datorie faţă de noi înşine. Uită-te în jurul tău, 

omule. Mai avem 80 de butoaie cu apă pentru 40 de oameni. Pe 
cealaltă insulă sunt o sută optzeci, sau cam aşa ceva, şi chiar au 
mai puţină apă decât avem noi. Dacă nu găsim în curând apă, 
suntem morţi. 

— Mai sunt încă şaptezeci de oameni pe Batavia... 

— Şi ei sunt morţi, dacă nu găsim apă. 

— Prima noastră datorie este să luăm oamenii şi bunurile de 
pe Batavia. 

Care o fi problema lui? se gândea Zwaantie. Cui îi pasă de aur 
la capătul lumii, am fi norocoşi să mai supravieţuim câteva zile. 
Să dea Domnul să-l convingă căpitanul pe prostul ăsta îngâmfat. 

— Oamenii mei nu sunt de acord cu tine, zise căpitanul. 

— Ce vrei sa spui cu asta? ţipă François. 

— Oamenii mei nu vor sta aici pe stâncile astea aşteptând să 
moară! 

Vocea lui se ridica în timp ce vorbea, astfel încât când 
termină, ţipa, tâmplele zbătându-i-se. 

Sărmanul comandant părea şocat. lar apoi Claas Gerritsz, 
timonierul superior, intră în discuţie susţinându-l pe căpitan. 

— Are dreptate, zise Gerritsz. Oamenii cer să luăm barca şi să 
căutăm apă, acum cât mai suntem încă în putere. 

— Vor face ce zic eu, ţipă François. 

Căpitanul dezaprobă: 

— Cel mai bun lucru pe care eu şi oamenii mei putem să-l 
facem este să căutăm apă pe insulele înalte pe care le vedem în 
vest. 

— Nu-i putem abandona pe aceşti oameni! 

— Nu-i abandonăm. Dar căutarea apei e mai importantă decât 
banii, chiar mai importantă decât oamenii de pe vas. Eu şi 
oamenii mei vom lipsi o zi, nu mai mult. Dacă vom putea găsi 
apă, ne vom asigura cel puţin că supravieţuim câteva zile. 

Zwaantie ştia ce plănuia căpitanul. Nu se va întoarce după 
acest idiot, se gândi ea. In afara urii dintre ei, se gândeşte să-l 
salveze şi pe prietenul său, Jan. 

In cele din urmă comandantul îşi dădu seama cât de precară 
era situaţia în care se află. Lăsă din umeri, resemnat. 

— Foarte bine, zise el, dar vin cu voi. 

Căpitanul părea dezamăgit. Dar dădu din umeri şi spuse: 

— Cum vrei, apoi se întoarse, lăsându-l pe Francois Pelsaert 
singur pe plajă, singur la comandă, singur în toată lumea. 

Dumnezeu să-l ajute pe căpitan, se gândi Zwaantie. lar acum să 
avem grijă de propria salvare. 


x xk * 


Sussie se ghemui pe pământul tare, tremurând de frig. 
Undeva, doi oameni se băteau pentru o porţie de biscuiţi. Aveau 
acum paznic la apă, dar în acea zi aveau o porţie jalnică, un 
strop de apă într-o cană de lemn. Sussie îşi linse buzele, deja 
crăpate şi sângerânde din cauza vântului, încercând să ignore 
chiorăitul maţelor. Se aflau acolo, blocaţi la capătul lumii, sub 
soarele care apunea deasupra lor; ce mod de a muri. 

Nu aveau paturi. Cele câteva care fuseseră salvate de pe 
epavă fuseseră oprite de predicator pentru familia lui. Pusese 
stăpânire chiar şi pe nişte pânze pe care le spălase şi le folosea 
drept adăpost improvizat pentru el. Atâta sacrificiu în numele 
Domnului. 

Claas făcea parte din echipajul de pe barca pe care Hollert o 
luase pentru a se duce pe cealaltă insulă. Nu se vor mai duce la 
epavă astăzi, se spunea că marea e prea agitată. Claas venise 
ud, speriat şi palid. Tryntgen îl ajută, toţi trei înghesuiți şi 
deprimaţi printre tufişuri şi stânci, strânşi laolaltă pentru a se 
încălzi. 

Strigătele însingurate ale pescăruşilor anunțau venirea serii. 
Vântul nemilos continua să bată cu putere. 

— Ce se întâmplă acolo? îi şopti Tryntgen lui Claas. 

— Li se dă apă şi biscuiţi, zise Claas, se descurcă destul de 
bine. 

— Oare comandantul are vreun plan să supravieţuim? 

Claas nu-i răspunse. Sussie avea presimţirea că prezenţa lui ar 
îmbunătăţi lucrurile. Chiar şi faptul că-l ştia undeva în apropiere 
o făcea să se simtă mai liniştită. 

— De ce n-a venit comandantul pe insula noastră? şopti ea. 

— După mine, se gândesc doar cum să-şi salveze pielea. 

Sussie nu-şi putea crede urechilor. Era de neimaginat. 

Tryntgen se gândea la acelaşi lucru. 

— Nu şi domnul Pelsaert, zise ea. 

— In căpitan nu am eu încredere, zise Claas. Are o expresie pe 
faţă de mi se face pielea găinii. 

— Comandantul nu ne va părăsi, zise Tryntgen. El este cel 

care dă ordine aici. 

— Atunci de ce nu este cu noi? întrebă Sussie, dar Tryntgen nu 
ştiu ce să-i răspundă. 

Se lăsa întunericul, iar vântul bătea mai tare, mai rece. 


x xk * 


Cea mai groaznică noapte din viața lui. 

Aprinseră focul cu ajutorul unei cutii: înăuntrul cutiei era o 
piatră, o bucată mică de oţel şi o cârpă impregnată cu praf de 
puşcă. Au pus câteva surcele unele peste altele, deasupra unor 
plante uscate şi au folosit piatra şi oţelul pentru a face o 
scânteie. Au suflat în flacăra micuță până când s-a transformat 
într-un foc mic şi s-au adunat cu toții în jurul lui, dar surcelele pe 
care le adunaseră ei nu arseră prea mult şi în curând fură 
transformate în cenuşă. 

Extenuat, François căzu într-un somn adânc, dar se trezi în 
miezul nopţii, nisipul înţepându-i faţa şi tremurând din tot corpul. 
Neputând adormi din nou, asculta zgomotul făcut de valurile 
care se izbeau de recif. Furtuna venea, rugăciunile lui rămâneau 
fără răspuns. Vina îl copleşea. 

Măcar de-aş fi rămas în Amsterdam, cum îmi propusesem. 


x xk * 


Căpitanul se trezi cum mijiră zorii, dând ordine marinarilor, 
supraveghind cum restul de biscuiţi şi de apă era descărcat de 
pe barcă. Auzi cizme tropăind pe plaja de coral şi-l văzu pe 
comandant venind către el. 

— Nu am ordonat aşa ceva! ţipă Pelsaert. 

Căpitanul ridică din umeri. Nu-l interesa ce credea sau ordona 
comandantul în dimineaţa aceea. 

— Scopul expediției noastre este să găsim apă. Trebuie să 
uşurăm barca şi să lăsăm proviziile pe plajă. 

— Dacă vine furtuna şi vom fi blocaţi pe insulă fără apă sau 
mâncare, o să-mi mulţumeşti pentru ceea ce am făcut 

Se făcu linişte din pricina vântului care sufla, în timp ce ei se 
uitau unul la altul. 

— Cel puţin ar trebui să ne ducem să le spunem oamenilor ce 
avem de gând, zise comandantul. 

Căpitanul se uită la cer, adulmecând aerul precum un animal 
sălbatic. Simţea că vine ploaia. Se lovi peste coapse, agitat: 

— Nu avem timp pentru aşa ceva. 

— Trebuie să le explic ce planuri avem, ca să nu creadă că i- 
am abandonat. Nu putem pleca aşa, fără să-i asigurăm de 
bunele noastre intenţii. 

Bune intenţii. Unii dintre oameni se uitară la comandant, 
uimiţi de un sentiment aşa de superficial. 

— Du-te tu acolo, mulţimea aia de nebuni va lua barca şi te va 
păstra cu ei. 

— Nu-i pot abandona. 

— Nu se vor lăsa conduşi nici de tine, nici de altcineva. 

— Trebuie să le duc măcar un butoi cu apă. 

— Nu avem timp de aşa ceva. Un butoi în plus sau în minus nu 
contează pentru ei. Dacă nu găsim apă bună şi multă, s-a zis cu 
noi, iar mustrările tale de conştiinţă nu mai au nici o importanţă 
pentru noi. 

— Este un ordin! 

Dumnezeule, vorbea serios. Se apropie de el, astfel încât se 
uita în jos la el. 

— Nu-mi poţi da ordine acum! Suntem blocaţi la capătul lumii, 
iar eu sunt singura ta speranţă, aşa că nu mai face pe 
atotputernicul cu mine. 

Spre surprinderea lui, Pelsaert îşi păstră poziţia: 

— Neascultarea ordinelor este echivalentă cu răzvrătirea. 

Căpitanul schimbă tactica, vorbind mai calm. 

— Vom pleca doar o zi sau două. 

— Nu. Nu-i pot părăsi fără o explicaţie. 

Comandantul lăsă învins mâinile în jos şi plecă. Jan Evertsz 
privise cearta, ceilalţi stând neliniştiţi în spatele lui. 

— Ce zice? 

— Vrea să se ducă pe insulă cu un butoi cu apă şi să capete 
binecuvântarea lor pentru această călătorie. 

— Hai să-i facem felul şi gata! 

Două săptămâni în lad îl făcuseră pe sărmanul om să nu mai 
judece clar. Nu puteai să-l omori pe un consilier al Indiilor când 
aveai 40 de martori, chiar dacă te aflai la capătul pământului. II 
luă pe Jan deoparte, arătându-i mulţimea de marinari care 
aşteptau lângă barcă. 

— Ai încredere în ăştia că îşi vor ţine gura? Să zicem că se 

întâmplă o minune şi putem pleca spre Batavia. Guvernatorul 
Coen va dori să ştie de ce comandantul nu e cu noi şi ne va 
ameninţa cu spânzurătoarea pentru dezertare. lar unul dintre 
aceşti băieţi de acolo îi va spune că te-a văzut cum l-ai 
înjunghiat. Ce crezi că va face atunci? 

— Nu vom merge spre Batavia. Să mergem spre Melaka. Dacă 
e cineva care ne poate duce acolo, atunci tu eşti acela. Cei din 
Specks ne vor ajuta, mai ales dacă vor crede că-i vom răsplăti cu 
ceva din aurul companiei. 

— E mai bine să dispară mai târziu când nu se va mai da vina 
pe nimeni. Nu vrem să cadă totul pe noi. 

Jan trase cu degetul pe obraz o urmă subţire. Ştie că am 
dreptate, se gândi el. 

— Avem nevoie de toată apa, zise Jan. De ce să le-o dăm 
câinilor de pe insulă? 

— Ne putem lipsi de un butoi. 

— Să vedem dacă o să mai crezi acelaşi lucru şi când ne vom 
afla la distanţă de o săptămână faţă de Java şi o să-ţi iasă limba 
afară de un cot de sete! 

— Fă ce zice, Jan. Fă ce zice el. 


x k * 


François stătea singur la pupa, privindu-i pe marinari în timp 
ce vâsleau spre insuliță. Preţiosul butoi cu apă fusese plasat în 
mijlocul bărcii. Jan se uita la el de parcă ar fi fost un cufăr plin de 
guldeni de aur. Dar poate că era mai prețios decât o monedă 
acum. Unde ai fi putut să-ți cheltuieşti banii pe insula aceasta 
uitată de Dumnezeu? 

Vâsliră în tăcere tot drumul, vântul biciuind barca, iar apa 
udându-le hainele. 

Când se apropiară, Evertsz se ridică la cârmă şi arătă cu 
degetul: 

— Uită-te la proştii ăştia! 

Oameni uitaţi de Dumnezeu erau adunaţi pe plajă, putea să le 
audă strigătele de la o milă distanţă, purtate de vânt. Cum se 
apropiau de ei, ei începură să înainteze spre barcă. 

— Vor să ne captureze! zise Evertsz. 

— Sunt disperaţi după apă, răspunse François. 

— intoarce! 

Oamenii de la vâsle nu aveau nevoie de încurajare. Lăsară 
vâslele la o parte şi întinseră pânzele. 

— Ce faceţi? ţipă François. 

— Priveşte-i pe idioţii ăştia! Dacă ajung la barcă, ne vor face 
să ne scufundăm! 

— Vă ordon să vâsliţi spre plajă, strigă François. 

Marinarii ezitau, unii din ei privind către Evertsz. François 
înţelese că aici autoritatea sa asupra marinarilor dispăruse. 

— E prea periculos, zise Evertsz. 

— Vă ordon să întoarceţi barca spre insulă! ţipă François. Nu-i 
putem lăsa acolo! 

— Nu aveţi încotro, domnule comandant, zise Evertsz, arătând 
către plajă. N-aveţi decât să muriţi cu ei dacă asta vă convine. 

Asta era. Evertsz nu intenţionase să renunţe la apă. Mai mult, 
vroia ca Lucretia van den Mylen şi comandantul să moară, 
pentru ca el să nu-i mai dea socoteală guvernatorului general 
când ajungeau în Java. 

Dar avea dreptate, aceasta era şansa lui. Putea rămâne cu 
oamenii, dacă asta era dorinţa lui. Apele erau mici aici şi ar fi 
putut să ajungă pe plajă cu uşurinţă. Dar, dacă nu rămânea cu 
Jacobsz şi cu adunătura lui de marinari, ce şanse erau ca ei să se 
întoarcă să le aducă apă, dacă ar fi găsit? Căpitanul şi oamenii 
lui îi priveau cu dispreţ pe pasageri, pe toţi. Salvarea oamenilor, 
cel puţin în această viaţă, depindea de modul în care François 
Pelsaert reuşea să-i păstreze pe aceşti marinari cinstiţi. 

Fusese o clipă, înainte ca vântul să sufle în pânze, în care s-ar 
fi putut răzgândi şi sări în apa puţin adâncă, pentru a se putea 
îndrepta spre plajă. In schimb se răzgândi şi se aşeză la prora, 
privindu-l pe Evertsz întorcându-se pe unde a venit. 

Se întoarse şi-i privi pe oamenii de pe insulă cum dispar în 
ceața care acoperea insulele acestea fermecate. Se uită după ei 
chiar şi după ce blestemele şi înjurăturile lor fură purtate de 
vântul nemilos, până când oamenii deveniră doar nişte puncte 
pe marea furioasă, cenuşie. 


Cimitirul Bataviei 

Lucretia era pe plajă şi privea cum barca făcu cale întoarsă 
îndreptându-se spre canal. Preţ de câteva minute ea îl zări pe 
François stând la prora, în jacheta lui roşie, elegantă. Toată 

dimineaţa trecută l-au aşteptat să vină. Acum se întâmpla asta. 

Câţiva loveau apa, alţii chiar au încercat să înoate după ei. 

— Ce face? se plânse predicatorul. De ce nu se întoarce? 

În timp ce barca traversa canalul, o linişte neobişnuită se lăsă 
pe insulă. Bărbaţi şi femei se uitau lung, uimiţi. Apoi câteva 
femei începură să plângă. 

— Blestemat să fie! zise cineva. 

Ea se întoarse. Era caporalul masiv, Steenhower. _ 

Pe vas, aceste blesteme l-ar fi costat trei ture de chilă. In 
dimineaţa aceea, nici măcar predicatorul nu spuse nimic 
împotriva lui. 


x xk * 


Fiu de târfă țigancă! zicea Weibbe Hayes în gând. Nu că ar fi 
fost surprins. Inţelegea logica lui mai bine decât oricare dintre 
vânzătorii de aici. Pelsaert gândea ca un soldat, făcea o 
retragere tactică, îi sacrifica pe câţiva pentru victoria totală. 

Şi ar fi fost în regulă dacă era o bătălie. Dar asta nu era o 
bătălie, iar în mintea lui, domnul Pelsaert avea o datorie morală 
faţă de ei. Presupunea că acea responsabilitate se pierduse în 
momentul în care Batavia rămăsese blocată pe recif. 

De fapt, ce spera? Intotdeauna soldatul era cel care suferea 
când ceva nu mergea bine, fie în luptă, fie la un naufragiu. 
Ofițerii întotdeauna fugeau primii şi-i lăsau să sufere pe cei de 
rând, care-i urmau cu credinţă. Dar dacă luai moneda celuilalt, te 
puteai face vinovat de trădare. Erai ca o sabie pe care o 
cumpărai, prin natura ta puteai fi înlocuit. 

Oare nu era François Pelsaert un nenorocit, dar nu cel mai 
mare dintre ei, pentru că el avea pretenţia că e mai bun decât 
restul lumii? 


Insula Verrader 


Ordonase ca ei să nu meargă mai departe de insulele înalte, 
dar cum porniră din insuliţă la prima lumină a dimineţii François 
observă că nu fusese nimic lăsat pe plajă, toate proviziile 
fuseseră luate cu ei, deşi insulele erau, după calculele lui, la 
câteva ore de navigat distanţă. Luaseră şi femeile cu ei, pe târfa 
de Zwaantie Hendricks şi pe soţia unui tunar cu copilul ei. 

În dimineaţa aceea marinarii nici măcar nu se prefăceau că 
sunt ruşinaţi. 

In timp ce treceau prin apele nu prea adânci, se gândea: ar 
trebui să le cer socoteală pentru asta. In schimb se aşeză la 
prora tăcut. N 

Febra îi revenise şi se simțea slăbit de foame. li era frig, 
îngheţase de frig. Incerca să se încălzească suflându-şi în mâini. 
Nu se prefigura nici o schimbare a vremii, nici o soluţie simplă 
pentru a ieşi din impas. 

Poate că are dreptate căpitanul, se gândi el. Cu ce-i ajută pe 
oameni dacă stau şi mor acolo cu ei? După ce vom salva 
oamenii, ne vom gândi cum să salvăm proprietatea companiei. 

Dacă găsim apă, restul ne va fi iertat de către Dumnezeu. 


x xk * 


Înaintau încet, duşi de curent, cu pânzele strânse, în timp ce 
căpitanul încerca să  desluşească labirintul recifului care 
despărţea aceste insule înalte de lagună. Zwaantie stătea jos la 
prora. Puicuţa nu se oprea din plâns, ar fi vrut să dea ortul popii. 
Toţi erau tăcuţi, le era frică de acest loc, de curenţii puternici şi 
de păsările ce scoteau sunete ciudate, ascuţite. 

Când se apropiară, văzură că nu este doar o singură insulă, ci 
două, cea mai înaltă nu era mai mare decât dunele de la Texel, 
probabil, iar cea din sud avea cam două-trei mile lungime. 

Trecură de stânci ciudate, în formă de ciupercă, pline cu 
excremente de păsări, având la bază calcar şi fiind înconjurate 
de dune de nisip şi întinderi de noroi. O focă se încălzea la soare, 
dar când îi văzu, deschise un ochi şi apoi adormi la loc. 

Căpitanul dădu un ordin oamenilor de la vâsle şi ei o porniră 
prin apa puţin adâncă spre plaja lungă şi albă, mai albă decât 
văzuse Zwaantie vreodată. Câţiva dintre oameni săriră din barcă 
în picioarele goale, să tragă barca la mal, dar imediat unul din ei 
urlă de durere şi trebui să fie tras înapoi în barcă, sângele 
curgându-i şuvoi din picior. La câteva minute după aceea, un alt 
om păţi acelaşi lucru. Noroiul gros de pe fund era plin de scoici 
ascuţite ca un briceag care tăiau bucăţi mari de carne din talpă. 

Pe când cei doi oameni se văitau în santină, căpitanul scuipă 
în apă şi zise: 

— Locul ăsta-i blestemat. 

x k * 


Şi-au petrecut ziua căutând apă, deşi i se părea lui Zwaantie 
că nici unul nu căuta prea mult, pentru că nimeni nu avea chef 
să se depărteze prea mult de barcă, şi cine-l putea învinovăţi? 

Insulele nu erau mai primitoare decât insuliţele pe care le 
lăsaseră în urmă, erau doar ceva mai multe dealuri nisipoase 
acoperite cu tufişuri. Una avea o plajă albă, aşa de diferită de 
insula pe care tocmai o părăsiseră, care era toată din coral. Locul 
acesta părea să fie locuit în principal de păsări, stoluri uriaşe 
care întunecau cerul când zburau: pescăruşi, cormorani şi 
pitulici, în timp ce pietroşei albi şi bâtlani ciuguleau şi treceau 
prin noroiul puţin adânc. Zwaantie văzu un cuib uriaş de vulturi 
înălțându-se pe unul din promontorii. 

Imediat după ce coborâră au auzit strigăte de pe plajă, unii 
dintre marinari descoperiseră bălți cu apă de ploaie printre 
stâncile de granit, dar apa fusese infestată cu apă sărată de 
mare şi nu era potabilă. Căpitanul ordonă oamenilor să sape 
gropi în diverse locuri, dar nu găsiră decât nisip alb sau calcar. 

Nu încercau decât pe jumătate. Ca şi ea, tot ceea ce doreau 
era ca dulgherii să termine de pus scândurile de apărare pe 
barcă, scânduri care erau necesare bărcii pentru a rezista unei 
călătorii mai lungi. 

Văzu privirile secrete pe care Jansz şi căpitanul şi le aruncau. 
Ştia ce gândeau, nu doreau decât să plece cât mai repede din 
acest loc. În ceea ce o privea, îi mulțumea lui Dumnezeu că 
existau oameni cu muşchi şi creier suficient pentru a-l folosi. 
Dacă ar fi fost lăsaţi pe mâna fătălăului de Pelsaert, nu ar fi 
rezistat nici măcar o săptămână. 


XIII 


Întreabă pe oricine, şi îţi va explica cât de nevinovat e. 

Intrebaţi-l pe cumnatul căpitanului, pe Halfwaack. Când el şi 
colegul lui, timonierul inferior, Hollert, l-au văzut pe comandant 
depărtându-se de insula din apropiere, s-au hotărât să-i caute. 
Nu intenţionaseră să-i abandoneze pe oameni. Fusese decizia 
comandantului. 

Întrebaţi-l pe Claas Jansz, soţul lui Tryntgen Fredericx. 

Se întoarse cu spatele la cârmă, crezând că s-au dus să caute 
apă pe insulele înalte. Nu a fost intenţia lui să-şi părăsească 
soţia; Hollert şi Halfwaack au hotărât să nu se mai întoarcă. 

Erau nevinovaţi în greşeala lor, cum toţi oamenii sunt 
nevinovaţi. Nu am întâlnit încă un om vinovat în lunga mea 
experienţă de păcătos. 

Dacă un astfel de om există, nu era acolo în dimineaţa aceea. 


Insula înaltă din vest 


Mai târziu în după-amiaza acelei zile barca apăru din nou, 
oamenii se strânseră pe plajă să o privească cum se apropie, 
târâindu-şi picioarele prin nisip, vina făcându-i să se simtă 
agresivi. Căpitanul îşi ţinea mâinile în şold, cu o expresie 
impenetrabilă. Toţi stăteau acolo în tăcere, privind cum vâsleau. 
Era barca cea mică. 

In timp ce se apropia, căpitanul îl recunoscu pe Halfwaack, 
nenorocitul de cumnat al lui. Nu mai vorbiseră unul cu altul de 
când el se luase de Zwaantie. Niciodată nu-i plăcuse să plece 
într-o călătorie mai lungă pe ocean cu vreun membru al familiei, 
ce credeau ei, că o să trăiască precum un călugăr? Nu dorise ca 
el să facă parte din echipaj, el şi Pelsaert pe acelaşi vas, erau 
condamnaţi de la început. 

Halfwaack îşi croi drum prin apă, cu buzele albe de mânie. 
Probabil nenorocitul credea că-i datorează ceva. 

— Ce faci aici? 

— Acelaşi lucru voiam să te întreb şi eu pe tine, căpitane. 

Se uită la ceilalţi. Mai erau şi Hollert, timonierul inferior, Claas 
Jansz, trompetistul şi încă vreo câţiva. 

— Căutăm apă, zise François. 

— Oamenii cred că i-ai abandonat, domnule comandant. 

— Dacă nu găsim apă, o să murim cu toţii, îi zise căpitanul. 
Dar nu ne-ai spus ce cauţi tu aici. 

Se auziră mai multe picioare târşite, mai multe replici 
bombănite. 

— Oamenii ne-au trimis după voi. Vor să ştie ce planuri aveţi 
ca să supravieţuim. 

La naiba cu ei, se gândi căpitanul. Hollert şi Halfwaack erau 
oamenii companiei, trompetistul la fel; dacă se hotăra să aplice 


154 


- COLIN FALCONER - 


planul lui Jan şi să fugă la Melaka dezertând la cei din Specks, va 
trebui să se mulţumească cu nenorociţii ăştia şi cu Pelsaert. Asta 
complica lucrurile. 

— Ne-am gândit că intenţionaţi să ne lăsaţi aici cu ceilalţi, în 
timp ce voi vă îndreptaţi spre Java, zise Halfwaack. 

Căpitanul râse în barbă: 

— Nu asta a fost intenţia noastră. 

Toţi râseră nervoşi. Nimeni nu se privea în ochi. 


x xk * 


Şi aşa, strânşi în jurul focului de pe plajă, luară o hotărâre. 

— Aici nu e apă, zise căpitanul. Dacă rămânem aici, o să 
murim cu toţii. 

— E doar prima zi de căutare, protestă François, poate doar 
asta stă între oameni şi moarte. Nu putem renunţa aşa uşor. 

— Vremea se înrăutăţeşte. Dacă vine vreo furtună, nu vom 
mai reuşi să plecăm de aici. 

— Asta ar putea fi în favoarea noastră. O furtună aduce ploaie. 

— Cu doar douăzeci de galoni de apă rămaşi nu ne putem 
permite să aflăm. 

Se auziră murmure de aprobare de la marinarii care erau 
destul de aproape pentru a auzi. 

— Dacă plouă, vor supravieţui, se auzi o voce din spatele lui. 
Dacă nu, vor muri. 

Se întoarse. Era Claas Gerritsz: 

— Nu are sens nici să murim şi noi cu ei. 

— Tragi concluzii pripite, ţipă François, sperând ca măcar un 
marinar să-l sprijine. Când vasul se va distruge pe recif, mai 
multe butoaie cu apă vor pluti spre țărm. 

— Apa din butoaiele s-a amestecat cu apa de mare, în ziua 
naufragiului. 

— Nu-i putem părăsi pe oameni! 

— Nu le datorăm nimic, zise Jan Evertsz. 

Căpitanul îi făcu semn din priviri să tacă. Dar atunci vorbi 
Hollert: 

— Este adevărat, zise el. Aţi văzut cu toţii cum s-au comportat 
când încercam să încărcăm bărcile de salvare. Şi-ar fi călcat în 
picioare propria mamă să ajungă pe țărm. S-au răsculat 
împotriva ofițerului militar când a încercat să păzească butoaiele 

cu apă. Dacă nu mai au apă, a cui e vina? 

Era clar că Hollert şi Halfwaack vorbiseră deja cu căpitanul şi 
nu intenționau să se întoarcă la oamenii de pe insulă. 

— Am o responsabilitate faţă de ei, zise François. 

Căpitanul arătă cu degetul marinarii adunaţi în jurul bărcii 
pentru a se încălzi puţin şi zise: 

— lar eu am o responsabilitate faţă de ei. Dacă nu găsim apă, 
vom muri cu toţii. 

— Are dreptate, zise Claas Gerritsz. 

— Propun să ne îndreptăm către insula principală. Nu cred că 
suntem la mai mult de patruzeci-cincizeci de mile spre vest. 

A recunoscut acum, se gândi François. Tot timpul a susţinut că 
au lovit vreun banc necunoscut de nisip. Cu această afirmaţie a 
admis că ştia că se aflau pe stâncile Houtman. 

— Nu. Nu putem abandona oamenii. 

— Dacă găsim apă, pe insulele din sud sau pe oricare din 
insulele din apropiere, o vom aduce înapoi pentru oamenii de pe 
insulă. Nu-i abandonăm, dimpotrivă suntem singura lor salvare. 

Francois se gândea care ar fi cel mai bun lucru de făcut. Avea 
o obligaţie să meargă cu acei oameni, să se asigure că-şi 
îndeplinesc datoria, că ei caută cu simţ de răspundere apă şi că 
nu se îndreaptă direct spre Batavia raportând că ceilalţi s-au 
pierdut. Dar era de asemenea consilierul Indiilor şi era normal să 
păzească bunurile companiei. Dar oamenii? Nu era dator şi faţă 
de ei, să se asigure că menţin ordinea şi că nu-şi pierd speranţa? 

Francois dezaprobă: 

— Trebuie să mă gândesc mai bine. 

— Nu avem timp de gândit, spuse căpitanul, iar disprețul din 
vocea lui era evident. 

Acum îmi pune la îndoială judecata şi capacitatea de a lua 
decizii de faţă cu toată lumea, se gândi François. E uşor să iei 
decizii când nu te interesează decât cum să-ţi salvezi pielea. 

Căpitanul mai răsuci o surcea în focul mic. 

— Pot să vă spun ceva în particular? întrebă el. 

Merseră puţin mai departe de foc, să nu audă şi ceilalţi. Au 
stat acolo mult timp, vântul biciuindu-le faţa, încercând să-i 
doboare la pământ. Douăsprezece cufere cu bani, banii 
companiei. li venea să plângă. Ce se întâmplase cu el? Ar fi 
trebuit să rămână în Olanda, cum plănuise. Căpitanul stătea 
aproape de el, aplecat. 


156 


- COLIN FALCONER - 


— Ne-ai sacrifica pe toţi, doar ca să ai conştiinţa mai 
împăcată? 

— Problema nu este conştiinţa mea. 

— Chiar aşa? Trebuie luate decizii dure, domnule comandant. 

Francois nu avea chef să audă asta, nu voia ca bruta asta să-i 
sporească temerile. Trebuia să-şi facă datoria, nu să încerce să 
scape mai uşor. 

Se uită la cer. Nu erau stele, acelaşi cer acoperit de nori ca în 
seara în care au ajuns pe stânci. De ce nu plouă? 

— Bine, zise el, dar numai până la Southland. Găsim acolo apă 
şi ne întoarcem după oameni. 

— In regulă. Cred că ştii că altă alternativă nu există. 

François se simţea de parcă ar fi ratificat o decizie care fusese 
deja luată. Acum era purtat de ea, dar, când se va termina, se 
întrebă cine îşi va asuma responsabilitatea dezastrului. 


A şasea zi din iunie, anul de grație 1629 


Francois se trezi înţepenit de frig şi-l apucă depresia pe loc 
când îşi aminti unde era şi cum ajunsese în acest loc pustiu şi 
rece. Puse picioarele pe pământ şi-şi croi drum spre plajă, unde 
de-abia putea zări silueta bărcii. 

In ziua judecății de apoi voi da socoteală pentru ziua asta. 


x xk * 


Şi aşa porniră, în total patruzeci de suflete, dintre care două 
femei şi un copil de trei ani, cu barca cea mică legată în spate de 
barca mare. In zorii zilei cenuşii, Batavia nu părea mai mare 
decât un punct. François se lăsă moale pe prora. Se simţea de 
parcă ar fi înghiţit pietre. 

Căpitanul dădea ordine de la mânerul cârmei, călăuzindu-i 
spre larg prin labirintul crestat de recif şi insule adăpostite. 

Am făcut tot ce am putut, se gândea François, am căutat 
peste tot apă, chiar am cerut să mă întorc şi să mor alături de ei. 
Ce pot să fac eu dacă ceilalţi nu au puterea de a-şi îndeplini 
datoria când eu nu sunt de faţă? 

Dar totuşi o voce nu-i dădea pace, era conştiinţa lui 
nemiloasă. Nu va şti niciodată dacă a făcut ce trebuia dintr-un 
motiv greşit. 


157 


- INFERN - 


Strigătele pescăruşilor se asemănau cu ironia unei mulţimi. | 
se deschisese o portiţă de scăpare, dar îşi dădu seama că nu mai 
dorea cu orice preţ să trăiască, era ca atunci când moartea 
părea mult mai sigură. Sălbăticia urâtelor păsări de mare şi a 
şobolanilor i se părea aşa de străină, precum lumea cealaltă, ca 
regiunile întunecoase şi necunoscute ale propriului suflet. 


Cimitirul Bataviei 


Ce gloată, se gândea Weibbe. Beau toată apa din prima zi, iar 
apoi stau aici urlând, aşteptând să-i salveze cineva şi 
blestemându-i pe Pelsaert şi pe căpitan. De parcă ar fi vina 
altcuiva că ei au băut toată apa. 

Oricum, nu cred că mai are vreo importanţă acum. Oricum o 
să murim toţi aici, într-un fel sau altul, fie că am fi avut porţii de 
apă sau nu. Totuşi, aşa cum învățase în bătălii, nu ştiai niciodată 
când lucrurile se întorceau în favoarea ta, când credeai că vei 
muri apărea ceva şi te salva. Trebuia să mergi înainte, prin asta 
dovedea un bărbat curajul lui. Priviţi-l pe Steenhower, era cât o 
moară de vânt, dar deja renunţase. 

li găsi pe predicator şi pe familia lui adăpostiţi după o stâncă, 
copilul cel mai mic plângând în poala mamei lui, iar predicatorul 
în genunchi, rugându-se cu voce tare la Dumnezeu. S-ar putea 
să aibă efect. Din experienţa lui, Dumnezeu era imprevizibil. 

Predicatorul deschise ochii când văzu umbra lui Weibbe. 
Probabil că aştepta să apară unul din îngerii lui Dumnezeu, dar 
nici pe departe. Când îl văzu pe Weibbe, faţa lui căpătă o 
expresie ciudată, speranţa şi suspiciunea amestecându-se în 
privirea lui. 

— Lucrurile devin disperate, părinte, zise Weibbe. Predicatorul 
nu putea vorbi, buzele-i erau uscate de sete şi vânt. Vrei să 
trăieşti, omule? 

— Totul... e în mâinile... lui Dumnezeu. 

— Dumnezeu îi ajută pe cei ce se ajută, zise Weibbe. Unde 
elimini apa? 

Predicatorul se ridică, deşi fusese un efort cam mare. 

— Ce tot spui acolo? 

— Tot ce trebuie să faci este să bei aceeaşi apă de două ori, 
înţelegi ce vreau să spun? 

— Ce prostii spui tu acolo? 

— Dacă închizi ochii nu-i mai rea decât berea pe care ne-o 
dădea pe vas. 

— Dar aşa fac animalele, mormăi predicatorul. 

— Când suntem reduşi la condiţia unor animale, nu mai există 
altă cale. 

— Mai bine mor decât să mă înjosesc în faţa lui Dumnezeu, 
zise el căzând înapoi pe nisip. 

— Vremea se schimbă aici cât ai clipi din ochi. Puţină ploaie şi 
vom scăpa. 

Weibbe se uită la cer. Era acoperit de nori, acelaşi vânt bătea 
dinspre nord-vest, aruncându-le bucăţi de coral în faţă. Nici un 
strop de ploaie. 

— Un om nu poate bea propria urină. 

— Nu o bei pe a mea, zise Weibbe, neputându-se abţine să 
glumească. 

Când urma să mori, predicatorii şi preşedinţii flotei nu mai 
aveau aceeaşi putere asupra ta. 

— Haide, omule, catolicii beau sângele lui lisus. O să reuşeşti 
şi tu să bei urina lui Gijsbert. 

— Piei din calea mea, diavole. 

— Atunci mori. Nu mă interesează. 

— Am încredere în rugăciunile mele. 

Poate că avea dreptate. Ce rost avea să încerci să 
supravieţuieşti? Comandantului şi lui Jacobsz le va lua cel puţin 
două luni să ajungă în Batavia şi încă o lună să se întoarcă, dacă 
reuşeau. 

Intr-o zi, maxim două, vor muri cu toţii de sete. Predicatorul îşi 
continuă rugăciunile faţă de Cel Atotputernic. Weibbe îl asculta 
recitându-şi rugăciunile în noaptea adâncă, până când vocea lui 
uscată nu mai putu să articuleze nici un cuvânt. 


Stâncile Houtman 


Jeronimus se aşezase în scaunul sculptat al comandantului, 
examinând Marea Cabină, plimbându-şi mâinile pe spătarul de 
lemn ale fotoliului, imaginându-şi că este consilier al Indiilor şi 
comandantul flotei. Era nevoie de imaginaţie, bineînţeles, 
deoarece conţinutul cuferelor comandantului era împrăştiat pe 
podeaua cabinei, plutind într-o baltă de apă de mare la tribord. 
Era imposibil să stai în picioare în cabină, pentru că Batavia era 

şi mai înclinată, iar mobila grea din cabină apăsa pe bastion. 

— Adu-mi nişte vin, şi repede, ţipă el la un servitor imaginar 
care se grăbi să-i îndeplinească porunca. 

Schiţă un desen pe braţul fotoliului cu degetele de la mâna 
stângă. 

— Intr-adevăr, doamnă van den Mylen, am văzut multe 
minunăţii în Indii şi ar trebui să fii cuprinsă de frică în faţa unor 
lucruri pe care le-am văzut eu. 

Examina conţinutul sertarului, găsi o scrisoare a lui Pelsaert, 
cu scrisul lui meticulos ce conţinea un inventar al cumpărăturilor 
pentru asigurarea proviziilor, ce data de la coborârea lor în golful 
Table. 

— Fă o copie a acestei scrisori, dle Vries! comandă el. 

Un val mare se izbi de vas, care se cutremură în urma 
impactului. Jeronimus scoase un sunet ascuţit şi se îndreptă spre 
uşă. 

— Dumnezeu nu ar suporta un sfârşit aşa de umilitor pentru 
mine! ţipă el. 

Se întuneca. Mulţumit că vasul era din nou stabil, se împletici 
prin cabina alunecoasă până la patul lui Pelsaert şi se aşeză 
acolo, ghemuindu-se pe o parte. Işi puse o cuvertură peste cap şi 
stătu acolo, tremurând, neavând somn, ţipând furios la demonii 
mării care-l chinuiau în noaptea lungă. 


Cimitirul Bataviei 


Tryntgen Fredericx stătea pe rocile albe de granit, valurile 
legănând uşor coralii de la picioarele ei. Un pescăruş se rotea pe 
deasupra, urmărind valurile mici de-a lungul fâşiei de nisip. 

Stătea cu capul pe genunchi şi nu-şi ridică privirea când auzi 
paşii lui Sussie pe stâncă şi când sora ei îi puse o mână pe umăr. 

— Tryntgen, draga mea. 

Plângea, fără să scoată un sunet, deşi Sussie vedea cum 
pieptul i se ridica cu greu. Nu aveai ce să-i zici, nici o consolare 
nu era suficientă. 

Aşteptai anumite lucruri de la un bărbat, presupunea ea. Cel 
mult, aşteptai să-ţi fie credincios, dar, aşa cum erau bărbaţii, 
zicea Tryntgen, asta nu era întotdeauna posibil. Dar şi asta putea 
fi iertat. In cel mai rău caz, te aşteptai să te iubească cum 
puteau ei mai bine, în felul lor. 


160 


- COLIN FALCONER - 


Era prea mult să-i ceri unui bărbat să nu se furişeze în miezul 
nopţii să-şi salveze propria piele în timp ce tu mureai de sete 
într-un loc uitat de Dumnezeu? Dacă s-ar fi dus în docuri şi şi-ar 
fi încercat norocul cu târfa cea mai proastă, în cel mai ieftin 
bordel, ar fi fost o trădare, dar ai fi putut înţelege că-i doar un 
bărbat şi că uneori este foarte greu să reziste tentaţiei. 

Dar asta era o trădare ce nu mai ţinea de păcatul cărnii. Ce 
puteai să-i spui? Cel puţin durerea şi umilinţa nu vor dura mult, 
dar ar fi un gust amar cu care să mori. Şi ce trădare, să faci o 
femeie să plângă aşa, când ar fi avut nevoie de lacrimi, peste o 
zi sau două, când ar fi dat tot ce avea pentru un strop de rouă. 


XIV 


Pentru un om care moare de curiozitate ar fi interesant, cred, 
să vadă cum ar trăi Claas restul vieţii, dacă ar reuşi să ajungă în 
Java. Viaţa este scurtă şi el credea că a mai câştigat câteva ore. 
Mă întreb cum se va bucura el de scurtul timp care-i mai 
rămâne, cât de plăcut va fi. 

Remuşcările fac un om să fie bun. Dacă nu are remuşcări, 
poate face ce vrea, fără să privească înapoi. Dar un om poate fi 
bun şi în acelaşi timp face lucruri rele, şi eu pe astfel de oameni 
îi consider extrem de interesanti. 

Dacă aveţi imaginaţie, poate puteţi să scrieţi o poveste despre 
Claas Jansz, să priviţi în viitor şi să vedeţi ce-i rezervă. Cred că 
ne-am înţeles că este un om bun care a făcut un lucru 
monstruos, şi ceea ce şi-a cumpărat el cu un singur gestnu e 
viaţa, ci o viaţă în lad. 


Cimitirul Bataviei, a zecea zi din iunie, anul de graţie 1629 


Cioc-cioc-cioc... 

Sunetul se auzea neîncetat,  înnebunindu-te. Cineva 
răsturnase butoiul de apă cu susul în jos şi numai picioarele îi 
rămăseseră afară, se târâse înăuntrul lui şi zgâria cu o cană de 
metal fundul butoiului pentru o picătură de apă. 

Cerul era de culoarea perlei răspândind o lumină ce făcea să 
te doară ochii. Judick avea gâtul şi limba atât de uscate încât nu 
putea vorbi. 

La marginea apei, un copil băuse apă de mare şi se tăvălea de 
durere prin apă. In curând se va îneca şi va muri. Nimeni nu avea 
destulă forţă să se ducă acolo şi să-l salveze. 

Tatăl ei, care nu se putea ridica din genunchi, se ruga la 
Dumnezeu pentru izbăvire. Unul din fraţii ei plângea suspinând 
aşa tare că se întreba cum de mai are puterea să tipe. 

Un corp umflat plutea pe țărm, mirosind îngrozitor; murise 
înecat încercând să ajungă la țărm de pe navă. Cel puţin murise 
repede, îi spusese mama ei. 

Judick închise ochi, gândindu-se cum ar fi fost să fie 
căsătorită. Apoi se pregăti să moară, cum putea ea mai bine. 


x xk * 


Butoaiele cu apă nu mai erau păzite, nu mai era nici un strop 
de apă în ele. Corturile soldaţilor, deşi improvizate din pânză şi 
lemnul scăpat de pe vas, fuseseră aliniate în ordine. Mureau în 
mod disciplinat. Weibbe Hayes, cu buzele crăpate şi sângerându- 
i, stătea sub o marchiză de pânză, fiind prea slăbit să se mai 
poată mişca, luptându-se cu fantome ce aveau ceşti cu apă rece 
şi care nu-i dădeau pace. 

II privi pe unul dintre tinerii recruți, Mattys Beer, picurând 
urină într-o cană de tablă şi ridicând-o la buze cu mâinile 
tremurând. Mărul lui Adam îi tremura în timp ce ducea cana la 
gură, dar nu putea s-o facă. Vărsă lichidul şi azvârli cana, 
prăbuşindu-se la pământ, plângând. 

Steenhower cel masiv se târâse până la jumătatea plajei către 
marginea apei, delirând, iar acum zăcea prăbuşit pe plaja de 
coral, aproape mort, presupunea Weibbe. Erau atâtea moduri de 
a muri pentru un bărbat: să se înece, să moară de sete sau de 
febră, sau de frig, să fie zdrobit de o roată, sau să moară într-o 
bătălie răpus de o flintă, îndurând atâtea chinuri ca un criminal 
de rând. Orice ar fi spus predicatorul, nu avea nici un sens. 

Luai totul aşa cum era, erai un prost să opui rezistenţă, pentru 
că în final oricum nu aveai nici o şansă. 

Lucretia stătea sub pânze, prea slăbită pentru a se mai mişca, 
bântuită de umbrele morţii. Membrele i se contractau nervos la 
zgomotul pe care-l făceau crabii pe plaja de coral, umbra unei 
păsări care se rotea deasupra căzu peste faţa ei, amintindu-i de 
alte umbre ce se mişcau pe coridorul de pe Batavia, 

rememorând totul cuprinsă de panică. În delirul ei, se agita 
încercând să se ferească de mirosul urât al respirației lor, de 
mâinile lor dure şi murdare. 

— Doamnă van den Mylen, se auzi o voce. 

Cine era? O voce blândă, şi brusc se trezi în Amsterdam, unde 
un servitor o trezea din patul ei din casa de pe Herenstraat. 

— Doamnă van den Mylen, zise vocea din nou, v-am adus 
puţină apă. 

In sfârşit simţea preţiosul lichid pe limbă. Se năpusti asupra 
lui, sorbindu-l până la ultima picătură din cana de tablă. Se uită 
lung la faţa celui aplecat deasupra ei, se încruntă, încercând să- 
şi amintească. 

— Sunt Andries, spuse el. 

Numele nu-i spunea nimic. Işi linse buzele, amintindu-şi de 
gustul bun al apei, ceva de care fusese privată în ultimele zile. El 
îi aşeză capul înapoi pe pământ şi brusc se trezi în întuneric, 
încercând să se împotrivească violului. 

Andries o părăsi şi se târî să-şi găsească un loc retras să 
moară şi el. 


25*36' latitudine sudică 


După câte se părea, Dumnezeu era hotărât să-l zdrobească pe 
Francois Pelsaert. Era greu pentru un om să nu ia tot ce se 
întâmpla ca pe o cruciadă personală îndreptată împotriva lui. 

O jumătate din lună îşi făcu apariţia printre norii cenuşii. 
Marea crescuse, iar un vânt puternic bătea dinspre nord-vest, 
iscând valuri ce se spărgeau peste prora micuţului lor vas, 
udându-i până la piele. Vântul era prea puternic pentru a întinde 
pânzele, în schimb căpitanul îndreptă barca spre mare sperând 
să o pornească în larg. 

François tremura violent în mantia lui având puţin timp să 
reflecteze la nenorocirea ce i se întâmplase. Barca lua apă la 
bord, marinarii încercând s-o scoată cu ceşti, castroane, chiar şi 
cu mâinile goale. François li se alătură, pentru că acum rangul 
nu mai conta, dacă barca se scufunda vor muri cu toţii. Arunca 
apa cu o ceaşcă de tablă, dar tremura aşa de tare de frig şi de 
spaimă încât vărsa aproape toată apa înapoi în barcă. În jurul lor, 
marea şi cerul de culoarea plumbului se contopeau într-un singur 
duşman. 

Barca pe care o trăseseră după ei de la stâncile Houtman se 
umpluse cu apă şi atârna de parcă ar fi fost o ancoră. 

— Dezlegaţi-o! ţipă căpitanul prin vântul care sufla puternic. 

Halfwaack şovăia să îndeplinească ordinul. 

— Taie frânghia! ţipă căpitanul la el. Taie-o sau ne vom îneca 
cu toţii! 

Halfwaack tăie frânghia cu cuțitul. Barca se pierdu în 
întuneric. 

Degeaba. Erau prea mulţi. Indiferent cât de multă apă ar fi 
scos, santina se ridica şi François îşi dădu seama că urmau să se 
ducă la fund. 

— Butoaiele! ţipă căpitanul. 

— Ce? 

— Trebuie s-o golim! Şi pâinea trebuie aruncată! Trebuie 
aruncat totul peste bord sau suntem terminaţi! 

De data aceasta oamenii erau prea înspăimântați să se mai 
împotrivească. 

Apoi începu să plouă cu găleata, udându-i până la piele. Poate 
că ploaia va ajunge şi la oameni, se gândea François. De fiecare 
dată când se gândea la ei, simţea o durere în stomac. Ar fi 
trebuit să stau cu ei. 

Moartea nu mai părea aşa înfricoşătoare, era sigur că vor 
muri, dacă nu în noaptea asta, atunci cealaltă. Doar căpitanul 
părea nezdruncinat, de neclintit, stând ca o statuie de granit, cu 
faţa spre valuri, păstrând barca în direcţia vântului. Părea că nu-i 
e teamă deloc. François îl admiră pentru o clipă. Era un porc, un 
prost, dar avea curaj. Incă credea că poate învinge marea. Chiar 
şi acum, după ce adusese nava cea mai mare a companiei pe un 
recif, încrederea lui rămăsese intactă. 

Imi închipui că, dacă va supravieţui, va da vina pe altcineva 
pentru dezastru. 

Noaptea se lăsase, marea vuia în jurul lor, iar el era obosit, 
obosit până-n măduva oaselor. Poate că avea din nou febră, dar 
nu-i mai păsa ce i se întâmpla. Azvârli cana de metal şi simţi 
cum alunecă în gaura pentru scurgere. Nu voia decât să doarmă 
şi poate va visa cum se îneacă şi se va trezi dimineaţa în Rai sau 
în lad. Să continue să lupte Araian Jacobsz dacă vrea, eu nu mai 
pot. 


Cimitirul Bataviei 

La început Judick crezu că era stropită de apa mării; apoi un 
strop mare căzu pe obrajii ei şi deschise ochii, uitându-se la cerul 
plumburiu, neîndrăznind să spere. Apoi căzură mai mulţi stropi şi 
se trezi grohăind ca un animal. Urmă o rafală de vânt rece, apoi 
veni ploaia. 

Toţi bărbaţii şi femeile din jurul ei ţipau, cu feţele îndreptate 
către cer. Era un miracol, aşa cum promisese tatăl ei. Erau iertaţi 
şi li se făceau favoruri. 


x xk * 


Ploua cu găleata, rafale de ploaie îndreptându-se către ei, 
dinspre ocean, formând bălți pe lespezile de coral. Morții păreau 
că se ridicaseră din morminte, oameni care în urmă cu o clipă 
stăteau nemişcaţi, se ridicară în picioare şi întindeau mâinile 
pentru preţioasa apă. Soldaţii reacționară cel mai bine, instalând 
pânzele pentru a putea aduna mai bine apa, iar apoi s-o 
răstoarne în butoaie, strângând-o în orice cutie aveau. 

Judick alerga de colo până colo, ca un animal mort de sete, 
căutând bălți de apă, stând în patru labe şi lingând apa ca un 
căţel. O văzu pe mama ei făcând acelaşi lucru. Tatăl ei în 
genunchi, cu mantia lui neagră udă, ridica mâinile în semn de 
mulţumire, spre cer. 

Judick îşi scoase boneta şi o folosi pentru a strânge mai multă 
apă, după care o duse fericită la gură. Incepu să plângă. Viaţa 
putea fi atât de prețioasă; dar niciodată atât de prețioasă cum 
era atunci când părea că îţi va fi luată. 


Stâncile Houtman 


Jeronimus se retrăsese în magazie, sub prora, în timp ce 
vântul lovea epava ca o mulţime violentă, un alt val izbindu-se 
de carena crăpată. Se piti după o pânză, îşi puse palmele peste 
urechi, încercând să nu mai audă zgomotul. Mirosul mării de sare 
şi alge era mult prea puternic. 

Timp de câteva zile a tot văzut cum oamenii dispăreau printre 
valurile cenușii, îndreptându-se spre insulă. Cel puţin jumătate 
din ei au dispărut sub apă încă înainte de a se afla la o 
aruncătură de băț. Işi aduse aminte cum a auzit strigătele 

ofițerului militar, grăsanul pierzându-şi puterea la nici zece paşi 
de epavă şi nemaiputându-se întoarce. 

Coenraat şi alt aristocrat, van Os, săriseră împreună peste 
bord. Restul oamenilor îi urmară, câte unul, câte doi, agăţându- 
se de bucăţi de stâlpi şi de lemne din corabie; nu mai aveau apă 
şi era evident că Pelsaert şi căpitanul nu se vor mai întoarce 
după ei. 

Jeronimus nu avusese niciodată încredere în nenorocitul ăla de 
Jacobsz, dar nu-l învinovăţea pe el. Până acum probabil că-i 
tăiase deja gâtul lui Pelsaert şi se îndrepta spre Melaka. 

Cel puţin el asta ar fi făcut. 

Vântul vuia ca o adunătură de diavoli lovind în rămăşiţele de 
straiuri. Jeronimus se imagina dus de valuri, rămas singur în 
oceanul imens şi suspină prin întuneric. 


XV 


Am mai spus şi înainte: nu se poate pune mare preţ pe 
credință. 

Un om poate crede, de exemplu, într-un Dumnezeu iubitor şi 
măreț care-l va primi cu braţele deschise într-un paradis plin cu 
îngeri la sfârşitul vieţii lui, dar în momentul morții, când se luptă 
să mai trăiască un minut în plus, suferinţa îi este atât de mare 
încât toată voinţa lui îi este încătuşată. 

Un om poate crede în destinul lui, dar poate da înapoi în 
momentul în care i se întâmplă ceva. Sărmanul Jeronimus, chiar 
crede că-l voi abandona acum, când a ajuns aşa departe, când 
mai are atâtea de îndeplinit? 


Stâncile Houtman 


Marea era astăzi atât de albastră, făcând un zgomot de parcă 
ar fi fost lăsată să curgă pentru baie. Jeronimus ieşi din 
sanctuarul lui de la prora, în patru labe, ud şi tremurând ca un 
câine speriat. Puntea era plină de pânze şi frânghii, mizena se 
rupsese, iar una dintre vergile de vintre se mişca uşor în bătaia 
brizei de dimineaţă, corabia scârţâind din toate încheieturile la 
fiecare mişcare uşoară. Un pescăruş plutea prin văzduh. 

Nu era nici ţipenie de om. 

— E cineva aici? ţipă el. Sunt Jeronimus! Sunt singur? 

Nu chiar singur. Un marinar zăcea cu faţa în jos, cu corpul 
zdrobit sub catargul principal căzut, cu capul spart şi cu 
picioarele strâmbe, ca o marionetă cu corzile rupte. Jeronimus se 
agăţă de parapetul din direcţia vântului, căţărându-se pe puntea 
aplecată de parcă escalada o stâncă. Auzi ceva făcând zgomot 
pe punte: erau crabi care se retrăgeau de la masă, după ce se 
hrăniseră cu creierii şi ochii cadavrelor de pe punte. 

Jeronimus simţi că i se întoarce stomacul pe dos, dar nu avea 
nimic în stomac, doar puţină fiere i se scurse pe bărbie. 

Cuierele cu bani erau încă legate de punte, nerevendicate, 
răscumpărare pentru peşti. 

Pe o pernă de pânză era o baltă de apă. Introduse cu grijă un 
deget în ea, după care îl duse la gură. Apă de ploaie. Se aplecă 
asupra ei şi o bău pe toată, până la ultima picătură, fiind aşa de 
recunoscător încât începu să plângă, 

Se uită spre țărm, insula cea mai apropiată ridicându-se din 
mare ca o ciupercă otrăvitoare, uriaşă, răsturnată. Vrăjitorie. Era 
sigur acum că se aflau pe vreo insulă fermecată necunoscută. 

Privi un butoi care căzuse printr-o gaură din Batavia şi care 
plutea dus de curenţi spre insulele îndepărtate. Ar trebui să-mi 
încerc norocul acum, cât timp vremea mai e bună, îşi zise el. În 
curând mă voi trezi şi eu alături de ceilalţi pe insulele acelea 
fermecate, se gândea el, dar picioarele nu îl ascultau. 

Ştia că dacă nu acţionează va muri, dar nu-şi putea descleşta 
degetele. Se agăţă de vasul distrus: el, alesul lui Dumnezeu, 
singur printre morţi şi crabi. 


Cimitirul Bataviei 


Ce loc, se gândea Judick. 

Blocată pe o insulă nu cu mult mai mare decât biserica tatălui 
ei, pe un banc de corali pe care se aflau câţiva copaci noduroşi, 
care erau casă pentru păsări. La flux, linia țărmului părea doar o 
fâşie plată de coral care atârna deasupra mării ca un tăpşan 
zimţat. Cineva deja îi pusese numele Batavia Kerkhof — cimitirul 
Bataviei. 

In jur erau alte insule, mai mari, de cealaltă parte a canalului 
ce curgea rapid. Spre nord era o insulă mai mică de unde 
căpitanul şi comandantul plecaseră cu barca. Un alt deştept o 

botezase Verraders Eylandt — Insula Trădătorului. 

In anumite momente ale zilei, insula căpăta o formă ciudată 
de ciupercă, de parcă cineva ţinea o oglindă spre țărm, făcând-o 
să pară cu susul în jos, de două ori mai mare. Anneken Hardens 
spusese că locul era vrăjit. 

Ploaia îi salvase şi pentru moment era destulă apă pentru 
fiecare. Câțiva oameni începură să se pregătească să 
supravieţuiască: construiră adăposturi din plăci de coral, tufişuri 
şi obiecte aduse de valuri, în timp ce femeile confecţionau o 
marchiză din pânze pentru a-i apăra de soare şi ploaie. Dulgherii 
corăbiei erau la lucru pe plajă, alţi oameni aduceau la mal plute 
subţiri, salvau butoaiele care pluteau cu carne de porc sărată şi 
vin, precum şi bucăţi de lemn. 

Ofiţerul militar pusese să fie păzite butoaiele care fuseseră 
umplute cu apă de ploaie. Chiar dacă nu ar mai fi plouat, le 
ajungea la fiecare să bea cam trei căni pe zi, timp de câteva 
săptămâni. Aveau şi mâncare, biscuiţi tari care erau imposibil de 
mestecat, dar dacă turnai apă peste ei şi-i ţineai aşa, puteau fi 
transformați într-un fel de terci, dacă îi amestecai cu ceva. 
Mâncai mizeria asta dintr-un substitut de farfurie, făcut din coral, 
o puteai chiar încălzi puţin, dacă o puneai în cenuşa rămasă de 
la foc. Nu era chiar ceea ce li se servea pe Batavia, în Camera de 
Consiliu, dar era suficient să-i ţină în viaţă. 

Insula era locuită de nişte păsări negre, ciudate, care îşi 
făceau cuibul în nisip. Soldaţii le vânau noaptea când erau orbite 
şi speriate de torţe. Dacă le ardeai penele în foc, erai 
recompensat cu o carne aţoasă, cu gust de peşte, adesea 
însoţită de câte o bucată de cărbune. Dar după o perioadă aşa 
de lungă în care nu au pus gura pe carne, acesta era un ospăț 
regesc. Mai erau şi un fel de chire prin tufişuri. Carnea lor nu era 
comestibilă, dar ouăle lor constituiau un mic dejun delicios. 

Cât va mai dura până când toate păsările de pe insulă vor 
dispărea, era uşor de ghicit. Pentru moment era suficient că 
aveau apă şi mâncare. 

Tatăl ei îi învățase pe oameni să fie fideli şi să creadă în 
Dumnezeu. 


„lar apoi ei se rugară lui Dumnezeu să-i scoată din necaz, 
lar EI le-a ascultat ruga, 
Pentru că El era cel care comanda şi care 

Stârnise vântul ce isca valurile.” 


Le reamintea că bravura şi sacrificiul erau cheia supravieţuirii, 
dar ea observă că ei aveau cele mai bune adăposturi de pe 
insulă, în timp ce bolnavii sau răniții gemeau prin tufişuri, expuşi 
vântului şi frigului. Ar fi vrut să aibă puterea să-l înfrunte, să-i 
aducă aminte de îndatoririle lor creştineşti. Intotdeauna i s-a 
părut un om cu principii rigide, puternice, dar gândurile pe care 
şi le-a făcut despre el de când au naufragiat o înspăimântau şi o 
făceau confuză. 

Tremura în bătaia vântului, adulmecând mirosul fumului de la 
nişte surcele verzi puse pe foc. Câţiva soldaţi frigeau un peşte 
mic la foc, maţele chiorăindu-i doar gândindu-se la acest ospăț 
insuficient. Părea că-i era tot timpul foame, sete şi frig. Dar, 
slavă Domnului, era în viaţă. 

In ziua de după naufragiu privea valurile imense ce se 
rostogoleau dinspre ocean împroşcând cu apă reciful, dar astăzi 
nu era decât o spumă subţire în ocean, iar vântul de-abia adia. 
Nu mai aveau nici un semn despre Batavia. In fiecare dimineaţă 
se vedea din ce în ce mai puţin din ea pe suprafaţa mării, dar în 
această dimineaţă dispăruse complet. 

— Judick, strigă o voce. 

Se întoarse. Era Coenraat. 

Aristocratul nu mai părea aşa impunător acum, avea urme de 
sare pe haină, iar părul îi fusese decolorat de la apa de mare şi 
soare. Avea băşici pe pielea aceea a lui fină, deschisă la culoare. 
Dar felul în care stătea şi zâmbea tot îl făcea să pară de viţă 
nobilă. 

Supravieţuise. 

— Mă simt uşurat să văd că eşti teafără şi nevătămată, zise el. 

Simţi cum roşeşte: 

— Şi eu pentru tine. 

Păru încântat să audă aşa ceva. Veni şi se apropie de ea. Ea 
se întreba cum ar fi dacă şi-ar pune braţele pe după talia ei, cât 
de în siguranţă s-ar simţi. 

— Ce loc, zise el. 

Ea observă tăieturile de coral de pe mâna lui. Erau roşii şi 
umflate. Îl credea cam moale, cândva, dar să înoate de la epavă 
până aici cerea mult curaj şi putere, şi multă hotărâre. Din cei 
optzeci de oameni lăsaţi pe vas după naufragiu, doar jumătate 

au reuşit să ajungă pe insulă. 

— Eram sigură că o să mor aici, zise ea. Câţiva au murit de 
sete, înainte să plouă. O minune de la Dumnezeu ne-a salvat. 

— Dacă Dumnezeu ar fi făcut ca minunea să se întâmple cu o 
zi înainte, am fi supravieţuit toţi, zise Coenraat. Poate că au 
murit doar păcătoşii. 

Râdea de ea. O şocă profund să-l audă spunând aşa ceva. 
Dacă tatăl ei ar fi auzit o asemenea blasfemie, i-ar fi cerut 
ofițerului militar să-l biciuiască pe loc. 

— Tatăl meu crede că puterea rugăciunii ne-a salvat, zise ea. 

— Bineînţeles că asta crede, zise el, dar era imposibil să ştii ce 
gândea cu adevărat. Ar trebui să se roage în continuare, pentru 
că aici nu suntem în sânul lui Avram. Este un loc atât de pustiu 
cum nu mi-am putut imagina că există. 

— Tata are încredere că vom fi salvaţi în curând. 

Ridică din umeri. 

— Sau poate vor veni după noi în final. Pe recif sunt 
douăsprezece butoaie de arginţi, aşa că vor veni în mod sigur. 
Trebuie doar să ne asigurăm că vor rămâne câţiva dintre noi în 
viaţă să apuce acea zi fericită. 

Câţiva. Nu toţi. 

— Trebuie să avem încredere în Dumnezeu. 

— Ne-am bazat pe El cam mult, nu crezi? Cred că de acum 
depinde de noi, zise el rânjindu-i obraznic. 

Sunt sigură că tata ar face apoplexie dacă te-ar auzi vorbind 
aşa, se gândea ea. Dar îi zâmbi şi ea, la rândul ei. Avea ceva 
indiscret care o atrăgea. 

Până la urmă avea dreptate. Câteodată şi ea se gândea că 
tatăl ei se baza prea mult pe bunăvoința Domnului. 


x xk * 


Lucretia nu prea dormise în seara aceea, se trezea de fiecare 
dată când simţea că alunecă. De fapt, nu mai dormise mai mult 
de câteva ore de când fusese atacată. La început făcuse un efort 
conştient pentru a dormi puţin, înspăimântată fiind de 
coşmarurile care îi invadau somnul. Rememora tot timpul 
noaptea aceea de pe Batavia, ce i-au făcut acei oameni şi cum ar 
fi putut împiedica totul. Chiar şi acolo, în briza sărată, mai simțea 
încă în nări putoarea aceea, mirosul respirației lor, al trupurilor 

lor, mizeria cu care i-au acoperit corpul după ce au terminat. 

Poziţia şi situaţia ei o făcuseră deosebită faţă de restul 
pasagerilor chiar înainte de a începe călătoria; acum ceea ce i-au 
făcut a izolat-o complet. Era marcată, de milă sau de dispreţ, nu 
conta de care. li era teamă să se uite la oameni, teamă de ceea 
ce ar putea vedea în ochii lor. Fiecare marinar sau soldat sau 
tunar putea fi unul din e. 

Cât timp trecuse de la naufragiu? Deja pierduse şirul zilelor, 
petrecându-şi fiecare zi visând. Nu-şi mai amintea de când 
mâncase mâncare adevărată sau când a avut chef să mănânce. 
Bea apă când una din femei îi oferea, servitoarea predicatorului 
sau poate soţia ofițerului militar. Părea că se uită la o piesă de 
teatru, iar ea era unul din personajele dramei, de care ţi se făcea 
milă de la distanţă. 

Se întreba dacă va mai simţi vreodată ceva. 

Insula asta blestemată. | se părea că singurele lucruri care 
creşteau aici erau margaretele acelea micuţe albe, care tocmai 
erau înflorite. Se aşeză pe plajă, ţinând una în mână, căreia îi 
rupse petalele înainte să-şi dea seama ce a făcut. 

Nu mai era nimic frumos în această lume. Absolut nimic. 


24*3' latitudine sudică 


La distanţă se contura silueta insulei Southland. François simţi 
inima sărindu-i din piept, poate că mai exista o ieşire din această 
situaţie. Dacă ar găsi apă, s-ar putea întoarce pe epavă şi i-ar 
putea salva şi pe cei de pe insulă. 

— Nu sunt cu mai mult de douăzeci de mile la est faţă de 
epavă, zise Halfwaack, uitându-se la căpitan. 

François se uită la el. 

— Ai zis că suntem la şase sute de mile distanţă faţă de 
Southland. 

Căpitanul dădu din cap, ca şi când l-ar fi ignorat. 

— Aşa că erau Stâncile Houtman. 

— Nu erau, zâmbi ironic căpitanul. 

— Care a fost ultima noastră poziţie? îl întrebă Francois pe 
Gerritsz. 

Gerritsz ridică din umeri şi se uită la Halfwaack. 

— 30°, răspunse el, îndreptându-ne către nord de la nord-est. 

Ultimele instrucţiuni pe care le-au primit de la Coen avertizau 

că distanţa dintre Cap şi Southland ar fi putut fi calculată greşit 
cu până la 800 de mile. Spunea că navele nu ar trebui să meargă 
mai mult de 1000 de mile spre est, înainte de a întoarce la nord 
spre Java. 

— Erau sigur Stâncile Houtman, insistă François. 

— Nu am nevoie de predici despre navigaţie de la tine. 

— Ai ignorat avertismentul guvernatorului Coen. 

— Când o să existe un mod de a calcula distanţa de la est la 
vest la fel de bun ca acela de a calcula distanţa de la nord la sud, 
chiar şi unul ca tine va fi în stare să ne ducă în Java. Până atunci 
cred că ar fi mai bine să-ţi păstrezi părerile pentru tine. 

O tăcere stânjenitoare se lăsă în barcă. Copilul plângea din 
nou. 

— Fă-l pe plodul ăla să tacă! ţipă căpitanul. 

Zwaantie Hendricks încercă să se sprijine de piciorul lui, 
pentru a-l consola probabil, dar el o goni ca pe un câine care te 
deranjează. Imi imaginez că acum nu mai pare o sirenă, se gândi 
François. 

In ce necazuri se bagă unii bărbați pentru o femeie. 


x xk * 


Problema cu femeile e că, dacă le tăvăleşti o dată, cred că le 
aparţii, se gândea căpitanul. Uită-te la ea acum, nu mai era 
târfuliţa atrăgătoare de dinainte de naufragiu, cu părul despletit 
pe umeri, cu faţa roşie şi plină de băşici de la sare şi vânt, 
mirosind îngrozitor din cauza faptului că vomase pe ea după 
naufragiu. 

Ar fi fost jenant să apară cu ea în Batavia, aşa agăţată de el. 
Dar, după cum stăteau lucrurile, nu avea nici un rost să facă 100 
de mile cum spusese Jan Pieterszen Coen. În primul rând trebuia 
să ajungă teferi în Java, ceea ce era o certitudine. De acolo va 
trebui să navigheze spre Melaka. Pentru moment, îl va ţine pe 
comandant, să se asigure, dar diavoliţa asta mică care atârna de 
piciorul lui s-ar putea să dea ortul popii dacă se dovedea o 
pacoste. 


x k x 
În timpul zilei se apropiară mai mult de țărm, iar căpitanul 

căută un loc unde să tragă barca la mal. Stânci imense de 
culoare ocru se conturau sub apă unde se spărgeau valurile mari 
ce se izbeau de roci păzite de recifuri în formă de fagure. 
Căutară toată ziua şi François simţi cum îi creşte frustrarea. Era 
imposibil să cobori aici, printre toate valurile acelea. Dumnezeu 
iar râdea de eforturile lui. 

Măcar dacă ar mai fi avut şi cealaltă barcă cu ei. 

In ziua următoare, vântul îşi schimbă direcţia către nord-vest, 
aducând furtună dinspre ocean; iar în timp ce ploaia cădea, ei 
adunau apă în cănile de tablă şi în pânze. Stâncile roşii apărură 
din nou, sub un curcubeu, şi căpitanul încercă din nou să tragă 
barca la mal, dar nu găsi decât roci ce cădeau perpendicular pe 
valuri. 

La amurg, căpitanul porni din nou în larg, prudent din cauza 
vântului. O pânză fusese întinsă la prora pentru adăpost, iar 
câţiva dintre marinari li se alăturară femeilor sub ea şi dormeau 
extenuaţi. După un timp François li se alătură şi adormi, 
rugându-se ca ziua următoare să găsească unde să se 
adăpostească şi apă, ca să termine odată cu chinurile prin care 
treceau. 


Cimitirul Bataviei 


Salvarea butoaielor cu vin din lagună fusese o binecuvântare 
amestecată. In seara aceea marinarii s-au servit cu cât au dorit, 
iar ofiţerul militar nu a putut să facă nimic, aşa părea. Lucretia 
zăcea în adăpostul pe care îl construiseră ei, înfăşurată în pături, 
ascultând cum sufla vântul în pânze. Râsetele oamenilor o 
speriau. Niciodată nu puteai avea încredere într-un om cu sticla 
în mână. Puțin vin îl făcea pe un bărbat să se creadă Dumnezeu, 
nu mai asculta de ofiţerul militar sau de predicator când 
judecătorii duri din Batavia erau aşa departe. 

Un grup de beţivi era adunat în jurul unui foc la cam zece paşi 
de unde era ea. Auzea fiecare cuvânt pe care îl spuneau, deşi 
încerca să se prefacă surdă. Erau ca nişte animale, nu vorbeau 
decât de împerecheat şi de bătaie. Şi de stomacurile lor, 
bineînţeles. Unul dintre oameni suspina, vinul îl făcuse 
sentimental. 

— ... atât de multe pentru marele Araien Jacobsz. O să-l scuip 
în faţă când l-oi mai vedea... 

— Taci, Ryckert. Şi tu ai fi făcut la fel dacă erai în locul lui. 

— AŞ fi fost gata să mor pentru el. Jan spunea că suntem toţi 
implicaţi. 

— Taci! se auzi o voce răguşită, pe care o recunoscu ca fiind a 
lui Zeevanck. 

— Nu-mi spune tu mie să tac, eşti doar un amărât de 
funcţionar. 

Omul bolborosea cuvintele, fiind beat. Era probabil mult prea 
beat, ajunsese în starea aceea în care oamenii vorbesc prea mult 
despre cum au fost ei maltrataţi. Vroia ca toată lumea să ştie ce 
credea el despre ce i-a făcut căpitanul. 

— Ne-a lăsat să putrezim aici, eram prietenii lui până la 
moarte, zise Jan, iar el a fugit cu fătălăul de comandant, cel pe 
care trebuia să-l ucidem, nu-i aşa? Hrană pentru rechini? Acum, 
la cel mai mic necaz, ofiţerii se apără unii pe alţii, ca 
întotdeauna. 

Lucretia de-abia îndrăznea să respire, încercând să audă ce 
vorbeau. Nu putea crede ce auzea, dar apoi se întreba de ce o 
miră. Oameni care i-au făcut ce i-au făcut ei nu se dau în lături 
de la o rebeliune. 

Camarazii celui care vorbea erau agitaţi, încercau să-l facă să- 
şi ţină gura. Dar, oricine ar fi fost, era mult prea beat pentru a 
putea tăcea din gură. 

— Să-l ia naiba, la fel pe tine, Zeevanck! O să murim cu toţii 
aici, cui îi pasă de ce ştiu eu? 

— la-i sticla aia din mână, zise altcineva. 

— Dispari de lângă mine, nenorocitule. Crezi că greşesc? 

— Căpitanul s-a dus să aducă ajutoare. Dacă e cineva care 
poate face asta, atunci el e acea persoană. 

— Nu se mai întoarce după noi. O să-l omoare pe Pelsaert, iar 
apoi o să se îndrepte spre Melaka, nenorocitul. Mi-am băgat 
capul în ştreang pentru el şi asta primesc în schimb. O să murim 
cu toţii în locul ăsta uitat de Dumnezeu. 

— Taci odată, Ryckert! 

— Să vă ia naiba pe toţi, spuse cel căruia i se spunea Ryckert, 
iar ea îl auzi îndepărtându-se de ceilalţi, apoi apa curgând pe 
pământ în timp ce el se uşura, la nu mai mult de trei sau patru 
paşi de unde stătea ea. 

Stătea acolo, cu ochii deschişi, îi auzi pe tovarăşii lui vorbind 
între ei cu voce joasă, apoi îndepărtându-se spre plajă, lăsându-l 

pe Ryckert în urmă. Puțin mai târziu, auzi sforăituri şi decise că 
era Ryckert, care căzuse beat mort la câţiva paşi de adăpostul 
ei. 

Stătea acolo înţepenită de frică, uitându-se în întuneric, 
ascultând cum valurile se spărgeau de recif. Să fi fost doar 
aiureli spuse la beţie sau mai era o intenţie ascunsă în spatele 
atacului ei din seara aceea? 

Se gândi la ceea ce ştia ea despre Araien Jacobsz şi îşi dete 
seama cum stăteau lucrurile. Câţi alţii ar mai fi servit împreună 
cu căpitanul drept hrană pentru rechini? Nu avea rost să facă 
astfel de speculaţii acum, nu avea rost să mai spere că vor 
supravieţui, pentru că, dacă ceea ce spusese Ryckert era 
adevărat, François Pelsaert nu se va mai întoarce. Diavolul se 
juca cu ei acolo ca o pisică cu un şoarece. 

Şi aşa stătea acolo trează în noapte, fiecare crab care trecea 
sau pasăre care ţipa făcând-o să-i sară inima din piept. Câţi din 
cei care au supravieţuit erau turnători? |n cine putea avea 
încredere? 

A doua zi când se duse să-l caute pe Ryckert, descoperi că 
acesta dispăruse. David Zeevanck a sugerat că s-a îmbătat şi 
poate s-a înecat. 

Orice s-a întâmplat cu el, ea nu l-a mai văzut niciodată. 


Stâncile Houtman 


Pe recif, un vas mare trece prin agonia ultimelor momente. 

După furtună a mai rămas doar puţin din Batavia deasupra 
mării; un corp plutea luat de curent, umflat de gaze; lângă el, o 
sticlă cu oţet şi câteva lemne rupte. Doar teuga mai este încă 
deasupra apei, fiecare val amenințând să o prăbuşească în 
adâncuri. 

Pescăruşii, care se roteau ţipând în jurul ei, văd o creatură 
ciudată agăţată printre straiurile rupte şi pânzele încurcate, ca o 
şopârlă care încerca să se camufleze. Era Jeronimus, nenorocit şi 
delirând de frică. Era o privelişte extraordinară. Părul şi barba îi 
sunt ţepene din cauza apei mării, hainele îmbâcsite de murdărie; 
arată ca un nebun dintr-o temniţă ce se fereşte de lumină. 

In momentul în care vasul chiar cedează, este lăsat agăţat de 
o porţiune de bompres lovind şi ţipând, încercând să respire. Se 
îneacă în timp ce capul îi dispare sub apă, dar se agaţă mai bine 

de bompres şi se ţine bine, în timp ce e luat de curent. Este 
inconştient acum, ca o insectă care se chinuie să 
supravieţuiască, singura lui grijă fiind cum să scape de moarte. 


Cimitirul Bataviei 

In seara aceea, Weibbe ieşise cu Mattys Beer să vâneze 
păsări. Noaptea erau uşor de prins, erau nişte creaturi proaste 
care-şi construiau cuibul pe pământ. Lumina torţelor lor le orbea 
şi zburau de colo până colo panicate precum găinile şi erau uşor 
de prins. Soldaţii lucrau câte doi, unul ţinea torţa, iar celălalt lua 
păsările şi le rupea gâtul, înainte de a le băga în sac. 

Nu era o muncă dificilă, dar câteodată era dureroasă, pentru 
că pământul nu era întotdeauna sigur şi, dacă te împiedicai de 
un cuib în întuneric, te puteai afunda până la genunchi. 

— Ce crezi despre ce se spune de Ryckert Woutersz? îi zise 
Weibbe tovarăşului lui. 

— Cred că-s doar zvonuri. 

— Totuşi nu-mi place. Crezi că a fost implicat în atacul asupra 
doamnei van den Mylen? 

Pantofii lui Mattys Beer scârţâiră pe bancul de corali. Nu spuse 
nimic. 

— Mi s-a părut că vorbea despre răzvrătire. 

— Ryckert băuse prea mult. Am auzit că s-a dus în apă şi s-a 
înecat. 

Weibbe clătină din cap: 

— Mi-e greu să cred. 

— Totuşi, răzvrătire, Weibbe. Nu am auzit pe nimeni vorbind 
despre aşa ceva. Ştii ce le fac trădătorilor. 

Chiar atunci auziră ceva mişcându-se în faţa lor, o pasăre 
zbură de pe pământ, aripile prinzându-i-se în tufiş. Fuseseră 
ocupați să-şi prindă cina şi toată discuţia despre trădători fu 
uitată. 


x xk * 


Soldatul cu părul blond stătea acolo cu două păsări în mâna 
dreaptă, căutând cu disperare carnea înnegrită de fum, de-abia 
dacă era o înghiţitură pe fiecare. Dar mirosul de carne friptă îi 
făcu mațele să chiorăie şi-i lăsă gura apă. Incerca să nu se uite 
fix la mâncare. 

— Ţi-am adus ceva să mănânci, zise Weibbe. 

Sussie o împinse pe Tryntgen, dar ea nu mai părea interesată 
de nimic. 

Sussie luă păsările şi-şi înfipse imediat dinţii în cea care era a 
ei, fără nici un pic de demnitate. Nu-i mai fusese niciodată aşa 
foame; te făcea să nu mai fi tu însuţi, aşa încât nu te mai 
gândeai la nimic altceva, te făcea să uiţi cum trebuie să se 
comporte o femeie creştină. 

Tryntgen de-abia ciugulea din ea. Sărmana Tryntgen, fusese 
aşa de calmă în noaptea naufragiului, dar de când Claas a 
dispărut, părea să-şi fi pierdut tot cheful de viaţă peste noapte. 

Sussie era conştientă că soldatul se uita la ea în timp ce 
înfuleca din pasărea friptă, rupându-i oasele cu mâna, 
desprinzând fiecare bucăţică de carne de pe os şi lingând zeama 
de pe degete. Cu greu putea fi numită masă, deoarece orice o 
făcea să-i fie şi mai foame. 

El se uita lung la ea, iar ea se ruşină. 

— Mulţumesc pentru hrană, zise ea. 

El ridică din umeri de parcă nu ar fi fost nimic. 

— Cu greu te poţi sătura doar din asta. 

— Pentru două femei flămânde, două jumătăţi de porc ar 
ajunge. 

— Sunteţi bine? 

Ea aprobă. De ce să-i spună lui ofurile ei? Erau cu toţii în 
acelaşi impas. 

El se uită în jur: 

— Bărbaţii vă creează probleme? 

Dădu din cap în semn că nu, apoi îşi dădu seama ce vrea să 
spună. Se gândea la ceea ce i s-a întâmplat doamnei van den 
Mylen pe vas, poate că aceiaşi oameni erau acum aici pe insulă. 
Fără Claas, Tryntgen era fără protecţie. Dar îşi dădu seama că se 
referise şi la ea şi simţi un fior pervers gândindu-se că Weibbe o 
considera un obiect al tentaţiilor sexuale pentru bărbaţi. 

— Dacă vă face cineva probleme, veniţi la mine, zise el. Am să 
mă asigur eu că sunteţi protejate. 

El se uita la Tryntgen, care ciugulea din bucata de pasăre fără 
prea mult interes. Sussie ar fi dorit să termine mai repede, să nu 
mai poftească atât. 

— Suportă foarte greu, zise el. 

— Cum altfel ai vrea să fie? Aş fi înţeles dacă ar fi luat-o pe ea 

şi m-ar fi lăsat pe mine aici. Aş fi suportat asta. Dar ea e soţia lui. 

— Bărbaţii fac lucruri îngrozitoare când le e frică, zise el. 

— Tu ai fi făcut ceea ce a făcut Claas? r 

Ar fi fost uşor pentru Weibbe să-l facă pe celălalt bărbat laş. In 
schimb, ridică din umeri şi spuse: 

— Nici un om nu ştie cum ar reacționa decât când este pus în 
situația respectivă. 

— AŞ vrea să cred că aş prefera să mor alături de soțul meu 
decât să-l părăsesc, dacă aş fi pusă într-o astfel de situaţie. 

El zâmbi: 

— Cred că aşa ai face, Sussie Fredericx. 

Şi se uită la ea cum a tot sperat ea că o va privi un bărbat. Ca 
şi când ar fi văzut-o pentru prima dată şi ar fi apreciat caracterul 
ei şi forma şoldurilor. 

— Aminteşte-ţi ce ţi-am spus. Dacă îţi creează cineva 
probleme, spune-mi să-mi dea mie socoteală. 

Suna ca o promisiune, se gândea ea. Nu-i displăcea, chiar 
deloc. 


x xk * 


Se auzi un strigăt de pe plajă. 

Judick alergă când auzi glasul tatălui ei. Trei oameni intraseră 
în apa mică îndreptându-se spre ceea ce părea un obiect adus 
de valuri de pe epavă. li văzu scoțând ceva din apă şi trăgând pe 
plajă. 

Era un om. După atâta timp, cineva a reuşit să se salveze de 
pe Batavia. 

— Este comerciantul! ţipă unul dintre salvatori, Aldersz, 
dogarul. 

— Domnul fie lăudat, îl auzi ea pe tatăl ei spunând. Cineva 
care să aibă grijă de noi! 

L-au dus pe plajă şi au stat pe lângă el. Răsufla cu greu, 
vărsând apă pe gură şi pe nări, ochii dându-i-se peste cap. Era 
aproape mort, sărmanul. Steenhower şi un alt soldat, Mattys 
Beer, stăteau să vadă când se mişcă. Nu puteai citi expresia de 
pe faţa lor. Erau, desigur, uimiţi şi poate amuzaţi. 

— Diavolul are grijă de propriii oameni, zise Steenhower. 

Oare ce a vrut să zică cu asta? se întrebă ea. 

Comerciantul respiră şi se întoarse pe burtă, vomând apă de 

mare şi fiere. 
— Domnul fie lăudat, zise tatăl ei, trăieşte. 


22°42’ latitudine sudică, a cincisprezecea zi din iunie, anul de 
grație 1629 


Locul cel mai pustiu din lume. 

Zwaantie se lăsă în genunchi pe plajă. Gura-i era uscată, 
pielea plină de cruste de sare. Rochia ei, udată în timpul furtunii, 
se uscase la vânt şi era ţeapănă precum o scoarță de copac. Ce 
n-aş da pentru apa aia împuţită din butoaie, se gândi ea, pentru 
patul meu de pe Batavia şi puţin din fiertura bucătarului. Işi 
dorea să nu fi plecat din Olanda. 

Se uită în jurul ei. Linia plajei se întindea la distanţă şi nu se 
vedea nici un oraş, nici un sat, nici o persoană sau un animal. O 
pustietate întinsă, care-ţi îngheţa sufletul. 

După cum spunea căpitanul, nici un alb nu pusese piciorul pe 
aceste nisipuri, de parcă ar fi fost o chestiune de mândrie. Marea 
insulă Southland, se zicea, era pustie, sau cel puţin aşa părea de 
la distanţă, dar din apropiere nu era pustie deloc. 

Era plină de muşte. În momentul în care au pus piciorul pe 
plajă, roiuri s-au năpustit asupra lor, ca nişte nori, şi nu erau de 
neluat în seamă. In câteva minute te înnebuneau. Nu erau ca 
muştele din Olanda, grase şi puturoase; te atacau precum 
albinele, intrându-ţi prin nas, ochi şi urechi. Dacă stăteai cu gura 
deschisă, intrau, lăsându-te să te sufoci. 

Nu era nici strop de apă. In spatele dealurilor de nisip tot ce 
puteau vedea erau întinderi nesfârşite de uscat de culoare 
ruginie. Răspândite pe aceste câmpii erau ceea ce crezuseră ei a 
fi colibele băştinaşilor dar, când se apropiară, văzură că nu sunt 
decât imense muşuroaie de furnici, la fel de tari precum lemnul. 

Se întoarseră pe plajă şi comandantul ordonă oamenilor să 
sape gropi în pământ, dar la fund apa era sărată şi oamenii o 
scuipară şi-L blestemară pe Dumnezeu. 

Brusc se auzi un strigăt. La baza stâncilor de calcar, în josul 
plajei, câţiva marinari descoperiseră câteva bălți de apă 
proaspătă. Zwaantie se ridică în picioare şi se luă după ceilalţi în 
goana lor după apă. Se duse după apă, umăr la umăr cu soldaţii; 
apa avea un gust atât de dulce şi bun încât se întreba de ce se 
gândise vreodată să bea vin. 

x xk * 


Cu o zi în urmă văzură un grup de negri în timp ce se apropiau 
de coastă, iar acum găsiră cenuşa unui foc de tabără, 
împrăştiată printre oase de crab. Scrumul era încă cald, iar 
marinarii au reaprins focul şi au prăjit peştii prinşi cu beţele 
dincolo de recif. De-abia aveau fiecare o îmbucătură, suficient 
pentru a le face maţele să chiorăie şi pentru a-i chinui foamea. 
Ar da orice acum pentru nişte biscuiţi tari, simpli şi neîndulciţi. 

Căpitanul dăduse fiecăruia o raţie de jumătate de cană de apă 
de când ajunseseră pe insulă. Ea se gândise că va primi mai 
mult, pentru simplul fapt că era amanta lui şi că era femeie, dar 
nimic. De fapt, acum că erau departe de Batavia o trata ca pe un 
câine. 

Umpluseră optzeci de sticle cu apă, aproape tot cât avuseseră 
când au plecat de pe Stâncile Houtman, în urmă cu o 
săptămână. 

Pelsaert se tot gândea să se întoarcă la epavă, de parcă l-ar fi 
lăsat căpitanul. 

— Trebuie să fie apă pe undeva pe aici, prin apropiere, îl auzi 
ea spunând. Comerciantul menţionează acest lucru în jurnalul lui 
de bord... 

— Nu-i nici un strop de apă în locul ăsta blestemat, zise 
căpitanul scuipând. E ca şi când am căuta să ne tăvălim puţin 
într-o mănăstire. 

Obscenitatea îi făcu pe ceilalţi marinari să zâmbească. 
Sărmanul Pelsaert nu putea decât să caşte ochii mari la el, 
sensibilitatea lui fiind rănită de grosolănia căpitanului. 

— Trebuie să găsim apă, dacă nu, oamenii sunt condamnaţi. 

— Crezi că mai e vreunul în viaţă din gloata aia? zise 
căpitanul. Ne pierdem timpul cu aşa ceva. 

— Dacă furtuna care ne-a prins pe noi s-a abătut şi spre 
stânci, înseamnă că mai au apă care să le ajungă câteva 
săptămâni. 

— Dacă este adevărat, suntem singura lor salvare şi le va fi 
mai bine dacă ne îndreptăm spre Batavia acum. Vântul bate 
dinspre nord-est şi ne va duce rapid spre Java. După calculele 
mele, putem ajunge acolo în zece zile, dacă timpul nu se 
schimbă. 

— Avem o datorie faţă de bunurile companiei şi faţă de 
oameni, insistă Pelsaert. 

— Cum vrei să ne întoarcem acolo? Nu pot naviga contra 
vântului ăsta puternic. Ar trebui să aşteptăm pe plajă până se va 
schimba vremea şi asta ar putea dura zile, dacă nu săptămâni. 
Trebuie să ne îndreptăm spre Batavia. 

Spune-i, se gândi ea. Cineva trebuie să-i bage minţile în cap 
prostului ăsta. 

Pelsaert se trânti pe coapse şi-şi prinse capul în mâini. Părea 
un câine biciuit. Nu-i venea să creadă că supravieţuise aşa de 
mult. Nu spusese domnişoara trufaşă acum câteva săptămâni 
că-l căuta moartea pe la uşă? 


Cimitirul Bataviei 


Jeronimus ridică privirea când văzu două umbre ce ieşeau din 
beznă şi s-au aşezat lângă el; erau aristocratul van Huyssen şi 
funcţionarul masiv, Zeevanck. Aveau cu ei o sticlă cu vin de 
Burgundia pe care o furaseră de la servitorul comandantului. l-o 
pasară lui, iar el bău din ea recunoscător. 

— Sperăm că ţi-ai revenit din suferinţă, Jeronimus, zise 
Coenraat. 

— Noi chiar te-am crezut mort, spuse Zeevanck. 

— Sunt bine, slavă lui Dumnezeu. Nu ar fi suportat un final aşa 
de jalnic pentru Jeronimus Cornellisen. 

— Se pare că nu, zise Coenraat. 

— Ceea ce face să mă doară este argintul ăla care zace pe 
fundul recifului. 

— Ni s-a părut nouă că nu vrei să-l laşi, zise Zeevanck. 

— Dacă nu ar fi intervenit Fortuna şi nu am fi avut un căpitan 
idiot, am fi putut naviga spre o viaţă de plăcere şi bogăţie acum. 

— Acum avem probleme mai importante de rezolvat. 

— Crezi că situaţia în care ne aflăm nu-i gravă? 

Zeevanck răscoli tăciunii cu vârful cuţitului, zicând: 

— Planurile noastre nu mai sunt secrete. 

Jeronimus simţi cum i se usucă gura: 

— Cum aşa? întrebă el. 

— Prostul ăla de Ryckert, tunarul, s-a îmbătat ca un porc. Şi s- 
a trezit vorbind în gura mare, vântul ducând vorbele mai 
departe. Aşa că acum toată lumea ştie de conspirație. 

— Ryckert nu ştia nimic. 

— Ştia destul, iar restul l-a ghicit. Ofiţerul militar trebuie să-i fi 
spus că şi căpitanul făcea parte din planul nostru, pentru că era 
foarte dur când vorbea despre el. 

— A zis vreun nume? 

— Nu, măcar cu asta am avut noroc. 

Lui Jeronimus nu-i venea să creadă. Fusese atent să nu fie 
implicaţi prea mulţi în treburile lui. 

— Ce s-a întâmplat cu el? 

— Un accident, în aceeaşi seară, zise Coenraat. Am fost acolo 
când s-a întâmplat. O tragedie. 

— Am hotărât de atunci că trebuie să aflăm cine e cu noi, iar 
pe restul să-i omoram, zise Zeevanck. 

Jeronimus îşi lăsă capul pe spate şi pufni în râs, uimindu-i pe 
cei doi. Ce cuţitari însetaţi de sânge mai alege şi compania drept 
funcţionari zilele astea! Unui om îi era teamă să dicteze o 
scrisoare, de teamă de a nu fi murdărit de cerneală! Dar, fără 
îndoială, Zeevanck vorbea serios. Cât despre tânărul aristocrat, 
nu încăpea nici un dubiu, era un sadic nenorocit pe care merita 
să-l ai în preajmă. 

— Ce-i aşa amuzant, comerciantule? zise Zeevanck. Vrei să 

păstrăm în viaţă toată gloata asta să ne mănânce mâncarea şi 
să ne bea apa, aşa încât nici un om care merită să nu 
supravieţuiască până vine un vas să-l salveze? 
__— N-am nici o problemă cu raţionamentul tău, zise Jeronimus. 
Intr-adevăr, consider că necinstita voastră companie nu are nici 
un motiv să vă demobilizeze. Fără căpitan şi comandant, suntem 
stăpânii propriului destin. 

— Cu cât începem mai repede să selecţionăm, cu atât rațiile 
ne vor ajunge mai mult. Cei care nu sunt cu noi sunt împotriva 
noastră şi vor simţi gustul săbiei mele. 

— Cu excepţia femeilor. Pe ele le putem imobiliza cu o altfel 
de armă. 

Râse de propria glumă, dar nu avea mai mult umor decât o 
vacă. 

— Lăsaţi-mă să reflectez la acest lucru, zise Jeronimus. 

— Ce e de reflectat? 

— Priveşte în jurul tău, Zeevanck! Sunt o grămadă de soldaţi 
şi de linguşitori ai companiei, care ne bat de două ori, oricât ai 
vrea tu ca lucrurile să stea altfel. 

— Trebuie să existe o cale. 

— Tu eşti funcţionar, zise Coenraat. Ce sugerezi? Să le scriem 
o scrisoare? 

— Când vine vorba de săbii, ai să vezi că ştiu foarte bine cum 
să mânuiesc una, zise Zeevanck. 

Jeronimus le ordonă să tacă. Voci auzite în întuneric erau un 
motiv suficient pentru ca un soldat să-şi ducă mâna la sabie. 

— Trebuie să umblăm cu grijă pe aici. Lăsaţi totul în seama 
mea, o să găsesc eu un plan care să ne salveze. 

Coenraat aprobă. Şi Zeevanck, dar mai încet. 

— Păstraţi-vă sfaturile şi nu faceţi nimic care să dea de bănuit. 
M-aţi înţeles? 

— Să nu ne faci să aşteptăm prea mult, mormăi Zeevanck. 

Luă sticla de la Jeronimus şi o dădu pe gât. 

— Voi, băieţi, nu păreţi să suferiţi prea mult din cauza raţiei, le 
zise Jeronimus. s 

Coenraat râse. li trase un pumn în braţ funcţionarului şi se 
împleticiră prin întuneric pentru a-şi găsi corturile şi a scăpa de 
efectele vinului furat. 


x xk * 


Jeronimus rămase gândindu-se lângă foc. Dumnezeu acționa 
pe căi nebănuite. Se gândise că-i va găsi pe supraviețuitori într-o 
situație disperată; în prima zi i se raportase că s-au luat la bătaie 
pentru apă. Se părea că ofiţerul militar şi soldaţii reușiseră să 
menţină ordinea, o patrulă era pusă să păzească proviziile, 
consiliul de pe vas reuşise chiar să facă treabă. Stabiliseră o 
raţie, pe care Deschamps o nota cu grijă într-un registru mare, 
ca un bun funcţionar ce era. 

De când plecase comandantul, fuseseră mai multe furtuni, 
care au umplut butoaiele cu apă; butoaie cu biscuiţi şi vin şi 
chiar nişte carne sărată de porc fuseseră duse pe plajă şi salvate 
din apele puţin adânci cu ajutorul plutelor subţiri confecţionate 
de către dulgheri din obiectele adunate din valuri şi duse pe 
plajă. Din fericire, catargul principal s-a prăbuşit în aceeaşi 
furtună care a distrus partea din spate a Bataviei, oferindu-le 
astfel destule pânze şi lemne pentru ca aproape oricine să 
improvizeze nişte corturi şi adăposturi. 

Exista o varietate de hrană naturală, dar cât vor mai rezista 

era o altă întrebare. Păsările le oferiseră la început puţină carne, 
pentru că nu erau copaci în care să se adăpostească şi erau uşor 
de prins noaptea. Unii din marinari prindeau raci cu mâna în timp 
ce alţii adunau stridii de pe recif când era reflux sau trăgeau cu 
ajutorul unor bețe peşte din canal. Era delicios de mâncat, dar 
prea puţin pentru toate gurile ce trebuia hrănite. Era suficient 
cât să te facă să salivezi şi să-ţi facă stomacul să mai ceară. 

Erau mai mult de două sute de oameni îngrămădiţi pe insula 
aceasta, iar păsările se cam terminaseră, iar el se gândea că în 
curând vor suferi de foame iar. Dacă ar fi fost mai puţin 
numeroşi, ar fi putut trăi ca regii în belşug timp de câteva luni. 

Jeronimus îşi făcuse deja calculele. Dintre cei care gândeau ca 
el erau poate douăzeci; majoritatea aristocraților era de partea 
lor, după spusele lui Coenraat, şi poate câţiva din soldaţii lui 
Steenhower. Impotriva lor erau cam vreo o sută cincizeci, dintre 
care vreo patruzeci erau soldaţi loiali Onorabilei Companii. La 
prima vedere, nu aveau nici o şansă. Dar majoritatea celor 
douăzeci de oameni ai lui erau aristocrați şi ofiţeri VOC, bine 
educați şi de familii bune. Majoritatea oamenilor, croitori, 
dulgheri, tâmplari şi vânzători, se va lua după ei, precum o 
cireada de vaci care-l urmează pe fermier în adăposturi pentru a 
fi mulse sau duse la abator. 

Era dezamăgit că din mercenari, ale căror abilităţi le-ar fi fost 
de mare ajutor pentru planurile lor, doar câţiva erau consideraţi 
ca fiind de partea lor de către Steenhower. Numise doar câţiva 
dintre ei: Mattys Beer, Jan Hendricx, Wouter Looes. 

Cei care-l îngrijorau pe Jeronimus erau veteranii, unii dintre ei 
englezi, alţii flamanzi, iar câţiva francezi. Se depărtaseră de 
restul gloatei privindu-o cu dispreţ. Corturile lor ordonate, 
focurile aprinse cu grijă, armele lor depozitate sub formă de 
piramidă contrastau puternic cu dezordinea din rândul civililor. 
Oamenii aceştia erau profesionişti, obişnuiţi cu condiţii grele de 
viaţă şi cu lupte dure, care i-ar fi bătut pe neloialii şi nemulţumiţii 
servitori ai companiei care-i urmau, chiar dacă Zeevanck şi 
Huyssen credeau altceva. 

Trebuia să scape de ei cumva. 

Acum, când căpitanul şi comandantul nu mai erau, el era cel 
care trebuia să preia comanda asupra oamenilor şi a consiliului, 
prin autoritatea investită de Onorabila Companie. Oricine nu-l 
asculta era un trădător. 

Dacă Jacobsz ajungea în Java, se îndoia că Pelsaert va mai fi în 
viaţă să se bucure de sosirea acasă. Era de asemenea 
improbabil ca Onorabila Companie să trimită pe altcineva în 
afară de Araien Jacobsz să-i caute. Când corabia va sosi, ei o vor 
prelua, cu sau fără ajutorul căpitanului, şi vor porni cu ea în larg. 

Lucrurile nu se întâmplaseră cum a plănuit el, ci cum dorise. 
Şi, până la urmă, Dumnezeu era cel care-i pusese aceste dorinţe 
în inimă. Şi orice dorea Dumnezeu trebuia înfăptuit, pentru că 
nimic din ceea ce El dorea nu putea fi greşit. 


x xk * 


Să pleci în noapte. 

Nu era mare lucru, Lucretia îşi imaginase odată să plece de la 
lumină şi să se ducă în întuneric. Numai că acum avea nevoie de 
toată puterea şi determinarea. Işi spunea că nu are de ce să se 
teamă. Nu era ca în zilele acelea întunecate de la început când 
se reglaseră conturile între marinari şi soldaţi, când oamenii au 
dispărut în noapte şi nu s-a mai spus nimic despre ei. 

Acum predicatorul ţinea în fiecare dimineaţă predici despre 
bine şi rău, iar oamenii jucau dame, ca pe vas, vorbind despre 
salvare şi calculând câte zile i-ar lua unui vas să se întoarcă să-i 
salveze. 

Vocea ofițerului care-i chema pe toţi în noapte era ca un 
balsam pentru cei care tresăreau de fiecare dată când auzeau 
vreo pasăre cântând. 

Acum împărțea cortul cu alte femei, dacă puteai numi asta 
cort, câteva bucăţi de pânză legate cu frânghie de câteva şipci 
de pe epavă. Erau în total douăsprezece femei care dormeau 
învelite cu pături pe pământul tare. Nu-i păsa de aceste 
privaţiuni, tot ce dorea era să doarmă, ascunsă de lume şi de 
privirile bărbaţilor, departe de amintiri. 

Dar în seara aceea a ieşit în întuneric să-şi dovedească sieşi 
că încă mai poate. Stătea acolo sfidându-şi teama, cerându-şi 
sufletul înapoi diavolilor care i-l furaseră. Lăsă noaptea să o 
învăluie şi ştiu că şi-a recăpătat o parte din ea, că cel mai rău 
lucru care s-ar fi putut întâmpla se întâmplase şi nu o distrusese. 
Îşi recapătă puterea şi se hotărî să supravieţuiască. 


22*42' latitudine sudică 

Jan Evertsz pipăi cuțitul de la centura de la brâu. Hai, fătălău 
nenorocit. Vino aici, peste dealurile de nisip. Indepărtează-te 
puţin de ceilalţi, am să bag cuțitul în tine, te acopăr cu puţin 
nisip, şi gata. Căpitanul nu te va căuta mai mult de câteva ore, 
vor crede că te-ai dus să cauţi apă şi te-ai rătăcit, nu va mai fi 
nimic de făcut. 

Dacă-l omor în barcă, cineva poate vorbi, nu am încredere în 
cumnatul căpitanului, nici măcar în căpitan nu mai pot avea 
încredere. Dacă omori un comandant, te spânzură pentru asta. 
Trebuie s-o fac pe ascuns, iar asta-i cea mai bună ocazie. Trebuie 
doar să-l aştept să fie singur, să-l prind cu pantalonii în vine, da, 
mi-ar plăcea asta, ar fi sfârşitul perfect pentru el. 

Venea spre plajă. Doar câţiva paşi şi putea duce la bun sfârşit 
planul, putea uita de doamna trufaşă. 

Doar o clipă în care să nu mai fie la vedere... 


Cimitirul Bataviei 


Copilul nu se oprea din plâns. Fusese născut pe vas, la câteva 
zile după ce plecaseră de la Cap şi nu era prea sănătos. Mayken 
Cardoes tremura încontinuu, nu-şi revenea şi se temea că-l va 
pierde. incercă din nou să-l alăpteze în acea dimineaţă, dar 
copilul se zbătea, se fâţâia şi nu stătea locului. Aşa petrecură 
toată noaptea şi nici unul nu dormi. 

Lucretia le privea pe celelalte femei agitându-se în jurul ei; 
Gertje Willemsz, văduva, avea o droaie de copii şi părea că se 
pricepe la astfel de lucruri. Cât despre Lucretia, ea se simţea 
neajutorată în faţa copiilor, nu avea experienţă, dar trebuia să 
facă ceva. 

— Poate vă pot ajuta cu ceva, zise ea. 

O văzu pe doamna Willemsz aruncându-i o privire: ce crezi că 
poţi tu face şi eu nu? Până la urmă, gândi Lucretia, am trăit 
izolată de ei opt luni, am fost un pasager privilegiat. Trebuie să 
mă urască pentru asta. Şi ceea ce mi s-a întâmplat în noaptea 
aceea, după privirile lor e clar că se gândesc că am meritat-o. 

— Are crampe, zise Gertje. 

— Poate are comerciantul vreo licoare care vă poate ajuta, 
zise Lucretia. Se zvoneşte că odată a fost farmacist în Haarlem. 

— Bărbierii şi farmaciştii nu ştiu cum să ajute o femeie cu 

lucruri de genul ăsta, zise Gertje. 

— Nu strică dacă-l întrebi, zise Lucretia. 

Gertje se încruntă, dar Mayken aprobă. Sărmana femeie era 
disperată din cauza fiului ei. 

Lucretia îşi ridică fustele şi se grăbi spre uşa adăpostului. 
Sussie Fredericx o strigă, luându-se după ea. 

— Doamnă, zise Sussie. Dacă vorbiţi cu comerciantul, poate îl 
întrebaţi şi despre zvonuri. 

— Ce zvonuri, Sussie? 

— Despre Ryckert. 

— Ce-ai auzit? 

— Că printre noi sunt trădători. Acum, că nu mai e 
comandantul... câţiva dintre noi ne temem că ar putea păţi ceva 
rău dacă nu e avertizat 

— Am să vorbesc cu el. 

Sussie zâmbi uşor: 

— Mulţumesc, doamnă. 

Cel puţin o femeie mai avea încredere în ea. Era o consolare. 


x xk * 


Jeronimus părea că-şi revenise după suferința lui de pe epavă. 
Zâmbi când o văzu, blândeţea zâmbetului lui fiind pentru ea o 
uşurare şi o binecuvântare; trecuse atâta timp de când cineva nu 
se mai uita la ea fără să se încrunte sau să-şi ferească privirea 
când se apropia. 

— Lucretia, zise el. 

— Domnule comerciant. 

— Ce plăcere să văd că ai supravieţuit acestui dezastru. 
Radiezi, în ciuda lipsurilor. 

— Mulţumim lui Dumnezeu că te-a scăpat din dezastrul de pe 
epavă. Am crezut că ai murit. 

— Era normal ca eu să fiu ultimul care părăseşte vasul. Am 
vrut să protejez cumva bunurile companiei, dar nu a fost să fie. 

Arătă spre un ulcior de argint aşezat pe o masă de lemn în 
colţul cortului lui: 

— Un pahar cu vin? 

Ea refuză şi-l privi cum îşi toarnă o porţie serioasă într-o cană 
de tablă. Se încruntă când văzu cât de indulgent este. Jeronimus 
ar face bine să-şi amintească că apa şi vinul se dădeau cu porţia. 

— Am nevoie de ajutorul tău, zise ea. 

— Sunt ca întotdeauna la dispoziţia ta, doamnă. 

— Femeia asta, Mayken Cardoes, are un prunc cu ea care e 
bolnav. Am auzit că ai fost farmacist. M-am gândit că poate... 

— Din păcate toate cărţile şi medicamentele mele au rămas 
pe recif. Ai vorbit cu maestrul Jansz? 

Dădu din cap în semn că nu. Din ceea ce văzuse ea pe 
Batavia, se îndoia că remediile lui o vor putea ajuta pe Mayken 
sau pe pruncul ei. 

— Imi pare rău, doamnă, repetă Jeronimus. 

— AŞ mai vrea să discut ceva cu dumneata. Ceva ce s-a 
întâmplat înainte să fii salvat de pe epavă. Poate că ofiţerul 
militar ţi-a spus deja ceea ce am auzit eu. 

Faţa lui se schimbă, preţ de o secundă, ca şi cum un nor ar fi 
trecut peste faţa lui. 

— Trebuie să-mi spui dumneata. 

— Îţi aduci aminte de un marinar pe nume Ryckert? 

Jeronimus se încruntă. 

— Nu chiar. 

— Într-o noapte, chiar după ce comandantul ne-a părăsit, l-am 
auzit vorbind. Spunea despre un plan de a-l ucide pe comandant, 
pe Batavia; a mai zis că în spatele acestui plan era căpitanul. A 
doua zi a dispărut. 

— Un prost beat. Mai mult ca sigur că s-a înecat. 

— Sau poate că ceea ce a spus era adevărat şi de aceea a 
dispărut. 

Zâmbi din nou, dar de data aceasta simţi că era puţin agitat. 

— Crezi că pe insulă pot fi răsculați? 

— Desigur. 

— Desigur, repetă el. 

Se întoarse, uitându-se spre mare, gândindu-se: 

— A menţionat vreun nume? întrebă el. 

Dădu din cap în semn că nu. 

— Dar mi s-a părut că recunosc vocea lui Zeevanck. 

— Asta-i tot? 

— Nu-i suficient? Ryckert părea convins că nu o să-l mai 
vedem pe căpitan. 

— Sunt sigur că Jacobsz se va întoarce. 

Ea se întreba de ce era aşa de sigur. 

— Lasă totul în seama mea, Lucretia. Ai încredere în mine, 

atâta timp cât trăiesc eu, nimic nu ţi se va întâmpla. 

Plecă, dar nu era liniştită. Nu venise la el să-i promită că ei nu 
i se va întâmpla nimic. Se întreba de ce nu părea şocat de ce Îi 
spusese, dar pentru moment nu avea nici un răspuns. 


x xk * 


Micuța Hilletje Hardens alerga printre tufişuri, culegând 
floricelele albe ce înfloriseră în iarna aceasta din sud. Erau nişte 
flori ciudate, care în loc de petale aveau fire lungi, albe, ca un 
ciucure. 

Singurul lucru frumos care creşte aici, se gândi Sussie. 

— Spui că soțul lui Tryntgen s-a furişat şi a lăsat-o singură? 
întrebă Anneken. 

Sussie aprobă: 

— Nu sufla o vorbă. 

Se uita la Hilletje cum se juca. Copiii acceptau orice, se 
gândea ea. Chiar şi acolo, blocaţi la capătul pământului, cei mici 
tot găseau un joc pe care să-l joace sau ceva care să-i 
intereseze, cum ar fi să vâneze mici crabi pe sub stânci sau să 
gonească pescăruşii de pe plajă. 

— Aşa sunt bărbaţii, zise Anneken. 

— Hans nu te-a abandonat. 

— Poate că nu a avut ocazia, zise Anneken. . 

Se ridicară şi merseră înapoi spre plajă. li văzu pe câţiva 
aristocrați privindu-le; Sussie îi recunoscu pe fraţii van Welderen, 
Lenart van Os şi pe cel mai în vârstă, van Luyck. În timp ce se 
apropiau, ea simţi un fior de spaimă, ceea ce nu mai simţise 
niciodată în preajma bărbaţilor. Expresia de pe chipul lor! 

Până şi Anneken, femeie măritată şi mamă, păru să simtă. O 
strigă pe Hilletje şi o apucă strâns de mână când veni. 
Aristocraţii făcură un pas înapoi în silă pentru a le lăsa să treacă. 

Sussie simţi cum îi bate inima. |şi lăsă ochii în jos. 

Când trecu pe lângă ei, unul din bărbaţi îi smulse florile din 
mână. Se întoarse pentru a le cere înapoi, dar el le piti la spate, 
rânjind la ea. Anneken o trase de mână. 

Il auzi pe unul dintre ei strigând după ea: 

— Cum te simţi în nopţile astea reci, micuță Sussie Fredericx? 
Să vin eu diseară să-ţi ţin de cald? 

Nici una nu scoase nici un cuvânt până nu ajunseră pe plajă. 

Apoi Anneken zise: 

— Nu te teme. Aşa se comportă tinerii ăştia. 

Sussie aprobă, dar nu-i răspunse, nu avea încredere în vocea 
ei. Se gândi la Weibbe Hayes. Brusc era bucuroasă că soldatul 
acela cu părul blond era pe insulă să aibă grijă de ea. Era oare în 
regulă ca celelalte femei să zică că Lucretia a cerut-o, pentru 
felul în care se comporta cu comandantul? Dar dacă se întâmpla 
din nou, de data asta ei sau lui Anneken sau lui Tryntgen? Şi noi 
o cerem? 


x xk * 


Judick nu-l contrazisese pe tatăl ei niciodată. Toată viaţa 
fusese ascultătoare, nu l-a făcut niciodată să se simtă ruşinat 
sau să-i reproşeze ceva. Intotdeauna l-a respectat, pentru că 
poziţia lui în societate era de neatins, nu i se putea reproşa nimic 
din punct de vedere al moralității. 

Până acum. 

Vederea celor bolnavi care zăceau acolo pe plajă fără ca 
nimeni să se ocupe de ei o mânia până în străfundul inimii. Dar 
nu ştia dacă putea să-l contrazică pe tatăl ei, nu ştia dacă avea 
curajul. 

In dimineaţa aceea era acolo, flatându-l pe unul din tinerii 
ofiţeri, van Huyssen, în interiorul cortului improvizat pe care 
tâmplarii i l-au construit dintr-una din verge şi pânză. Era cel mai 
sofisticat dintre toate corturile de pe insulă şi suficient de 
încăpător pentru a intra în el toată familia; chiar luase pentru 
uzul personal covorul mare care stătuse cândva pe parchetul 
Camerei de Consiliu şi care fusese cumva salvat de pe epavă. 

Duminicile le spunea oamenilor că suferinţa îi va înălța. De ce 
atunci suferinţele noastre să fie mai mici decât ale lor? De ce să 
avem noi cel mai mare adăpost, porţie dublă de mâncare şi apă 
şi mai multe pături? 

Se hotărî să-i vorbească. 

Acum stătea în uşa cortului, ascultându-l cum îi explica lui 
Coenraat cum comportamentul lipsit de credinţă al oamenilor de 
pe vas a abătut această catastrofă asupra lor. El îl prevenise pe 
domnul Pelsaert, dar comandantul a refuzat să asculte. Acum 
Dumnezeu îşi exprima dezaprobarea faţă de modul nedemn în 
care unii oameni au trăit pe Batavia. 

— Tată, spuse ea. 

Se întoarse şi se uită la ea, uimit de îndrăzneala ei. 

— Vorbesc cu domnul Huyssen. Nu vezi că nu vreau să fiu 
întrerupt? 

— Tată, nu suportă amânare, se trezi spunând, uimită de 
propria îndrăzneală. 

Amândoi bărbaţii se uitau la ea acum. Coenraat zâmbi. 

— Trebuie să facem ceva, continuă ea. Nu vezi că sunt pe 
plajă oameni bolnavi care nu au adăpost? 

— O să mă rog pentru ei, zise el şi vru să se întoarcă. 

— Poate că ar prefera, tată, să le dăm lor adăpostul nostru. 

Rămaseră cu gura căscată de uimire. 

— Fiica ta are curaj, zise Coenraat. 

— Să nu vorbeşti aşa cu mine! 

— Au nevoie de apă şi de adăpost. Nu e oare moral ca noi, 
care avem şi una, şi alta, să le oferim lor? Nu aşa scrie în Biblie? 

— Nu-mi ţine tu predici despre Biblie! ţipă el la ea, sărind în 
picioare. 

Respiră adânc. 

— Nu e creştinesc, zise ea. 

— Nu e creştinesc să nu-ţi respecţi tatăl, fata mesa, şi vei face 
cum spun eu, altfel am să pun băţul pe tine, chiar dacă mi se 
rupe sufletul. 

— Cei bolnavi au nevoie de apă, insistă ea. 

Coenraat dădu dezaprobator din cap. 

— Să dai apă unui om pe moarte e ca şi când ai arunca-o. 

Părea uimit de îngrijorarea ei. 

Dar tatăl ei nu era uimit deloc, era de-a dreptul furios: 

— Am să vorbesc cu ofiţerul militar, zise el. Acum pleacă, am 
alte lucruri de discutat. 

Apoi adăugă ca un avertisment: 

— Mai vorbim noi despre asta! 

Judick părăsi cortul şi se duse în mod special la cortul 
asistentului. Işi luă porţia ei de apă de la Deschamps, i se 
consemnă numele în registru şi o duse cu grijă pe plajă. Il găsi 
pe Jan Pinten zăcând printre tufişuri, neîngrijit, cu un bandaj 
murdar legat la mâna stângă. Gemea şi se foia, cu faţa roşie de 
febră. Fusese rănit în noaptea naufragiului, îşi rupsese braţul 
încercând să se ferească de barca pe care încerca să o tragă la 
mal, iar rana deschisă se infectase acum. 

Judick îi ţinu cana la buze, iar binecuvântarea lui murmurată 
era mai prețioasă pentru ea decât oricare binecuvântare primită 
de la tatăl ei. 


XVI 


Un om poate fi bun şi credincios toată viaţa dacă nu i se dă 
şansa să fie altfel. Din pricina aceasta oamenii mi se par aşa de 
fascinanţi. Vedeţi, o viaţă fără păcate este ceva ce un om poate 
avea din întâmplare sau din lipsă de ocazii şi mă doare să văd 
cum aşa de mulţi cred că cerul le este rezervat, când singura lor 
virtute este multumirea de sine şi o viaţă ştearsă. 

Ceea ce ne duce la ispită, cum îi este drag unui creştin să zică. 

Dar dacă tentăm un om? De-abia acum devine interesantă 
viaţa lui. Ce se întâmplă dacă-l amăgim cu promisiunea aurului şi 
nimeni nu-l împiedică să-l bage în buzunar, sau să-l lăsăm singur 
cu o femeie frumoasă, atunci ce va face? 

Dar tu ce ai face? Te-ai afla printre aceşti trădători? V-aş oferi 
putere, aur şi oricare dintre femei. Restricţiile voastre sunt mult 
prea îndepărtate, iar pe mine lăsaţi-mă să mă ocup de pastor, 
dacă vă deranjează. Ce aţi face? 

Nu e nimeni care să vă împiedice să faceţi ceea ce vreţi. 

Mai aveţi virtute acum? 


Cimitirul Bataviei 


Insula aceasta era ca o închisoare fără pereţi. Având 
supraviețuirea asigurată pe termen scurt, nu aveau altceva de 
făcut decât să se uite la valurile infinite care veneau şi plecau de 
pe țărm, la pescăruşii care stăteau pe plajă cu capetele întoarse 
în bătaia vântului. 

Ea încerca să înţeleagă cum a putut un om precum 
comandantul să-i abandoneze. Ofiţerul militar era un om bun, 
dar nu avea autoritatea necesară să menţină ordinea în primele 
ore după naufragiu, iar, dacă lucrurile ar fi redevenit disperate, 
se întreba ce se va întâmpla cu ei. 

Predicatorul încă le mai vorbea despre sacrificiul de sine, în 
timp ce se asigura că propria familie e bine aprovizionată. 
Probabil că din această cauză unul dintre aristocrați, van 

Huyssen, petrecea mai mult timp în compania lui decât ar fi 
trebuit. Era uimită de unele prietenii care se legaseră aici pe 
insulă. Funcţionarul David Zeevanck şi caporalul cel masiv erau 
văzuţi adesea vorbind în secret. Se întreba ce poate avea în 
comun o brută de mercenar cu un funcţionar al companiei. 
Suferinţa făcea tovarăşi ciudaţi. 

Vremea frumoasă nu dură. Curând după salvarea miraculoasă 
a lui Jeronimus, dimineaţa cerul era cenușiu şi se auzeau tunete 
pe recif. Un val mare veni în timpul nopţii, iar insulele înalte 
dinspre vest dispărură sub un val de ceaţă. 

Cu toate acestea, au profitat din plin de zilele cu vreme 
frumoasă; tâmplarii au construit două plute cu care se puteau 
deplasa prin lagună, iar marinarii se duseseră de câteva ori la 
epavă, de fiecare dată întorcându-se cu pânze, vergi şi lemne, 
salvaseră chiar căni de tablă, oale de gătit şi ustensile, precum şi 
câteva butoaie cu apă, vin şi oţet. 

Să hrăneşti peste două sute de suflete era o preocupare 
neîncetată. Peştii înotau prin apele puţin adânci şi muşcau 
lacomi din momeală, dar erau doar peşti mici, până când 
marinarii au salvat ce au putut de pe epavă şi s-au putut duce cu 
plutele în ape mai adânci să pescuiască. Câteva ore cu o vergă 
mai solidă aducea suficient peşte pentru a hrăni pe toată lumea, 
iar într-o zi s-au dus pe o insulă vecină şi au vânat foci şi în seara 
aceea au mâncat cu adevărat bine după săptămâni de lipsuri. 

Totuşi, în fiecare zi erau făcute plângeri despre raţie şi erau 
constant preocupaţi de apă. Cu greu se mai găseau păsări sau 
stridii pe insulă. Jeronimus instalase o disciplină strictă pentru 
raţie şi proviziile de apă, iar vinul şi biscuiţii erau păziţi în 
permanenţă. 

Lucretia nu avea nici o problemă cu acest lucru, deşi slăbea 
văzând cu ochii în fiecare zi. Disciplina era necesară. Văzuse cu 
ochii ei ce se putea întâmpla dacă nu era o mână fermă la 
conducere. Era recunoscătoare că Jeronimus părea să ţină 
situaţia sub control. 


Era o noapte perfectă pentru conspiratori. Jeronimus ştia că 
vorbele lor vor fi purtate de vânt. Cana cu băutură era pasată 
dintr-o mână în alta, în timp ce stăteau în jurul unui foc mic. Nu 

emana destulă căldură, nici suficientă lumină. 

— Sunt prea mulţi soldaţi împotriva noastră, zise Jeronimus. 
Trebuie să-i trimitem de pe insulă, ca norocul să fie de partea 
noastră. 

Ochii luceau în lumina focului: David Zeevanck, Coenraat van 
Huyssen, fraţii van Welderen, Steenhower. 

— Cum să facem asta? întrebă Coenraat. 

Jeronimus se întoarse spre Zeevanck: 

— Ai fost astăzi pe insula dinspre vest, nu-i aşa? 

Zeevanck aprobă. Au prins şi au jupuit altă focă. 

— Sunt precum mieii de blânzi, zise Zeevanck rânjind. E la fel 
de uşor ca şi când ai lovi-o pe bunică-ta care stă în balansoar. 

— Şi cum e acolo? 

— E o bucată de stâncă, fără nimic pe ea, decât păsări şi 
tufişuri. lţi tai picioarele în bucăţi de coral când te dai jos din 
barcă şi nu există nici un strop de apă în afară de propria 
sudoare şi propria urină. 

— Propun să îi iei pe câţiva dintre băieţii lui Coenraat şi să vă 
duceţi înapoi acolo, spunând că vă duceţi să căutaţi apă. Când 
vă întoarceţi, spuneţi că aţi găsit destulă apă pentru a ajunge la 
toţi. Steenhower ne va da numele tuturor celor care nu sunt de 
partea noastră şi-i vom trimite pe insulă cu toate butoaiele goale 
dându-le sarcina de a le umple. Apoi îi vom lăsa acolo şi natura 
va face selecţia pentru noi. 

Coenraat aprobă, impresionat. Farmacistul ştia ce are de 
făcut. 

— Dar dacă găsim apă acolo? întrebă Zeevanck. 

Jeronimus făcu o faţă care-i făcu pe toţi să râdă: 

— Vrei să spui că bunul nostru comandant a plecat şi ne-a 
lăsat aici fără vreun motiv solid? 

— De îndată ce vom scăpa de aceşti soldaţi în care nu putem 
avea încredere, zise Coenraat, nimeni nu ne va mai sta 
împotrivă. Vom conduce pe baza unor reguli şi la nevoie vom 
folosi armele pentru a ne face ascultați. 

— lar apoi ne vom ocupa de lucruri după placul nostru, le zise 
Jeronimus. Mâncare pentru burţile noastre, apă pentru toată 
lumea şi femei după plac. 

Acest ultim gând îi făcu pe toţi să tresară. Fiecare dintre ei 
vroia să vadă pe nisip sânge şi spermă. Să se comporte ca 
bărbaţi adevăraţi, să facă ce doreau, ceea ce au visat 

dintotdeauna. 
Da, vor fi regi. 


x xk * 


Weibbe îl văzu pe ofiţerul militar, Pieter Jansz, vorbind cu 
Jeronimus în afara cortului comerciantului. Se certau în legătură 
cu ceva, dar, când l-au văzut s-au oprit, iar Jeronimus s-a întors 
şi a plecat. Auzi strigătul furios al pescăruşilor de deasupra, se 
uită în sus, văzu un stol ce zbura în direcţia vântului, scoțând 
sunete ascuţite şi plimbându-se după bunul lor plac. Păsările 
astea blestemate îl călcau pe nervi. Ar fi vrut să aibă o flintă să 
le împuşte pe toate. 

— Ce se întâmplă? îl întrebă Weibbe pe Jansz.. 

— Domnul Cornellisen vrea să vă duceţi pe insula cea lungă să 
aduceţi apă. Zeevanck a căutat pe acolo şi spune că ar fi apă 
suficientă pentru fiecare. Trebuie să luaţi toate butoaiele goale şi 
să le încărcaţi pe bărci. 

Jansz zâmbi forţat: 

— Vedeţi dacă puteţi găsi şi nişte vin în timp ce sunteţi acolo. 
Mi-ar prinde bine o băutură ca lumea. 

— Tu nu vii cu noi? 

Puse mâna pe mânerul săbiei. 

— Jeronimus vrea să stau aici, să-l ajut să ţină lucrurile sub 
control. 

Weibbe mormăi. Părea să fie o treabă grea, dar cel puţin 
aveau cu ce să-şi ocupe timpul, în loc să se uite în larg după 
pânze. 

— Vă puteţi lua cuţitele şi topoarele ca să tăiaţi lemne, dar 
trebuie să vă lăsaţi toate flintele şi săbiile aici. 

Weibbe şuieră printre dinţi. Nu-i plăcea cum suna. La ce era 
bun un soldat fără arme? 

— Nu văd de ce trebuie să ne lăsăm armele aici, mormăi el. 
Suntem soldaţi, omule! N 

— Astea-s ordinele comerciantului. li e frică ca nu cumva voi şi 
cu francezii să vă luaţi la bătaie imediat ce nu mai sunteţi sub 
control. 

— Ne-am înţeles foarte bine înainte să vină el. 

Ofiţerul militar ridică din umeri: 

— Nici mie nu-mi place, dar asta vrea. Nu te poţi împotrivi 

companiei, omule. 

— Cine va da ordine soldaţilor aici? 

— Caporalul vostru, Gabriel, şi Steenhower. 

Weibbe se încruntă. Caporalul era un om bun, cinstit şi 
sensibil. Dar Steenhower? N-ar avea încredere să lase pe mâna 
lui pe mamă-sa, soră-sa sau vaca familiei. 

Nici lui Jansz nu-i plăcea cum stăteau lucrurile, se vedea pe 
faţa lui. 

— Mai bine ar veni Steenhower cu mine, să pot fi cu ochii pe 
el. 

— Aşa aş fi preferat şi eu, dar asta vrea comerciantul. Acum la 
lucru, soldat. 

Weibbe se întoarse şi plecă. Mai bine mă duc să văd ce fac 
micuța Sussie Fredericx şi celelalte femei înainte să plec, să mă 
asigur că totul e în ordine. 


x xk * 


Sussie îl văzu pe Weibbe venind spre ea pe plajă. Era ca un 
animal. Se întreba de ce nu-i e frică de el, aşa cum îi era frică de 
van Huyssen. Până la urmă van Huyssen era doar un băiat, pe 
când el era ca o moară de vânt şi avea şi cicatrici pe mâini. 

— Mă duc până pe insula cea lungă, zise el. Este apă acolo, 
suficientă pentru toţi, zice Jeronimus. Nu voi sta mai mult de 
câteva zile. 

Sussie îşi muşcă buza. Nu-i plăcea să-l ştie plecat mai mult de 
câteva ore. Lucrurile se schimbaseră cumva, de când Jeronimus 
preluase conducerea, într-un mod pe care nu-l putea explica. 

— Cine mai merge cu tine? întrebă ea. 

— Câţiva băieţi şi nişte francezi. Toţi au nevoie de braţe 
puternice, iar tâmplarii sunt ocupați cu bărcile. Noi nu avem prea 
multe de făcut aici să ajutăm. 

Se trezi uitându-se lung la el. Dacă ar fi să-mi aleg un soţ, se 
gândi ea, aş alege unul ca el, aşa, mai dur, simplu şi cu frică de 
Dumnezeu. Aşa, ca tata. Mă întreb dacă aşa ceva se poate. 

— Vreau să faci ceva pentru mine, zise el. 

Stătea aproape de ea şi brusc dori ca el s-o ia în braţe. M-aş 
simţi în siguranţă în braţele lui, ca şi când nimic nu m-ar putea 
răni. . 

— İl cunoşti pe Jan Pinten, englezul? E prietenul meu. E încă 

bolnav şi nu o duce prea bine. Ai putea să ai grijă de el, cât 
lipsesc eu? Să te asiguri că-şi primeşte porţia, poate-i mai pui 
câte o compresă din când în când. 

Sussie era mulţumită că el avea încredere în ea. Se crease o 
legătură între ei. 

Ezită o clipă, părând încurcat. 

— Eşti o drăguță, Sussie. Mi-ar fi plăcut să te sărut măcar o 
dată. 

Apoi se întoarse şi plecă de-a lungul plajei. Dacă nu s-ar fi 
uitat toată insula la ei, ar fi fugit după el şi l-ar fi obligat s-o facă. 


XVII 


Este greşit, ştiu, să te amuzi pe seama celor care sunt aşa de 
surprinşi în faţa ticăloşiei. 

Cred că au găsit monştri când recunosc nebunia, după 
sângele dintre dinţi şi privirile de nebuni de pe faţa lor. 

Ticăloşii zâmbesc şi te fac să râzi, simţindu-te în largul tău. 

Ticăloşii lucrează ca funcţionari sau stau în saloanele caselor 
elegante, tineri răsfăţaţi cu maniere delicate şi mâini moi sau 
care aşteaptă la o masă cu ochii plecaţi în timp ce mintea le 
zboară la cuțite şi violuri. Ticăloşia reuşeşte să se deghizeze cel 
mai bine, iar ceea ce o face şi mai fascinantă este această 
vărsare de sânge, această posesiune a femeilor şi acest furt al 
aurului. 


Insula cea lungă 


Îşi croiră drum printre apele puţin adânci, înjurând de fiecare 
dată când se împiedicau de corali. Trebuiră să-şi păstreze în 
picioare bocancii, altfel şi-ar fi tăiat tălpile. Plaja nu era mai largă 
decât galeria de pe Batavia şi avea aceeaşi formă ciudată de 
ciupercă albă precum cimitirul Bataviei. Dar insula era mult mai 
mare, cam de o milă lungime. 

Au descărcat butoaiele şi le-au aşezat pe plajă. Aristocratul 
van Huyssen îi privea de sus, plimbându-se de colo până colo cu 
o pană la pălărie. Uită-te la el, se crede general, se gândea 
Weibbe. 

Zeevanck ţipă la ei de pe plută: 

— Este un lac, la sud-est de insulă. 

Van Huyssen îşi puse mâinile în şold şi-i zise: 

— Când terminaţi, faceţi un foc şi transmiteţi un semnal de 
fum. Vom veni să vă luăm. 

— Voi nu staţi cu noi? îl întrebă Weibbe. 

— Comerciantul mi-a ordonat mie şi lui Zeevanck să ne 
întoarcem cu pluta pe insulă. 

Weibbe se uită la ceilalţi. Jansz nu-i spusese nimic despre 
acest lucru. Nu că ar fi vrut să fie în compania lor, dar ar fi 
preferat să ştie că pluta era acolo, pe plajă. 

Dacă asta vroia comerciantul, asta vroia compania, iar 
compania le plătea salariile. Totuşi nu-i plăcea cum stăteau 
lucrurile. Ar fi preferat ca scandalagiii de Wouter Looes, Mattys 
Beer şi Steenhower să fie cu ei, să se asigure că nu fac nimic 
rău. 

Dar nu mai era nimic de făcut. Van Huyssen mergea deja cu 
grijă prin apă către plută, unde-l aştepta Zeevanck. 

— Ne vedem peste câteva zile, ţipă Zeevanck. 

Dar dacă nu se mai întorc după noi? se gândi Weibbe, dar 
imediat consideră că era absurd. Normal că or să se întoarcă, 
aveau nevoie de apă. 


x xk * 


Pe Batavia, afacerile vasului erau hotărâte de către consiliu, 
comandantul şi căpitanul îl prezidau, asistați de către 
comerciant, şeful de echipaj, ofiţerul militar şi predicator. După 
naufragiu, ofiţerul militar a restabilit consiliul, înlocuindu-l pe 
căpitan şi pe şeful de echipaj cu Zeevanck şi Salomon 
Deschamps. Jeronimus şi-a reluat automat locul în consiliu, după 
miraculoasa lui supravieţuire de pe epavă. 

Mulţi oameni participau la întrunirile lor, ascultând ce se 
discuta, dar nimeni în afara membrilor consiliului nu avea vreun 
cuvânt de spus. Nu se mai discuta ca în Camera de Consiliu de 
pe Batavia, adunaţi în jurul mesei mari, cu pahare de vin la 
îndemână. Aici, cei cinci oameni trebuiau să stea pe vine în 
mizeria din faţa cortului lui Jeronimus. 

Predicatorul sosi la întâlnire ţanţoş, ca de obicei, în mantia lui 
lungă, cu Biblia în mâna dreaptă, cu faţa aceea impunătoare a 
lui. Cât îi dispreţuiesc pe predicatorii aceştia cu aerele lor de 

ipocriţi, se gândea Jeronimus. ŞI-I imagina stând la judecată în 
faţa lui Torrentius ordonându-i să-l interogheze, cu minţile lor 
închise faţă de idealurile înalte ale lui Dumnezeu. Tot timpul 
spuneau că-L slujesc pe Dumnezeu, când minţile lor erau mult 
mai potrivite pentru nişte funcţionari. Da, erau mai mult nişte 
contabili care umblau de colo până colo cu regulamentele şi 
cărţile lor de reguli sfinte. 

Jeronimus chemă consiliul, să se apuce imediat de treabă. 
Insula era prea aglomerată pentru ca toţi să trăiască în pace şi 
armonie, spunea el. Decise că sosise timpul să-i împrăştie pe 
insule. 

Uită-te la ei cum se agită ca nişte precupeţe pe chei, se 
gândea el. Oamenii deja se obişnuiseră cu rutina şi se simțeau 
bine unde stăteau şi se înțelegeau cu vecinii lor. Cât de repede 
devin rigizi şi se opun schimbării, oricât de cumplită ar fi situaţia. 

— Este chiar absolut necesar? întrebă ofiţerul militar. 

— Stăm cam prost cu igiena aici, zise Jeronimus. Deja trebuie 
să aducem hrană şi lemne de foc de pe celelalte insule. E mai 
bine să dividem comunitatea pentru a ne putea gospodari mai 
bine resursele. 

— Ce intenţionezi? întrebă predicatorul. 

— Pieter Jansz, ofiţerul militar, va duce o duzină de oameni pe 
insula Verraders şi vom mai duce probabil încă patruzeci pe 
insula cu foci. 

Predicatorul aprobă: 

— Cred că e un plan bun, zise el zâmbind mieros în direcţia lui 
Jeronimus. Aveţi întreg sprijinul meu. 

Jeronimus se întoarse şi-i zâmbi: prostule, se gândi el. 

Doar ofiţerul militar, Jansz, nu părea prea convins. Avea el 
bănuielile lui, se gândea Jeronimus. Dar ce putea face? Nu-i 
putea submina autoritatea. In plus, este ceea ce Pelsaert ar fi 
făcut, dacă ar fi fost aici. 

— Mai mult, mi s-a raportat că au avut loc vărsări de sânge 
înainte ca eu să vin pe insulă, spuse Jeronimus. 

Se uită spre ceilalţi: 

— Este adevărat? 

Ofiţerul militar se simţi ruşinat că nu a putut păstra ordinea în 
acele zile. 

Nu va îndrăzni să mi se împotrivească, se gândi Jeronimus. 

— E adevărat că au fost nişte nelegiuiri atunci, aprobă 

predicatorul. 

Jeronimus dădu aprobator din cap. 

— Atunci toate armele îmi vor fi predate şi depozitate la mine, 
în cufărul din cortul meu. Astfel nu se va mai repeta violenţa. 

Era o măsură drastică. Cei câţiva soldaţi care nu plecaseră cu 
Weibbe Hayes pe insula cea lungă se uitau nervoşi unul la altul, 
dar să nu-l asculte pe comerciant ar fi fost echivalent cu o 
răzvrătire. Chiar şi ofiţerul militar păru zguduit de o astfel de 
măsură, dar Jeronimus nu era dispus să negocieze. 

— Este consiliul de acord? 

Toţi ridicară mâinile. 

— Bine. O să punem în aplicare aceste măsuri imediat. 
Trebuie să ne asigurăm că atunci când comandantul se va 
întoarce, ne va găsi puternici şi sănătoşi. Nu-şi va crede ochilor 
când ne va vedea aici stabiliţi de parcă am fi în Amsterdam! 
Acum să-l rugăm pe pastor să ne conducă la rugăciune. 


x xk * 


Tatăl ei se întoarse de la întrunire bine dispus. Judick se miră 
de schimbare. Ereticul comerciant găsise o cale de a reintra în 
grațiile tatălui ei. 

— Totul va fi bine acum, vei vedea, le spuse el. Suntem pe 
mâini bune. Slavă Domnului că l-a salvat pe bunul comerciant! 


14°10’ latitudine sudică, a douăzeci şi treia zi din iunie, anul 
de grație 1629 


Chiar aşa arăt? se gândi François, uitându-se în jurul lui la 
tovarăşii lui care supravieţuiseră, în lumina ceţoasă a zorilor. 
Oamenii zăceau unii peste alţi, precum cadavrele pe câmpul de 
luptă, cu părul încurcat şi lipit, alţii cu ochii roşii, delirând, cu răni 
pline de puroi pe picioare. Unul dintre marinari înnebunise, 
fusese prins bând apă de mare şi fuseseră nevoiţi să-l lege şi să-l 
arunce în gaura pentru scurgerea apei unde ţipa necontenit 
după apă, pe jumătate scufundat în santină. François înţelegea 
mai bine acum cât de greu îi venea unui om să nu bea apă de 
mare; mintea îi era obsedată de imagini cu vin dulce şi carne 
friptă încât câteodată se trezea întinzând mâna după ele, de 
parcă delirul lui ar fi fost real. Până şi marea putea lua forma 

unui lac de munte, proaspăt şi răcoritor. Doar efortul voinţei mai 
separa nebunia de această crudă realitate. 

Acest deşert de apă, acest tărâm al pieirii, albastru închis şi 
jalnic. 

Chiar şi acum făcea eforturi pentru a menţine demnitatea cu 
care era privit de către ofiţeri, chinuindu-se să păstreze pălăria 
de fetru negru de comandant chiar şi pe vânturile puternice pe 
care le-au întâlnit după ce au plecat de pe insulă şi, deşi gulerul 
lui era rigid din cauza sării şi gri din cauza murdăriei, îl deosebea 
de marinarii de rând cu care era nevoit să-şi împartă viaţa. 

Jan Evertsz deschise ochii, ameţit de oboseală: 

— Unde suntem, căpitane? întrebă el mormăind. 

Jacobsz era la mânerul cârmei, cu o figură la fel de dură 
precum stâncile din bătaia vântului şi a ploii. Era aproape 
inuman ceea ce el putea îndura, niciodată nu părea să 
obosească sau să-i fie sete. 

— O să vedem în curând uscatul, mormăi el. 

— Ai zis acelaşi lucru şi ieri, bombăni cineva. Şi alaltăieri. 

Căpitanul zâmbi dispreţuitor, pentru a le arăta cât preţ punea 
el pe părerea unui marinar de rând. 

— A trecut o săptămână de când am plecat din Southland, 
zise altcineva. 

— Nu ştii unde ne aflăm, nu-i aşa? 

Era Halfwaack. 

— Du-te naibii! ţipă căpitanul la el. 

— Dacă nu ai fi fost aşa de ocupat s-o acoperi pe târfa aia 
mică, zise Halfwaack, arătând spre Zwaantie, care sforăia ca un 
porc la picioarele căpitanului, am fi fost încă pe Batavia. 

Obrajii căpitanului se făcură roşii. Nu prea mai arăta ca o fată 
pentru care merita să rişti aşa de mult acum, se gândea 
François, trântită ca o şa de pe un cal. 

— Nu ai vrut să mă asculţi, zise Halfwaack, nu ai vrut s-o laşi 
în pace. 

Brusc apăru un cuţit în mâinile căpitanului. 

— Poate te vor asculta pe tine peştii, idiotule. 

— Cred că ar trebui să-l lăsăm pe căpitan să-şi vadă de treaba 
lui, zise François calm, toţi ochii îndreptându-se spre el. Doar în 
cazul în care cineva consideră că se poate descurca mai bine. 

Spusele lui îi calmară. Se întoarse şi se uită la căpitan. Acesta 
păruse că s-a răzgândit, punând cuțitul înapoi la curea. 

François se uită în jur la restul oamenilor. 

— E în stare cineva de aici să ne ducă în siguranţă în Java? 

Oamenii îşi plecară ochii, lăsând a se înţelege, că într-adevăr, 
căpitanul era singura lor speranţă de pe marea aceea pustie. 
Momentul periculos trecuse. 

François se mai uită încă o dată în ochii căpitanului, care dădu 
aproape imperceptibil din cap în semn de aprobare. Era singurul 
răspuns de mulţumire pe care îl va primi vreodată de la un om 
ca Araien Jacobsz. Pentru prima dată după nouă luni de călătorie 
erau probabil de aceeaşi parte a baricadei. 


Cimitirul Bataviei 


Jeronimus ceruse consiliului de pe insulă să se adune de 
urgenţă. Lucretia era printre spectatori în acea dimineaţă, pentru 
că Andries de Vries o anunţase deja că s-ar putea să fie 
probleme. 

Cu o noapte în urmă, unul dintre soldaţii însărcinaţi să 
păzească butoaiele cu vin a furat unul şi s-a îmbătat. li dăduse 
din vinul furat unuia din colegii lui de pază. Delictul fu descoperit 
rapid a doua zi dimineaţă pentru că idioţii au băut până au 
leşinat lângă butoaie, unde au fost găsiţi de către cei ce urmau 
la schimb. 

Jeronimus îi ţinu pe cei din consiliu să aştepte o oră în soare 
până apăru. Avea un guler nou, cu şiret, pe care îl furase, dacă 
era să i se dea crezare lui Andries, din cufărul pe care 
comandantul îl trimisese la mal cu Deschamps. Mai purta o 
pălărie albă de fetru, cu un lanţ de aur în jurul borului, un alt 
trofeu din lucrurile personale ale lui Pelsaert. Printre toţi oamenii 
aceia cu hainele băţoase de la sare, părea extrem de ridicol. Ar fi 
râs dacă privirea de pe faţa lui nu ar fi deranjat-o aşa de tare. 

II văzuse întotdeauna zâmbind, dar în dimineaţa aceea părea 
nervos, agitat. Ochii îi erau nespus de mari, iar privirea lui 
contrasta puternic cu hainele de dandy. 

Nu se aşeză alături de ceilalţi, ci se uita la ei, cu mâinile în 
şold, de parcă furatul unui butoi cu vin ar fi fost vreo crimă. Doar 
Zeevanck nu părea să fie deranjat de atitudinea ofițerului şef. 

Ce o fi păţit? se gândea Lucretia. Care o fi scopul acestei 
atitudini? Bănuia că joacă teatru, nu era sigură de ce simţea 
asta, dar, dacă într-adevăr asta era, atunci juca chiar bine. 

— Ei bine, zise el. Ştiţi cu toţii de ce am chemat consiliul. 

— Domnule comerciant, zise predicatorul, calmaţi-vă şi să 
discutăm problema cu calm. 

Il ignoră. 

— Aceşti doi oameni au sfidat cu desăvârşire legile pe care eu 
le-am stabilit pentru a putea supravieţui. Merită să moară 
negreşit. 

Moarte... Consilierii se uitară unul la altul, îngroziţi. Spectatorii 
înlemniră. 

Ofiţerul militar se încruntă. 

— Domnule comerciant, sunt de acord că soldatul Abraham a 
nesocotit legea şi va fi aspru pedepsit. Dar celălalt, Araiensz, nu 
se face vinovat decât de a fi acceptat ceea ce i s-a oferit. Se 
poate să nici nu ştie ce a făcut prietenul lui. 

— Crezi că nu ştia că vinul e furat? 

— Cred că păcatul lui nu-i la fel de mare ca al colegului său. 

— De ce nu mă asculţi? ţipă Jeronimus cu vocea ascuţită ca o 
femeie. Nu voi accepta să mă sfidaţi în această problemă! 

Se făcu o linişte înspăimântătoare. 

Ofiţerul militar încercă din nou: 

— Nu te sfidăm, domnule comerciant. Dar o astfel de decizie 
trebuie luată de întreg consiliul. E vorba de viaţa unui om. 

— Dacă permitem oamenilor să fure fără a fi pedepsiţi, ce 
şanse mai avem să supravieţuim până vin să ne salveze? 

— Atunci să-l pedepsim pe soldatul Abraham din Delft, zise 
predicatorul. Dar sunt de acord cu ofiţerul militar, celălalt nu are 
de ce să moară. 

— Veţi vota ca amândoi să fie înecaţi! 

O urmă de salivă îi apăru în colţul gurii. 

Lucretia îi privi pe predicator şi pe ofiţerul militar cum vorbeau 
între ei, în mod evident speriaţi de ceea ce se petrecea. 
Comerciantul era vocea companiei şi nu era uşor de sfidat. 
Zeevanck nu participă la deliberarea lor, părând să fie deja 
hotărât. Deschamps se uita în pământ şi nu spunea nimic. 

Văzu faţa lui Andries printre mulţimea palidă, speriată de 
spectatori. Nu v-am spus că asta se va întâmpla? părea el să 
spună. 

Jeronimus deveni neliniştit: 

— Cer pedeapsa cu moartea pentru soldatul Abraham 
Hendrickx din Delft şi tunarul Araien Araiensz. Ce spuneţi? 

Doar Zeevanck singur ridică mâna. Deschamps refuză să se 
uite în ochii comerciantului. 

Jeronimus respira prea repede. Crezu că o să leşine. 

— Cum puteţi lăsa să se întâmple aşa ceva? ţipă el la ceilalţi 
trei oameni. Ei bine, veţi regreta asta! 

Se îndepărtă ca o furtună. Zeevanck se ridică şi se luă după 
el. Lucretia îi privi cum se îndepărtează, uimită. Nervozitatea 
comerciantului era aşa de caraghioasă încât trebui să-şi înăbuşe 
un râs nervos cu mâna. Dar ceilalţi membri ai consiliului sau 
spectatori nu păreau deloc amuzaţi. 

Unul câte unul se îndreptară spre corturile lor. Un fel de 
presimţire neagră puse stăpânire pe micuța colonie aglomerată, 
în timp ce aşteptau repercusiunile evenimentelor din acea 
dimineaţă. 


x xk * 


Îl găsi pe Andries de Vries tolănit pe plajă. Era singur, cu faţa 
lui prelungă mai preocupată decât de obicei. 

Când o văzu, sări în picioare, făcând o reverență. 

— Doamnă, spuse el. A 

Lucretia aproape că tresări când fu tratată cu atâta respect. Işi 
imagina că nu prea mai arăta ca o mare doamnă acum. Tivul 
rochiei i se descususe, iar catifeaua era plină de sare. Unghiile i 
se rupseseră şi erau murdare, părul îi era încâlcit ca lâna. 
Zwaantie ar fi fost încântată s-o vadă aşa. Nu mai era 
domnişoara trufaşă. 

— Ce se întâmplă, Andries? 

— Consiliul s-a terminat. Jeronimus l-a înlocuit pe Deschamps 
cu van Huyssen, iar locul predicatorului a fost luat de caporal. 

— Steenhower? Prostul ăla? In consiliu? 

El aprobă. 

— Şi ofiţerul militar a aprobat? 

Ridică din umeri. 

— Ce putea face? In plus, toţi soldaţii care l-ar fi putut susţine 
sunt pe insula cea lungă să aducă apă. Nu poate face nimic până 
nu se întorc ei. Apoi, mâine îi va duce pe cei ce s-au oferit 
voluntari pe insula Verrader. 

Ea se aşeză, iar el i se alătură, la o distanţă respectabilă. 

— Era o chestiune de timp, oricum, zise el. 

— Ce vrei să spui cu asta? 

— Sunt nişte lucruri pe care majoritatea oamenilor de aici nu 
le ştiu. 

— Ce lucruri? 

Andries luă o bucată de coral şi o înfipse în apa puţin adâncă. 

— Ştii câte butoaie cu apă sau vin avem? 

Dădu din cap în semn că nu. 

— Nu ştie nici unul dintre noi, în afară de Jeronimus, asistentul 
lui evreu şi de Reyndert, majordomul. Dar vă spun ceva. Avem 
mai mult decât zic ei. Cine ia ce rămâne? 

— Ne minte? 

— Abraham Hendrickx a furat vinul /ui. Acum ştiţi de ce era 
aşa de supărat. 

Lucretia era şocată. Avusese încredere în Jeronimus, până la 
urmă era ofiţer cu vechime al companiei. In ultimul timp 
comportamentul lui a fost puţin cam forţat, dar se purtase tot 
timpul respectuos cu ea, iar ea niciodată nu se gândise la el 
decât ca la un funcţionar onest şi loial al companiei. 

— Aţi fost în cortul lui în ultimul timp? o întrebă Andries. 

Dădu din cap în semn că nu. 

— Doar cei câţiva care sunt în grațiile lui au voie să intre. Şi 
ştiţi de ce? Nu vrea să vadă nimeni cum trăieşte. Şi-a însuşit 
scaunul mare sculptat al comandantului, pe care l-au salvat de 
pe epavă, împreună cu un covor persan, pe care le-a uscat şi le- 
a adus în cortul său. Mai are şi cufărul personal al 
comandantului, pe care Deschamps l-a adus la mal, sfeşnicele lui 
de argint, călimările lui, tot ce era de valoare îi aparţine lui 
acum. 

— El este comandantul nostru. 

— Dar se poartă cu lucrurile astea de parcă ar fi ale lui, nu ale 
companiei. De ce ar avea un om nevoie aici de atâta lux? 

— Ai mai spus altcuiva despre asta? 

— Doar predicatorului. Când i-a cerut socoteală lui Jeronimus, 
comerciantul s-a înfuriat. 

— Poate vrea doar să aibă grijă de lucrurile comandantului. 

El zâmbi amar. 

— Nu-l cunoaşteţi la fel de bine ca mine. 

O trecu un fior când îl auzi spunând aşa ceva. 

O umbră îşi făcu apariţia pe plajă. Jeronimus se uita la ei de pe 
tăpşanul de calcar, cu mâinile în şold. Andries tresări, de parcă 

ar fi fost prins cu mâna în poşeta altcuiva. 

— Andries, nu ar trebui să-l ajuţi pe Salomon la treabă? 

Andries sări în picioare şi se îndreptă spre corturi. 

Lucretia se uită la Jeronimus. Acesta era cu spatele la soare, 
iar ea trebui să-şi ducă mâna la ochi. Era o diferenţă aşa de mare 
faţă de dimineaţă, zâmbetul îi revenise la loc. Era greu să nu-ți 
placă un om care zâmbea aşa deschis, fără să se ruşineze. 

— Tot ce vor să facă este să stea aici degeaba, îi zise 
Jeronimus ei, pe un ton blând. Mâinile care stau degeaba fac 
năzbâtii. 

Îi făcu cu mâna şi se îndreptă către cortul lui, după Andries de 
Vries. 


11°30’ latitudine sudică, a douăzeci şi cincea zi din iunie, anul 
de grație 1629 


Cerul era de culoarea plumbului, aerul cald, iar marea fără nici 
un val. Căpitanul fu cel care văzu a/ge printre stânci. Trebuia să 
fie în apropiere de pământ. 

— Vezi, omule, ce ţi-am zis? zise el rânjind la Halfwaack. Au 
trecut opt zile de când am plecat din Southland. 


x xk * 


Două zile mai târziu, spre seară, zăriră Java. Văzură un munte 
la distanță, pe care la început îl confundară cu un nor, iar apoi un 
cap verde ce ieşea la vedere dintr-un val de ploaie. In faţa lor se 
întindea o insulă, păzită de un recif, iar marea era plină de 
spumă. Zăriră un sat, dar continuară să navigheze, neavând 
convingerea că sătenii vor fi prea prietenoşi. Până la urmă se 
putea foarte bine să fie regatul celor din Mataram, cu care cei 
din VOC erau în război. 

In schimb ancorară după coastă, sub un pătrar de lună, încinşi 
şi însetaţi. Valurile mari şi vântul rece de la Stâncile Houtman nu 
mai erau decât o amintire îndepărtată. 

Căpitanul stătea aşezat la mânerul cârmei, lângă Pelsaert. 
Dădea pe gât porţia lui de apă. Era prea cald să poţi dormi, aveai 
prea mult timp să cugeţi, în timp ce priveai stelele mişcându-se 
pe cer. Asculta cum valurile se izbeau uşor de carenă, sforăiturile 
marinarilor, plânsetele neîntrerupte ale pruncului, bolborosirea 

indescifrabilă a celui ce băuse apă de mare. Încă o zi şi nu vor 
mai fi nevoiţi să-l mai asculte delirând. 

Se aplecă lângă Pelsaert şi-i şopti la ureche: 

— Ce se va întâmpla când ajungem în Batavia? 

— Vom găsi un vas care să ne ducă imediat la locul 
naufragiului. 

— Mă refeream la ceea ce s-a întâmplat între tine şi mine. 

— Ce vrei să spui, Jacobsz? 

— Adică ce vei spune guvernatorului general despre ceea ce 
s-a întâmplat pe Batavia. 

Nu răspunse imediat. In final zise: 

— Va trebui să-i spun cum ne-ai salvat la toţi viaţa şi cum ai 
reuşit să aduci barca asta în Java, în ciuda tuturor nenorocirilor. 

— Îi vei spune că din vina mea Batavia a ajuns pe stânci? 

— Va trebui să dai socoteală generalului despre naufragiul 
Bataviei. Aceasta este o problemă pe care nu eu trebuie să o 
judec. 

— Dar despre golful Table? 

— M-a cam lăsat memoria în ultimele zile. Nu-mi amintesc 
decât ultimele săptămâni, şi cum ne-ai salvat viaţa. 

— Dar Jan? 

— Te referi la atacul asupra doamnei van den Mylen? Asta nu 
pot uita aşa uşor. Va trebui să dea socoteală pentru ceea ce a 
făcut. 

— Cred că va încerca să spună că eu am fost în spatele acelui 
atac. Aşa m-a ameninţat. 

Aşteptă să vadă ce are comandantul de spus la aşa ceva. 
Oricât m-ar uri, şi el se află într-o situaţie dificilă. Are nevoie de 
mine să-l sprijin când va da socoteală guvernatorului Coen. 
Nimeni nu va găsi epava pentru el, iar dacă nu o găseşte, el va fi 
responsabil de pierderea argintului companiei. Va fi sfârşitul 
carierei lui. 

— De ce ar da vina pe tine? 

— Ca să mă tragă la fund. De ciudă. 

— Ai fost şi tu implicat? Dacă da, nu pot face nimic dacă eşti 
vinovat de o asemenea crimă. 

— Jur pe sufletul meu nemuritor că nu am avut nimic de-a face 
cu asta. 

Avusese dreptate în privinţa lui Pelsaert. Nu era prost deloc, 
înţelesese în ce situaţie era şi se hotărâse pentru moment să-şi 

deschidă sufletul faţă de el. 

— Lasă-mă să-ţi spun ceva, ca de la bărbat la bărbat. Amândoi 
suntem într-o situaţie dificilă. Tu ai pierdut vasul, eu sunt 
responsabil de averea care se află pe el, şi chiar dacă am scăpa 
cu bine din asta, cred că guvernatorul va avea multe să ne 
spună. Ne putem ajuta reciproc. Şi trebuie să recunosc, Araien — 
era prima oară când îi spunea pe nume şi nu cred că dorea să fie 
aşa familiar unul cu celălalt, în ciuda situaţiei lor — trebuie să 
recunosc că în ciuda divergenţelor dintre noi din trecut, mi-ai 
dovedit de ce eşti în stare. Nu mă pot gândi la altcineva în care 
să am încredere că va găsi Batavia şi va salva argintul. 

Căpitanul zâmbi. Aşa vedea şi el lucrurile. 

Desigur îţi voi lua gâtul dacă voi avea ocazia, dar deocamdată 
am nevoie de tine, cum şi tu ai nevoie de mine. 

— Până la urmă nu eşti un om rău, nu-i aşa, François? 

Era uşurat că au ajuns la o înţelegere. Oricum ar fi luat-o, 
şansa era de partea lui Araien Jacobsz. Să decidă soarta dacă se 
va întoarce pe Stâncile Houtman cu un vas portughez sau unul 
olandez. Dacă vântul bătea dinspre sud, se va îndrepta către 
Melaka şi-l va lăsa pe Jan să-i facă felul. Dacă va bate dinspre 
nord, vor da probabil peste o navă a companiei în strâmtoare şi 
va trebui să accepte laudele comandantului în faţa 
guvernatorului Coen. Se uită la Jan, care era adormit sub pânzele 
de la prora. Era ca un câine urât, credincios în felul lui, dar, după 
ce nu-i mai era de folos, trebuia să-şi amintească faptul, că era 
doar un câine. 

Adormi. Briza uşoară aducea cu ea mirosul de fructe coapte şi 
promisiunea vieţii. 


Cimitirul Bataviei 


Era încă singură pe plajă când o găsi Jeronimus. Părea 
încântat de ceva. li puse o bucată de hârtie în mână. 

Hârtia era pătată de sare şi noroi. Recunoscu scrisul îngrijit al 
lui François, dar scrisul era înghesuit, greu lizibil, pentru că 
cerneala fusese ştearsă de picăturile de ploaie. 

Citi: 


CĂTRE PAS... ERII ȘI ECH... AJUL VAS... BATAV... 
De când a avut loc pră... irea vasului Bata... apă proaspătă nu 

e de găsit, iar să men... oamenii care s-au salvat, eu... o 
expediţie ar trebui... insulele înalte să vedem dacă... cu voia lui 
Dumnezeu dacă apă proaspătă... care trebuie dusă oamenilor... 
a ne asigura că au provizii suficiente... între timp cineva ar 
trebui... în Batavia... să anunţe pe guvernator şi cons... lui de 
dezastr... nostru şi să... ajutoare. Prin urmare, noi... facem tot 
posibilul să ne facem datoria... sărmanilor noştri fraţi la 
ananghie. În... adevărului... semnat... propria mână. 

FRANÇOIS PELSAERT 


Îl putea simţi pe Jeronimus cum o privea intenţionat în timp ce 
citea scrisoarea. l-o înapoie, cu faţa la fel de nemişcată ca şi 
când ar fi pozat, nedorind ca el să vadă durerea pe care i-a 
pricinuit-o scrisoarea. 

— De unde ai asta? îl întrebă ea. 

— Ofiţerul militar a găsit-o pe insula Verrader, zise el. 

Insula Trădătorilor. Ura numele ăsta. 

— Am avut dreptate. Drăguţul tău a fugit şi a părăsit pe toată 
lumea. 

O sorbea din ochi. De când devenise comandantul Pelsaert 
„drăguţul ei”? Ce fel de om era comerciantul ăsta? 

— Intenţia lui reiese din scrisoare, îi reaminti ea. 

— Mi se pare mie sau el nu a avut intenţia să se întoarcă nici 
după tine, nici după altcineva? 

— Am crezut că scrisoarea v-a dovedit exact contrariul, zise 
ea adunându-şi fusta plină de sare şi întorcându-i spatele. 

Nu era greu de ghicit de ce găsea comerciantul atâta plăcere 
în dezvăluirea perfidiei comandantului. Greşise când îl judecase. 
Era un parazit, în ciuda hainelor lui fine şi a manierelor lui 
impecabile. 


6°48’ latitudine sudică, a douăzeci şi şasea zi din iunie, anul 
de grație 1629 


A doua zi, în sfârşit păşeau pe uscat, un lucru pe care mulţi 
dintre ei nu credeau că o să-l mai facă vreodată. Se împiedicară 
prin apă şi căzură în genunchi, unii dintre ei îmbrăţişând şi 
sărutând pământul negru de parcă ar fi fost soțiile lor lăsate în 
Olanda. Alţii, cei care fuseseră în Indii şi-i cunoşteau secretele, 
se repeziră cu cuţitele la nucile de cocos căzute, lăsându-şi 

capetele pe spate şi sorbind sucul dulce. 

Apoi îl auziră pe căpitan strigând. Găsise un izvor cu apă. 
Alergară că nişte copii de-a lungul primului şir de palmieri, 
aruncându-se în apa rece şi clară, bând apă până îşi umflară 
pântecele ca nişte femei gravide şi stăteau pe spate, cu burta la 
soare, în umbra ferigilor. François îşi dădu seama că îi era încă 
sete, deşi stomacul îi era întins şi ştia că nu mai avea unde să-i 
încapă. Işi trecu limba peste buzele crăpate, bucurându-se de 
gustul dulce pe care nu-l mai simţise de multe zile. In jurul lui 
câţiva plângeau şi până şi blasfemiatori şi îndrăciţi precum 
căpitanul şi Zwaantie îl slăveau pe Dumnezeu pentru că le-a 
salvat sufletele chinuite. 


x xk * 


Jan Evertsz bea şi el, dar în timp ce bea îl privea pe 
comandant, care cu fața spre marginea bălții lipăia ca un câine 
însetat. Nu a crezut niciodată că fătălăul ăsta nenorocit ar putea 
supraviețui în barcă aşa mult, el, cu frigurile lui, şi pielea lui 
palidă şi gulerul lui cu şiret, să poată rezista. Căpitanul spunea 
că e slab, dar el nu avea întotdeauna dreptate, căci, dacă ar fi 
avut, nu ar fi ajuns aici, în barca asta împuţită. 

Acum căpitanul îi salvase, aşa că era timpul să se gândească 
la propria piele. 

Jan stătuse cu ochii pe căpitan toată dimineaţa, în timp ce 
râdea cu ceilalţi când spărgeau câteva nuci de cocos şi-i ajuta să 
ducă butoaiele cu apă înapoi la barcă. Şi în final, ocazia mult- 
aşteptată se ivi când Pelsaert se duse în tufişuri, lăsându-şi 
pantalonii în vine pentru a răspunde chemărilor naturii. Era 
pentru prima oară când era singur în ultima lună, fără să fie 
supravegheat de ceilalţi. 

Işi scoase cuțitul şi-l urmă. 

Se uită peste umăr. Nu se uita nimeni, tufişul era verde şi plin 
de insecte. Câţiva paşi în această junglă şi un om devenea 
aproape invizibil, nu era decât luciul apei care să-ţi arate drumul 
înapoi către plajă. 

Şi acolo era domnul comandant cu spatele lui alb, aplecat, 
uşurându-se, el şi câţiva, după sunetele care se auzeau. Nu va 
trebui să se mai preocupe de zgomot, după ce voi termina eu cu 
el. 

Brusc, o mână îl prinse de gură şi braţul îi fu răsucit la spate, 
umărul durându-l îngrozitor, iar cuțitul îi căzu din mână fără ca 
măcar să-şi dea seama. Auzi vocea căpitanului în ureche: 

— Ţi-am spus eu să faci asta, Jan? 


x xk * 


Navigară printre insulele Princen, văzură la nord strălucind 
vulcanul Krakatoa ce făcea cerul să pară portocaliu în amurgul 
cețos. De îndată ce ajunseră în strâmtoarea Sunda vântul încetă 
şi timp de vreo două zile fură purtaţi de curent. 

La Dwers in den Wegh dădură peste o briză care-i purtă pe 
lângă plajele albe şi insulele cu palmieri, dar apoi încetă la apus 
şi fură purtaţi înapoi de unde au venit. Căpitanul ordonă 
echipajului obosit să treacă la vâsle din nou şi se luptară 
împotriva curentului sub razele lunii. 

Ancorară la Topper's Hat şi oamenii extenuaţi adormiră la 
vâsle, cu spatele prăjindu-se la soare, implorând să bată vântul. 
Deja doi oameni zăceau în santină, cu limbile negre atârnându-le 
afară din gură. Nebunul murise în timpul nopţii şi fusese aruncat 
peste bord, fiind lăsat pradă rechinilor. 

La apus zăriră în spate nişte pânze, catargul abia fiind vizibil 
printre palmierii din Dwers in den Wegh. Căpitanul aruncase 
ancora într-o parte liniştită a insulei, unde nu bătea vântul, să 
aştepte să vină dimineaţa. 

Căpitanul se hotărâse. Fie ca Fortuna să decidă mâine. Dacă 
era un vas englezesc sau unul al celor din Specks, ştia cum să se 
târguiască cu ei. Acestor oameni nu le păsa, nu doreau decât ca 
suferinţa să ia sfârşit mai repede; atâta timp cât aveau burţile 
pline, făceau tot ce vroia el. 

Dar trecuse mult timp de când cei din Specks se apropiaseră 
aşa de mult de englezii din Bantam sau de Compania din 
Batavia. Sau puteau fi piraţii din Java, în care caz aveau ghinion, 
toţi vor fi morţi. 

Dacă ar fi fost olandez, ceea ce părea, probabil, atunci ar fi 
fost asigurat cu comandantul şi orice întorsătură ar fi luat 
lucrurile, pentru Araien Jacobsz tot ar fi fost bine. 


Cimitirul Bataviei 

Francois întotdeauna spusese că e un om fermecător şi erudit, 
întotdeauna l-a găsit un tovarăş amuzant. Prevedea un viitor 
mare pentru el în companie. 

Lucretia se întreba ce ar fi zis acum comandantul dacă l-ar fi 
văzut mergând mândru ca un păun în hainele lui, cu sacoul 
stacojiu tricotat şi cămaşa albă cu guler. Şi medalionul de aur de 
unde-l avea? 

In dimineaţa aceea apăru neanunţat în cortul femeilor. 
Adăpostul lor fusese aşezat separat de celelalte, după cum se 
cuvenea, dar el intră direct, de parcă ar fi avut dreptul de a intra. 

— Doamna mea, îi zise el ei, privind-o din cap până în picioare 
de parcă ar fi fost o târfă din docuri şi el îi controla poşeta. Ai tot 
ce-ţi trebuie aici? 

— Tot, zise ea. Muşte de nisip, o sete continuă şi nici un 
moment de intimitate. Ce altceva mi-aş mai dori? 

— Incerc să te scap de aceste greutăţi. Ai puţină răbdare şi 
sunt sigur că-ţi pot oferi confort. 

— Toate avem de suferit, zise Lucretia. 

— Nu am să te las să suferi deloc. Aş vrea să ştii că te-am luat 
sub protecţia mea. 

— Faţă de ce? întrebă ea. 

Un zâmbet care ar fi putut însemna orice: 

— iți place aici? o întrebă el, uitându-se în jur de parcă ar fi 
fost oaspete într-o cârciumă şi ar fi fost pe punctul de a-i cere 
proprietarului o cameră mai bună. 

— Aş prefera un pat cu perne mici şi cu un foc în mijlocul 
camerei, dacă se poate. 

— Nu o să mai dormi cu femeile astea. 

— Sper că nu mă veţi pune să dorm cu soldaţii. 

Această remarcă indecentă nu-l amuză. 

— Am să încerc să fac ceva. 

— Cu _ toţii suferim, domnule comerciant, eu mă simt 
norocoasă pentru că sunt în viaţă. 

— Dar ţi-am spus, nu ai de ce te teme, acum că sunt eu aici, 
spuse, după care ieşi. 

Ea o văzu pe una din femei, căreia i se spunea Bottschieters, 
aruncându-i o privire. 

Aşadar, domnişoara trufaşă va fi tratată altfel, din nou. 

Incă o dată era singură. Frumuseţea şi poziţia erau un 
privilegiu, dar şi un blestem. 

5*50' latitudine sudică, a treia zi din iulie, anul de grație 1629 


La răsărit, vasul se îndrepta către ei, din locul protejat, unde 
nu bătea vântul şi oamenii se ridicară în picioare, fluturând din 
mâini ca disperaţii, aproape răsturnând barca. Căpitanul îi 
aruncă o privire lui Jan care era legat ca un porc la prora. Nu 
văzuse niciodată atâta ură în ochii unui om. Poţi să faci ce vrei, 
Jan, băiete, dar acum sunt legat de comandant aşa că nu-mi poţi 
face rău. Imi pare rău de întorsătura pe care au luat-o lucrurile, 
dar şi tu ai fi făcut la fel dacă ai fi fost în situaţia mea. Erau trei 
vase, toate aparţinând companiei. Zandaam era în frunte. Asta 
da noroc. li promisese lui Pelsaert că va merge cu restul flotei 
până la cea mai nordică latitudine. Nu puteai să te duci mai la 
nord de atât. 


x k * 


François stătea pe puntea vasului Frederick Hendrick, simțind 
cum marinarii se holbau la el în timp ce era întâmpinat la bord 
de către comandantul uimit şi se grăbi spre el. Domnul Cryn 
Raemburch era consilier al Indiilor, avea acelaşi rang ca Pelsaert, 
dar în acel moment François se simţea ca un cerşetor în faţa 
unui lord. Raemburch era cu cămaşa apretată, cu părul şi barba 
aranjate, un medalion de aur îi strălucea la gât, iar el mirosea 
urât, părul îi stătea ţeapăn din cauza sării, barba şi mustaţa erau 
în dezordine, tivurile hainelor rupte, slab ca un schelet. Pălăria 
de fetru pe care o păstrase atâtea luni de chin nu făcea decât să- 
i mărească depresia. 

— Ce s-a întâmplat, omule? îl întrebă Raemburch când 
rămaseră singuri în cabina lui. 

Francois se uită în jurul lui. Nu era la fel de mare ca cea pe 
care o pierduse, dar era o Biblie pe masă, un prosop deasupra 
patului, iar într-un colţ erau cuierele de alamă şi stejar ale lui 
Raemburch, simbolul rangului lui, toate acele obiecte familiare 
cu care se obişnuise de-a lungul vieţii şi pe care credea că le-a 
pierdut pentru totdeauna. 

Majordomul îi puse în faţă un pahar cu vin de Burgundia, într- 
un pahar de sticlă de Veneţia. 

incepu să spună povestea, discursul pe care-l pregătise în 

minte pentru guvernatorul Coen. Mi-am făcut datoria față de 
oameni şi de companie în singurul mod cu putință. Nu m-am 
gândit nici măcar o dată la propria salvare. Dar spre propria 
mirare, ca şi a lui Raemburch, nu putu termina. Părea să se 
înece, gura i se închisese şi începu să tremure. Şi pentru prima 
oară de când era copil, începu să plângă. 


Insula cea lungă 


Vântul sufla cu putere pe suprafaţa lagunei, făcând valurile să 
se ridice. Un pescăruş, cu aripile smotocite de vânt, se plimba 
ţanţoş pe țărm, lăsând urme încrucişate pe crusta de sare. La o 
distanţă de douăzeci de paşi, o focă stătea în iarba înaltă, 
uitându-se la Weibbe cu ochii ei ca de catifea. 

Aşadar, ăsta era paradisul lui Zeevanck, grădina lui de apă. O 
depresiune de sare cu apă stătătoare, plină de muşchi şi stufăriş, 
înconjurată de nisip şi corali şi arbuşti pitici pe o distanţă de o 
milă, la fel de uscată şi de pustie ca insuliţa de pe care veniseră 
ei. 

Căutaseră pe insulă apă timp de două zile, crezând că dacă un 
funcţionar ca Zeevanck a găsit apă, trebuia să curgă în pârâuri 
adânci de o milă. Dar nu era nici strop de apă. Parcurseseră 
fiecare bucăţică de pământ de pe insulă şi nu găsiră nici un strop 
de apă, aşa cum le spusese Zeevanck. 

Nu avea nici o logică. 

Weibbe se alătură celorlalţi de pe plajă, din care mulţi se 
trântiseră pe jos, epuizați şi însetaţi. 

— Nenorocitul ăla de funcţionar nu a găsit nici o apă, zise 
Teunis. Ce urmărea? 

— Nu înţeleg, zise Weibbe. 

— Niciodată să nu ai încredere într-un om care are cerneală pe 
degete, zise Jan Bottschieters şi scuipă pe nisip. 

— In locul tău nu aş fi făcut asta, îi zise unul dintre francezi, 
Reynou. S-ar putea să ai nevoie de acel scuipat mai târziu. 

— Jeronimus zice că nu prea mai avem apă, spuse Weibbe. 
Dacă ne întoarcem cu mâna goală, o să avem necazuri. 

— Steenhower era cu Zeevanck, zise Teunis. Şi el a spus că 
este apă. Inţeleg că un funcţionar poate încurca lucrurile, dar 
Steenhower e soldat. Ce se întâmplă? 

— Nu ştiu, admise Weibbe. 

Zeevanck şi Steenhower l-au minţit pe comerciant. Îi făcu să 
se gândească la ceea ce a spus Ryckert în noaptea în care a 
dispărut. Simţi cum îl trece un fior de spaimă. Mai bine aprindem 
un foc, să-i aducem pe nemernicii ăia aici, zise el. Dacă mai stăm 
mult aici, vom muri. 

Brusc dori ca un foc să fie aprins, şi repede. Vroia să vadă o 
barcă îndreptându-se către ei să-i ia, să-şi dovedească astfel că 
suspiciunile lui nu erau fondate. 


Cimitirul Bataviei 


Jeronimus se uita la dâra de fum de deasupra insulelor dinspre 
vest. Puse jos binoclul şi zâmbi. Deja au intrat în panică. Să 
închinăm pentru aceşti băieţi curajoşi cu limbile înnegrite şi 
gâtlejurile uscate de sete, care îşi jertfesc viaţa pentru ca alţii să 
poată trăi. Un comportament eroic. 

Beau pentru asta. 


x xk * 


Bandajul pe care bărbierul i-l pusese la mână mirosea 
îngrozitor, iar rana se infectase. Un os rupt îi ieşise prin piele; 
maestrul Jan încercă să-l fixeze la loc, dar braţul era încă strâmb 
şi rana se infectase. Sussie şterse lichidul gălbui ce curgea din 
umflătura roşie. Fața lui Jan era roşie de la febră, iar ochii îi 
luminau într-un mod nefiresc. 

li făcuse noi bandaje din fâşii de haine pe care le furase din 
bunurile companiei cu ajutorul lui Judick. li înfăşură braţul cum 
putu mai bine în timp ce Judick înmuie o cârpă într-un castron cu 
apă de mare rece şi-i şterse fruntea cu ea. 

Mirosea urât, aici, în cortul bolnavului, dacă puteai să-l 
numeşti cort. Doar câteva fâşii de pânză cu o deschizătură prin 
care să intre soarele, susţinute de câteva vergi rupte şi două-trei 
lemne. Erau vreo doisprezece oameni care stăteau aici pe pături 
subţiri, bâzâiţi de muşte, unii bolnavi de febră, alţii încă răniţi din 
noaptea naufragiului. Maestrul Fransz a făcut tot ce a putut 
pentru ei, dar îşi pierduse ustensilele şi licorile după naufragiu, şi 
chiar şi cu acestea, se gândea ea, rezultatele nu ar fi fost cu mult 
mai bune. 

Jan îşi deschise ochii: 

— Mulţumesc, spuse el. 

— Te doare rău? îl întrebă Sussie. 

El nu răspunse, dar se vedea în ochii lui. 

— Weibbe s-a dus pe insula lungă, şopti ea. Era îngrijorat din 
cauza ta. Ar fi vrut ca el să fie aici. Poate că el ar fi ştiut ce să 
facă cu Jeronimus şi cu prietenii lui. 

— Tu eşti Sussie Fredericx, zise el. Tot timpul vorbea despre 
tine, pe vas. 

— Vorbea despre mine? 

— Spunea că atunci când o să creşti, cu o fată ca tine ar vrea 
să se căsătorească. 

Când va creşte. 

li atinse fruntea. Ardea. 

— l-am spus că e nebun. 

După un timp, începu să delireze, în engleză, nu mai putea 
face nimic pentru el, aşa că ea şi Judick îi dădură o mână de 
ajutor maestrului Fransz. Când îi ajuta pe alţii, nu se mai gândea 
la propria nefericire; sufletele acestea chinuite, sărmanul copil cu 
picioarele făcute bucăţi de când a picat din barcă, marinarul cu 
piciorul infectat din cauza coralului, care ardea la fel ca Jan 
Pinten, cu piciorul la fel de mare ca o ghiulea. 

Spunea că atunci când vei creşte, cu o fată ca tine s-ar 
căsători. | se părea că deja crescuse foarte mult de când 
plecaseră din Amsterdam. Se întreba cât va mai creşte până 
când vor da cu ochii de coastele cu palmieri din Batavia. Dacă va 
mai apuca vreodată ziua aceea. 


x k * 


Judick îl găsi pe Coenraat bând şi jucând zaruri cu ceilalți 
băieţi, deşi era încă dimineaţă. Credea că vinul trebuia să se dea 
cu porţia. Avea un zâmbet îngâmfat pe faţă; era prea arogant, 
prea răsfăţat. Se întreba de ce-l considerase aşa special. 

— Pot să vorbesc cu tine? îl întrebă ea. 

Se ridică şi-i făcu o reverență cu pălăria, de dragul prietenilor 
lui, fără îndoială. 

— Doamna mea, spuse el. 

— Am nevoie de ajutorul tău, spuse ea. 

Păru încântat să audă aşa ceva. 

— Ce doreşti? Mâncare? Mai multă apă? 

— Maestrul Fransz are nevoie de mai multe bandaje pentru cei 
bolnavi. 

Se uită lung la ea. 

— Dar oricum or să moară. 

Când erau pe Batavia îl considera aşa de fermecător, sau 
poate hainele, rangul lui o fermecaseră? 

— Am nevoie doar de câteva fâşii de pânză. 

Se prefăcu şocat. 

— Vrei să fur de la companie? Jeronimus nu va fi încântat. 

Nu are decât să râdă de ea, dacă ăsta era preţul. 

— Te rog. 

— Nişte mătase să înfăşoare puroiul în ea, asta vrei? 

— Jeronimus are suluri de pânză în cuierele din cortul lui, aşa 
mi-a spus doamna van den Mylen. 

Zâmbi când auzi numele ei. 

— Ai devenit foarte familiară cu unele femei. Cea cu care te- 
am văzut vorbind dimineaţă nu era Sussie Fredericx? 

— Sussie Fredericx e o fată bună. 

El ridică din sprânceană. 

— Te rog, repetă ea. 

Avu obrăznicia de a întinde mâna şi de a o mângâia pe păr; nu 
din afecţiune, ci mai degrabă dintr-un simţ al proprietăţii. 

— Am să văd ce pot face, zise el. 

— Mulţumesc, zise ea cu câtă demnitate putu şi se întoarse în 
cortul bolnavilor. 

Aerul de acolo era mai bun. 


x xk * 


Sussie nu-l băgase prea mult în seamă pe trompetistul inferior 
cât fuseseră pe Batavia. Era un bărbat masiv, cu o înfăţişare 
comună şi cu o barbă mare, neagră, doar mărimea lui îl făcea să 
fie diferit de colegii lui. De aproape ea observă pentru prima 
oară tatuajul de pe braţul lui, o imagine prost desenată a unei 
femei goale sub un palmier, care-i fusese făcut probabil în urma 
unui dezmăţ prin vreun bar din Amsterdam. Il ţinuse ascuns pe 
Batavia. 

De când Weibbe şi ceilalţi plecaseră pe insula cea lungă, el o 
tot privea. Ochii lui negri o înspăimântau, credea că ştie la ce se 
gândea şi se ruga ca Weibbe şi colegii lui să se întoarcă mai 

repede. 

intr-adevăr, de când soldaţii plecaseră, pe insulă era foarte 
linişte. Caporalul lui Weibbe, Gabriel, fusese destituit după ce 
Jeronimus a dat vina pe el că nu i-a supravegheat pe cei doi care 
furaseră vinul. Îl înlocuise cu subcaporalul Steenhower. Armele 
pe care soldaţii le-au cedat înainte de a pleca nu erau păzite, 
cum promisese Jeronimus, în schimb fuseseră distribuite 
cadeţilor şi preferaţilor lui Steenhower. 

Cei doi care furaseră vinul dispăruseră în mod miraculos, la fel 
ca Ryckert, şi nimeni nu ştia ce se întâmplase cu ei. Oamenii 
vorbeau în şoaptă şi tresăreau la strigătele pescăruşilor. 

Văzură fumul ridicându-se dinspre insula cea lungă şi văzură 
pe aristocrați şi pe băieţii lui Steenhower antrenându-se cu noile 
lor arme pe plajă şi se întrebau ce însemna acest lucru. 


x k * 


Se întâmplă într-o seară, la amurg. Sussie era singură pe 
plajă, aducea un vas cu apă de mare rece, pentru a le pune 
comprese celor care aveau febră. Se uită în jur şi păru surprinsă 
şi amuzată în acelaşi timp să vadă că nu mai era nimeni pe plajă. 
Era greu să te trezeşti singur chiar şi pentru o clipă pe o insuliţă 
ca aceasta. Apoi îl văzu pe Groenewald, la marginea apei, şi-şi 
dădu seama că tocmai această ocazie o aştepta. 

Respiră adânc, gata să ţipe dacă mai făcea vreun pas spre ea. 

— Nu te speria, îi zise el, vorbind aşa de încet încât de-abia îl 
auzea. Nu vreau să mă vadă vreunul dintre aristocrați aici. 

Ea doar se uita la el, încercând să-şi dea seama ce vroia să 
zică. Groenewald părea agitat şi nervos, ca un om care se 
confrunta cu un asediu dificil. 

— Tu şi cu sora ta aţi face mai bine să plecaţi de pe insula 
asta, îi spuse el. 

— Toţi am vrea să plecăm, zise ea căpătându-şi din nou 
calmul. 

— li trimit pe caporal şi pe câţiva alţii pe insula cu foci. Ar 
trebui să încerci să pleci cu ei. 

Se gândi la Jan Pinten şi la promisiunea făcută lui Weibbe. 

— Nu pot, spuse ea. 

— Se întâmplă nişte lucruri despre care tu nu ai habar. Am 
încercat să-i spun predicatorului. Nu vrea să mă asculte. 

— Ce fel de lucruri? 

Câţiva oameni apărură pe plajă. Până la urmă nu puteai fi 
prea mult singur pe insula asta. Era subcaporalul, Steenhower, şi 
cu umbra lui, Mattys Beer, şi tunarul Allert Jansz. Groenewald îi 
văzu şi imediat se întoarse şi plecă, fără să mai scoată o vorbă. 
Sussie se uită lung după el. 

Soarele se cufunda în marea cenuşie. Vântul era mai rece şi 
ea auzi de undeva un fluieraş ce părea să scoată sunete de jale, 
de pe undeva dinspre apele puţin adânci. 


XVIII 


Ştiu din proprie experienţă că un om poate justifica orice, 
numai în propria conştiinţă, nu. Asta-i cel mai rău. Pentru că 
orice ar face, un om are înăuntrul lui o conştiinţă ca un preot 
care-i aminteşte şi-i înregistrează toate păcatele. 

Doar atunci când un om nu are conştiinţă poate trăi cu 
adevărat liber. Poate că asta vrea Jeronimus să spună când 
susţine că nu există nici un diavol şi nici un lad. Ca să nu ai 
conştiinţă trebuie să fii o brută ca Steenhower, la fel de periculos 
ca un urs şi cu o putere de reflecţie similară; sau trebuie să ai un 
intelect care să depăşească omenescul. Trebuie să te consideri 
deosebit faţă de ceilalţi şi mai ales, este esenţial să crezi că ai o 
legătură specială cu Creatorul. 

Cei din această lume ca Steenhower nu mă interesează. Un 
om poate fi victima unui copac care cade sau a unui câine 
turbat. 

Omul care crede că înţelege ce este în mintea lui Dumnezeu 
este cel care are într-adevăr puterea de a face rău. Acesta este 
omul care mă interesează. 


Cimitirul Bataviei 


În dimineaţa aceea, ofiţerul militar cu soţia şi copilul şi încă 
câţiva, marea majoritate marinari, au fost transportaţi pe insula 
Verrader, la dorinţa comerciantului. In aceeaşi zi, toate lucrurile 
Lucretiei fuseseră scoase din cortul femeilor fără aprobarea ei şi 
duse în cortul ofițerului militar. Când văzu ce se întâmplă, 
protestă, dar fu dată la o parte, spunându-i-se că erau ordinele 

comerciantului. 

Simţi că leşină. Pe vas, de-abia dacă adresase câteva vorbe 
unor fete simple ca Sussie Fredericx, Annie Bottschieters sau 
Mayken Cardoes. În ultimele săptămâni, faptul că au stat sub 
acelaşi acoperiş a ajutat-o să suporte mai uşor toate lipsurile; 
pentru prima dată după opt luni nu se simţea singură. Acum 
Jeronimus îi fura acest scurt moment de camaraderie şi o izola 
din nou. 

Se uită uimită la noua ei locuinţă. Era o masă de lemn, şi chiar 
un pat din lemnul salvat de pe corabie, pe care tâmplarii îl 
făcuseră pe plajă. Patul era acoperit cu mătase fină şi perne de 
catifea, furate din bunurile companiei. Jeronimus îl pusese pe 
unul dintre croitori să-i facă o rochie nouă din catifea albastră 
brodată cu pasmanterie de aur, care era aşezată pe pat. Era 
chiar şi un ulcior de argint umplut cu apă proaspătă; un lucru 
atât de obişnuit, dar aici, pe insula aceasta uscată, părea un vin 
rar într-o cupă aurită. 

— lţi place? 

Se întoarse; Jeronimus stătea acolo, în faţa şopronului, cu o 
privire de mulţumire de sine întipărită pe faţă. 

— Ce-înseamnă asta? întrebă ea. 

— Tu eşti o doamnă delicată, obişnuită cu un anume confort, 
pe când celelalte femei ce să ştie? 

— De ce faci asta? 

— Pentru protecţia ta. Nu ţi-am mai spus? O femeie frumoasă 
ca tine, singură printre atâţia bărbaţi. Nu mi-aş îndeplini datoria 
dacă n-aş face tot ce-mi stă în putinţă pentru a te proteja. 

Inchise ochii şi parcă simţi din nou mâinile acelea nemiloase 
pe faţa ei, se simţi din nou târâtă în cabina întunecoasă. Era din 
nou neajutorată, ruşinată, în timp ce monştri cu unghii negre de 
murdărie o violau. 

Poate că Jeronimus avea dreptate. Nu era aşa de proastă sau 
de naivă încât să creadă că nu se putea întâmpla din nou. 


x xk * 


— Ce-a fost asta? 

Judick se trezi găsindu-l pe Daniel, fratele ei mai mic, aplecat 
peste ea, cu mâna pe umărul ei, cu părul lui lung, drept căzându- 
i pe faţă şi gâdilându-i obrajii. 

— Ai auzit? şopti el. Judick stătea nemişcată. 

— O fi vreun pescăruş sau vreo pasăre, spuse ea. 

— S-a auzit din nou! 

De data asta auzi şi ea. Era un plânset, ca un strigăt, care fu 
purtat repede de vânt. Erau câţiva oameni care ţipau la celălalt 
capăt al insulei. Dar brusc se făcu linişte, singurul zgomot care 
se mai auzea era vântul care bătea printre pânzele acoperişului 
cortului lor. 

Hilletgie o prinse de mână, strângând-o tare. 

— Nu-i nimic, îi zise Judick. 

Auzi paşi grei de bocanci tropăind pe corali, aproape de cort, 
şi făcu pe ea de frică. Işi ţinu respiraţia, dar, oricine o fi fost, 
trecu de cortul lor şi se făcu linişte din nou. 

— Ce-a fost asta, Judick? şopti Daniel. 

— Doar o pasăre, spuse ea. 

Era adevărat, câteodată păsările de noapte scoteau sunete ce 
erau asemănătoare cu ţipetele unui om. Íl luă pe frăţiorul ei în 
braţe şi-l ţinu strâns, simţindu-l cum se cuibăreşte la pieptul ei 
ca un căţeluş. 

— Şşşşş! murmură ea, totul e în regulă. 

Stătu trează mult timp, uitându-se în întuneric, trăgând cu 
urechea la cel mai mic zgomot. Nu erau decât crabii care treceau 
pe lângă cort şi vuietul neîncetat al vântului. 

Se rugă să se facă ziuă, gândindu-se că era mai în siguranţă la 
lumina soarelui. 


XIX 


A ucide un om. Sunt pe lume două feluri de oameni, cei cărora 
le place să ucidă şi cei cărora nu le place. Distincția a devenit 
evidentă când s-au dus să vâneze focile de pe insulă. Erau cei 
care îşi luaseră tot ce aveau nevoie, dar îţi puteai da seama 
după expresia feţei lor că era doar o muncă, nimic mai mult, nu 
aveau nici o satisfacţie, dar mai erau şi cei care nu ştiau când 
trebuie să se oprească, care erau dezamăgiţi când caporalul 
hotăra că a fost suficient pentru ziua aceea. Carnea era doar o 
scuză. Când vedeau sânge de focă pe stânci, doreau să vadă şi 
mai mult. 

Aceeaşi expresie a feţei o vezi şi pe câmpul de luptă, dacă aţi 

fost vreodată la război; eu unul am fost, şi chiar la multe. 
Anumiți oameni au o anumită expresie; oricât de blânzi ar fi când 
sunt departe de steaguri şi sulițe, nu mai au nici un pic de milă 
după ce au omorât primul om. Cauza pentru care luptă este doar 
o scuză, până la urmă tot ce-i interesează este bucuria vânătorii 
şi sângele. 


Cimitirul Bataviei 


Toată viaţa ei fusese fata unui predicator, cea mai mare dintre 
fraţi, născută şi crescută în rugăciune şi credinţă. Ştia care era 
locul ei în ochii lui Dumnezeu şi se chinuise să fie o femeie bună, 
ştiind că El îi cunoaşte fiecare faptă, îi ghiceşte fiecare gând. De 
fapt, câteodată îi era foarte greu să păşească în biserica tatălui 
ei, ştiind că este aşa de păcătoasă. Tatăl ei întotdeauna îi 
spusese că e la fel de rău să păcătuieşti cu gândul, ca şi cu 
fapta; se gândea că, dacă avea dreptate, atunci mai bine ar fi să 
fii un bou sau o oaie, să nu mai gândeşti deloc. 

Dar în ultimul timp i se părea că nici tatăl său nu se mai află la 
înălţimea standardelor impuse de el. Nu mai avea răbdare cu ei 
şi-i critica, iar acest lucru o îngrijora şi mai tare, deoarece ştia că 
Dumnezeu dorea ca ea să-l respecte şi să-l onoreze. Era un om 
al lui Dumnezeu şi pe deasupra şi tatăl ei, aşa că merita de două 
ori respectul ei. 

Cu toate acestea, îi veni să-şi muşte limba a doua zi când îl 
găsi în genunchi, implorându-L pe Dumnezeu să-i salveze. Ar fi 
vrut ca el să se folosească de autoritatea pe care Dumnezeu i-o 
oferise şi să facă ceva cu ea, în loc să aştepte ca Dumnezeu să 
facă totul în locul lui. 

Dar aşteptă ca o fată ascultătoare ca el să-şi termine 
rugăciunea şi-şi şterse nisipul de pe pantaloni, înainte să-i 
vorbească. 

— Ce este, fiica mea? 

— Ai dormit bine? 

Işi dădu seama după momentul de ezitare pe care-l avu că şi 
el se trezise în miezul nopţii. 

— Pe cât de bine poate dormi un om care-i binecuvântat de 
Dumnezeu. 

— Atunci ai auzit ţipătul acela? 

— Bineînţeles că nu, zise el fără a se uita în ochii ei. Probabil 

că ai auzit un pescăruş. 
— Nu era un pescăruş, tată. 
— Poate ai visat urât. 
— Şi Willemyntgie, şi Daniel l-au auzit. 
— Te înşeli, zise el. Acum am treabă. 
Şi plecă. 


x xk * 


Judick se uită prin tabără în dimineaţa aceea şi inventarie 
feţele; Deschamps, de Vries, maestrul Jansz, erau toţi. Nu mai 
era un trompetist masiv, Groenewald. Intrebă pe soldaţi despre 
el, dar drept răspuns nu primi decât indiferenţă din partea unora, 
iar alţii se uitară urât la ea. 

Acum era convinsă. | se întâmplase ceva lui Groenewald, la fel 
ca lui Ryckert. 

Il căută pe toată insula, dar dispăruse. Nu era printre tâmplarii 
care lucrau pe plajă, nici printre cei care pescuiau şi cu siguranţă 
nici cu comerciantul şi membrii consiliului lui, care fumau pipă şi 
treceau din mână în mână sticle cu vin în faţa unuia din corturi, 
glumind. 

Găsi cortul lui Groenewald, îl strigă, dar nu primi nici un 
răspuns. Tocmai se pregătea să plece, când zări ceva pe pământ 
şi se aplecă să cerceteze. Era sânge, o cantitate mare, închegat 
ca o budincă maro. Şi mai erau urme recente pe lângă arbuşti, 
de parcă ceva ar fi fost târât prin tufişuri în apă. Atunci avusese 
dreptate, ceea ce auzise ea cu o seară înainte nu era o pasăre. 

O umbră se văzu în soare. Ridică ochii: Zeevanck. 

— Ce cauţi aici? întrebă el. 

— II căutam pe Groenewald. 

— Trompetistul? Ce treabă ai cu el? S-a dus pe insula cu foci 
cu caporalul şi cu restul oamenilor. 

— Nu s-a dus. L-am văzut eu ieri. 

— Predicatorul ştie că umbli pe la corturile soldaţilor? 

Se apropie, dar ea fugi de el. Era ciudat cum de nu-şi amintea 
de el de pe Batavia; era doar un simplu funcţionar, atunci, nu era 
prea important. Dar acum se credea important. 

— Ce i-ai făcut? 

— Hai, pleacă de aici. 

Plecă, deşi picioarele ei ar fi vrut să se întoarcă. Era evident că 

se întâmpla ceva, iar Zeevanck era la curent. 

Cui putea să-i spună? Cu siguranţă, nu tatălui ei. Ce era de 
făcut? Soldaţii nu se întorseseră, iar ofiţerul militar era pe insula 
Verrader. Şi oricum, Zeevanck era prieten cu Jeronimus, făcea 
parte din consiliu. Dacă Zeevanck ştia ceva, cu siguranţă şi 
Jeronimus ştia. 

Mai rămânea Lucretia. Nu ştia ce ar putea face doamna, dar 
trebuia să vorbească cu cineva. 


x xk * 


Era prima dată când Lucretia intra în cortul comerciantului de 
când intrase ultima oară acum câteva săptămâni să-i spună 
despre Ryckert. Cum se schimbase totul; zvonurile erau 
adevărate, Jeronimus se credea un fel de lord printre ei. Printre 
cocioabele şi şoproanele lor, locuinţa lui părea un palat. Un covor 
persan era întins pe jos, rigid din cauza sării, dar la fel de 
atrăgător ca un mozaic. Mai erau şi sfeşnice de argint pe o masă 
de lemn, pe care era aşezată o faţă de masă italienească, vase 
de argint şi de alpaca umplute cu biscuiţi. Una dintre cele mai 
fine tapiserii ale comandantului era folosită pentru a nu intra 
vântul. Patul lui Jeronimus era acoperit de un brocart roşu. 

Păru încântat să o vadă, de parcă ar fi fost vizita neaşteptată 
a vreunui vechi prieten. li trimise pe Zeevanck şi pe Coenraat la 
plimbare şi o rugă pe Lucretia să ia loc pe un scaun pe care 
tâmplarii îl făcuseră pentru el. Era acoperit cu o catifea roşie, 
împrumutată fără îndoială din lucrurile companiei. 

— Puțin vin? întrebă el luând un ulcior de argint de pe masă. 

Ea refuză. 

Păru dezamăgit, dar îşi turnă lui o cană. Observă că avea un 
inel nou cu rubin pe deget unde înainte fusese unul cu granate. 
Naufragiul îi convenise foarte mult. 

— Te-ai bucurat de micul dejun, doamnă? 

Mic dejun. Câţiva oameni fripseseră câteva păsări slăbănoage 
pe un foc făcut din cărbuni. Acum că ceilalţi fuseseră mutaţi pe 
celelalte insule aveau porţii mai mari, dar ea nu avea poftă de 
mâncare. Nu putea să uite ce-i spusese Judick, se dusese chiar 
ea să vadă petele de sânge de lângă cortul lui Groenewaldt. 

Intr-un mod pervers, se consolase puţin. Existau şi lucruri mai 
rele decât violul. Cel puţin ea era în viaţă, nu mai era singura 

victimă a unei forţe rele fără nume care-i ameninţa pe toţi. 

— Ce se întâmplă, eşti palidă. Eşti bolnavă? 

Dădu din cap că nu. 

— Ai dormit bine? |ţi place noua ta locuinţă? 

— Ce se petrece aici, domnule comerciant? 

Păru surprins. 

— Una dintre femei a găsit sânge lângă cortul trompetistului. 

Se aştepta ca el să nege. In schimb, faţa lui luă o expresie 
îndurerată. j 

— Ce neplăcut. Imi pare rău că a trebuit să afli în felul ăsta. Nu 
ştiu de ce unii oameni se comportă aşa. 

Aştepta o explicaţie, dar una care să o scutească de părerile 
lui de rău şi de modul în care se trăgea de barbă. 

— Ce s-a întâmplat cu el? 

— Imi pare rău să te informez că am descoperit că 
Groenewald era hoţ. A furat din bunurile companiei. In calitate 
de comandant, în absenţa domnului Pelsaert, am fost nevoit să 
iau măsuri, pentru binele tuturor. Nu te teme, zise el, şi 
surprinzător, puse mâna peste a ei, nu voi lăsa să ţi se întâmple 
nimic. 

Işi trase mâna. 

— Ce i-ai făcut? 

Părea jignit că ea, o femeie măritată nu-l lăsa să o atingă. 

— Am fost nevoit să-l disciplinez. 

— L-ai omorât? 

— Dacă eu ordon ceva, asta nu e crimă. Uiţi, probabil, că eu 
reprezint compania pe această insulă şi am puterea să-i 
pedepsesc pe oameni cu preţul vieţii lor, dacă e necesar. Dar, ca 
să-ţi răspund la întrebare, Groenewald trăieşte totuşi. Nu sunt 
chiar aşa de rău. 

— Dar este sânge lângă cortul lui. 

— L-am trimis pe Zeevanck şi pe subcaporalul Pietereszen să-l 
percheziţioneze şi să ia înapoi ce a furat. A scos sabia la ei. 

Luă o înghiţitură de vin şi o studie pe deasupra paharului de 
alpaca, cu ochii lui verzi-căprui, încât ea trebui să-şi ferească 
privirea. 

— După ce a fost supus, l-am trimis pe insula cu foci, să aibă 
caporalul grijă de el. 

— Noi de ce nu am fost informaţi de acest lucru? 

Se opri, zâmbind. 

— Nu ştiam că avem o femeie în consiliu. De când simţi nevoia 
să fii informată despre aceste lucruri? 

— Nu mă refeream la mine. Mi s-a spus că nici predicatorul nu 
ştie nimic despre acest lucru. 

— Eu sunt comandantul aici, nu predicatorul sau vreun alt 
negustor de pe aici. Zâmbi din nou. E spre binele tuturor, spuse 
el. 

Încercă să se apropie, dar ea se ridică şi se duse la uşă. 

— Spune-mi adevărul. L-a ucis Zeevanck? 

— David Zeevanck este un funcţionar angajat de Onorabila 
Companie, îi spuse el răspicat, de parcă ar fi fost o nebună. i- 
am mai spus, trompetistul este pe insula cu foci. 

Fără îndoială, putea fi convingător, pentru o clipă chiar îşi 
imagină că toată afirmaţia ei era nefondată. Poate că o lua 
razna. Din acea noapte de pe Batavia simţea că nu mai poate 
avea încredere în gândurile ei, îşi imagina răufăcători peste tot. 
Dar sângele de pe coral era adevărat. 

— Nu are de ce să-ţi fie teamă, Lucretia, îi spuse Jeronimus. 
Poţi avea încredere în mine. Nimeni nu-ţi va face rău. 

Încredere. Cum putea să mai aibă ea încredere în cineva? 
Simţi un nod în piept. Coşmarul revenea, aceeaşi violenţă o 
urmase de la naufragiu până pe insula asta cenușie şi bătută de 
vânt. Nu avea cum să scape de acest coşmar. 


x k * 


Zeevanck o aştepta în afara cortului. Rânji la ea când o văzu. 

— A pus ochii pe tine ăsta, zise el arătând spre cortul lui 
Jeronimus. 

— Sunt femeie măritată! 

— Spune-i asta comandantului! 

— Ce vrei să spui? 

— Ştim ce ai făcut pe Batavia, domnişoară trufaşă, aşa că nu 
mă lua pe mine cu d-astea. 

— Aminteşte-ți de locul care ți se cuvine, zise Lucretia. 

Zeevanck îşi apropie faţa de a ei, avea o răsuflare ca de urs, 
mirosul te intimida mai mult decât fizicul lui. 

— Nici unul dintre noi nu mai are un loc, îi zise el. Suntem 
doar nişte păsări de nisip. 

Ea realiză că are dreptate. Rangul şi poziția aparțineau 

celeilalte lumi. Aici, erau în regatul lui Jeronimus. 
Se întoarse şi plecă repede. 


x xk * 


Două zile mai târziu, Tryntgen, Sussie şi Bottschieters erau 
afară, căutând hrană. Anneken găsise un şorț plin de ouă de 
chiră într-un cuib ce nu era păzit, în timp ce Sussie era pe stânci, 
căutând crabi. Tryntgen îşi ridicase fusta până la genunchi şi 
aduna stridii de pe stânci. 

Sussie fu cea care îl văzu prima şi ţipă, speriată, arătând cu 
degetul. 

Tryntgen crezu că e un sac sau vreo bucată de trunchi care 
venea de pe epavă. Plutea dus de curent, era gras precum o 
larvă şi umflat cu apă de mare. Vru să-l apuce, dar când văzu ce 
e îşi îndepărtă mâinile. 

Era un cadavru, cadavrul unui bărbat; nu mai avea ochi, 
fuseseră probabil mâncaţi de crabi sau de păduchii de mare, 
care se ospătaseră alături de peşti şi cu urechile şi buzele lui. 
Corpul era în stare de putrefacție, fusese muşcat de ceva ce 
părea să fi avut colţi ascuţiţi, iar intestinele pluteau pe lângă el, 
verzi-cenuşii, precum un sac oribil pe care omul l-ar fi purtat pe 
umăr. Nu-l recunoscu după trăsături, dar îl ştia după haine, după 
uniforma şi tatuajul de pe braţ. Ochii ei fură atraşi de braţele lui, 
pentru că erau legate la spate cu o frânghie. 

Era Groenewald. 

Corpul fu luat de curent. Trebuie să fi stat pe fundul oceanului 
sau poate se prinsese de vreo rocă, înainte ca gazul din interiorul 
lui să-l facă să plutească la suprafaţă. Acum se clătina uşor pe 
suprafaţa apei strălucitoare, curentul purtându-l spre canal unde 
va fi o masă delicioasă pentru rechini. 

Tryntgen se duse înapoi în apă. Işi puse mâinile pe genunchi, 
se aplecă şi vomită în apă. 


Fortul Batavia, Java, a şaptea zi din iulie, anul de grație 1629 


Francois stătea la pupa vasului Zandaam, privind pantele 
verzui din Gunung Gedeh cum se ridicau în spatele fortului. Simţi 
cum îi vine să vomite şi înghiţi la loc propria vomă. Frica îl făcuse 
să uite că era un om al companiei, îl făcuse să se vadă gol în faţa 

unei oglinzi, iar ceea ce văzu acolo era un lucru palid şi urât. 
Toată noaptea aceea şi-a repetat discursul în fața 
guvernatorului, dar în căldura înăbuşitoare a acelei seri, 
argumentele care pe el îl convinseseră când era pe recif păreau 
nesemnificative. 

In port se întâlniră cu o barcă ce venea de la țărm, iar el 
cobori pe tachet pentru a-i întâmpina, urmat de domnul 
Raemburch şi de ofiţerii săi. Băştinaşi negri se aplecau peste 
vâsle, iar lângă ei erau alţi indieni din port sau de dincolo de 
zidurile interzise ale castelului. Pe pereţi erau bețe ascuţite de 
lemn, tunurile de pe parapet erau îndreptate spre jungla verde şi 
spre un duşman nevăzut. Castelul era încă sub asediul sultanului 
din Mataram. Soldaţii pe care el i-a abandonat pe recif veneau 
aici să ajute în acest război. Incă o achiziţie extravagantă a 
companiei. 

Au trecut de intrarea de la Waterpoort, alunecând de-a lungul 
canalului care despărţea oraşul de fortăreață, trecură de casa 
paznicilor şi de cea a negustorilor cu frontonul ei alb olandez, 
apoi de curtea triunghiulară, mai departe de depozite, muniţie, 
armament şi biserică. Ajunseră pe treptele unde trebuia să 
coboare, la apus zidurile castelului erau negre şi neprimitoare. 

Intunericul se lăsa repede aici. 

Sclavi băştinaşi le arătau drumul ţinând torţe în mâini. 
François văzu siluetele câtorva cadavre ce atârnau din 
spânzurători, iar mirosul lor îi rămase în nări în timp ce intră în 
castel. 

Incă o dată înghiţi propria vomă. Una era să supravieţuieşti, 
alta era să ţii capul sus faţă de oameni care ar spune că ei ar fi 
reacţionat diferit, oameni care niciodată nu vor trebui să 
răspundă aceloraşi întrebări ca el. 


Cimitirul Bataviei 


— Salomon, zise Jeronimus. 

Priviţi-l pe acest om cum se teme, cum nu mai are nici un pic 
de sânge în obraji, cum îi tremură mâinile. Micul evreu nu era în 
stare să ţină un secret, dacă viaţa lui ar fi depins de asta; ceea 
ce în mare măsură era adevărat. 

— Salomon, trebuie să vorbim. 

Jeronimus stătea pe scăunelul pe care evreul îl confecţionase 

pentru el. 

— Stai jos, zise el, iar Deschamps ezită, apoi se trânti 
ascultător pe pământ. 

— Dă-mi-l|, zise Jeronimus. 

Deschamps se sforţa să pară uimit, dar nu reuşi: 

— Ce doreşti, domnule comerciant? 

— Ştii foarte bine ce vreau. 

— Banu. 

— Vrei să-l trimit pe David Zeevanck şi pe Steenhower să 
caute aici bunuri furate ale companiei? Zeevanck nu te-a plăcut 
niciodată, Salomon. Ştii asta. 

— Dar... domnul Pelsaert a spus că... 

— Domnul comandant Pelsaert nu e aici. Sunt cel mai vechi 
dintre ofiţerii VOC şi eu sunt răspunzător pentru bunurile 
companiei. Dacă li se întâmplă ceva, eu sunt răspunzător, aşa că 
eu cred că e mai bine să-mi dai mie cufărul. 

Deschamps se ridică în picioare, care-i tremurau aşa de tare 
încât de-abia putea sta în picioare. Intră în micul lui cort şi 
câteva minute mai târziu ieşi cu un cufăr sculptat în lemn. l-I 
înmână lui Jeronimus. 

— Cheia, zise Jeronimus întinzând mâna. 

Deschamps o scoase din haină şi i-o dădu. Jeronimus o puse în 
buzunar. 

— Nu ştiu... zise Jeronimus, clătinând din cap. 

— Domnule comerciant? 

— Nu ştiu dacă mai am nevoie de tine, zise el părând 
nemulţumit, apoi se ridică şi plecă, lăsându-l pe Deschamps să 
nu mai doarmă noaptea, iar ziua să moară de frică. 


Fortul Batavia 


Francois stătea cu amiralul Raemburch la fereastra 
apartamentului guvernatorului, ţinând în mână un pahar cu 
coniac fin franțuzesc, privind la cei ce transportau marfa ca nişte 
gândaci de mare printre indienii de lângă depozit. Poarta 
neterminată ducea exact dedesubt, o amintire dureroasă a 
eşecului lui. Marele portal pe care pietrarii din Amsterdam îl 
sculptaseră pentru poartă zăcea pe undeva prin valurile ce 
băteau pe lângă Stâncile Houtman. 

Bârfe despre dezastru au circulat repede prin mica colonie. 

Vechii prieteni care l-au întâmpinat cu simpatie şi l-au felicitat 
atunci, în prima noapte, acum se purtau cu el mult mai 
circumspect. Nu-l tratau cu dispreţ, dar comportamentul lor faţă 
de el era rece. Făceau asta din raționamente morale, sau era 
doar integritate profesională, aşteptând să vadă ce va spune 
guvernatorul înainte ca ei să ia o poziţie fermă? 

Francois petrecea fiecare oră de aşteptare într-o agonie în 
care nu făcea altceva decât să se examineze. Simţea cum 
sănătatea lui devine tot mai precară. Săptămânile de febră de pe 
vas şi lipsurile călătoriei de la naufragiu se combinaseră acum şi 
cu anorexia pe care o căpătase încă din primele zile ale salvării 
lor. Nu putea digera mâncărurile consistente şi vinurile oferite 
după atâtea săptămâni în care nu mâncase decât biscuiţi tari şi 
băuse doar apă. Obrajii îi erau supţi, nu mai avea nici un pic de 
vitalitate; se uită în oglindă şi văzu un schelet gălbui, grotesc în 
comportamentul lui ţanţoş, în eleganța lui împrumutată. 

Erau momente în care camera se învârtea cu el şi era nevoit 
să se agaţe de mobilă să nu cadă. Dar nu voia ca ceilalţi să vadă 
cât e de bolnav. Deşi o parte din el era înspăimântată la 
perspectiva unei lungi călătorii pe mare, teama lui neîncetată 
era aceea de a nu-i fi refuzată de către Coen posibilitatea de a 
comanda vasul de salvare care să se ducă să caute Batavia. Ştia 
că izbăvirea lui era pe Stâncile Houtman. 

In fiecare seară stătea epuizat în pat, fără a putea însă dormi, 
întrebându-se neîncetat acelaşi lucru: Ar fi trebuit să acţionez 
altfel? 

— Apropo, François, zise Raemburch rupând tăcerea. Cred că 
o anume doamnă pe nume Lucretia van den Mylen era printre 
călătorii de pe Batavia. 

Simţi o durere în piept când auzi numele ei. 

— Da, aşa e. 

— A supravieţuit naufragiului? 

— Eu însumi am dus-o pe barcă, spuse el. 

__Nu era tocmai adevărat, dar nici pe departe de adevăr. 
Incercă să-l facă pe Raemburch să nu-şi dea seama că interesul 
lui brusc pentru Lucretia l-a tulburat. Nu era o clipă în care să nu 
se gândească la ea cu dor, dar şi cu vină. 

— Venea să-şi întâlnească soţul, adăugă el. 

— Ce ironie! 

— Excelenţă? 

— El a murit. Tocmai am aflat astăzi. A murit de friguri, acum 
două luni, în timp ce tu tocmai plecaseşi din golful Table. 

Simţi un pumnal în inimă. Dacă nu ar fi fost Jacobsz şi prostia 
lui, ar fi ajuns în Batavia văduvă, iar el ar fi fost liber să o 
curteze. Ar fi putut fi a lui. A /ui. Viaţa era o tortură sublimă, când 
credeai că nu mai poţi suporta, îţi găsea adevărata slăbiciune, 
altă durere insuportabilă se adăuga la celelalte suferinţe pe care 
le aveai şi te făcea să ţipi din nou. 

— Eşti palid. Te simţi rău? 

— Arh doar puţină febră. Nu-i nimic grav. 

— Poate ar trebui să te bagi în pat. 

— Ai dreptate. Ar trebui să mă culc devreme. Mâine dimineaţă 
o să mă simt mai bine. Noapte bună, excelenţă. 

Îşi termină coniacul şi părăsi camera. Se întoarse în 
apartamentul lui, dar nu dormi. Se uită pe fereastră, la cer, 
întrebându-se dacă mai era încă în viaţă, uitându-se la aceeaşi 
lună îndepărtată, aşteptând să se întoarcă. 


XX 


Şi acum o ghicitoare. 

Dumnezeu a creat omul după chipul şi asemănarea Lui, aşa îţi 
va spune pastorul. Este atunci Dumnezeu ca un om? 

Imi place să reflectez la asta câteodată, pentru că, dacă este 
adevărat, atunci Dumnezeu trebuie să fie imprevizibil, când 
milos, când meschin, curajos şi fricos, cu simţul umorului şi 
plicticos, Din tot ce spun oamenii despre El, trebuie să fie un 
individ cu care te înţelegi cu greu, pentru că-i recompensează pe 
unii cu talent sau cu bogăţie şi îi pedepseşte pe cei cu un 
caracter mai bun cu tot felul de boli şi ghinion. Niciodată nu L-am 
înţeles. 

Dacă i-ai auzi pe oameni vorbind despre El, ai zice că este 
drept, înţelept şi bun. Dar poate că la o cercetare mai atentă 
este doar capricios, arbitrar şi duşmănos. Sau poate, şi asta e 
părerea mea personală, oamenii nu ştiu prea multe despre spirit 
şi doar şi-au imaginat un Dumnezeu care să le corecteze lor 
toate lipsurile. 


Fortul Batavia, Java 

Faptul că într-un timp aşa de scurt compania olandeză East 
India reuşise să deschidă un imperiu comercial în Orient se 
datora în mare parte omului care stătea acum la birou. 

Guvernatorul Jan Pieterszen Coen arăta foarte bine în 
dimineaţa aceea, cu barba lui neagră aranjată cu grijă, purta un 
guler de ceremonie şi un lanţ gros de aur ce atârna pe jacheta 
de catifea neagră. Era o legendă în companie, având o reputaţie 
de administrator nemilos, un om religios, ce ţine strict la 
disciplină. Ochii lui semiînchişi îl cercetau cu o privire dură pe 
Francois; nu avea nici un pic de milă faţă de situaţia în care se 
afla acest schelet pe jumătate mort de foame şi cu febră care 
venise fără scrisorile de recomandare de la VOC şi care-i 
adusese numai veşti proaste. 

II privea dintr-un scaun imens, sculptat, cu corpul la fel de 
teapăn ca şi când ar fi pozat. O tapiţerie de culoare închisă 
atârna pe peretele din spatele lui. Exact cum prietenul lui, 
Rubens, şi l-ar fi imaginat pe Atotputernicul la masa lui, se gândi 
François. 

— Aşadar, ai pierdut vasul şi i-ai părăsit pe oameni. 

François nu putu decât să caşte gura la el. Era judecat până să 
poată deschide gura să spună un cuvânt. 

— Naufragiul vasului... nu a fost vina mea, se bâlbâi el. 

— Ai cercetat cu instrumentele? 

— Dar domnule guvernator, pe insulă unde am... 

— Care a fost poziţia? 

— Ultima noastră poziţie, cu o zi înaintea dezastrului, a fost la 
30° de la N spre E, 

— Stâncile Houtman sunt la 28* 3', lucru despre care toţi 
căpitanii au fost informaţi în directiva pe care trebuie s-o fi primit 
de la mine înainte să pleci din Amsterdam, nu-i aşa? 

— L-am avertizat pe căpitan... 

— L-ai avertizat? 

— M-am certat cu el. El spunea că suntem încă la 600 de mile 
distanţă de Southland. Eu am fost bolnav şi... 

Coen întrerupse această conversaţie cu un semn din mână: 

— Am stabilit că Batavia e pierdută pentru noi. Dar celelalte 
bunuri ale companiei care ţi s-au încredinţat? 

— Nu am putut salva cuierele. Sunt încă la bordul navei. 

— Ai părăsit vasul fără să salvezi întâi banii? 


, 

— Am vrut doar să restabilesc ordinea printre pasagerii de la 
bord. Dar apoi a bătut vântul şi nu am mai putut... 

— Şi bijuteriile? 

— Sunt în grija asistentului meu, Deschamps. 

Coen se juca cu rubinul masiv de pe inelul pus pe primul 
deget. Expresia lui părea sculptată în granit. 

— Inţeleg, zise el în final. 

— Cu permisiunea dumneavoastră, vă implor să-mi daţi un 
vas să mă pot întoarce cât mai repede la locul naufragiului 
pentru a-i salva pe oamenii rămaşi acolo. 

— Ah, da, oamenii. 

— Imi e teamă pentru ei. 

— Cum e şi normal. 

François vru să-i spună: dar nu aşa au stat lucrurile. Am avut 
motivele mele pentru care am făcut ceea ce am făcut. Dar 
privirea lui Coen l-a calmat. François nu vroia decât să plece de 
aici, să se întoarcă la epavă cât mai repede posibil. Era evident 
că în privirea lui Jan Pieterszen Coen nu va găsi izbăvirea. 

— Ştii că prima ta datorie era să asiguri bunurile companiei? 

— Nu a fost intenţia mea să le părăsesc. lar apoi am făcut tot 
posibilul să le iau înapoi. 

— Şi oamenii. Ce te-a apucat să-i părăseşti şi să-i laşi acolo 
fără un conducător? 

— După naufragiu, nu am avut încredere în căpitan, Araien 
Jacobsz, că o să se întoarcă, aşa cum a promis, aşa că... 

— Ai avut încredere în el să vă ducă pe Stâncile Houtman. 

Francois se agăţă de marginea biroului, tapiţeria închisă şi 
lumânările din sfeşnic învârtindu-se cu el. Era de parcă tot corpul 
i-ar fi fost cufundat în untură rece. Epuizare, insomnie, febră, 
simţea că se năruie. li trebui un moment să-şi revină. 

— Mai este şi problema atacului asupra unei femei, zise 
François. 

— Au fost cam multe întâmplări nedorite pe Batavia, nu-i aşa, 
comandante? 

— Din păcate, nu am avut cum să le împiedic. 

— Aşa spui tu. 

Se uită la documentele din fața lui. 

— Şeful echipajului, Jan Evertsz, va fi cercetat şi vom 
descoperi adevărul din toată povestea asta. Femeia... 

— Doamna van den Mylen, zise François, iar când îi pronunţă 

numele se simţi ca şi când ar fi înghiţit o piatră. 

— Cum zici tu. Soţul ei era Boudewyn. Te simţi bine, 
comandante? 

— Nu prea, domnule guvernator. 

— Indrăznesc să spun că aventurile prin care ai trecut te-au 
epuizat. Să sperăm că nu au şi falimentat compania. O să 
cercetăm mai cu atenţie problema. Intre timp vom face tot 
posibilul să te simţi confortabil. 

Francois auzi ecoul făcut de propriile cizme pe podeaua din 
afara biroului guvernatorului. Ar fi trebuit să se gândească la 
guldenii pierduţi, dar nu se putea gândi decât la Lucretia van den 
Mylen, care probabil acum era doar piele şi os pe Stâncile 
Houtman. 


x xk * 


Castelul Batavia era foarte departe de Europa, dar nu-i lipseau 
rafinamentul şi lucrurile sofisticate care se găseau în orice oraş 
de acolo, cel puţin asta gândea Jan Evertsz. 

Strappato, de exemplu, era o invenţie a Sfintei Inchiziţii. 
Pentru a afla adevărul, creştinii legau mâinile celui pedepsit la 
spate şi treceau o frânghie trasă de un scripete printre ele. Apoi 
legau o piatră grea de picioarele nefericitei victime. 

Exact aşa fusese ridicat de la pământ şeful de echipaj, până 
când capul lui a ajuns la aceeaşi înălţime cu scripetele. Era ţinut 
aşa, cu greutatea atârnată de glezne, ceea ce provoca o 
suferinţă inimaginabilă. In această poziţie, cei care-l torturau l-au 
întrebat despre atacul asupra Lucretiei van den Mylen. 

Le-a spus imediat numele complicilor lui şi motivul atacului; 
Zwaantie Hendricks, servitoarea Lucretiei, îl convinsese pe 
iubitul ei, căpitanul, s-o facă. Căpitanul a fost cel care i-a 
recrutat. 

Cei care-l interogau nu au fost complet satisfăcuţi neştiind 
dacă era totul adevărat, aşa că l-au mai ţinut aşa câteva ore, 
timp în care el a leşinat de trei ori şi a trebuit să fie ridicat. Dar 
continua să spună acelaşi lucru, aşa că ei l-au ameninţat că vor 
da drumul la frânghie şi va cădea la pământ. Şocul, i-au spus ei, 
în mod sigur îi va disloca umerii şi picioarele. 

Dar Jan insista asupra versiunii lui. Căpitanul, spuse el, era 
vinovat de tot. Din nou ei ameninţară că slăbesc frânghia şi din 

nou el negă că ar fi fost vorba de o conspirație, aşa cum îl 
acuzase François. 
Aşa că, frustraţi, în cele din urmă o făcură. 


Insula cea lungă 


Plouase de două ori de când erau acolo, dar de-abia 
strânseseră câteva degete de apă pe fundul butoaielor, iar 
situaţia devenea disperată acum. Au aprins focuri, dar nimeni nu 
a venit să-i ia. Weibbe se întreba ce nu-i în regulă. Poate că 
izbucnise vreo molimă în cimitirul Bataviei. Era o variantă mult 
prea generoasă. Probabil ştia ce făcuseră nenorociţii ăia; 
Jeronimus se gândise că se poate lipsi de soldaţi. Marea 
majoritate erau mercenari, iar unii nici măcar nu erau olandezi. 
Aşa că se hotărî să scape de ei pentru a economisi apa. 

Nenorociții! 

Oricare ar fi fost adevărul, va trebui să găsim o cale să ne 
salvăm, se gândi Weibbe. Pe o insulă de mărimea asta, trebuie 
să fie apă pe undeva. 

Soarele se cufunda în ocean, atârnând deasupra lui ca o 
minge mare de cupru, ţărmul părea roz şi gri, iar crabii morţi de 
pe plajă formau stive de oase mici. Păsările zburau înapoi spre 
țărm o dată cu apusul soarelui, trecând pe deasupra capetelor 
lor. 

Weibbe le privi. Păsările, ca şi omul, aveau nevoie de apă. Ele 
de unde beau apa? 

Privi una din păsări cum se lasă jos şi dispare într-o gaură 
deasupra unei stânci mici de calcar. Se ridică şi se luă după ea. 
Observă o gaură în stâncă, nu mai mare decât pumnul unui om. 

De-abia îndrăznea să spere. 

Pipăi roca ce nu era foarte bine fixată, cu degetele dădu la o 
parte resturile de coral făcând o gaură destul de largă pentru a 
putea introduce o mână. Pasărea ieşi ţipând şi când ieşi auzi 
cum o bucată de coral cade în apă. 

Văzuse o astfel de gaură într-una din zile, văzu chiar apă în 
ea, dar aşa de aproape de plajă se gândi că era apă de mare, 
acolo unde valurile au săpat un tunel pe sub stâncă. Poate că se 
înşela. Mâine dimineaţă va mări gaura, se va târî acolo să vadă 
mai bine. Pasărea le-ar fi putut salva viaţa. 

Fortul Batavia, Java 


Pare aşa de sigur pe el, în dimineaţa asta, se gândi François, 
păşind ţanţoş în cizmele lui şi cu cămaşa curată, albă, cu barba 
aranjată. Era cât un munte, iar când se aplecă deasupra 
guvernatorului i se păru lipsă de respect. Privirea rece a lui Coen 
îl studia pe căpitan precum un om care-şi cântărea şansele de a 
îmblânzi un câine mare şi neprietenos. 

Căpitanul dădu uşor din cap când îl văzu pe François, care era 
deja aşezat într-un scaun, în spatele guvernatorului, nemaifiind 
sub privirea scrutătoare a acestuia. 

Guvernatorul fu direct: 

— Investigaţiile preliminare în ceea ce priveşte naufragiul 
Bataviei s-au încheiat, îi zise el lui Jacobsz. Consiliul va trebui să 
conducă o investigaţie mai serioasă în ceea ce priveşte 
comportamentul tău. 

Un muşchi se încorda pe faţa căpitanului: 

— După calculele mele eram încă la... 

— Calculele tale au fost greşite. 

Ei bine, la asemenea vorbe nu mai avea ce argumente să 
aducă. 

— Îți dai seama ce pagube a produs neglijenţa ta? 

— Când ne vom întoarce, vom salva bunurile companiei, aveţi 
cuvântul meu. 

— Nu vei face parte din misiunea de salvare, căpitane. 
Comandantul Pelsaert se va întoarce pe Zandaam, iar vasul are 
deja un căpitan. 

Era prima dată când François văzu cum încrederea căpitanului 
era spulberată. Păru surprins că guvernatorul general putea lua 
o astfel de măsură. 

— Corcitura aia nu era în stare să găsească W.C.-ul ziua în 
amiaza mare! spuse el şi păru gata să lovească cu pumnul în 
masa guvernatorului general, dar se gândi mai bine. Sunt 
singurul căpitan din întreaga companie care ar putea găsi epava 
din nou, zise el şi continuă cu o voce mai calmă: întreabă-l pe 
comandant despre abilităţile mele de navigaţie! şi se lăsă pe 
spătar, aşteptând ca François să repete ce a spus în noaptea 
aceea în barcă. 

— L-am întrebat deja pe comandantul Pelsaert despre 
comportamentul tău pe parcursul călătoriei din Olanda. Mi-a 

raportat cu lux de amănunte despre un incident petrecut în 
golful Table, iar acest lucru a fost recunoscut şi de căpitanul de 
pe Zandaam. 

Francois văzu privirea din ochii căpitanului şi în sfârşit avu 
fericirea de a-l vedea înspăimântat. 

— Mi-a spus de asemenea de conduita ta imorală pe care ai 
avut-o pe vas, când te-ai încurcat cu servitoarea doamnei van 
den Mylen. 

Ce privire avea! Dacă ar fi fost în altă parte, căpitanul i-ar fi 
luat gâtul. Dar în prezenţa guvernatorului general, cu gărzile din 
cameră, cu săbiile lor, nu putea decât să stea jos, o venă 
pulsându-i la tâmplă. 

— De asemenea, l-am interogat pe şeful echipajului. A 
mărturisit că tu ai fost în spatele scandalosului atac asupra 
doamnei van den Mylen. 

— Normal că idiotul ăla a dat vina pe mine! 

Coen tăcu o clipă; era o tăcere ca de moarte. 

— Uiţi cu cine stai de vorbă, căpitane! 

Mărul lui Adam al căpitanului se ridică ca un dop. 

— Dacă vrei să-ţi recapeţi banii, va trebui să mă trimiţi înapoi 
pe Zandaam. 

Arătă cu degetul spre François: 

— Doar nu crezi că el îi va găsi? 

— Domnul Pelsaert îi va găsi. Nu are încotro. 

Coen se sprijini de spătar, interogatoriul se terminase. Trei 
gărzi ieşiră din umbra din capătul camerei şi înconjurară scaunul 
căpitanului. 

— Căpitane Araien Jacobsz, te arestez sub acuzaţia de 
neglijenţă majoră ce a dus la scufundarea navei Batavia. Luaţi-l. 

Căpitanul sări de pe scaun, cu ochii fixaţi la François, dar nu 
ajunse prea departe. Gărzile îl ţinură şi îl traseră înapoi în timp 
ce el se zbătea şi urla când ieşeau din birou. 

Ei bine, se terminase. 

Chiar aşa prost mă credea? se întrebă François. Că mă voi 
ridica în acest birou fără să mă folosesc de nici o şmecherie? 
Chiar credea că nu mi-am dat seama ce a plănuit după 
naufragiu, că admiraţia mea pentru abilităţile lui de marinar mă 
va orbi într-atât încât să mă coste propria viaţă, mai ales cu 
pungaşul de Evertsz în aceeaşi barcă? 

Credea el că un om poate deveni comandant al Onorabilei 

Companii fără să aibă dorinţa şi cunoştinţele necesare pentru a 
face faţă competiţiei? 

Dar când Coen se întoarse, zâmbetul lui dispăru. François 
avea o înfăţişare gravă, cum se potrivea situaţiei. 


Cimitirul Bataviei 


Îi omorâseră pe cei care mai erau pe insulă şi care nu erau de 
partea lor. Cei mai puternici trebuiau daţi deoparte; acei soldaţi 
de a căror loialitate Steenhower nu era sigur, o mână de 
marinari şi tunari pe care nu te puteai baza. Câţiva fuseseră ucişi 
pe ascuns noaptea, înjunghiaţi când ieşeau din şoproanele lor 
pentru a se uşura în tufişuri, iar corpurile lor erau târâte în apele 
puţin adânci să fie găsite de rechini şi peşti. Alţii aveau accidente 
la pescuit sau la vânătoare. 

Unii au fugit noaptea, bănuind că ei urmau, riscând împotriva 
rechinilor şi peştilor şi curenților de apă, să ajungă pe insula cu 
foci sau pe insula cea lungă. 

Nu-i va ajuta prea mult, chiar dacă ar fi reuşit, se gândea 
Jeronimus. 

Astăzi, un alt semnal de foc se ridica pe cer dinspre insula cea 
lungă, a treia zi la rând. Era o insultă. Ca şi când nenorociţii şi-ar 
fi fluturat fundurile în faţa lor. 

— Ai spus că nu e apă acolo, îi spuse Coenraat lui Zeevanck. 

Omul masiv ridică din umeri. Asta mai lipsea, ca începătorul 
ăsta să-i ţină o lecţie de morală. 

— Steenhower nu ar recunoaşte apa nici dacă s-ar îneca în ea, 
zise unul dintre soldaţi, Wouter Looes. 

Steenhower vru să-l bată, dar Jeronimus ridică o mână şi-i 
spuse să stea jos liniştit. 

Steenhower se uită urât la Wouter Looes, dar făcu ce-i ordonă 
Jeronimus. 

— Ar fi trebuit să ne ocupăm de ei când am avut ocazia, 
murmură Zeevanck. 

Asta da îndrăzneală, se gândi Jeronimus. Acum se crede 
împovărat de atâtea fapte rele încât mă poate critica. 

— Te târguieşti precum femeile la piaţă, îi zise el. 

Se uită peste umărul lui. Ceilalţi îi priveau, întrebându-se ce 
era cu adunarea aceea de pe plajă, ce tot şuşoteau acolo. 

— Putem să-i vânăm ca pe păsări oricând dorim, le spuse el. 

Nu e nici o diferenţă. 

Işi plecară ochii, iar expresiile de pe feţele lor spuneau totul. 
Furia, mânia şi alte dorinţe se strânseseră în ei de prea mult 
timp. Era timpul să-i lase să facă ce vor, cum le promisese. 

— Ne vom ocupa de soldaţi mai târziu. Cel puţin ei nu beau 
din preţioasa noastră apă, dacă o au pe a lor. 

— Începem? întrebă Steenhower. 

Jeronimus aprobă: 

— Incepem, spuse el. 


x xk * 


Mattys Beer, Steenhower şi câțiva alţi aristocrați porniră în 
după-amiaza aceea spunându-le tuturor că se duc la vânătoare 
pe insula cu foci. Lucretia îi privi cum pleacă. Nu fu surprinsă să 
vadă că atunci când s-au întors, mai pe seară, nu aveau deloc 
carne. Totuşi aveau toţi o privire de parcă s-ar fi întors de la 
bordel; erau satisfăcuţi. Pentru ea era clar ce se întâmplase. Nu 
aveai nevoie de atâtea săbii şi bâte pentru a omori câteva foci. 


Insula cea lungă 


Weibbe se trezi brusc, i se păru că a auzit un strigăt. Se ridică 
transpirat, cu răsuflarea accelerată. Fusese doar strigătul unui 
pescăruş. 

Nu mai putea dormi, aşa că se ridică şi se duse pe plajă. 
Gărzile îl înconjurară, auzindu-i paşii. Era bine că erau treji şi pe 
fază. 

Se relaxară când îi auziră vocea. 

O lună plină se ridica pe cer printre nori. Vântul bătea uşor, 
valurile înalte se loveau de recif. Se uită peste laguna argintie, în 
cimitirul Bataviei, dar nu se vedea nimic în întuneric. 

Jeronimus a calculat greşit. Credea că ne-a trimis în pustiu, 
dar acesta era un paradis în comparaţie cu ce aveau ei acolo. 
Erau nişte animale ciudate, ca nişte pisici mai mari care ţopăiau 
şi aveau picioarele din spate foarte mari şi purtau puii în nişte 
buzunare pe care le aveau la stomac. Un om le putea dobori cu 
uşurinţă, iar fripte pe cărbuni aveau gust de pui. Refluxul lăsase 
numeroase scoici pe plajă, iar o mulţime de foci cenuşii, blânde 
ca nişte miei, stăteau moţăind la apus pe stânci în fiecare zi, 

putând fi ucise cu uşurinţă cu săbii sau bâte. Doar două erau 
suficiente pentru o cină pentru toata tabăra. 

Apa pe care au găsit-o era suficientă pentru moment; au scos- 
o la suprafaţă cu ajutorul unor scoici imense şi au depozitat-o în 
butoaiele pe care le-au găsit pe plajă. Era apă bună, proaspătă şi 
curată, dar nu ar fi ajuns la 200 de oameni. Ironia era că el şi 
mercenarii ar supravieţui mai mult decât Jeronimus şi gloata lui 
de croitori şi neguţători, chiar dacă Pelsaert s-ar fi dus înapoi în 
Amsterdam după ajutor. 

Dar era neliniştit. Restul oamenilor au acceptat explicaţia lui 
despre ceea ce s-a întâmplat, şi anume că Jeronimus s-a hotărât 
să-i sacrifice pe ei pentru a-i salva pe ceilalţi. Nu le-a plăcut, dar 
au înţeles. Totuşi Weibbe se tot gândea la Ryckert şi la lucrurile 
care se presupunea că le-a spus şi se întreba dacă nu cumva era 
mai mult decât rezolvarea situaţiei. 

Nu era nici o lumină pe cimitirul Bataviei. Păsările bântuiau 
precum fantomele în lumina lunii, iar strigătele lor ascuţite îi 
făceau pe soldaţii din gardă să tresară. Luna se ascunsese după 
nori, iar umbre se mişcau pe plajă. 


Cimitirul Bataviei 


Erau adunaţi în jurul focului; Lucretia nu le putea distinge 
feţele în întuneric, dar îi cunoştea după voce; aristocratul van 
Huyssen; soldatul cu maxilarul pătrat, Jan Hendricks; fraţii van 
Welderen, chiar şi băiatul de serviciu, Pelgrom, cu vocea la fel de 
ascuţită şi emoţionată ca a unei fete. 

— ... Ar fi trebuit să-l auzi, spunea Jan Hendricks, plângea ca 
un copil, ca o femeie. De fiecare dată când vroiam să-l lovesc, se 
târa în genunchi şi mă implora să n-o fac. 

— La ce te-ai fi aşteptat? zise Coenraat. Era doar un tâmplar. 

— Ar trebui să aibă mai mult respect de sine, zise unul din 
fraţii Welderen. Să înveţe să moară ca un bărbat. 

— Cuţitul a intrat în el ca în unt. Nu mi-am imaginat niciodată 
că ar putea fi aşa uşor. 

— La al meu, zise Pelgrom, i-am sfărâmat creierii, i-am văzut 
pe bâta mea, i-am zburat creierii, iar el încă mai ţipa. Vocea lui 
părea uimită. Nu aş fi crezut niciodată. A trebuit să-l mai lovesc 
de trei ori până a tăcut. 

— Ai văzut cum fac toţi pe ei înainte să moară? întrebă van 

Huyssen. 

Chiar atunci au văzut-o, umbra ei proiectată de lună. Tăcură 
toţi. Apoi Coenraat se ridică şi se duse spre ea. 

Nu avu timp să reacționeze, nu se gândi să fugă, pentru că nu 
avea unde. Se întrebă dacă van Huyssen o va omori şi pe ea, dar 
în schimb el o târî înapoi la cortul ei şi puse o gardă s-o 
păzească. 

Mai târziu, Jeronimus veni la ea şi-i spuse că din acel moment 
îi era interzis să mai vorbească cu cineva de pe insulă fără 
permisiunea lui. Era furios pe ea, pe van Huyssen şi prietenii lui, 
cine ştia? 

Zăcu în patul ei, având febră. Nu auzise niciodată, nici nu-şi 
putea imagina ceva mai îngrozitor decât ceea ce tocmai auzise. 
Adormi tresărind, iar coşmarurile din seara aceea au fost 
îngrozitoare, oameni fără feţe o trăgeau într-o cabină întunecată. 
Lumea era un loc întunecat şi înfiorător. 


XXI 


Pastorul spune că nu orice om poate fi salvat şi sunt de acord 
cu el. Un creştin îţi va spune că fiecare are un suflet nemuritor, 
dar un catolic îţi va spune să mănânci peşte vinerea şi că 
anafura pe care o ţine între dinţi este corpul lui lisus, ceea ce-ţi 
va spune cât valorează părerile unui romano-catolic. 

Dar nu cei fără suflet ne interesează pe noi aici. Un om fără 
suflet e neinteresant, deşi ne poate fi folositor. Dar el nu se 
zvârcoleşte, chinuit de conştiinţă, nu stă treaz noaptea, 
regretând ce a făcut, chiar dacă se bucură de rezultat. 

Nu mă fascinează la fel ca un om „cenuşiu”, cel care este bun, 
dar totuşi face lucruri îngrozitoare. 


Cimitirul Bataviei 


Jeronimus era furios, bolborosea, plimbându-se de colo până 
colo, cu barba udă de scuipat. Chiar şi Steenhower ţinea capul 
plecat în faţa acestui acces de furie din partea unui om mai 
scund. Era fericit că nu era el vinovat de ceea ce se întâmplase. 

— Cum aţi putut permite să ne fure plutele? întrebă 
Jeronimus. 

— A fost vina lui Zeevanck, spuse Steenhower. L-am lăsat pe 
el să aibă grijă. 

Zeevanck era posomorât, răzuia nisipul cu pantofii lui cu 
cataramă. 

— Ei bine? zise Jeronimus. 

— Erau în cortul femeilor, spuse Wouter Looes. 

— Şi aţi lăsat bărcile nepăzite? 

Se întoarse dezgustat: 

— Ştim cine a fost? 

— Bărbierul a dispărut, zise Fasolică. 

— A fost Andries, zise Allert. L-am tăiat cu sabia. Am crezut că 
era mort. M-am dus să-i alertez pe ceilalţi, iar când m-am întors, 
dispăruse. 

Aşa deci, se gândi Jeronimus. De dragul tăvălelii au pierdut 
una din cele trei plute. Totul fusese aşa de uşor până acum; asta 
complica lucrurile. Soldaţii lui Weibbe Hayes nu vor fi la fel de 
uşor de doborât precum câţiva băieţi speriaţi de pe insula cu 
foci. 


x k * 


— Este o monstruozitate în faţa lui Dumnezeu. Jeronimus şi 
aşa-zisul lui consiliu se comportă ca nişte sălbatici. Felul cum îi 
tratează pe oameni este strigător la cer! 

Predicatorul străbătea ţărmul în lung şi-n lat, palid, tremurând. 
Judick şi restul familiei priveau, gândindu-se îngroziţi la rezultatul 
acestei situaţii. Mama şi servitoarea, Wybrecht, îi ţineau pe copii; 
Judick şi Willemyntgie stăteau împreună. 

Lui Judick i se părea uimitor cum tatăl ei ignorase crimele şi 
dispariţiile ce erau atât de evidente pentru restul lumii. El insista 
asupra minciunilor lui Jeronimus, care spunea că oamenii au fost 
mutaţi pe alte insule sau s-au înecat din greşeală. 

Dar violul asupra lui Tryntgen Fredericx şi Marretgie Louys de 
către Mattys Beer şi David Zeevanck nu putea fi explicat de nici 
un creştin. 

— Mi-e teamă, Gijsbert, spuse mama ei. 

Se uita lung la ea, cu ochii mari, plini de un fel de furie 
mesianică. 

— Satana umblă printre noi! Trebuie să-l înfrunt! 

— Poate ar trebui să ne rugăm, spuse mama ei. 

— Nu ne-am rugat neîncetat de la naufragiu? Dumnezeu ne 
testează răbdarea. Trebuie să luăm măsuri rapide în faţa lui 
Satana, cum am fi făcut şi în Olanda! 

In Olanda, soldaţii guvernatorului sprijineau înţelepciunea 
Domnului, se gândi Judick. Mi-e teamă că te-ai trezit cam târziu 
să iei poziţie împotriva Satanei. 

Se uită în jos spre plajă, către cortul lui Jeronimus. Un grup de 
aristocrați era adunat în faţa lui, iar Judick îi putea auzi cum 
râdeau. Sunt doar nişte băieţi, se gândea ea, cu puţin mai mari 
decât ea. Cum puteau face lucruri atât de îngrozitoare? 

Tatăl ei păru să se îmbărbăteze, apoi porni, pantofii tropăindu- 
i pe corali. Judick îl urmă. 


x xk * 


Jeronimus stătea în faţa cortului, cu mâinile în şold, privindu-i 
venind spre ei. Probabil părem ciudaţi, se gândi ea; tatăl ei, cu 
haina lui lungă fâlfâind în vânt ca o cioară, eu împiedicându-mă 
în urma lui în saboţii de lemn. 

Jeronimus se întoarse şi le spuse ceva celorlalţi; Coenraat van 
Huyssen, fraţii van Welderen şi David Zeevanck erau acolo, cu 
el. li auzi râzând. 

Ea încercă să alerge mai repede, pentru a ţine pasul. Inima-i 
bătea ca un ciocan. 

— Bine, bine, strigă Jeronimus. Dumnezeu ne-a trimis un 
mesager. Ce mai zise Domnul în dimineaţa asta, predicatorule? 

Tatăl ei se opri să-şi tragă răsuflarea, ţinând Biblia în mâna 
dreaptă: 

— Nu cunoşti această Carte? 

Jeronimus i-o luă din mână. Răsfoi paginile, de parcă nu ar mai 
fi văzut o Biblie până atunci, apoi cu o mişcare bruscă rupse 
câteva pagini, lăsându-le în voia vântului. 

Gijsbert rămase mut de uimire şi încercă s-o ia din mâinile lui 
Jeronimus, dar el nu-i dădea drumul. Ceilalţi râseră de acest joc. 

— Dumnezeu te va pedepsi pentru asta! ţipă Gijsbert. 

Jeronimus se uită în sus la cer, părând uimit; era un cer 
albastru deschis, fără nici un nor. 

— Când? zise el, părând uimit. 

— Dumnezeu a zis... 

Zeevanck îl apucă pe predicator şi-l trânti la pământ. Judick 

alergă în faţa lui, pentru a-l proteja. 

— Nu-i face rău! ţipă ea la el. 

Jeronimus îi aruncă Biblia, care ateriză cu o pleoscăială în apă. 

— Aici nu se va mai vorbi de Dumnezeu. Domnul a făcut ca 
vasul să naufragieze, pentru ca adevăratele vorbe să se 
răspândească printre oameni, iar eu sunt instrumentul lui. Nu vor 
mai fi slujbe de duminică, pastore. De acum înainte, vei veni la 
mine ca să cunoşti legile Domnului! 

Tatăl ei scoase un sunet ascuţit, ca de animal rănit. Se ridică 
în picioare şi fugi. Judick alergă după el, împiedicându-se de 
pietre, pescăruşii ridicându-se de pe plaja din faţa lor, ţipând ca 
batalioanele diavolului. 


Insula cea lungă 


Weibbe Hayes, cu mâinile în şold, se uita peste laguna care 
separa insula cea lungă de cea cu foci şi de cimitirul Bataviei. 
Restul soldaţilor erau adunaţi pe plaja din jurul lui, cu feţele 
cenuşii. 

Era o poveste care sfida orice credinţă. Weibbe nu era un om 
cu prea multă frică în Dumnezeu, dar nu putea gândi că printre 
creştini se puteau petrece astfel de lucruri. Dar privindu-i pe cei 
doi supraviețuitori care tremurau acolo, pe plajă, nu se îndoia că 
spuneau adevărul. 

Unul dintre oameni avea o tăietură de sabie pe spate, gaura 
ajungându-i până la os; ar fi trebuit să moară până acum. 
Cămaşa îi era plină de sânge care încă-i curgea şuvoaie pe 
spinare. Celălalt avea o rană la cap, era unul dintre tunari, cel 
căruia i se spunea Jaspersz. 

Oamenii veniseră din cimitirul Bataviei, spuneau ei, pe plute, 
şi oamenii lui Jeronimus i-au atacat cu săbii şi tesle, alergându-i 
pe insulă şi tăindu-i ca pe păsări. l-au recunoscut pe Steenhower, 
Allert Jansz şi pe fermierul ăla mare, Jan Hendricks, printre ei. 
Chiar şi băiatul de serviciu, Pelgrom, i-a crăpat capul unuia cu o 
bâtă. Aceştia doi s-au salvat fugind în apă şi înotând în lagună, 
ţinându-se de bucăţi de lemn. Alţii, se gândeau ei, au căzut 
pradă rechinilor din canal. 

Amândoi tremurau de frig şi de frică, oroarea chinului prin 
care au trecut oglindindu-se pe chipul lor. Era imposibil de 
crezut, totuşi rănile lor erau reale. 

Ce puteau să înţeleagă din asta? 

Se punea la cale o revoltă, asta trebuia să fie. Nu putea crede 
că Jeronimus, un comerciant al Onorabilei Companii, putea avea 
de-a face cu măcelărirea oamenilor neînarmaţi şi a copiilor, deşi 
aceşti oameni aveau altă părere. 

Dar mai târziu în cursul acelei zile fu obligat să-şi schimbe 
părerea. Zăriră o plută ce-şi făcea drum către ei, de-a lungul 
lagunei. La început Weibbe se gândi că trebuie să fie trădători; 
pregătiţi să-i atace, dar când pluta se apropie îşi dădu seama că 
nu-i decât un om pe ea. Soldaţii lui se duseseră să-l întâmpine şi 
se întoarseră cu bărbierul, Aris Jansz. Avea o tăietură de sabie, 
ca şi colegul lui Jaspersz şi povesti cum David Zeevanck şi Allert 
Jansz l-au vânat cu un iatagan după ce el a încercat să împiedice 
un atac asupra uneia dintre surorile Fredericks. L-au lăsat în apă, 
crezând că e mort. A furat una din plute pe întuneric şi a lăsat-o 
să fie dusă de curenţi de-a lungul lagunei. 

Nu era nici o răsculare în afară de faptul că era îndreptată 
împotriva Onorabilei Companii. Jeronimus conducea insula de 
parcă ar fi fost propriul regat, spuse el. Toţi, împreună cu el, 
păreau cuprinşi de nebunie. 

Oamenii se uitară unul la altul, tresărind. Deasupra cimitirului 
Bataviei se ridica un fuior de fum lung, iar pe cer apăreau 
primele stele. Până la Amsterdam era drum lung, iar ei se aflau 
aici. Era de parcă ar fi navigat la capătul lumii şi ar fi coborât în 
Infern. Era numai o chestiune de timp până adunătura aia de 
funcţionari ucigaşi şi băieţi capricioşi vor veni după ei. 


Fortul Batavia, Java 


Francois stătea la birou ferit de faţa necruțătoare a 
guvernatorului general Jan Pieterszen Coen, agitându-se în 
căldura dimineții. Era o linişte apăsătoare în timp ce 
guvernatorul general revizuia copiile raportului lui Pelsaert, de 
parcă nu le-ar fi studiat cu atenţie până atunci. Era îmbrăcat în 
negru, cu un singur lanţ de aur la guler. 

In cele din urmă puse rapoartele jos şi-l privi pe François în 
josul imensului lui nas. 

— Am citit raportul nefericitelor evenimente petrecute pe 
Batavia şi trebuie să-ţi mărturisesc că nu sunt la fel de 
impresionat ca oamenii din Amsterdam de abilităţile tale. 

O judecată ce te condamnă, dar nu oficial, îşi reaminti 
François, nu încă. Mai era încă timp să se salveze. 

— Acţiunile tale vor fi examinate mai pe îndelete mai târziu. 

François aprobă cu stoicism. Orice ar fi spus acum, nu i-ar fi 
schimbat părerea lui Coen despre el. Tăcerea îl avantaja mai 
mult. 

— Cel mai important lucru acum e să te întorci la locul 
naufragiului cât mai repede şi să salvezi bunurile companiei şi 
oamenii care încă mai trăiesc. Ţi se va încredința vasul Zandaam 
şi te vei întoarce acolo cu timonierul de pe Batavia. Sunteţi 
însărcinaţi amândoi să localizaţi reciful unde s-a scufundat 
Batavia. 

li aruncă raportul pe birou. 

— Vei porni mâine, cu voia Domnului, şi te vei grăbi pe cât 
posibil pentru a ajunge cât mai repede la locul în care dezastrul 
a lovit compania şi oamenii. 

François ascultă ordinele şi plecă fără să mai spună o vorbă. 


x xk * 


Zwaantie nu-şi mai văzuse căpitanul de când ajunseseră în 
Batavia. Fusese ţinută prizonieră într-un loc care puţea, chinuită 
de căldură ziua, iar noaptea de neîncetatele hoarde de țânțari. 
Căpitanul ar face apoplexie dacă ar şti cum s-au purtat cu ea. 

Când temnicerii veniră la ea de dimineaţă, ţipă la ei, convinsă 
că va fi eliberată. Nu-i veni să creadă când fu târâtă în fundul 
fortului într-o altă celulă. Când recunoscu roata de tortură cu 
frânghiile şi scripetele, începu să ţipe isteric şi fu nevoie de patru 
oameni s-o ţină. 

Un om cu un guler alb elegant ieşi din umbră şi le făcu semn 
nerăbdător gărzilor să înceapă. Se strâmbă când ea vomită 
înainte chiar să fie legată. 

li văzu faţa conturându-i-se neclar în pivniţa înnegrită de 
fumul unei torţe. 

— Zwaantie Hendricks, ai fost adusă aici să mărturiseşti 
despre atacul asupra doamnei van den Mylen, ce a avut loc pe 
Batavia, la data de 15 mai. Sper că ai să-ţi uşurezi situaţia. 

Zwaantie vomită din nou. Unde era căpitanul? De ce lăsase să 
i se întâmple asta? 

x xk * 


În acel moment, Zandaam era pe punctul de a pleca şi de a 
naviga spre vest încă o dată, spre Strâmtoarea Sunda şi 
misterioasa insulă Southland. François Pelsaert stătea la pupa, 
cu ochii înfundaţi în cap şi palid de febră, ca un schelet în mantie 
şi guler plisat. Răgazul fusese scurt, dacă acela putea fi numit 
răgaz. 

În mintea lui era un haos de învinuire şi ultraj, într-un moment 
se învinuia pentru lucrurile pe care le-a făcut şi cele pe care nu 
le-a făcut, în următorul moment murea de furie în faţa 
nedreptăţilor ce i se făceau. Ceea ce-l făcea să se simtă 
satisfăcut în dimineaţa aceea era cadavrul înnegrit în lanţuri din 
faţa castelului. Jan Evertsz, şeful echipajului de pe Batavia, 
plătise în sfârşit pentru ceea ce i-a făcut unei soţii credincioase 
olandeze. 


Cimitirul Bataviei 


Jeronimus se plimba ţanţoş ca un păun, ca un prinţ. Era cu 
anturajul său: Coenraat van Huyssen, David Zeevanck şi băieţii 
mătăhăloşi, Allert Jansz şi Mattys Beer. Judick îl văzu pe tatăl ei 
stând de vorbă cu ei, dar tot ce era spus era purtat de vânt. 
Mama ei privea şi ea, stând în faţa cortului, iar copiii se ţineau de 
fusta ei. 

— Ce se întâmplă? o întrebă Judick. 

— O să fie bine. Tatăl tău va rezolva problema. 

Jeronimus trecu mai departe cu alaiul său. Doar Coenraat se 
opri, pentru a-i arunca un zâmbet ciudat lui Judick. Apoi îi urmă 
pe ceilalţi. 

Gijsbert îşi croi drum către cortul lor, haina lui neagră 
fluturându-i pe la genunchi. 

— Ce-a vrut? îl întrebă Judick. 

— Cred că totul va fi în ordine, acum. 

— Ce-aţi vorbit? 

— Vrea ca în seara aceasta să luăm cina cu el, în cortul 
tinerilor aristocrați. 

— Toţi? 

— Doar tu şi eu. 

Maria Bastaniez prinse mâna soţului său: 

— Nu ştii ce vor? 

— Am încredere în Domnul. 

Judick, care nu era chiar un mieluşel cum credea tatăl ei, 
înţelese socoteala pe care-o făcuseră. Ei bine, de asta era nevoie 
să rămână în viaţă. Odată, chiar ar fi visat la o astfel de partidă. 

— Nu sunt chiar aşa răi, spuse predicatorul. Trebuie să fie 
fermi cu hoţii. Dacă vrem să supravieţuim, avem nevoie de 
disciplină. 

— Dar surorile Fredericx? îl întrebă ea. 

Işi întoarse privirea: 

— O să fie bine, spuse el. O să vezi. 

Se uită spre insula cea lungă. Fumul de la un foc se înălța pe 
cerul albastru, rece. Weibbe Hayes şi soldaţii lui erau acolo, încă 
în viaţă, dar prea departe pentru a-i putea ajuta. 


x xk * 


Un vânt rece ce venea dinspre sud acoperi plaja. Era întuneric 
beznă în seara asta, scântei din focurile de tabără erau purtate 
de vânt, împreună cu râsetele soldaţilor lui Steenhower şi ale 
prietenilor lui aristocrați şi clinchetele halbelor de alpaca din care 
beau. Predicatorul îşi făcu drum prin tufişuri, cu Biblia lui 
ponosită pe care tocmai o salvase din mare, sub braţ. Judick îl 
urma. 

— O să-i facem să se căiască, îi spuse tatăl. Ai încredere în 
mine, căci ştiu ce fac. 

— Ştii ce vrea Coenraat... nu să se căiască. 

— Vom respecta legile. 

Ce dispus era să facă troc cu ea pentru puţină mâncare, puţin 
respect. De-abia aştepta să încheie învoiala. 

— Domnul van Huyssen vine dintr-o familie cu frica lui 
Dumnezeu, zise el. 

— Nu avem nici o scăpare faţă de ceea ce trebuie să se 
întâmple, tată. Hai să-i punem capăt aici. 

Coenraat stătea în faţa cortului, părul lui auriu fluturând în 
vânt. Haina lui, observase ea, era brodată cu pasmanterie. 
Croitorul lui Jeronimus fusese din nou pus la treabă. Coenraat îi 
pofti înăuntru, de parcă i-ar fi poftit într-un palat aurit. 

Se gândea că în comparaţie cu adăpostul lor, chiar era un 
palat. Draperii de catifea furate dintr-un cufăr al companiei 

străluceau în lumina unor lămpi ce atârnau din vergile 
încrucişate. 

Şi mai era şi un munte de mâncare şi băutură. Era o metodă 
inteligentă de seducţie, pentru că ea, oricât s-ar fi chinuit, nu-şi 
putea lua ochii de la cozile de homar şi păsările fripte şi stridiile 
aranjate cu măiestrie pe masa de lemn. 

— Aşa multă mâncare, murmură ea. 

In timp ce restul oamenilor mor de foame. 

— Mănâncă ce pofteşti, îi şopti Coenraat. Aruncăm ceea ce nu 
putem mânca azi. 

Spusese asta cu un zâmbet şiret. Mâncarea ca putere; 
presupunea că aşa e în lume, chiar acolo unde era din belşug, 
niciodată nu va fi suficientă. Unii trebuie mereu să mănânce mai 
bine decât alţii, altfel care ar mai fi folosul prestigiului şi poziţiei 
sociale? 

Coenraat ridică o ceaşcă de alpaca. 

— Vin? întrebă el şi turnă o cană cu cel mai bun vin de 
Burgundia al lui Pelsaert, depozitat într-un ulcior de argint. 

In acel moment intră Jeronimus, impunător în haina lui roşie, 
cu un medalion de aur la gât, haina fiind decorată cu multă 
pasmanterie. Coenraat făcu o plecăciune în faţa lui, adresându-i- 
se cu căpitane-general, un titlu pe care nu-l mai auzise până 
atunci. 

Se aşezară, şi băiatul, Pelgrom, puse masa, aducându-le vin, 
peşte proaspăt fript, pesmeţi cu bucăţi de brânză Gouda. In 
seara aceea, se părea că vor putea uita că mureau de foame. In 
seara aceea vor cina cu prinții. 


x xk * 


Judick îl privi pe tatăl ei sfâşiind mâncarea cu dinţii. La 
început, nu vorbi prea mult, înfulecând stridii şi cozi de homar, în 
timp ce Jeronimus povesti despre planul lui de a împărţi iar 
oamenii, pentru a le ajunge mâncarea şi băutura şi pentru a 
putea preveni fărădelegile. 

— Mă simt foarte uşurat să te aud vorbind aşa, spuse într-un 
final Gijsbert. Mi-ar plăcea să am ocazia de a vorbi cu oamenii 
să-i asigur că nu ne-am abătut de la legile Domnului. 

Jeronimus păru amuzat. 

— Are Dumnezeu legi? 

Întrebarea păru să-l tulbure. 

— Desigur. 

Tatăl ei păruse întotdeauna atât de rigid, de inflexibil. Toată 
viaţa îl auzise criticând diavolul şi ticăloşiile lui din amvon. lar 
acum se afla aici, faţă în faţă cu diavolul, şi era la fel de blând şi 
docil ca un miel. 

Judick nu putu păstra tăcerea: 

— Tata vrea să spună, interveni ea, că modul în care se 
comportă oamenii cu frică-n Dumnezeu pare a fi ignorat aici pe 
insulă. 

— Oamenii nu ar trebui să se teamă de Dumnezeu, ar trebui 
să-L îmbrăţişeze. 

Tatăl ei râse nervos: 

— Cuprinde-l dragostea, negreşit, spuse el, dar nu te teme că 
El va aduce dezastrul. 

Jeronimus zâmbi, şi tot cortul păru iluminat de zâmbetul lui. 

— Nu mă tem de El, predicatorule, deoarece m-a salvat din 
dezastru. M-a salvat de pe epavă şi m-a adus aici pe insulă, unde 
am mâncare şi vin şi toate hainele fine ale comandantului. Intr- 
adevăr m-a protejat în timp ce oamenii din jurul meu au trecut 
prin tot felul de nenorociri. Te-am auzit vorbind despre oamenii 
aleşi, dar stau şi mă gândesc dacă El te alege, sau tu te agăţi de 
haina Lui ca un lacheu de un stăpân bogat. 

Gijsbert păli. Era o blasfemie, desigur, se gândi Judick, 
blasfemie de cea mai rea calitate. Cândva, l-ar fi mustrat rău, ar 
fi cerut să fie biciuit sau mai rău, dar acum doar stătea acolo, cu 
buza de jos tremurându-i, fără să zică nimic. 

— Nu vorbi aşa, se răsti Judick, tatăl meu L-a servit cu credinţă 
pe Dumnezeu toată viaţa lui! 

Jeronimus se uită la ea şi, pentru o clipă, crezu că o va lovi. 
Apoi dădu capul pe spate şi izbucni în râs: 

— Ţi-ai ales o fetişcană curajoasă, îi zise lui Coenraat. Ar 
trebui să dormi cu un pumnal sub pernă. 

Gijsbert mai luă o înghiţitură de homar. 

Jeronimus zâmbea la ea. 

— Ce zici, Judick? Băiatul ăsta de aici te vrea de nevastă. 

Băiatul acesta fin; un tinerel fără barbă, care nu e în stare de 
nimic în afară să sperie oamenii şi să bea, un om care a avut 
totul de-a gata, toată viaţa, unul care nu a ştiut ce-i suferinţa. 
Până să ajungem pe recif, trebuie să-şi fi petrecut viaţa ca oficial 

junior al companiei, datorită rangului lui, iar acum se crede 
măreț, deoarece Jeronimus îi spune „prieten” şi-i laudă faptele 
rele. 

Acest tânăr rafinat... 

Dar este şi singura şansă a familiei mele de a supravieţui în 
acest cuib de scorpioni. 

Inainte de a putea da vreun răspuns, tatăl ei zise: 

— Trebuie procedat conform legii. 

— Judick, repetă Jeronimus, asta îţi doreşti? 

Nu putea deschide gura pentru a pronunţa cuvintele. Aprobă 
din cap. 

— In ceea ce mă priveşte, zise Jeronimus, consider că femeile 
ar trebui să fie proprietatea comună a tuturor bărbaţilor. Până la 
urmă, poftele bărbaţilor sunt normale, vin de la Dumnezeu. 

— Vin de la diavol, îl auzi ea pe tatăl ei spunând. 

Cât de repede se schimbă dispoziţia lui Jeronimus. Relaxat şi 
în largul lui, cu un pahar de argint plin cu vin de Burgundia într-o 
mână şi o coadă de homar în cealaltă, puteai să juri că era la 
masa comandantului. Brusc se ridică în picioare şi ţipă, bucăţile 
de mâncare din gura lui sărind pe masă. 

— Nu există nici un diavol! Este invenţia unor preoţi ca tine, 
pentru a-i ţine pe oameni înlănţuiţi. Toate lucrurile vin de la 
Dumnezeu. Dacă Dumnezeu pune dorinţă în inima unui om, cum 
poate acea dorinţă să fie rea? 

Era erezie anabaptista, învăţăturile lui Torrentius. De câte ori 
nu-l auzise pe tatăl ei criticând această sectă, în biserica lui din 
Amsterdam. 

Dar Gijsbert nu spuse nimic. 

Jeronimus se aşeză, iar într-o clipă buna dispoziţie îi reveni. 

— De ce ai faţa asta lungă, predicatorule? Nu ţi-a plăcut cina? 

— Mâncarea a fost delicioasă. N 

— Am sperat că putem fi prieteni. Intre noi există o 
neînțelegere de prea mult timp, nu eşti de acord? 

Judick îşi dădu imediat seama ce avea de gând. Privi faţa 
tatălui ei. Va trăda idealurile lui doar pentru puțină mâncare? 

— Desigur, este cea mai mare dorință a mea. Nu numai că 
accept, dar sunt şi recunoscător. 

— Poate ar trebui să ne gândim să faci iar parte din consiliu. 

— Aş fi mai mult decât onorat. 

Jeronimus îl chemă pe Pelgrom să le mai aducă vin. 

— Va trebui să mă mai gândesc. 

— Depinde mult de fiica ta, zise Coenraat. 

— Sunt sigur că vei găsi că e foarte ascultătoare. 

— Bine, spuse Jeronimus zâmbind la Coenraat, bine. 


x xk * 


— Nu-i chiar aşa rău pentru noi, zise Gijsbert în timp ce se 
întorceau de la cortul lui Coenraat. 

Torța pe care o ținea în mână făcea ca umbrele lor să danseze 
deasupra tufişurilor, fiind singura lumină din noapte. 

Judick nu spuse nimic. lnăuntru se simţea moartă. 
Discernământul tatălui ei între bine şi rău a ghidat-o toată viaţa. 
Acum ştia că nu e decât ceva fals. 

— Necesită să fie instruit, atâta tot. Când voi face parte din 
nou din consiliu, o să fiu capabil să manevrez mai bine lucrurile. 

— Este un eretic, tată. 

— Ce ştii tu despre astfel de lucruri? 

Vorbi mai încet, de parcă ar fi fost o conspirație: 

— Fiica mea, nu ne-ar ajuta cu nimic să-i contrazicem pe 
aceşti oameni. E nevoie de o mână subtilă. Eşti prea tânără să 
înţelegi. 

Merseră în tăcere. Judick crezu că a auzit un țipăt şi tresări. 
Dar era doar o pasăre. 

— Vrei să mă mărit cu domnul van Huyssen. Asta-ţi doreşti 
pentru mine? 

— Poate e mai bine ca legal să aparţii unui bărbat, decât să fii 
folosită de mai mulţi, cum s-a întâmplat cu altele. 

li dădu dreptate. Auzise deja că unele femei, ca Bottschieters 
şi Marretgie Louys, ofereau plată în natură pentru mâncare. Era 
uşor să le condamni, până nu aflai ce înseamnă să-ţi fie foame. 

In ceea ce o privea, ce era de făcut? Era ciudat cum cândva 
visase să se căsătorească cu un aristocrat chipeş precum van 
Huyssen. Acum visele ei erau pe cale de a se împlini. 

— Ar putea fi şi mai rău, Judick. Este probabil ciudat, în 
această situaţie, dar va fi făcut după lege. 

O rafală de vânt suflă aşa de puternic încât era gata să o 
doboare. 

— Ei cred că m-au păcălit, spuse el. Diavolul e viclean, dar vor 
vedea că şi eu pot fi. 

Intrară în cortul lor. Era gol. Lampa care atârna de vergă era 
făcută praf. Pe suportul de lemn erau lăsate urme adânci, ca de 
iatagan sau topor. Totul era răsturnat, cufărul pe care îl 
salvaseră şi-l foloseau drept pat, masa de lemn făcută pentru ei 
de dulgher. Erau picături mari de sânge peste tot, pământul era 
acoperit de sânge. 

Se putea vedea chiar şi unde au fost târâte corpurile. 

Gijsbert Bastaniez căzu în genunchi şi ţipă. 


XXII 


Ne grăbim cu toţii să-i judecăm pe ceilalţi. 

Când nu suntem într-o situaţie-limită, ne spunem calmi din pat 
sau fotoliu: Nu ar trebui să fac aşa ceva. 

Dar când ne-am asigurat că vedem răsăritul, când avem 
stomacul plin, nu mai există anticiparea agoniei şi a uitării care 
să ne ascută simţurile despre ce e bine şi ce e rău. După 
cercetările mele făcute asupra bărbaţilor şi femeilor, am ajuns la 
concluzia că nimeni nu ştie cum va reacţiona până când nu este 
pus în situaţia respectivă. 

Sper că nu v-am făcut să aveţi dubii. 

Apoi, să-i fac pe oameni să aibă dubii este un obicei de-al meu 
şi nu-mi cer scuze pentru asta. 


Cimitirul Bataviei 


O dimineaţă în care vântul sufla, ropote de ploaie erau purtate 
de vântul neîncetat, pescăruşii ţipau, valurile se izbeau furioase 
de recif. Predicatorul stătea cu cartea de rugăciuni în mână şi citi 
rugăciunea de nuntă adunării îmbrăcate pestriţ; Judick, cu ochii 
roşii şi faţa palidă ca un cadavru, Jeronimus, căpitanul general, 
într-o mantie roşie cu pasmanterie, cu numeroase lanţuri de aur 
pe umăr, locotenenţii lui, Steenhower, David Zeevanck, Mattys 
Beer, Allert Jansz. Şi mirele, Coenraat van Huyssen, cu o pană 
nouă la pălărie, cataramele lui de argint de la pantofi lustruite de 
unul din lacheii lui. 

Steenhower puse un inel solid cu smarald pe cartea de 
rugăciune, piatra fusese cândva a unui împărat roman. Judick 
aruncă o privire unghiilor caporalului în timp ce el puse inelul pe 

carte. Nici măcar nu se deranjase să-şi curețe sângele de sub 
unghii. 

Se întreba dacă era al lui Willemyntgie. 

Tatăl ei rosti cuvintele de ceremonie, vocea lui fiind aspră. 
Cum principiile legii fură respectate, spre fericirea tatălui 
miresei, Judick deveni soţia lui Coenraat van Huyssen, locotenent 
al regatului. 


x xk * 


Coenraat îşi lingea buzele, gândindu-se. Privirea de pe faţa lui 
îi amintea lui Judick de a unui pescar care nu prinsese vreodată 
vreun peşte, întrebându-se cum să-l taie. 

— Ai mai fost cu vreun bărbat până acum? 

Se spunea că dacă ardeai carnea până la os, puteai cerceta 
rana chiar şi cu un deget, iar victima nu simţea nimic. Probabil 
că era valabil şi pentru inimă. Se întreba de ce nu simte nimic, 
inima şi mintea fiindu-i amorţite. Chiar şi cea mai simplă 
întrebare trebuie gândită cu atenţie şi interpretată. 

Mai fusese cu vreun bărbat până atunci? 

Pe faţa lui apăru un zâmbet larg: 

— Eşti tare drăguță, nu-i aşa? întinse mâna şi-i mângâie 
obrazul. Ai petrecut mult timp pe vas cu soldatul ăla, spuse el. 

Soldatul ăla. La ce soldat se referea? Incercă să-şi amintească, 
dar nu se putea gândi decât la sângele gros precum gelatina de 
pe nisipul din cortul lor. 

— Tatălui tău îi place, nu-i aşa, ca fiica lui să se mărite cu un 
nobil. A avansat mult pe scara socială. 

— Tata e omul lui Dumnezeu, spuse ea ca o rugăciune. 

— Eu nu. Sper că nu o să te comporţi cum scrie în Biblie în 
patul conjugal, micuță Judick. 

lşi trecu degetele prin părul ei. Se simţi în mod ciudat 
desprinsă de corp, de parcă ar fi plutit prin aer, undeva 
deasupra. Vedea buzele lui Coenraat mişcându-se, dar nu auzea 
ce spunea, de parcă ar fi stat în depărtare, şi nu pe pat, lângă 
ea. 

Coenraat se ridică şi-i puse nişte vin într-o ceaşcă. Ea o luă şi 
la îndemnul lui luă o înghiţitură, dar mâinile îi tremurau aşa de 
tare încât vărsă din vin pe rochie. li luă ceaşca din mână şi o 
puse pe pământ. 

— Ce se întâmplă, Judick? Pari aşa de posomorâtă. 

— Ştiai ce or să facă? 

— Bineînţeles că nu! 

— Ne-ai adus în cortul tău în timp ce... 

— N-am ştiut! Drept cine mă iei? Crezi că aş putea face aşa 
ceva? 

— Cum e posibil să nu fi ştiut? 

— Crezi că Jeronimus mi-ar spune mie că a plănuit aşa ceva? 

Ochii lui erau limpezi şi sinceri. Vru să-l creadă, simțind nevoia 
unui prieten, a cuiva a cărui situaţie să o reflecte pe a ei. O 
victimă a unor împrejurări îngrozitoare, un inocent ca şi ea. Dacă 
e nevoie, o să-l transform în ce e nevoie. 

— Fac ceea ce trebuie să fac pentru a supravieţui, ca şi tine. 
De asta te-ai măritat cu mine, nu? 

— Dar tata? Ce o să se întâmple cu el? 

— De ce crezi că mai e în viaţă? Doar datorită mie. Dacă nu aş 
fi intervenit eu, Jeronimus l-ar fi omorât de mult. 

Ea vru să-l creadă. 

— Nu-ţi voi face rău, şopti el. Niciodată. 

O sărută pe buze. Era prima dată când o sărutase vreun 
bărbat, dar nu simţea nimic. Corpul ei nu-i mai aparţinea. Işi 
imagină că, dacă el ar vrea, ar putea lua un cuţit să i-l înfigă în 
sân, tot nu-i va fi păsat, nici măcar nu ar fi scos vreun strigăt de 
durere. 

incepu să-i desfacă rochia, lăsând ca partea de deasupra să-i 
alunece în jos pe umeri. O împinse pe pat. Stătea acolo, lăsându- 
| să facă ce vrea. 

Stinse lampa. Simţea marginea de lemn a patului cum o 
incomoda la umăr, îl auzi pe Steenhower şi pe cel căruia îi 
spuneau Fasolică vorbind şi râzând în afara cortului lor. Dar 
aceste percepții îi veneau încet, iar ea căuta disperată prin 
emoţiile ei un răspuns, o durere, o teamă, o furie, ca o femeie 
care caută cu disperare într-un cufăr o amintire păstrată cu grijă 
din trecut. 

Dar nu era nimic. Era goală pe dinăuntru. 

Coenraat îşi scoase pantofii cu cataramă, îşi dete tunica jos şi 
se întinse lângă ea. Incepu din nou s-o sărute, alintând-o, în timp 
ce simţea cum mâinile lui începeau o explorare lentă a corpului 
ei. Dorm cu călăul familiei mele, se gândi ea, încercând să-şi 
creeze o reacţie de dezgust, dar nu simţi nimic. Ar fi putut la fel 

de bine să-l privească cum face acelaşi lucru cu alte femei. 

În seara asta, se gândi ea, nu devin doar femeie, dar şi soţia 
unui aristocrat, o doamnă a unui lord stăpân pe 400 de hectare 
de nisip. Mă culc cu criminali şi mincinoşi, sufletul meu este 
pierdut, iar mie nu-mi pasă. Să afle Dumnezeu adevărul despre 
mine; voi trăda chiar şi amintirea familiei mele să mă simt o clipă 
iubită şi în siguranţă. 

Fata predicatorului, într-adevăr. 


x k * 


Era dimineaţă, pescăruşii țipau şi plonjau în canal după hrană 
ca o scrumbie într-un banc de peşti mai mici. Vântul mirosea a 
ploaie. Crabii fugeau speriaţi pe plaja tare. 

Un strigăt alarmat de pe plajă o făcu pe Lucretia să iasă din 
cortul ei. O plută venind dinspre insula Verrader îşi croi drum 
spre ei, de-a lungul lagunei, de unde Jeronimus îi trimisese pe 
ofiţerul militar şi alţi oameni acum câteva săptămâni. Trebuie să- 
şi fi construit singuri propria plută din obiectele aduse din valuri 
şi din vergile şi lemnele propriilor adăposturi. Incercau să ajungă 
pe insula cu foci. Jeronimus era deja pe plajă şi striga furios 
locotenenţilor lui să-i oprească. 

Fasolică, Jan Hendricks şi alţii împingeau propriile plute în apă. 
O porniră spre lagună, vâslind cât de repede puteau. Lucretia 
realiză imediat că aceia ce veneau de pe insulă nu aveau nici o 
şansă să scape, nefiind mai mult de şase înghesuiți pe plută, iar 
curentul fiind împotriva lor. 

Lucretia îşi acoperi ochii de lumina soarelui de dimineaţă şi 
spuse în gând o rugăciune pentru cei de pe plută. Era greu de 
văzut ce se petrecea acolo, dar destul de uşor de bănuit după 
strigătele femeilor şi copiilor Văzu una din plute răsturnată, 
corpuri alunecând în apă. 

Unii reuşiră să ajungă în apele puţin adânci, ţipând în timp ce 
atingeau cu picioarele coralii ascuţiţi, fluturând din mâini 
disperaţi în timp ce plonjau şi mergeau pe rând, prin apă. 

Jeronimus îi privea, cu mâinile în şolduri, dezgustat. Ţipau 
după ajutor. 

— Nu poţi face asta, îi spuse Lucretia. 

El o ignoră. 

Se repezi asupra lui, dar Zeevanck o prinse şi o aruncă la 

pământ. 

Ţipau din apă, le putea auzi vocile distinct: 

— Domnule comerciant! Domnule Cornellisen! Ajutaţi-ne! 

— Omoară-i, îi spuse el lui Zeevanck. 

Se aflau destul de aproape pentru a-l recunoaşte pe bătrânul 
şef de echipaj, Pauwels Barentsz. Mai erau încă doi cu el. Wouter 
Looes, unul din soldaţii lui Steenhower, înainta prin apă cu o 
suliță în mâini. Bătrânul marinar nu avea unde să fugă, se târî 
prin apă, implorând să-i fie cruţată viaţa. Looes îi înfipse sulița în 
gât, iar Barentsz se duse la fund zbătându-se şi făcând clăbuci. 

Altcineva îl urmă pe Looes în apă — era un lăcătuș, pentru 
numele lui Dumnezeu — şi i se alătură, ciopârţindu-i pe tovarăşii 
lui Pauwes cu lovituri sălbatice de iatagan. După aceea se uită la 
Jeronimus, pentru aprobare. 

— Preţul trădării, murmură Jeronimus. 

Părea calm, ca un om când se roagă. Să asişti la moartea 
cuiva era o experienţă religioasă. Părea să savureze momentul 
ca pe o prăjitură, cu ochii închişi, încercând să memoreze 
imaginile şi sunetele. Apoi se duse în cortul lui, cu ochii 
strălucindu-i. 

Nu era nimic mai plăcut decât să omori pe cineva dimineaţa, 
ca să te binedispui. 


x xk * 


Voi supraviețui, îşi promise Sussie. Nu voi accepta ca viaţa 
mea să se termine aici. Voi rezista, pot rezista, mă voi gândi la 
Weibbe şi la barca ce va veni după noi şi la nimic altceva. 

Voi privi pescăruşii cum planează deasupra insulei, cormoranii 
din canal, mă voi bucura de crabii care aleargă pe sub roci, de 
gustul de peşte fript pe cărbuni, de vocea surorii mele, de 
atingerea ei. De aceste lucruri mă voi agăța. 

Voi supravieţui pentru că nu accept ca viaţa mea să fie 
definită prin violenţă şi lucruri urâte. Mă voi agăța de 
promisiunile frumoase pe care mi le-am făcut pentru viitor şi voi 
supravieţui. 


XXIII 

Explicaţi-mi, vă rog, cum e cu religiozitatea din viaţa unui om. 

Niciodată nu am înţeles; cum poate un om să fie făcut să 
sufere de către ceilalţi oameni, să treacă prin tot felul de agonii 
şi, chiar dacă pledează să fie lăsat liber, să i se ceară să îndure, 
de parcă viaţa pe care o păstrează ar fi moneda stăpânului. 

Totuşi, în timpul unor abateri minore, i se porunceşte, nu i se 
cere, să ia şi să renunţe la viaţă la fel ca atunci când ar da nişte 
bănuţi unui cerşetor. Oamenii vorbesc cu uşurinţă de voinţa 
Domnului, dar cu toate astea acceptă să li se întâmple lor aşa 
ceva, decizând în mod arbitrar când viaţa este sfântă şi când nu. 

Înţelegeţi de ce un om ca mine poate deveni confuz din cauza 
acestor legi, câteodată. Pledez pentru cazul omului de rând; 
viaţa trebuie păstrată cât timp e frumoasă şi luată altora când se 
iveşte ocazia. 


Cimitirul Bataviei 


Sussie ridică privirea şi-l văzu pe Andries de Vries stând la 
intrarea cortului bolnavilor. Monstrul de Pelgrom şi unul dintre 
aristocrați, Lennart van Os erau în spatele lui. Andries avea o aşa 
expresie pe faţă, încât ea sări imediat în picioare, ştiind că ceva 
rău o să se întâmple chiar şi înainte de a vedea cuțitul din mâna 
lui. Se uită la maestrul Fransz, bărbierul, crezu că trebuie să facă 
ceva să oprească ceea ce urma, dar el doar se uită dezgustat, 
apoi plecă din calea băiatului. 

— Trebuie să pleci, îi spuse Andries. 

— De ce? Ce ai de gând să faci, Andries? 

— Nu poţi sta aici. 

— Ce te-au pus să faci? 

Nu-i răspunse. Era atât de înspăimântată încât crezu că nu o 
să mai poată respira. In ciuda fricii, sau poate din cauza ei, se 
repezi la el. Bărbierul fu cel care o prinse şi o târî afară. Tipa şi 
dădea din picioare, încercând să se lupte cu el, dar el îi dădu un 
pumn puternic în cap. Lovitura o ameţi, făcând-o să nu se mai 
împotrivească. Îl auzi scuzându-se: 

— E pentru binele tău, Sussie dragă. 

Zeevanck şi van Luyck aşteptau afară, la fel ca Jeronimus. 
Păreau amuzaţi. Bărbierul Fransz se încruntă la ei: 

— Sunteţi nişte animale! le zise el. 

Jeronimus îl ignoră şi intră în cort. 

— Andries chiar vrea să trăiască, îi spuse Zeevanck 
maestrului. 

— Deja a vindecat vreo cinci dintre pacienţii tăi, îi spuse 
Jeronimus chirurgului când acesta reapăru în pragul adăpostului. 
Aş spune că-i un doctor mai bun decât tine. Toţi pacienţii lui au 
zâmbete largi pe buze, când termină cu ei. 

Sussie reuşi să scape de bărbier şi intră în cort. 

Andries stătea acolo, cu o dâră de sânge pe faţă şi cămaşa 
lipicioasă din cauza lui. Tocmai îi tăiase gâtul lui Willem 
Symonsz, croitorul. Era o tăietură adâncă în bărbia lui Willem, 
lată şi plină de sânge, iar capul aproape că-i fusese retezat. Era 
aşa de mult sânge pe jos încât unul din tocurile pantofului îi 
alunecă şi ea căzu. 

Andries îşi întrerupse treaba, uimit. Ochii lui erau ca de mort. 
Era ca şi când ar fi tăiat păsări: doar o munca ce trebuia făcută. 

Şi trecea la următorul. 

Jan Pinten era la capătul rândului de corpuri, cu ochii mari, 
deschişi, delirând de febră. Sussie se întrebă cum l-ar putea 
salva. 

Unul dintre marinarii răniţi sări la bătaie. Pelgrom stătea pe 
piciorul lui, iar van Os pe mână. Pelgrom râdea, de parcă ar fi 
fost un joc, de parcă s-ar fi luptat în glumă. Andries îl înşfacă pe 
marinar de păr, lăsându-i capul pe spate şi-l tăie cu cuțitul. Un 
şuvoi de sânge stropi pânzele de deasupra. Muribundul păru să 
se zbată mult timp până nu mai mişcă deloc. 

Andries trecuse deja la următorul. 

Mirosul era insuportabil, mirosul sângelui amestecat cu 
mirosul oamenilor ce se uşurau pe ei înainte de moarte. 
Zeevanck şi von Luyck arătau de parcă ar fi văzut o vedetă 
lucrând. Jeronimus părea vrăjit, de parcă ar fi avut vreo viziune 
religioasă. 

Urma Jan. 

— Nu! 

Se aruncă asupra lui Andries, dar Zeevanck o prinse şi o duse 
din nou afară. O trânti la pământ şi o ţinu acolo. 


x xk * 


Andries fugi din cort. Azvârli cuțitul pe pământ şi fugi spre 
plajă, aruncându-se în apă. 

— Hai să-i zicem Ghiulea, râse Zeevanck, poate ucide 
douăzeci de oameni o data. 

Andries freca petele de sânge, apa din jurul lui fiind deja de 
culoare roz. După ce termină, se aşeză cu faţa pe plajă, 
nemişcat. 

Viaţa lui fusese ipotecată diavolului, cumpărată şi plătită. 

Intre timp, băiatul de serviciu, Jan Pelgrom, şi Rogier Deckier 
erau deja ocupați să sape mormintele. Morți sau nu, acolo intrau. 


x k * 


Şi aşa până noaptea. 

In cortul femeilor, Sussie Fredericks tremura într-un colţ, încă 
isterizată din pricina lucrurilor pe care le văzuse în dimineaţa 
aceea. Tryntgen o ţinea în braţe, încercând s-o consoleze. 
Mayken Cardoes legăna copilul, care era agitat, simţise probabil 
că mama lui era neliniştită, cum doar copiii simt. Bottschieters şi 
Marretgie Louys se ţineau de genunchi, ascultând vocile purtate 
de vânt. O lumânare era singura lor lumină. 

— Credem că unele din bunurile companiei sunt ascunse ilegal 
în acest cort. Am venit să căutăm. g 

Sussie recunoscu vocea, era a brutei de Jan Hendricks. Işi 
cuprinse capul cu mâinile, vru să-şi astupe urechile, dar nu reuşi 
s-o facă. Cineva trebuia să fie martor. 

Recunoscu şi celelalte voci, cum cortul era aproape de-al lor; 
Passchier, tunarul, şi Drayer, dulgherul, care nu era decât un 
copil, pe jumătate infirm, nu făcuse niciodată nici un rău 
nimănui, pe deasupra era şi un bun meseriaş. Passchier plângea, 
spunând neîncetat că nu aveau nici un bun al companiei, 
implorându-l pe Jan să nu îi omoare. 

— Trebuie, spuse Jan Hendricks. Aşa am primit ordin. 

— Atunci lasă-mă să-mi spun rugăciunile, zise Passchier, 
vocea lui auzindu-se clar. 

— Fă ce trebuie, mai repede, zise Zeevanck, plictisit. 

— Trebuie să facem ceva, zise Sussie. 

— Taci! îi făcu semn Bottschieters. 

Şi statură aşa, în întuneric, ascultând cum moare un om; cel 
mai îngrozitor zgomot auzit vreodată. Când îi tai unui om gâtul, 
se îneacă în propriul sânge, puteai auzi cum gâlgâie în gâtlej. 
Continuă timp de câteva ore. 

Auzi mai multe voci, chiar şi pe cea a lui Zeevanck, care se 
certa cu comerciantul, cerându-i să-l cruţe pe Drayer. Ar putea fi 
folositor, zicea Zeevanck. Unul dintre aristocrați, Michel Liebent, 
şi un soldat, Wouter Looes, luară parte şi ei la discuţie, dându-i 
dreptate lui Zeevanck. Drayer îi implora să nu-l omoare, 
plângând ca un copil mic. 

— E infirm, zise Jeronimus. Ce nevoie avem noi de un infirm? 
Oricum, s-ar putea să vorbească mai târziu. Omori-ţi-l! 

De data asta au încercat, dar nu le reuşea. Ţipătul părea să 
continue la nesfârşit. Cât de greu era să omori un copil? Se 
părea că se tot rupea cuțitul. Jan ceru alt cuţit, în tot acest timp 
Drayer ţipa. Sussie îşi acoperi urechile, dar tot îl auzea, de ce îi 
tot chinuiau aşa, nu puteau s-o facă mai repede şi să termine o 
dată? În final, cineva a reuşit să-i taie gâtul, auzi gâlgâitul acela 
îngrozitor în timp ce Drayer murea. 

Femeile plângeau acum, aşteptând. Crima avea efect asupra 
bărbaţilor. În curând vor şti cine i-a mai ajutat să-i ucidă pe 
Passchier şi pe Drayer, pentru că ucigaşii vor veni în cortul lor 
după o femeie. Sângele vărsat îi întărea ca o suliță. Ce spune 
acest lucru despre bărbaţi? 


Insula cea lungă 


Jeronimus va trebui să vină după ei până la urmă, se gândi 
Weibbe. Dacă el şi cireada aia de boi ai lui ar fi avut curaj, ar fi 
venit înainte, l-au subestimat. Le-au oferit timp să se 
pregătească. 

Numărul lor crescu de la douăzeci şi patru la vreo patruzeci, 
datorită numărului de răniţi veniţi din masacrul de pe insula cu 
foci şi a altor câţiva ce reuşiseră să vină prin lagună din cimitirul 
Bataviei. Printre ei se aflau şi doi dulgheri, pe care Weibbe îi 
puse imediat la treabă. li puse să desfacă câteva din butoaiele 
de apă pe care le aduseseră din cimitirul Bataviei şi să le 
folosească pentru a construi arme; câteva cercuri de fier erau 
suficiente pentru câteva sulițe, care erau înfipte în bucăţile de 
lemn aduse la mal. Făcură chiar şi nişte bâte din lemnul de pe 
epavă, în care bătură cuie. Făcură ghiulele din lespezile de coral, 
să le folosească drept proiectile. 

Nu mai erau lipsiţi de apărare. 

Intr-o luptă corp la corp, cu arme ca lumea, ar fi pus pe fugă 

această adunătură de băieţi delicaţi şi funcţionari în câteva 
minute. Ei erau soldaţi profesionişti, câţiva din ei luptaseră 
împotriva spaniolilor şi a mataranilor. Dar aceasta nu va fi o 
luptă egală; Jeronimus şi oamenii lui aveau săbii, chiar şi câteva 
flinte. 

Aşa că vor trebui să se pregătească. 

In fiecare zi Weibbe îi antrena, îi făcea din nou soldaţi după 
atâtea luni de inactivitate. Cercetă insula cu atenţie, gândindu-se 
din care parte vor fi atacați; acolo, la braţul insulei, unde erau 
curenţii de apă, de-a lungul noroiului şi al apei puţin adânci din 
lagună. 

Puse santinele pe toată insula, timp de douăzeci şi patru de 
ore. Ştia că nu trebuie să fie luaţi prin surprindere; odată ajunşi 
pe insulă, trădătorii vor fi avantajaţi. Doar când erau încă în apă, 
încercând să tragă la mal, soldații lui aveau şansele cele mai 
mari de a-i bate. 

Fiecare zi care trecea fără să fie atacați era un avantaj, le lăsa 
timp să se antreneze. Ei nu vor muri ca oile, ca femeile şi copiii 
neînarmaţi de pe insula cu foci. 

Când trădătorii vor veni, îi va aştepta o mică surpriză. 


Cimitirul Bataviei 


— la spune, Hans, zise Jeronimus, de cât timp eşti în armată? 

Marele Hans nu avea curaj să se uite în ochii lui, era intimidat 
de prezenţa căpitanului-general. E un om aşa de simplu, se 
gândi Jeronimus. Tot ce dorea, ca majoritatea oamenilor, era să 
fie mai mult decât era, mai mult decât ar fi putut vreodată. 
Trăsături atât de obişnuite, dar nişte atât ochi de lacomi. 

— Chiar eşti un om al diavolului? îl întrebă Jeronimus. 

— Te poţi baza pe mine, căpitane-general. 

Era un experiment interesant. Ce să facem să-l croim pe Hans 
dintr-un material mai solid? Teama şi lăcomia lui sunt evidente, 
ceea ce reprezintă un mediu excelent de a transforma o bază în 
aur. Asta făcea alchimia, o ştiinţă atât de interesantă. 

— Nu sunt suficiente doar vorbele, Hans. Un om trebuie testat. 

Se uită în jurul camerei. Zeevanck şi Steenhower îşi plimbau 
degetele pe săbiile lor, ghicindu-i gândurile şi zâmbind. 

Hans părea nervos, întrebându-se unde va duce această 
conversaţie. La groapă, probabil. 

— Nu te voi dezamăgi, căpitane-general, repetă el. 

— Aceşti doi oameni au argint pentru tine, zise Jeronimus, 
ridicând o monedă şi lăsând lumina lumânării să pice pe capul 
gravat de pe dosul monedei. Mai au şi femei la dispoziţie, dar tu 
deja ai o femeie. Asta face ca loialitatea oamenilor să fie 
împărţită, nu? 

— Nu înseamnă nimic pentru mine. 

— Nu există nici un loc în care să ne ducem după femei. 

la să vedem cum îi convine. Brusc, noul nostru recrut la 
asociaţia diavolului arată ca un copil bolnav. Sau poate din cauza 
luminii? 

— Vrei să vizitezi cortul femeilor în seara asta, Hans? Care ți- 
ar plăcea, dacă ar fi să alegi? Pe Annie Bottschieters, cu sânii ei 
grei, sau pe micuța Sussie Fredericks, care e cam slăbănoagă, 
dar dulcică? Sau pe frumoasa Tryntgen, cu buclele ei blonde? Pe 
care ai alege-o? 

Hans se uită la grup. Steenhower şi Zeevanck rânjeau la el, 
invitându-l să ia parte la conspirație. 

— Sau te-ai duce să te întinzi cu Anneken? Până la urmă e 
soţia ta. E un pic cam grasă, trebuie să recunosc. Fundul ei e 
cam mare pentru gusturile mele, iar copilul ăla plânge tot timpul; 
îndrăznesc să spun că soţia ta nu mai are timp pentru tine. 

Inainte ca Hans să aibă timp să-i răspundă, Jeronimus îi 
aruncă moneda de argint. 

— la-o, mai sunt cufere întregi. 

Ochii lui scânteiară prin cort, către Zeevanck şi Steenhower. 
Era speriat. Era o alegere dificilă, se gândi Jeronimus, între 
scrupule şi propria viaţă. Hans păru să fie pus în încurcătură, dar 
nu chiar aşa cum crezu el. 

— Ţi-am spus, căpitane-comandant, aştept ordinele tale. 

Jeronimus râse. 

— Nu am ce ordine să-ţi dau. Tu alegi. 

— Spune-mi ce am de făcut. 

— Asta-i partea cea mai bună, Hans, în mare parte nu trebuie 
să faci nimic. De fapt, nici nu vei şti când va trebui să treci testul 
şi te vei trezi că ai făcut-o. Aş putea fi vestitorul viselor tale, 
Hans, fiecare vis secret, murdar pe care tu îl ai, eu ţi-l pot 
îndeplini. Apoi adăugă şoptit ca unei iubite: doar dacă m-ai lăsa. 


x xk * 

Mai târziu în ziua aceea, Hans Hardens ieşi din cortul în care o 
ţineau pe Tryntgen şi Marretgie şi pe celelalte, trăgându-şi 
pantalonii şi părând mulţumit de el şi de lume. Incă un convertit 
la filosofia lui Jeronimus, şi de ce nu, bărbaţii se comportau ca 
fiind ceea ce erau. 

Anneken îl aştepta. Judick o privi luând-o pe urmele lui pe 
plajă, o puteai auzi plângând şi ţipând de la cincizeci de paşi 
distanţă. Anneken, dragă, nu te va ajuta cu nimic, se gândi ea. 
Nu-i mai pasă de tine, dacă i-a păsat vreodată. 

Anneken încercă să-l prindă de mână, dar el o împinse. 

— Nu-mi spune mie ce să fac, femeie! 

— Eşti soţul meu! 

— Toate femeile pentru fiecare bărbat! ţipă el la ea. 

Judick se întrebă unde învățase el asta. La picioarele lui 
Jeronimus, fără îndoială, care păstra cel puţin o femeie pentru 
nevoile personale. 

O auzi pe Anneken strigându-i altceva, iar apoi îl văzu pe el, 
lovind-o cu pumnul. Judick alergă pe plajă şi se aruncă între ei. 

— Nu, Hans! Nu-i face rău! 

Hans se trase înapoi, nu pentru că ar fi avut mustrări de 
conştiinţă, ci pentru că nu voia s-o rănească pe soţia unui 
aristocrat şi să-şi creeze probleme. Câţiva oameni priveau şi-l 
aclamau, iar asta păru că-l face să se simtă mai bine. Işi puse 
degetul la curea. 

— Fac ce vreau, spuse el şi o porni spre cortul lui. 

Anneken suspina încă, din nas curgându-i sânge. 

Judick îi puse un braţ pe umăr: 

— Poftim, Anneken dragă, şopti ea şi-i dădu o batistă. Şterge- 
ţi ochii. 

— Târfele alea! suspină ea. 

— Nu au încotro. Nici lor nu le place mai mult decât ţie. 

Se uită spre plajă şi-l văzu pe Jeronimus privindu-le, îl văzu 
zâmbind, cu zâmbetul secret al unui alchimist. 


Insula cea lungă 

Weibbe Hayes şi soldaţii lui stăteau la un foc făcut din arbuşti, 
ce nu dădea prea multă căldură, nici lumină. Uscaseră nişte 
blană de focă şi o legaseră în jurul coapselor, ca pe jambiere, dar 

sărmanele creaturi erau prea mici pentru a-i acoperi. Ar fi dat 
orice pentru nişte pături, pe care le aveau Jeronimus şi trădători; 
lui. Ei toţi tremurau de frig. 

— Acum avem plutele, zise Jan Bottschieters, tunarul. Eu zic 
să ne ducem acolo să le salvăm pe femei. 

— Nici măcar nu ştim dacă mai e vreuna în viaţă, zise Weibbe. 

— Ba sunt, zise bărbierul Andries. Soldaţii au spus clar de ce le 
vor în viaţă. 

Weibbe dezaprobă. 

— Avem doar o plută şi pe ea nu pot încăpea mai mult de şase 
oameni. Nu avem arme suficiente pentru toţi. Va trebui să 
acţionăm pe întuneric şi vom vâsli împotriva curentului. Dacă 
mergem pe insulă şi găsim femeile pe întuneric, nu avem destul 
loc pe plută să le aducem pe toate înapoi. lar dacă ne prind, sunt 
cam de patru ori mai mulţi ca noi şi mai au şi flinte. 

Urmă o tăcere de moarte. 

In cele din urmă vorbi Bottschieters: 

— Soţia ta nu e acolo, nu? 

Weibbe tăcu. Se gândea la Judick Bastaniez şi la Sussie 
Fredericx, se tot gândise la ele. Se gândea la Sussie cu 
Steenhower, sau cu Mattys Beer şi asta-l ţinea treaz noaptea. 
Dar nu-i putea spune asta lui Bottschieters. 

— Singura noastră şansă este ca ele să vină la noi, spuse el. 

Bottschieters se ridică şi plecă. Ceilalţi se strânseră mai mult 
în jurul focului. Slavă Domnului că sergentul era un om sensibil. 

Un om sensibil? se gândi Weibbe. Mă blestem pentru că sunt 
laş. Dar nu-i pot fi de ajutor lui Sussie sau lui Judick sau oricăreia 
dintre ele dacă sunt mort. 

— Dumnezeule! Frig mai e! murmură unul dintre francezi. 


Cimitirul Bataviei 


Femeile adunate toate sub acoperişul lor trăgeau cu urechea 
la bărbaţii care se îmbătau afară, lângă foc, pregătindu-se. 
Anneken Hardens era ghemuită într-un colţ, ţinându-şi capul în 
mâini. Nu vorbise de câteva zile. Hilletje dispăruse, Jeronimus 
spunea că trebuie să se fi înecat. Nici măcar lui Hans nu părea 
să-i mai pese. El fusese cel care o trimisese pe Anneken la cortul 
femeilor. Bottschieters le spuse celorlalte în şoaptă că ea era 
norocoasă, nimeni nu o alegea pe ea, nici măcar propriul soţ. 

Nu era nimic de făcut. Marrejte Loos încercase cu câteva zile 
în urmă să fugă, dar Steenhower o tăiase cu cuțitul, să fie o 
lecţie şi pentru celelalte. 

Bottschieters era în genunchi într-un colţ, rugându-se încet. 

— Lui Sussie a noastră îi place la nebunie, îl auziră ele pe unul 
dintre bărbaţi spunând, părea a fi unul din fraţii van Welderen. 
Se pare că nu se mai satură. 

— Eu nu-mi amintesc că aşa ar sta lucrurile, zise Mattys Beer. 

— Poate că mă place mai mult pe mine, zise râzând Oliver van 
Welderen. 

Toţi râseră. 

— Le-am avut pe toate, spuse cineva. 

Era băiatul de serviciu, Pelgrom. Cu greu putea fi numit 
bărbat, nici măcar nu-i dăduse barba. 

— Cred că Tryntgen e cea mai bună. 

Sussie o văzu pe sora ei acoperindu-şi faţa cu mâinile. 

— Am s-o am din nou în seara asta. 

— lar eu poate o s-o iau pe Sussie, zise Allert Jansz. O să 
găsesc eu un loc în care nu a mai fost nimeni. 

Se auziră mai multe râsete. Scoaseră zarurile şi jucară prima 
tură. 

— Eu o s-o iau pe vaca aia grasă de Hardens, spuse Jan 
Hendricks. 

Incercau să se depăşească unul pe altul, să descopere cât de 
nemernici pot fi. 

— Când voi fi în ea, am să-i şoptesc cum i-am tăiat gâtul 
copilului ei. 

Se auzi un suspin de la colţ. 

Sussie ar fi dorit să înceteze, să vină odată şi să-şi facă treaba. 
Să mai treacă o noapte. 

Bottschieters începu să se roage cu voce tare. Sussie luă 
mâna lui Tryntgen, să o consoleze, şi simţi cum o strânge tare. 
Nici măcar nu sufeream înainte de a pleca din Amsterdam, se 
gândi ea. lar acum se simţea de o sută de ani. 

Auzi bocănit de bocanci pe stratul de corali în timp ce primul 
îşi făcu apariţia în cort. Tryntgen îşi ţinea faţa pe genunchi, 
ascunsă. Pânzele fură date la o parte şi unul din soldaţi, cu o 
lampă, intră. Era Jan Hendricks, zâmbind cu gura lui cu un dinte 
lipsă pe o faţă de fermier. 

— Fată, îi spuse el lui Anneken Hardens, am o surpriză pentru 

x xk * 


Era o noapte sălbatică, vântul bătea mai să le ia acoperişul 
fragilului lor cort, ropote de ploaie se izbeau de pânze ca şi cum 
cineva ar fi aruncat cu nisip; era un frig de îngheţai. Jeronimus 
nu părea să observe. li recita dintr-o carte cu poeme. Nu ştia 
dacă poemul era creaţia lui sau dacă îl copiase din altă parte. Nu 
se putea concentra la ce spunea el. 

In aceste ultime săptămâni devenise o străină, iar certitudinile 
din viaţa ei dispăruseră. Işi amintea că fusese cândva proprietara 
unei case pe Heerenstraat, frumoasa şi respectabila doamnă van 
den Mylen, viaţa ei fiind limitată la verigheta de pe deget şi la 
rochiile scumpe de catifea pe care le purta la cină. Reciful 
ştersese toate acele lucruri şi nu se mai recunoştea. Să fi fost 
adultera care dormea în fiecare noapte în gând cu François 
Pelsaert? Să fi fost laşa care a stat în cortul ei ascultând 
strigătele în noaptea în care Tryntgen şi Sussie Fredericx 
fuseseră violate? Sau bucata aceea de gunoi în care o 
transformaseră marinarii aceia, în noaptea de pe corabie? 

Jeronimus şi prietenii lui dărâmaseră atâtea ziduri; armata lui 
îi distrusese caracterul ei respectabil, curajul, certitudinea ei 
morală. Şi peste ce dăduseră aceşti jefuitori în final, adăpostiţi 
sub zidurile lor de apărare? Să fi fost aceasta adevărata doamnă 
van den Mylen? 

Jeronimus continuă, cuvintele drăguţe făcând-o să râdă. 

Se auzi un strigăt. 

— Ce-a fost asta? 

Jeronimus se opri, păru dezamăgit de întrerupere. Nu-l 
ascultase? 

— N-am auzit nimic, spuse el. 

— Am auzit un țipăt. 

— O fi fost vântul. 

— A strigat cineva după ajutor. 

— O pasăre, poate. 

Se auzi din nou un strigăt de agonie, fără îndoială că venise de 
la un bărbat. Işi puse mantia pe umeri şi înainte ca el s-o poată 
opri fugi din cort, în mijlocul unui vânt puternic. 

Vântul o izbi din plin. Era o noapte agitată, luna se mişca 

repede pe cer, nori negri de furtună îngrămădindu-se pe cer. 
Văzu umbre pe plajă înainte ca luna să fie din nou acoperită de 
nori. 

— Lucretia! zise Jeronimus prinzând-o de umeri, încercând s-o 
tragă înăuntru. 

Ea scăpă. 

Ploaia îi biciuia fața în timp ce fugea. Căzu, glezna sucindu-i-se 
într-o groapă de pasăre. Se târî în genunchi, iar pentru o clipă, 
luna reapăru, luminând plaja. 

Văzu un grup de oameni împroşcându-se cu apă, auzi ţipete şi 
râsete, apoi un alt țipăt. Ţipătul se sfârşi brusc, urmat de 
zgomotul făcut de topoare şi săbii pe oase de om. Dura mult mai 
mult decât îşi imaginase ea să omori un om. Recunoscu vocea lui 
Zeevanck. Apoi luna dispăru din nou în spatele norilor, iar ploaia 
izbucni din nou peste insulă, însoţită de mici pietre. 


x xk * 


Există multe feluri în care o tânără femeie să fie iniţiată în 
lucrurile intime ce se petrec între un bărbat şi o femeie. 

Tryntgen învățase de la soţul ei, în patul nupţial, cu puţină 
blândeţe şi nu prea mult râs de plăcere. Annie Bottschieters 
învățase într-un hambar de la ferma familiei, un act grăbit şi 
ascuns care a lăsat-o condamnată la numai şaisprezece ani. 
Anneken Hardens a învăţat tot de la soţul ei, dar actul fusese 
scurt şi dureros, iar după aceea a devenit o îndatorire neplăcută 
ce ţinea de obiceiurile căsniciei, nu la fel de dureros ca o naştere 
şi din fericire cu mult mai scurt. 

Sussie Fredericx aflase într-un şopron, trei trădători cu 
respiraţia ca de capră aşteptând aliniaţi să le vină rândul. L-a 
avut pe soldatul Mattys Beer deasupra ei, ţinând ochii închişi de 
durere. Lui nu-i păsa că o doare şi presupunea că nu avea nici un 
motiv să-i pese. Era doar şocată că o alesese pe ea dintre toate 
celelalte. Probabil o urmărise în tot acest timp. 

Îi auzi pe ceilalţi în afara cortului spunându-i să se grăbească; 
soţul lui Anneken era acolo, aristocratul van Os, chiar şi băiatul 
de la cabină, Pelgrom. Incerca să nu se gândească la ce-i făceau. 
Se ruga doar să nu o ucidă după. 

Poate că nu, dacă o să fie drăguță cu ei. 

Era întuneric în cort, doar o lampă mică pâlpâia pe grindă. 

Tryntgen cu faţa întoarsă spre a ei era palidă şi se uita în gol. 
Masivul Wouter Looes gâfâia deasupra ei, o prinsese de 
încheieturi cu mâinile şi se lăsa pe ea cu toată greutatea. 

Sussie întinse mâna şi o luă de mână pe sora ei. Işi aminti cum 
sora ei i-a spus odată că această acuplare dintre femeie şi 
bărbat îţi oferea o plăcere aparte. 

Dar asta nu-ţi oferea nici o plăcere. 


x xk * 


Viața în regat se desfăşura după un anumit tipar, noua 
aristocrație era uşor de diferențiat de servitori, nu numai după 
modul în care se îmbrăca, dar şi după felul în care îşi petrecea 
zilele. Nobilimea avea servitori care pescuiau pentru ea, 
culegeau stridii, crabi şi ouă, inferiori care trăiau pe furiş şi în 
teamă. 

Să-l fi văzut pe căpitanul general cu lorzii lui, căpitanii 
Steenhower şi van Huyssen, locotenenţii lui, Mattys Beer şi cel 
fără un dinte, Jan Hendricks, cum păşeau ţanţoşi în faţa femeilor 
lor de plăcere, cu cizmele bine lustruite cu ulei de focă de către 
servitori, în fiecare zi cu o haină nouă şi cu ciorapi de mătase. 

Pentru zi, sărmanii dulgheri şi dogari cărora le permiseseră să 
trăiască le ridicaseră locuinţe mai bune din vergile şi pânzele de 
pe epavă, iar noaptea, lorzii se relaxau cu un pahar cu vin şi cu 
câte o femeie speriată la braţ. Cântau cântece obscene şi 
sorbeau din supa de peşte şi homar şi mâncau brânză fină de 
Gouda. 

Era viaţa de marinar pe care au visat-o întotdeauna, iar aici, 
cu preţul unor meseriaşi care nu valorau nimic şi al odraslelor 
lor, stabiliseră regatul viselor lor. 


x k * 


Judick le găsi pe celelalte femei la marginea apei. Masiva 
Anneken Hardens stătea pe o piatră cu capul plecat, palidă de 
parcă tot sângele i-ar fi fost stors din ea; Tryntgen Fredericks era 
pe vine în apă, încercând să spele sângele de pe fustă, micuța 
Sussie, surioara ei drăguță, era aşezată pe plajă, cu ochii înroşiţi 
de plâns; Annie Bottschieters avea o vânătaie pe obraz, unde 
unul dintre bărbaţi o lovise. Mayken Cardoes, cu rochia ruptă, 

încerca să alăpteze copilul, lăsând să se vadă o vânătaie mare 
pe sânul stâng. 

Judick sperase la o legătură apropiată cu ele, dar după felul în 
care se uitau la ea ştia că nu-şi va găsi prietene printre ele. 

— Uitaţi-o pe distinsa soţie a  aristocratului, le zise 
Bottschieters celorlalte. 

Tryntgen îi aruncă o privire: 

— Nu va vrea să stea de vorbă cu nişte femei simple ca noi. 

— Pomană pentru săraci, doamnă, zise  Bottschieters, 
întinzând palma. 

— Lăsaţi-o în pace, murmură micuța Sussie. E în aceeaşi 
situaţie ca noi toate. 

— Nu chiar aceeaşi situaţie, zise Bottschieters. Are doar unul 
singur de mulţumit. Picioarele noastre sunt deschise oricui, la 
orice oră din zi şi din noapte. 

Judick simţi cum îi dau lacrimile; ruşine amestecată cu jignire. 
De ce s-o urască? Femeile astea erau tot ce-i mai rămăsese. Ea 
nu suferise ca şi ele? 

— E o aristocrată acum, spuse Tryntgen, nu va vrea să stea de 
vorbă cu noi. 

Judick se întoarse. Sussie fugi după ea, strigând-o, dar nu se 
opri. Dacă aşa trebuia să fie, atunci va fi o doamnă a regatului, 
cum doreau ele. 


x xk * 


Lucretia auzi pe cineva zgâriind la cortul său şi dădu pânzele 
la o parte. Era Andries de Vries, lungit pe burtă, pe jumătate 
ascuns în tufişuri, se târâse până la cortul ei, sperând că nici 
unul dintre trădători nu-l va vedea. Faţa lui era pământie ca un 
cadavru, întreaga lui atitudine era de câine încolţit. 

— Ce cauţi aici? întrebă în şoaptă Lucretia. Te vor ucide dacă 
te văd. 

— Trebuie să vorbesc cu dumneavoastră, spuse el. 

li făcu semn să intre. Şi-l amintea de la cinele de pe Batavia, 
un băiat aşa de palid, cu părul blond şi cu un comportament 
atent. Avea mâini ca de femeie, cu degete moi, lungi, şi paloarea 
unui om care a petrecut prea multe ore aplecat asupra unui 
birou. 

Acum uitaţi-vă la el. Ce-i făcuseră monştrii ăştia? 


270 


- COLIN FALCONER - 


— Nu ar trebui să fii aici, repetă ea. 

incepu să plângă. Din senin. Cedase şi plângea, cu capul pe 
genunchi, ca un nebun. Nasul îi curgea, avea muci pe mânecă, 
dar nu părea să-i pese. 

intinse o mână să-i atingă umărul, dar el se feri. 

— Nu vrei să mă atingi, spuse el. 

— E în regulă. 

Dădu din cap violent. 

— Imi pare rău, doamnă, ei m-au pus s-o fac! 

— Ce Andries? Ce te-au pus să faci? 

Dar el nu-i spunea. 

Aruncă neliniştită o privire la uşă. Dacă Zeevanck sau 
altcineva ar intra acum, l-ar ucide. 

— Şşş! zise ea, crezând că cineva îl va auzi în mod sigur 
plângând. Andries, pentru numele lui Dumnezeu, taci! Ai 
înnebunit? 

— Toţi oamenii ăia, suspină el. 

Simti că se înfioară. 

— Ce s-a întâmplat, Andries? 

— Ei m-au obligat. E în regulă dacă cineva te obligă să faci 
ceva, nu? Pe tine te-au obligat să devii femeia lui Jeronimus, nu-i 
aşa? 

— Niciodată nu i-aş ceda, zise ea. Asta crezi? Că i-am cedat? 
Niciodată nu am să fac asta, niciodată! 

Brusc, în ochii lui apăru ură, era clar că nu asta vroia să audă. 

— Nu eşti mai bună decât noi, spuse el. Crezi că eşti, dar nu 
eşti. 

— Ce ai făcut, Andries? 

— Erau bolnavi, spuse el. Oricum ar fi murit. Nu am avut de 
ales. 

Lucretia îşi aminti de cei doi servitori care îngropau toate 
cadavrele din cortul bolnavilor. În ziua următoare, pânzele care 
le serviseră drept acoperiş fură date jos şi oferite lui Zeevanck, 
să-şi facă un cort mai mare. 

— Tu ai fost? Tu ai făcut asta? 

— Oricum ar fi murit, repetă el. Jeronimus a zis asta. 

Lucretia simţi cum i se face rău de la stomac. Îşi retrase mâna 
de pe umărul lui, ca şi cum ar fi mărturisit că are ciumă. Se uită 
la ea, ca un condamnat, cu ochi care o implorau să-i dea 
dreptate. 

— Şi tu ai fi făcut la fel. 

Ea nu-i răspunse. 

— Spune ceva, zise el. 

Presupunea că ar trebui să-i fie milă de el. Dar nu putea găsi 
nici un singur cuvânt de consolare. 

— A trebuit s-o fac. 

— Mai bine îi lăsai să te ucidă, îi şopti ea. 

— Atunci de ce mai eşti în viaţă? zise el, cu ochii arzându-i pe 
faţa palidă şi cu o voce plină de ură. Am crezut că eşti prietena 
mea. 

Reciful răsuna cu zgomot. Râdea de ei, când aşa, când altfel. 
Vântul acela neîncetat o înnebunea. 

— Spune ceva, repetă el. 

Dar ea nu putu. Nu suporta nici măcar să-l privească. 

Sări în picioare şi ieşi afară, în văzul tuturor. 


x xk * 


Mai târziu în dimineaţa aceea, se afla față-n față cu diavolul, 
cu expeditorul viselor carnale, cu alchimistul. Intră în cortul ei 
neanunţat, cu ochii veseli şi cu un zâmbet de învingător şi cu o 
nouă pană la pălărie. 

— Singurică? întrebă el. 

— Cum ai vrut tu să fiu. 

— Nici măcar Andries de Vries să-ţi ţină companie? 

Ştia. 

— O să-l omori şi pe el? întrebă ea, dându-şi seama de 
neliniştea din vocea ei. 

— E pentru siguranţa ta. 

— Faţă de Andries? 

— Desigur, e un criminal, nu ştiai? Omoară oameni bolnavi. 

— Eu nu sunt bolnavă. 

— Un om ca el nu ştie să facă deosebirea. 

Se uită la el, crezând că râde de ea. intinse mâna şi-i mângâie 
faţa, tandru ca un iubit. 

— Nu o să las pe nimeni să-ţi facă rău, spuse ei. 

— Lasă-l să trăiască, se auzi ea spunând. Te rog. 

A fost surprinsă că s-a rugat pentru el în felul acesta. 

— N-am să-i ating un fir de păr, spuse el, dacă asta ţi-e 
dorinţa. 

Apoi plecă, ţipând la David Zeevanck ca el şi alaiul lui să-l 
însoţească. 


x xk * 


Supravieţuirea vine o dată cu uitarea. 

Să uiţi de mamă, de soră şi de frate, de legăturile de sânge, 
de sângele lor pe care l-ai văzut pe stânci, iar alegerile sunt mult 
mai simplu de făcut. Uită de Batavia, uită de Amsterdam, uită de 
Olanda. Uită de Dumnezeu. Gândeşte-te la insulele astea 
fermecate ca şi când te-ai fi născut aici, de parcă ai fi trăit doar 
aici, de când te-ai măritat cu un nobil, iar în felul acesta nu laşi 
ca nebunia şi moartea să te copleşească. 

___Uită că soţul tău ar fi putut şti ce se va întâmpla cu familia ta. 
In schimb, crede-i minciunile frumoase, crede-l când neagă toate 
acele crime odioase. 

Stai în braţele lui în nopţile întunecate şi în cele în care vântul 
bate puternic. Lasă-te uşor pradă uitării. 


XXIV 


Un bărbat va spune: diavolul m-a forţat s-o fac. 

Nu oblig pe nimeni să facă nimic şi mă simt insultat când 
cineva crede aşa ceva. Nu sunt o persoană rea, nu neapărat rea. 
Dar sunt foarte curios. Imi place să testez, dacă vreţi. Sunt un 
susţinător al posibilităţii. 

Câteodată auzi pe cineva rugându-se: şi nu ne duce pe noi în 
ispită. Ceea ce deduc eu de aici este că, dacă un om e înzestrat 
să fie sfânt, nu mai există alternativă. La ce foloseşte tentaţia, 
dacă nu tocmai pentru a oferi astfel de alternative, pentru a 
testa şi pentru a te face să te hotărăşti? 

Sau câteodată auzi pe câte unul zicând: tentaţia a fost prea 
mare să-i pot rezista. Nu daţi vina pe mine. 

Dacă vreţi să ştiţi părerea mea, oamenii şi-au orânduit astfel 
societatea încât crimele prea mari sunt inevitabile. Un om îşi 
spune că adevărata lui natură e inevitabilă şi astfel creează 
propriile dezastre. 

Dar eu? Eu nu am violat niciodată o femeie, nu am ucis nici un 
copil, nu am torturat pe nimeni. Sunt doar curios să văd dacă alţi 

oameni pot face astfel de lucruri îngrozitoare; şi nu puteţi blama 
pe cineva pentru că este curios. 


Cimitirul Bataviei 


Un cunoscător macabru, căruia îi place să vadă oamenii 
murind. 

Ca într-o piesă, sau un spectacol de stradă, să stea acolo şi să 
privească, cu o mână în şold şi un pahar cu vin în mâna cealaltă. 
Un domn, un filosof. 

Andries de Vries fusese acuzat de a fi săvârşit crima de a fi 
vorbit cu Lucretia van den Mylen şi erau o groază de călăi dornici 
să-l pedepsească. Lennart van Os îi conduse pe plajă, masivul 
Jan Hendricks soldatul şi Rutger lăcătuşul urmau, ca nişte copii 
ce se jucau la soare, bălăcindu-se fericiţi prin apă, cu atenţia 
îndreptată asupra premiului lor. 

Premiul era înalt şi stângaci, aluneca pe dalele de coral de pe 
plajă în timp ce fugea, cu ochii mari şi inexpresivi. În cele din 
urmă îl prinseră în apă, ciopârţindu-l fără prea multă delicateţe. 

Dar Jeronimus păru satisfăcut de cum s-au descurcat, o privire 
de linişte acoperindu-i faţa, ochii strălucindu-i de plăcere. 

Ea îi văzu târând corpul pe plajă. Un mormânt rapid îi fu săpat 
printre cuiburile de păsări şi printre crabii cu carapace neagră. 
Era greu să plângi pentru un băiat care a tăiat gâturile unor 
oameni neajutoraţi, al cărui păcat, în final, nu l-a ajutat prea 
mult. Ar fi fost mai bine să fi murit cu sufletul nepătat. 

E simplu de spus, pentru tine, Lucretia, se gândi ea. Târfa unui 
nebun, şi eşti încă în viaţă. 

Îl văzu pe Deschamps privind-o. 

— Nu poţi să faci nimic în legătură cu asta? întrebă ea. 

El ridică din umeri. 

— Dar tu nu poţi? 


x xk * 


Judick a privit şi ea când l-au omorât pe de Vries. Nu a crezut 
vreodată că se va obişnui cu brutalitatea, dar acum putea privi 
orori ca asta fără să întoarcă măcar capul. Se părea că în fiecare 
inimă există un loc în care moartea poate fi îndurată fără să scoţi 
un murmur, atâta timp câtnueraata. 

Chiar nu se mai recunoştea. Era ca şi când Jeronimus şi gloata 
lui i-ar fi tăiat capul şi l-ar fi transferat pe un nou corp, cu o 
istorie complet diferită. Gândirea ei se schimbase o dată cu 
această schimbare. 

Cealaltă Judick ar fi fost purtată de curent, ca o barcă în larg, 
luând cu ea amintirile din Amsterdam, de acasă, din biserica 
tatălui ei, din familie. Noua Judick căuta refugiu în prezent, unde 
Coenraat o ţinea în siguranţă şi o făcea să se simtă bine. 

Această străină, soţia unui nobil, descoperise atâta blândeţe la 
noul ei soţ, ceea ce era aşa de neaşteptat, încât o făcea să uite 
de celelalte lucruri grave ce erau evidente. In loc să-şi plângă 
familia, îşi petrecea zilele visând la lucrurile pe care ea şi 
Coenraat le făceau în lungile nopţi. Pentru prima dată în viaţa ei 
ajunsese să cunoască trupul unei alte persoane la fel de bine ca 
pe al ei; părul blond al lui Coenraat de pe braţe şi piept, 
cicatricea mică de la colţul sprâncenei, barba lui moale. Unirea 
lor era la fel de dulce pe cât îşi imaginase. 

Asta voi face, se gândi ea; o să-mi uit trecutul şi o să-mi ignor 
viitorul. Dacă trăiesc aici în prezent, nimic nu-mi poate face rău. 
Nu-mi pasă dacă asta mă face vinovată faţă de tata sau faţă de 
Dumnezeu. Amândoi m-au trădat şi m-au abandonat, iar dacă 
sunt pierdută acum, împreună cu restul celor care aparţin 
diavolului, voi profita cât pot. 


x xk * 


Predicatorul stătea pe plajă, mişcând uşor din buze în timp ce 
citea din Biblia ruptă şi pătată de sare, singura lui avere în 
această lume de nebuni. O umbră se văzu peste pagina pe care 
o citea şi el ridică privirea speriat, crezând că era Jeronimus care 
venise iar să-l chinuie. 

— Judick, spuse el. 

Coenraat era cu ea, iar el îl împinse uşor cu cizma. 

— Asta faci tu când un domn trece cu doamna lui? zise 
Coenraat. Ridică-te şi fă o plecăciune. 

Predicatorul făcu cum i se ceru. 

Slăbise aşa de mult, Judick de-abia îl mai recunoştea. Sarea 
acoperise pasmanteria de pe haina sa, iar pantofii aveau talpa 
dezlipită. Dar apa şi vântul îi corupseseră cel mai mult spiritul; 
nu era sigură dacă nu-l ura când era aşa de formalist şi 

slugarnic. 

La sugestia lui Coenraat veniseră să se plimbe pe plajă, cu 
hainele lor elegante furate, de parcă ar fi fost un cetăţean cu 
soţia lui pe Heerenstraat. Purta o rochie elegantă pe care 
Coenraat pusese croitorii să i-o facă din mătasea furată din 
bunurile companiei; propria haină fiind ornamentată cu 
pasmanterie. 

Plecaseră la plimbare, în această dimineaţă frumoasă, de-a 
lungul graniţelor regatului. 

— Mi-ai găsit un soţ extraordinar, tată, zise ea. 

Zâmbi bolnăvicios, pe când stătea acolo, în zdrenţele lui 
negre. Aruncă o privire nervoasă în direcţia lui Coenraat, ca un 
câine care aşteaptă ca stăpânul să-l lovească. 

— Sunt soţia unui domn, acum, nu eşti mândru de mine? 

— Poate ar trebui să le ceri să-mi dea de mâncare, fata mea. 

— Mie îmi pari destul de gras, ca un porc, zise Coenraat. 

— Trăiesc cu iarbă. 

— Asta pentru că n-ai învăţat să pescuieşti. Nu scrie nimic în 
Carte despre pescuit? 

Lovi Biblia din mâna predicatorului. 

Allert Jansz şi Mattys Beer veniră repede pe plajă să participe 
şi ei la distracţie. 

— Omul ăsta te deranjează, căpitane? îl întrebă Allert pe 
Coenraat. 

— Ce crezi că ar trebui să facem cu el? 

— Hai să-l înecăm, zise Allert. 

— Du-te şi adu nişte frânghie, zise Mattys Beer. 

Genunchii predicatorului se înmuiară şi căzu pe plajă. 

Se uită în sus la fata lui, cu faţa udă de lacrimi. 

— Judick, dragă, spuse el. 

— Lăsaţi-l, zise ea. Cine va mai împinge bărcile pentru voi? 

Coenraat suspină. 

— Are dreptate. 

— Nu e prea bun la munca grea, zise Allert. E din ce în ce mai 
încet. 

— Să-l mai lăsăm o zi, să vedem cum se descurcă, zise 
Coenraat. 

Allert şi Beer rânjiră unul la altul şi apoi plecară. Se distrau şi 
ei, atâta tot. Nimeni nu era ucis pe insulă fără aprobarea lui 
Jeronimus, iar ei ştiau că domnul căpitan-general îl dorea în viaţă 

încă puţin. 
— Vino, Judick, zise Coenraat şi îi întinse mâna şi-şi continuară 
plimbarea de parcă ar fi evitat vreun cerşetor nedorit. 


XXV 


Jeronimus spune că religia nu e decât o invenţie a preoţilor 
pentru a-i supune pe oameni, o cale pentru un om mediocru să 
găsească o recompensă într-o viaţă trăită prost. 

Religia, este după părerea mea, o mască pe care un om o 
poartă pentru ca atunci când se uită în oglindă să vadă altceva. 
Cu siguranţă nu le-a fost de ajutor acestor suflete sărmane din 
regatul lui Jeronimus, pentru că, doar dacă nu dispreţuieşti 
moartea, religia nu poate fi altceva decât un mod de a dispreţui 
viaţa. 

In ceea ce mă priveşte, eu nu am nimic cu religia. Mi-a fost 
întotdeauna prietenă. 


Cimitirul Bataviei 


— Vino, spuse Jeronimus mângâind patul, stai lângă mine. 

Arăta foarte bine în haina lui roşie cu tivurile aurite. 

Turnă vin din ulcior într-o ceaşcă de alpaca. Zâmbetul lui 
dispăru la fel de repede cum apăru când văzu expresia de pe 
chipul ei. 

— Draga mea Lucretia, ce s-a întâmplat? 

Ea nu-i răspunse. 

— Ai o faţă aşa lungă, nu stai bine aici? 

— Crezi că nu am văzut ce a păţit Andries de Vries? 

Aruncă ceaşca în cort, o izbucnire pe care nu a anticipat-o. 
Vinul se prelinse pe pânze, ca sângele vărsat. 

Se uită la mizeria pe care a făcut-o, apoi se încruntă şi se 
întoarse, de parcă ar fi fost greşeala altcuiva. Zâmbetul îi 
reapăru. 

— Băiatul era un criminal, spuse el. Ştii câţi oameni a omorât? 

— Din ordinele tale. Se ridică. 

— Din ordinele mele? 

Se duse la uşa cortului şi stătu acolo cu mâna-n şold. 

— Aşa crezi? 

— E adevărat. 

— Nu înţelegi. Eu încerc să menţin ordinea aici cum pot mai 
bine! Ştii cât de greu îmi este? Nu înţelegi ce vreau să fac? 

Ea se uită lung la el. 

— Unii dintre oamenii de aici sunt imprevizibili. Nu ai văzut ce 
schimbat e Zeevanck de la naufragiu? 

— Zeevanck face ce-i ordoni, ca şi ceilalţi. 

— Doar eu te ţin departe de diavol, Lucretia. Dacă nu eram 
eu, ti-ar fi făcut ce i-au făcut lui Andries. 

Era aşa convingător. Vocea lui te putea hipnotiza, trebuia să-ţi 
repeţi la nesfârşit ceea ce ai văzut cu propriii ochi. Aproape îl 
credeai, cu zâmbetul lui poznaş şi sprâncenele ascuţite, că toate 
crimele astea erau o glumă nevinovată. 

— Hai, lasă, zise el întinzându-i din nou ceaşca, viaţa e prea 
scurtă pentru a fi aşa nefericită. 

Ea se întoarse. 

— M-ai văzut vreodată omorând pe cineva? zise el. 

— Eşti prea inteligent să faci asta. 

— Desigur, nu crezi că aş putea opri ce se întâmplă aici, de 
unul singur, nu? 

Când nu-i răspunse, îşi luă pălăria de pe pat: 

— Sunt insultat, doamnă. 

Ea se uită la el. El credea, se gândi ea, chiar credea că s-a 
purtat urât cu el. 

— Văd că tu consideri că sunt chiar dracul în persoană, spuse 
el. 

— Eşti ruda lui, cel puţin. 

Oricum l-ar fi insultat, îi trecuse repede şi se aşeză din nou pe 
patul ei îngust, medalionul de aur strălucindu-i pe gulerul 
cămăşii, sorbind din vinul companiei, simțindu-se în largul lui. 

— Vino, aşază-te lângă mine, Lucretia. 

— Sunt femeie măritată, Jeronimus 

— Căsătoria. O formă de sclavie. Este nedrept ca o femeie să 
aparţină unui singur bărbat. Toţi oamenii o doresc, iar dorinţa 
vine de la Dumnezeu. Ne amestecăm în legile fireşti ale 
Domnului. 

— Este nedrept ca o femeie să aparţină unui singur bărbat, 
spui tu, dar totuşi nu laşi pe nimeni să se apropie de mine. 

Putea să se joace cu cuvintele toată noaptea, dacă asta voia. 

Nu o luă în seamă, zâmbi, ca şi cum încăpăţânarea ei era doar 

un truc să-l ademenească şi mai mult. 

— Sunt cel mai puternic om de pe insulă, zise el despre 
pământul lui sterp, de stânci, de parcă ar fi vorbit de Spania. 
Puterea nu te excită? 

— Domnule comerciant, chiar nu văd de ce crezi că vreau să- 
mi faci curte, chiar dacă nu aş avea un soţ care mă aşteaptă în 
Java. Altele par să te găsească atrăgător, cât despre mine, mai 
degrabă m-aş combina cu un gândac. 

Se ridică, uimit de remarca ei. 

— Nu ştiu ce am făcut să-ţi merit disprețul, zise el. 

— Eşti un hoţ şi un criminal. Ar trebui să te iubesc pentru 
asta? 

— Sper ca în timp să-ţi dai seama că nu sunt nici una din ele şi 
ca Dumnezeu să-ţi deschidă ochii să vezi adevărul. 

Se ridică, se opri o clipă şi-i aruncă o privire de om rănit, de 
parcă ar fi fost un soţ nedreptăţit şi plecă. 


x xk * 


Pielea lui Coenraat e palidă, îi poţi vedea venele albastre prin 
ea, pare aproape transparentă în strălucirea lămpii. Se plimbă cu 
degetul de-a lungul unei vene de-a lui, simţindu-i pulsul de la 
încheietură. 

— Poţi opri ce se întâmplă? îi şopti ea. 

— Ce-ţi pasă de câţiva muncitori şi fermieri? 

— Când va veni vasul... 

— Nu vine nimeni după noi. Jeronimus e singura noastră 
salvare. 

— Coenraat... 

— Nu am eu grijă de tine, femeie? Nu-ţi face griji cu astfel de 
lucruri. Nimeni nu-ţi va face nici un rău aici. 

Îi puse uşor mâna pe un sân. 

— Mi-e frică. 

— Nu are de ce să-ţi fie frică. Ţi-am spus. O să am grijă de 
tine. Mereu. 

— Ce o să se întâmple cu tata? 

— Nimic. Jeronimus nu vrea să-l piardă. 

— Jeronimus e nebun. 

— Va trebui să fim alături de el, femeie. El e singura noastră 
scăpare. Crezi că mie îmi plac toate crimele astea? Dacă ne 

împotrivim, ne vom trezi cu Steenhower la uşă cu un topor în 
mână. 

Simţi atingerea moale a bărbii lui pe piele. Mâna lui era între 
picioarele ei, care se deschid convinse de blândeţea lui. Treptat 
deveni conştientă de o anume senzaţie de plăcere, pentru prima 
oară. Se gândea probabil că aşa trebuie să se simtă o pisică 
atunci când e mângâiată. 

— Ai încredere în mine, Judick, şopti el. 

Avea nevoie de consolarea şi atingerea lui. Avea atâta nevoie 
încât în loc să-l apuce de umeri ca el să-şi croiască drum spre ea, 
ea l-a înlănţuit cu braţele, îmbrăţişându-l aşa cum face o soţie cu 
soţul ei. 


x xk * 


În dimineața următoare, Fasolică, Allert Jansz şi Jonas van 
Luyck ieşiră la pescuit. II strigară pe predicator să le împingă 
pluta în apă. 

Sărmanul tata. Haina lui neagră era numai zdrenţe, pantofii lui 
lustruiți cu cataramă erau putreziţi de la apa de mare, rigizi ca 
oţelul. Barba-i crescuse şi vorbea de unul singur. Chiar şi burtica 
lui grasă dispăruse, iar pantalonii erau ţinuţi cu ajutorul unor 
frânghii. Ar trebui să-i fie milă de el. 

Dar totuşi; era greu să nu-şi piardă răsuflarea în timp ce se 
împiedică în marginea ascuţită ca briciul de coral şi căzu cât era 
de lung în apă. Oamenii de pe plută râseră de el, iar remarcile lor 
se auziră până pe plajă, unde Coenraat şi ceilalţi aristocrați 
priveau. 

— E inutil, zise Lennart van Os. De ce nu-l ducem unde-i apa 
mai adâncă să-l înecăm? 

— Să i-l lăsăm lui Pelgrom care vrea să-şi încerce noua lui 
sabie, zise Jan Hendricks. 

Coenraat se întoarse şi se uită la Judick. 

— Ce zici? Tu decizi. 

Tatăl ei stătea acolo, ud fleaşcă, cu gura deschisă ca un 
animal mut, aşteptând ca ea să rostească sentinţa. Hai, 
vorbeşte-mi de Dumnezeu, se gândi ea. Tu m-ai dat diavolului 
ăsta, poftim acum recompensa. 

Ei doar se distrau, dacă ar fi ştiut el. Dacă vreodată ar fi decis 
că s-au săturat de el, nu ar mai fi glumit. Ştia asta foarte bine. 

— Lăsaţi-l să ne prindă nişte peşte pentru cină, zise ea. 

Şi aşa îl privi ea toată după-amiaza, stând în apă până la brâu, 
cu undiţa pe care i-o dăduseră ei. Stătu acolo până se înseră, dar 
nu prinse nici un peşte. Işi dădu acum seama de ce tatăl ei se 
făcuse preot; nu era bun la nimic altceva. 


x xk * 


Jeronimus îi privea cum se distrau cu predicatorul. l-ar fi plăcut 
să se distreze altfel cu el, dar le-ar fi putut fi încă folositor. 
Observă îngrijorat că oamenii lui se cam plictisiseră. Fuseseră pe 
insula cu foci de două ori şi nu mai aveau nimic de făcut acolo, la 
fel şi în insula Verrader. Se gândise că au scăpat de cei care le-ar 
fi putut crea probleme în cimitirul Bataviei, dar nu ştiai niciodată, 
întotdeauna se mai putea ivi altul. 

lar băieţii aveau nevoie de ceva care să le distragă atenţia. 

Mai târziu în după-amiaza acelei zile, patrula pe plajă când 
văzu ceva. 

— la uită-te la Aldersz, îi spuse Jeronimus lui Steenhower. Ce 
face cu cuiburile alea? 

— l-am spus eu să le curețe. 

— Nu se descurcă prea bine. 

— Ce să faci, este dogar de meserie. 

— Din câte ştiu eu, nici în meseria lui nu era prea bun. 

— Nu-i prea ajută capul de pe umeri, asta-i sigur. 

Jeronimus rânji. 

— Putem să rezolvăm noi această problemă pentru el. 

Se întoarse în cortul lui şi reapăru cu una din săbiile 
comandantului, puţin cam ruginită de apa de mare de la 
naufragiu, dar încă bună pentru a fi folosită. 

Il văzu pe tânărul Pelgrom şi i-o aruncă: 

— Am o treabă pentru tine. 

Băiatul ţipă entuziasmat, de parcă în loc de sabie ar fi primit 
un pumn de monede de argint. 

— Pot să mă duc să pescuiesc cu ceilalţi? 

— E doar un peşte, spuse Jeronimus. Il tragem noi pentru tine, 
tu trebuie doar să-l tai. 

Steenhower dezaprobă. 

— Copilul asta nu poate să taie nici unt cu un topor în ambele 
mâini. Poftim, Mattys, fă-o tu. 

Mattys Beer, mai mare şi mai solid decât tânărul Pelgrom, 
apucă mânerul săbiei şi încercă să-l pună pe fugă. Dar tânărul 
Pelgrom începu să plângă şi să ţipe, implorându-l pe Jeronimus 
să-şi respecte promisiunea. Dar Beer se plictisi de acest joc şi-i 
dete o lovitură după ureche lui Pelgrom care se clătină. 

Era un lucru bun, se gândi Jeronimus. Doi oameni care se 
certau pentru a tăia capul altui om. Niciodată nu se va plictisi de 
noii lui prieteni. Era minunat. 

— O să ascut sabia, îi zise Mattys Beer cu un rânjet lui 
Steenhower. Pregăteşte-mi peştele în plasă. 


x xk * 


Era mijlocul zilei şi Coenraat era deja beat. Părea să stea 
ameţit aproape fiecare oră în ultimul timp; poate avea mustrări 
de conştiinţă, se gândi ea. Ceea ce făcuse el depăşea cu mult 
glumele rele cu care se distra în tinereţe în Ghent, când trezea în 
miezul nopţii cetăţenii aruncând cu pietre în ferestrele lor, 
îmbătându-se criţă prin bordeluri şi scandalizând matroanele. 
Acum avea mâinile pătate cu sânge şi, i se părea ei, începuse să- 
ipară rău. 

— Trezeşte-te, zise Judick zgâlţâindu-l. 

Deschise un colţ al gurii şi bolborosi ceva. Puţea ca pivniţa 
unei cârciumi. 

— Ce dracu’ vrei? ţipă el la ea. 

— Ajută-mă, zise ea. Or să-l omoare pe Aldersz. 

— Şi? 

— Nu a făcut rău niciodată nimănui. Îţi ascute sabia şi-ţi aduce 
peşte. Spune-le că ai nevoie de el. 

O împinse, lovind-o cu cotul în ochi. Nu fusese intenţionat, dar 
o durea şi o făcu să cadă pe pământ, uimită. 

— Aldersz poate să putrezească în iad, zise Coenraat. 

Ea fugi afară, se duse pe plajă cât de repede putu. Dar când 
ajunse ea acolo, era prea târziu. 


x xk * 


Aldersz se uită la ei în timp ce se apropiau, cu mâinile 
tremurându-i, cu ochii plini de teamă. Ştia ce aveau de gând. 
— Vino aici, zise Jeronimus. 

Aldersz murmură ceva zicând că trebuie să curețe un cuib, dar 
Steenhower îi dădu o palmă după ureche, calmându-l. 

— Stai aici, pe plajă, zise Jeronimus. 

Aldesz tremura aşa de tare, încât picioarele nu l-ar fi ţinut 
oricum. Era un băiat mare şi prost. Trebuie să fi ştiut ce-l 
aşteaptă. 

— Vă rog, nu-mi faceţi rău, se plânse el şi cu un brânci dat de 
Steenhower căzu. 

— Nu o să-ţi facem rău, zise Jeronimus, doar ne distrăm puţin. 

— Fac tot ce-mi cereţi, zise Aldersz. 

Jeronimus îi făcu semn lui Zeevanck. 

— Hai să-l legăm la ochi, zise el. 

— Vă rog, zise Aldersz. 

— Nu te mai plânge, băiete. Nu-ţi vom face nimic rău. E doar 
un joc. 

— Ce joc? întrebă Aldersz şi pentru o clipă Jeronimus crezu că 
o să fugă şi o să strice totul. 

— O să-ţi explic imediat, zise Jeronimus. 

Pelgrom stătea încă acolo, tremurând. Vroia să facă el treaba. 
Wouter Looes îl plesni să tacă. 

Jeronimus îi dădu lui Zeevanck o batistă de mătase din 
buzunar, cu care îl legă la ochi pe Aldersz. 

— Ce faceţi? întrebă Aldersz. 

Jeronimus nu răspunse. Aldersz stătea cu mâinile pe genunchi, 
legat la ochi şi plângea ca un copil. Jeronimus se uită în jur, îl 
văzu pe Mattys Beer făcându-şi drum pe plajă, cu sabia proaspăt 
ascuţită. 

— Nu e nevoie de asta, căpitane-general, îi spuse Wouter 
Looes. 

Jeronimus nu spuse nimic. 

— Prinde peşte pentru noi, zise Wouter. 

— Vreau să-mi daţi jos asta, se plânse Aldersz punând mâna 
pe batistă. 

Beer duse sabia jos şi Jeronimus simţi un curent de aer când o 
răsuci. Capul lui Aldersz căzu în nisip. O singură lovitură, o 
îndemânare demnă de un călău din Batavia. Corpul lui Aldersz 
căzu, sângele curgându-i şuvoaie din gât. Picioarele i se răsuciră. 

Steenhower aplaudă, iar Mattys rânji şi făcu o plecăciune. 

— Şi eu aş fi putut face asta, ţipă Pelgrom şi fugi pe plajă. 

Jeronimus ridică privirea. 

— E în regulă, puteţi să-i descoperiţi ochii acum, zise el, 
ţinându-l în faţa lui. 

Sângele se scurgea din venele de la gât. 

— Ce s-a întâmplat? Ţi-ai înghiţit limba? 

Steenhower şi Zeevanck se prăpădeau de râs. 

— l-am spus că-i doar o glumă, dar unii oameni nu înţeleg de 
glumă, zise Jeronimus lăsând capul să pice pe pământ. 

Se uită pe plajă. Lucretia îi privea. Uitaţi-vă la faţa aceea 
ursuză. Dacă fata aia ar avea puţin simţ al umorului, ar putea fi 
perfectă. 


x xk * 


În noaptea aceea l-au găsit pe Deschamps în cortul lui, 
ghemuit, nefericit într-un colț, pe pământul tare. Probabil se 
gândea că or să uite de el dacă se ascundea acolo. 

— Ce s-a întâmplat, Salomon? zise Jeronimus. Arăţi de parcă l- 
ai fi văzut pe dracul în persoană. 

jJeronimus avea o torţă. Faţa funcţionarului strălucea de 
sudoare. Se uită la ei, la băieţii van Welderens, la Jan Hendricks, 
Steenhower. Pe faţa lui se citea o teamă îngrozitoare. Un 
moment pe care merita să ţi-l aminteşti, se gândea Jeronimus. 
Poate ar putea fi repetat cândva, la un alt nivel. 

Deschamps părea să caute un mijloc de scăpare. Nu avea 
unde să fugă, dar asta nu-i împiedică pe oameni să se 
gândească. 

— Putem să avem încredere în tine, Salomon? şopti Jeronimus. 
Ştii, unii dintre aristocrați spun că nu poţi avea încredere într-un 
evreu. Eu le-am spus că se înşală în privinţa ta. 

— Poţi avea încredere în mine, căpitane-general. 

Se feri când Jeronimus se ghemui lângă el şi puse o mână pe 
el. 

— Asta le-am spus. Le-am spus că eşti loial, până la moarte. 

— Te rog, nu-mi face rău, şopti Deschamps. 

Urma să plângă, precum Aldersz. Ce frumos. 

Zeevanck începu să râdă, la fel fraţii van Welderen, 
bucurându-se de distracţie. 

— Auzi zgomotul ăla? întrebă Jeronimus. 

Era plodul lui Mayken Cardoes, care plângea în noapte. Nu are 
suficientă apă, zisese Mayken. Laptele meu a secat. Jeronimus îi 

oferea un galon de lacrimi. Bea asta. 

Deschamps dădu din cap. 

— Aud, spuse el. 

— Poţi să faci copilul să tacă, pentru noi? 

Jeronimus nu trebui să-i explice, ştia la ce se referea. 

— Te rog, nu am fost un bun servitor? 

— Un bun servitor, zise Jeronimus mângâindu-i braţul, este 
unul care face tot ce-i ceri fără să mai pună întrebări. 

— Dar e doar un prunc. 

— Exact. 

Şi Jeronimus se dădu la o parte, aşteptând să vadă ce va face. 
Era o experienţă extraordinară în alchimie. Să defineşti 
elementele: o porţie mare de frică, amestecată cu acea 
substanţă ce alcătuieşte sufletul uman. Ce este ceea ce-l va face 
să fie tare sau să se îndoaie? Era greu de ştiut până nu aplicai şi 
puţină căldură. Fascinant. 


x xk * 


Era în zorii zilei, frig. Lucretia o găsi pe Mayken Cardoes 
umblând ca o oarbă prin tufişuri, o zgudui de umeri, dar nu primi 
nici un răspuns de la ea. 

— Unde ţi-e copilul? o tot întreba ea. 

ll ţinea în braţe, dar avea corpul rigid ca un lemn. 

li trebui mult timp până reuşi să afle de la ea ce s-a întâmplat. 
Cu o noapte înainte, Salomon Deschamps a luat-o prin 
surprindere şi i-a strangulat copilul şi a aruncat cadavrul în apă 
să fie mâncat de rechini. Nu i-a spus nici un cuvânt. 

Ce fel de om putea face aşa ceva? 

Ce fel de om? 


XXVI 


În mitologia vechilor greci, zeul Pan are coarne, urechi şi 
copite de capră. Apetitul lui sexual era nesăţios, le urmărea 
mereu pe nimfele care dansau pe muzica fluierului lui. Din 
nefericire pentru el, avansurile lui erau întotdeauna respinse 
deoarece era prea urât. 

Orice om ale cărui vise de frumuseţe au fost dărâmate din 

cauza propriilor lipsuri va simţi compătimire pentru Pan, se va 
identifica cu el; oameni ca David Zeevanck, Steenhower, Mattys 
Beer, ale căror apetite sexuale au depăşit cu mult capacitatea 
lor de a le satisface. 

Şi nu numai ei. Mă refer, desigur, la aproape toţi bărbaţii. 

Un lucru interesant, pe care probabil nu-l ştiaţi; călătorii, în 
special femeile, au crezut că au auzit sunetul fluierului lui Pan 
noaptea, în sălbăticie, şi au ştiut că el este în apropiere. 
Cuvântul care a descris reacţia lor s-a păstrat din acel trecut 
întunecat. 

Acel cuvânt e panică. 


Cimitirul Bataviei 


Şi îi ţinea în sclavie, cum făcuse întotdeauna, promiţându-le o 
altă lume. 

In acest nou regat erau bogății ce depăşeau imaginaţia, 
comori şi lucruri sofisticate despre care doar ai visat. El era cel 
care le aducea visele, ţesătorul diferitelor şi minunatelor destine. 
Era cântul sirenelor ce chema către ambiţie. 

In unele nopţi când erau adunaţi în cortul lui, scotea cufărul 
comandantului şi îl deschidea cu grijă, pentru a le arăta tezaurul 
de lanţuri, medalioane, brățări şi inele, toate de aur, înfăşurate în 
catifea roşie. Asta era ceea ce compania pitise de ei, aceasta era 
frumuseţea secretă a bogăției. In faţa atâtor bogății, un om de- 
abia mai putea respira. 

Cu un gest teatral, el ridica cutia şi mai scotea o cheie cu care 
deschidea încă o cutie dinăuntru. Toţi rămâneau muţi de uimire 
când el scotea medalionul lui Constantin, în rama lui de argint. 
Era destul de mare pentru a-i încăpea în palma deschisă, îl ţinea 
sus, ca ei să-l poată vedea mai bine. Dar nu lăsa pe nimeni să-l 
atingă, să-l murdărească cu degetele lui de om de rând. 

— E cea mai mare bucată de agată din toată lumea, le zise el 
lor, vedeţi, aici, împăratul Constantin, unul dintre cei mai mari 
regi din antichitate, gravat în carul lui, cu doi centauri în hamuri 
trecând peste duşmanii căzuţi. Această piesă rară i-a fost oferită 
împăratului roman acum o mie trei sute de ani. A căzut în 
mâinile pictorului Rubens, care i-a dat-o lui Pelsaert pentru a fi 
vândută în Orient. Era destinată împăratului indian, Jahangir. 
Valorează mai mult de cinci mii de guldeni. 

Oamenii fluierară şi dădură din cap, impresionați. 

— lar asta... nici măcar compania nu ştie de existenţa ei, 
pentru că Pelsaert trebuia s-o vândă pe sub mână. 

Ridică mai sus ca să se poată vedea. Era o vază, cam de 
cincisprezece centimetri înălţime, tăiată dintr-o singură bucată 
de agată, culoarea fiind în degrade de la culoarea mierii la albul 
ca laptele, gravată cu un desen de struguri şi frunze de viţă; 
pereţii erau finisaţi aşa de bine, încât în unele locuri păreau 
transparenţi. Pe mânere erau sculptate două feţe ale lascivului 
zeu al pădurii, Pan. 

— O bijuterie inestimabilă, zise el, veche de mai bine de o mie 
de ani, dacă nu şi mai mult. Câte bijuterii putem fura când o să 
plecăm de aici cu propriul vas? 

Ştiau acum ce voiau. Care dintre ei mai dorea acum să se 
întoarcă la stricteţea vieţii olandeze, după ce au gustat din 
libertatea deplină de aici, chiar dacă ar fi fost posibil să se 
întoarcă? Viitorul era în mâinile lor. Intr-o bună zi, compania îi va 
căuta, iar în acea zi, regatul lor va avea graniţele mai mari decât 
acum. 

— Cum vom face asta? întrebă Zeevanck. 

Jeronimus sorbi o înghiţitură din coniac, iar buzele îi străluciră 
în lumina lămpii. 

— Când vor veni corăbiile să ne salveze, ofiţerii vor veni la mal 
mai întâi. Noi o să râdem, o să bem şi o să sărbătorim salvarea 
noastră împreună. lar când va fi noapte, iar ei toţi vor fi beţi, le 
vom arăta comoara pe care am păstrat-o pentru companie şi le 
vom tăia gâturile. 

Steenhower râse în sinea lui. Nu era nici unul căruia să-i placă 
mai mult să ia gâtul cuiva decât lui, se gândi Jeronimus. 

— Apoi, în întuneric vom înota la corăbii şi vom pune stăpânire 
pe ce a mai rămas din echipaj. Dacă va fi şi căpitanul cu ei, va fi 
mult mai uşor, pentru că ne va ajuta. Apoi putem folosi vasul să 
jefuim Onorabila Companie sau pe cei din Specks, pe cine om 
găsi, înainte de a ne retrage ca nişte domni bogaţi pe Coasta 
Berberă. 

— Lordul meu, Zeevanck, zise Coenraat râzând şi bătându-l 
uşor pe umăr pe funcţionar, făcându-l pe acesta să zâmbească 
precum un puşti. 

li plăcea cum suna. 

Băură şi închinară pentru viitorul lor succes. Niciodată nu li se 

păruse lumea mai frumoasă sau mai promițătoare decât în 
noaptea aceea pe insulele acelea pustii unde aveau tot ce-şi 
doreau: băutură şi femei, şi promisiunea bogățiilor şi a unei vieţi 
îndestulate. Însuşi Pan le zâmbea, arătându-le calea. Era o 
noapte frumoasă în care să trăieşti, cu sabia la brâu şi coniacul 
în stomac. 


x xk * 


— Am aici ceva ce ţi-ar plăcea să vezi, zise Jeronimus. 

Avea în poală o cutie de lemn, iar într-o mână o cheie. 
Introduse cheia în încuietoare, cu o răutate intenționată. Un om 
căruia îi plăcea să se dea în spectacol, Jeronimus al nostru. 

— Vrei să arunci o privire? 

Lucretia încercă să pară dezinteresată, dar el o cunoştea prea 
bine. 

— O doamnă ca tine nu poate rezista unei bijuterii rafinate. 

— Ce vrei de la mine, Jeronimus? 

— Nu te doare dacă te uiţi, spuse el. 

Deschise puţin cutia, oprindu-şi un suspin. 

— Te gândeşti să mă seduci în felul acesta? 

Sprâncenele i se arcuiră. 

— Domnul comandant mi-a spus despre piesa asta în timpul 
călătoriei. A fost o imprudenţă din partea lui, nu crezi? 

— Ce piesă? 

— Este o vază din tezaurul împăratului roman Constantin. 
Imaginează-ţi. Veche de o mie trei sute de ani. 

— Nu te cred, spuse ea. 

— Aparține pictorului Rubens. Pictorul acela ale cărui portrete 
sunt enorm de scumpe. 

— Arată-mi, spuse ea, curioasă. 

— Nu, zise el. Trebuie să vii aici, şi făcu semn cu mâna pe pat, 
lângă el, aproape ca o curvă. 

Se ridică în picioare şi făcu acei câţiva paşi care-i despărţeau. 
Dar cum spusese şi el, nu durea să te uiţi. Când ajunse lângă el, 
închise capacul. 

— Un sărut, zise el. 

— Nu! 

— Un prinţ ar da şi zece mii de guldeni pentru o astfel de 
bijuterie. Eu nu-ţi cer decât un sărut şi bijuteria e a ta. 

— Nu e ata ca să mi-o dăruieşti. 

— Nu? O am aici în poală. Mă pot lipsi de ea, dacă vreau. Eu 
reprezint puterea şi viaţa aici, Lucretia. Orice vrei îţi pot oferi. 

— Atunci du-mă în Batavia, să pot fi cu soţul meu. 

Se ridică în picioare, întinzând mâna. 

Ea se feri de atingerea lui. 

— Chiar asta vrei? Vocea lui deveni blândă. Chiar îţi e dor de 
acest Boudewyn? |ţi ştie el gândurile ascunse, te face el să simţi 
că fiecare zi e o bucurie şi o minune, la el visai tu când 
traversam oceanul, când am plecat din Amsterdam? 

Simţi cum respiraţia i se accelerează. Cum îndrăznea să ştie 
aşa de mult din ceea ce gândea şi simţea ea? 

li mângâie părul. 

— Eşti o doamnă aşa de frumoasă. Ai fost făcută să porţi 
bijuterii. Dar era să uit. Soţul tău doar le lustruieşte pentru ca 
altele să le poarte, nu-i aşa? 

— Nu-mi pasă prea mult de astfel de lucruri. 

Zâmbi uşor, citindu-i în suflet din nou. 

— Frumoasa mea Lucretia, vrei să străluceşti, nu-i aşa? Vrei să 
străluceşti ca paradisul, vrei un bărbat care să te facă doamnă 
mare, regină. 

Simţi degetele lui pe obraz şi tresări de parcă ar fi fost arsă. 

— Nu mă vei avea niciodată, zise ea. 

— Un singur sărut şi tot ce e în cutie îţi va aparţine. 

— Pleacă de lângă mine! 

II împinse aşa de tare încât aproape căzu. Faţa i se schimonosi 
de furie, iar ea aştepta să fie atacată. In schimb el se întoarse şi 
ieşi din cort. 


x xk * 


Acum era rândul lui să fie chinuit. 

Era un joc de putere, curios de negociat, se gândi ea. El o 
dorea, dar nu o va lua cu forța. Vroia ca ea să i se dăruiască de 
bună voie. Să fi fost din pricină că se temea să folosească singur 
violența, deşi era evident că-i plăcea s-o privească, sau era din 
vanitate? 

Îl va lăsa să se zbată în propriul ei cârlig. Era un lucru 
impresionant: vroia aşa de mult s-o atingă, dar totuşi îi permitea 
să-l respingă. Pentru un om aşa de deştept, nu avea nici un pic 

x xk * 


Dar nu toate femeile din regat dormeau tresărind sau singure. 
Judick Bastaniez se cuibărea în braţele monstrului ei şi se bucura 
de căldura trupului lui, de părul lui de pe piept ce-i gâdila obrajii, 
sămânţa monstrului scurgându-se rece printre coapsele ei. 

Pânzele cortului fluturau în vânt, iar păsările singure se 
chemau una pe alta în întuneric. Căzuse din grațiile Domnului. 

Puteau exista susţinători ai ei, se întreba ea, într-un ţinut unde 
virtutea şi păcatul nu erau interzise? 

Incercase să-l urască, să i se supună doar din necesitate. Dar 
nu se aşteptase la atâta tandreţe din partea lui, nu se aşteptase 
ca monstrul să se poarte aşa frumos cu ea. Era greu să urăşti 
când trebuia să-ţi concentrezi mintea asupra acelei un în fiecare 
clipă pentru a nu fi uitată. 

Coenraat nu era aşa îngrozitor, îşi spunea ea. Doar că, dacă el 
nu suferise vreodată, îi era greu să-şi imagineze că alţii suferă. 
Nimeni, în afară de el, un băieţel răsfăţat care nu se maturizase, 
nu avea sentimente. Jucăriile lui din copilărie deveniseră acum 
bijuteriile ieftine şi femeile, se ducea la execuţii împreună cu 
tovarăşii lui aristocrați şi se îmbăta. 

Totuşi trebuie să fi simţit ceva pentru ea, pentru că se purta 
frumos cu ea, o adăpostise de necazuri. Tatăl ei avusese 
dreptate până la urmă, dacă nu ar fi fost Coenraat, ea şi-ar fi 
petrecut zilele în cort cu Sussie şi Tryntgen şi celelalte femei. În 
final, lucrurile ieşiseră bine pentru ea. 


x xk * 


Lucretia era şi ea trează, cu un muc de lumânare aprins. 
Stătea acolo aşteptând ca el să vină, tresărind la fiecare pas pe 
care-l auzea în întuneric. Adormi chinuită, vântul din sud 
aducând cu el lapoviţă. Sări la auzul unui țipăt în noapte. 

Şi ei îl aud, pe plajă, unde predicatorul încearcă să doarmă 
adăpostit pe stânci, împreună ce ceilalţi meseriaşi care muncesc 
pentru stăpânii regatului. Maestrul Jansz ştie că ucid din nou şi 
se uită speriat peste umăr în timp ce se aruncă în apele 
întunecate ale lagunei şi se îndreaptă spre canal, ţinându-se de o 

bucată de lemn din epavă, spre silueta întunecată a insulei cu 
foci, de partea cealaltă a canalului. 


x xk * 


Jeronimus se uită în ochii soldatului îndreptaţi spre panglica 
albastră pe care o răsucea între degetele lui pline de bijuterii. 
Hans o recunoscu, desigur, deşi până acum nu fusese spus 
nimic. 

— Se spune că atunci când un bărbat îşi ia o soţie, o 
transformă în sclavă şi îl jigneşte pe Dumnezeu, pentru că nu e 
ceva firesc. Pentru că bărbaţii întotdeauna vor tânji după femei 
şi doar folosirea în comun a femeilor face ca o societate să fie 
liniştită. Nevoia de femei îi face bărbaţi să se ducă la luptă. 

Dacă se auzea sau nu, era greu de spus. Hans Hardens nu-şi 
luase ochii încă de la panglică. Intotdeauna au existat obiecte 
care puteau vrăji un bărbat; pentru unii, acestea erau monedele, 
pentru că reprezentau lăcomia lor, pentru Hans, era panglica, 
deoarece reprezenta vina lui, iar fără ea ar fi fost liber. 

Jeronimus ridică panglica sus, pentru ca Hans să se uite la ea 
cu atenţie. 

— Ea nu va mai avea nevoie de ea, spuse el. 

Hans luă panglica şi o strivi în pumn. Să o păstreze, sau să o 
arunce în vânt? El trebuia să decidă. Spuneau că ea s-a luptat. 
Pelgrom a trebuit să stea pe picioarele ei, în timp ce Michel 
Liebent şi Gysbert van Welderen o ţineau de mâini, iar fermierul 
Hendricks făcea treaba. 

Strangulată cu propria panglică. 

Era înfiorător, dar făcea parte din alchimia sufletelor. 


x xk * 


Zeevanck stătea la intrarea cortului, privind-o de sus în jos, 
privind-o cu câtă insolenţă putea avea un bărbat, încercă să se 
uite şi ea la el, dar răutatea din ochii lui o făcu să-şi întoarcă 
privirea. Când se gândea că fusese unul din funcţionarii 
comandantului. 

— Frumoasă Lucretia, zise el. 

— Simţi mirosul ăla? întrebă ea. 

işi întoarse capul pe jumătate, gândindu-se la ce a vrut să 

spună. 

— Miroase a diavol. 

Râse, înțelegând în sfârşit ce a vrut să spună. Apoi o apucă de 
încheietura mâinii, trăgând-o spre el. Işi pusese o mână pe faţa 
ei. 

— Sau poate e doar respiraţia ta, zise ea. N 

li strânse maxilarul mai tare şi păru încântat când ea ţipă. In 
cele din urmă îi dădu drumul. 

Avea lacrimi în ochi, dar încerca să nu le lase să cadă, ca să 
nu-i ofere această satisfacţie. 

— Te crezi aşa grozav când nu sunt decât femei şi copii pe 
care să-i necăjeşti. 

Ridică din umeri, neafectat de insultele unei femei, se aşeză 
pe patul ei şi rânji la ea cu dinţii lui îngălbeniţi. 

— Doamnă trufaşă, spuse el. Am auzit diverse lucruri despre 
tine. Plângeri. 

— De la cine? întrebă ea, deşi ştia bine cine-l trimisese. 

Zeevanck scoase cuțitul, se jucă cu el, lăsând lumina să pice 
pe lamă. Erau gesturile unuia căruia îi plăcea să se dea în 
spectacol. 

— Un individ ciudat, Jeronimus al nostru. Un romantic. 

— Romantic! 

— Nu râde de mine, doamnă, că-ţi iau gâtul, spuse el blând, 
de parcă i-ar fi spus vorbe dulci. 

Dar îl văzuse cu ochii ei pe David Zeevanck tăind gâturi şi ştiu 
că singurul lucru care stătea între ea şi lama lui era Jeronimus 
Cornellisen. 

— Ce vrei de la mine? 

— Eu nu vreau nimic, doamnă. Jeronimus te vrea. Dacă ar fi 
fost după mine, te-aş fi aplecat peste masă imediat şi aş fi luat 
ce vroiam, fie că doreai, fie că nu. Dar Jeronimus e un om blând. 
Nu e dur şi necioplit ca noi. Are o delicateţe aparte. 

— Nu vrea să-şi murdărească mâinile. 

— Nu ar trebui să vorbeşti aşa despre el. Dacă nu ar fi fost el, 
ai fi făcut servicii tuturor. Şi cu limba aia a ta ca de viperă, aş 
îndrăzni să spun că ai fi sfârşit prin a fi pradă rechinilor. 

Se ridică şi veni spre ea. Infruntă-l, se gândi ea, arată-i că nu 
ţi-e frică, chiar dacă îţi e. 

O apucă de păr cu mâna stângă, trăgând-o. Cuţitul era la gâtul 
ei, putea să-i simtă lama ascuţită pe piele. 

— Uite ce vreau, domnişoară trufaşă. Vreau să aud că ai fost 
bună cu căpitanul nostru, aşa cum ar vrea el să fii. Dacă nu, vai 
de pielea ta. 

— Jeronimus nu-ţi va permite. 

Râse, pe neaşteptate: 

— Te bazai pe asta, nu-i aşa, târfuliţo? 

O trase mai tare de păr făcând-o să-şi lase capul pe spate şi 
să suspine de durere. 

— Dar aici te-ai înşelat. Jeronimus s-a săturat de jocurile tale. 
Vrea să ştii că nu te va mai proteja. Mâine să te duci în cortul 
femeilor, cu Tryntgen, şi Sussie, şi Bottschieters. Vei vedea că eu 
şi Steenhower nu suntem la fel de blânzi ca Jeronimus. 

Se apropie mai mult de ea, suflându-i cu respiraţia lui urât 
mirositoare în faţă. Era la fel de respingătoare ca aceea a unei 
capre. 

— l-am promis să-i arăt lui Pelgrom cum să i-o tragă unei 
femei în cur, zise el şi-i dădu drumul. 

Picioarele nu o mai ţinură. Căzu pe covor, cu picioarele 
tremurându-i. Nu-şi putea controla respiraţia, simţea mii de ace 
în mână, simţea cum o să-i amorţească mâna. 

Zeevanck ieşi râzând. 


x xk * 


Îi dăduse o zi să se gândească. 

In noaptea aceea Jeronimus apăru din nou la uşa cortului ei. 
Buzele îi erau umede, barba pătată de vin rubiniu, cu ochii 
strălucitori. Băuse. 

Ea se ridică. 

— lubito, şopti el. Ai trimis după mine? 

— Intră, zise ea. 

Începu să-şi desfacă nasturii, lăsându-şi rochia să alunece de 
pe umeri. Ochii lui erau plini de lăcomie. Mai văzuse privirea 
asta, când bărbaţii se holbau la aur, băutură sau femei. Dacă 
asta voia, era mai bine să fie batjocorită de un bărbat, decât de 
doisprezece. Era mai bine decât soarta pe care i-o oferea 
Zeevanck. 

Lăsă ca rochia să-i pice pe podea, apoi lenjeria intimă. 
Jeronimus înaintă, îi cuprinse sânii în mâini şi o sărută pe buze. 
Mirosea a vin stătut. 

Crezu că va termina repede, cum se întâmpla cu Boudewyn, 
dar Jeronimus nu se grăbea. inchise ochii în timp ce el îşi scoase 
hainele, întorcându-şi privirea când se lungi lângă ea. 

Dacă credea că va pune stăpânire pe ea posedându-i corpul, 
se înşela. Tot îl va mai sfida. 

Stătea pe pat, nemişcată ca o moartă, lăsându-l să facă ce 
vrea. Dacă un om putea suporta să fie torturat pe roată, atunci şi 
o femeie putea suporta scârba unui viol delicat. Işi aminti cum 
bărbaţii aceia o mânjiseră cu gudron şi murdărie; acum străinul 
acesta, nebunul acesta o va viola când va avea chef. 

Nu m-am gândit vreodată că va trebui să fac atâtea lucruri să 
supraviețuiesc. De fapt, viaţa ei se terminase în noaptea aceea 
pe Batavia. Ce se va întâmpla cu viaţa asta de care se agăța, cu 
această nouă Lucretia van den Mylen, nu ştia. 

Ştia în schimb că nu va uita vreodată mirosul lui; nu neplăcut, 
dar cu ochii închişi şi surdă la murmurele lui, mirosul deveni 
singurul lucru pe care-l simţea. Mirosul de vin şi transpiraţie şi 
parfumul furat al comandantului îi rămăseseră în nări mult timp 
după ce el terminase şi stătea peste ea, satisfăcut. 

Ascultă respiraţia lui profundă, la zgomotul valurilor ce se 
izbeau de recif, la vuietul vântului ce sufla neîncetat, înnebunind- 
o. Incă o zi în care a supravieţuit în regatul noului ei iubit, aşa de 
departe de Amsterdam şi chiar mai departe de Dumnezeu decât 
şi-ar fi imaginat vreodată că ar putea ajunge. 


x k * 


Judick se dusese afară în întuneric să-şi facă nevoile şi auzi 
voci ce veneau din faţa cortului lui Jeronimus şi se apropie pe 
furiş. 

— Ce-o să faci când va veni vasul? auzi ea vocea unuia din 
fraţii van Welderen. O s-o iei pe Bastaniez cu tine? 

Il auzi pe Coenraat spunând: 

— Bineînţeles că o s-o iau cu mine. Nu prea se cade în Olanda, 
dar aici se poate. Noi ne facem propriile legi. 

— Eşti ciudat, Coenraat. 

— Poate, dar ştiu ce vreau. 

Nu prea se cade în Olanda, dar aici se poate. Auzindu-l 
spunând asta o răni mai mult decât şi-ar fi imaginat. Se mira că 
putea fi jignită de părerea unui monstru. Dar era totuşi un 

monstru aşa tandru şi cu părul de pe corp atât de blond. 


XXVII 


Nu se ştie prea bine, pentru că prea puţini au trecut prin aşa 
ceva, dar se pare că o victimă simte o simpatie mare, dacă nu 
chiar dragoste pentru călăul ei după un anumit punct din 
suferinţa ei. De fiecare dată când călăul o eliberează de durere, 
refuză să mai strângă puţin şurubul, decide să termine pentru 
acea zi, este privit ca fiind bun. Legătura dintre călău şi victimă 
poate deveni la fel de puternică ca aceea dintre iubiţi. Dacă ar fi 
să apăr acţiunile lui Judick de pe insulă, cu siguranţă că aş 
compara-o cu cei care o acuză, iar aceia ar fi mulţi. Cei mai 
aprigi critici ar fi probabil aceia care nu au cunoscut vreodată 
durerea şi pericolul în formele lor extreme. 

În ceea ce mă priveşte, sunt mai curios cu privire la tatăl ei, 
care şi-a pierdut soţia şi familia din cauza unui măcelar, care 
într-o zi l-a auzit pe Steenhower lăudându-se cum i-a strivit capul 
cu un topor lui Willemyntgie şi cum i s-au împrăştiat creierii pe 
cizmele lui, dar care se îngrijorează mai mult pentru că nu are 
oţet sau ulei pentru iarba pe care o mănâncă şi care visează mai 
mult la mirosul de hering fript decât la soţia şi la copii lui care nu 
mai sunt. 

Apoi transformările suferinţei şi reacţiile omului la ele sunt 
nelimitate. De aceea nu m-am plictisit încă de aceste ritualuri 
nesfârşite de mutilare chiar şi după ce am asistat atâta timp la 
ele. 


Cimitirul Bataviei 


ÎI găsi stând pe plajă, mai nefericit ca niciodată, ca un câine 
care fusese biciuit prea des de stăpânul lui. Se aplecă deasupra 
lui, dorindu-şi să fi fost mai puternic şi să fi căutat altceva în 
afară de Dumnezeu care să-l facă bun. 

— Tată, spuse ea. 

— Nu mai pot continua aşa, spuse el. 

— Toţi suferim. 

— De-abia am ce să mănânc, tot mestec o jumătate de piele 
de focă sărată, mănânc iarbă şi de-abia am o gură de apă să 

beau, în timp ce ei au din belşug. Toată ziua muncesc ca un 
sclav pentru diavolii ăştia. Nu văd cu ce am greşit de L-am 
supărat pe Dumnezeu aşa tare ca să mă pedepsească în felul 
ăsta. 

— Trebuie să fii puternic şi să ai încredere că El ne va ajuta să 
trecem prin această judecată. Ca lov. 

El dădu din cap. 

— Sunt aşa de slăbit încât abia mai pot sta în picioare. Ca un 
câine speriat care te face să vrei să-i dai mai multe şuturi, se 
gândi ea. Văd că, în ciuda credinţei tale în El, Dumnezeu a fost 
prea nemilos cu tine. Dar poate că asta este parţial o judecată a 
caracterului tău, deşi îmi pare rău s-o spun. 

— Nu trebuie să-i laşi să te vadă aşa, zise ea. 

— Dacă într-o dimineaţă ai să mă găseşti măcelărit de către 
aceşti diavoli, nu trebuie să suferi, trebuie să înduri pentru ca ei 
să fie duşi la judecată în faţa judecătorilor lor. 

Judick închise ochii, imaginându-şi-l pe tatăl ei mort, pe 
Coenraat torturat pe roată. O imagine mai dureroasă decât alta, 
dar nu în ordinea pe care odată ar fi ales-o. 

— Toţi trebuie să ne pregătim să-L întâmpinăm pe Dumnezeu 
la Judecata de Apoi, îi zise el. 

Şi ce să-l spunem? se gândi ea. Cum o să mă judece El pentru 
gândurile pe care le am, pentru modul în care m-am purtat? 

Il văzu pe Jeronimus mergând ţanţoş pe plajă. Când îl văzu pe 
tatăl ei păru şi mai bine dispus. Ştia la ce se gândea: aici are o 
pradă. 

Ţipă la Jan Hendricks arătându-i-l pe tatăl ei. 

— De ce mai e omul ăsta aici? 

— Vreţi să scap de el? întrebă el şi-şi duse mâna la sabie. 

— Ce altceva putem face cu el? 

— İl putem folosi să ne exersăm cu sabia, zise Hendricks. Să 
ne închipuim că e Weibbe Hayes sau unul de-al lui. 

Jeronimus păru să se gândească. 

— Să aduc frânghia? zise Hendricks. 

Ce să fac dacă vorbesc serios, se întrebă Judick. Să mă arunc 
între el şi bruta aia, să încerc să-l salvez cu preţul propriei vieţi? 
Sau să-mi întorc spatele din nou, bucuroasă că am scăpat cu 
viaţă? 

Jeronimus păru să se gândească ce să facă, cântărind probabil 
ce să aleagă: între spectacolul sângeros al unui prezicător de 

dezastre care ţipă şi ideea de a nu-l mai avea prin preajmă ca 
să-l chinuie. 

— Nu, lasă-l, zise Jeronimus cu un suspin. S-ar putea să avem 
nevoie de el mâine. 

Se părea că tatăl ei nu îşi pierduse folosul, chiar dacă acesta 
consta în a le servi lor drept distracţie de cea mai joasă speţă. 

Şi astfel şi ea fu scăpată de dificila decizie de a-l salva pe el 
sau a se salva pe ea. 


x xk * 


Vine un moment în care oroarea nu mai impresionează, când 
mintea se închide. Lucretia simțea că se află într-un astfel de 
moment. Stătea în acelaşi loc în afara cortului ei, zi după zi, 
culegând margarete, uitându-se la reciful îndepărtat. Ce tentaţie 
se afla în valurile acelea cenușii. 

— Ştiu la ce te gândeşti, spuse o voce. 

Era un schelet cu barbă şi cu ochii ca de nebun, îmbrăcat în 
zdrenţe. 

— Pastore? 

— Sinuciderea este un păcat pedepsit cu mult chin în viitoarea 
viață. E la fel de mare ca acela de a ucide. 

— Cuvântul Domnului este fără ambiguitate. 

Se ridică şi se întoarse încet prin tufişuri la cortul ei anticipând 
altă noapte în compania diavolului, pradă manierelor lui alese, 
cuvintelor lui dulci ca mierea, mâinilor lui lacome. 


A douăzeci şi şaptea zi din iulie, anul de graţie 1629 


A doua zi cerul era senin, vremea frumoasă, iar marea fără 
valuri. Curajosul căpitan-general era în fruntea trupelor sale, 
îmbrăcat în mantia roşie, elegantă a comandantului, cu o pană la 
pălăria lui neagră, înaltă, plimbându-se mândru ca un păun prin 
faţa cortului. 

Lucretia stătea pe plută, palidă şi cu faţa împietrită, în timp ce 
Jeronimus venea ţanţoş de la sediu împreună cu Zeevanck, 
Steenhower şi aristocratul van Huyssen, râzând ca nişte băieţi ce 
plecau la agăţat. 

Merse prin apa puţin adâncă ajutat de doi dintre dulăii lui, 
Allert Jansz şi Matys Beer. 

— Doamna mea a venit cu noi să vadă spectacolul, băieţi! 

Scoase o pungă de mătase din mantie şi luă din ea o piatră. 

— Un rubin pentru cel care ucide cei mai mulţi trădători! 

Se auziră mai multe aclamații. Măcelarii erau bine dispuşi în 
dimineaţa aceea. Mai multe fileuri pentru cuțite, mai multe 
antricoate de tăiat. 

Se aşeză vizavi de ea pe plută, în timp ce oamenii o 
împingeau de pe plajă. Era într-o dispoziţie debordantă, 
dimineaţa aceea urma să fie o distracţie obişnuită sub un soare 
de iarnă. Trebuie să ai inima liniştită, se gândi ea, când te duceai 
la luptă cu săbii, ştiind că inamicul nu e înarmat. 

Lumina ce se reflecta în apă îi rănea ochii, erau doar câteva 
valuri uşoare în mijlocul canalului în timp ce ridicară pânzele şi o 
porniră spre vest, spre insula cu foci. Jeronimus o prinse uitându- 
se la el. 

— Nu fi aşa de posomorâtă, nu o să păţesc nimic. 

Şi avea dreptate. 

El se gândi că ea îl iubea. 


x xk * 


În timp ce se apropiau, nu era nici urmă de trădători. 

— Unde se ascund nemernicii ăştia? întrebă van Luyck. 

Lucretia se uită la fraţii van Welderen, la Jan Hendricks şi la 
ceilalți; ochii le străluceau ca la nişte oameni înfometați înainte 
de banchet. Numai sângele şi sexul puteau să facă un bărbat să 
arate aşa. Ce întorsătură ciudată a destinului: dacă nu ar fi fost 
reciful, David Zeevanck ar fi fost în castelul Batavia acum, cu o 
pană în mână, şi nu cu o sabie, copiind facturi legate de 
încărcătură. 

Lucretia se ruga ca soldaţii lui Weibbe să câştige cumva. 
Păreau slabe speranţe ca aşa ceva să se întâmple. 

Pelgrom fu primul care cobori de pe plută. Se împiedică de 
corali şi căzu cât era de lung în apă. Bărbaţii râseră de el. 

— la-o uşurel, îl certă Jeronimus încet, sunt destui aici, pentru 
toţi. 

Câţiva dintre ei îşi amintiră cum s-au distrat pe insula cu foci 
şi erau nerăbdători. Era ca şi cu foamea, se gândi ea. Aveau 
nevoie să ucidă să-şi umple stomacul, altfel ar fi suferit. Băiatul 
Pelgrom vroia să le dovedească celorlalţi de ce e în stare, ca un 

puşti care aruncă cu bani primei lui târfe. 

Jeronimus îi văzu expresia feţei. 

— Hayes şi restul sunt nişte trădători. Vor primi ceea ce 
merită. O să vezi un spectacol măreț astăzi. 

— Nu sunt înarmaţi. 

Ridică din umeri, de parcă i-ar fi spus ceva fără importanţă. 

Când pluta ajunse în apele puţin adânci, bărbaţii săriră în apă, 
mergând precauţi prin apa de culoarea cafelei, prin noroiul gros 
amestecat cu scoici. Trebuiră să-şi păstreze cizmele, ceea ce le 
îngreuna mersul. 

Jeronimus stătea pe plută. 

— Tu de ce nu te duci cu ei? întrebă ea. 

Nu-i răspunse. Adoptă o poziţie eroică, cu mâinile în şold, 
căpitanul-general care supraveghea câmpul de bătaie. 

— Eşti un laş, îi spuse ea. 

— Un laş? Păi, după cum ai spus şi tu, nu sunt înarmaţi. 

Nu era nici urmă de soldaţi. Insula cea lungă era mult mai 
mare decât cimitirul Bataviei. Poate că s-au ascuns, se gândi 
Lucretia. 

Poate că nu o să fie nici un omor. 

Oamenii lui înaintau cu succes prin apa puţin adâncă. Noroiul 
era înşelător, câţiva dintre ei alunecară şi căzură la fund, iar 
când ieşiră la suprafaţă erau plini de sânge, deoarece se tăiaseră 
în corali. Steenhower nimeri într-o groapă adâncă de un braţ şi 
scoase un strigăt ascuţit, crezând că o să se înece. 

Fâşia de plajă nu era mai mare decât galeria de pe Batavia şi 
era înconjurată de stânci de calcar, cam până la înălţimea 
umerilor unui om. Lucretia, ca şi Jeronimus, crezu că soldaţii au 
fugit când i-au văzut apropiindu-se, dar brusc, şase sau mai 
mulţi se iviră din tufişurile de deasupra acestor stânci şi o ploaie 
de pietre se abătu asupra lor. O bucată mare de coral îl nimeri 
pe Steenhower în cap, tocmai când acesta îşi recăpătase 
echilibrul. Urlă de durere şi lăsă sabia să-i cadă. Işi puse mâna pe 
faţă, iar sângele îi curgea pe încheieturile mâinilor. 

Acum, soldaţii erau aliniaţi chiar de-a lungul stâncilor. Bucăţi 
de coral, unele de mărimea unui cap de om, se abătură asupra 
armatei mândre a lui Jeronimus, se auzeau strigăte de furie sau 
de mânie, înjurături din cauza şocului şi a surprizei. Când pietrele 
nimeriră în apa din jurul lor, câţiva oameni se duseră la fund. 
Mattys Beer vru să înainteze, dar Pelgrom se întorsese 

împleticindu-se spre plută, la fel de nerăbdător să se retragă 
cum fusese să omoare. 

Lucretia zâmbi. 

— Ai avut dreptate, zise ea. Mă bucur că am venit în 
dimineaţa asta. Mi-ai oferit un spectacol extraordinar. 

Zeevanck se împiedică în noroi şi se duse la fund. Când 
reapăru la suprafaţă, văzu că-i curgea sânge de la tâmplă spre 
ureche. 

— Soldaţii tăi chiar se pricep să se dea în spectacol. 

— Taci! ţipă Jeronimus la ea, iar vocea lui era ascuţită, ca de 
fată. 

— Mulţumesc că m-ai adus. Nu aş fi vrut să pierd aşa ceva. 

— Dumnezeule! zise Jeronimus. 

Soldaţii aveau mai mult decât pietre. Câţiva din ei se 
năpusteau pe plajă înarmaţi cu sulițe. De unde le-or fi avut? 
Chiar şi cei curajoşi ca Mattys Beer şi Wouter Looes băteau în 
retragere acum. Soldaţii îi urmară în apa puţin adâncă, râzând 
de ei în timp ce alergau. 

— Veniţi înapoi, eunuci lipsiţi de curaj! ţipă Jeronimus, care 
avea scuipat la colţul bărbii. 

Bătea din picior ca un copil. 

Steenhower fu primul care se întoarse pe plută. Stătea pe 
punte, cu părul năclăit de sânge, un şuvoi de sânge curgându-i 
din vârful nasului. Işi pierduse pălăria lui elegantă în încăierare. 

Pluta se clătina tare în timp ce ceilalţi se suiau pe ea, iar 
soldaţii lui Weibbe îi huiduiau şi râdeau de ei de pe plajă. Se 
părea că splendida lor victorie de pe insula cu foci nu se va 
repeta în dimineaţa aceea. 

Lucretia încercă să se arunce în apă, dorind să ajungă pe 
plajă, chiar şi în rochia aceea grea de catifea pe care o purta. 
Dar Jeronimus o văzu şi o prinse de mână. 

— Incotro, doamna mea? 

işi încruntă sprâncenele, iar brusc izbucni în râs. Apoi se 
întoarse şi-l lovi în coaste pe Steenhower, care zăcea pe punte, 
aproape inconştient. Allert Jansz şi Fasolică întoarseră pluta şi se 
lăsară duşi de curent. 


x xk * 


— Uite-l pe nenorocitul ăla de doctor, spuse Zeevanck. 

Ar fi trebuit să nu te arăţi, se gândi Lucretia. Te-ai gândit, 
probabil, că nu se vor deranja pentru tine. Nu ai văzut destul ca 
să ştii cum gândesc? 

— Lasă-l, Jeronimus, zise ea. E inofensiv. 

— Taci, se răsti el. 

O, uită-te la ei, caută vreo pradă uşoară pentru frustrările lor 
şi mândria lor lovite. 

— E de partea lor, zise Zeevanck. A fost de la început. 

— Nenorocitul, spuse Steenhower. 

Maestrul privea de pe plajă spre partea de sud a insulei cu 
foci. Toţi îl văzură. 

Lucretia se ridică în picioare. 

— Fugi, strigă ea, dar poate că nu a auzit-o. 

Altfel ar fi ştiut că era prea târziu. 

Trei dintre cadeți traseră barca la mal şi o porniră după el. 

Lucretia îi privi cum îl doboară. Nu credea că e nevoie de 
atâtea lovituri să ucizi un om. Sau poate că murise după a doua 
lovitură de ghioagă aplicată de Lucas Gellisz. Mai mult, se 
comportau de parcă ar fi fost Weibbe Hayes sau unul din soldaţii 
lui, pe care erau prea proşti şi prea înceţi să-i învingă. 

Lucretia se întoarse şi vomită peste bord. Cum puteau fi 
bărbaţii aşa proşti? 

Jeronimus se duse lângă ea şi-i zise: 

— Aşa ne ocupăm noi de duşmani. 

— Am văzut cum vă ocupați voi de duşmani, zise ea 
ştergându-şi gura cu dosul palmei. Fugiţi de ei. 

— Nu te gândi că data viitoare vom fi aşa nepregătiţi. 

— Tu eşti farmacist. El este funcţionar, zise ea arătând spre 
Zeevanck. Cine vă credeţi? 

— O să-i ucidem pe toţi, zise el. 


x xk * 


În seara aceea discutară despre cum trebuia să procedeze. 

— Ar trebui să folosim flintele, zise Wouter Looes. O să 
terminăm repede cu ei. 

Toți se uitară spre căpitanul-general pentru a primi acceptul 
lui. Flacăra gălbuie de la lampă pică pe fața lui posomorâtă. 

— De câte gloanțe am avea nevoie să-i supunem? întrebă 
Jeronimus. Ar trebui să ne gospodărim cum trebuie praful de 

puşcă şi gloanţele căci o să avem nevoie de ele când o să vină 
vasul să ne salveze. 
Wouter Looes se încruntă, dar nu păru dispus să se contrazică. 
— Avem mai mult de câştigat prin viclenie decât cu gloanţe şi 
praf de puşcă. Să-i lăsăm să se bucure de victorie. Va fi una 
superficială. Nu e nevoie să ne grăbim. Vom găsi o altă cale să-i 
învingem pe proştii ăştia. 


Cimitirul Bataviei, a douăzeci şi cincea zi din iulie, anul de 
grație 1629 


— Ce să facem cu Willemsz? întrebă Jeronimus. 

Sărmanul Willemsz, cu mâinile legate, se împleticea de-a 
lungul plajei. Deschamps era cu el, îl ţinea de umeri, ca şi când 
ar fi fost doi vechi prieteni, ieşiţi la plimbare. 

Jeronimus se întoarse către Lucretia. 

— L-am prins când vroia să părăsească insula, azi-noapte. 
Intenţiona să fure una din plute şi să se ducă pe insula cea 
lungă. 

— Lasă-l să plece, Jeronimus. Pentru Dumnezeu, ajunge cât 
sânge a fost vărsat. 

Ridică nepăsător din umeri, de parcă nu ar fi depins de el. 

— Fă-o pentru mine. 

Zâmbi, încântat. 

— Pentru tine, iubito? 

Rogier Deckier, servitorul, stătea în afara cortului lui 
Jeronimus, cu capul pe genunchi. Jeronimus îl văzu şi rânji la el. 

— la zi, Rogier, ai ucis pe cineva până acum? întrebă el bine 
dispus. 

Rogier tresări, de parcă l-ar fi tăiat cineva cu un cuţit. 

— Lordul meu? 

— Nu ne eşti de folos aici, în Compania Diavolului, dacă nu ai 
nici un păcat. Intreabă pe cine vrei. Intreabă-l pe predicator. 

Rogier se uita la Lucretia, mut de uimire. 

Jeronimus îl pusese pe Pelgrom să-i aducă o cupă cu vin. l-o 
înmâna lui Deckier. 

— Bea-o, spuse el. Hai, băiete, ai auzit ce-am spus. Te va 
îmbărbăta. 

Rogier o bău toată, vinul scurgându-i-se pe la colţul gurii. 
Jeronimus luă pumnalul bătut cu pietre scumpe şi i-l înmână. 

— Acum fă ce trebuie făcut. Să vedem dacă într-adevăr eşti 
unul de-al nostru. Trebuie să fii tot timpul cu ochii pe trădători, 
ştii. 

Zeevanck râse. 

— Nu face asta, zise Lucretia. 

El se uită la ea. Apoi ochii lui se îndreptară spre plajă, la 
slăbănogul dulgher, Willemsz. 

— Nu trebuie să faci asta, repetă Lucretia. 

Jeronimus zâmbi, aparent mulţumit de această dilemă. Să 
decidă băiatul. Ea ştia cum gândea el: dacă băiatul o să fie 
împotriva mea, îl voi ucide şi pe el. Perfect. 

Rogier se hotărî şi trecu pe lângă ea. Ea îl apucă de mână şi 
încercă să-i ia cuțitul. Zeevanck se băgă între ei şi o împinse. 

Rogier se grăbi spre plajă. Willemsz nici măcar nu-l văzu când 
a venit. Dar Deschamps stătu deoparte şi aşteptă până îşi 
termină treaba. Apoi îşi întinse mâna şi-i luă cuțitul, pe care îl 
curăţă cu o atenţie uimitoare înainte de a i-l înmâna înapoi lui 
Jeronimus. 

Rogier plecă şi se ascunse în tufişuri la capătul celălalt al 
insulei. Nu se întoarse decât târziu după ce se lăsă întunericul. 

Jeronimus Cornellisen, cu barba parfumată, cu pasmanteria de 
aur de pe haina lui roşie, cu un nou pumnal la brâu şi cu o 
medalie la pălăria lui neagră de fetru se admira în oglindă. Ca o 
tânără ce se pregătea să fie curtată şi să flirteze. Se uită în 
oglindă. Ce premiu, ce pradă. 

Satisfăcut, se aşeză pe pat şi rânji la ea, arătând aşa de bine 
în dimineaţa aceea de primăvară. 

Jeronimus, Jeronimus al ei care nu credea nici în Fiară nici în 
lad, dar care le crease totuşi pe amândouă, aici în cimitirul 
Bataviei. Acum era stăpânul ei, iar ea era proprietatea lui; ea 
aparţinea unui om care instaurase legea ca femeile să fie 
proprietatea comună a bărbaţilor, el care nu suporta violenţa 
fizică, dar care se simţea extraordinar când privea pe cineva 
murind. Acesta era lordul ei, iar ea regina lui, stăpână peste un 
regat de nisip şi excremente de păsări. 

Acum regele îşi îmbrăţişează regina, iar ea vede pumnalul de 
la brâul lui. 

Poate că ar trebui să-l omor acum şi să termin cu el. Direct în 
stomac şi să răsucesc cuțitul în el. Sau să-i tai gâtul, aşa cum l- 
am văzut pe Rogier făcând cu sărmanul Willemsz. 


303 


- INFERN - 


Dar nu e chiar aşa uşor să ucizi cu sânge rece, chiar dacă 
aceşti oameni găsesc că e destul de simplu. Unora dintre ei chiar 
le place, de-asta o fac. Dar când un astfel de act te umple de 
dezgust, se gândi ea, nici măcar ura nu te poate forţa s-o faci. 

Avea degetele pe teacă, dar nu se putea hotărî să-l scoată şi 
să facă ceea ce trebuia făcut. Nu putea privi un om în faţă, cum 
făceau ei, şi să-l vadă cum ochii i se închid, în timp ce moare. 

— lubito, murmură el şi-şi desfăcu cureaua şi începu să se 
dezbrace. 

Sunt prinsă în capcană de propria virtute şi astfel diavolul are 
de câştigat. 


Insula cea lungă 


Vântul sufla printre tufişuri, ridicând un nor de sare şi praf de- 
a lungul insulei. Soldaţii lui Weibbe erau strânşi unul lângă altul 
pentru a se încălzi, într-o mică depresiune din nisip, privind 
marea şi aşteptând. Hainele le putreziseră pe corp, nu mai aveau 
decât nişte cârpe. Işi făcuseră jambiere şi mantii şi pături din 
blănuri de focă, dar nu îi protejau prea bine în faţa vântului rece 
ce bătea dinspre Southland. 

Unii dintre ei se întrebau dacă aleseseră locul care trebuie. 
Presupuneau că vor afla în curând. 

Jaspersz, tremurând şi simțindu-se nenorocit, cu dureri de 
spate din cauza rănii pe care i-o făcuse Zeevanck, se gândea la 
Lucretia van den Mylen. Acum când Nanning şi Ryckert erau 
morţi, doar el şi cu Allert Jansz mai erau în viaţă şi mai puteau 
vorbi. Era greu să ştii ce întorsătură vor lua lucrurile; împotriva 
cui să îndrepţi sabia când va începe lupta. Ar fi vrut să nu fi pus 
niciodată piciorul pe vasul ala nenorocit. 


XXVIII 


E un lucru ciudat cu violenţa asta. Am observat cum îi poate 
lua minţile unui om, îl trimite pe o potecă aşa de îngustă încât nu 
mai e cale de întoarcere. Un om nu e rău tot timpul; la fel ca un 
nebun care are momente de luciditate, când înţelege că ele 
plasat deasupra unei experienţe umane normale. Dar, cu cât se 
exilează mai mult, cu atât îi pasă mai puţin de cei pe care i-a 

lăsat în urmă. În final, singurul lucru care mai calmează 
remuşcarea este şi mai mult sânge. Crima, ca şi sexul, îl face pe 
om să-şi depăşească limitele. lar când sentimentele lui sunt 
perturbate de crimă şi viol, atunci doar crima şi violul mai 
contează pentru el. 


Cimitirul Bataviei, a douăzecea zi din august, anul de grație 
1629 


Nu mai rămăseseră prea mulţi care să fie ucişi acum. Din când 
în când, ochii lor se îndreptau spre mare, înfricoşaţi, uitându-se 
după vase ale companiei pline de olandezi şi ofiţeri duri VOC. 
Nervii le slăbiseră puţin, murmure ale conştiinţei îi rodeau chiar 
şi pe oameni ca Zeevanck şi Mattys Beer. La început, când s-au 
trezit pe această insulă, cealaltă viaţă a predicatorilor şi a 
judecătorilor calvinişti rigizi li se părea mult prea îndepărtată; 
acum poate că era doar dincolo de acest orizont. Alegerile făcute 
cu uşurinţă cândva, acum erau puse la îndoială în tăcere. Acum 
simțeau primii fiori de spaimă, iar expresia de animal vânat 
apărea pe feţele călăilor regatului. 

Era greu să-ţi aminteşti că graniţele acestui regat păruseră 
cândva a fi întregul lor univers. 

Pelgrom se duse pe plajă cu Rutger Fredericks, să-l întărâte pe 
predicator care stătea acolo nefericit şi mânca iarbă pentru a-şi 
astâmpăra foamea. 

Rutger, care odată fusese lăcătuş, dar acum era un om 
important, zise: 

— E cineva prin jur care vrea nişte palme peste urechi? O fac 
eu, pentru o gură de gin. 

Se uită la predicator, care nu avea curaj să se uite la el. 

Lângă el, Pelgrom, care rânjea, zise: 

— Hai, veniţi voi, diavolilor, cu toate ritualurile voastre. Aici 
sunt, gata pregătit pentru voi. Tare-aş vrea să văd un diavol 
acum, tu nu, Rutger? 

— Cum să nu, Jan. 

Apoi, apucându-l pe predicator de păr, Rutger scoase un cuţit: 

— Cui i-ar plăcea să fie înjunghiat până moare? Pot să fac 
asta, şi chiar foarte frumos. 

Şi iat-o şi pe Judick alergând spre plajă şi ţipând la ei să-l lase 
în pace. Îl văzură şi pe ari/stocratul Coenraat, iar zâmbetul le 

dispăru; ştiau că s-a terminat cu distracţia. 

— Găsiţi-vă altă distracţie, le zise Coenraat, iar ei plecară cu 
capul în jos. 

Cum nu mai e nimeni de ucis, ca să-i facă să nu se mai 
gândească la crimele lor, se apucară să joace dame pe plajă, şi 
să bea, şi să se ducă la femei. Dar deja hainele lor scumpe se 
transformaseră în zdrenţe din cauza vântului şi a sării, iar mersul 
lor arogant şi rânjetele lor fură înlocuite de gândul că vor trebui 
să se bată cu soldaţi adevăraţi. 

Indoielile îi chinuiau, precum un vierme care le rodea curajul. 

Cu sângele pe care îl vărsai, femeile pe care le aveai şi aurul 
care strălucea, nu te gândeai prea departe, credeai că eşti 
invincibil, că plăcerea şi desfrâul vor dura la infinit. Aşa era viaţa 
unui om. Te bucurai de plăcere, dar nu te gândeai la ultima zi şi 
la judecata faptelor tale. 

Dar când nu prea mai era nici o plăcere, iar vinul şi ginul erau 
pe sfârşite, gânduri sumbre puneau stăpânire pe tine: 

Dumnezeule! 

Dacă se întâmplă ceva cu planurile lui Jeronimus? Dacă voi fi 
prins şi târât în lanţuri până în Batavia? 

Jeronimus spune că totul va fi bine. 

Dar dacă se înşală? 


x xk * 


Nobilimea din regatul lui Jeronimus juca zaruri, înşelându-se 
unul pe altul pentru o mână de arginți pe care nu-i vor putea 
cheltui niciodată. 

Steenhower aruncă zarurile pe o bucată de mătase pe care o 
întinseseră pe corali, apoi aruncă o privire nervoasă spre insula 
cea lungă. Vremea nu fusese favorabilă pentru a se putea 
întoarce acolo, în plus fuseseră toți fericiți să prevină o posibilă 
confruntare. Se amuzau în schimb inventând torturi pentru 
Weibbe Hayes, când vor pune mâna pe el. 

— Aş zice să-l torturăm cu roata, zise Steenhower. Mi-ar 
plăcea să văd asta. Să-mi introduc degetul în măduva lui şi să-l 
aud cum ţipă. 

Tortura cu roata era o imagine care le bântuia creierii; era una 
dintre cele mai sălbatice pedepse pe care judecătorii cu robă 
neagră de la curţile olandeze o dădeau. Să fii că/cat de jos în sus, 

cum numeau ei această tortură, oasele de la mâini şi de la 
picioare să-ţi fie zdrobite cu bare de fier, coapsele strivite şi 
dezarticulate să-ţi atârne, astfel încât ambele picioare să se 
sprijine de capul victimei. Câteodată, oasele rupte ieşeau prin 
pielea plină de vânătăi. Nefericita victimă era apoi legată de o 
roată şi expusă privirilor curioşilor. Putea să dureze ore până 
mureai, iar cei mai puternici rezistau chiar şi zile. 

— Nu avem nici o roată, spuse Zeevanck. 

— Ai încredere într-un funcţionar că o să se gândească la 
ceva, zise Coenraat. 

— Atunci să-l legăm de un butoi, zise Steenhower. Nu-mi pasă 
cum o vom face. 

— Întâi trebuie să-l prindem, îi reaminti Mattys Beer. 

— Bine că ne-ai spus că nu e apă pe insula cea lungă, îi zise 
Coenraat lui Zeevanck. 

— Nue. 

— Atunci cum se face că mai sunt încă în viaţă? 

— Ar fi trebuit să-i ucidem când am avut ocazia, zise Matys 
Beer. Să-i lăsăm să putrezească la soare, nu aşa a spus el? 

— Dacă nu ai fi pierdut pluta, nu ne-am fi făcut griji din pricina 
lui, îi zise Wouter Looes lui Steenhower. 

Steenhower ridică privirea. Ştia că Wouter avea dreptate şi-i 
venea să-şi taie gâtul pentru asta. Dacă bărbierul a ajuns pe 
insula cea lungă cu pluta însemna că Weibbe şi soldaţii lui ar 
putea să-i pună în gardă când va veni vasul să-i salveze. Dacă 
aşa vor sta lucrurile, vor fi distruși. 

— L-am lăsat pe Zeevanck să aibă grijă, zise Steenhower. 

— Ar fi fost bine dacă Allert ar fi ştiut cum să folosească sabia, 
zise Zeevanck la rândul lui, primind în schimb o privire plină de 
ură din partea tunarului. 

— Lasă-i pe Zeevanck şi pe Allert, îi zise Wouter Looes lui 
Steenhower. Barca era responsabilitatea ta. 

— Nu pot face totul. 

— Totul? continuă Wouter. Nu poţi face totul! Am avut o vacă 
care avea mai multă minte decât tine. Era mai folositoare. Cel 
puţin eu puteam s-o mulg. 

Lama unui cuţit străluci în soare şi Coenraat şi Mattys Beer îl 
prinseră pe Steenhower de mână. Wouter Looes era şi el în 
picioare, cu mâna la cuţit. 

— Ajunge! 

Era Jeronimus. 

— Ce se întâmplă aici? 

— Wouter l-a făcut pe Steenhower prost. 

Jeronimus zâmbi. 

— Mai e vreo îndoială în privinţa asta? 

Toţi râseră, mai puţin Steenhower; era un râs nervos, desigur, 
dar îi făcu să treacă peste acel moment tensionat. Il lăsară pe 
Steenhower în pace. 

— Uitaţi pentru ce ne aflăm aici, le zise Jeronimus. Uitaţi-vă la 
voi, ceva nu merge bine şi vă năpustiţi unul la altul. Luă o mână 
plină de monede de argint de pe bucata de mătase pe care o 
puseseră pe jos. Sunt cufere întregi cu aşa ceva, nu doar câteva 
mâini, cufere întregi pentru fiecare dintre voi, dacă aveţi curajul 
necesar. Sau vreţi să vă luptaţi unul cu altul, când nu aveţi nimic 
de câştigat? Ce vrei, Steenhower? Respect, femei? Le poţi avea. 

Tinea monedele în faţa lui. 

— Dar tu, Mattys Beer? E uşor să omori oamenii când nu au 
arme, dar să lupţi împotriva unor soldaţi adevăraţi nu e la fel, nu- 
i aşa? Vrei să fii erou, dar eşti speriat. O să fi speriat toată viaţa 
ta? 

Dădu din cap dezaprobator ca un director de şcoală în faţa 
unor copii indisciplinaţi. 

— Vă pot da tuturor ceea ce vreţi, trebuie doar să aveţi 
încredere în mine. Aveţi încredere în mine? 

Se uită la ei. 

— Aveţi? 


x xk * 


Aşa să ne ajute Dumnezeu şi să ne salveze sufletele, fără 
exceptie. II acceptăm ca şef pe căpitanul-general Jeronimus 
Cornellisen, căruia toți laolaltă şi separat îi jurăm credință. 
Dumnezeu să ne ajute, jurăm să fim credincioşi şi ascultători în 
tot ceea ce ne va ordona, iar dacă se întâmplă contrariul, vom fi 
proprietatea diavolului... 


Coenraat van Huyssen — consilier 

David Zeevanck — consilier 

Jacop Pietersz Steenhower — locotenent general 
Wouter Looes — soldat 

Gijsbert van Welderen — cadet 
Gijsbert Bastaniez — predicator 
Reyndert Hendricx — chelner 
Jan Hendricks — soldat 
Andries Jonas von Luyck — soldat 
Rutger Fredericks — lăcătuş 
Mattys Beer — soldat 
Hans Fredericx — soldat 
Jacques Pilman — soldat 
Lucas Gillisz — cadet 
Andries Liebent — cadet 
Abraham Jansz — tunar 
Hans Hardens — soldat 
Olivier van Welderen — cadet 
Jeurian Jansz — marinar 
Jsbrant Jsbrantsz — funcţionar 
Jan Selyns — dogar 
Jan Egbertsz — tâmplar 
Cornelis Pietersz of Utrecht — soldat 
Hendricks Jaspersz — soldat 
Jellis Phillipsen — soldat 
Iweis Jansz — tâmplar 
Jacop Heylwech — cadet 
Gerrit Haas — marinar 
Claas Harmansz — servitor 
Allert Jansz — tunar 
Rogier Deckier — servitor 
Gerrit Willemsz — marinar 
Abraham Gerritsz — servitor 
Jan Pelgrom — servitor 
Lenert Michielsz — cadet 
Salomon Deschamps — comerciant 


Act redactat în cimitirul Bataviei, 20 august, 1629. 


29*19' latitudine sudică, a douăzeci şi doua zi din august, anul 
de grație 1629 


Un albatros zbură de la prora vasului Zandaam, rotindu-se 
printre curenţii calzi de primăvară, privind cum vasul înainta 

printre valuri, împroşcând cu apă când se izbea de valuri. La 
distanţă, ochii lor mici par zări valurile şi spuma din jurul 
cimitirului Bataviei. Dar aceştia sunt ochi ageri, care sunt plasați 
mai sus şi mai bine decât cei ai marinarilor de pe Zandaam ce se 
îndreaptă spre sud-est faţă de recif, înaintând încet prin vântul 
neprielnic. 

Pe puntea de la pupa, François Pelsaert scruta orizontul, plin 
de frustrare. Navigau deja de treizeci şi şapte de zile; le luase 
mai puţin să ajungă în Batavia pe un vas care de-abia era destul 
de mare să navigheze prin jurul portului. Ar fi trebuit să dea cu 
ochii de insulă de mult timp. 

Oamenii trebuie să fie morţi deja, se gândea el. Trecuseră 
aproape două luni de când erau singuri pe insulă, fără prea 
multă apă şi mâncare. Ar fi un miracol dacă ar fi supravieţuit 
careva. Şi oare vreau să-i găsesc în viaţă, să dea toţi vina pe 
mine? 

Se ura pentru că avea astfel de gânduri. Scrută orizontul încă 
o dată cu ocheanul, rugându-se ca atunci când vor ajunge la 
reciful acela blestemat să existe o răscumpărare pentru sufletul 
şi reputaţia lui François Pelsaert. 


Cimitirul Bataviei 


Lucretia se duse pe plajă, îşi ridică fusta şi se lăsa pe vine în 
apă, pentru a-şi curăța murdăria dintre picioare. La ce o 
redusese el, se gândi ea. La o târfă împotriva voinţei ei, dar până 
la urmă tot o târfă. Niciodată nu o să mă mai simt curată. 

Cu picioarele goale în apă, ea îşi întoarse faţa către recif. Nu 
trebuie să fac asta, se gândi ea. Mai există o cale. Predicatorul 
spune că o să ard în iad, dar nu-mi pasă. Poate că asta merit. Şi 
ce iad poate fi mai îngrozitor decât ăsta? Incepu să înainteze 
spre apa adâncă. 

Noroiul îi aluneca sub picioare şi tresări când calcă pe o 
bucată de coral. Rochia ei grea de catifea, udă acum de apa de 
mare, o încurca la picioare. Era deja în apă până la talie. Se opri; 
nu era uşor să mori chiar dacă nu mai aveai pentru ce trăi şi nici 
o urmă de mândrie rămasă. 

Apa era rece, o făcu să-şi oprească respiraţia. Era o dimineaţă 
atât de frumoasă, marea strălucea şi era calmă, iar soarele era 
aşa de strălucitor încât o dureau ochii. 

Îşi închise ochii cu hotărâre şi continuă să înainteze. 

Auzi un pleoscăit în apă în urma ei. Incercă să ajungă la apa 
mai adâncă, calcă pe o scoică, ţipă şi se duse la fund. Apa nu era 
suficient de adâncă. Cineva o scoase la suprafaţă şi ea îl lăsă s-o 
facă. Chiar şi când nu mai avea voinţă, spiritul se dovedea a fi 
trădător, se agăța disperat de viaţă. 

Il auzi pe Zeevanck strigând după ajutor în timp ce o trăgea la 
mal. Se împotrivi tot drumul, dar când ajunseră pe plajă erau 
amândoi uzi fleaşcă şi cu răni la mâini şi la picioare din cauza 
tăieturilor de coral. 

Ea îngenunche pe plajă, scuipând apa de mare înghițită. 
Jeronimus stătea aplecat deasupra ei, cu ochii roşii de spaimă. 

— De ce ai făcut asta? întrebă el. 

Ea vărsă mai multă apă de mare. 

— Nu ţi-am dat tot ce ai dorit? Nu te-am protejat? 

Cu diavolul nu poţi vorbi. Se prăbuşi cu faţa pe solul de coral, 
urându-se pentru slăbiciunea ei. Dacă nu ar fi ezitat, poate că 
Zeevanck nu ar fi putut s-o ajungă. 

— De ce ai făcut asta? N 

Cum putea să-i răspundă? El nu ar fi înțeles. In felul lui, 
presupunea că Jeronimus Cornellisen o iubea. lar acesta era cel 
mai mare blestem al ei. 


28°59’ latitudine sudică, prima zi din septembrie, anul de 
grație 1629 


Ajunseră pe recif în a patruzeci şi şaptea zi de navigat. 

| se părea imposibil că a durat aşa de mult şi François se gândi 
la ceea ce-i spusese căpitanul guvernatorului general: aveţi 
nevoie de mine să găsiţi Batavia. Poate că dacă Jacobsz ar fi fost 
la comanda vasului, ar fi ajuns la locul naufragiului cu săptămâni 
în urmă. Oare am lăsat ca sentimentele personale să stea în 
calea salvării celor care mai sunt încă în viaţă pe insulele astea 
nenorocite? se gândi el. 

Văzu vârfurile albe ale recifului, iar Arentsz, căpitanul vasului 
Zandaam le văzu şi el. Dădu ordine să întoarcă. Frangois îl 
contrazise: 

— Nu poţi întoarce! Trebuie să existe o cale prin recif! 

— E prea periculos, domnule Pelsaert, mormăi Arentsz, dar 
privirea de pe faţa lui era clară. 

Ai asistat la distrugerea unui vas. Nu vei asista la distrugerea 
vasului meu. 

François se întoarse, cu faţa albă. Erau atât de aproape. Dacă 
ar găsi vreo cale prin recif, nu vor avea mai mult de o zi de 
navigat. Insulele acelea pe care le vedeau de la distanţă, era 
sigur că erau insulele acelea înalte pe care le văzuseră de la 
locul naufragiului. 

lar acum o altă întârziere. 

Vasul o luă spre vest, înapoi în larg pentru a căuta un alt pasaj 
pe unde să poată intra. 

Dumnezeule, fă să se termine asta odată, lasă-mă să aflu ce e 
mai rău. 


Cimitirul Bataviei 


Jeronimus ştiuse că vor avea nevoie de el în final. 

Predicatorul stătea acolo, tremurând de frig. Avea picioarele 
goale, haina îi era numai zdrenţe. Intr-un anumit moment 
pierduse şi Cuvintele Domnului care să-l consoleze. Le pierduse 
sau renunţase la ele? Asta ar fi interesant de ştiut. 

Jeronimus stătea pe scaunul mare, aşezat în dimineaţa aceea 
în afara cortului astfel încât să-i poată vedea pe toţi. Il lăsă pe 
predicator să stea în vânt atâta timp cât avu chef. Apoi îi spuse: 

— Vrem să fii emisarul nostru. 

Nu era altul mai bun ca el. Apărătorii de pe insula cea lungă îl 
vor asculta. Chiar vor avea încredere în el. Detecta o urmă de 
speranţă pe faţa bătrânului. El nu era omul care să renunţe 
vreodată la speranţa propriei salvări. 

— Am decis că aceste insule sunt prea sărace să ne ajute, 
continuă Jeronimus. Deşi am făcut tot ce mi-a stat în putere să 
păstrez pacea printre diverşii supraviețuitori ai naufragiului, 
avem nevoie de mai multă hrană şi apă decât pot eu să vă ofer. 
De aceea intenţionez să navigam cu toţii spre insulele acelea 
înalte pe care le vedeţi la distanţă. Dar, ca să facem acest lucru, 
avem nevoie de barca pe care ne-au furat-o trădătorii. 

Predicatorul aprobă, de parcă ar fi înţeles. 

— Vreau să fii intermediarul nostru. Spune-le că dacă ne dau 
barca le oferim în schimb haine, vin şi pături. După ce terminăm, 
îi vom lăsa în pace şi Dumnezeu să aibă grijă de sufletele lor. 

— O să le spun. 

Jeronimus îl studia de parcă era un copil recalcitrant. 

— Nu ştiu de ce te uiţi aşa la mine, întotdeauna m-am purtat 
frumos cu tine, nu? 

Şi bătrânul preot aprobă. 

Jeronimus zâmbi. Tocmai demonstrase: puteai să baţi un câine 
cât doreai, dacă îi aduceai un os, te asculta încă. 


Insula cea lungă, a doua zi din septembrie, anul de grație 
1629 


Weibbe îl privi pe predicator îndreptându-se spre țărm, 
fluturând un băț cu o cârpă albă în vârf. Un steag al armistiţiului. 
Asta era interesant. Şi el, care era pregătit de altă luptă. 

Pare slab, se gândi Weibbe. N-aş prea zice că primeşte porţia 
întreagă de la Jeronimus. 

— Ce-or avea de gând? şopti Teunis Claas. 

— O să aflăm în curând, zise Weibbe şi se ridică, îndreptându- 
se spre plajă. 

Două bărci erau în apa puţin adâncă. Erau aliniate la distanţa 
corespunzătoare în cazul în care ar fi avut flintele. Dar nu văzu 
aşa ceva. In plus, se gândi el, Steenhower ar fi fost singurul din 
gloata asta care ar fi ştiut de ce capăt să ţină flinta. 

— Predicatorule, ţipă Weibbe. 

Păru extrem de mulţumit să-l vadă. Faţa lui se lumină de un 
zâmbet patetic de gratitudine, de parcă Weibbe tocmai i-ar fi dat 
lui casa şi ferma lui. 

— Lăudat fie Domnul, murmură el, trădătorii s-au hotărât să 
ne lase să trăim liniştiţi. 

Weibbe era cu ochii pe oamenii de pe plută. Era o privelişte pe 
care nu o vedeai în fiecare zi. Priviţi-i cum erau îmbrăcaţi, cu 
haine stacojii şi lanţuri groase în jurul gâtului. Era ca la o 
petrecere în care el era costumat în cerşetor. Jeronimus părea 
cel mai elegant, desigur. 

Predicatorul avea lacrimi în ochi, se smiorcăia ca un copil care 
fusese certat. 

— Care-i problema? îl întrebă Weibbe. 

— Nu ştii cât am suferit. 

— Nici pentru noi nu a fost uşor. 

— Nu înţelegi. Mi-au omorât familia. Am fost nevoit să mănânc 
iarbă. Vă rog, trebuie să mă ajutaţi. 

Weibbe nu avea timp să-i asculte văicărelile. Se uită din nou 
peste umărul predicatorului către bărci. Jeronimus şi banda lui 
aşteptau ceva. 

— Ce vor? întrebă el. 

Aşteptă până când predicatorul încetă cu văicăreala. 

— Tot ceea ce vor, domnule, e barca. M-au însărcinat pe mine 
să-ţi spun că intenţionează să navigheze către insulele cele 
înalte, pentru că am cam rămas fără mâncare şi apă şi nu mai 
putem supravieţui mult unde suntem. În schimb ei îţi oferă un 
butoi cu vin bun şi două cufere cu pânză şi pături, să vă puteţi 
face haine noi. 

— Cele pe care le am pe mine îmi sunt de-ajuns, mormăi 
Weibbe. 

— Daţi-le lor barca, domnule, să se sfârşească acest coşmar. 

Weibbe se întoarse către Villers, caporalul francez. 

— Tu ai încredere în Jeronimus? 

— Doar dacă ar fi legat şi i-aş pune un căluş la gură, iar 
armele lui ar fi la mine. 

— Totuşi, cred că ar trebui să ascultăm ce are de spus. Ştii ce 
ai de făcut. 

Se întoarse către predicator: 

— Dar dacă nu avem barca asta despre care vorbesc ei? 

— Oh, dar Jeronimus e convins că o aveţi, domnule. 

Weibbe se gândi puţin. Fuseseră prevăzători să ascundă barca 
în sus pe plajă, iar pe bărbier îl ţinură pitit. Ar fi fost cazul să fie 
foarte atenţi cum procedează. 

— Spune-le că vom face pace, zise el. 

Predicatorul se apropie mai mult. 

— Vă rog, domnule, să cereţi să fiu eliberat, ca parte a 
înţelegerii. Vă implor, în numele Domnului, pentru că nu mai 
suport un singur moment să fiu prizonierul lor. S-au purtat cu 
mine îngrozitor, îngrozitor. Nici nu vă puteţi imagina cât am 
suferit. 

Weibbe schimbă o privire cu Villers. 

— Vom face tot ce ne stă în putinţă. Acum revino-ţi, 
predicatorule, căci vom avea treabă. 


x k * 


E aşa de uşor, se gândi Jeronimus, să-i faci pe oameni să facă 

tot ceea ce vrei. Însuşi Dumnezeu l-a înzestrat cu o limbă de aur; 
oriunde se ducea, oamenii îl ascultau şi făceau ce voia el. Şi cu 
fiecare zi care trecea, puterea lui creştea. 

Soldaţii lui Weibbe rămăseseră toţi cu gura căscată, de parcă 
i-ar fi vrăjit. In fundal, nemulţumiţii care scăpaseră de pe insula 
cu foci sau din cimitirul Bataviei stăteau acolo, incapabili să-i 
oprească. Se întreba care din bătăuşii ăştia neciopliţi era Weibbe 
Hayes pe care Steenhower îl detesta aşa de mult. 

— Orice vi s-a spus, zise Jeronimus, a fost o neînțelegere. Din 
păcate, îmi pare rău să admit, dar în cimitirul Bataviei au fost 
vărsări de sânge. Unii dintre ofiţerii consiliului s-au împotrivit 
disciplinei pe care am impus-o pentru a păstra hrana şi apa. 

Aruncă o privire pe plajă. Zeevanck şi cei doi aristocrați, van 
Huyssen şi Gijsbert van Welderen se conversau cu câţiva 
francezi. Totul era mult prea uşor. 

Işi reaminti că în dimineaţa aceea arăta foarte bine. Părul lui 
castaniu fusese pieptănat cu grijă, iar un medalion de aur atârna 
peste gulerul lui plisat. Ştia că arăta uimitor în acea dimineaţă 
posomorâtă, pe când proştii erau la fel de uimiţi precum puii 
care se uitau la cuțitul măcelarului. 

— Este adevărat că Steenhower v-a făcut să credeţi că e 
destulă apă aici. Eu nu am ştiut nimic până când nu a fost prea 
târziu. El şi prietenii lui au făcut asta pentru că au vrut să ne 
rămână nouă mai multă apă şi mâncare. Şi aşa au avut loc bătăi 
pentru porţii, la fel ca în prima zi, şi am fost incapabil să opresc 
vărsarea de sânge. Zeevanck şi van Huyssen nu mi-au respectat 
ordinele şi asta e tot ce am putut face să păstrez pacea între cei 
care au supravieţuit. 

— Asta nu e ceea ce ne-a spus predicatorul, zise unul dintre 
soldaţi. 

Jeronimus făcu o faţă, să arate ce credea el despre predicator. 
Cineva râse. Jeronimus, înveselit, începu să glumească cu 
mulţimea. 

— Pastorul e un om care spune multe, dar gândeşte puţin. 

Mai mulţi soldaţi chicotiră. 

— E clar că beţivul de Jacobsz nu se mai întoarce după noi şi 
că domnul comandant ne-a lăsat aici să putrezim, cimitirul 
Bataviei este prea sărac să mai putem trăi acolo, iar Zeevanck şi 
aristocrații vor să ne încercăm norocul pe insulele înalte pe care 
le vedeţi acolo. Pentru asta avem nevoie de barca furată de 

diverse persoane mizerabile. În schimb Zeevanck vă va oferi 
butoiul cu vin care ne-a mai rămas, pe care noi cu siguranţă nu-l 
vom lua cu noi. Mai sunt şi două cufere cu pânză de cea mai 
bună calitate să vă ţină de cald în nopţile astea reci. 

— Materialul aparţine companiei, zise alt soldat, unul masiv cu 
părul blond. 

Acesta trebuie să fie Weibbe Hayes, boul acela masiv. 

_ — Cred că, date fiind împrejurările, compania nu s-ar supăra. 
In schimb poate avea nădragii voştri vechi. 

Se auziră mai multe râsete. Jeronimus era încântat să aibă un 
public care-i aprecia atât îndemânarea, cât şi glumele. Chiar se 
distra de minune. 

Deschise unul din cuferele pe care le adusese cu el pe plută şi 
aruncă o bucată de brânză Gouda unuia dintre soldaţi, care o 
prinse cu uimire. Jeronimus râse şi scoase şi o pătură, pe care o 
ridică pentru ca ei s-o vadă; îi observă cât erau de emoţionaţi, de 
parcă ar fi fost de mătase, şi nu de o calitate aşa de proastă. 

— Poftiţi, luaţi şi pături. Mai e chiar şi puţin vin. Nouă ne-a 
rămas destul! Haideţi să fim prieteni din nou! 


x xk * 


David Zeevanck şi Coenraat van Huyssen îşi captivaseră 
publicul. Soldaţii francezi se îngrămădiseră în jurul lor, dornici să 
asculte ce aveau de spus. Până la urmă Zeevanck era un om 
educat al companiei, iar van Huyssen era de viţă nobilă, era 
ofiţer VOC. 

— Ce faceţi voi aici cu ei, băieţi? şopti Zeevanck, arătând cu 
degetul la Weibbe Hayes şi alţi mercenari englezi şi flamanzi de 
pe plajă. În timp ce vouă vă îngheaţă sângele în vine în fiecare 
noapte, noi avem mai mult vin decât putem bea şi femei drăguţe 
care să ne ţină de cald. Veniţi cu noi şi veţi avea de unde alege. 

Oamenii se uitară unul la altul. 

Coenraat introduse mâna în buzunar şi scoase de acolo 
monede de argint. 

— Sunt o grămadă din astea pentru cei care vin cu noi. 

— Şi unde-i putem cheltui? Să-i dăm păsărilor? 

— Asta-i partea cea mai bună. Când va veni vasul să ne 
salveze, vom fi luaţi la bord, nimeni nu-şi va putea imagina ca 
aceşti bieţi supraviețuitori să aibă curaj. Apoi vom pune noi 

stăpânire pe vas! 
Zeevanck le cercetă feţele, privind cum îşi schimbau expresia. 
— Ce ziceţi? Cu cât ne va recompensa compania, că am stat 
izolaţi aici pe insula asta uitată de Dumnezeu luni de zile? Veniţi 
cu noi şi vă veţi face singuri norocul, veţi fi propriii stăpâni. 
Ridică monedele în faţa ochilor lor. Metalul ce strălucea în 
soare îi vrăjea. 


— Haideţi acum, zise Jeronimus. Aduceţi-ne barca şi să 
terminăm odată. Să judece compania mai târziu cine a avut 
dreptate şi cine nu. Nici unul dintre noi nu vrea să mai fie vărsat 
sânge. Voi aveţi nevoie de material, iar acei oameni vor barca şi 
vor face cu voi o tocmeală cum nu se poate mai bună. 

Stătea acolo, cu mâinile în şold, şi rânjea. Niciodată nu se 
simţise atât de elocvent, atât de stăpân pe situaţie. 

Il văzu pe Weibbe uitându-se pe plajă şi făcând un semn 
discret cu capul, un semnal probabil, unui francez. Un semn că 
pot începe să bea, fără îndoială. 


x k * 


Coenraat flutură punguța: 

— Ce vă pasă vouă de companie? le spuse el francezilor. 
Argintul nostru e mai bun decât al lor şi oricum veţi primi mai 
mult. 

Nenorociţii ăştia de mâncători de usturoi. Şi-ar vinde până şi 
mama, dacă ar scoate profit din asta. Nu veţi găsi pe nimeni în 
lume mai imoral decât francezii. Nici măcar un spaniol! 

— Poftim! zise Zeevanck scoțând monedele. Luaţi banii! Sunt 
ai voştri! 

Păreau că ezită, aşa că le aruncă monedele grele pe plajă, 
unde se rostogoliră printre roci, lăsându-i să se bată pentru ele 
acolo. 

— Ce-i datoraţi voi acestui Weibbe Hayes, un olandez? Banii 
voştri nu sunt la fel de buni ca ai companiei? 

Îl văzu pe unul dintre soldaţii de pe plajă făcând un fel de 
semnal. 

Apoi cel numit Villers îşi scoase sabia şi ceilalţi făcură ca el. 

Coenraat simţi cum un jet cald de urină i se prelinge pe picior. 
Văzuse cum mor oameni înainte, văzuse destul înainte încât să-şi 
dea seama cum va fi când îi va veni rândul. 


x xk * 


Jeronimus simți gustul sângelui în gură, fața lui fu lovită de 
pietre, simţi cum saliva şi sângele i se prelingeau pe bărbie în 
timp ce îi legară mâinile la spate. 

Nu putea fi adevărat. 

Dădea din picioare disperat, nu-i venea să creadă cât de 
perfizi fuseseră. Venise cu steagul alb. Oare oamenii ăştia nu 
aveau pic de onoare? Au trădat steagul lui de armistițiu! 

Il auzi pe Zeevanck ţipând, el şi Coenraat şi masivul Gijsbert 
van Welderen fură ciopârţiţi mai jos pe plajă. Unde erau soldaţii 
lui? De ce nu făceau nimic? 

Strigăte de neputinţă se auzeau sub cerul albastru deschis. 


Cimitirul Bataviei 


Lucretia ştiu că ceva îngrozitor s-a întâmplat înainte ca ei să 
ajungă pe plajă. li auzise ţipând unul la altul tot drumul prin 
lagună. 

Steenhower sări din prima barcă şi-şi făcu drum prin apa puţin 
adâncă în faţa celorlalţi. Unde erau Jeronimus, aristocrații van 
Huyssen şi van Welderen? Simţi o urmă de satisfacţie. Atunci, 
soldaţii i-au bătut. Jeronimus trebuia să fie mort. 

Steenhower o văzu, merse direct către ea şi o trânti în tufiş. 

— Poţi să-ţi schimbi privirea aia, târfuliţo! 

— Ce s-a întâmplat? 

— Am fost trădaţi. 

— Un cuvânt ciudat, venind de la tine. 

El se aplecă deasupra ei. Dinţii îi erau ca putrezi, iar respiraţia 
lui ca de câine îi sufla direct în faţă. Avea un cap ca o ramă 
aşezată într-un unghi prost pe perete; era cel mai urât om pe 
care-l văzuse vreodată, şi pe dinafară şi pe dinăuntru, îi curgea 
sânge dintr-o rană pe care o avea la braţ, prelingându-i-se spre 
degete. 

— Eu sunt noul lider. Ceea ce înseamnă că-i preiau rolul în 
toate. Să nu crezi că voi fi la fel de blând sau de răbdător cum 

era căpitanul-general. Aşa că înfrângerea noastră nu-i singura 
veste proastă. 
Râse, o plesni şi plecă. 


x xk * 


Judick îi privea pe oameni când se apropiau spre plajă de la 
plute. Încă ţipau şi blestemau, dând vina unul pe altul pentru 
ceea ce se întâmplase. Se uită la feţele lor, dar Coenraat nu era 
printre ei. 

Căzu în nisip. 

Nici tatăl ei nu era. Presupunea că ar trebui să-i pese de ceea 
ce se întâmplase cu el. 

Apăru o umbră pe plajă. Ridică privirea. Olivier van Welderen 
era aplecat deasupra ei. 

— Soţul tău e mort, spuse el. 

Ea dădu din cap, incapabilă să scoată o vorbă. 

— L-au măcelărit. S-a dus pe plajă cu un steag de pace, iarei 
l-au măcelărit. 

— Unii nu au deloc onoare, zise ea. 

El nu înţelese ironia. 

— Presupun că acum eşti şi tu proprietate comună, zise el, ca 
şi când ar fi gândit cu voce tare. 

Şi plecă, fără să mai adauge nimic. Până la urmă, acea 
afacere era reglată cel mai bine noaptea. 


x xk * 


Dar când seara sosi în sfârşit, erau încă prea ocupați să tipe 
unul la altul decât să-şi facă probleme din cauza femeilor. Judick 
îi privi cum stăteau în jurul focului, din când în când sărea câte 
unul în picioare şi dădea vina pe ceilalţi, erau cu toţii pierduţi 
acum când nu mai era Jeronimus să le spună ce să facă. 

— Eu sunt locotenent general, îl auzi ea pe Steenhower 
ţipând. Asta înseamnă că eu sunt cel mai mare în rang după el. 

— Asta crezi tu, dar eu zic să alegem un lider, zise unul dintre 
aristocrați. 

Părea a fi vocea lui Olivier van Welderen. 

— Jeronimus m-a ales pe mine! urlă Steenhower. 

— Jeronimus nu-i aici, zise altcineva. 

— Eu nu voi fi condus de un soldat de rând, îi spuse Olivier. Eu 
vin dintr-o familie bună şi sunt ofiţer al companiei. 

— Jeronimus m-a numit locotenent general! 

— Eşti un caporal mercenar. 

— In plus, zise Wouter, ai condus deja două ofensive şi 
amândouă au eşuat. Şi tu ai pierdut barca. 

Se auziseră mai multe ţipete. In cele din urmă hotărâră: vor 
vota. 


x k * 


Lucretia stătea în afara cortului, cu genunchii la piept, 
tremurând. Nu era la fel de frig ca aseară, poate că în sfârşit se 
schimba anotimpul, era diferit aici, în Indii față de Olanda. 

Se petrecea un lucru ciudat, acum când mai era o speranță, 
nu mai voia cu orice preț să supraviețuiască la fel ca înainte. 
Acum, când Jeronimus murise, era posibil să-ți imaginezi cum 
soldații VOC vor veni pe plaja asta şi vor vedea pe fețele 
salvatorilor ei nu milă, ci dezgust. Violul era ca o boală; cerea 
compasiune, iar cei care nu fuseseră atinşi îi evitau pe cei 
afectaţi. 

O siluetă apăru din întuneric şi ea auzi scârţâitul coralilor sub 
nişte bocanci grei. 

Işi înfăşură mai strâns şalul pe umeri, ţinând strâns mâna pe 
mânerul pumnalului. Felul în care stătea ea va fi o surpriză 
pentru caporalul Jacop Pieters Steenhower. 

— Aşa că am fost ales, zise cineva. 

Nu era Steenhower. Era Wouter Looes, duşmanul lui 
Steenhower. 

— Până şi Mattys Beer, căţeluşul lui Steenhower, m-a vrut, 
zise el. Omul ştie să folosească pumnii şi sabia, dar e prost de dă 
în gropi, toată lumea o ştie. 

Cuţitul era încă acolo, sub şal. Speră că va avea curajul să-l 
folosească. 

— După drepturi, îmi aparţii acum. 

El aşteptă ca ea să zică ceva. 

— E în regulă, nu trebuie să-ţi fie frică de mine, zise el. Nu 
intenţionez să mai adaug şi asta păcatelor mele. Jeronimus a 
exagerat. Nimeni nu-ţi va face rău atâta timp cât eu sunt 
căpitan-general. Ai cuvântul meu. 

Poate ca vorbeşte serios, se gândi ea, sau poate speră să 
scape cu o pedeapsă mai uşoară dacă lucrurile merg rău. 

— Cortul acesta îţi aparţine, doamna mea. 

Doamna mea... Trecuse mult timp de când cineva îi spusese 
aşa. Aproape părea că râde de ea, deşi era sigură că nu asta-i 
era intenţia. Plecă. 

Oh, prea târziu pentru bunătatea ta, Wouter Looes. La ce-mi 
mai foloseşte virtutea acum? Cum mai pot eu da ochii cu soţul 
meu după câte am făcut şi câte nu am reuşit să fac? 

Mai bine m-ai fi ucis şi aş fi terminat odată cu totul. 


Insula cea lungă 


Patru corpuri de îngropat şi Jeronimus, care era legat ca un 
porc pus la frigare, încă se mai plângea, aşa că îi puseră un căluş 
în gură, iar unul dintre francezi se uşura în capul lui. Asta îl făcu 
să tacă. 

Dar era o victorie parţială, pentru că predicatorul era cu ei. 

Stătea acolo lângă foc îndopându-se cu focă friptă. Părea să 
aibă o pasiune pentru ele, zicând neîncetat cât de delicios era să 
mănânci din nou carne. Familia lui fusese măcelărită, dar lui nu 
părea să-i pese decât de foamea prin care a trecut. 

Era greu să-l înţelegi. Weibbe nici măcar nu încerca. 

Se lăsă pe vine şi smulse carnea friptă din mâna 
predicatorului. Grăsimea de pe barbă strălucea în lumina focului, 
iar umbrele cădeau pe faţa suptă. Obraijii îi atârnau ca nişte 
desagi. 

— Ce s-a întâmplat cu Judick? îl întrebă Weibbe. 

— Am făcut tot ce-am putut. 

— Şi cam în ce a constat asta? 

— Am încercat s-o protejez, dar m-au forţat. A fost nevoie de 
patru oameni să facă asta. 

Il auzi pe Jeronimus ţipând şi protestând prin căluş. Nici măcar 
el nu putea suporta asemenea minciuni. 

— Jeronimus spune că ai măritat-o cu unul dintre aristocrați. 

işi linse buzele, părând încurcat. Of, voi nenorociţilor de 
oameni ai bisericii. 

— Ea a fost de acord? 

— Desigur. 

— Nemernicul ăsta îmi spune adevărul? zise el arătându-l pe 


321 


- INFERN - 


Jeronimus. Mai trăieşte? 

— Pe cuvântul meu, nu i-au făcut nici un rău. 

Se uită la Jeronimus care se zbătea. 

— Ar trebui să-l ucidem pe ăsta. A omorât-o pe Maria mea şi 
pe micuța Willemyntgie... g _ 

Buza de jos începu să-i tremure. Începu să plângă. In sfârşit, 
plângea şi el pentru altcineva. Îl prinse de umeri. 

— Dar celelalte femei? Dar surorile Fredericx? 

— Ele sunt curve, zise predicatorul. 

Fu uimit când Weibbe îl plesni tare peste faţă. 

Weibbe se uită la Jeronimus, întrebându-se dacă făcuse bine 
că-l lăsase în viaţă. In timp va şti. Era mai bine să-l ţină legat, zi 
şi noapte, pentru că acest diavol cu limba de argint putea 
convinge şi îngerii să vină o noapte în lad. 


28*15' latitudine sudică, a cincea zi din septembrie, anul de 
grație 1629 


Stând treaz în patul lui, Francois putea auzi zgomotul valurilor 
care se spărgeau pe recif. Marea era calmă, în fiecare zi vedeau 
spuma de pe recifurile necunoscute, dar tot nici un semn de 
epavă sau de oameni. Din nou nu putea să doarmă, deşi era 
frânt de oboseală, aşa că se îmbrăcă şi se duse pe punte să 
privească marea luminată de lună. Se întrebă din nou, pentru a 
mia oară: oare procedase cum trebuie? Fusese condus de frică 
sau de rațiune? 

Claas Gerritz spunea că vasul se împotmolise la 28° şi 15' sau 
şi 20', dar era evident greşit. Bănui că timonierul inferior nu 
vroia să spună că ştia, ca căpitanul, că atunci când s-au lovit de 
stânci se aflau la 30”, latitudinea despre care guvernatorul Coen 
îi avertizase în directivă. Minciuna lor îi costase luni de căutări 
inutile. 

Şi pe unde se putea trece prin acest labirint infinit de recifuri? 
Mai exista încă o şansă să-şi salveze cariera, presupunea el, 
dacă reuşea să găsească averea companiei şi câţiva oameni în 
viaţă. Chiar dacă reputaţia lui nu putea fi complet salvată, ce se 
va întâmpla cu conştiinţa, cu sufletul lui? Dacă va găsi o insulă 
plină de schelete, va putea să mai fie liniştit vreodată? 

Voia doar să afle partea mai proastă a lucrurilor, întunericul şi 
marea care vuia râdeau de el. 

Unde erau? 
Cimitirul Bataviei 


Aşadar, soţul meu e mort, se gândi Judick. 

Nu se putea abţine să nu fie îndurerată din cauza lui, şi asta 
poate că era partea cea mai proastă. Ştia foarte bine ce făcuse, 
dar tot ceea ce-şi amintea despre el, tot ceea ce vroia să-şi 
amintească, era ceea ce se petrecea între ei. Era adevărat că ea 
avusese parte de ceea ce era mai bun în el: o blândeţe pe care o 
rezervase special pentru ea. Şi aşa ea, o fată de preot, plângea 
după diavol pentru că o protejase şi-i arătase afecţiune. 

Deja Wouter Looes o dăduse afară din cortul pe care-l 
împărţise ea cu Coenraat şi o obligase să se ducă în cort cu 
celelalte femei. Doar micuța Sussie Fredericx îi mai zâmbea 
acum; Tryntgen nici măcar nu o privea. 

În noaptea aceea, Bottschieters îi spuse pe întuneric: 

— Acum vei şti şi tu prin ce am trecut noi. 

Bottschieters avea dreptate, a învăţat chiar foarte repede. 
Evenimentele de pe insula lungă băgaseră panică în aceşti 
trădători. Jeronimus le spusese că sunt invincibili şi că erau 
proprietatea diavolului, dar acum Jeronimus era capturat sau era 
mort şi regatul era redus la o insuliţă de tufişuri şi straturi de 
coral. Se treziseră la realitatea care era cea mai groaznică 
mahmureală. 

Femeile stăteau noaptea şi-i ascultau pe Steenhower şi pe 
ceilalţi cum se îmbătau în loc de preludiu. O dată cu băutura îi 
năpădea frica şi vina şi aveau nevoie de femei să scape de 
emoţiile lor cele mai puternice. 

Judick, cândva favorita lui Coenraat, se trezi obiectul atenţiei 
tuturor. Era de parcă moartea lui ar fi fost vina ei şi ei parcă 
vroiau s-o pedepsească pentru asta. Toţi erau dornici să 
pângărească o bucăţică din ceea ce Coenraat păstrase doar 
pentru el aşa de mult timp. Infometaţi de carne proaspătă, 
pentru a ucide sau a pângări, găseau în ea balsamul pentru 
conştiinţa lor zdruncinată. 

Steenhower era cel mai rău dintre ei; bea singur şi rar se mai 
amesteca cu oamenii care îl trăseseră în jos, chiar se luptase cu 
învăţăcelul lui mai tânăr, Mattys Beer. Când venea în cortul 
femeilor, era nerăbdător s-o aleagă pe Judick să-şi satisfacă 

plăcerile, dar se părea că la fel de mult îi plăcea şi s-o bată. 

Şi aşa trecea noapte de noapte până când Steenhower îi rupse 
maxilarul lui Judick, fără un motiv anume, iar surorile Fredericx 
săriră pe el pentru a încerca să o salveze, dar numai intervenţia 
lui Mattys Beer şi Allert Jansz l-a împiedicat să nu le omoare pe 
toate în accesul lui de furie. 


28*13' latitudine sudică, a opta zi din septembrie, anul de 
grație 1629 


Gerritsz şi Hollert erau pământii la faţă din cauza orelor lungi 
în care supravegheau, faţa căpitanului se ascuţise sub barbă, 
marinarii erau rupţi de oboseală şi morţi de frig de cât se 
luptaseră cu frânghiile şi cu pânzele. François era pe punctul de 
a se prăbuşi. Numai voinţa îl mai ţinea pe picioare, voinţa şi 
fantoma Lucretiei van den Mylen. De când plecase în călătorie 
nu dormise o noapte ca lumea, cu cât se apropiau mai mult, cu 
atât avea insomnii mai mari. Erau deja de cincizeci de zile pe 
mare şi încă bâjbâiau în jurul latitudinii la care pierduseră 
Batavia, dar nu era nici urmă de insule şi nici un loc de trecere 
printre recifuri. 

François era sigur că Jacobsz i-ar fi dus direct acolo. 

Am făcut atâtea greşeli, se gândi el. Oare am făcut ceva ca 
lumea? Setea mea de răzbunare a făcut ca Jacobsz să fie în 
lanţuri; ar fi trebuit să las deoparte ura personală şi să-i dau o 
şansă să se salveze şi el. 

intraseră într-o nouă furtună. Ploua; spera să plouă şi pentru 
Lucretia. Se plimba pe puntea centrală, tremurând în hainele lui, 
corpul fiindu-i cuprins din nou de friguri. 

Se întoarse către Gerritsz. 

— De ce nu vedem insulele? 

— Suntem la latitudinea care trebuie, sunt sigur, zise Gerritsz. 
Dar vântul bate împotriva noastră aici. 

Vântul era împotriva lor; timp de săptămâni întregi auzise 
aceeaşi poveste de la căpitan şi de la timonierul superior, 
dădeau vina pe curenţii nefavorabili sau pe briza care le deviase 
cursul. În fiecare zi vântul bătea de la sud-est, aşa că ţineau 
pânza principală doar pe jumătate ridicată, pierzând din 
latitudine în timp ce se târau spre Southland. Apoi noaptea o 
porneau din nou în larg, de frică să nu se lovească de recif, iar 

dimineaţa căutarea începea din nou. Întotdeauna erau fie prea la 
sud, fie prea la vest. Au tot navigat înainte şi înapoi la aceeaşi 
latitudine timp de săptămâni întregi, căutând un loc de trecere, 
iar acum ajunseseră la capătul răbdării. 

— E ridicol. Am ajuns în Java pe o barcă doar în treizeci de zile, 
iar noi ne aflăm aici cu unul din cele mai bune vase ale 
companiei, am navigat mai mult de cincizeci de zile în sus şi-n 
jos de Southland şi nu am găsit epava sau oamenii. 

— Nu e vina mea, protestă Arentsz. E clar că Batavia s-a 
pierdut din cauza neglijenţei căpitanului, dar nu ne poate fi 
permis să comitem aceeaşi imprudenţă. Cât despre poziţia pe 
care am urmat-o, mi se pare surprinzător să fie greşită, din 
moment ce s-a pierdut tocmai din cauză că nu au navigat cum 
trebuie. 

Gerritsz se răsti la el. 

— Nu a fost vina timonierilor că Batavia s-a împotmolit, 
Dumnezeu să moară! 

Injurătura îi făcu pe toţi să nu mai scoată o vorbă. Era o 
ofensă de neiertat dacă ar fi fost vreun pastor la bord, dar din 
fericire nu era. 

— Mii de scuze, domnule comandant, murmură Gerritsz căit. 

Se lăsă din nou liniştea pe puntea vasului Zandaam, în timp ce 
ofiţerii încercau să-şi recapete calmul. 

— Ar trebui să te duci jos, îi zise Arentsz lui François. Nu pari 
să te simţi bine. 

— Mă simt destul de bine, se răsti el. 

Se uită la oceanul plin de valuri, alge şi peşti care înotau prin 
apă. Nu puteau fi departe de țărm, de ce nu vedeau insulele? 


XXIX 


Fortuna, soarta, norocul, Dumnezeu şi diavolul. 

Câteodată ne schimbăm, pentru că omul decide ce drum să 
aleagă într-o anumită circumstanţă, în funcţie de convingerile lui. 
Va ţipa că toate lucrurile vin de la Dumnezeu, dar când ceva rău 
se întâmplă dă vina pe diavol. Chiar şi un om religios va spune 
că circumstanţele neprielnice din viaţa lui sunt datorate sorții. 

Câteodată mă întreb cum gândesc, sau dacă nu gândesc de 
fel. Poate că-i imposibil să înţelegi cum gândeşte Dumnezeu, 

după cum se spune, pentru că Dumnezeu nu gândeşte. Poate că- 
i doar Fortuna, cum se zice, asta pentru că mare parte a 
destinelor oamenilor sunt cizelate de binele şi răul din minţile 
lor. 

Câteodată mă întreb de ce le e aşa de frică oamenilor. 
Răspunsul e că trebuie să le fie frică de ei înşişi. 


28*17' latitudine sudică, a treisprezecea zi din septembrie, 
anul de grație 1629 


Arentsz întinse binoclul. 

— lar se vede reciful, zise el. 

Francois i-l luă, uitându-se la spuma făcută de un alt val. 
Nervii îi erau întinşi la maxim. Batavia trebuie să fi trecut de 
acest labirint cumva în noaptea aceea, singurul mod de a găsi 
vasul era să intre în acelaşi teritoriu nesigur. 

li spuse căpitanului ce vroia să facă. 

Arentsz dezaprobă din cap: 

— E prea periculos, comandante. 

— Navigăm de şaizeci de zile, domnule Arentsz. Timp de o 
lună ne-am tot învârtit în jurul aceleiaşi latitudini şi nu e urmă de 
epavă. Eu zic că Batavia e în interiorul acestui recif şi ar trebui s- 
o luăm spre țărm pentru a intra. Acolo e un canal larg şi putem 
intra dacă suntem atenţi. 

— Dacă pierdem şi Zandaam... 

— Nu vom pierde Zandaam dacă ne apropiem dinspre țărm. 
Vântul şi curenţii nu sunt aşa puternici. Dar, dacă nu vom 
proceda aşa, vom îmbătrâni şi tot vom fi pe-aici, căutând. 

Un argument care va avea urmări. Dar François îşi menținea 
părerea. Până la urmă, se gândi el, nu avea nimic de pierdut. 


x k * 


Era o linişte ciudată pe vas în timp ce îşi croiau drum. 

Până şi marinarii păreau să-şi ţină respiraţia, singurul sunet 
era făcut de cel care făcea măsurătorile, şi striga la ce adâncime 
se aflau când înaintau. In apele acestea, valuri uriaşe apăreau de 
te miri unde, iar dacă un astfel de val ar veni spre ei acum, i-ar 
izbi de recif, trântind catargul principal pe carenă. 

Dar vremea era de partea lor. Măcar o dată Fortuna nu-şi 

ridica mânia împotriva lor. 

Trecură de ghearele recifului şi măsurară treizeci de stânjeni 
de apă. Arentsz dădu ordin să pună arborele gabier, iar marinarii 
se grăbeau spre grijea precum maimuţele în timp ce o legau 
bine împotriva vântului. 


Cimitirul Bataviei 


Judick stătea pe plajă, uitându-se la mare. 

— Aşa a stat toată ziua, zise Tryntgen. Nu s-a mişcat. 

Lucretia se aşeză lângă ea, ţinând-o de mână. Era rece ca 
gheaţa. 

— Judick, dragă, murmură ea. 

Nici măcar nu clipea, de-abia dacă respira. 

— Aseară au fost cu rândul la ea, şopti Tryntgen. Toţi. 

O pată mare de sânge pe nisipul de sub fustele lui Judick 
stătea mărturie. 

— Judick, repetă Lucretia. 

Nimic. Nici un semn de recunoaştere. Se retrăsese undeva în 
propriul ungher întunecat. Lucretia cunoştea bine locul, fusese şi 
ea acolo după ce fusese atacată pe vas. Se întreba dacă Judick 
va alege să se întoarcă. Pentru ce să se mai întoarcă? 

— Ăla căruia i se zice Steenhower a fost cel mai rău dintre toţi, 
şopti Tryntgen. A ţipat tot timpul cât a fost cu el. Încă o mai aud. 

Işi acoperi urechile cu mâinile, pentru a nu mai auzi. 

Lucretia o îmbrăţişă pe tânăra femeie, dar era ca şi cum ai fi 
îmbrăţişat o statuie. Corpul lui Judick era rigid, ca de marmură. 
Sărmana fată. Tatăl ei vorbea de iad. 

Fata lui ştia acum mai multe despre iad decât va şti el 
vreodată. 


28*17' latitudine sudică 


Francois pândea pe puntea de la pupa, cu pumnii albi 
încleştaţi pe parapet. Timp de două zile furtuna îi ţintuise acolo. 
injura, iar vorbele lui erau purtate de vânt. Părea că Domnul iar 
conspira împotriva lui. Undeva acolo era femeia pe care o iubea, 
vaza nepreţuită de la Rubens şi trei sute de oameni. 

Le-am spus că mă voi întoarce după ei. 

Mă rog să nu fie prea târziu. 

x k * 


— Acolo este, zise François pasându-i ocheanul lui Gerritsz. 

— Nu ştiu, comandante, nu pot fi sigur că acela e locul. 

— Eu sunt sigur. Acestea sunt insulele înalte pe care le-am 
văzut de pe epavă. 

Ştia ce credeau ei, că îşi imagina, că vedea doar ce dorea să 
vadă, dar el era sigur. 

Soarele apunea după norii îndepărtați de furtună, scăldând 
insula în întuneric. Chiar şi acum vor trebui să aştepte. 

Mâine totul va fi limpede. 


28*29' latitudine sudică, a şaptesprezecea zi din septembrie, 
anul de grație 1629 


— Fum, zise Gerritsz, arătând cu degetul. 

Domnul fie lăudat. Acum îl vedea şi el. Acesta era locul unde 
naufragiaseră, era sigur, deşi se apropiau prin partea de nord de 
data aceasta. Insulele acelea înalte care se vedeau la tribord 
erau insulele în care el şi căpitanul fuseseră să caute apă. Fumul 
era o dovadă că oamenii lui supravieţuiseră. 

Îşi permise să închidă ochii şi să-şi imagineze faţa şi formele 
Lucretiei. Ţi-am spus că mă voi întoarce după tine. lată-mă. 

Zandaam înainta cu pânzele ridicate, marinarii continuând să 
facă măsurători. Vântul bătea dinspre nord, spuma albă de pe 
recif înconjurându-i. 

— Ai avut dreptate, slavă Domnului, zise Gerritsz. 

Francois îşi îngădui un zâmbet. Rugându-se în tăcere, se lăsau 
duşi de curent. 


Insula cea lungă, a şaptesprezecea zi din septembrie, anul de 
grație 1629 


La prima geană de lumină, paza îi depistă, două bărci se 
îndreptară spre braţul lagunei, sperând să-i ia prin surprindere. 
intr-o clipă, soldaţii lui Weibbe erau în picioare, amorţiţi şi 
înfriguraţi din cauza somnului, dar inimile le băteau şi erau 
dornici să lupte în sfârşit în ofensivă. 

Weibbe se aruncă cu faţa la tufişuri, uitându-se din marginea 

insulei de pe stâncile puţin înalte. Chiar şi de acolo putea vedea 
mucurile de lumânare arzând, de data asta aveau flintele cu ei. 
Dacă stăteau în ascunzătoare, trădătorii vor ajunge pe plajă şi 
orice avantaj ar fi fost pierdut. Dacă ar fi încercat să-i gonească 
cu pietre, aşa cum au făcut prima dată, ar fi fost ţinte bune 
pentru flinte. 

Dar nu aveau de ales. Unii dintre ei vor muri, desigur, dar 
dacă trădătorii ar fi ajuns pe țărm, oricum nu mai aveau nici o 
scăpare, armele lor slabe nu se comparau cu ale trădătorilor. 
Intrebarea era: cât praf de puşcă şi câte gloanţe mai aveau 
nenorociţii ăştia? 

Venise timpul să afle. 

II văzu pe Steenhower coborând din barcă şi mergând prin 
apă, urmat de vreo încă doisprezece oameni. De îndată ce 
ajunseră la distanţa potrivită, Weibbe le făcu semn oamenilor lui 
care se ridicară din tufişuri şi aruncară primul val de pietre. 
Prima aruncătură îl luă pe Steenhower prin surprindere şi fu 
mulţumit să-l audă scoțând un țipăt de durere. 

Urmă zgomotul făcut de flinte de pe barcă. Unul dintre 
francezi ţipă şi căzu pe spate prinzându-se de gât şi împrăştiind 
sânge peste tot, ca o fântână. 

O altă ploaie de pietre se abătu asupra lor. 7rădătorii se 
ghemuiră în apă, neştiind dacă să se retragă sau să avanseze. 
Weibbe le dădu un ordin şi sări de pe stânca joasă, doisprezece 
dintre cei mai buni soldaţi ai lui îl urmară înarmaţi cu armele 
fabricate de ei, cu sulițe şi cu ghioage şi se năpustiră asupra 
trădătorilor. 

Nenorociţii se retrăseseră, nu voiau să lupte. Ştiau că nu erau 
pe măsura lor, gândea Weibbe. Or să lase flintele să facă treaba 
în locul lor. Se mai auzi o împuşcătură din barcă şi un alt francez 
căzu, ţipând. Weibbe le ordonă să se retragă, doi dintre ei 
apucându-şi camarazii răniţi și îi traseră spre plajă. 

Şi aşa continuară lupta. De fiecare dată când trădători 
veneau, îi puneau pe fugă, dar suferind pierderi. Deja erau patru 
soldaţi răniţi care ţipau din cauza rănilor cauzate de flinte. 

Era o tactică inteligentă. Asta nu era tactica lui Steenhower de 
luptă, se gândi Weibbe, trebuie să fi avut pe cineva mai deştept 
care să-i conducă acum. Dacă trădătorii aveau suficientă 
muniţie, puteau să-i ţintească aşa toată ziua, până când nu mai 
rămânea nici unul viu. 

Soarele se ridică deasupra lagunei luminând-o. Auzi murmurul 
vocii predicatorului, care era din nou în genunchi, rugându-se. 
Până acum mersese, când mureau de sete în cimitirul Bataviei, 
dar poate că va mai funcţiona şi de data aceasta. Dar nu ştia de 
ce cineva, cu atât mai puţin Dumnezeu, îl va asculta pe acel 
gură-spartă. 

Se uită la Jeronimus, care zăcea pe pământ, legat şi cu căluşul 
în gură, ochii lui vorbind în locul lui. Credea că a câştigat. 

— Să nu crezi că te vor salva, Jeronimus, îi şopti Weibbe. 
Ultimul lucru pe care o să-l fac înainte să mor e să-ţi tai gâtul. 

Jeronimus începuse să se agite din nou. Weibbe se gândi să-l 
cheme iar pe unul dintre francezi să se uşureze în capul lui. 

— Ce o să facem? întrebă Villers. 

Se uitau la el, de parcă el ar fi avut răspunsul. Dar nu era 
nimic în punguţa de scamatorii. Era o luptă de epuizare acum. 
Vor rămâne trădătorii fără muniţie înainte ca el să rămână fără 
oameni? 

Steenhower şi marinarii lui se duseseră înapoi la plute şi 
pregăteau praful de puşcă pentru încă un atac. Francezul lovit de 
glonţ în gât murise în sfârşit, iar sângele i se închegase precum 
gelatina în jurul rănii de la gât şi muştele roiau în jurul acestui 
ospăț neaşteptat. Unul dintre răniţi ţipa, având o rană adâncă. 
Era o rană la stomac din cele mai rele. 

— Dacă ne retragem, zise Villers, atunci îi putem prinde când 
vin să ne caute. Nu au toţi flinte. 

— Dar atunci vor găsi barca, zise Weibbe. 

Ştia ce intenționau trădătorii să facă când vor avea şi cealaltă 
barcă; Jeronimus fusese încântat să le spună după ce-l 
gâdilaseră la coaste cu câţiva tăciuni fierbinţi. Trebuia s-o 
protejeze, cu orice preţ. Dar cum? Se îndoia că vor putea să-i 
ţină la distanţă mai mult de câteva ore. 

Predicatorul continua rugăciunea lui de îndurare, vocea lui 
groasă contrastând cu ţipetele ascuţite ale răniților. Cred că 
Dumnezeu ne-a uitat de data aceasta, se gândi Weibbe. 

— Priviţi! spuse cineva. 

— Vas la orizont! 

O navă cu pânzele sus intra în lagună, în nordul insulei cu foci. 
Predicatorul făcuse o minune a doua oară. 

— Suntem salvaţi! murmură el. 

Eficienţa rugăciunii lui îl uimise chiar şi pe el. 

— Nu încă, îi spuse Villers. 
— Pluta! zise Weibbe şi sări în picioare şi începu să alerge. 
Doisprezece oameni îl urmară. 


28*30' latitudine sudică. 


— De unde vine fumul? 

Acum, când se apropiară de insulă, fumul dispăruse. Nu erau 
siguri de pe ce insulă venea. Erau şi mai dezamăgiţi. 

— Epava e mai spre sud, zise Claas Gerritsz. Insulele unde i- 
am dus noi pe oameni erau mult mai mici decât asta. 

— Şi totuşi fumul a venit de aici, sunt sigur, zise François. 

Cu siguranţă oamenii le-au văzut pânzele. De ce nu au 
întreţinut focul? 

Simţi o senzaţie de indispoziţie. 

— Insulele de acolo, insistă Claas Gerritsz, arătând cu degetul 
două insule mai mici. 

— Laguna e prea puţin adâncă pentru a putea naviga, spuse 
căpitanul. Trebuie să întoarcem şi să intrăm prin altă parte. 

— Nu, fumul a venit de aici, repetă François. Coborâţi barca. 
Ne vom duce pe mal să cercetăm. 

Le ordonă soldaţilor să aducă butoaie cu apă şi pâine, în cazul 
în care găseau vreun supravieţuitor. 

Ancorară şi barca fu trecută peste bord, ridicându-i pânzele şi 
catargul. François aproape căzu în ea de grăbit ce era. Gerritsz 
sări lângă el. 

— Grăbiţi-vă, ţipă François la marinari. 

După trei luni, câteva minute nu mai contau pentru 
supraviețuitori, dar contau pentru François Pelsaert. 


Insula cea lungă 


Pluta fusese ascunsă în tufişuri cam la vreo patru sute de paşi 
distanţă spre nord, vizavi de partea de nord a insulei cu foci. De 
acolo Weibbe putea vedea barca ancorată în lagună, se uită la 
steagul alb cu albastru al casei regale din Olanda agăţat la pupa. 
Era cu siguranţă un vas al companiei. 

Scoaseră pluta din ascunzătoare, puterea venindu-le din 
disperare, ştiind că în următoarea oră se va decide soarta lor. O 
traseră în apă şi vâsliră prin apa puţin adâncă, fiind conştienţi că 

trebuia să ajungă la vas primii. Altfel miracolul ar putea dispărea 
din faţa ochilor lor. 


Insula cu foci 


Au îndreptat barca spre plajă, iar François fu primul care 
cobori din ea, împiedicându-se şi stropind prin apa plină de noroi 
încercând să ajungă la mal. Văzu ceva mişcându-se la dreapta 
lui, dar era doar o focă, care-l privea cu ochii ei blânzi şi se 
încălzea la soare pe o stâncă. 

François îşi scoase pălăria şi alergă, împiedicându-se de corali, 
strigând numele Lucretiei van den Mylen şi al lui Pieter Jansz. In 
curând obosi. Se aplecă, văzu ceva printre roci şi-l ridică de pe 
jos. Era un nasture de la haina unui soldat. 

Ţinea nasturele în mână, întrebându-se de unde venea fumul. 

Auzi strigătul unui marinar şi se întoarse să se uite. Omul 
arăta spre partea de nord a insulei. O plută apăruse, 
îndreptându-se spre ei. 

Domnul fie lăudat! 

Oamenii de pe plută erau în picioare, riscând să se răstoarne, 
ţipând şi fluturând bucuroşi din mâini către salvatori. 

Când se apropiară mai mult de țărm îşi dădu seama ce 
strigau: i 

— Duceţi-vă înapoi! Inapoi la vas! 

Se uita la ei uimit. Unul dintre oameni sări de pe plută şi se 
împotmoli în apele înșelătoare. 

François simţi un fior pe spinare, un fel de premoniţie a ceea 
ce va urma. 

Bărbatul era un soldat pe care François şi-l amintea vag de pe 
Batavia, era sergent, cel mai în vârstă dintre mercenari. 
Uniforma lui era doar zdrenţe acum, barba-i era plină de sare, 
părul încâlcit îi atârna pe guler. Avea înfăţişarea fioroasă a unuia 
care tocmai se întorsese de la o bătălie, dar care arăta ca un 
cerşetor. 

— Duceţi-vă înapoi, ţipă ei! Trădători; sunt aici, au două bărci 
şi vor încerca să captureze vasul. 

Trădători? Să captureze vasul? Despre ce tot vorbea? 

Omul stătea acolo, în apa până la genunchi şi salută. François 
văzu o dâră de sânge pe jacheta lui murdară. 

— Eu sunt Weibbe Hayes din Winschotten, sergent, servitor 

loial al Onorabilei Companii. Trebuie să vă raportez că în absenţa 
dumneavoastră oamenii s-au răsculat, au fost ucişi peste o sută 
de oameni, noi suntem singurii care am mai rămas. 

Weibbe Hayes se uita la el, aşteptând să reacționeze. 

— Trădătorii intenţionează să vă captureze vasul. Trebuie să 
vă întoarceţi şi să-l protejaţi. 

Nu se mişcă nimeni. 

— Priviţi! ţipă el. 

Francois se uită în direcţia pe care o arăta el, văzu o altă plută 
în partea de sud. Părea să fie plină de soldaţi îmbrăcaţi în roşu şi 
se îndrepta spre Zandaam. 

— Trebuie să vă întoarceţi, domnule Pelsaert! 

Un consilier al Indiilor nu era obişnuit să primească ordine de 
la un soldat de rând, dar direcţia evidentă a plutei îl urnise. Se 
întoarse şi fugi spre plajă, către barcă. 

Ce se întâmpla? Avea timp să afle mai târziu. Pentru moment, 
va asculta de sfatul acestui soldat şi se vor apăra. Se gândise să 
ajungă aici ca un salvator. Spera să nu-i fie întinsă o cursă. 


Pe puntea vasului Zandaam 


Ăsta e finalul carierei mele, se gândi Francois. E destul de grav 
că am pierdut bunurile companiei, dar de asta se va vorbi cât vor 
mai trăi olandezii. Mintea lui rămase blocată la ceea ce tocmai i 
se spusese şi nu vroia să creadă. 

Se uita la pluta construită stângaci, plină de oameni înarmaţi, 
ce-şi croia drum către ei prin lagună. Când se apropiară, putu să- 
i vadă pe câţiva dintre ei. 

II recunoscu pe caporal, acela urât, cum i se spunea pe vas? 
Steenhower. Dar cu ce era îmbrăcat? Cu siguranţă nu cu o 
uniformă de soldat, avea o mantie de catifea roşie tivită cu aur. 
Era cel mai urât prinţ pe care-l văzuse vreodată. Arăta ca un 
clovn. 

Steenhower se ridică şi-şi duse mâinile la gură: 

— Domnule comandant! Slavă Domnului că v-aţi întors în 
sfârşit! 

— Domnul fie lăudat! ţipă François. Dar de ce veniţi înarmaţi? 

— Am avut probleme! O să vă spunem totul când urcăm la 
bord. 

Dumnezeule, se gândi François, nu vă veţi urca la bord 

înarmaţi, mai ales dacă ceea ce mi-a spus sergentul e adevărat. 
încercă să nu fie cuprins de un atac de panică. Dar tunarii de pe 
Zandaam erau deja gata de atac, iar oamenii în roşu aduseseră 
flinte din dulapul mic cu arme al vasului şi le îndreptaseră spre 
plută. Mulțumită avertismentului pe care-l primiseră, erau 
pregătiţi. . 

— Aruncaţi armele, caporale! In apă! 

Pluta mergea înainte şi nu primi nici un răspuns de la soldatul 
masiv de la prora. 

— Aruncaţi armele! 

— Suntem soldaţi, comandante! Armele ne sunt oferite de 
companie şi sunt preţioase pentru noi. 

— Aruncaţi armele sau trag în voi! 

Amenințarea funcţiona. Nu mai vâsleau şi chiar de la o 
distanţă de cincizeci de paşi îi putea auzi cum se ceartă, 
hotărând cum să procedeze. In sfârşit unul din oameni aruncă 
flinta în apă şi alţii îl urmară. Steenhower fu ultimul care făcu 
concesia, aruncând dezgustat flinta în apă. 

Unul câte unul urcară pe tachet şi fură imediat încercuiți de 
soldaţi cu suliţele şi săbiile scoase. Când Steenhower ajunse pe 
punte, François făcu semn şi doi dintre soldaţi se năpustiră 
asupra lui, îi suciră mâinile la spate şi-l legară. 

— Domnule comandant, protestă el. De ce vă purtaţi aşa cu 
noi? Am trecut prin nişte experienţe ce nu se pot povesti şi ne- 
am gândit că vom fi salvaţi de dumneavoastră! 

— Duceţi-l jos, zise François. Vom afla imediat adevărul. 

Se întreba unde o fi ofiţerul militar şi caporalul. Dar Jeronimus? 
Uşurarea pe care o simţise când şi-a dat seama că mai sunt 
supraviețuitori dispăruse deja. Era clar că nu va fi nici o salvare 
pentru François Pelsaert. Diavolul nu terminase cu el. 


Cimitirul Bataviei 


— Uitaţi-vă că vin, anunţă Wouter Looes. 

Stăteau pe plajă, jucându-se nervoşi cu săbiile, Mattys Beer 
întrebând înainte ca ei să ajungă pe plajă dacă l-a văzut cineva 
pe căpitan. Dacă Araien Jacobsz conducea vasul de salvare, 
aveau succesul garantat. 

Lucretia tremura în soare, privind cum vasul se îndreaptă spre 
insula lor. 

— Spune-i lui Reyndert să pregătească vinul, zise Wouter 
Looes şi tânărul Pelgrom se grăbi să îndeplinească ordinul. 

Ea observă că în dimineaţa aceea nimeni nu-i mai spusese nici 
un cuvânt obraznic, nimeni nu a mai rânjit la ea. Erau toţi 
stresaţi, până şi gură-spartă de Allert Jansz. 

Cu o dimineaţă în urmă, când zăriră vasul Zandaam încetară 
atacul. Steenhower se dusese pe vas pe una din plute, cum 
plănuiseră, să-i izoleze pe ofiţeri şi să-i convingă să vină 
neînarmaţi, dacă se putea, pe țărm. Looes îi adunase pe ceilalţi 
oameni să-i întâmpine. 

Presupuneau că Steenhower ajunsese pe vas, îşi îndeplinise 
partea şi văzură cum vasul se duce iar în larg, încercând să 
ocolească reciful, cu pânzele strânse, venind dinspre est. 
Această manevră durase aproape toată ziua. 

Dar dacă s-a întâmplat ceva? şuşoteau trădătorii între ei. Dacă 
Jacobsz nu era la bord? Dacă nenorocitul ăla de Weibbe Hayes 
găsise o cale să-i avertizeze? 

Lucretia nu vroia să spere, speranţa te omoară. Tocmai 
această speranţă că va trăi, că va fi salvată o făcuse să se culce 
cu duşmanul, care o transformase într-o târfă pătată cu sare, 
îmbrăcată în zdrenţe. Speranţa era un blestem, un laţ în jurul 
gâtului, o făcuse să uite de onoare şi demnitate. 

Când primele bărci se apropiară, văzură că nu era nici 
Steenhower, nici căpitanul. Erau soldaţi olandezi, iar Weibbe şi 
câţiva din banda lui erau printre ei, hainele lor militare murdare 
contrastând cu hainele marinarilor, roşii, elegante. 

— Dumnezeule! zise Allert. 

— Să-i ia naiba, pui de căţea! ţipă Mattys Beer. Să 
putrezească toţi în iad! 

Işi scoase sabia. 

— Am să-l ucid pe nenorocitul ăla înainte să mă predau. 

Allert se întoarse şi se uită la Lucretia. Ea se gândi că el ar 
ucide-o chiar acum, de ciudă. 

— Unde-i Steenhower? întrebă cineva, dar ei ştiau acum 
răspunsul la întrebare. 

Wouter Looes clătină uşor din cap, cu mâna încă pe mânerul 
săbiei. Când se apropiară, îi văzură pe soldaţi cu flintele ridicate, 
gata de atac. Jan Pelgrom fugi de pe plajă, Rogier Deckier se luă 
după el, înspăimântat. 

— Mai bine mă lupt decât să fug, zise Mattys Beer, dar nu 

părea prea convins şi se uită la Wouter Looes pentru aprobare. 

— Fă ce vrei, zise Wouter Looes care-şi scoase iataganul şi-l 
aruncă în apă, un act de capitulare ce putea fi văzut de pe barcă. 

Weibbe Hayes sări din barcă şi încă vreo doisprezece soldaţi 
îmbrăcaţi cu haine roşii îl urmară. Mattys Beer aruncă arma. 

Allert fu ultimul care dădu drumul săbiei. Câteva clipe mai 
târziu, soldaţii erau pe ei, împroşcându-i cu apă, scuipându-i în 
barbă, sucindu-le mâinile la spate şi legându-le fără prea multă 
blândeţe. 

Era surprinsă că nu simţea nimic, nici bucurie, nici 
recunoştinţă sau uşurare, nimic. 

— Aşadar, domnia diavolului s-a terminat, zise cineva. 

Se uită peste umăr. Era Deschamps, cu faţa cenușie în lumina 
dimineţii. 

— Eu cred că până nu ajungem la poarta Raiului, diavolul va 
domni mereu, zise ea. 

— Ce le vei spune despre mine, doamnă? 

Inchise ochii. Oamenii deja se pregăteau, aşezau pânzele să 
se afle în direcţia vântului din alt unghi indicat de busolă. Era 
prea obosită. 

— Nu ştiu. 

— Te rog să-ţi aminteşti că nu am avut încotro. După cum bine 
ştii şi tu. 

Ce tot spui, Deschamps? se întrebă ea. Eu m-am culcat cu un 
bărbat împotriva voinţei mele, tu ai ucis un prunc, în mintea ta 
aceste două păcate se pot compara? 

— Trebuie să-ţi alegi propria soartă, zise ea blând. Trebuie să 
trăieşti cu ceea ce ai făcut, la fel ca mine. Poţi hotărî singur ce 
vei spune şi ce pedeapsă vei lua. Eu nu vreau să am mâinile 
pătate de sânge. 

Se întoarse şi plecă spre cortul ei, dorind să fie singură. 


x xk * 


Femeile stăteau toate pe plajă, întrebându-se ce să-şi spună 
una alteia, cum să se comporte, pregătindu-şi expresia pe care o 
vor avea de acum înainte în faţa lumii, pentru tot restul vieţii lor. 

Salvarea sosise pe neaşteptate şi aşa de repede, în dimineaţa 
aceea rece. 

— Ce o să-i spun eu lui Jan? zise Bottschieters. 

Ce o să le spunem toate bărbaţilor? se întrebă Sussie. Mi-a 
fost teamă ca trădătorii să nu mă omoare; mai bine i-aş fi lăsat 
să-mi taie gâtul, ca Marretgie Louys, decât să fac ce am făcut eu. 
E uşor să spun asta, acum când s-a terminat şi nu mai e nimeni 
deasupra mea care să mă amenințe cu un cuţit. Se uitau una la 
alta, ştiind că procesul lor de-abia începea. 


x k * 


Lucretia era mulțumită să vadă că domnul comandant nu 
arăta bine. 

Avea cearcăne, faţa lui era slăbită de boală şi de griji. Şi vina, 
desigur, îşi pusese amprenta pe faţa lui. Arăta cum era, un 
bărbat care odată fusese frumos, dar care nu mai avea nici un 
pic de vlagă în el. 

El se uită prin cort, surprins să vadă tapiţeria care odată era 
pe pereţii Marii Cabine şi acum zăcea pe jos la intrare, vasul de 
argint care stătea pe pervaz, lângă fereastra ce dădea spre pupa 
de pe Batavia, covorul lui persan pe jos, pătat de sare şi 
decolorat de coralii care erau peste el. Ea încercă să-şi 
imagineze cum arăta acest şopron în ochii lui, această colibă 
care cândva fusese apartamentul prezidenţial al prinţului din 
cimitirul Bataviei. 

Şi palatul târfei lui. 

Stătea pe jumătate aplecat printre pânze, mâna lui scoțând şi 
introducând sabia în teacă, în mintea lui învălmăşindu-se mii de 
fraze, pe care le socotea imediat nepotrivite cum îi veneau în 
minte. Işi imaginase că repetase acest moment. Dacă era 
adevărat, nu repetase prea bine. 

— M-am întors după tine, zise el. 

Ce putea să-i spună? Vor trece luni până François va înţelege 
nenorocirea care se abătuse asupra lor din cauza lui. 

— Nu am avut încotro, zise el, iar ea aproape zâmbi auzind 
cuvintele spuse de Salomon Deschamps rostite din nou. Te rog, 
o imploră el, zi ceva. 

Dar nu avea cuvinte. Mânia şi reproşurile nu mai puteau 
schimba nimic, cine era ea să-l judece? Dar dacă el căuta iertare, 
atunci trebuia să-l dezamăgească. Ea va trebui să-şi găsească 
singură drumul, iar el pe-al lui. 

Stăteau acolo tăcuţi, ei care cândva fuseseră uniţi de pasiunea 

lor pentru artă şi dorinţa de a învăţa; acum ceea ce aveau în 
comun era ruşinea şi nici măcar nu puteau vorbi despre asta. 

— Niciodată nu te-am abandonat. Am făcut doar ce a trebuit 
să fac, pentru binele tuturor. 

Lucretia se întreba ce va zice el când va afla că se culcase cu 
comerciantul. Oare va găsi aceeaşi scuză şi pentru ea? Prezenţa 
de spirit îl părăsise. Părea îmbătrânit, învins, când înainte era 
atât de puternic. 

— Cu permisiunea dumneavoastră, am să vă dau nişte veşti 
proaste, zise el. In legătură cu soţul dumneavoastră. 

Ea aproape că-i râse în faţă. 

De parcă o mai putea răni ceva acum. 


x xk * 


Weibbe şi-o amintea ca pe o fată cu ochii mari, aşa de tânără 
în şorţul ei alb şi cu bonetă, roşie în obraji, deşi avea un ten 
palid, chiar şi după atâtea luni de navigat. Era frumoasă ca o 
floare şi la fel de fragilă. 

Ce mai rămăsese din ea, ca să-şi poată el aminti? Nu doar 
felul cum arăta era diferit, deşi se schimbase mai mult decât şi- 
ar fi imaginat vreodată; faţa-i era roşie din cauza vântului, se 
cojea pe nas şi pe frunte, iar frumosul ei păr blond devenise 
aproape alb din cauza sării şi a soarelui şi era lăsat liber pe 
spate, ţeapăn de parcă ar fi fost dat cu lac. Rochia îi era numai 
zdrenţe. 

Dar schimbarea era şi mai mare. Avea ochii fără nici o 
expresie în ei, ca un peşte care a zăcut toată ziua într-o barcă. 
Avea o privire pe care nu o mai văzuse niciodată şi pe care nu 
ştia cum s-o descrie. 

— Sussie, şopti el. 

Ea întoarse capul, uitându-se prin el. Nu îl recunoştea. 

— O, Sussie, spuse el, ce ţi-au făcut? 


La bordul navei Zandaam 


Mai târziu în acea zi îl aduseră pe Jeronimus la bord, legat bine 
cu funii, cu faţa plină de sânge şi vânătăi făcute de Weibbe şi 
oamenii săi, cu nisip şi murdărie în păr. Auzise că se plimba 
mândru ca un păun pe insulă. la priviţi-l acum, bătut şi umflat, 

era greu să-ţi imaginezi aşa ceva. 

Era greu să-ţi imaginezi ceea ce se întâmplase. Comerciantul 
păruse un individ îndatoritor, în timpul călătoriei întotdeauna 
gata să te ajute cu o vorbă bună sau vreun sfat. Un om cu 
maniere atât de elegante, cu siguranţă nu putea fi măcelarul 
care spuneau ei că ar fi fost. Spera ca Weibbe şi camarazii lui să 
fi exagerat când i-au povestit despre el. 

— Daţi-i vin, zise François. 

Unul dintre marinarii îmbrăcaţi cu haine roşii îi dădu un pahar 
de vin de Burgundia, pe care-l dădu pe gât imediat, bând ca un 
câine. François nu văzu acest lucru ca fiind ceva rău. Ştia şi el, 
ca oricare altul, ce însemna să-ţi fie sete. 

— Domnule comerciant, spuse el. 

— Slavă Domnului că ai ajuns în sfârşit aici, zise Jeronimus 
printre dinţii lui sparţi, nu ai idee ce sălbăticie a fost aici după ce 
ne-ai părăsit. După ce ne-ai părăsit. 

— Ce-ai făcut aici, Jeronimus? 

Jeronimus păru surprins. 

— De ce m-au acuzat? Vor să dea vina pe mine pentru asta? 

— Am ascultat acuzaţiile care ţi-au fost aduse de către 
caporalul Pietersz, Mattys Beer, Jan Hendricks din Bremen şi 
Allert Jansz, tunarul. Este copleşitor. 

Mărturisiseră toţi, aceşti ofiţeri înalţi din regatul lui Jeronimus, 
aceşti eroi şi generali. Nu se bucurase, torturând atâţia oameni, 
dar slavă Domnului, muriră repede; le făcuse plăcere să ucidă, 
dar nici unul dintre ei nu suporta ca brutalitatea să fie îndreptată 
împotriva lor. 

Se folosise de metoda de tortură cu apă, care era potrivită 
situaţiei lor, din moment ce nu necesita vreun echipament 
elaborat. O bucată de pânză era legată în jurul gâtului acuzaților 
şi ridicată la nivelul feţei. Era turnată apă până când ajungea la 
nivelul nărilor. Victima trebuia să înghită multă apă, pentru a-i 
reduce nivelul, dar de îndată ce reuşea să respire, era turnată 
mai multă apă. Tortura combina teama teribilă de sufocare cu 
agonia şi teroarea pe care o simţea victima, care credea că o să-i 
crape stomacul de câtă apă înghiţise. Câteodată, în unele cazuri, 
stomacul se putea lărgi enorm. 

Dar nici unul din banda însetată de sânge a lui Jeronimus nu 
se dovedi prea rezistent. Cu răsuflarea întretăiată s-au confesat, 
şi toţi îl acuzaseră pentru toate nelegiuirile întâmplate pe insulă. 

Francois încă nu putea crede ceea ce auzise şi spera că nu va 
fi nevoit să-şi tortureze şi alt subaltern. 

— Vreau să vorbesc în particular cu tine, domnule comandant. 
Am să-ţi spun lucruri care vor trebui să rămână doar între noi. 

Francois fu tentat să accepte, dar îşi dădu seama de pericol. 
Felul în care au decurs lucrurile trebuia aflat cu amănunte, se 
gândi el, dacă vreau să-mi apăr reputaţia în faţa guvernatorului 
Coen. 

— Tot ce ai de spus trebuie spus în faţa întregului consiliu, îi 
zise el. 

Oare pe cine va da vina? se întreba el. Jeronimus se uită prin 
cameră. 

— Nu eu am fost de vină, indiferent ce vă spun ei. David 
Zeevanck şi Coenraat van Huyssen, aristocrații tăi, sunt de vină. 
Eu am încercat doar să rămân în viaţă. Un om acceptă câteodată 
şi lucruri îngrozitoare să se salveze, câţiva din consiliul tău ştiu 
deja asta. 

Zâmbi printre dinţii sparţi. 

Nenorocitule, se gândi François, dar nu îndrăzni să-i privească 
pe ceilalţi din consiliu. Deschamps îşi turnă un pahar cu vin. 
Mâinile îi tremurau. 

— Tunarul Allert Jansz şi caporalul Jacop Pietersz, Steenhower, 
au mărturisit de bună voie planul tău de a captura orice vas care 
venea să vă salveze. 

— Desigur că dau vina pe mine. Vor să-şi salveze propria 
piele. 

— Negi aceste acuzaţii? 

— M-a văzut vreunul din martorii tăi omorând vreun bărbat, 
femeie sau copil? M-am prefăcut că sunt cu ei, iar când venea 
barca să ne salveze, intenţionam să-i avertizez pe cei de la bord 
să nu-i ia cu ei. Ce altceva puteam face? Ori asta, ori muream. 
Tu ştii ce înseamnă să ai de ales între aceste două lucruri, nu-i 
aşa domnule comandant? 

François simţi un fior pe şira spinării. Dar era adevărat ceea ce 
spusese Jeronimus, nici unul dintre martori, deşi toţi au 
recunoscut că liderul lor era comerciantul, nu-l acuzaseră că ar fi 
ucis pe cineva. 

— Ai martori care te pot susţine? 

— Pe doamna van den Mylen. 

Francois simţi cum îi îngheaţă inima, dar nu schiţă nimic. 

— Ce legătură are doamna van den Mylen cu asta? 

— A venit la mine, m-a implorat s-o protejez. 

— Mai trăieşte? 

— Nu ştiu. Nu i-am făcut nici un rău. Dar datorită acestor idioţi 
care m-au capturat şi-a pierdut singurul protector. 

— Protector? 

— Investigaţi mai cu atenţie, domnule Pelsaert, şi veţi 
descoperi că am făcut tot ce-am putut pentru a salva bunurile 
companiei şi oamenii, în ciuda acestor barbarii care s-au 
petrecut aici. 

Francois dorea să-l creadă. Ştia din proprie experienţă că 
adevărul nu e întotdeauna clar, iar el nu era în măsură să judece 
pe cineva. 

Totuşi, toţi îl acuzaseră, toţi îl numiseră pe el instigatorul 
fiecărui complot, al fiecărei crime. Dacă ar fi fost doar trădătorii, 
s-ar fi putut explica. Dar mai erau şi alţi martori ai masacrului pe 
care l-au descris, cum ar fi bărbierul, Andries Jansz, şi tunarul 
Gerrit Jaspersz, şi toţi îl acuzau pe el. 

Era mult prea îngrozitor să-ţi poţi imagina aşa ceva. 

— Luaţi-l, zise François, simțindu-se mai obosit ca niciodată la 
cei treizeci şi cinci de ani ai săi. N 

Soldaţii îl traseră din cabină, cu călcâiele măturând puntea. Il 
puteau auzi cum ţipa şi cum protesta. După aceea urmă o tăcere 
îndelungată la masă. Interogatoriile din ziua aceea îi epuizaseră 
pe toţi. 


Insula cu foci 


Simţi un fior pe şira spinării când îl auzea cântând şi delirând 
din închisoarea mică făcută în corali pe care o amenajaseră să-l 
adăpostească. Pelsaert nu avea încredere să-l lase în cimitirul 
Bataviei împreună cu ceilalţi prizonieri. 

Vremea era rea, cenuşie şi rece şi toţi se udară în scurta 
distanţă de la vasul Zandaam până pe insulă. Weibbe Hayes şi 
câţiva dintre soldaţii lui o escortară pe plaja cu pietriş până la 
celula singuratică şi dezolantă. 

Ea auzi clinchetul lanțurilor legate de picioare. Jeronimus 
stătea ghemuit în colţul temniţei, ploaia scurgându-se prin 
tavanul de arbuşti care fuseseră aruncaţi peste pereţii de 
scânduri. Ochii lui străluceau fioroşi în lumina cenuşiu-verzuie. 

Rânjea, de parcă ar fi aşteptat-o. 

— Vreau să fiu singură cu comerciantul, zise Lucretia 
sergentului, iar Weibbe aprobă şi se duse să aştepte afară, deşi 
acest aranjament îl cam nemulţumea. 

Lucretia îşi lăsă în jos capul şi trecu de paznic. Mirosea 
îngrozitor înăuntru şi era groaznic de frig. Dar presupunea că 
merita. 

— Ce planuri ai să mă scoţi de aici? şopti Jeronimus. 

Ea căscă gura la el. De aceea credea el că a venit aici? 

— Nu ai nici o remuşcare? îl întrebă ea. 

— Pentru ce, doamna mea? 

— Pentru crimele monstruoase pe care le-ai comis asupra 
noastră. 

— Nu am comis nici o crimă. Am făcut voia Domnului. 

— A fost voia Domnului ca tu să distrugi atâţia oameni? A fost 
voia Domnului ca tu să mă dezonorezi pe mine, pe Judick 
Bastaniez şi pe surorile Fredericx? 

— Aşa se pare, doamnă. 

O rafală de vânt pătrunse prin pereţii subţiri de scândură. 

— Le-ai spus că am avut grijă de tine, că m-am purtat frumos 
cu tine? 

Lucretia se holba la el, uimită. El chiar credea asta, nu râdea 
de ea. 

— M-ai folosit ca pe o târfă de rând. 

— Cum poţi să spui aşa ceva? 

— Să putrezeşti în lad! 

— Nu există nici un diavol, doamna mea, nu există nici un lad. 

Rânji, dezvelindu-şi dinţii sparti. Weibbe şi oamenii lui 
făcuseră asta, era răzbunarea lor pentru cât timp era închis aici. 
Părea destul de puţin, după câte se întâmplaseră. 

— Ar trebui să te rogi să nu existe lad, Jeronimus, pentru că 
dacă te înşeli, cred că diavolul are câteva noi torturi delicioase 
pregătite pentru cei ca tine. 

— Mai am încă oameni pe vas, zise el. 

— Pe Zandaam? 

— Să nu crezi că s-a terminat încă, doamna mea. Am să-mi 
amintesc cuvintele tale când voi fi liber. 

Brusc i se făcu frică. Fusese o greşeală să vină aici. Sperase să 
exorcizeze acest demon înfruntându-l acum când era învins. Dar 
demonul nu dispăruse, era doar înlănţuit. 

— Crezi că o să mor aici, pe insula asta mizerabilă? Dumnezeu 
m-a salvat cu un scop. 

Sprâncenele i se arcuiră în modul acela familiar şi plăcut, ochii 
părând să-i sclipească în lumina verzuie. 

— Ne vom mai întâlni tu şi eu. 

— Nu în această viaţă, Jeronimus, şi mă rog ca nici într-o viaţă 
viitoare. 

— Niciodată să nu fi sigură de cea viitoare, zise el. 

Ea se întoarse şi fugi afară. 

— iți e dor de mine, nu? ţipă el după ea, iar ea îl auzi râzând 
tot drumul pe care-l străbătuse pe plajă. 


Cimitirul Bataviei, a douăzeci şi opta zi din septembrie, anul 
de grație 1629 


Vântul, veşnicul vânt, bătea pe insulă. La distanţă, un val 
mare se sparse peste Stâncile Houtman. Francois se pregătea să 
citească confesiunile fiecăruia înainte să dărâme colibele care 
fuseseră adăposturile şi regatul lor timp de atâtea luni. Bucăţi de 
pânză din corturile ce nu mai erau folosite fluturau în vânt. 

In timp ce citea formalităţile curţii, ochii acuzaților şi 
acuzatorilor de-abia se ridicau din pământ. Până la urmă, toţi 
erau vinovaţi în vreun fel sau altul. Aşa cum le spusese 
Jeronimus cândva, nu există inocenţă. Toţi îşi duceau cu ei vina, 
ca un fel de povară pe care o cărau pe spinare; nu ar fi trebuit să 
mă iau după ei; ar fi trebuit să fac mai multe pentru a preveni 
ceea ce s-a întâmplat. Depoziţia supravieţuitorilor părea să-i 
afecteze pe soldaţi şi echipajul de pe Zandaam. 

Francois respiră adânc, se simţi din nou biciuit de vânt şi 
trebuia să ţipe ca să se facă auzit. 

— Deoarece l-am găsit pe comerciantul Jeronimus Cornellisen 
vinovat din toate privinţele, nu numai de fapte îngrozitoare, ci şi 
de o erezie condamnabilă, declarând că nu există nici diavolul, 
nici ladul, încercând să-i facă pe oamenii de pe insulă să creadă 
acest lucru, am ajuns în mod unanim la acelaşi verdict: să-l 
condamnăm pe Jeronimus Cornellisen alături de cei mai mari 
criminali. 

Se uită la comerciant, care chiar şi acum rânjea la el cu 
dintele lui rupt, de parcă ar fi ştiut de vreo conspirație care să-l 
salveze, de care François nu ştia. Se întreba, şi nu era pentru 

prima oară, dacă chiar îi izolase pe toţi trădători; ştiind că nici 
unul dintre ei nu era în siguranţă până când acest om îngrozitor 
nu va muri. 

— In consecinţă îl condamnăm pe Jeronimus Cornellisen, 
farmacist din Haarlem şi în ultimul timp comerciant al vasului 
Batavia, ca luni, 1 octombrie, să fie dus pe Insula cu foci într-un 
loc special amenajat pentru a servi Justiţiei, unde i se vor tăia 
ambele mâini, după care va fi condamnat la moarte prin 
spânzurare, confiscându-i-se toţi banii, salariul şi toate cererile 
pe care le poate adresa aici, în Indii, pentru a i se oferi profit în 
defavoarea Companiei East India, stăpâna noastră. 

Printre spectatori se auziră murmure, chiar şi câteva sunete 
de uimire la auzul unei pedepse aşa de blânde. Mulţi considerau 
că şi dacă ar fi fost torturat pe roată, tot ar fi fost insuficient 
pentru el. 

O burniţă uşoară începu să cadă. François citi restul sentinţei: 

— ... Jan Hendricks din Bremen, soldat, în vârstă de 24 de ani, 
care conform mărturiei lui pare să fi omorât şaptesprezece 
oameni, sau a ajutat la moartea lor, care a avut şi intenţia de a 
captura vasul care venea să-i salveze... 

„„.„Lenart Michielsz van Os, cadet, în vârstă de 21 de ani, care 
a recunoscut de bunăvoie că a ucis sau a ajutat la moartea a 
doisprezece oameni şi care s-a culcat cu femei măritate şi a 
avut-o concubină pe Anneken Gunner, soţia lui Jan Carstenz din 
Tonningen... 

„„.Mattys Beer din Musterbergh, soldat, în vârstă de 21 de ani, 
care a mărturisit că a omorât sau a ajutat la uciderea a nouă 
oameni şi care a avut-o drept concubină pe Tryntgen Fredericx, 
femeie măritată... 

„Allert Jansz din Assendelft, tunar, în vârstă de 24 de ani, 
care a mărturisit de bunăvoie că a fost convins de Jeronimus 
Cornellisen să ajute la capturarea navei Batavia. De asemenea, i- 
a tăiat gâtul lui Andries de Bruyn din Haarlem, servitor, şi a 
ajutat şi la uciderea lui Jan Pinten, englez; de asemenea, într-o 
noapte, împreună cu alţii, a avut intenţia de a-l ucide pe Andries 
Jansz din Hoorn, bărbier, dar nu a reuşit din cauza cuţitului lui 
care nu era prea ascuţit, dar căruia i-a făcut o rană la umăr, 
bărbierul reuşind să fugă în apă... 

„„„Jan Pelgrom de Bye, servitor, în vârstă de optsprezece ani 
din Bemel... 

„„„Andries Jonas van Luyck, în vârstă de vreo patruzeci de 
ani... 

Ploaia îl lovea în faţă, purtată de vânt, şi el trebuia să ţină bine 
documentul, pentru a nu-i zbura din mână. Citirea sentinţei dură 
aproape o oră. Fiecare mărturie era lungă şi plină de detalii, 
după cum cerea legea olandeză. După ce terminau, condamnaţii 
erau duşi înapoi cu cătuşe. Jeronimus fu dus înapoi pe barcă, 
pentru a fi transportat în închisoarea singuratică de coral de pe 
insula cu foci, izolat de ceilalţi. 

François nu dorea decât să rezolve totul cât mai repede. 


Pe puntea vasului Zandaam 


— Domnule Pelsaert, zise Weibbe. Vă respect înţelepciunea în 
această problemă, dar nu înţeleg de ce nu-i luaţi pe toţi înapoi în 
Batavia. Lăsaţi-i să primească pedeapsa pe care o merită pentru 
ceea ce au făcut. 

Uimirea sergentului era sinceră. Voia să se răzbune, la fel ca 
mulţi oameni, în special cei care aveau ceva de împărţit cu cele 
şapte femei care supravieţuiseră dezastrului. Violul nu-l puteau 
ei ierta, peste crimă mai treceau cu vederea. 

— E ca o boală, sergent. Trebuie să ardem repede corpurile, 
pentru a nu se împrăştia infecția. Sunt zece cufere cu arginti, 
tentaţia e mare, pentru orice trădător nedescoperit. 

Era adevărat, lăudat fie Domnul. Aduseseră cu ei scufundători 
din Batavia, oameni masivi şi negri din Gujarat care reuşiseră să 
găsească zece din cele unsprezece cufere cu arginţi în reciful de 
sub ei şi, cu ajutorul lui Dumnezeu, au izbutit să le ridice de pe 
fundul oceanului. Recuperaseră, de asemenea, cincizeci şi opt de 
mii de guldeni în bijuterii, incluzând medalionul şi vaza lui 
Rubens. Erau doar douăzeci şi opt de soldaţi la bordul vasului 
Zandaam care păzeau această comoară, nici unul dintre ei nu 
câştiga mai mult de zece guldeni pe lună. Nu se cădea să aibă la 
bord un om ca Jeronimus Cornellisen care să le bage gânduri 
necurate în cap. 

Dar Weibbe Hayes nu era convins. 

— Cu tot respectul cuvenit, domnule comandant, nu mi se 
pare o pedeapsă corespunzătoare. 

— Este o necesitate. 

— Sunt doar un soldat, domnule Pelsaert, slujesc compania şi 

pe Dumnezeu, în felul meu. Nu înţeleg nimic din ce se întâmplă, 
dar eu nu sunt un om educat ca dumneavoastră. 

— Ai făcut o treabă bună, sergent. Compania îţi va fi 
recunoscătoare pentru asta. 

— Trădătorii ăştia nu erau buni nici să ne şteargă la fund. 
Fostul meu căpitan s-ar fi răsucit în mormânt dacă nu aş fi fost în 
stare să spăl podeaua. 

Căpătă brusc curaj. Dori să fi avut şi mai mult. Mai credea că, 
dacă nu ar fi intervenit el, Jacobsz şi Evertsz s-ar fi dus la Melaka, 
iar Weibbe şi restul oamenilor ar fi murit aici. Dar nu era sigur 
dacă a acţionat cu curaj, pentru că singurul lucru pe care şi-l 
amintea era teama. 

Stătea pe parapet şi se uita spre insule. Ceea ce tocmai îi 
spusese sergentului era numai jumătate adevărat. Ar fi fost, 
desigur, periculos să-l ducă pe Jeronimus viu înapoi în Java. Dar 
sentinţele pe care le-a dat erau tot un act de curaj, chiar de 
compasiune pentru această hoardă respingătoare. Ştia foarte 
bine ce li se va întâmpla în Batavia şi se simţea într-un fel 
răspunzător, pentru că el considera că parţial era vina lui că se 
ajunsese aici. 

Era suficient că aceşti oameni vor fi pedepsiţi şi vor muri. Era 
normal, după tot ce se întâmplase, ca el să arate puţină 
compasiune. 


Insula cu foci, a doua zi din octombrie, anul de graţie 1629 


În această dimineaţă, Lucretia se duse pe insulă să asiste la 
execuţii. 

Acum nu mai erau aşa de înspăimântători, plângând şi 
blestemându-se unul pe altul în timp ce erau târâţi la țărm; Allert 
Jansz spunea că era numai vina lui Jeronimus, aşa că să-l 
execute pe el primul, să-l vadă cum se leagănă în laţ. Dorinţa le 
fu îndeplinită. 

Jeronimus ţipă că încă mai există oameni care îi sunt 
credincioşi pe Zandaam, care sigur îl vor răzbuna şi-i promise 
comandantului că nu va ajunge viu în Batavia. Discursul fu urmat 
de profeţiile despre iminenţa unui nou regat al cărui vestitor şi 
mesager era. Când îl conduseră spre eşafod, ţipă că va fi 
schingiuit precum Cristos, dar că Domnul îl va răzbuna. Mâinile îi 
fură retezate, ceea ce-l făcu să nu mai ţină alt discurs. Cei aleşi 

pentru a face treaba erau buni şi, deşi Jeronimus se lupta, 
misiunea fu repede îndeplinită, fu tras către eşafod, care fusese 
ridicat de tâmplarii care supravieţuiseră din lemnele rămase de 
la corturile lor. 

Un ştreang îi fu legat în jurul gâtului şi el fu ridicat. Făcu 
câteva încercări să se apuce de frânghie cu cioturile sângerânde. 
Spre jena femeilor prezente, el avu o erecţie înainte de a muri, 
care era vizibilă prin pantaloni. 

— Proprietatea diavolului, zise cineva. 

Le veni rândul şi celorlalţi la eşafod, unii erau mai curajoşi 
decât alţii, împiedicându-se pe eşafod. Mattys Beer îşi mai 
cumpără câteva minute de viaţă prețioasă mărturisind că a mai 
omorât încă cinci oameni, iar mărturia lui era notată meticulos, 
într-un jurnal de către Salomon Deschamps, înainte ca frânghia 
să-i pună capăt zilelor. Allert Jansz nu avea nici un fel de 
remuşcare, înjurând şi blestemând fără să arate nici un pic de 
recunoştinţă pentru un final atât de rapid. 

Au murit toţi uitându-se peste apa gri a lagunei. Unul câte 
unul se zbăteau şi se răsuceau în laţ, ochii lor morţi reflectând 
valurile care se spărgeau de-a lungul recifului. Ultimul lucru pe 
care îl văzură fu cimitirul Bataviei, regatul care durase cât viaţa 
unei margarete de sare, ai cărei boboci se ofileau în primăvara 
cenuşie din Southland. 

Lucretia îi aruncă o privire lui François. Pielea lui era la fel de 
palidă ca a nefericiţilor condamnaţi la moarte şi pentru prima 
dată după săptămâni simţi puţină compasiune pentru el. Işi 
aminti că el era un simplu negustor, nu era soldat sau marinar, 
sau călău şi nu se aşteptase niciodată să se afle în situaţia în 
care l-a pus Fortuna. Un om mai dur, mai puţin favorizat s-ar fi 
descurcat probabil mai bine. 

Pelgrom, servitorul, fu ultimul care muri. Odată aşa îndrăgostit 
de moarte, acum se văicărea speriat, se arunca pe jos, 
implorând să fie iertat încât François fu impresionat şi opri 
execuţia întrebându-l pe băiat ce pedeapsă considera el să-i fie 
dată pentru crimele lui, dacă era să nu fie spânzurat. El imploră 
să fie lăsat pe insulă, decât să moară şi, spre dezgustul ei, 
Francois acceptă. 

In timp ce era dus, Sussie Fredericks începu să plângă. 

Se duseră toţi spre bărci în linişte. Lăsară insula focilor şi 
liniştii de pe ea în afară de scârţâitul spânzurătorii în bătaia 

vântului. 
La bordul vasului Zandaam 


François stătea la biroul lui, notând în jurnal execuțiile. 
Strălucirea răsăritului de soare arunca o lumină portocalie pe 
fereastra de la pupa. Pe insula cu foci pescăruşii se băteau 
probabil pe ospăț, ciugulind din corpurile ce atârnau din copaci. 

Ciocăni cineva la uşă. Era Lucretia. 

Când ea intră, comandantul se ridică şi-i oferi un scaun. 

— Ce zi îngrozitoare, zise ea politicos. 

— O zi pe care toţi am prefera s-o uităm, răspunse el. 

El o cercetă cu privirea. Lumina gălbuie a lămpii arunca umbre 
pe faţa ei. Văzu că frumuseţea ei era intactă, dar distantă. Ca o 
sculptură desăvârşită care fusese desfigurată de invadatori, ceea 
ce suferise îi servea doar pentru a sublinia şi mai mult 
frumuseţea care rămânea. In ciuda a tot ceea ce i se întâmplase, 
tot mai avea aceeaşi graţie regală pe care şi-o amintea. Nu avea 
nici o cicatrice fizică. Doar privirea aceea pierdută din ochii ei 
trăda teribila ei soartă. Şi gura ei era schimbată, odată zâmbea 
mai des. 

— L-ai iertat pe băiat, zise ea. 

— Mi-a ajuns atâta moarte pentru o zi. 

— Era un ucigaş ca toţi ceilalţi. 

El nu putu decât să ridice din umeri. 

— Nu o să te înţeleg niciodată. 

— Era doar un băiat. 

Avea o slăbiciune, ştia, era gata să-i scuze pe ceilalţi, era prea 
milos. Şi totuşi mai era o parte din el care era hotărâtă să nu 
renunţe. Suferinţa pusese stăpânire pe el. Nu putea trăi cu ceea 
ce se întâmplase, dar nu era nimic de făcut acum să mai 
schimbe ceva. 

Era adevărat că nu era cel care credea că este. Nu putea 
suporta părerea proastă pe care o avea despre el, dar era clar că 
nu putea fi schimbată. 

— Ce-o să faci cu el? întrebă ea, întrerupându-i gândurile. 

— Nu l-am scutit de spânzurătoare să se ducă în Batavia şi să 
dea de judecători mai aspri ca mine. Am să-l las în Southland. A 
căutat sălbăticie, poate va găsi acolo. lşi puse jos tocul. Dar tu 
nu ai venit aici să discuţi despre Pelgrom. 

— Nu, ci despre Wouter Looes. 

— Ce-i cu el? 

— Cred că totuşi Dumnezeu îl poate izbăvi. Poate poţi să-l 
ierţi. Am fost în puterea lui. Ar fi putut să mă folosească la fel ca 
Jeronimus... 

El nu o putea privi în ochi. 

— O să mă mai gândesc. 

— Dacă poţi ierta pe cineva ca Pelgrom, atunci poţi să-l ierți şi 
pe el. 

El dezaprobă. Ce vroia de la el? Era singurul motiv pentru care 
venise la el? Aşa părea, pentru că se ridică să plece. 

— Lucretia... 

Urmă o lungă tăcere în care el îşi căuta cuvintele. Dar apoi 
aprobă din cap. Işi dădu seama că nu mai era nimic de spus. 


28*13' latitudine sudică, a şaisprezecea zi din noiembrie, anul 
de grație 1629 


Ancorară în Southland pentru ultima oară. 

Wouter Looes şi Jan Pelgrom se urcară într-o barcă, având 
câteva provizii. Păreau mai singuri ca niciodată. Wouter Looes se 
uită în sus şi o văzu pe Lucretia stând pe parapet. Se rugase să 
fie lăsat în viaţă pentru că fusese bun cu ea, sau cel puţin nu 
fusese crud. li făcu un semn uşor cu capul, în semn de 
recunoştinţă. Trăia, deşi cine ştia ce fel de viaţă va avea. Avea în 
buzunar o scrisoare de la Pelsaert: 


Norocul omului se află în locuri ciudate; dacă Domnul are grijă 
de tine, nu vei păți nimic din cauza băştinaşilor, dimpotrivă, 
pentru că nu au văzut nici un om alb, îti vor deveni prieteni. Intre 
timp trebuie să ai grijă de orice găseşti, fie aur, fie argint, sau de 
ceea ce este important pentru ei. 

Perioada în care vasele trec pe aici este în aprilie, mai, iunie, 
iulie, aşa că trebuie să fii pregătit în acea perioadă, iar dacă vezi 
vreun vas, fă semne, fum sau altfel. 

Mai presus de toate nu-L uita pe Dumnezeu şi fără îndoială El 
te va ajuta să treci cu bine peste tot. 

Redactat pe vasul Zandaam la 16 noiembrie. 

Semnat, Francois Pelsaert, comandant. 

Lanţurile le fură desfăcute şi îi lăsară să plece. 

Wouter începu să vâslească spre țărm, iar Pelgrom plângea 
din nou şi nu-i era de nici un folos. Era o dimineaţă luminoasă, 
iar vântul aducea cu el mirosul de eucalipt de la țărm. 

Lucretia îi privi până nu se mai văzură, iar apoi Zandaam 
ridică ancora şi se îndreptă spre Java. Poate că Wouter şi băiatul 
vor muri în câteva zile pe coasta aceea pustie şi plină de muşte, 
blestemând numele lui Jeronimus Cornellisen, sau poate că îşi 
vor găsi un cămin printre sălbaticii negri ce trăiau acolo, 
petrecându-şi zilele visând la aur şi la femei, pe coasta aceea 
barbară, sau la plăceri mai simple, cum ar fi un hering fript şi 
bere olandeză şi mori de vânt care se învârteau încet pe 
câmpurile verzi din Friese. 


SENTINŢA FINALĂ ASUPRA OAMENILOR CERCETAŢI 
DEJA LA BORDUL VASULUI ZANDAAM 


Luni, a douăzecea zi din ianuarie, anul de grație 1630 


Onorabilul... după ce a citit cele menţionate în document şi 
mărturiile personale ale delincvenţilor numiţi, a aprobat sfaturile 
date de consilier, şi anume ca delincvenţii, pentru crimele lor 
monstruoase şi violurile asupra femeilor, şi anume: 

Jacop Pietersz Cousijns, Steenhower, va fi torturat pe roată. 

Salomon Deschamps, comerciant, Daniel Cornelisz van Luyck, 
soldat, Hans Heijiweck şi Lucas Giellisz din Haga, toţi patru vor fi 
spânzurați, iar înainte i se va tăia mâna dreaptă lui Daniel 
Cornelisz. 

Rogier Deckier din Haarlem şi Abraham Gerritsz, servitori. Se 
va trage la sorți care din ei va fi spânzurat, iar cel ce va scăpa de 
moarte va fi biciuit sever, având un ştreang în jurul gâtului. 

Andries Liebent din Oldenburgh, Hans Fredericsz din Bremen 
şi Olivier van Welderen vor fi biciuiţi fără milă, legaţi de un stâlp 
şi exilați timp de trei ani în lanţuri, iar Hans Fredericks va avea şi 
el un laţ în jurul gâtului. 

Cornelisz Jansz, Fasolică, tânăr marinar, va fi biciuit şi 
însemnat. 

lar aici se consemnează că execuțiile vor avea loc joi. 

In plus, guvernatorul general şi consilierii Indiilor au găsit de 

cuviinţă să  recompenseze persoanele care s-au arătat 
credincioase şi au rezistat tentaţiei, fiecare după merit, cu plata 
pe două luni, iar soldaţii care nu sunt cadeți vor fi făcuţi acum, li 
se vor oferi şi câte zece guldeni pe lună, atât lor, cât şi 
marinarilor care câştigă mai puţin de zece guldeni pe lună. 
Weibbe Hayes care a plecat ca soldat şi care s-a comportat ca un 
lider, va primi patruzeci de guldeni pe lună şi promisiunea de a fi 
avansat în rang, în funcţie de ocazie şi de merite. 


XXX 


Sunt un om rezonabil. 

Nu eu am fost cel care i-a făcut să se comporte aşa cum s-au 
comportat şi nu voi accepta să fiu responsabil pentru acţiunile 
lor. 

Sărmanul Steenhower s-a chinuit mult până a murit. l-au 
trebuit câteva ore. 

Ar fi trebuit să fiţi acolo să vedeţi. 

Mulţi au fost. Au agăţat steaguri la castel, iar sentinţele au 
atras o mulţime de creştini olandezi care au aplaudat călăii în 
timp ce-şi făceau treaba. 

Cât despre ceilalţi, eu nu m-am mai amestecat. Doamna van 
den Mylen s-a recăsătorit la mai puţin de un an şi a murit liniştită 
în patul ei, în Amsterdam, în 1668, de bătrâneţe. S-a dovedit a fi 
incoruptibilă, aşa că de ce să ne mai deranjăm din cauza ei? 
Poate că a trăit aducându-şi aminte de lucrurile pe care le-a 
văzut şi experimentat pe acele insule, cel puţin aşa cred. 

Cât despre Judick Bastaniez, ea s-a dovedit destul de activă 
pentru fata unui preot, deşi nu ai fi zis dacă ai fi privit-o. Sufletul 
ei bun, calvinist, s-a împăcat cu ideea că a fost soţia unui întreg 
regiment în cimitirul Bataviei; s-a mai căsătorit de două ori, 
ambii soţi având aceeaşi soartă ca primul, deşi în circumstanţe 
mai puţin spectaculoase. Ea a rămas fără nimic, dar când 
compania a aflat despre asta, i-a oferit o pensie de şase sute de 
guldeni drept recompensă pentru ce a îndurat pe Stâncile 
Houtman, un act de compasiune şi generozitate din partea Celor 
Şaptesprezece Atotputernici, care nu erau renumiţi pentru 
generozitatea lor. 

Pastorul s-a recăsătorit în Batavia, cam după un an, şi a murit 

după doi ani. Spuneau că s-a hrănit cu propriile excremente, dar 
pot să-l discrediteze cum or vrea, mai bine unul ca el decât o mie 
ca Weibbe Hayes. Acel soldat a fost ridicat la rangul de căpitan şi 
a fost sărbătorit ca erou în toată Olanda un timp, înainte de a 
cădea în uitare. Nu ştiu ce s-a mai întâmplat cu el. Se spune că 
s-a căsătorit cu Sussie Fredericx, dar nu mă interesează nişte 
oameni atât de simpli. După părerea mea, nu ştiu să trăiască. 

Mai rămâne să spunem ceva despre bunul comandant, îl văd 
şi acum, stând singur la pupa vasului Zanaaam, chinuit de 
remuşcări şi îndoieli. Un om arătos, vanitos, blând, sensibil, 
ambițios şi romantic. Tot ceea ce aţi spera de la un tovarăş de 
cină. Ca să fiu sincer, cred că am fost prea dur cu el, deşi mi-ar fi 
plăcut să-l fac să se simtă mai bine, nu avea constituţia necesară 
pentru asta. A murit după aproape un an, de dizenterie, în timp 
ce se afla cu afaceri în Sumatra, moartea salvându-l de la 
dezonoarea de a-i fi fost cercetat comportamentul. 

Jeronimus, desigur, a fost mâncat de păsări, iar trupul lui a 
fost îngropat sub nisipurile pe care olandezii le mai numesc încă 
Stâncile Houtman. Era o fiinţă fascinantă, cu siguranţă unul de-al 
meu. Un profet singur, încântător, convingător, cooperant şi 
politicos. 

Ar fi trebuit să-i scriu un epitaf mai bun, pentru că era fiul 
meu. 

Şi de care am fost mulţumit. 


Postfaţă 


Aceasta este o întâmplare adevărată. Fiecare personaj din 
această carte a trăit cândva, nu am inventat eu evenimentele, 
doar am interpretat felul în care s-au desfăşurat. Istoricii pot 
demonstra că pe căpitanul vasului Zandaam îl chema Jacobsz. 
Eu l-am numit Arentz, pentru a nu fi confundat de cititori cu 
Arian Jacobsz, căpitanul de pe Batavia. 

Vasul Zandaam a ajuns exact în momentul în care Wouter 
Looes şi oamenii lui îl atacau pe Weibbe Hayes. Dacă ar fi 
ficţiune, nici un editor care-şi ştie meseria nu ar fi îngăduit un 
astfel de amănunt întâmplător. Dacă Zandaam nu ar fi ajuns 
chiar atunci, supraviețuitorii nu ar mai fi putut să povestească ce 
s-a întâmplat, iar noi nu am fi ştiut atât de multe lucruri despre 

Batavia, desigur cea mai scandaloasă poveste despre naufragii 
din istoria maritimă. 

Oricine e interesat de Batavia ar trebui să citească /nsula 
fantomelor furioase de Hugh Edwards şi Că/ătorie pe Batavia, a 
lui Henrietta Drake-Brockman. 

Vaza lui Rubens se află acum în Galeria de Artă Walters din 
Baltimore. Medalionul este acum principala atracţie de la Royal 
Penningkabinet din Leiden, în Olanda. 

